
LIETUVISKOJO LEIDIMO 
PRATARME 


Lietuviškai pasirodanti Ernsto von Asterio „Filosofijos istorija“ at- 
veria galimybę mūsų skaitytojui gimtąja kalba susipažinti su viena 
populiariausių Vokietijoje tokio pobūdžio knygų. Ji yra svarbi ir ki- 
tais atžvilgiais: iki šiol lietuvių kalba neturėjome jokio veikalo, ku- 
ris apžvelgtų visą filosofijos istoriją, o tokios literatūros, ypač da- 
bar, filosofijos disciplinas pradėjus dėstyti ir vidurinių mokyklų 
aukštesnėse klasėse, labai reikia. 

Tai, kad ši knyga Vokietijoje, kur tikrai yra iš ko rinktis, išleista 
17 kartų, jau savaime yra gera jos rekomendacija. Pats „Filosofijos 
istorijos“ autorius nėra labai Žinomas net ir filosofams, nors yra iš- 
leidęs daugiau kaip dešimtį knygų iš filosofijos istorijos, gnoseolo- 
gijos, natūrfilosofijos, etikos ir pan. Knygos vokiškojo leidimo ren- 
gėjas prof. dr. E.Martensas pažymi, kad ir Vokietijoje Asteris 
labiausiai žinomas dėl „Filosofijos istorijos“. Matyt, didžiausia šios 
knygos populiarumo priežastis yra ta, kad joje labai glaustai ir kom- 
petentingai pateikiama plati, susisteminta tūkstantmetės filosofijos 
istorijos panorama, nuošaly nepaliekama nė vieno laikotarpio, svar- 
besnės krypties ar autoriaus. Asteris ne vien nurodinėja datas, atpa- 
sakoja biografijas, filosofų mintis. Jis imasi rašyti problemų istoriją, 
kvalifikuotai aiškinti pagrindines filosofijos kryptis ir idėjas. Ši sun- 
kų sumanymą įgyvendinti palyginti nedidelėje knygoje, atrodo, pa- 
vyksta. Autorius neperša savo nuomonės, bet iškelia problemas ir 
taip skatina patį skaitytoją savarankiškai mąstyti. Atidesnis skaity- 
tojas pastebės, kad autorius daug dėmesio skiria gamtamokslinėms 
filosofų pažiūroms, nes pats yra studijavęs tiksliuosius mokslus. 
Nors ši Asterio knyga ir nėra vadovėlis, bet ji turėtų būti itin paran- 
ki ir tiems, kurie mokosi, ir tiems, kurie moko. Knygą rašė žmogus, 

visą gyvenimą dėstęs filosofiją universitetuose, todėl knygos gale 
pateikta išsami filosofijos istorijos chronologinė lentelė ir didelis li- 
teratūros tolesnėms studijoms sąrašas; tai bus naudinga ir mūsų 
skaitytojams. 

Knyga pirmiausia turėtų patenkinti mokytojus, studentus bei 
moksleivius; norintys savarankiškai susipažinti su filosofija irgi ne- 
nusivils, pasijus turintys patikimą vadovą. O mūsų filosofus ji ga- 
lety paskatinti pačius rašyti filosofijos istoriją. 

Veikalas parašytas daugeliui prasilavinusių skaitytojų supranta- 
ma kalba, bet nesuprastina nagrinėjamų problemų turinio. Šios sti- 
liaus savybės išliko ir vertime į lietuvių kalbą. Tikimės, kad jis pri- 
sidės ir prie lietuviškos filosofijos terminijos ugdymo. Rengėjams 
buvo nelengvas darbas parinkti tinkamiausius lietuviškus terminus, 
juos vienodinti ir sisteminti, neretai tikslinti jų vartoseną ar tobulin- 
ti formą. Lietuviškojo leidimo rengėjai stengėsi, kad knyga tiktų ne 
tik filosofiją studijavusiems ar studijuojantiems, bet ir filosofinio 
pasirengimo neturintiems Žmonėms, net vidurinių mokyklų mokslei- 
viams. Dėl to vengta terminologinių įmantrybių ir stengtasi auto- 
riaus mintis perteikti kuo aiškiau, suprantamiau ir kuo tiksliau. Kaip 
rengėjams tai pavyko, spręs skaitytojai. 

Prie šios knygos išleidimo lietuvių kalba, be tiesioginių rengė- 
jų — vertėjos filos. dr. L. Anilionytės, redaktoriaus filos. dr. Č. Ka- 
lendos ir kitų, daug prisidėjo filos. dr. A. Lozuraitis, buvusi 
Kultūros ir švietimo ministerijos departamento direktorė prof. V. Za- 
borskaitė. Atviros Lietuvos fondas ir Vokietijos leidybos rėmimo or- 
ganizacija Inter Nationes suteikė materialinę paramą. Visiems jiems 
šia proga nuoširdžiai dėkojame. Štutgarto (Vokietija) Alfredo Krö- 
nerio leidyklai esame dėkingi už palankias sąlygas įsigyti šios kny- 
gos išleidimo lietuvių kalba licenciją. 


„Alma littera“ leidykla 


VOKISKOJO LEIDIMO 
PRATARME 


Asterio „Filosofijos istorija“ pasirodė 1932 metais ir jau beveik pu- 
sę šimtmečio tebevertinama skaitytojų — tai jos informatyvumo ir 
filosofinės kokybės ženklas. 

Todėl ir šis naujas leidimas yra iš esmės nepakeistas. Žinoma, 
būtinai reikėjo pakeisti chronologines lenteles, literatūros sąrašą ir 
naujosios filosofijos skirsnius. Asterio baigiamasis skyrius pastūmė- 
tas į praeitį ir dabar pavadintas „Filosofija iki Antrojo pasaulinio 
karo“. Priešingai negu F.J. Brechto ankstesniuosiuoe leidimuose, šis 
skyrius yra nepakeistas, atstatyta Asterio redakcija, jis tik papildy- 
tas biobibliografiniais duomenimis. Mat Asterio dėstymas yra infor- 
matyvus, be to, tai dokumentas, liudijantis, kaip kiekviena filosofi- 
jos istorija pati yra istoriškai formuojama. Kas dabar atrodo svarbu 
ir teisinga, vėliau gali visai pasikeisti. Šiandien turbūt negalima bū- 
tų kartu su Asteriu priskirti Heideggerį egzistencialistams, pragma- 
tizmą vertinti tik kaip lėkštą naudos teoriją arba kai kuriems filoso- 
fams skirti pernelyg daug vietos. Pakito ne tik mūsų filosofijos 
Istorijos procesas ir jo dalyviai. Antrojo pasaulinio karo sąlygota 
pauzė ir audringa dabarties plėtotė formuoja ir dabartinę filosofiją, 
ir jos išdėstymą. Naujame baigiamajame skyriuje „Dabartinė filoso- 
fija“, nors jis ir negali būti išsamus, bandoma bent glaustai nubrėžti 
naujausių raidos tendencijų kontūrus ir parodyti ateities perspekty- 
vą. Dėkoju Arnoldui K.D. Lorenzenui, kad kritiškai peržiūrėjo pas- 
kutinį skyrių. 

Šiomis dienomis buvo minimos profesoriaus Ernsto von Asterio 
šimtosios metinės, o tai — dar vienas akstinas prisiminti jo gyve- 
nimą ir darbus. Kadangi išsamiai Asterį įvertino vienas jo sekėjų iš 
tos pačios Giesseno universiteto filosofijos katedros Hansas Micha- 

elis Baumgartneris (Giesseno universiteto „Pranešimuose“, 1980 m. 
balandžio mėn. Nr. 89), tai mums pakaks priminti kelis faktus. Ern- 
stas von Asteris Müncheno universitete studijavo matematiką, gam- 
tos mokslus ir filosofiją ir labai sėkmingai dirbo, pirmiausia Gies- 
seno universitete, kol 1933 metais iš šio universiteto buvo atleistas 
dėl savo žinomų pacifistinių ir socialistinių nuostatų, mat jo „ligto- 
linė politinė veikla neduodanti garantijos, kad bet kada bus beato- 
dairiškai ginama nacionalinė valstybė“. Jis emigravo į Švediją, o 
nuo 1936 metų iki savo mirties 1948 metais dėstė Stambulo univer- 
sitete. Ernstas von Asteris daugumai pažįstamas kaip „Filosofijos is- 
torijos“ autorius, o kiti jo darbai dėl priverstinės emigracijos nesu- 
laukė reikiamo dėmesio ir poveikio. Atnaujinta išsamesnė pažintis 
su Ernsto von Asterio darbu, be abejo, duos naudos dabartinei filo- 
sofijos diskusijai. Jo filosofinis credo, išsakytas 1932 metais „Filo- 
sofijos istorijos“ pirmojo leidimo įvade, dar ir šiandien žadina mūsų 
domėjimąsi. 


Ekkehardas Martensas 
Hamburgas, 1980 m. pavasaris 


IVADAS 


Norėdami pasekti tam tikro „dalyko“ istoriją, pirmiausia turėtume 
žinoti, apie kokį gi „dalyką“ kalbama. Imantis nagrinėti filosofijos 
istoriją, iš pradžių bent negalutinai mums reikėtų atsakyti į klausi- 
mą, kas yra filosofija. Tačiau šis klausimas ypatingas: kiekvienas 
bandymas bent jau apytikriai apibrėžti filosofijos ir filosofavimo 
sritį, įvelia į filosofinių nuomonių ir krypčių ginčus, o tai galiausiai 
verčia imtis filosofijos istorijos. Nėra, nors ir negalutinio, filosofi- 
jos sąvokos apibrėžimo, kuris jau nebūtų tam tikra filosofinė pozi- 
cija, kuris pats nebūtų filosofija. Dėl to kiekvienas apibrėžimas ban- 
dys iš filosofijos ir jos istorijos pašalinti kitas „filosofijas“, o kartu 
netiesiogiai rodys esant visuotinę filosofijos sąvoką, apimančią ir 
tas kitas plačios Žmonių veiklos srities formas, „filosofines“ pažiū- 
ras ir perspektyvas. 

Pats žodis filosofija rodo, kad kalbama apie išminties, taigi apie 
žinojimo, pažinimo paieškas. Šių paieškų pabaiga yra „mokslas“. 
Taigi filosofija būtų „mokslas“. Bet ką tiria šis mokslas? Mes ban- 
dome skirti mokslus pagal jų objektus. Kokių objektų sričiai gali- 
ma priskirti filosofijos objektą? Greitai paaiškėja, kad atsakyti 
neįmanoma, nes nėra objekto, kuris negalėtų būti filosofinės reflek- 
sijos objektu, apie kurį nebūtų galima filosofuoti, kita vertus, nėra 
tokios objektų srities, kurią tirtų ir stengtųsi pažinti vien filosofai. 
Greta gamtos filosofijos yra istorijos filosofija, tačiau greta gamtos 
mokslų yra ir istorijos mokslas. Filosofinė estetikos disciplina tiria 
meną, kuris kartu yra menotyros ir meno istorijos objektas; yra re- 
ligijos filosofija, bet yra ir siauresnis, „mokslinis“ bei istorinis, re- 
ligijos ar religijų nagrinėjimas. Nukreipę žvilgsnį į psichikos, dva- 
sinio gyvenimo sritį, vėl atsidursime karštų filosofinių diskusijų 

sūkuryje: „psichologininkai“ sielos ir sąmonės teoriją laiko pagrin- 
dine filosofijos disciplina, o antipsichologininkai ją meta iš filoso- 
fijos ir priskiria „specialiesiems mokslams“. Tai ginčas, šiaip ar taip 
peršantis mintį, kad siela ir sąmonė gali būti ne tik filosofinės 
refleksijos objektas, ją savo metodais gali tyrinėti ir specialieji 
mokslai. 

O gal filosofinį pažinimą kaip tokį išskiria ir apibrėžia metodo 
ypatingumas, jo savotiškumas? Gal filosofija yra bet kokių objektų 
pažinimas specifiniu filosofiniu metodu? Pirmiausia tiesa yra tai, 
kad „metodo problema“, apskritai teisingo pažinimo metodo proble- 
ma, buvo ir yra svarbi filosofijos problema. Tiesa ir tai, kad filoso- 
fijos istorijoje būta nemaža mėginimų ypatingą filosofinio pažinimo 
metodą supriešinti su moksliniu siauresne prasme ar specialiųjų 
mokslų pažinimo metodu, net pajungti jam. Pažymėtina, kad dėl šio 
ypatingo, intuityvaus, dialektinio ar dar kaip nors kitaip apibūdina- 
mo filosofijos metodo filosofai neturėjo vienos nuomonės ir kad gy- 
vai ginčijamasi ne tik dėl filosofinio metodo savitumo, bet ir dėl 
juo gautų rezultatų reikšmingumo bei vertės. Taigi klausimas, ar 
esama specifinio filosofinio metodo, taip pat yra filosofinis. Filoso- 
fija sprendžia ir visuotinesnius klausimus: koks apskritai yra paži- 
nimo metodo ir pažinimo objekto tarpusavio santykis, ar filosofijos 
ir specialiųjų mokslų, gamtos ir kultūros mokslų, realiųjų ir idealių- 
jų mokslų skirtumas iš esmės ir pirmiausia priklauso nuo nagrinė- 
jamų objektų sričių, kurios reikalauja įvairių nagrinėjimo būdų, ar 
priešingai — pats tyrimo metodas leidžia išskirti įvairias objektų 
sritis. Šiaip ar taip, ar pažinimo metodas nustato objektą ar objek- 
tas — jo traktavimo būdą, pažinimo objektas ir metodas atitinka 
vienas kitą, ir tai mums leidžia vėl grįžti prie klausimo, kas yra fi- 
losofinio pažinimo „objektas“. 

Mes supriešiname filosofiją su specialiaisiais mokslais. Natūralu 
taip skirti, nes filosofijos uždavinys yra pažinti pasaulio visumą, o 
ne jos dalis. Čia berods visai tikra tai, kad filosofinis pažinimas 
linksta į universalumą, tiksliau sakant, jam būdinga baigiamojo ga- 
lutinumo tendencija. Ši tendencija, nesvarbu, kaip plačiai ir kokiu 
būdu ji realizuojama, paaiškina, kodėl „filosofija“ tiek laiko, tiek ir 
dalykine reikšme (arba abiem reikšmėmis kartu) atsiranda specialių- 
jų mokslų tyrimų pradžioje ir pabaigoje: kaip bendrasis pasaulio pa- 
žinimas, nuo kurio, plečiantis pažinimo apimčiai ir didėjant darbo 
pasidalijimo būtinumui, atsiskiria specialieji mokslai, ir kaip sintezė, 
bandanti sujungti specialiųjų mokslų tyrimų rezultatus. Ji atsiranda 
kaip klausimas „iš kur?“, kaip klausimas apie pagrindinės priežas- 

ties priežastį, kilmę, bet kartu ir kaip klausimas “kurlink“, klausi- 
mas apie tikslą arba visų daiktų pabaigą — jeigu net tuos „iš kur?“ 
ir „kurlink“ aiškintume kaip pradžios ir pabaigos neturintį procesą. 
Aišku, kad filosofija iškyla kaip mėginimas prasiskverbti pro „reiš- 
kinių“ gausybę ir jų spalvingą įvairovę prie galutinės vienovės, es- 
mės, būties, „savaimiškumo“; bet, kita vertus, ji mėgina tiek šią 
gausybę, tiek ir patį reiškinį suvokti tiesiogiai, tokį, koks jis yra 
duotas. Aišku, kad polinkis į gylį, į transcendenciją, į nežinomybę 
yra specifiškai „filosofinis“, bet, kita vertus, filosofijai būdinga su- 
probleminti tai, kas iki tol buvo savaime suprantama, įprasta, kas- 
dieniška. Aišku, kad galutinės specialiųjų mokslų prielaidos ir ga- 
lutiniai rezultatai veda į filosofinio tyrinėjimo sritį. Aišku, kad 
filosofija nori padaryti logiką įrankiu, kuriuo turėtų naudotis visas 
mokslas, o metafizikoje ir mistikoje ji liečia arba peržengia anapus 
proto ir bet kokio mokslo esančios srities ribas. Pagaliau mums aiš- 
ku, kad filosofus domina ribiniai specialiųjų mokslų klausimai, tų 
mokslų objektų santykis: tai organinės gyvybės ir neorganinės gam- 
tos, fizinės ir psichinės sričių (kūno ir sielos), kultūros raidos ir 
gamtos dėsnių, matematinės-idealios formos bei tvarkos ir empiri- 
nio pasaulio realybės tarpusavio santykiai. 

Tačiau filosofiją apibrėžti paprasčiausiai kaip mokslą, tiriantį 
universumą arba būties visumą, būtų neįmanoma arba toks apibrė- 
žimas būtų per siauras. Taip būtų, net jeigu šios „būties“ skliautus 
tiek iSkeltume, kad jie galėtų apimti ne tik sielos ir kūno, imanen- 
cijos ir transcendencijos dalykus, bet ir „idealybę“ bei „realybę“, 
amžinąją sąvokų, minčių ir idėjų būtį ir laikinąją „tikrovę“, jeigu 
mes iš filosofijos lauktume objekto teorijos apskritai ar teorijos apie 
„būties sferas“ visuotiniausia prasme. Mat tuoj pat čia prisimena 
vienas bent jau išoriškai tiesiog priešingas požiūris ir prieštaravi- 
mas, pasitaikantis per visą filosofijos istoriją: po vieno laikotarpio, 
filosofo žvilgsnį kreipiančio į plotį, į universumą, į visumą, kaskart 
prasideda laikotarpis, kuris bando šį žvilgsnį labiau sutelkti į vie- 
nintelį šio universumo tašką, ne į išorę, o į vidų ir filosofiją apibrė- 
žia ne kaip „pasaulio pažinimą“, bet kaip „savęs pažinimą “. Tiesa, 
nors ši priešprieša ir yra tokia kategoriška — ar „aš“ nėra pranyks- 
tantis taškelis visatoje? — tačiau mes vis dėlto galime kiekvienu at- 
skiru atveju pasekti motyvus, kurie veda nuo pasaulio pažinimo prie 
refleksijos, o gilinimesi į „aš“, jo veiklą ir mąstymą, kuriam pri- 
klauso ir pasaulio pažinimas, galime įžvelgti prasišviečiantį galuti- 
nio pasaulio pažinimo poreikį. Ir priešingai: pasaulio pažinime, kuo 
daugiau jis siekia pažinti galutinę pasaulio „esmę“ ir „prasmę“, mes 

girdime kito klausimo atgarsį: ką privalau aš šiame pasaulyje ir ką 
privalo šis pasaulis man? Ir tada, kai pažįstantysis filosofas savajam 
„aš“ paskiria jam prideramą — visai nereikšmingą — vietą objek- 
tų pasaulyje, neišvengiamai pasilieka šis „aš“ ir pasaulio dvilypu- 
mas ir klausimas: kaip aš elgiuosi atžvilgiu pasaulio, į kurį įeina ir 
šis mano paties asmuo? 

Tačiau čia esama dar didesnio prieštaravimo. Mes remiamės tuo, 
kad filosofija yra pažinimas, o filosofas — pažįstantysis. Iš tiesų jis 
yra toks, bet ar jis išimtinai ir vien tik toks? Ar nėra praktinės fi- 
losofijos, kuri norėtų paveikti gyvenimą ir būti naudinga gyvenime, 
ir ar mes nevadiname filosofu ir tokio Žmogaus, kuris tam tikru, ži- 
noma, susijusiu su protu ir įžvalga, būdu sutvarkė ir sukūrė savo 
gyvenimą? Ar nesama filosofų, norinčių būti vadais ir „vertybių kū- 
rėjais“? 

Mes galime dar labiau išryškinti čia aptariamą prieštaravimą, 
žvelgdami į atskiras filosofijos disciplinas. Viena tokių disciplinų 
būtų logika. Tačiau logika yra „teorijos teorija“, grynasis pažinimas 
(mathesis), grynosios minties formos teorija, mąstymo kaip tokio te- 
orija. Todėl ji yra gryniausias ir abstrakčiausias pažinimas, abstrak- 
čiausia teorija, kuri glaudžiausiai susijusi su matematika ir dabar 
kaip tik linkstanti su ja kartu suaugti į vieną mokslą. Filosofijos 
disciplina yra ir „etika“, susijusi su praktinio gyvenimo problemo- 
mis ir uždaviniais, turinti reikalą ne su grynųjų minčių, bet su veik- 
los pasauliu, etika, kurios uždavinys būtų bent jau atsakyti į klau- 
simą „ką aš turiu daryti?“. Tačiau tiek logikoje, tiek ir etikoje 
randame tą patį prieštaringumą. Logika yra teorijos teorija, mokslas 
apie mąstymą kaip tokį, bet taip pat ji yra ir „organono“, mąstymo 
instrumento, teorija, kuri šitaip atsisuka į mąstantį kaip į veikiantį 
žmogų, į mąstymą kaip praktiškai tikslingą veikimą. Etika kelia 
tikslus ir reikalavimus, ji taip pat tiria apskritai vertybių, galiojan- 
čių vertybių ir jų sąryšių sritį, ji moksliškai pateikia vertybių teoriją 
ir gėrybių lentelę. Tiek logika, tiek ir etika priklausomai nuo požiū- 
rio į jas gali būti traktuojamos kaip specifinės teorinės ir specifinės 
praktinės disciplinos. Tačiau kas jos yra pirmučiausia? Ar privalė- 
jimas veikti yra ankstesnis už privalėjimą būti, o norma — už ver- 
tybę, ar priešingai — norma, kad „tu privalai“, yra tik praktinis gry- 
nai dalykinio vertybių pažinimo padarinys, ar logika yra dirbtinė 
teisingo mąstymo „teorija“, ar priešingai — tokios „dirbtinės teori- 
jos“ nurodymai yra tik praktiškai pritaikyti, o patys savaime gryni 
teorinai požiūriai į realius darinius („teiginius“, „tiesas“), vėl yra fi- 

losofinis ginčas, kuris mus įtraukia į krypčių antagonizmus, gerai 
žinomus iš filosofijos istorijos. 

Tiesa, kad filosofija yra mokslas, net gryniausias ir objektyviau- 
sias mokslas, ir jos problemų aptarimas reikalauja iš filosofo būti 
grynuoju mąstytoju. Tačiau tiesa ir tai, kad tam tikros problemos iš 
filosofo reikalauja vertinamosios ir jausminės nuostatos: kaip be to- 
kios nuostatos galėtų būti įmanoma „vertybių“ teorija? Tačiau ar šis 
vertybių jutimas, ši jausminė nuostata nėra grynosios teorijos prie- 
šybė ir yra uždrausta tam, kuris vien tik pažįsta, tam, kuris nori tik 
stebėti ir atspindėti vien tai, kas pamatyta? Tai jau nebėra vien te- 
orija, tai gyvenimas ir praktika. Tačiau kaip mes matėme, filosofas 
taip pat gali peržengti mokslo ir religijos, pažinimo ir tikėjimo ri- 
bas, tiksliau, tam tikros problemos vers prabilti jo religinį išgyve- 
nimą, ir jis čia kur kas labiau bus Aomo religiosus, o ne grynasis 
mąstytojas. Ir ne tik estetika kreipia jį į meną: filosofijoje vis išky- 
lantis uždavinys nubrėžti „pasaulėžiūros“ metmenis reikalauja me- 
nininko nuostatos ir neišsprendžiamas be meninio talento ir sugebė- 
jimų; didžiosioms filosofijos sistemoms būdingas esminis sisteminis 
uždarumas panašus į meno kūrinį. Metafizikas kartu yra menininkas 
ir turi juo būti; filosofuojantis mistikas jaučia turįs religinio geni- 
jaus dvasią; Sokrato gyvenimas ir mirtis yra jo filosofijos dalis. 

Iš tikrųjų nėra tokio taiklaus filosofijos visumos apibrėžimo, ku- 
ris išskirtų filosofiją iš specialiųjų mokslų, kaip mes galime pagal 
objektą ir metodą skirti specialiuosius mokslus vieną nuo kito, ta- 
čiau nėra ir tokio apibrėžimo, kuris leistų griežtai atskirti filosofi- 
ja ir religiją, filosofiją ir meną, filosofiją ir „gyvenimą“. Esama fi- 
losofijos formų, kurios, atrodo, tiesiai nukreipia didžiausią savo 
dėmesį į vieną šių antrųjų sričių. Bet iš esmės ir šia prasme nėra 
pripažinto „meno“, „religijos“ ar net „mokslo“ apibrėžimo. Yra „re- 
ligijos“ ir „meno kūriniai“, bet negalima iš visų religijų ištraukti tai, 
kas joms bendra, ir iš to padaryti visuotinę religijos sąvoką. Reli- 
gijos turi įvairias dalis: dogmatinę-metafizinę, kultinę-simbolinę, 
moralinę-socialinę. Viena šių dalių ribojasi su filosofija, kita — su 
menu, trečia — su visuomeninio gyvenimo formomis. Tiek viena, 
tiek kita šių dalių gali taip įsivyrauti, kad tam tikra religija atrodys 
esanti beveik grynai metalizinė sistema arba socialinio gyvenimo iš- 
raiškos forma, nors mes dėl to ir negalime liautis ją laikyti religi- 
ja ir nagrinėti religijos istorijoje. Negalime jau todėl, kad pačiose 
religijose atsiranda tendencijų — greta priešingų tendencijų — re- 
ligiją ištirpdyti metafizikoje, filosofijoje arba grynojoje moralėje, ar- 
ba grynai socialinėje formoje. Tam tikra religijos samprata, kuri pati 

nuolat orientuoja į kokią nors vieną religiją, taigi yra išaugusi iš 
apologetinės, o ne istorinės pozicijos, tokias „religijas“ laikytų iš- 
sigimimu, taigi dariniais, kurie jau nebėra „tikrosios“ religijos; ta- 
čiau kaip tik istorikas negali jų neanalizuoti ir turi taip pat ir į jas 
(nors, žinoma, ir ne tik į jas) orientuoti savo istorinę ar istoriškai re- 
levantišką religijos sąvoką. 

Nėra specifinio filosofijos objekto, bet yra problemos, kurias 
mes laikome filosofinėmis. Šios problemos — tiesos esmės, būties 
ir jos pavidalų, esaties sričių tarpusavio santykių, tarptautinių įvy- 
kių kilmės ir tikslo, gėrio, pareigos ir žmogaus padėties pasaulyje, 
grožio ir meno prasmės ir kiti klausimai — dalykiškai neturi tikrai 
nieko bendra, kaip ir atsakymai į šiuos klausimus, iš dalies įgaunan- 
tys minties ir jos tikslios mokslinės išraiškos formą. Jie gali turėti 
ir religinio simbolio, meninio paveikslo, net paties gyvenimo pavi- 
dalą. Tačiau vis dėlto jie sudaro visumą, jie tarpusavyje susiję, nes 
viena problema gimdo kitą. Tai mums paaiškėja tada, kai pasekame 
ar mėginame pasekti šią problemą ir visąs jos galimybes iki galo. 
Vien tik šis tikrosios pabaigos, absoliuto siekimas, net jei tas „ab- 
soliutas“ būtų ir reliatyvumo neįveikiamybės konstatavimas, yra 
bendras — ne dalykinėms filosofinėms problemoms ar teorijoms, o 
bet kokiam filosofiniam siekimui, dvasiniam sąjūdžiui, iš kurio kyla 
filosofija. Tai yra ne antlaikiška abstrakcija, bet gyvas tapsmas, ku- 
riame, keičiantis visuomeniniam, moraliniam, religiniam gyvenimui 
ir augant specialiajam pažinimui, viena problema kyla iš kitos; tai 
tapsmas, kuris ir sudaro filosofijos vienovę. Kitaip tariant, yra isto- 
rinis sąryšis, kurį, be abejo, suprantame ne vien tik kaip faktinį 
nuoseklumą laiko atžvilgiu, bet kaip aiškią ir galimą vėl išgyventi 
dvasinę plėtotę. 

Taip mes lyg ir apverčiame savo pradinę mintį. Filosofijos isto- 
rijos dėstymo prielaida turi būti ne atsakymas į klausimą „kas yra 
filosofija?“, bet pati filosofijos istorija yra vienintelė priemonė, te- 
galinti išsamiai atsakyti į tokį klausimą. Žinoma, ne tokia filosofi- 
jos istorija, kuri tik surikiuoja į eilę datas, biografijas ir posakius, 
bet filosofinės problematikos raidos istorija, kuri padeda suprasti vi- 
dinį šios raidos nuoseklumą. Todėl ši filosofijos istorija pati yra ne- 
pamainoma filosofijos disciplina — tai aplinkybė, neturinti parale- 
lių jokiame kitame moksle. Ji parodo mums, kas yra filosofija ir ką 
ji reiškia žmogaus sąmonės ir kultūros raidai, todėl kartu ji yra fi- 
losofavimas apie filosofiją. 

Šioje vietoje kiltų klausimas, kada, kuriuo momentu ir kokioms 
mintims bei problemoms iškilus, turime pradėti filosofijos istoriją? 

Išsyk aišku, kad jokiu būdu negalime tiksliai kalbėti apie laiko mo- 
mentą, kad filosofija neiššoka kaip Atėnė iš Dzeuso galvos, kad į ją 
veda palaipsnis išsivadavimas ir atsiskyrimas. Bet iš ko čia išsiva- 
duojama ir kam atsiskiriama? Apie tikrąją filosofiją imame kalbėti 
tik tada, kai sąmoningi pavienio asmens apmąstymai nukrypsta į 
tam tikrus klausimus — pirmiausia į klausimą „iš kur kilęs pasau- 
lis?“, kuriame Žmogus pasijunta besantis, kurį jis suvokia savo jus- 
lėmis, kuris jam siūlo maistą ir pastogę, bet kartu baugina pavojais;. 
tame pasaulyje žmogus gyvena kartu su savo bendrais, bet jame yra 
ir nematomų jėgų, apie kurias žmogui kalba religinės tradicijos bei 
mitai. Kartu tai būtų klausimas dėl veiklos gairių, dėl tinkamų 
veiksmų ir elgesio. Tačiau kol asmeninis, individualus mąstymas at- 
sigręžia į šiuos klausimus, žmogus jau turi tam tikrus kolektyvinio 
ir nesąmoningo mąstymo sukurtus atsakymus, glūdinčius perduotuo- 
se mituose ir religiniuose vaizdiniuose, pavyzdžiui, tradicinėse pa- 
pročių bei veikiančios moralės taisyklėse. Todėl filosofija atsiranda 
asmeniniam mąstymui toliau plėtojant ir interpretuojant mitus, są- 
moningiau suvokiant dorovės taisykles bei reikalavimus: kita vertus, 
ji atsiranda iš kritiško individo požiūrio į tuos dalykus. Šie du da- 
lykai, žinoma, gali jungtis, ta jungtis iš pradžių tam tikra prasme 
yra netgi taisyklė, nes tolesnė raida neįmanoma be kritikos, tačiau, 
bent jau iš pradžių, nebuvo ir kritikos, kuri vietoj seno nebandytų 
pasiūlyti ko nors geresnio, o tai juk visada išlaiko ryšį su tuo, kas 
jau buvo. 

Filosofija atsiskiria nuo mito, religijos ir tradicinės nekritiškos 
gyvensenos, todėl jos atsiradimas kartu yra individualaus, asmeni- 
nio, ir kolektyvinio mąstymo bei gyvenimo atsiskyrimo dalis. Filo- 
sofija negalima be filosofų, kurių asmenybė palieka gilų pėdsaką jų 
kūryboje. Filosofijai asmeninis mąstytojas daug svarbesnis negu jos 
sūnui — mokslui. Mat tikras „mokslas“ turi susiformavusią aiškią 
tradiciją, sąvokas bei metodus, padedančius gauti vis daugiau „fak- 
tinių žinių“, kurias paveldėtu, ir vis labiau tobulinamu instrumen- 
tarijumi gausina ir apdoroja mokslininkas. Mokslas daugiausia 
plėtojamas per kartų kartas, todėl jis objektyvesnis ir ne toks pri- 
klausomas nuo pavienių mokslo „darbininkų“, o filosofija yra sub- 
jektyvesnė, ji labiau yra „kūrimas“, kūrinys, turintis kūrėjo antspau- 
dą. Tas skirtumas taip pat sąlygiškas, nes vis dėlto filosofija ir 
mokslas pereina vienas į kitą be aiškių ribų. Be to, nereikia užmirš- 
ti, kad specialiosios šakos mokslininkas pats gali būti filosofas ir 
kad filosofo kūrybos rezultatas gali būti mokslinio metodo sukūri- 
mas. Dėl to filosofija yra tarsi viduryje: tarp didžiųjų kolektyvinės 

dvasios kūrinių, mito, religijos, papročių ir tarp sąmoningo ir me- 
todiško viena kitą keičiančių kartų darbo, kuriame plėtojamas 
mokslas ir kuriama technika. Filosofas su savo į „pasaulį“, į totaly- 
bę nukreiptomis, bet ir labai individualiomis mintimis yra tarp dar 
„bendruomenėje“ įsišaknijusio, gyvenančio, veikiančio Žmogaus ir 
tarp vėlyvosios „visuomenės“ žmogaus, kuris kartu su savo ben- 
drais, naudodamasis tikslingai pritaikytais instrumentais, siekia 
aiškiai suformuluotų tikslų, laikydamasis sąmoningai nustatytų san- 
tykių. 

Kita šio dalyko ypatybė būtų ta, kad filosofija savo istorijoje ir 
nesistengia parodyti to „mokslui“ priderančio vienareikšmiško „pro- 
gresyvumo“. Mokslo pažangą lemia neprarandamų jo pasiektų ir fik- 
suojamų „faktinių Žinių“ didėjanti suma. Iš dabartinių faktinių Žinių 
kyla mokslo problemos, kurios kinta, yra sprendžiamos ir iškelia 
naujų problemų. Tikrosios pagrindinės filosofijos problemos šiuo at- 
žvilgiu niekad nėra galutinai išsprendžiamos, todėl jos niekad visai 
nepasensta, bet vėl sugrįžta — kaip ir įvairūs galimi jų sprendimai. 
Filosofija žengia į priekį, gilindama, papildydama, plėsdama šiuos 
sprendimus ir susiedama juos su mokslinio pažinimo (plačiąja pras- 
me) nustatytais faktais. Kartu kai kurios iš pradžių filosofinės pro- 
blemos ir jų galutiniai sprendimai ilgainiui atiduodami mokslui, 
kitos problemos paskelbiamos netinkamai iškeltomis, tariamomis 
problemomis, todėl atskiriamos nuo amžinosios filosofinės proble- 
matikos. 

Filosofija atsiskiria nuo mito, religijos, tradicijos ne iš karto ir 
ne visada visiškai. Ji gali pasilikti arčiau religijos, ji gali bent sim- 
boliškai išlaikyti mito apdarą. Filosofija gali laikytis teologizuojan- 
čios filosofijos požiūrio ar bent nagrinėti jos klausimus — pritarti 
jiems, aiškinti juos, būti jų apologete ar kritike. Arba ji gali tapti 
mokslu siaurąja prasme, krypti į mokslinę formą ir mokslinę kūry- 
bą. Filosofas gali būti panašus į pranašą, religijos įkūrėją, tautos va- 
dą ar auklėtoją, arba gali tapti mąstytoju, logikos priemonėmis be- 
sistengiančiu suprasti didžiai jį sujaudinusių problemų esmę. 

Šiuo antruoju būdu filosofija visiškai išsirutuliojo tik vienoje 
graikų tautoje, kurios kalba mums padovanojo ir patį Žodį, ir sąvo- 
ką: graikų filosofijoje matyti kelias į mokslą, nors pats mokslas yra 
specifinis europietiškų Vakarų kūrinys ir neįsivaizduojamas be grai- 
kų filosofijos sukurto sąvokų instrumentarijaus. Ir nesvarbu, kad šis 
graikų ar šis antikinis filosofavimas vėliau nuo mokslinės — abst- 
rakčios — formos vėl pasisuka į gyvenimo praktiką, į mitą ir į re- 
liginį išgyvenimą. Tačiau filosofija ir tada, ir ten, kada ir kur ji ko- 

voja prieš ratio, prieš mokslinės formos dominavimą, išlaiko ryšį su 
racionaliuoju metodu. Santykis su mokslu ir išsiskyrimas su juo, 
nors ir koks būtų tas mokslas — dogmatinė teologija ar gamtos ir 
istorijos mokslas, tebedomina nuo graikų filosofijos priklausomą ir 
ją tęsiančią Vakarų filosofiją. Todėl vakarietiška filosofija ir atrodo 
kaip gana vieninga plėtotė. 

Kita vertus, kai kalbame apie „primityviąją“ filosofiją, t.y. filo- 
sofiją tų tautų, kurios išlaikė tam tikrą ūkinę, socialinę ir dvasinę 
pusiausvyrą (tas „primityvumas“ visai nereiškia didelio paprastu- 
mo), tai čia, žinoma, turima galvoje tik pasaulėžiūra, gyvenimo 
principai, kurie atsispindi jų mituose, religiniuose vaizdiniuose ir 
institucijose. Todėl kalba apie „Biblijos filosofiją“ arba persišką Za- 
rathustros religijos dvasią tegali turėti tik šią prasmę, nepaisant di- 
delio Senojo Testamento monoteizmo savitumo ir vientisumo, jo im- 
peratyvistinės moralės arba persiškojo dualizmo ir jo kovos etikos, 
nepaisant religinės filosofinės refleksijos požymių vėlesnėse Seno- 
jo Testamento knygose iki pat beviltiško „Ekleziasto“ pesimizmo. 
Vėliau keliais žodžiais bus aptartas šių dalykų turinys, ten, kur jais 
grindžiama plėtotė įsilieja į pagrindinę Vakarų filosofijos istorijos 
srovę. 

Kitaip buvo Indijoje ir Kinijoje. Savita šių šalių filosofijų raida 
leidžia specialiai išskirti indų ir kinų filosofijas. Čia aiškiai kelia- 
mi klausimai, atsakymai yra sąmoningi, grindžiami individualiu 
mąstymu ir toliau ieškantys esmės bei pagrindimo; čia jau esama 
įvairių filosofinių idėjų ir nuomonių diskusijos, nors indų filosofi- 
ja niekur nenutraukė ryšio su indų religingumu, o kinų filosofijai 
paliko žymę polinkis į praktinį elgesį. 

Senoji indų literatūra perdėm religinė, ji yra vedose, didžiuliame 
daugialypiame ir daugiasluoksniame kanoninių raštų komplekse. Ve- 
dų yra keturios dalys — „Rigveda“, „Samaveda“, „Jadžurveda“, 
„Atarvaveda“. Šias dalis formaliai sieja keturi aukojantys šventikai 
ir jų funkcijos. Kiekviena šių dalių pati yra himnų, giesmių ar au- 
kojimo formulių „rinkinys“. Toliau eina vadinamieji brahmanai, te- 
ologiniai tekstai, ritualų taisyklės, aukojimo, giesmių ir posakių aiš- 
kinimai, meditacijos, kurioms priklauso ir filosofiniu atžvilgiu ypač 
svarbios „upanišados“ (slaptasis mokymas), galiausiai — „sutros“, 
trumpos, kartais aforistinės prieš tai ėjusių giesmių ir brahmanų tu- 
rinio santraukos. Be to, vedos neabejotinai sudėtos iš labai skirtin- 
gų laiko atžvilgiu dalių, nors tų dalių atsiradimo laiką sunkiai gali- 
ma nustatyti, ir tai tik apytikriai. Seniausi, be abejo, yra „Rigvedos“ 
himnai, leidžiantys pažvelgti į tą indų kultūros laikotarpį, kai arijų 
ateiviai ir užkariautojai dar tebebuvo Indo slėnyje, taigi dar nebu- 
vo pasiekę Gango, tikrosios tropinės Indijos, ir nors buvo griežtai 
atsiriboję nuo vietinių gyventojų, bet dar nebuvo suformavę vėles- 
nei Indijai taip būdingo pasidalijimo į kastas. Juose atsispindi karin- 
ga epocha. Himnų ištakų turime ieškoti ekonomiškai ir dvasiškai 
virš masės iškilusiuose sluoksniuose — panašiai kaip ir valdovų rū- 
muose, kuriuose buvo atliekamos Homero giesmės. Himnų panteo- 
ne, panašiame į Olimpo dievų pasaulį, tik ne taip griežtai skirian- 
čiame ir individualizuojančiame pavienius dievus, išsiskiria Indra, 
nuožmių karų dievas, mėgstantis svaiginantį dievų gėrimą somą. 
Kaip greta žemiškojo karaliaus būtinas rūmų šventikas, taip ir gre- 
ta Indros atsiranda savotiškas dievas šventikas Brahmanaspatis, tu- 
rintis magiškų paliepimų ir magiško žinojimo galią. Toliau eina Ag- 

nis, židinio ugnies dievas, ir Varūna, kuris, kaip ir Dzeusas, sergsti pa- 
saulio tvarką ir teisia nusikaltusius. 

Kaip žinoma, tiek indams, tiek graikams buvo svetimas žydų re- 
ligingumo branduolį sudarantis galingo ir didingo dievo vaizdinys, 
prieš kurį žmogus yra niekas. Homero giesmių autoriai nevengia, 
progai pasitaikius, pasakoti dievus pašiepiančias istorijas. Ir „Rig- 
vedos“ himnuose yra giesmė, labai komiškai vaizduojanti girtą In- 
drą. Anksti suabejojama dievų pasauliu: vienoje giesmėje su pasi- 
piktinimu kalbama apie netikinčiuosius, kurie teigia, esą Indros 
nėra. Tačiau šalia pašaipos ir abejonės keliamas ir susimąstyti ver- 
čiantis klausimas, daugiau nebenorima tenkintis pasakojimais apie 
dievus ir apie tai, ką jie Žmonėms davė, atnešė, sukūrė. Tai klausi- 
mas „Iš kur?“, pasaulio kilmės klausimas. Ir pabrėžtina — pasaulio 
kartu su dievais kilmės klausimas. Kai klausiama apie galutinę, tik- 
rąją priežastį, bent jau Žinomo panteono dievai priskiriami žemiška- 
jam pasauliui. Kodėl apskritai yra „kažkas“, o ne „niekas?“ — tik- 
rai filosofinis klausimas, į kurį žmogus niekados negalės iš tikrųjų 
atsakyti, bet ir negalės liautis jį kėlęs. Šis klausimas veda per per- 
sonifikuotus diėvų pavidalus prie sąvokų, kuriose dar nelankstus, 
užsikertantis mąstymas mėgina suvokti pačią pradžią, „absoliutą“ ar- 
ba „nieką“, savyje jau turintį esaties užuomazgą ir taip tampantį til- 
tu į esaties pilnatvę. 

Nuostabus šių filosofinių svarstymų dokumentas yra dešimtosios 
„Rigvedos“ knygos 129 himne, žymiajame „Kūrimo himne“. Poetas 
čia klausia, kas judėjo, kai nebuvo „nei nesančio, nei esančio“, „nei 
mirties, nei nemirtingumo“ (nei Žmogaus, nei dievo), kai diena ir 
naktis dar nebuvo atskirtos? Kas žino tai, kas galėtų tai pasakyti, iš 
kur atsirado pasaulis. Dievai atsiradę vėliau. Taigi, kas žino, iš kur 
jis atsirado? „Iš kur iškilo matomas pasaulis?/ Ar kūrė jį kas nors, 
ar ne, tai žino/ tasai, kuris aukščiausią dangų sergsti, / O gal ir jis 
tikros tiesos nežino?“!. Vidurinėse eilėse autorius bando (pabaigo- 
je jis vėl grįžta prie didžiojo klausimo) pateikti atsakymą, balansuo- 
jantį tarp mitinio simbolio ir abstrakčios schemos. Jis vadina tam- 
siu, vienodu bangavimu tai, iš kur visa kilo — čia mes prisimename 
Biblijos pasaulio sukūrimo istoriją, Hesiodo teogonijos „chaosą“, 
„Žiojėjančią tuštumą“, graikų filosofo Anaksimandro „apeironą“, ne- 
turintį ribų ir apibrėžtumo — visus bandymus abstrakčiai mąstyti 
apie aną „nieką“, kuris yra apibrėžto „kažko“ priešybė ir iš kurio 
vis dėlto tas „kažkas“ gali atsirasti. Šioje tuštumoje, veikiant „ta- 

pui“, atsiranda „vienis“. Tapas reiškia tą vidinę jėgą, kurią Žmogus 
junta pats turįs, kurią jis gali pažadinti ir didinti vidiniu susitelki- 
mu, valios įtampa, askeze ir sielos treniravimu — vėliau Indijoje iš- 
kils atskiras uždavinys metodiškai ugdyti sielos galią kūno atžvil- 
giu. Tačiau kaip rodo tolesnė eilutė, autorius šią jėgą susieja ir su 
vaisingumu, su Erotu. Pastarojo reikšmė — kaip kosmogoninio, pa- 
saulį kuriančio Eroto — tokia pat ir senuosiuose graikų mituose, ir 
filosofijos ir mito tarpukelėje esančiose orfikų ir Heziodo teogoni- 
jose ir kosmogonijose. Kad pasaulio atsiradimas buvo apvaisinimo 
procesas, yra tipiškas daugelio pasaulio tautų mitas. Bet mitinio pa- 
sakojimo vietoje čia pavartojama abstrakti sąvoka. 

Esama kitų tipiškų, įvairiausiose tautose pasikartojančių pasau- 
lio atsiradimo mitų, paveikslų, vaizduojančių pasaulio tapsmą pagal 
analogiją su kokiu nors žinomu tikrovės įvykiu: tai mitas apie pa- 
saulio medžio atsiradimą ir augimą, apie išsirutuliojimą iš pasaulio 
kiaušinio; mitas, pasakojantis, kaip pirmapradis dievas nukalė ar su- 
formavo pasaulį iš medžiagos; pirmapradžio milžino ar dievo išsi- 
dalijimas į dalis, iš kurių kilo pasaulio sferos ir sritys: saulė, mėnu- 
lis ir žemė, žmogus, augalai ir gyvūnai. Su šiuo paskutiniu mitu 
mes susidursime ir senuosiuose „Rigvedos“ himnuose. Tačiau čia jis 
turi Indijai būdingą, jau „Rigvedose“ pasigirstančią mintį, įgausian- 
čią ypatingą reikšmę Indijos teologinėje filosofijoje: pirmapradžio 
dievo ar milžino išsidalijimas laikomas auka. Pasaulis atsiranda au- 
kos aktu, taigi vyksmu, kurio analogas yra šventikų atnašaujama au- 
ka, kurio simbolinis pakartojimas yra auka. 

Indiškos, brahmaniškos, religijos raidoje svarbu tai, kad joje au- 
ka anksti netenka dovanos dievams pobūdžio ir tampa grynu, pagal 
griežtą ritualą atliekamu, simbolinę reikšmę ir magišką poveikį tu- 
rinčiu kulto veiksmu. Kaip tai konkrečiai įvyko (tokios raidos prie- 
laidų yra ir daugiau), čia kol kas negalime atsakyti, taip pat neaiš- 
ku, ar anas pasaulio atsiradimo lyginimas su aukos aktu kai 
kuriuose senuosiuose himnuose pats paskatino keisti požiūrį į auką, 
ar priešingai — tai tebuvo vienas to kintančio požiūrio simptomų. 
Viena aišku, kad daug vėliau nuolat pasitaikys polinkis aukojimo ri- 
tuale ieškoti filosofinės įžvalgos, metafizinių intuicijų, kitaip tariant, 
rituale įžvelgti kalbą, kurioje pasireiškia slaptas galutinių dalykų ži- 
nojimas. Su tuo susijusi ir šventikų padėtis, išskirtinė brahmanų ga- 
lia ir reikšmė, kurią jiems suteikia tas Žinojimas. Pirmiausia Žinoji- 
mas, kaip tinkamai atlikti aukojimo ritualą, kuris vienintelis auką 
padaro veiksmingą. Ši galia paveikia net dievus, mat auka, kaip 
slapto daiktų priežasčių ir ryšių žinojimo išraiška, pati turi magiš- 

kos jėgos, auka tampta užkeikiamuoju veiksmu, malda — magiška 
formule, žodžiu, įvardijančiu ir iškviečiančiu gamtos jėgas. Indy 
dvasia neįstrigo vien tik būrimo technikos ir būrimo priemonių bei 
formulių brūzgyne. Nuo to ją apsaugojo numanymas, kad už magi- 
jos meno ir aukojimo ritualo slypi daiktų priežasties ir esmės Zino- 
jimas, kitaip tariant, ją išgelbėjo filosofiniai sugebėjimai ir po- 
linkiai. 

Tokia išskirtinė šventikų padėtis įsitvirtinti ir pasiekti jai būdin- 
gų aukštumų galėjo tik todėl, kad susiformavo uždaras šventikų 
sluoksnis, su sava tradicija, kuri dabar sudaro indų kastinę sanklo- 
dą. Aptardami kastinę sanklodą, o kartu ir visos visuomenės san- 
tvarką, kurios labiausiai į akis krintantis bruožas yra kastos, mes iš 
„Rigvedų“ himnų laikotarpio įžengėme į „brahmanų laikotarpį“. 

Jau „Rigvedos“ himnuose klausiamai prabylama apie nežinomą 
aukščiausiąjį dievą, kuris yra virš visų atskirų tradicinių dievų, kuris 
yra anapus visų atskirų daiktų: „Kas yra Dievas, kad mes jam au- 
kodami tarnaujame?“ Teologiniuose brahmanų tekstuose toliau ieš- 
koma aukščiausios dievybės, nuo kurios yra priklausomi, kurios 
sukurti ir paviekti yra visi daiktai, žmonės ir dievai, gyvūnai ir au- 
galai, žemė ir žvaigždynai. Ši aukščiausia dievybė pavadinama „Pra- 
džiapačiu“, pasaulio tėvu. Jis dar personifikuotas, bet vėliau virsta 
visai abstrakčia esybe — kai kada ji tapatinama su „metais“ — lai- 
ku, tačiau kartu ir kiekvienais naujais metais pasireiškiančiu gam- 
tos vaisingumu. Pirmiausia čia susiduriame su pagrindine indų filo- 
sofinės spekuliacijos sąvoka: su brahmanu (beasmeniu, skirtingai 
nuo vėlesnio induistinės liaudies religijos asmeninio dievo Brah- 
mos), kaip bet kokios esaties pirminiu principu. Pirminė brahmano 
reikšmė yra malda, šventa frazė, magiškas žodis. Šis „žodis“ dabar 
pats tampa pirmine būtybe, jos vardu, kuris — kaip ir visur magi- 
nėje pasaulėžiūroje — susilieja su pačia būtybe, valdo jos jėgas ir 
žinančiam tą vardą atveria kelią į pačios būtybės pažinimą. „Iš pra- 
džių buvo žodis“ — tik čia jis ne toks kaip graikų „logos“, protinga 
kalba, o magiška formulė, kurioje sukoncentruota senosios tradici- 
jos šventiko Žinojimas ir sugebėjimai. 

Vieno brahmano priešybė yra daugis visų tų dalykų, kuriuos, 
kaip ir pavienius daiktus, leidžia atskirti vieną nuo kito „vardas ir 
pavidalas“ (namarupa). Nuo visų jų reikia skirti brahmaną, — bet 
ne taip, kaip skiriamas vienas daiktas nuo kito, kaip esantis vienas 
šalia kito. Brahmanas — tai, kas dieviška. Bevardė žodžio giminė 
rodo, kad jam nepriskiriamas asmeniškumas ir forma, tinkami vie- 
nam pavieniui dalykui atskirti nuo kito pavienio, tinkami „indivi- 

dui“ apibūdinti. Todėl šis brahmanas yra visa visame, jis veikia vi- 
suose daiktuose, jis pasklinda juose, vėlesnio palyginimo žodžiais 
tariant, kaip vandenyje ištirpusi ir jį pasūdžiusi druska. Kiekvienoje 
mažiausioje dalelytėje brahmanas yra lygiai taip pat, kaip ir visame 
kūrinyje. 

Spekuliacijų apie brahmaną tema yra svarbi indų filosofijai ir te- 
ologijai. Su brahmanu yra susijusi ir kita sąvoka — atmano, „aš“, 
„savęs“ sąvoka. 

Jeigu brahmanas yra visur, tai jis yra ir manyje. Kaip tik savaja- 
me „aš“ indų filosofas mato kelią į brahmaną: ne į išorę žvelgda- 
mas, ne suvokdamas ir skirdamas daiktus ir formas, bet nugrimz- 
damas į patį save, žmogus atranda brahmaną. Į išorę nukreiptas 
žvilgsnis skiria vienus daiktus nuo kitų, atskiria subjektą nuo objek- 
to; vidinis susitelkimas panaikina šį atskyrimą ir todėl veda prie šal- 
tinio, kuriame mano „aš“ susyja su pirmine pasaulio priežastimi. Ži- 
noma, tai įmanoma tik tada, jei susitelkimas yra pakankamas — 
gilesnis už budrią sąmonę, gilesnis net už sapną. 

Yra du būdai, kuriais religija ir tikintis žmogus bando susisiekti 
su dievu. Pirmąjį trumpai galėtume apibūdinti kaip pranašų religi- 
jos būdą. Tai malda, dialogas, kuriame meldžiančiajam Dievas yra 
„tu“, labai pranokstantis besimeldžiančiojo „aš“, bet vis dėlto toks 
„tu“, į kurį jis gali kreiptis. Izraelio pranašų religingumo, Jėzaus re- 
ligijos negalima įsivaizduoti be maldos, maldoje susyja besimel- 
džiančiojo asmuo su gyvu, asmeniniu dievu. Antrasis yra tokio gi- 
laus panirimo į savąjį „aš“ būdas, kad tas „aš“ išnyksta dievybėje. 
Kiekvienas mistinis religingumas stengiasi pajusti Dievą savyje, o 
ne kreipiasi į jį kaip į „tu“. Tačiau mokymasis susitelkti, net virtuo- 
zinės technikos sukūrimas būdingiausias yra indų religijai. Žmogus 
pačiame savyje atranda brahmaną, dieviškąją visų daiktų priežastį. 
Atmanas yra brahmanas — šiuo teiginiu nusakyta tema, dažniausiai 
gvildenama upanisadose. Jos prijungtos prie brahmanų tekstų, bet 
tai yra labai nevienodu metu, o iš dalies ir žymiai vėliau atsiradu- 
sios refleksijos. Ši mintis čia pateikiama kaip ypatingas mokymas ar 
pamokymas; ne vienu atveju aiškiai matyti, kad tą mokslą skelbian- 
tis išminčius nepriklauso braminų kastai, kad jis savo supratimą lai- 
ko priešingu vien tik ritualo ar žodžio Zinojimui. Tai rodo, kad šis 
posūkis link filosofinės refleksijos atsirado tais laikais, kai išorinio 
ceremonialo sukaustytai braminų religijai buvo bandoma įžiebti nau- 
ją gyvybę. 

Brahmano ir atmano temos gvildenimas čia svarbus dar ir tuo, 
kad siejasi su sielų persikėlimo teorija, kuri nuo brahmanų ir upa- 

nišadų laikmečio yra pagrindinė indų teologijos ir filosofijos sude- 
damoji dalis. 

Nenagrinėsime, kaip atsirado ši teorija (jos „Rigvedos“ himnuo- 
se dar nėra). Šiaip ar taip joje keliama mintis, kad siela kūnui mirus 
nepranyksta, bet vėl įsikūnija, ir ne tik kaip aukštesnės ar žemesnės 
kastos žmogus, bet ir kaip gyvūnas ar dievas. Be to, naujasis gyve- 
nimas, kurį pergimęs Žmogus vėl turi nugyventi nuo pradžios iki pa- 
baigos, įgyja formą, priklausančią nuo žmogaus elgesio ankstesnė- 
je egzistencijoje. Geru gyvenimu pelnoma aukštesnė, blogų — 
žemesnė gyvenimo forma; pakartotinis gimimas yra atpildas arba 
bausmė, bet ne kaip dievo nuosprendis ar lėmimas, o kaip gamtinis 
būtinumas: pats atmanas pagal savo prigimtį, pagal savo esmę ren- 
gia sau naują kūną, o ta jo esmė susidaro iš jo darbų: gera — iš ge- 
rų, bloga — iš blogų. 

Iš pradžių tikintis sielų persikėlimo teorijos šalininkas pakarto- 
tiniu gimimu aiškiai norėjo pasiekti aukštesnį, laimingesnį gyveni- 
mą. Tačiau pamažu šis amžinas gyvenimo ir mirties kartojimasis, šio 
nesiliaujančio gimimų rato, anot Hegelio, „piktas nepabaigiamu- 
mas“, virsta betikslės ir beprasmės egzistencijos prototipu, Sizifo 
egzistencija, iš kurios žmogus trokšta išsivaduoti. Šį išsivadavimą 
suteikia susitapatinimas su brahmanu, vidinis susitelkimas, kuris 
tampa būdinga priešybe veiksmams ir siekimams, veiklai, kuri ir ge- 
rus, ir blogus Žmones įtraukia į daiktų ir formų pasaulį, į gimimus. 
O išsivadavimo kelią nurodo brahmano ir atmano teorija, atmano ir 
brahmano, „aš“ ir pirmosios daiktų priežasties, identiškumo teorija. 

Taip indų religija ir jos filosofinė interpretacija tampa išsivada- 
vimo teorija. Bet čia nekalbama, kaip krikščionybėje, apie išsigel- 
bėjimą iš nuodėmių arba apie „atpildą už nuodėmes“ — mirtį, bet 
apie išsivadavimą iš pakartotinių gimimų, t.y. iš nuolat panašia for- 
ma sugrįžtančio gyvenimo beprasmybės, gyvenimo, kuris yra natū- 
raliai neišvengiamas veikimo ir jo priežasties, noro bei troškimo, 
padarinys. Reikia iškelti ir dar vieną skirtumą nuo krikščioniškosios 
išsigelbėjimo koncepcijos: kadangi gerasis gimsta aukštesniam, blo- 
gasis — Žemesniam gyvenimui ne įsikišus dievams, o dėl savotiš- 
ko gamtinio būtinumo, tai ir išvaduoja ne dievas, žmogus išsivaduo- 
ja pats. Galiausiai išsivadavimą lemia ne atgaila, gailėjimasis, 
atsivertimas, bet žinojimas. Mintimi, kad Žmogus savo jėgomis ga- 
li sužinoti kelią į tikslą, palaimą ir remdamasis tuo žinojimu eiti 
šiuo keliu, indų filosofija ir helenizmas, tiksliau, sokratikai, yra 
priešingi krikščionybei. Tačiau indų filosofų „Žinojimas“ nėra aiš- 
kus, sąmoningas, tai ne motyvuota ar kauzalinė įžvalga, kurią Sok- 

ratas prilygino dorybei ir laikė palaimos priežastimi, o intuityvus, 
mistinis permanymas, pasibaigiantis sielos susiliejimu su brahmanu, 
iki galo įvykstantis tik nugrįmztant žemiau sąmonės slenksčio: brah- 
manas nėra logos. 

Reikia pastebėti, kad ši brahmano ir atmano teorijos mintis apie 
išsivadavimą aiškiai tepasakyta tik kai kuriose upanišadose: ribos 
tarp filosofijos ir teologijos, tarp abstrakčios sąvokos formą įgavu- 
sios minties ir perduoto mito yra neryškios. Tačiau paskutinėse 
upanišadose jau pastebima užsimezganti filosofinė sistema, kurios 
plėtotę matome vėlesniais laikais. Pirmiausiai tai pasakytina apie 
vadinamąją sankjos filosofiją, kurios pradininku laikomas mitinis 
pranašas Kapila ir kuri savo klasikinę formą įgauna IV ar V mūsų 
eros amžiuje Išvarakrišnos „Sankja karıkoje“. 

Upanišadų mistika aiškiai ir griežtai neskiria sąvokų formos ir 
pačių sąvokų, bet ji to ir nesiekia. Mąstytojai ir poetai, apimti min- 
čių apie pasaulio vienovę, kalba apie nuo išorinio pasaulio nusigrę- 
žiančios sielos kelią į brahmaną, apie žmogaus sielos tapatumą su 
brahmanu, bet taip ir nepaaiškėja, ar „siela“, „atmanas“ yra tik pa- 
vienė siela, ar tai visuotinė siela, kur atskiro žmogaus siela yra tik 
tam tikra dalis; neaišku, koks apskritai individo santykis su pasau- 
liu ir jo vienove, pagaliau, koks sielos ryšys su gamta, su materia- 
liu pasauliu. Šiais klausimais čia dar nesidomima, tikslas yra išgy- 
venti tą svarbiausią mintį, persiimti ja, o ne atsakyti į logiškai iš tos 
minties kylančius atskirus klausimus. Visai kitas dalykas yra sank- 
jos filosofinė sistema. Jau pats pavadinimas „sankja“ rodo, kad tai 
yra „išvardijanti“, taigi sąvokas atskirianti teorija. 

Pirmiausiai priešpriešinama siela ir kūnas, arba, tiksliau sakant, 
dvasia ir gamta. Dvasia yra daug viena nuo kitos atsiskyrusių pavie- 
nių sielų, arba individualių dvasių; sankja filosofija vengia Žodžio 
atmanas, kuris reiškia „kvėpuojantį“, „gyvą“ ir yra artimas minčiai 
apie visuotinį gyvenimą ar visuotinę dvasią. Atmaną pakeičia puru- 
ša, kuris iš pradžių reiškė vyrą. Gamta — rišli, vientisa, bet nuola- 
tinio kitimo, vyksmo persunkta materija. Gamta (prakriti, ir indų 
kalboje šis žodis yra moteriškosios giminės) yra nuolat tampanti, o 
dvasia yra greta pati savaime kaip amžina ir nekintama būtis. Gamta 
kuria ir veikia, o dvasia yra visai pasyvi, jos funkcija yra tik stebėti, 
ji vien tiktai įsisąmonina tai, kas vyksta gamtoje. Tačiau nuo pat 
pradžių dvasia yra neatskiriama nuo materijos, susijusi su gamtos 
dalimi — kūnu. Kūnas sunyksta, nes viskas gamtoje yra tapsmas ir 
nykimas, o kūnui išnykus, dvasia pereina į naują kūną: ir sankjos fi- 
losofijai sielų persikėlimas yra savaime suprantama dogma. Be to, 

čia, kaip ir seniausiose graikų filosofemose, mes susiduriame su 
mintimis apie periodišką visos gamtos kaitą, visų atskirų daiktų per- 
ėjimą į materiją ir nuolatinį naują formavimąsi iš jos. Ši kaita sie- 
jama su trimis pirminėmis materijos sudedamosiomis dalimis — su 
skaidrumu, šviesumu, lengvumu; galėtume taip pat sakyti: su švie- 
sa, oru ir žeme. Iš šitų dalių (prisiminkime graikų filosofijos „ele- 
mentus“) yra sudaryti visi daiktai. Jų pusiausvyra, proporcingas. jų 
susimaišymas reiškia kartkarčiais sugrįžtančią pirminę materijos bū- 
seną. Vienos kurios nors dalies vyravimas pradeda pasaulinį proce- 
są, kuriame dėl pradinių medžiagų mišinio kitimo daiktai susidaro 
ir vėl nyksta, kad užleistų vietą kitiems. Atkreiptinas dėmesys, kad 
indų filosofija „kūniškumą“ ir „dvasiškumą“ skiria ne mums įpras- 
tu būdu: tamsioji ir sunkioji materijos sudedamoji dalis sudaro ne 
tiktai gamtinius daiktus, ji yra ir „sunkiose“, slegiančiose mintyse ir 
sielos būsenose; kosminė lengvumo ir šviesumo dalis teikia šviesą 
ne tik fizikine prasme, bet ir tam, kas malonu, kas lengva sielai; o 
miglotumas ir judrumas apibrėžiami ir kaip „skausmingumas“. Taigi 
šita teorija iš esmės neskiria „subjektyvių“ ir „objektyvių“ kokybių 
mūsų supratimu, viskas yra „objektyvu“, dvasia tik apšviečia visa 
tai sąmonės šviesa, ji tėra tik veidrodis. Tačiau visa objektyvybė nė- 
ra sustingusi esatis, tai visa, kas nuolatos atsiranda ir praeina. Ne- 
gana to, „sielos“ vyksmai, kurių prigimtis, kaip matėme, yra ne dva- 
sine, o materiali, yra netgi pirmasis materijoje įvykstantis procesas. 
Mąstymas ar protas (dar viena svarbi ypatybė yra ta, kad čia aiškiai 
neskiriamas procesas, funkcija ir organas — mąstymas ir protas, re- 
gėjimas ir akis: gamta yra procesas, laikinai sustingstantis į daiktus, 
o ne daiktinė būtis, kurioje arba kuriai kažkas atsitinka), kaip sky- 
rimas, išvardijimas, taigi kaip visų atskirybių galimybės pagrindas, 
įgalina atsirasti atskirąją būtį; jutimo organai ir jų funkcijos, kurio- 
mis naudojasi mąstymas, skiria tai, kas turi kvapą (žemė), skonį 
(vanduo), yra juntamas (oras), turi spalvą ir formą (ugnis), aidesį 
(eteris). Tiksliau sakant, iš šitų vadinamųjų stambiųjų elementų ete- 
ris yra vien girdimas, jis yra grynasis garsas, oras yra girdimas ir 
juntamas, ugnis — girdima, juntama ir regima ir t.t., o pabaigoje 
esanti Žemė turi visas juntamas savybes (nors tik jai būdingas yra 
kvapas), todėl būdama šių kokybių samplaika, ji yra daiktas tiesio- 
gine prasme. Greta jutimo organų ir jų funkcijų yra veikimo būdai 
— kalbėjimas, ėmimas, ėjimas, tuštinimasis, apvaisinimas — ir jų 
organai. Įvairios mąstymo, jutimo ir veikimo formos (bei jų atitin- 
kami organai) sudaro psichinį žmogaus organizmą, darinį, su kuriuo 
susijungia „dvasia“. Tarp mąstymo ir jutimų dar įsiterpia „aš“, arba 

„aš organas“, kuris tik ir padaro organizmą gyva vienove, tuo, kas 
jis yra. 2 

Dvasia susijusi su šiuo organiniu gyvybės vienetu — čia prasi- 
deda savotiškiausias posūkis į praktinę sankjos filosofijos pusę, į 
jos pateikiamą išsivadavimo minties formą. „Aš-kūno“ supančiota 
dvasia, suvokianti joje vykstančius įvykius, tarsi supainioja save su 
kūnu, su organiniu gyvybės vienetu, arba bent jau neskiria savęs ir 
kūno. Ji junta kūno veiksmus ir kančias kaip savo veiksmus ir kan- 
čias. Šis neskyrimas, šis suklydimas ilgam įtraukia ją į materiją ir 
pakartotinį materialų gimimą, kol šį suklydimą pašalina materijos ir 
dvasios esminio skirtumo suvokimas, taigi — filosofija. Tačiau jei- 
gu tai jau suvokta, jeigu ta klaida jau ištaisyta, tai materija paleidžia 
dvasią, materija tarsi gėdydamasi (jos ryšys su dvasia įsivaizduoja- 
mas erotiškai) pasitraukia nuo jos. 

Taigi čia išsivadavimas yra dvasios išsivadavimas iš kūno, ir 
brahmanas čia nevaidina esminio vaidmens. Iš išvaduojančios atma- 
no ir brahmano, sielos ir dievo tapatumo įžvalgos kyla išvaduojantis 
dvasios ir kūno skirtumo pažinimas. Todėl suprantama, kad vėlesnė- 
je klasikinėje sankjoje brahmanas apskritai dingsta, taigi sistema 
tampa ateistine (ta pačia prasme kaip budizmas: paneigiami ne die- 
vai, bet dievas). 

Sankjos filosofija turėjo didelės įtakos jogos sistemai. Pirmiau- 
sia joga yra praktika — vidinio susitelkimo, dvasios išsivadavimo 
iš kūno ir jo troškimų bei poreikių praktika. Kaip Žinia, indai ypač 
ištobulino šio išsivadavimo, mokėjimo sielos galiomis valdyti kūno 
funkcijas techniką, ir jų sukurta kūno ir dvasios treniravimo siste- 
ma (koncentracijos pratybos, tam tikros kūno pozos, kvėpavimo re- 
guliavimas ir t.t.) neabejotinai yra tobuliausia ir veiksmingiausia iš 
viso, kas šioje srityje sukurta. Tai pirmiausia jogos laimėjimas, o 
„jogas“ yra šio praktinio meno meistras. Žinoma, reikia turėti gal- 
voje, kad šie kūno ir dvasios pratimai tėra parengiamoji priemonė. 
Tais pratimais siekiamas tikslas yra meditacija bei jos metu nušvin- 
tantis pažinimas. Išvaduoja pažinimas, o ne treniruotės. Todėl ir jo- 
gos praktika yra susijusi su sankjos filosofijos mintimis. Tačiau 
indų mąstymui „pažinti“ nėra vien tik „susipažinti, sužinoti“, 0 vi- 
siškai persiimti įžvalga, apie kurios pažinimą kalbama. Be viso to 
pažinimas negalėtų turėti to reikšmingo praktinio, išvaduojančio po- 
veikio. Upanišadose atmano ir brahmano tapatybės pažinimas kartu 
yra faktinis judviejų sutapatinimas, o sankjos filosofijoje esminio 
skirtumo tarp dvasios ir kūno pažinimas yra kartu ir jų atskyrimas 
vienas nuo kito. Atskyrimas yra realus; reikia prisiminti ir tai, kad 

garsas atsiranda girdint, spalvos — matant, ir visa tai egzistuoja ne 
kaip „grynas fenomenas“, o realiai. Ir nereikia stebėtis, kad čia ta- 
riamai dvasia veikia kūną, ir tai prieštarautų sankjos teorijai. Iš tie- 
sy ir čia norėjimas bei veikimas yra „materialus“ procesas. Su tuo 
labai gerai dera tai, kad kūno procesai — kūno padėtis, kvėpavimo 
reguliavimas, fiksacija — parengia išsivadavimą, kitaip sakant, nu- 
šviečiantį dvasios ır kūno dualizmo pažinimą. Ir sankjos filosofijai 
materija nėra dvasiai iš tikrųjų priešiškas ar vien aklas mechaninis 
veiksnys, gamtos vyksmas yra labiau teleologinis, nukreiptas į išsi- 
vadavimą ar jam pavaldus. Reikia dar paminėti vieną gan reikšmin- 
gą sankjos ir jogos (jų išsivysčiusių formų) skirtumą: joga pripažįs- 
ta aukščiausiojo dievo egzistavimą. Žinoma, tai yra ne panteistiškai 
suprantamas brahmanas, su kuriuo išsivaduodama susilieja siela, bet 
teistinis — aukščiausias, išmintingiausias ir galingas (į jį kreipiama- 
si skiemeniu „om“), padedantis žmogui išsivaduoti dievas. 

Sankjos filosofija dvasiai nurodo išsivadavimo iš materijos ke- 
lią, o kartu moko tikro būdo nugalėti skausmą ir kančią. Visos ki- 
tos skausmo malšinimo priemonės — vaistai, svaiginimasis malonu- 
mais, protingas ir atsargus gyvenimas, amuletai ir žodinės formulės 
— yra tik tariamos ir trumpalaikės. Tik išsivadavimas iš tiesų išlais- 
vina nuo skausmo. Išsivadavimas, kurį suteikia pažinimas, yra išsi- 
vadavimas iš kančių. 

Išsivadavimas iš kančių kaip vienintelis tikslas yra būdingasis 
BUDOS mokymo bruožas. Šis mokymas susijęs su sankjos filoso- 
fijos ištakomis, nors pastarosios sistemiškai išplėtota forma yra Zy- 
miai vėlesnė negu senasis budizmas. Be to, Buda nesiekia ko nors 
daugiau, o tik skelbia išsivadavimą iš visą gyvenimą pripildančių 
kančių ir rodo kelią į šį tikslą. Tik tai tėra jam svarbu ir esminga; 
bet koks pažinimas, nesusijęs su šiuo tikslu, atmetamas kaip nesvar- 
bus ir nereikalingas, o pažinimo, be to, pažinimo kaip tokio sieki- 
mas, smalsumas sužinoti, kaip prisirišimas prie pasaulio, trukdąs iš- 
sivaduoti, išsigelbėti. Ar pasaulis amžinas ar ne, begalinis ar ne, ar 
išgelbėtasis gyvena po mirties, ar ne — tai klausimai, į kuriuos Bu- 
da neatsako, tai klausimai, neturintys su jo mokymu nieko bendra. 
Budizmas yra religija, o ne filosofija. Tačiau pagrindinės jo mintys 
telpa į filosofijos istoriją. 

Legenda pasakoja, kad princas Gautama, kurio gyvenimas buvo 
kupinas grožio, malonumų ir gėrybių, susitikęs su bejėgiu seniu, li- 
goniu ir lavonu, nusprendžia pasitraukti į vienatvę ir siekti nušvie- 
čiančio pažinimo. Pirmiausia jis siekia pažinti pirmąją ir pagrindi- 
nę iš „keturių tauriųjų tiesų“ — tiesą, jog bet koks gyvenimas yra 


I. SENOVES INDU FILOSOFIJA 29 


kančia. Nuo pat gimimo prie Žmogaus neišvengiamai artėja mirtis, 
jo laukia menkėjimas, senatvė, įvairūs praradimai, jam gresia ligos. 
Gyvenimas yra lėtas mirimas, laimėjimuose slypi praradimai, skaus- 
mas glūdi ir malonume. Gyvenimas yra kentėjimas — šios išvados 
galima nepaisyti, bet negalima paneigti, jeigu ji jau padaryta. Ant- 
roji tiesa pasako kentėjimo kilmę: kentėjimas kyla iš „troškulio“; tai 
— geismas, troškimas, kuris mus prikausto prie gyvenimo ir kartu 
— prie kančios. Trečioji tiesa yra kančių pašalinimo teorija: išsiva- 
duoti įmanoma tik pašalinus tą „troškulį“, o kartu ir visus geismus, 
dėl kurių žmogus laikosi įsikibęs gyvenimo. Ko nebekamuoja „gy- 
venimo troškulys“, tas pasiekia „nirvaną“ — norų ir skausmo netu- 
rintį būvį. Nirvana yra išsivadavimo būsena. Kas nugalėjo gyveni- 
mo troškulį ir malonumų troškimą, gali ją pasiekti šiame gyvenime, 
o ne tik anapus; ar apskritai esama kokio pasaulio anapus, ar yra 
pomirtinis gyvenimas, ar tik visiškas išnykimas, — išsivadavusia- 
jam vis tiek. Todėl klausimas, ar nirvana yra „niekas“, ar palaimin- 
gas anapusinis gyvenimas, yra vienas tų klausimų, kuriuos Buda at- 
meta. Galiausiai — ketvirtoji tiesa, aštuonių dalių kelias į troškimų 
panaikinimą: „tinkamas mąstymas, tinkamas norėjimas, tinkama kal- 
ba, tinkamas veikimas, tinkamas gyvenimas, tinkamas siekimas, tin- 
kama refleksija, tinkamas susitelkimas“. 

Visoje šioje taip lakoniškai, meistriškai aiškiai ir įsimenamai su- 
formuluotoje Minčių grandinėje svarbiausios yra dvi viena su kita 
susijusios mintys. Pirma, troškimas, noras ir jo suteikta kryptis yra 
svarbūs gyvenimo ir jo kokybės faktoriai: žmogus tampa tuo, ko jis 
iš esmės sau linki, kuo jis nori tapti, jo gyvenimas yra jo siekimų 
išsipildymas, taigi ir jų atspindys. Ir po dabartinio kūno suirimo, po 
mirties, pakartotinių gimimų grandinėje. Tačiau tai, kad šį jo kūną 
ir Šį jo gyvenimą formuojančios jėgos veikia, ir kaip tik tokia kryp- 
timi, galiausiai priklauso nuo Žmogaus „nežinojimo“: Žmogus visai 
nežino, netikrai Žino, nėra persiėmęs žinojimu, kad gyvenimas, ku- 
rio jis vaikosi, yra kentėjimas, skausmas, nusivylimas, praradimas, 
senatvė ir mirtis, ir kad visa tai nepaliaujamai grįžta. Šis nežinoji- 
mas kreipia norus į gyvenimą ir į jo malonumus, jo tikslus, nesvar- 
bu kaip (be to, kiekvienas savaip) juos supranta ir kaip jų siekia 
konkretus žmogus, ir dėl šio nežinojimo kaskart iš naujo prisiriša 
prie šių malonumų ir tikslų. Jeigu žmogus tai sužino, tai jis daugiau 
nebesiekia gyvenimo, trokštamų tikslų, kurie jį vis iš naujo įpainio- 
ja į egzistavimą ir į gimimų ratą. Žmogus tada kiekvieną akimirką 
kreipia savo norėjimą į „tinkamą“ veiklą — nebe į savo gyvenimo 
„ką“, taip pat nebe į tai, „kad“ jis gyvena, svarbiausia jam tampa jo 

gyvenimo „kaip“. Tačiau kaip tik šitaip išnyksta pragaištingas ratas, 
šis norų krypties posūkis pats savaime sąlygoja išsivadavimą iš visų 
kančių. Taigi išsivadavimo kelią nurodo pažinimas, tačiau tai ne 
brahmanų mokslingos vedų studijos ir ne filosofinis mokslinis įvai- 
riausių Žmogaus smalsumo iškeliamų klausimų apmąstymas, bet vie- 
na nušviečianti būtinų Žinoti dalykų įžvalga — tai keturių pagrin- 
dinių tiesų apie gyvenimą ir kentėjimą įžvalga. O pats kelias yra 
elgsena, veikla, bet ne pasauliečio žmogaus, siekiančio laimės ir 
malonumų, veikla ir ne asketų kankinimasis, tai teisinga veikla, tai- 
gi moralės normų laikymasis, dorovinė saviaukla. Norėjimas ir troš- 
kimas lemia veikimą ir įvykius, įvykiai lemia tai, kas bus, taigi tai, 
kas yra, nes bet kokia būtis yra tapsmas, procesas, priežasčių gran- 
dinės eiga. Sankjos filosofija materialią būtį (įskaitant „sieliškumą“, 
suvokimą, mąstymą, norėjimą) laiko nuolatiniu tapsmu ir nykimu, 
tačiau šalia gamtos, kaip tapsmo, yra pastovi stebinti dvasia, kaip 
identiška esybė, kurios įsitraukimas į įvykių tėkmę yra saviapgau- 
lė. Upanišadų filosofijoje brahmanas yra amžina substancija, toks 
yra ir atmanas, kuris faktiškai yra tapatus brahmanui. Pagal Budos 
mokymą bet koks tapsmas yra vienas iš kito išplaukiančių įvykių 
grandinė. Čia nėra brahmano kaip aukščiausio principo, budizmas 
yra ateistinis (žinoma, esama dievų, tačiau jie ateina pas Budą pra- 
šyti iš jo pamokymų, tie dievai yra įtraukti į sielų persikėlimo tėk- 
mę). Taip pat čia kategoriškai neigiamas sielos arba dvasios, asmens 
substancialumas ir vienumas: kaip vežimas nėra kažkas ypatinga be 
kėbulo, ienų, ratų, ašies ir t.t., trumpiau tariant, be dalių, iš kurių jis 
susideda, taip ir „aš“ nėra ypatinga būtybė be „savo“ pavidalo (tik- 
riau — įvairių kintančių formų, kurias jis įgauna), be „savo“ min- 
čių, vaizdinių, siekimų. „AS“ — tai įvairi ir daugialypė mano sie- 
los — kūno gyvenimo tėkmė; apgaulingą „aš“ tapatumą tesudaro 
vienas pavadinimas, kurį aš suteikiu jo fazėms ir dalims. Tačiau aš 
turiu teisę į šią pavadinimo vienovę dėl to, kad gyvenimo fazės su- 
sietos nenutrūkstamu ryšiu, priežasčių grandine, kur vienas narys iš- 
plaukia iš kito. Ankstesnis vaikas ir dabartinis suaugęs yra „tas 
pats“ žmogus, bet ne dėl to, kad juose yra identiška esybė, o dėl to, 
kad suaugęs pasidaro iš vaiko. 

Čia iškyla paskutinis klausimas: jeigu nėra kaltininko, veikian- 
čios asmenybės, tai ar išnyksta ir kaltės bei atsakomybės sąvoka? 
Ar beišlieka tas moralinis ryšys sieloms persikeliant? Buda į tai at- 
sako kontrklausimu: jeigu kas nors uždega savo trobelės šiaudus ir 
išplitusi ugnis sunaikina visą kaimą, tai ar jis yra atsakingas už 
gaisrą, nes liepsnos, kurios sudegino kitus namus, nėra tos liepsnos, 

kurias jis pakišo po savo šiaudais? Žmogaus gyvenimas, ir būtent jo 
gyvenimas, nusitęsiantis per pakartotinių gimimų ratą, yra plintan- 
ti ugnis, viena jo fazė nenutrūkstamai plaukia iš kitos, tarp jų išlie- 
ka ir moralinis priežastingumas. 

Ketvirtajame ir trečiajame amžiuje prieš Kristų, ypač Karalių 
Čadraguptos ir Ašokos valdymo laikais, budizmas tapo viešpataujan- 
čia religija Indijoje, o brahmanizmas buvo visiškai išstumtas. Vėliau 
vėl sugrįžta pastarojo įtaka; pirmojo tūkstantmečio pabaigoje iš tik- 
rosios Indijos beveik išnykęs, brahmanizmas greta islamo vėl tam- 
pa indų religija. Su budizmo nuosmūkio laikų religinėmis kovomis 
galėtume sieti vedantos filosofinės krypties atsiradimą bei plėtotę. 
Jau pats pavadinimas „vedanta“ (vedų pabaiga: o jų pabaigoje yra 
upanišados) leidžia suprasti, kad ji įsakmiai reikalavo sugrįžti prie 
vedų studijų, o upanišadose įžvelgė (apreikštą) tiesą. Vis dėlto iš 
karto aišku, kad upanišadų komentarai, kuriuose šios filosofijos kū- 
rėjai, pirmiausia ŠANKARA (devintajame amžiuje) išdėstė savo 
mokslą, yra savarankiški filosofinės sistemos kūrimo darbai: jų tu- 
rinys veikiau teikiamas komentuojamiems raštams, o ne iš jų išlukš- 
tentas. Už gilios prasmės miglotų upanišadų posakių šios krypties 
atstovai ieško vientisos sistemos ir kartu kovoja tiek su brahmanų 
teologijos formalizmu — ceremonialo kultu ir ritualizmu, tiek su 
sankjos filosofija bei budizmu. 

Vedantos filosofijos pagrindas yra upanišadų brahmano ir atma- 
no teorija, bet ji tampa griežtu monizmu, visatos vienovės teorija: 
pasaulis yra „majos šydas“, chimera, dieviškojo brahmano sapnas, 
be kurio iš esmės nieko nėra. Išsivaduoti iš kančių ır pakartotinių 
gimimų galima tik permačius šią apgaulę. Tačiau tai ne ta apgaulė 
ar, geriau sakyti, klydimas, apie kurį kalbėjo sankjos filosofai, tai 
ne dvasinio „aš“ supainiojimas su kūnu, su kuriuo jis susijęs, bet 
iliuzija, kad šis „aš“ pats su kūno, gamtos pasauliu yra tikra, sub- 
stanciali esybė. Šios apgaulės atskleidimas reikštų susiliejimą su 
brahmanu, taigi ir čia išsivadavimas pasiekiamas per pažinimą, bet 
pažinimas čia yra pamaldus „ieškojimas raštuose“, tai yra tikrasis 
šventuose raštuose pateiktos išminties supratimas. Čia aiškus nusi- 
statymas tiek prieš sankjos teoriją, jos gamtos ir dvasios dualizmą 
ir dvasių pliuralizmą, tiek prieš budizmą, kuris, atmesdamas vedų 
studijas, kartu atmeta ir pagrindinių metafizinių klausimų apmąsty- 
mą. Vedanta taip pat nesutinka su budizmo samprata, kad kūnas su- 
kurtas iš psichiškumo, kad jį sukuria troškimai ir poreikiai, kad kū- 
nas yra tarsi jų fizinė išraiška: siela arba „aš“ ir kūnas yra tuo pačiu 
būdu ir ta pačia prasme „tikri“; jeigu mes nekreipsime dėmesio į jų 

ryšį su brahmanu, tai jie yra dvi koreliatyvios realybės. Tik meta- 
fizinis brahmano teorijos požiūris įgalina atpažinti jų abiejų fikty- 
vų pobūdį. Pagaliau vedantos filosofija šią savo teoriją laiko ezo- 
terine, tačiau yra ir egzoterinis jos variantas, kuris brahmaną 
vaizduoja kaip pasaulio kūrėją ir valdovą, o išsivadavimą supranta 
kaip palaimingą susiliejimą su šiuo asmeniniu dievu. Šis žemesny- 
sis brahmanas galiausiai dar pats priklauso pasauliui; tam, kuris jį 
tik pažįsta ir jo geidžia, dar trūksta galutinio ir aukščiausiojo Zino- 
jimo (kuris, tiesa, savaime atitenka įėjusiam į žemesnįjį brahmaną 
periodiškai pasikartojančioje pasaulio pabaigoje). 


DDR 
II 
KINŲ FILOSOFIJA 


Pagrindinė indų filosofavimo tema yra metafizinė-religinė. Jos tiks- 
las — i$sivadavimas, jo priemonė — žinojimas, būties ar kentėjimo 
priežasties žinojimas. Indų mąstymui būdingas svetimumas pasauliui 
ir gyvenimui: Žmogus mąsto ne tam, kad, ką išmąstęs, panaudotų 
gyvenimui, jis mąsto, kad išsivaduotų iš gyvenimo. Kita vertus, dėl 
to indų filosofavimas yra labai tikslingas, tik šis tikslas yra išsiva- 
davimas, t.y. šis tikslas yra anapus gyvenimo. Tokį tikslą indų mąs- 
tymas kelia ir pačiam gyvenimui: mes turime taip sutvarkyti savo 
gyvenimą ir veikimą, kad išsivaduotume iš gyvenimo, iš pakartoti- 
nių gimimų. Taigi tai labai tiesi kryptis į tikslą, esantį ne gyvenime, 
bet anapus jo. Išmintingasis, apšviestasis yra pranokęs šį pasaulį, jis 
stovi anapus pasaulio, jis jau nebe žmogus, bet dievybės dalis, ir 
dievai patys ateina pas jį prašyti, kad pamokytų, kaip išsivaduoti. 
Todėl indų filosofas iš tiesų neturi nieko bendra su žmogumi, kuris 
dalyvauja, veikia gyvenime ir dėl savo padėties ar uždavinių nega- 
li nuo jo atsisakyti; indų filosofas neturi ką tokiam Žmogui pasakyti 
arba jis gali jam pasiūlyti tik egzoterinę teoriją. Išminčius baigia sa- 
vo gyvenimą vienatvėje kaip elgeta, visiškai pasinėręs į meditaciją. 
Budizmo moralės reikalavimus tiksliai tegali įvykdyti tik vienuolis. 
Populiarioje „Bhagavadgitos“ filosofijoje kalbama apie kiekvienam 
pagal padėtį ir profesiją prideramas pareigas: karys turi kovoti, vals- 
tietis — dirbti žemę; būtų nenaudinga, jei karys trenkty Zemen ietį 
vadovaudamasis aukštesniąja įžvalga, kad žudydamas jis nusiženg- 
tų visos gyvasties gilesnei prasmei ir vienovei. Tačiau reikalavimai, 
kurių jis negali išvengti ir pagal gyvenime galiojančią moralę neturi 
teisės vengti, neatmeta tos filosofinės įžvalgos, bet tik patvirtina, 
kad tas vienas tikslas, apie kurį kalba filosofas, visai nepalyginamas 

su įvairiausiais gyvenimo tikslais, toks nepalyginamas kaip absoliu- 
tumas — su reliatyvumu. 

Visai kitokia kinų filosofija. Nuo pat pradžios ji linksta į prak- 
tiką, į gyvenimą, jos problemos sukasi gyvenimiškame rate, jos tiks- 
las — formuoti gyvenimą, o ne panaudoti jį gyvenimo atžvilgiu 
transcendentiniam tikslui (tiesa, žymiausios ir būdingiausios šios fi- 
losofijos apraiškos taip pat griežtai. kovoja su gyvenimo panaudoji- 
mu imanentiniams tikslams — valdžiai, malonumams, garbei; tiks- 
las yra ne ką nors pasiekti, bet tobulai, pavyzdingai, harmoningai 
gyventi; harmoningas gyvenimas kartu bus ir laimingas gyvenimas). 
Kinų filosofai nėra teologai, jie yra valstybės veikėjai, liaudies auk- 
lėtojai, karalių ir kunigaikščių patarėjai ar bent nori jais būti. Tai 
pasakytina ir apie didįjį mistiką Lao Dzė. Jis pasitraukė į vienatvę, 
bet ne dėl to, kad kontempliuodamas pamirštų pasaulį ir žmones ir 
sutaptų su dievybe arba kad šį išsivadavimą, šią laisvę išgyventų 
negatyviąja prasme kaip nirvaną, o dėl to, kad jis neturi jokios ga- 
limybės paveikti savo meto žmonių. O ir pati vienatvė jam nėra at- 
siskyrimas, bet gyvenimas kartu su pasauliu, su dangumi ir žeme, su 
augalais, ir gyvūnais. Jis neatsideda kontempliacijai, nesiskverbia už 
sąmonės, prie sąmone nesuvokiamo bet kokios būties šaltinio, bet 
didžiųjų gamtos jėgų — dangaus ir žemės, vandens ir augalijos — 
viešpatijoje įžvelgia amžinybės simbolį, „dao“, kuris tampa jo sie- 
los kelrodžiu, vadovu į tikrą gyvenimą, į gyvenimą, kuriame vyrauja 
harmoningi pasaulio ir „aš“, to, kas nesąmoninga, ir sąmonės, ku- 
riančios dvasios ir priimančios gamtos santykiai. Šis gyvenimas, 
kiek jis orientuojasi į dao, į gamtos, žemės pavyzdį, pats yra pavyz- 
dingas Žmonių vadovo ir auklėtojo gyvenimas, nesvarbu, ar esama 
žmonių, kurie sektų šiuo pavyzdžiu. 

Pažymėtina, kad kinų filosofija prasideda ne giesme, kuri mąs- 
liai klausia, kas dar yra anapus dievų, ji prasideda orakulų knyga, 
labai sena „I dzin“, „Permainų knyga“, kuri padarė įtakos Lao Dzė 
ir kuriai komentarus parašė Kung Dzė. Tai orakulų knyga, tačiau 
kartu ji yra ar tapo išminties knyga, kuri klausiančiajam ne prana- 
šauja, kas įvyks, bet nurodo, kaip reikia elgtis, atsižvelgiant į esa- 
mą dalykų padėtį ir į savo prigimtį, mat žmogaus gyvenime kylan- 
tys pavojai ir problemos priklauso nuo to, kaip jis elgiasi tam 
tikroje situacijoje. Orakulų ir išminties knyga ne tik moko, kaip elg- 
tis tam tikroje situacijoje, kurioje yra atsidūręs klausiantysis, bet ir 
lenkia Žmogų pažinti save ir taurinti. Tiesa, norint suprasti šios kny- 
gos skaitymo sąlygas, reikia atkreipti dėmesį į vieną kinų mąstymo 
ypatybę. Kaip žinoma, kinų raštas nėra garsinis, bet sąvokinis, to- 

dėl šio rašto sąvokos ženklo svarbumas priklauso nuo to, kiek daug 
yra visad vienskiemenių taip pat skambančių žodžių. Antroji ypaty- 
bė yra ta, kad iš kinų žodžio struktūros neįmanoma atskirti daikta- 
vardžio, būdvardžio, veiksmažodžio: tas pats žodis reiškia „didelis“, 
„didumas“ ir „padidinti“. Čia iškeliamas abstraktus, visoms šioms 
sąvokoms bendras turinys, ir išreiškiamas regimu simboliniu vaiz- 
du. Kinai mąsto abstrakčių sąvokų simboliais, tačiau jie subtiliai 
perpranta ir jausminį tokių simbolių poveikį. Simbolinis mąstymas, 
savotiškai jungiantis abstraktumą ir akivaizdumą, sudaro prielaidas 
polinkiui tuo pačiu simboliu (taip „I dzin“ simbolikoje) aprėpti įvai- 
rius dalykus, kurie mums tam tikru atžvilgiu atrodo artimi, palygi- 
nami — kūrybiškumą, dangų ir tėvą, pastojimą, žemę, motiną arba 
švelnumą ir vėją, linksmumą ir ežerą, prarają ır vandenį — ir juo- 
se įžvelgti „tą pačią“ bendrą esmę. Šios esmės prasišviečia tiek pro 
gamtos daiktus, tiek ir pro žmonių savybes, simboliai yra tai, kas iš 
tikrųjų galutinai tikra ir galutinai veiklu. Mes galėtume jas vadinti 
„Idėjomis“, tik nereikia pamiršti, kad platoniškosios idėjos, apie ku- 
rias Šį Žodį išgirdę pirmiausia galvojame, yra gimininės sąvokos, 
viena kitą valdančios ar viena kitai pavaldžios klasių sąvokos, gau- 
tos abstrakcijos būdu iškeliant „daiktų“ bendruosius „požymius“; 
nėra tokios platoniškosios idėjos, kuri apimtų motiną ir žemę, links- 
mą nuotaiką ir ežerą. Idealios esmės, kurias senovės kinų mąstyto- 
jas pajunta kaip už gamtos daiktų ir įvykių esančias veiklias jėgas, 
net jei šie daiktai jam tampa permatomi kaip simboliai, nėra pasto- 
vūs daiktai ar substancijos: kinų kalba nėra pritaikyta iškelti 
„substancijas“, gramatinius subjektus ir jų būčiai priskirti svarbiau- 
sią reikšmę. Todėl jos gali atsirasti ir išnykti, pereiti viena į kitą; 
gamta kinta ir kaip tik šias permainas simboliškai vaizduoja „I 
dzin“ knyga. 

Tačiau šie pokyčiai nėra padriki, juose viešpatauja tvarka, amži- 
nas dėsnis. Čia mes prieiname prie aukščiausio principo, veikiančio 
ir valdančio visus daiktus ir viešpataujančio juose, ir prie būdingos 
kinų filosofijos pagrindinės sąvokos „dao“ (ją įmanoma palyginti su 
indų „brahmanu“ ar su graikų „logosu“, tačiau ji vis dėlto turi sa- 
vitumo). „Dao“ tiesioginė reikšmė yra kelias. Šis žodis iš pradžių, 
matyt, reiškė dangaus šviesulių orbitą, vėliau išsirutuliojo tvarkos, 
amžinosios tvarkos, amžinybės reikšmė. Tačiau tai ne tokia antlai- 
kiška amžinybė, kuri kaip brahmanas tampa daiktu pačiu savaime 
anapus klaidinančios daiktų įvairovės, o mes šį brahmaną pasiekia- 
me perpratę šią apgaulę ir išsivadavę iš apgaulės pasaulio pažinimu, 
vedų studijomis ar jogos praktika. Tai — amžinoji tvarka (tik jos 
kinų kalba ir raštas neduoda galimybės atskirti nuo tvarkančiosios 

esybės ar principo), kurią įžvelgiame pagarbiai susimąstę stebėdami 
dangaus kitimą kaip to kitimo „prasmę“. Kad žmogus privalo vado- 
vautis šia tvarka, leistis jos veikiamas ir ja persiimti, yra pagrindi- 
nė kinų etikos mintis, palaikanti jos konservatyvumą ir kontemplia- 
tyvumą. 

Šeštajame amžiuje prieš Kristų kinų dvasiniam gyvenimui didelę 
ir lemiamą įtaką padarė du mąstytojai — jaunesnysis KUNG DZE 
ir vyresnysis LAO DZĖ. Jie gyveno neramumų ir nuopuolio, vidi- 
nių karų ir rūmų perversmų, politinės suirutės, papročių pagedimo 
ir visuotinio ūkio smukimo laikais. Šie dalykai ir lėmė nenuilstamą 
mokomąją, patariamąją ir organizacinę didžiojo kinų dvasios moky- 
tojo, kurio vardas neatsiejamas nuo jo šalies istorijos, KUNG DZĖ, 
„mokytojo Kung“, lot. Confucius, veiklą. Visą ilgą savo gyvenimą 
(551-478) jis buvo liaudies auklėtojas, valdovų patarėjas, ministras, 
tačiau jo paties gyvenimas nebuvo ištisai laimingas. Persekiojamas 
nepasitikėjimo ir nemalonės, jis ne kartą turėjo nutraukti pradėtą 
veiklą, lyg benamis traukti iš vienos valstybės į kitą, tvirtai jausda- 
mas, kad šis darbas, kurį turėdavo kaskart iš naujo pradėti, yra vie- 
nintelė jo egzistencijos prasmė ir galimybė: kaip reikėtų gyventi, jei 
nebūtų galima gyventi kartu su žmonėmis ir veikti? Didelę pomir- 
tinę sėkmę jam, regis, lėmė du dalykai: išugdyta grupė mokinių, ku- 
rie buvo jam labai atsidavę, kurie neapleido jo darbo ir tęsė jį, bei 
jo rašytinis palikimas. Šitą literatūrinį palikimą pirmiausia sudaro 
pirminių šaltinių rinkiniai, giesmės, ritualai; be to, kaip jau sakyta, 
jis naujai išleido „Permainų knygą“ ir parašė jos komentarus. Tai 
būdinga Kung veiklai, siekusiai sukurti ir išlaikyti didelę ir gerą do- 
rovinę tradiciją. 

Kung Dzė nori atgaivinti pusiau legendinių valdovų Jau, Šun ir 
Ju laikus. Tai vyrai, kurių nepriekaištingas gyvenimas buvo pavyz- 
dys liaudžiai ir kurie rūpindamiesi jiems patikėtų Žmonių gerove pa- 
vyzdingai atliko valdovų pareigas. „Valdovas tebūnie valdovu, tar- 
nas — tarnu, tėvas tebūnie tėvu, sūnus — sūnumi“ — toks yra 
būdingas konfucianizmo moralės posakis. Žmogus yra įpintas į tam 
tikrus santykius: jis yra tėvas ir sūnus, vyras arba Žmona, valdovas 
arba tarnas, draugas. Šie santykiai suteikia jo gyvenimui turinį ir 
prasmę ir apibrėžia jo pareigas. O tos pareigos yra gerai atlikti tai, 
kas žmogui privalu šiame universume: tėvas turi būti švelnus, o sū- 
nus — pagarbus, vyresnysis brolis turi būti draugiškas, o jaunesny- 
sis — nuolaidus, vyras turi būti teisingas, o žmona -— paklusni, val- 
dovas turi būti rūpestingas, o tarnai — sąžiningi. Be to, šie esminiai 
santykiai pasikartoja, jie tarsi atsispindi pasaulyje visur, kur tik są- 

veikauja Žmonės: tėvo ir vaiko santykis atsispindi senatvės ir jau- 
nystės santykiuose apskritai, vyresniųjų ir jaunesniųjų brolių santy- 
kis atsispindi vadovaujančių ir pavaldžių bičiulių santykyje, pono ir 
tarno santykis — viršininkų ir pavaldinių, darbdavių ir samdinių 
santykiuose. Šie tiesioginiai svarbiausieji santykiai, galima sakyti, 
žmogaus įsikomponavimo į pasaulį pirminiai simboliai, yra šeimos 
narių santykiai: taigi valdovas yra savo liaudies „tėvas“, o valsty- 
bė — didžiulė šeima; valstybės savo ruožtu turi sudaryti vieną Zmo- 
nijos šeimą (Kung Dzė visiškai atmeta tiek karingąjį nacionalizmą, 
tiek ir pavienių valstybių kovą vieną su kita; Konfucijaus valstybė 
yra perdėm pacifistinė ir faktiškai buvo tokia šimtmečius. Ūkis bu- 
vo įsivaizduojamas kaip natūralinis ūkis, kurio pagrindą sudaro že- 
mės ūkis. Iš teorijos, kad žmogaus elgesys turi būti tinkama jo es- 
minių santykių išraiška, išplaukia Kung Dzė labai pabrėžiama 
artimo meilė, tačiau jis nesutinka su Lao Dzė nuostata „geriesiems 
aš geras, negeriesiems — taip pat geras“, neigia vienodą meilę vi- 
siems žmonėms; jis reikalauja geriesiems būti geram, o negeriesiems 
— teisingam. Neišvengiama yra ir bausmė, tik svarbiausia, kad tu- 
rintis teisę bausti pirmiau pamokytų ir baudžiamajam nuolat rody- 
tų gerą pavyzdį. Kokie žmogaus santykiai su kitais, tokius randa ir 
pačiame savyje; žmoguje glūdi jo tikroji esmė, kuri valdo, tramdo 
išorinę jo būties sferą, tačiau ne asketiškai, jos neprievartauja. Žmo- 
guje yra vyriška ir moteriška, kas valdo ir kas tarnauja, kas veda ir 
kas yra vedama. Taigi privalu elgtis ne tiktai pagal teisingai supras- 
tą santykį su kitais, bet ir pagal teisingai suprastą savo asmens kos- 
mosą. Ir čia reikia remtis tikrųjų, didžiųjų amenybių, senių pavyz- 
džiu: jais turi sekti valdovas, kuris vėliau savo liaudžiai turi įkūnyti 
šį pavyzdį. Be to, reikia įsižiūrėti į gamtą ir jos tvarką, į dangų, į 
„dao“. Ir galiausiai — nuščiuvimas, palūkėjimas, įsiklausymas į sa- 
ve, kol prabils savosios esmės gelmė. Žmogaus poelgiai turi būti jo 
santykių su kitais, jo asmens išraiška: tai yra priežastis, dėl to Kung 
Dzė taip vertina muziką. Žmogus turi būti atsidavęs kitiems ir sau 
pačiam, savo asmeniui, ištikimas tradicijai: Kun Dzė į senųjų papro- 
čių laikymąsi Žiūri ne kaip į savitikslį, senųjų papročių ir mirusių- 
jų (protėvių kultas) gerbimą jis laiko simboliškai reikšmingu. 

Ši tradicionalistinė jo mąstymo kryptis yra pagrindinis dalykas, 
kuris Kung Dzė skiria nuo didžiojo kinų „mistiko“ LAO DZĖ, nors 
dėl kitko jų pagrindinės mintys visai sutampa ar yra artimos. Lao 
Dzė yra kilęs iš Kinijos pietų (Konfucijus — iš šiaurės), jis gimė 
apie 600 metus, ėjo karalystės bibliotekininko pareigas, o senatvė- 
je pasitraukė į vienatvę. Jo vardu yra išlikęs aforizmų rinkinys, ku- 

rio pavadinimas „Dao de dzing“, knyga apie dao ir žmogaus gyve- 
nimą (de). Ir Kung Dzė reikalavo nusčiūti, nesiekti prievarta ir aud- 
ringai, bet palūkėti, kol prabils esmė, mūsų „vidus“. Lao Dzė tą patį 
išreiškia dar įsakmiau, iškelia tai kaip kone vienintelį esminį reika- 
lavimą ir kaip išminčiaus esmę. Jis visą laiką Žmonėms aiškino, kad 
jie turi veikti be ketinimų, be tikslų, remdamiesi tuo, kas yra, esme. 
Tikrai didelis žmogus ir valdovas veikia nepastebimai, nekrisdamas 
į akis. Bet koks jėgos panaudojimas, prievarta yra beprasmiški; jie 
praeina, jų poveikis nenuolatinis, kaip ir gamtos gaivalų šėlsmo: 
audros, siautėjusios tik vieną rytą, ar ne ilgiau kaip vieną dieną tru- 
kusios liūties. Paveiku yra tai, kas nekrinta į akis, neišvaizdu, 
minkšta ir lankstu: skaidrus vanduo ir jo nuolatinis veikimas. Kan- 
trybė ir meilė yra nenugalimos gyvenimo jėgos, už pikta reikia at- 
simokėti geru. Ten, kur griebiamasi ginklo ir kariaujama, ten auga 
usnys ir dagiai, ten ateina badas. Lao Dzė nusistatęs ir prieš reika- 
lavimus bei draudimus, prieš dorybių liaupsinimą, prieš pabrėžtinį 
ir tyčinį rūpinimąsi pareigomis ir papročiais. Visa tai jam yra Zlu- 
gimo ženklas, bet ne priemonė jam sustabdyti — visa tai žlugimą 
tik paspartintų: jeigu šeima iš esmės nesutaria, tai ir atsiranda vai- 
kų meilės „pareiga“. Kai nebebus „šventųjų“, „mokslininkų“, „mo- 
ralistų“, kitaip sakant, visų nuopelnų ir teigiamybių, kurias sau pri- 
skiria Žmogus, tai liaudis atgaus natūralumą ir paprastumą, atgis 
šeimos jausmas ir meilė. Kai nebebus pervertinamas vikrumas ir 
nauda, tai nebeliks vagių ir plėšikų. Reikia siekti tik vieno dalyko 
— žvelgti į dao, juo persiimti ir juo vadovautis. Nykstant vidiniam 
žmonių ryšiui su šiuo amžinu, tyliu gamtos viešpatavimu, kyla vi- 
sos nelaimės. Kas nepraranda šio ryšio, tas turi viską: ramybę, ge- 
rovę, kantrybę, laimę, valdžią. Kai Lao Dzė kalba apie dao, jis var- 
toja ir tam tikrus metafizinius posakius, jis dao vadina „būtimi“ ir 
„nebūtimi“, taigi jis čia bando, kaip ir Rigvedos pasaulio kūrimo 
himnas, kaip Heziodas savo „chaosu“, viena sąvoka aprėpti pirmi- 
nę priežastį. Ši sąvoka turėtų žymėti tos priežasties iškilimą aukš- 
čiau bet kokios esaties, tačiau ji neprieštarauja bendrajai Lao Dzė 
mąstymo tendencijai, teigiančiai visuotinę tylą, neveikimą, nenore- 
jimą ir šiame neveikime randančiai tikrąjį veikimą, o tyloje — tik- 
rąją pilnatvę. Jis vadina dao ir „pasaulio motina“, motiniškumu, pri- 
imančiu principu. Mes patys turime „pastoti“, laukti, kol jis prabils 
mumyse, savo aktyvumu nenutraukti ryšio su pirmine priežastimi. 
Kadangi viskas kyla iš jo, tai galėtume jį vadinti visų, net priešin- 
gų daiktų vardu; bet jis pranoksta visus savo leistus daiktus ir jų 
priešybes, todėl nėra jam deramo vardo. Ir Lao Dzė pirmiausia re- 

gi dao Zvelgdamas į dangų: Žmogus vadovaujasi žeme, žemė — 
dangumi, dangus — dao, o dao vadovaujasi pačiu savimi. 

Po Kung Dzė ir Lao Dzė laikų einančiame amžiuje paminėtinos 
dvi labai savotiškai priešingos asmenybės. MI TI (Mo Ti) skelbė vi- 
suotinę Žmonių meilę, kurios jis mokė ir žmones mylintį Dievą. Vi- 
sų Žmonių nelaimių priežastis, jo nuomone, yra šios Žmones jun- 
giančios, gelbstinčios, dėl abipusiškumo visiems naudingos meilės 
stoka. JANG DŽU buvo egoistinio eudaimonizmo šalininkas ir pro- 
pagavo rezignuojantį pesimistinį požiūrį į gyvenimą (mirtis visus 
sulygina; pikti tironai ir šlovinami herojai po mirties vienodai virsta 
puvėsiais ir dūlėsiais), tačiau ir jo teorija rėmėsi dao (polinkiai ir 
geismai yra Žmogaus „prigimtis“, o juos slopinti — tai priešintis 
gamtai — dao). Šių dviejų priešingų pažiūrų filosofų vienodas tik 
polinkis į kraštutinumą, kaip vėliau stoikų heroizmo ir Epikūro ma- 
lonumų teorijų. Kaip priešpriešą joms Aristotelis sukūrė „aukso vi- 
durio“ teoriją, o kaip Mi Ti ir Jang Džu teorijų priešybę MENG 
DZĖ (Mong Dzė, lot. Mencius, gimęs 372 m. pr. Kr.) atnaujino 
Konfucijaus teoriją, kurioje svarbiausiais dalykais laikoma šeimos 
saitai ir pareigos, kurias tiek Jang Džu moksliškas individualizmas, 
tiek ir visiems vienoda žmonių meilė buvo nustūmę į šalį. Tai, kad 
vėliau Kinijoje tvirtai įsigalėjo konfucianizmas, yra pirmučiausia 
Meng Dzė nuopelnas. 


GRAIKU FILOSOFIJA 


L ANKSTYVESNIOJI GAMTOS FILOSOFIJA 


Iš graikų kalbos yra kilęs žodis „filosofija“. Iš graikų mąstymo at- 
sirado ir visos sąvokos bei problemos, kurios kaip toliau nebesvars- 
tytinas paveldas perėjo ne tik į Vakarų viduramžių, naujųjų laikų ir 
šiuolaikinę filosofiją, bet ir į Vakarų mokslą, arba gamtos ir dvasi- 
nio gyvenimo mokslus. Kaip tik Graikijoje pereinama nuo filosofi- 
nio prie mokslinio mąstymo siaurąja prasme, tačiau ne dėl to, kad 
graikų filosofijos turinys ir reikšmė jau būtų išsisėmusi. Čia ištrykš- 
ta šaltinis, kuris kad ir labai vingiuodamas virsta plačia Vakarų 
mokslo srove. Tačiau, kaip sakyta, tai ne vienintelė graikų filosofi- 
jos reikšmė: graikai ne tik parengė ir išpureno dirvą, kurioje išdy- 
gusio medžio ugdymas ir vaisiai daugiausia priklauso mūsų Vakarų 
kultūrai, bet ir tiekia pasauliui gausybę išbaigtų filosofinių krypčių 
ir požiūrių, sudarančių neišsemiamą rezervuarą, prie kurio vis su- 
grįžta graikų paveiktas ir apvaisintas protas. Herakleitas ir elėjiečiai: 
pasaulis yra amžinas tapsmas, nepaliaujamas kitimas ir — pasaulis 
yra sustingusi „substancija“; mechanicizmas ir teleologija: pasaulis 
yra aklo gamtos būtinumo padarinys ir — pasaulis yra tikslingai 
veikiančių organiškų jėgų kūrinys; epikürizmas ir stoicizmas: išmin- 
tingas sugebėjimas gyventi ir — herojinis gyvenimo idealas; plato- 
nizmas ir nominalizmas: beribės minties ir antlaikinės idėjos pasau- 
lis kaip „idėjos“ būties pavidalu egzistuojantis pasaulis ir — 
pasaulis yra gryniausia fikcija, tik tikrovę apdorojančio proto prie- 
monė ir įrankis; sokratizmas, sokratiškasis žmogaus kaip įsikūniju- 
sio proto idealas, tobuliausia bet kokio dar savimi nesuabejojusio 
aiškinimo personifikacija, dar neopitagorizmas, neoplatonizmas, mi- 
tinė filosofija, romantizuota vėlyvosios Graikijos mistika. Visą šį 
priešingų nuomonių apstą yra sukaupusi ir klasikinio paprastumo 

forma išreiškusi palyginti ankšta, bet nepaprastai turtinga graikų 
dvasios erdvė; vėliau naujojoje filosofijoje šios priešpriešos vėl kar- 
tojamos, tik įvairiopai sumišusios, išsišakojusios, papildytos naujais 
faktais ir veikiamos kitokios patirties. 

Ar ši idėjų gausa, įvairovė yra vienintelis būdingas graikų filo- 
sofijos skiriamasis bruožas? Kodėl minčių daugybė ir įvairovė, o ne 
pasikartojantis ar išsiskiriantis vienas bruožas, kaip Indijoje brahma- 
no teorija ar Kinijoje dao? Be abejo, ši ieškančios ir dėl to nuolat 
save nuginčijančios, į prieštaraujančias bei kovojančias kryptis išsi- 
skaidančios dvasios įvairovė yra graikų, o vėliau ir apskritai istori- 
jos savitumas, nors pastarojoje pakaitomis užeina laikai, kuriems 
būdingas didesnis vienodumas ir tolydumas, ir laikai, kai įsivyrau- 
ja įvairovė, kone visiškas kiekvienos asmenybės, individo atskiru- 
mas. Jeigu reikėtų išrinkti specifiškai graikišką sąvoką, tai galėtų 
būti tik „logas“, prasmingo žodžio, protingos kalbos sąvoka, kaip 
pirminis pasaulio fenomenas, kaip pažinimo pagrindas, kaip mąsty- 
mo ir veikimo tikslas, logas, kurį mes jau praeitame skyriuje progai 
pasitaikius priešinome ar tiesiog gretinome su „brahmanu“ ir „dao“. 
Graikai yra paveikios kalbos meistrai, iškalbos meno bei technikos, 
retorikos išradėjai. Jie sukūrė argumentais bei kontrargumentais pa- 
remtą mokslinę diskusiją, dialektikos meną ir mokslą. Kad kelio į 
tiesą ir pažinimą ieškoma per pokalbį, rodo graikams būdingą vie- 
šos kovos dvasią, jos polinkį į rungtyniavimą, į raiškias priešprie- 
šas, į krypčių konkurenciją ir jų kovą, į sąmoningą asmens ir nuo- 
monės individualizavimą bei apibrėžtumą. Graikas nori priešininko, 
o jeigu jo neturi, tai privalo jį susikurti, reikalui esant perlenkdamas 
savo mintį; graikas ieško, mėgina suprasti ir „kitaip“. Dėl to jo 
mąstymas yra labai aiškus, sąmoningas ir pagrįstas, jo „žodis“, „lo- 
gas“, yra ta aiškios minties bei prasmės kalba, iš kurios analizės iš- 
plaukia nuoseklaus minties išskaidymo teorija — „logika“, nutie- 
sianti tiltus iš filosofijos į mokslą. Šis logas yra visai kas kita negu 
indų „brahmanas“, kurį mes pasiekiame, jei išsivaduojame iš visko, 
kas turi „vardą ir pavidalą“, kas kita negu simbolinis ženklas, ku- 
ris veikia kinų mąstytoją ir kuriame atsispindi daiktai. Jei pažinimas 
įmanomas, tai turi būti įmanoma pasaulį nusakyti sąmoninga, pro- 
tinga, aiškia kalba, o pati pasaulio esmė irgi turėtų būti logiška, 
protinga, racionali. Net jei antikinė filosofija savo pabaigoje linksta 
šį logą paversti visiškai dieviškų logu, kalbančiu mums per pasau- 
lio sukūrimą, logu, į kurį mes turime įdėmiau įsiklausyti dar prieš 
mėgindami suprasti, jeigu tai apskritai įmanoma arba bent tiek, kiek 
įmanoma. Taigi tokia reikšme graikų logas susilieja su kūrybiniu, 

įsakmiu „Žodžiu“, kuriuo žydų krikščionių Dievas kūrėjas kuria 
daiktus iš „nieko“ ir leidžia į būtį. 

Be loginės, graikų dvasiai yra būdinga dar viena, eidetinė, ten- 
dencija, polinkis į žiūrą, į vaizdžią pažinimo plastiką, į pasaulė“žiū- 
rą“ pažodžiui. Vardas ir „pavidalas“, tai, kas indui yra bereikšmiai 
dalykai, graikui yra esmė, kurios jis laikosi; ir Herakleitui atskirų 
daiktų įvairovė susilieja į regimą plastinį „upės“, vandens, srauto, o 
kartu ir viską naikinančios ugnies įvaizdį; ir Parmenidas mato ne 
daiktų įvairovę, o iškelia plastišką tikrojo pasaulio sferą, rutulį; taip 
pat ir sąvokos, kurias Platonas aiškina kaip daiktų esmę, įgauna 
„Idėjų“ pavidalą, dvasios akimis matomų tipų ir rūšių esmes; tuo 
pačiu žodžiu „idėja“ materialistas ir mechanistas Demokritas vadi- 
na savo atomus. Pažinimas, kurio nebūtų galima išreikšti vaizdu, 
graikų nepatenkintų visai taip pat, kaip pažinimas, kurio neįmano- 
ma perteikti logine forma, kalbine minties išraiška. Tokia vaizdo ir 
žodžio reikšmė išlieka visą laikotarpį nuo Herakleito ir Pitagoro 
pranašiškų bei aiškiaregiškų formų iki Aristotelio sąvokų sistemati- 
kos ir terminologijos ar vėlyvųjų platonikų bei ankstyvųjų krikščio- 
nių mąstytojų komentarų ir filologinių interpretacijų. Šis polinkis į 
vaizdingumą ir žiūrą, kaip ir „logui“ teikiama pirmenybė, yra vie- 
na ir ta pati sąmoningumo tendencija, nesąmoningumo šalinimas. 
Ka galima aiškiai išreikšti, suformuluoti kaip sakinį ir ką galima pa- 
rodyti vaizdžiu pavidalu, tai turi būti perėję per sąmonės sferą; 
simboliais ir magiškai reikšmingais pirmykščiais žodžiais „kalba“ 
nesąmoningumas. Todėl aišku, kad ne vienintelis, bet įspūdingiau- 
sias ir būdingiausias graikų filosofijos kūrinys yra sokratika, di- 
džiausias graikų švietimo suklestėjimas, iškėlęs aiškios, šviesios są- 
monės žmogaus ir visiško proto viešpatavimo idealą, kurį įkūnijo 
pats Sokratas. 

Ar seniausioji graikų filosofija yra priklauosma nuo Rytų, ar ji 
yra rytietiškos išminties atšaka? Žinoma, jau seniausieji graikų mąs- 
tytojai buvo susipažinę su dviem svarbiausiais Rytų mokslais ir bu- 
vo jų veikiami: tai egiptiečių geometrija ir babiloniečių astronomija; 
kad būtų buvę kokios nors kitos Rytų įtakos seniausiais laikais tvir- 
tai teigti negalima. Ir tai, kas neabejotinai yra atėję iš Rytų, graikų 
yra labai savitai ir savarankiškai perimta. Egiptiečių iš esmės empi- 
riniu keliu surastas ir praktiniam žemės matavimui skirtas geomet- 
rijos teoremas graikai sujungė į tokią aksiomomis ir apibrėžimais 
grįstą, įrodomą sistemą, kaip Euklido geometrija; astronominius ap- 
skaičiavimus ir stebėjimus jie atskyrė nuo senovės babiloniečių 
žvaigždynų religijos reikšmių (tai nepakenkė astrologijai, kuri vė- 

liau ir Graikijoje buvo svarbi) ir sujungė juos į astronominį pasau- 
lėvaizdį — nuo Anaksimandro iki Ptolomajo sistemos. Egiptiečių 
žemės matininko įgudimas ir chaldėjų žynio išmintis praplečia žino- 
jimą ir kursto graikų „filosofo“ pažinimo aistrą. Graikų filosofas — 
tai pirmasis tikras teorijos žmogus, kuris gyvena, kad pažintų, pa- 
žinimą laiko gyvenimo tikslu, o pažįsta, kad gyventų, t.y. įgytu pa- 
žinimu grindžia, formuoja gyvenimą. Tik Graikija išugdė tokius te- 
orijos žmones, tokius filosofus, nors indų filosofiniai apmąstymai ir 
kinų liaudies auklėtojų pamokymai irgi yra didžiai prasmingi. Tai 
šiek tiek susiję su tuo, kad Graikijoje nebuvo uždaro šventikų luo- 
mo, tarpininkaujančio tarp dievų ir žmonių; proto valdžia ir autori- 
tetas, visur esantys kaip nematoma jėga šalia kardo valdžios, čia ati- 
teko ne šventikui ir ne valstybės veikėjui, bet tyrėjui ir mąstytojui. 
Jis gali tapti, kaip, matyt, yra buvęs Talis, Pitagoras ar Empedoklis, 
tam tikro Žmonių rato centrine figūra. Tokie kolektyvai, palyginami 
su Akademijos mokinių ir mokytojų ar ordino bendruomenėmis 
(vieni panašesni į pirmąsias, kiti — į antrąsias), siekia mokslinių, 
moralinių ir politinių tikslų ir kaip tik dėl jų visų ryšio, yra filoso- 
finės tradicijos kūrėjai ir perteikėjai. 

Graikų filosofavimas prasideda tuo pačiu, iš senųjų indų laikų 
žinomu susimąstyti verčiančių klausimu dėl daiktų pradžios ir kil- 
mės, kuri yra dar už tradicinės religijos dievų. Čia aiškus polinkis 
į kosmogoniją, kuri netrukus virsta „teogonija“, besikeičiančių die- 
vų giminių vaizdavimu. Graikų filosofavimas prasideda apgraibomis 
bandant sudaryti sąvokas, nusakančias vidurkį tarp būties ir nieko. 
Tai „chaosas“, Žiojėjanti tuštuma, kurią iš pradžių iškelia poeto HE- 
SIODO teogonija, o greta — ir kitos sąvokos, kurios pusiau perso- 
nifikuoja, pusiau abstrakčiai nusako mums žinomas pirmines jėgas 
— Hesiodo „Gaja“, plačiakrūtė žemė, ir „Erotas“, kurianti vyriška 
jėga; FEREKIDO Siriečio „Dzeusas“, kuris taip pat indentifikuoja- 
mas su kuriančiuoju principu, Chtonija — medžiagos tamsioji gel- 
mė ir Kronas — laikas. Kosmogonijos, mėginančios paaiškinti pa- 
saulio atsiradimą, o paskui ir sukurti pasaulėvaizdį, atsiskyrimą nuo 
mitologiškai pasaulį aiškinančios teogonijos Aristotelis pirmojoje 
„Metafizikos“ knygoje (tai seniausia mums žinoma filosofijos isto- 
rija) kaip tik ir laiko riba, skiriančia senuosius pirmykščius filoso- 
fus nuo tikrųjų. O pirmuoju tokiu filosofu Aristotelis laiko jonėną 
TALĮ iš Mileto, Mažosios Azijos Karijos pakrantės. Apskritai Joni- 
jos kolonijos laikomos graikų kultūros suklestėjimo vieta. Talis bu- 
vo vienas iš „septynių išminčių“. Išlikusias jo sentencijas ir iš- 
minties taisykles galima laikyti pirmuoju praktinės filosofinės 

refleksijos liudijimu. Sakoma, kad Talis numatė 585 metų Saulės 
užtemimą, todėl, galimas daiktas, jam buvo žinomas babiloniečių 
užtemimų katalogas, o jam priskiriamas geometrijos išmanymas ro- 
do, kad jis galėjo būti susipažinęs ir su egiptiečių geometrija. Apie 
kokį nors Talio traktatą — kiek vėlesnių mąstytojų veikalai turi 
charakteringą pavadinimą — „Apie gamtą“ — Aristotelis nėra gir- 
dėjęs, tačiau jo filosofiją jis apibendrina teiginiu, kad visų daiktų 
pagrindas, galima būtų taip pat sakyti — pirminė medžiaga, yra 
vanduo, skystis, drėgmė. Matyt, prie tokios išvados labiausiai len- 
kė stebėjimai, rodantys gaivinančią vandens reikšmę gyvybės atsi- 
radimui ir palaikymui; geografinis ir meteorologinis patyrimas, kad 
jūros ir upės formuoja sausumą, o kartu ir tebegajūs mitologiniai 
elementai, vaizdavimasis, kad žemę juosia Okeanas, dievų ir Zmo- 
nių tėvas. Šis skystas pirminis elementas yra materija, medžiaga, ta- 
čiau „medžiaga“ čia dar nereiškia to, kas vien pasyvu. Pirminė me- 
džiaga yra ir gyva („hilosoizmas“), suprantama, kaip gyvai kintanti. 
Dėl to, atrodo, Taliui dar nerūpi, kodėl ir kokiu būdu iš tos medžia- 
gos atsiranda daiktų įvairovė: tai, kas gyva, nėra sustingę ir negyva, 
o nuolat keičiasi ir iškelia iš savo gelmių tai, kas nauja, vadinasi, 
visa tai, kas gyva, yra ir „dieviška“, pripildyta „dievų“, įdvasinta, 
paryškinta. 

Tas visų esinių šaltinis neišsemiamas; šią neišsemiamumo, beri- 
biškumo, „apeirono“, kaip arch&, kaip pradžios ir šaltinio, sąvoką, 
iškelia antrasis Mileto natūrfilosofas ANAKSIMANDRAS. Taip ra- 
dosi svarbi, vėlesnėje filosofijoje vis pasikartojanti pagrindinė sąvo- 
ka — materija. Materija skiriasi nuo visų mums žinomų medžiagų 
beribiškumu, galėtume taipogi pridurti — kokybiniu neapibrėžtumu. 
Materija nėra vanduo ar ugnis, nėra šilta ir nėra šalta, nėra kieta ar 
skysta, bet yra visų šių kokybių ar kokybiškai apibrėžtų medžiagų 
šaltinis. Svarbus ir būdingas vaizdžiai mąstančios graiko dvasios 
posūkis yra tas, kad kokybinis apibrėžtumas virsta ir apribojimu; 
tai, kas apibrėžta, virsta tuo, kas apribota, kas baigtina. Keista ir ne- 
graikiška atrodo tik tai, kad begalybė, tai, kas neturi formos ir api- 
brėžtumo, sutapatinama su dieviškumu; viename išlikusiame Anak- 
simandro teiginyje galutinybės ir apibrėžtumo kilmė iš apeirono 
apibrėžiama net kaip „skola“, už kurią teksią mokėti mirtimi, skir- 
ta bet kokiai baigiamybei. Vėlesniame graikų mąstyme apeironas, 
beformė ir neapibrėžta materija, visur užima žemiausią pakopą; kuo 
aukščiau kylame hierarchijos laiptais, tuo aiškesnė ir apibrėžtesnė 
tampa esinių forma bei jų pavidalas. Tačiau, kita vertus, supranta- 
ma ir mintis, kuri svarbi vėlesnei filosofijai, mintis, kad daiktų įvai- 

rovė atsiranda iš neapibrėžtumo, tiesiog iš esaties, atsiskiriant visiš- 
kai priešingoms kokybėms: iš pradžių — karštis ir šviesa, dangaus 
ugninė juosta, kuri atsiskiria nuo tamsos, šalčio ir žemės ir juos ap- 
juosia, iš jos toliau išsiskiria tvirtumas ir skystumas, žemė ir jūra, 
tada iš jūros kyla garai, kurie apgobia ugninę juostą ir išsklaido ją 
į atskirus oro ratus, o šie per angas (saulę, mėnulį) išlieja savo ugnį. 
Anaksimandras mano, kad žemė esanti stulpo formos ir laisvai ky- 
bo visatos centre, iš pradžių ją iš visų pusių dengia vanduo, kuris 
vėliau, kaip ir Talio teorijoje, tampa bet kokios gyvasties pradžia: 
pirmosios gyvos būtybės buvusios panašios į žuvį. 

ANAKSIMENAS, trečiasis ir paskutinysis filosofas iš Mileto 
(kurį 494 metais užgrobė persai), irgi tapatina neišsemiamą pasau- 
lio archė su apibrėžta medžiaga, su oru (kuris dar neskiriamas nuo 
garų). Suprantama, kad visa tai, ką Talis įžvelgė jūroje ir vandenyje, 
— visaapimantį okeaną, varomąją jėgą, gyvybę suteikiantį ir išlai- 
kantį elementą, — juo labiau galėjo būti atrasta ore, oro okeane su 
jo audromis bei liūtimis, su jo būtinumu kiekvienai gyvai, kvėpuo- 
jančiai būtybei. Anaksimenas prie to priduria dar dvi mintis. Pir- 
miausia oras yra jam ir gaivinantis dvelksmas, įeinantis į gyvą kūną, 
ir pastarojo gyvybę palaikanti siela. Todėl jis, teigdamas aktyvų, gy- 
vą, visaapimantį ir visajungiantį elementą ir vien pasyvią medžiagą, 
griežčiau atsiriboja nuo senojo „hilosoizmo“, kuris žinojo vien gy- 
vą materiją. Nors, kita vertus, Anaksimenas vėlgi teigia, kad viskas 
turi kilti iš to vieno oro ir iš jo, kaip pradinės medžiagos, susidė- 
ti. Su tuo susijęs kitas dalykas: Anaksimenas klausia, kaip, kokiam 
procesui vykstant iš pirminės medžiagos atsiranda visa kita: ugnis, 
vanduo, žemė. Tokiu vyksmu jis laiko retėjimą ir tankėjimą. Šitaip 
dar aiškiau išryškėja sąvoka pastovios ir niekad nesikeičiančios me- 
džiagos, iš kurios viskas kyla ir iš esmės viskas susideda: ugnis — 
tai išretėjęs oras, o debesys, vanduo, dumblas, akmuo — tai vis la- 
biau tankėjantis oras. Seniausieji mąstytojai ieško daiktų pradžios, 
siekdami apibrėžti perėją tarp būties ir nebūties; graikų natūrfiloso- 
fai, klausdami apie „pirminę medžiagą“, pirmiausia remiasi įsakmiai 
suformuluota teze, kad „iš nieko niekas neatsiranda“, taigi būties 
pradžia turi būti pati būtis. 

Anaksimenas daro blaivaus gamtos stebėtojo ir aiškintojo įspū- 
dį. Visai kitoks vaizdas iškils, jei mes Anaksimeną ir Mileto bei Jo- 
nijos filosofus apskritai palyginsime su kitos kartos mąstytojais, su 
Pitagoru, Herakleitu, Parmenidu. Šeštojo ir penktojo šimtmečių prieš 
Kristų kūrybai, Pindaro ir Aischilo kūrybai buvo būdingas aukštas, 
patetinis, hieratinis stilius; šis stilius taip pat nebuvo svetimas ir to 

meto filosofams. Tokie yra Herakleito aforizmai, kurių autorius dėl 
daugiaprasmio trumpumo gavo „tamsiojo“ pravardę, toks yra Parme- 
nido didaktinių poemų poetinis apdaras ir iškilmingas jų skelbimas. 
Šį mąstymo ir rašymo stiliaus savitumą galima taip pat susieti su 
šeštojo šimtmečio viduryje per Graikiją ir jos kolonijas Pietų Itali- 
joje nuvilnijusiu religiniu orfikų judėjimu, kuris į Graikiją atnešė 
trakietiškojo Dioniso bakchantišką kultą. Mums neatrodo graikiškos 
nei ekstazės ir apsvaigimo būsenos, kurios buvo susijusios su šiuo 
kultu, nei jų teorijos pagrindą sudariusios sielos persikėlimo, rein- 
karnacijos ar išsivadavimo mintys, ypač tada, jei remiamės Home- 
ru ir jo iSugdytu bei pagal jį suformuotu helenizmu. Reikėjo ypatin- 
go darbo, kad būtų išdailintas barbarų dievas ir su juo susiję 
mokymai bei papročiai, ir šį darbą iš dalies atliko būtent filosofai. 
Kita vertus, kaip tik šis kultas bei jo teorija skatino sielos ir psi- 
chiškumo gilesnį pažinimą ir religiniu jausmu bei religine pagarba 
besiremiantį jų supratimą. Be to, čia turi įtakos ir tai, kad filosofi- 
ja siekia ne gamtamoksliškai aiškinti atskirybę, bet simboliškai iš- 
reikšti visumą, pasaulį, kosmosą: Pitagoro „skaičius“, Herakleito „ug- 
nis“, Parmenido „vienis“ (kurio atžvilgiu bet koks daugis ir judėjimas 
yra neverti dėmesio kaip gryna „regimybė“) nėra realios priežastys ir sub- 
stancijos kaip Talio vanduo ar Anaksimeno oras, bet pirmiausia pasau- 
lio visumą atspindintys simboliai. 

Apie PITAGORĄ mes tikrai Žinome tai, kad jis pritarė sielų per- 
sikėlimo teorijai. Jis gimė Samo saloje, vėliau nuvyko į Pietų Ita- 
liją ir Krotonoje įkūrė sąjungą, kuri iki pat kruvinos revoliucijos 
laikėsi kaip aristokratinė politinė valdžia ir kuri savo papročiais bei 
nurodymais, kaip reikia gyventi, siekė išsivaduoti iš „gimimų ratų“. 
Kadangi pitagorininkų bendruomenė pirmiausia buvo iš esmės reli- 
ginė sąjunga, iš pat pradžių ji domėjosi ır mokslu bei menu, tiks- 
liau, vienu mokslu ir vienų menu: matematika ir muzika. Vėliau jos 
abi suartėja: pačiam Pitagorui priskiriamas svarbus atradimas apie 
harmoningų garsų santykių priklausymą nuo užgautų stygų ilgių 
proporcijos, išreiškiamos sveikaisiais skaičiais. Pažiūra, kad harmo- 
ningiems garsams gali būti priskirti sveikieji skaičiai, o jų santykis 
gali būti išreikštas sveikųjų skaičių santykiu, rodo, kad pitagorinin- 
kų teorija pripažino, jog skaičius yra archė, daiktų šaltinis ır esmė, 
t.y. kad mes visiems daiktams priskiriame skaičius ir jų ryšius, pa- 
saulį bei jo tvarką galime perteikti ir pavaizduoti skaičiais ir jų ry- 
šiais. Dėl to pagrindinis jų studijos objektas buvo skaičiai; pitago- 
rininkai buvo graikų aritmetikos kūrėjai. Būdingas vaizdaus graikų 
mąstymo bruožas — menkas domėjimasis skaičių eile, kuriai pa- 

vaizduoti, trūkstant nulio, nebuvo tinkamo ženklo. Juos labiau do- 
mino įvairios grupės ir rūšys, į kurias skaičiai susiskirsto: tiesūs ir 
netiesūs, kvadratiniai ir statieji, kubiniai ir piramidiniai ir t.t. ir ku- 
rias jie, kaip rodo pavadinimai, pagal taškų susiskirstymą pavaiz- 
duodavo erdvinėmis figūromis. Nuo čia tebuvo vienas žingsnis prie 
tolesnės minties, kad visi erdviniai daiktai susideda iš tokių taškų, 
iš tam tikro jų skaičiaus. Tačiau kaip tik čia ankstyvasis pitagoriz- 
mas susidūrė su dideliu iracionalizmo sunkumu, t.y. su atradimu, 
jog erdvėje esama santykių, kurių niekaip negalima išreikšti dviejų 
sveikųjų skaičių santykiu, — toks, pvz., įstrižainės santykis su 
kvadrato kraštine. Atrodo, kad pitagorininkai iš pradžių bandė iš- 
vengti šių sunkumų įvesdami struktūros, turinčios be galo daug ir 
mažų elementų, sąvoką, kol jiems tokios išeities galimybę atėmė 
Zenono Elėjiečio atrastos begalybės antinomijos. Tačiau kiek toli šis 
ankstyvasis pitagorizmas įsiskverbė į mokslinius aritmetinius ty- 
rimus, ieškodamas analogijų skaičių pasauliui kosmoso, sielos, 
muzikos pasauliuose, sunkiai beįmanoma ką nors kategoriškiau pa- 
sakyti. 

HERAKLEITAS pabrėžtinai vienišas, paradoksaliais posakiais 
bei aforizmais prabylantis mąstytojas, prie kurio trokštamos vienat- 
vės taip pat prisidėjo filosofo aristokratinis pasibjaurėjimas mase. 
Herakleitas, žinoma, niekina atskirą mokslinį tyrimą, kurį jis laiko 
bereikalinga daugžinyste. Kai Herakleitas iškelia ugnį kaip daiktų 
archė, visa tai atrodo kaip paralelė Talio vandens ar Anaksimeno 
oro teorijoms, tačiau čia arche sąvoka turi kitą prasmę, ji nežymi jo- 
kios pastovios substancijos, nes Herakleitas kaip tik neigia daiktišką 
pasaulio pastovumą kaip regimybę ir pabrėžia, jog pasaulis yra 
vyksmas, procesas, amžinas tapsmas ir išnykimas — kaip ugnis, su- 
degimas, tiksliau, vis pasikartojantis ciklinis procesas, kurio pra- 
džioje ir pabaigoje, Žinoma, yra viską suryjanti ir vėl naujai iš sa- 
vęs gimdanti ugnis. Pasaulis yra tapsmas, tėkmė: bet koks pastovus 
identitetas — regimybė, kaip upė, į kurią šiandien įbridau, tik iš- 
oriškai ir tariamai yra „ta pati“ upė, kokia buvo vakar. Tik viena pa- 
stovu: tai kaitos dėsnis, likimas, viešpataujantis viskam ir vienodai 
nuosekliai ir tuo pačiu mastu viską paverčiantis vieną kitu ir įgali- 
nantis keistis — kaip prekės keičiamos į pinigus, o pinigai — į pre- 
kes. Pasaulyje viešpatauja priešybė ir kova, kova yra visų daiktų tė- 
vas. Tačiau kaip rodo dėsninga kilimo ir nykimo kaita kosmose, 
priešybė galiausiai ištirpsta vienybėje ir harmonijoje. Kosmose vieš- 
patauja vienas protas, logas, — pirmą kartą šią sąvoką randame He- 
rakleito pasakymuose, — viešpatauja taip, kaip prasmė sujungia žo- 

dZius sakinyje, raides — žodyje. Pagaliau Herakleitas tą pačią — 
jaunystės ir senatvės, mirties ir gimimo — kaitą ir tą patį protą at- 
randa žmogaus sieloje, Žmogaus gyvenime (čia berods vėl suskam- 
ba orfikų, reinkarnacijos idėjos), jam siela tampa pasaulio simboliu 
ir esme, kaip ir ugnis, upė, kalba. 

Herakleitiškosios tapsmo teorijos priešybė yra elėjiečių vienos, 
nekintamos būties teorija. Jos tikrasis kūrėjas Parmenidas buvo ir 
įstatymleidys, ir politikas 540 metais įkurtame Elėjos mieste Pietų 
Italijoje; neaišku, ar Aristotelis teisėtai jį sieja su senesniu KSENO- 
FANU, gimusiu Kolofone, Mažojoje Azijoje. Ksenofanas iki gilios 
senatvės kaip bardas klajojo po graikų kolonizuotą Italiją ir mums 
veikiau iškyla kaip liaudies auklėtojas bei mokytojas, o ne kaip 
mąstytojas ir filosofas. Išlikusiuose jo giesmių fragmentuose jis 
griežtai pasisako prieš Homero ir Hesiodo dievų sužmoginimą: yra 
„vienas Dievas, didžiausias iš dievų ir Žmonių ir nepanašus į mir- 
tinguosius nei kūnu, nei mintimis“, jis yra „tikras regėjimas, tikra 
mintis, tikras girdėjimas“ ir „be vargo savo dvasios mintimis valdo 
visus daiktus“. Šis polinkis sumoralinti Dievo vaizdinį, išlukštenti 
Jį Iš antropomorfizmo ir plėtoti panteistiškai nuspalvintą monoteiz- 
mą būdingas Platonui („Eutifronas“), stoikams, neoplatonikams, kol 
galiausiai tai užbaigiama krikščioniškojoje filosofijoje. 

PARMENIDAS jau minėtoje didaktinės poemos įžangoje sako, 
kad jis turi žmonėms paskelbti du dalykus, kuriuos jam apreiškė 
mūza: išbaigtą, neprieštaringą „tiesą“ ir tai, kas turėtų galioti tik 
kaip „nuomonė“. Tą galutinę tiesą iš esmės sudaro viena mintis, kad 
„būtis“ yra viena, nekintanti, neatsiradusi ir nepraeinanti. Parmeni- 
das būtį įsivaizdavo esant uždaro rutulio formos. Ir tikriausiai mes 
galime šį rutulį tapatinti su Ksenofano dievybe, kuri iškilusi virš vi- 
sų atskirų daiktų ir skirtingai nuo jų yra tikras mąstymas ir dvasia. 
Parmenidas savo teorijoje apie vieną būtį teigia, kad būtis ir mąs- 
tymas yra viena. Būtent ši mintis vėliau pagrindžia jo tezę, kuria 
Elėjietis, remdamasis grynai logine argumentacija, atveria visai nau- 
jus kelius: būtis turi būti viena ir amžina-nekintanti, nes kiekvienas 
bandymas jai suteikti daugį ar judėjimą turėtų lemti prieštaringą iš- 
vadą, kad galėtų „būti nesantis“. Mat tai, kas susideda iš dalių, yra 
ir nėra, kiek dalis būtent nėra kas nors kita; panašiai yra ir su tuo, 
kas keičiasi, kas skystėja ar tirštėja. Mes galėtume pridurti, kad 
kiekvieno tirštėjimo ir skystėjimo, kiekvieno dalijimosi prielaida yra 
tuščia erdvė, taigi Nieko egzistencija. Parmenidas, siekdamas šiais 
grynai racionaliais apsvarstymais pašalinti iš būties daugį, judėjimą, 
pokytį, kaip prieštaringas sąvokas, ir šitokio loginio atmetimo bū- 

du pagrįsti savo teoriją, yra pirmasis filosofinės dialektikos ir logi- 
zuojančios metafizikos atstovas. 

Tokios įžvalgios dialektikos neprilygstamas meistras buvo jo 
mokinys ZENONAS Elėjietis, nepabaigiamumo antinomijų atradė- 
jas: elementai, iš kurių turėtų susidėti „daugis“, tai, kas sudėta, ar- 
ba patys neturi dydžio, tada iš jų sąryšio niekad neatsiras pozityvus 
dydis, arba jie turi tokį mažą dydį, tačiau tada dėl jų begalinio skai- 
čiaus (nes bet koks dydis gali būti vėl išardytas) tai, kas iš jų su- 
dėta, perauga bet kokį baigtinį dydį; kas nori perbėgti bėgimo taką, 
turi pirmiausia prabėgti jo pusę, tada — kitos pusės pusę, tada — 
likusios pusės pusę, ir t.t. in infinitum, taigi tas niekad negali pa- 
siekti kelio galo. Galima spėti, kad šios Zenono antinomijos specia- 
liai nukreiptos prieš senųjų pitagorininkų operacijas su neaiškia ma- 
žų fizinių taškų, iš kurių turėtų susidėti visa, kas erdviška, sąvoka, 
taigi prieš jų bandymą savo teoriją apie (sveiką) skaičių, kaip daiktų 
esmę, užbaigti pakeičiant erdvės kontinuumą begalybės mažų taškų 
diskretumu. Tačiau Zenonas iškelia ir bet kokio judėjimo reliatyvu- 
mą, jo apibrėžtumo priklausymą nuo pradinio kūno pasirinkimo, dėl 
to negalima absoliučiai būčiai pripažinti judėjimo. 

Elėjiečių mokymas baigiasi „akosmizmu“: visa tai, kas papras- 
tai vadinama pasauliu, paskelbiama gryna „regimybe“, ir pasaulis 
pakeičiamas absoliučia būtimi. Ši būtis atsiskleidžia filosofo mąsty- 
mui, o ana regimybė yra „juslinė regimybė“. Čia Parmenidas priar- 
tėja prie Herakleito, tačiau kartu aštriai konfrontuoja su juo: Herak- 
leitui iš tiesų tikra buvo tai, ką atskleidžia giliau žvelgiantis filosofo 
žvilgsnis, kas tampa ir teka, o visa, kas substancialiai pastovu, esan- 
ti „juslinė regimybė“, taigi abiems filosofams bendra būties ir regi- 
mybės priešprieša. Tačiau elėjiečiai ją dar labiau pabrėžia, „regi- 
mybe“ galiausiai laikydami viską, ką mums duoda suvokimas, 
gyvenimas; kitoje pusėje lieka tik grynoji, abstrakti būties sąvoka. 
Čia nėra jokių kelių, vedančių į gamtos aiškinimą, kurio siekė se- 
niausieji filosofai, lieka neatsakyta ir į klausimą, kaip ir kodėl ga- 
li atsirasti tokia įvairovės ir judėjimo „regimybė“. Tačiau būtent 
Parmenidas negali visiškai išsižadėti tokio gamtos aiškinimo: antro- 
joje, tiesa, labai nepilnai išlikusioje poemos dalyje, kuri turėtų pa- 
teikti ne galutinę „tiesą“, o tik „nuomonę“, Parmenidas dėsto kos- 
mogoniją, kildinančią praeinančius ir kintančius daiktus iš „ugnies“ 
ir „nakties“ (būties ir nebüties?), šviesos ir lengvumo bei tamsos ir 
sunkumo sąveikos. 

Aštri elėjiečių logika ir jos konsekvencijos padarė didelę įtaką 
vėlesniųjų laikų filosofijai. Pirmiausia tai pasakytina apie jų nuosek- 

liai išplėtotą pastovios substancialios būties sąvoką, į kurią vedė jau 
miletiečių pirminių medžiagų teorija ir kurios penktojo šimtmečio 
filosofai negalėjo ignoruoti. Kita vertus, jie vėl siekia pozityviai 
aiškinti gamtą, o ne absoliučios būties ir grynosios „juslinės regi- 
mybės“ neįveiktą priešpriešą, nors pastaroji taip pat išlieka. Tačiau 
norėdami, kad pastovios substancijos, iš kurios susideda ir atsiran- 
da daiktų įvairovė, sąvoka tiktų aiškiai gamtos atsiradimo teorijai, 
jie turi ką nors paimti iš sustingusios elėjiečių būties sąvokos. Bü- 
tent tai visi penktojo šimtmečio filosofai iš esmės daro tuo pat bū- 
du: pastovi neatsiradusi ir amžina būtis, substancija suskaidoma į 
daugybę elementų, ir manoma, kad daiktų įvairovė atsirado jungian- 
tis ir atsiskiriant elementams, taigi judėjimo dėka. Bet koks moks- 
linis aiškinimas stengiasi įvairovę supaprastinti, redukuoti ją į tą pa- 
tį šaltinį: teigiant, kad visa būtis susideda iš tų pačių elementų, o 
bet koks pasikeitimas yra tų elementų pasikeitimas vieta, šitas su- 
paprastinimo siekis didele dalimi buvo patenkintas. 

Kaip pereinamoji figūra tarp šeštojo amžiaus metafizikų ir penk- 
tojo bei ketvirtojo amžių gamtos tyrėjų iškyla EMPEDOKLIS Ag- 
rigentietis iš Pietų Sicilijos (apie 490-430). Vienos jo didaktinės 
poemos likę fragmentai rodo, kad jį stipriai paveikė orfikai, kad pri- 
tarė reinkarnacijos, kurią atitinka pasaulio ciklai, idėjai, kad buvo 
šventikas, manęs turintis maginių jėgų, savo gimtajame mieste jis 
taip pat buvo žinomas kaip politikas, demokratijos vadas. Su jo var- 
du siejama gana svarbi medicinos mokykla, fiziniai eksperimentai. 
Traktate „Apie gamtą“ (šį senųjų raštų pavadinimą galima versti 
taip pat ir „Apie daiktų tapsmą“, nes „physis“ pažodžiui būtų ir „ta- 
pęs“) jis moko, kad nėra jokio tapsmo ir nykimo, bet tik jungima- 
sis ir atsiskyrimas, o jungiasi ir atsiskiria keturios daiktų „šaknys“, 
keturi elementai: ugnis, oras, tvirta žemė ir skystas vanduo. Tačiau 
po to jis kelia klausimą apie substanciją ir apie pakitimų esmę, apie 
Jėgą, aktyvią priežastį, kuri pradeda tapsmą, sujungia ir atskiria ele- 
mentus. Empedoklis atsako į šį klausimą, pripažindamas kosmines 
„meilės“ ir „neapykantos“ jėgas. Mūsų neturėtų stebinti, kad tokiu 
būdu pritraukiančios ir atstumiančios jėgos sužmoginamos, supran- 
tamos pagal sielos jėgų analogiją: juk ir mūsų gamtos jėgų sąvoka 
šiek tiek analogiška išgyventai mūsų valios jėgai. Besikeičiantis 
meilės (iki pat glaudžiausio visų elementų susijungimo „sferoje“, 
uždarame pasaulio rutulyje — čia galime prisiminti Parmenidą) ir 
neapykantos (iki visiško atsiskyrimo) viešpatavimas pasaulyje suke- 
lia pasaulio kaitą. Šią kaitą teigė ne tik Empedoklis, bet jau ir He- 
rakleitas. Organizmai, anot Empedoklio, atsirado veikiant elementus 

sujungiančiai meilei. Iš pradžių susidarė atskiros dalys, kurios jun- 
gėsi į keistas pabaisas, negalėjusias išlikti, kol kuriantis ryšys ne- 
įgalino atsirasti gyvybingoms ir galinčioms daugintis būtybėms. Jau 
Anaksimenas kėlė mintį, kad gyvas organizmas kvėpavimu susijęs 
su visa gyvastimi, su oru, kuris apglėbia pasaulį ir kyla iš savęs; 
Herakleitas tą patį teigia apie sielos ugnį ir pasaulio ugnį Empe- 
doklis atkreipia dėmesį į poras, kurių dėka gyvas kūnas santykiau- 
ja su išoriniu pasauliu. Su šiomis mintimis jis susieja savo juslinio 
suvokimo teoriją; kadangi mes patys esame ugnis ir vanduo, oras ir 
žemė, tai „tą patį suvokiame tuo pačiu“ — išorinio pasaulio elemen- 
tus suvokiame regėjimu, skoniu, girdėjimu, lytėjimu (prisiminkime 
Goethe: „Jei akis nebūtų saulėta, ji niekad negalėtų pamatyti 
saulės“). 

ANAKSAGORAS iš Klasomenų pagal metus buvo vyresnis už 
Empedoklį, bet savo veiklą pradėjo anksčiau už jį, buvo Periklio 
draugas. Su Anaksagoru Atėnuose prasideda filosofija. Jis reprezen- 
tuoja tikrą mokslininko ir tyrėjo tipą. Neaišku, ar jis pirmasis teisin- 
gai pažino saulės ir mėnulio užtemimo priežastį, tačiau, šiaip ar 
taip, jis nesitaikstė su prietaringa šių reiškinių baime; tikriausiai ste- 
bėdamas akmeninį meteoritą, jis nusprendė, kad saulė ir mėnulis yra 
įkaitusios akmens masės (dėl šios teorijos jis pirmasis iš graikų fi- 
losofy buvo apkaltintas dievų neigimu). Jam nėra jokio tikro atsira- 
dimo ir išnykimo, vieną kartą visiems laikams duotos esaties dau- 
gėjimo ir mažėjimo, bet tik jungimasis ir atsiskyrimas. Anaksagoras 
neigia ir keturis Empedoklio elementus: yra daug kokybiškai skir- 
tingų medžiagų, daug elementų („kaip gali plaukai pasidaryti iš kaž- 
ko, kas nėra plaukai, o mėsa — iš kažko, kas nėra mėsa?“), tik šie 
visi kokybiniai elementai susideda iš daugybės nematomų dalelyčių, 
kurių išsisklaidymas lemia tariamą išnykimą, o susijungimas — ta- 
riamą daiktų atsiradimą. Iš pradžių viskas buvo chaotiškai sumišę, 
vieno daikto nebuvo galima atskirti nuo kito. Kokioms jėgoms vei- 
kiant iš šio chaoso atsirado daiktų kosmosas, kaip akmuo tapo ak- 
meniu, vanduo — vandeniu, kaip mėsa tapo mėsa, kad visa tai su- 
darytų žemę, jūrą, gyvulių ir žmonių kūnus? Pagal Anaksagorą toks 
veiklusis faktorius, kuris pradėjo judėjimą, vedusį iš chaoso į su- 
tvarkytą kosmosą, galėjo būti tik protinga, įžvalgi, planingai vei- 
kianti jėga; filosofas ją vadina „nūs“, pasauline dvasia, pasauliniu 
protu. Taigi jis yra pirmasis teologinio gamtos aiškinimo, teigiančio 
tikslingą vystymąsi ir jėgą, atstovas. Jo pozicija tam tikru atžvilgiu 
buvo priešinga Empedoklio ir Herakleito ciklų procesams (nors ir 
pastarieji, bent jau Herakleitas, pasaulinį procesą suprato kaip dva- 

sinį, logišką, protingą). Žinoma, šį „nūs „Anaksagoras mąstė kaip 
materialų (kaip, tarp kitko, ir Empedoklis — Meilę bei Neapykan- 
tą) — kaip subtiliausig ir judriausią iš visų medžiagų, o kartu ir 
kaip vienintelę, kuri nuo pat pradžių skiriasi nuo visų kitų chaotiš- 
kai surizgusių medžiagų. Su šiuo pirminiu dvasios atskyrimu susi- 
jes Anaksagoro teiginys, kad mumyse ne „tas pats pažįsta tą patį“, 
bet priešingai — „skirtingas pažįsta skirtinga“, kitaip tariant, paži- 
nimas yra skyrimas, galų gale — dvasios pačios savęs skyrimas nuo 
išorinio pasaulio. 

Anaksagoro gamtos teleologinio aiškinimo priešprieša yra 
mechanistinis vieno didžiausių senovės (jau ketvirtojo šimtmečio) 
gamtos tyrėjų pasaulėvaizdis. DEMOKRITAS iš Abderos (apie 460 
-360) buvo atomistikos moderniąja prasme atstovas. Substanciali, 
elėjiečių prasme neatsirandanti, amžina, nekintama būtis jam yra tik 
nepralaidūs, tvirti, besiskiriantys vien dydžiu, forma ir padėtimi ato- 
mai. „Nebūtis“, kuri, nepaisant elėjiečių dialektikos, tam tikra pras- 
me egzistuoja, yra būtent „tuštuma“, tuščia erdvė, kurioje juda ato- 
mai. Bejudėdami atomai susiduria vieni su kitais, vieni kitus 
atstumia ar priglunda vieni prie kitų, dėl savo formos sukimba ir 
sudaro didelius susijusius kūnus. Ir visa tai vyksta dėl mechaninio 
gamtos būtinumo — sąvoka, pirmąkart nukalta Demokrito, — gam- 
toje nėra nei atsitiktinumo, nei tikslingų įvykių. Tai, kad iš chaoso 
pasidaro kosmosas, kad tas pats prisišlieja prie to paties, yra ne 
planingai tvarkančio Nūso poveikis, bet aklų mechaninių priežasčių 
veikimas. Jau anksčiau jo žemietis „sofistas“ Protagoras teigė, kad 
spalvos, tonai, šiluma ir šaltis nėra kažkas objektyvaus, bet priklau- 
so regimybės sferai, t.y. egzistuoja, kaip sakoma, ne „physei“, iš 
gamtos, bet „nomo“, nuostatos, žmogaus savivalės sukurto įstatymo 
dėka. Galiausiai Demokritas mechanistinį pasaulio suvokimą išplė- 
toja į aiškų ir sąmoningą materializmą (tam tikra prasme, žinoma, 
visi seniausieji graikų filosofai buvo materialistai: visa, kas tikra, 
kartu jiems yra ir kūniška): siela sudaryta iš kūną persmelkiančių 
ugnies atomų; mąstymas, suvokimas, jutimas yra sielos atomų ju- 
dėjimas, kūno procesas. Iš esmės fiziologiškai grindžiama ir aforiz- 
muose išlikusi Demokrito etika: aukščiausias gėris, palaima, „eu- 
tymija“, giedra nuotaika ir gyvenimiška pusiausvyra sutampa su 
ramiu ir tolygiu sielos atomų judėjimu. Aistrų audros yra tam 
priešingos. 

Greta Demokrito atomizmo antrasis subrendęs ankstyvosios grai- 
kų natūrfilosofijos vaisius buvo pitagorininkų sistema, kurią pirma- 
sis išplėtojo ARCHITAS Tarentietis, įžymus matematikas, Platono 

amžininkas ir draugas (Platono „Timajas“ referuoja Archito filoso- 
fijos esmę). Teigdami, kad visų daiktų esmė yra (sveikasis) skaičius, 
pitagorininkai iš pradžių manė, kad visi erdvfniai dariniai sudaryti 
iš taškų, matematinių atomų. Šio vaizdinio prieštaringas konsekven- 
cijas parodė Zenono antinomijos. Demokritas pritaikė atomizmą ma- 
terijai, tačiau atribojo tai, kas fiziškai tikra, nuo tuščios erdvės kon- 
tinuumo. Šį atomizmą atmetė vėlesnieji pitagorininkai, jie neatskyrė 
erdvės nuo materijos, bet tarė esant nenutrūkstamą, tarsi skystą erd- 
vinę materiją (kaip naujųjų amžių pradžioje Descartes'as prieš Gas- 
sendi atnaujintą Demokrito atomistiką), kietumas ir nepraeinamumas 
jiems yra tokie pat subjektyvūs jusliniai reiškiniai (lytėjimo), kaip 
spalva, garsas ar šiluma. Taigi materija turi tik matematines-geo- 
metrines savybes, o fizika tampa geometrijos dalimi. „Taškas“ yra 
ne erdvės dalis, bet riba — viskas susideda iš „ribos“ ir „beribišku- 
mo“ (kontinuumo). Ugnies, vandens ir t.t. „elementams“ priskiriami 
(tuo metu matematiko Teaiteto atrasti) taisyklingi geometriniai kū- 
nai (tetraedras, oktaedras, ikosaedras, kubas). Elementų virtimo vie- 
nų kitais, fizinių pokyčių apskritai esmė yra geometriškai perteikiama 
transformacija vienų į kitus tų geometrinių kūnų, kurie susidaro vei- 
kiant viena kitą atribojančioms erdvinės materijos srovėms. Žymus 
laimėjimas buvo pitagorininkų astronomija: jie pirmieji žemę nuto- 
lina nuo pasaulio centro, teigia ją esant rutulio formos ir judant apie 
pasaulio centre esančią (mums nematomą, nes mes visada atsigręžę 
į ją ta pačia puse) pagrindinę ugnį, apie kurią nuo vakarų į rytus 
skrieja ant sferų (permatomų rutulių) pritvirtinti dangaus kūnai — 
antižemė, žemė, mėnulis, saulė, penkios planetos, nejudančių 
žvaigždžių dangus. Atstumai tarp jų atitinka atstumus tarp muziki- 
nių harmonijų. Iš šių aiškinimų nesunkiai galėjo kilti ir mintis apie 
žemės sukimąsi apie savo ašį. Aristarcho iš Samo (apie 280 pr. Kr.) 
teoriją galima laikyti Koperniko teorijos pirmtake. 


2. PASAULIS, ŽMOGUS IR VISUOMENĖ: 
NUO „SOFISTIKOS“ IKI GRAIKŲ FILOSOFIJOS 
KLASIKINIŲ AUKŠTUMŲ 


Penktojo šimtmečio graikų dvasiniame gyvenime susiduriame su 
grupe žmonių, kuriuos įprasta vadinti „sofistais“, nors senovėje šis 
vardas buvo vartojamas ir gerokai platesne prasme. Tačiau šis var- 
das kartu yra ir neigiamas vertinimas, kylantis iš Platono, o vėliau 
ir Aristotelio pateiktos „sofistų“ kritikos, kurioje pastarieji vaizduo- 

jami kaip skrupulų neturintys dialektikai, loginių fokusų mėgėjai ir 
meistrai, kaip filosofuojantys pavojingų, irstančių, nihilistinių kryp- 
čių advokatai ir tikro tarnavimo tiesai priešininkai. Šią kritiką (kuri 
nuspalvino žodžio „sofistas“ šiandieninį vartojimą) taip pat lėmė 
laikas, ji sutampa su aiškiai jaučiama konservatyviųjų Graikijos jėgų 
reakcija prieš filosofų gyvenimo būdą, kai tik jis vis labiau ėmė 
plisti viešuomenėje: čia reikia prisiminti jau minėtą kaltinimą Anak- 
sagorui, vėliau buvo pateiktas toks pats kaltinimas Protagoro „sofis- 
tams“ ir galiausiai — atėniečių „nusikaltimas“ filosofijai, Sokrato 
procesas. Kaip tik Sokratą Platonas laiko tikruoju „pseudofilosofi- 
jos“, sofistų siaurąja prasme, nugalėtoju. Kita vertus, grubi komedi- 
jų kūrėjo Aristofano karikatūra „Debesyse“ Sokratą vaizduoja kaip 
ginčininką ir intrigantą, kuris už pinigus pasiruošęs iš juodo pada- 
ryti balta, arba, anot vėlesnio posakio, ir silpnesnės kalbos — stip- 
resne. Be to, dažnai Platono kritika iš tikrųjų taikoma ne jo mini- 
miems „sofistams“, bet pirmiesiems Sokrato draugams, kurie 
vaizduojami kaip netikrieji mokytojo mokiniai. Bet kuriuo atveju 
reikia atsargiai Žiūrėti į tą Platono kritiką, kuri Protagorą, Gorgiją, 
Prodiką, Hipiją sujungia į vieną būrį ir visus juos laiko „sofistais“. 

Visgi šiems vyrams viena yra tikrai bendra — tai savotiška jų 
profesija. Jie yra keliaujantys mokytojai, kurie demonstruoja save ir 
savo žinias ir moko už pinigus. Daugelio jų pamokos skirtos tam, 
kas praktiškai naudinga gyvenimui. Jis neieško „tiesos“ kaip savi- 
tikslio ir nesiekia jos perduoti, jie nori šviesti, tobulinti, taurinti 
žmones ir perduoti jiems žinias ir sugebėjimus, pirmiausia politi- 
niam gyvenimui tokį svarbų iškalbos meną. 

Būtent šie dalykai — mokslo vertinimas pagal jo reikšmę žmo- 
gaus gyvenimui, jo naudingumą, o ne objektyvią tiesą, retorikos, 
įtikinėjimo meno iškėlimas protų kovoje — yra polinkio į skepticiz- 
mą šaltinis, pasirodantis žymiausio sofisto PROTAGORO iš Abde- 
ros (apie 480-410) traktato apie „Tiesą“ įžanginiuose žodžiuose: 
„Žmogus yra visų daiktų matas“. Kitaip tariant, nėra objektyvios 
tiesos, tas pats teiginys vienam gali būti teisingas, kitam — klaidin- 
gas. Kaip sako Platonas „Teaitete“, šita Protagoro tezė remiasi jus- 
linio suvokimo subjektyvumu bei reliatyvumu (kas vienam šalta, ki- 
tam gali būti šilta, kas vienam saldu, kitam gali būti kartu), ir iš jos 
daroma išvada, kad iš dviejų nuolat galimų teiginių „teisingu“ gali 
būti pavadintas tas, kuris išsikovoja pripažinimą jį ginančios asme- 
nybės bei jos iškalbos dėka. 

Žmogus yra visų daiktų matas — dar viena platesne prasme šis 
teiginys būdingas sofistikai ir visam su ja prasidedančiam laikme- 

čiui. Žmogus ir jo gyvenimo tėkmė daugiau nebeatrodo priklausą 
nuo likimo, dievo valios, vidinių gamtos jėgų, Žmogus jaučiasi sa- 
varankiškas, jo elgesį, sėkmę ir laimę lemia jo charakteris, sugebė- 
jimai, norai, žinios. Sofistams artimas dramaturgas Euripidas savo 
charakterių dramose sekė didžiausiais graikų draminės kūrybos me- 
tafizikais Aischilu ir Sofokliu; tikroji svarbi problema čia jau nėra 
žmogaus santykis su likimu, su dievais, su daiktų esme, bet jo san- 
tykis su sau lygiais ir su visuomene. Pirmiausia keliamas klausimas, 
kas šiuose žmogiškuose dalykuose — pačiuose žmonėse, kalboje 
(kuri retorikos požiūriu ir yra pagrindinis tyrimo objektas), valsty- 
bėje ir teisėje — yra „natūralų“, taigi duota ir nekintama, o kas yra 
tik Žmogaus kūrinys ir susitarimas, kitaip tariant, ką Žmogus gali 
pakeisti savo valia? Daugiau domimasi kaip tik paskutiniuoju daly- 
ku. Tai, kas žmogiška, yra ir geriausiai pažįstama, nes yra arčiausia 
mūsų; kuo labiau daiktai tolsta nuo žmonių, tuo labiau jie atrodo 
netikri, bet dėl to ir sofistai jiems tampa vis abejingesni. Apie die- 
vus Protagoras sako: aš nežinau, yra jie ar ne. 

Dievams ir gamtai nutolus, svarbus tampa žmogus ir jo istorija. 
Sofistai, Protagoras, kuriuo, taip pat jo juslinių savybių subjektyvu- 
mo teorija sekė tėvynainis Demokritas, išmąstė pažangos idėją, jų 
galvose gimė mintis apie žmogaus darbu ir (nudievintos) gamtos nu- 
galėjimu sukurtą didėjantį kultūros pasaulį. Poreikis pažadina pro- 
to ir valios jėgas, iš grubios gyvuliškos būsenos Žmogus įsiveržia į 
dabartinį kultūrinį būvį (čia galima pastebėti ir ryškų sofistinio švie- 
timo priešingumą orfikų išsivadavimo teorijai), jis gali viešpatauti 
gamtai pamėgdžiodamas ją: paukščio lizdas išmoko jį statyti namus, 
jo įrankiai imituoja gyvulių organus, žemdirbystėje jis dirbtinai ir 
sąmoningai kuria tai, ką gamta daro nesąmoningai. 

Pirmiausia svarbi yra valstybės ir teisės teorija, ir joje matome 
dvi tipiškai priešingas pažiūras. Pasak vienos jų, Žmonės iš prigim- 
ties lygūs, padėties ir tautų skirtumai — dirbtiniai. Kadangi lygybė 
natūrali, tuos skirtumus galima įveikti (Antifonas; prieš vergiją pa- 
sisako ir kai kurie sofistai, pavyzdžiui, Alkidamas), valstybė — su- 
tarties išraiška, ji kiekvienam garantuoja tai, kas jam priklauso (Ly- 
kofronas). Pasak kito požiūrio, visuomeninė būtis — tai kova už 
valdžią, valstybė išreiškia vienų viešpatavimą kitiems, stipresniojo 
valios įstatymą, natūralų skirtumą tarp Žmonių — tarp stipriųjų ir 
silpnųjų, tarp nugalėtojų ir pavergtųjų (Kaliklis Platono „Gorgijuje“, 
Trasimachas „Valstybėje“). Abiems kryptims bendras — priešingai, 
kaip matysime, Platono ir Aristotelio teorijoms — individualizmas, 
pažiūra į valstybę ir visuomenę kaip į grynus atskirų Žmonių valios 

kūrinius. Iš to kartais kildinama ir religija, tikėjimas: Kritijas reli- 
giją laiko išmintingų valstybės veikėjų išradimu. 

Suprantama, kad šių sofistinių teorijų radikalumas, taip pat ir to- 
kios akinančios ir nesuvaldomos asmenybės kaip Kritijas, trisdešim- 
ties tironų režimo vadovas, ar Alkibiadas sukėlė tą reakciją ir sofis- 
tikai priešišką viešąją nuomonę, iš kurios tada ir kilo SOKRATO 
(399) procesas bei mirties bausmė. Sokratą kai kurie dalykai siejo 
su „sofistais“. Pirmiausia jis, kaip ir jie, mokė, auklėjo jaunimą, jam 
skyrė savo pedagoginį darbą, jaunimą Sokratas mylėjo tikro peda- 
gogo meile, ir jaunimas akivaizdžiai buvo beveik jo pakerėtas, gal- 
būt dėl to, kad Sokratas mokė ne dėl pinigų, bet būtent iš meilės 
tampančiam žmogui, ir mokė jis ne demonstruodamas iškalbą, bet 
kalbėdamasis kaip žmogus su žmogumi. Sokrato įtaka, kurią paty- 
rė jį supęs labai įvairialypis mokinių ir sekėjų būrys, turėjo būti ne- 
paprastai stipri. Kaip ir didieji religijų įkūrėjai, Sokratas savo įta- 
ka peržengė savo mirtį ir tebeveikia savo asmenybės paveikslu, kurį 
(žinoma, įvairiai stilizuotą) mes matome atsispindintį iš sokratikų 
aplinkos gimstančiame literatūriniame „Sokrato pokalbių“ žanre. (Iš 
šios literatūros mums visų pirma yra likę Platono dialogai ir Kseno- 
fonto „Atsiminimai“.) Šis Sokrato paveikslas įvairiai traktuojamas ir 
grindžiamas, taip pat mums iškyla kaip „išminčiaus“ idealas vėles- 
nėse graikų filosofinėse mokyklose, kol galiausiai jį išstumia Pita- 
goro idealas, t.y. idealas Žmogaus, kuris, daiktų esmę susiedamas su 
savo esme, disponuoja intuityviu žinojimu bei magiškomis galiomis. 

Sokratas yra aiškios sąmonės, tikros, vidinės pusiausvyros, ne- 
pajudinamo proto viešpatavimo jausmams ir afektams žmogus. Tra- 
dicija jam priskiria du charakteringus posakius: dorybė yra Zinoji- 
mas ir „niekas laisva valia nedaro blogo“. Abu posakiai susiję: jei 
dorybė yra žinojimas, būtent žinojimas, kas yra tikroji „laimė“, Zi- 
nojimas to, ko iš tikro reikia siekti ir ko bijoti, tai yda, „blogio“ da- 
rymas yra nežinojimas arba klaida; tačiau niekas „neklysta“ laisva 
valia. Sokratas gyvena pagal savo mokymą: jam pažinimas ir teisin- 
gas elgesys yra tokiu mastu viena, kad iš karto nepastebi kovos, kad 
„netgi nejaučia mirties baimės, nors neatsisako emociškai nuspalvinto 
kontrmotyvo. Tvirto žinojimo ir veikimo pagrindo Sokratas ieško ir 
Jį randa pačiame savyje, ir jis nori taip pat kitiems padėti jį rasti 
juose pačiuose, patiems mąstant. Jam tipiška fikcija nuosavo „neži- 
nojimo“, kai, klausinėjant kitą, ieškoma patarimo. Ir dievišką balsą 
ji girdi savyje kaip savo „demoną“. Jei jis ir pritaria sofistams, teig- 
damas individo autonomiją — apsisprendimą ir valios laisvę, tai, ki- 
ta vertus, jo mąstymas, priešingai sofistų radikalizmui, akivaizdžiai 

rodo tikrus konservatyvumo bruožus. Sokratas atvirai ir tvirtai kri- 
tikuoja visuomenines ir politines sąlygas, atsisako paklusti neteisin- 
gam įstatymui, priešinasi įsiaudrinusios minios afektams; stropų 
amatininką, suprantantį savo darbą, jis sąmoningai priešpriešina de- 
magogui ir neprotingai miniai; politizuojančiam kilmingam dykinė- 
tojui jis primena Hesiodo žodžius, kad darbas niekada nedaro gėdos. 
Tačiau jis atsisako progos pabėgti iš kalėjimo: kas nesinaudoja 
emigracijos teise, tas tuo pat metu tyliai pažada gerbti miesto, ku- 
riame jis gyvena, įstatymus. Jis sulaužytų žodį, pats sau prieštarau- 
tų, jei vengtų įstatymų, kai šie pritaikomi jam. (įspėjantis ir raginan- 
tis) dievybės balsas kalba jame, o ne jam — kaip išorinis autoritetas 
ir tradicija. Tačiau kartu Sokratas yra dievobaimingas, jis nėra skep- 
tikas ar netikintis, kaip tik „daimonion“ rodo, kad jis, nesukdamas 
sau galvos apie jos esmę, jaučiasi esąs valdomas aukštesnės jėgos 
taip, kaip yra geriausia. Ta jėga jam ir iškėlusi uždavinį, kurio jis 
negali išvengti. Herakleitui ar Parmenidui gamta, kosmosas, o Sok- 
ratui žmogus tampa „logu“. Herakleitui ir Parmenidui logas yra pa- 
garba labiau jaučiamam negu visiškai pažintam pasauliniam protui, 
o Sokratui — pagarba aiškiai pažintam protui mūsų sąmonėje, pro- 
tui, kuris turi mums vadovauti ir mus skatinti. Herakleito ir Sokrato 
keliai išsiskiria ir tada, kai pirmasis reikalauja atsiduoti daiktų pro- 
tui, o antrasis — paklusti savo proto balsui. Tačiau neišvengiama ir 
raida, ėjimas iš vieno į kitą. Platono kūryboje vėl randame nuosta- 
bų bandymą sujungti šiuos du dalykus į vieną — daiktų protą ir 
nuosavą Žmogaus protą, idealą Žmogaus, kuris viską, ką jis bemas- 
tytų ir bedarytų, blaiviai matuoja nuosavo proto masteliu, ir idealą 
žmogaus, kuris patikliai ir pagarbiai stebi amžinąją kosmoso tvarką. 

Sokratikų, Sokrato mokinių, keliai išsiskiria aiškinant mokytojo 
teoriją ir jo asmenybę: kas yra tas „Žinojimas“, kurį Sokratas tapa- 
tino su „dorybė“? Kur glūdi laimė, eudaimonija, kuri yra aukščiau- 
sias Žmogaus siekimų tikslas? ARISTIPAS Kirėnietis eudaimonizmą 
paverčia hedonizmu, o Sokratą — išmintingu apsukruoliu: laimingu 
gali būti laikomas toks gyvenimas, kuriame kiek galima daugiau 
malonumų ir kuo mažiau nemalonumų, kuris pilnas malonumų, ne- 
virstančių nemalonumais. O „kinikui“ ANTISTENUI aukščiausias 
gėris yra vidinė nepriklausomybė, laisvė, kartu — ir asmenybės iš- 
kilimas virš malonumų ir kančių, jos nereiklumas. Savo ruožtu vė- 
liau Platonas (dialoge „Filebas“) apie malonumo vertę teigia, kad 
žmogui neįmanoma siekti tik malonumo ir kartu nesiekti proto bei 
įžvalgos dėl jų pačių, nes tai reikštų, kad tokiam žmogui pageidau- 
tinas tik grynas instinktyvus gyvaliojimas, be prisiminimų ir savi- 


III. GRAIKU FILOSOFIJA 59 


monės. Kita vertus, vien proto gyvenimas, be pozityvaus malonumo, 
nors ir galimas dievams, neįmanomas žmonėms. Kadangi abu šie 
dalykai Žmogui būtini, tai yra ir dvi malonumų rūšys: paprastas jus- 
linis pasitenkinimas ir estetinis džiaugsmas, kuris galiausiai kyla 
stebint ir grožintis harmonija ir tvarka, kosmoso protu. Taigi protas 
yra tikrojo malonumo versmė, jis sprendžia, ar malonumas yra tik- 
ras ir teisingas, ar klaidingas ir nesiektinas. Kartu aikštėn iškyla 
vienas pagrindinių prieštaravimų tarp Platono ir minėtų sokratikų: 
Antistenas ir Aristipas pritaria minčiai, kad Žinojimas, pažinimas, 
kurį turi galvoje Sokratas ir kuris vienintelis galimas ir būtinas, yra 
savęs pažinimas, kitaip tariant, savų sąmonės būsenų pažinimas. Ta- 
čiau pasaulio pažinimo atžvilgiu jie užima skeptinę, protagorišką 
poziciją. Tuo tarpu Platonui, kiek jis vis labiau išauga iš grynosios 
sokratikos, kelias į savęs pažinimą eina per kosmoso pažinimą, nes 
žmoguje atsispindi kosmosas, o kosmose — Žmogaus siela. Ir prie 
šios pakitusios Žmogaus ir pasaulio santykio sampratos (kuri Plato- 
ną suartina su natūrfilosofais, elėjiečiais ir pitagorininkais) prisijun- 
gia pakitusi žmogaus santykio su valstybe ir visuomene samprata. 
Aristipas ir Antistenas remiasi grynuoju individualizmu, o Platono 
atskiro Žmogaus ir valstybės savitarpio santykis yra toks pat, kaip 
ir sielos ir kosmoso santykis, žmogus yra taip pat neatskiriamas ir 
nuo bendruomenės, kaip ir nuo pasaulio visumos. PLATONAS gimė 
Atėnuose 427 metais, taigi kilus Peloponeso karui, kuris labai su- 
skaldė Graikiją. Nors jis buvo senos ir turtingos aristokratų šeimos 
palikuonis, ir šios tradicijos jam buvo įaugusios į kraują, jis taip 
prisiriša prie amatininko sūnaus Sokrato, kad dėl filosofijos sudegi- 
na (pagal legendą) savo poetinius bandymus. Platonas, aukšto rango 
menininkas, — tai rodo tokie jo darbai kaip „Faidonas“, paskutinių- 
jų Sokrato gyvenimo valandų paveikslas, arba „Puota“, nuostabus 
gyvo Sokrato paveikslas, — atiduoda savo meną filosofijai, bet ne 
filosofijai kaip grynajam pažinimui, o kaip asmeniniam gyvenimui 
vadovaujančiam ir visuomeninį gyvenimą reformuojančiam suprati- 
mui. Kilmė ir polinkis skatina jį imtis politinės veiklos. Jis tai 1š- 
bando du kartus. Pirmąkart — valdant trisdešimčiai tironų, kurių 
viršūnės buvo jo giminės ir su kuriais jį siejo meilė dorėniškai dva- 
siai, spartietiškas individo atsidavimas valstybei. Tačiau jų saviva- 
le ir jėga grįstas viešpatavimas greitai Platoną atstumia. Antrą kar- 
tą politinę veiklą jis išbando saikingoje demokratijoje, nuvertus 
trisdešimties tironų valdžią, bet tada mirties bausmė Sokratui pasta- 
to neperžengiamą sieną tarp jo ir valdančiosios grupuotės. Nuo to 
laiko į savo gimtojo miesto politiką jis įsikiša tik kaip kritikas. Pa- 

vyzdžiui, „Gorgijuje“ jis aštriai puola Atėnų demokratijos įkūrėjus 
Temistoklį, Kimoną, Periklį, kurie, užuot rūpinęsi tikrąja savo tau- 
tos gerove, jos doroviniu auklėjimu, labiau pastūmėjo žmones į tur- 
to, prabangos ir valdžios troškimą. Keliaudamas po Pietų Italiją, jis 
užmezga labai reikšmingus savo moksliniam brendimui santykius su 
pitagorininkais, kita vertus, kaip rodo jo raštai, patiria stiprų orfikų, 
jų sielos teorijos ir jų mitų poveikį. Sirakūzuose jis susipažįsta su 
abiem Dionisijais ir susidraugauja su Dionu; visa tai lyg ir siūlė 
naują erdvę jo politinėms idėjoms įgyvendinti, bet planai sudužo dėl 
rizikos filosofo gyvybei. Tuomet Atėnuose savo sukurtoje Akademi- 
jos gyvenimo, kulto ir mokymo bendrijoje jis iki pat mirties (348) 
atsidėjo rašytojo ir auklėtojo veiklai. 

Ankstesniųjų filosofų raštai yra išlikę tik vėlesniųjų rašytojų 
fragmentuose, citatose, o Platono kūryba, išskyrus „Apologiją“, 
Sokrato gynimosi kalbą teisme, dialogus, kuriuose daugiausiai Sok- 
ratas pasirodo kaip pagrindinis dialogo dalyvis, — laimingu būdu 
išliko visi. Ginčijamasi tik dėl kelių dialogų tikrumo (iš kurių dau- 
gelis jau senovėje buvo atmesti) ir dėl jų eiliškumo. Šiandien pagal 
kalbos ir turinio ypatybes daugiausia skiriamos keturios grupės. Pir- 
miausia — Sokrato dialogai siauresniąja prasme, kuriuose Platonas 
akivaizdžiai sokratiška dvasia bei prasme aptaria grynai etinius 
klausimus. Pradėdamas nuo klausimo apie esmę tam tikros „dory- 
bės“ (drasumo „Lache“, protingumo „Charmide“, pamaldumo „Eu- 
tifrone“, teisingumo pirmojoje „Valstybės“ knygoje) arba dorybės 
(aret&) apskritai esmę, kaip „Protagore“, jis bando parodyti (ir pa- 
gal Sokrato manierą nepasako rezultato, bet leidžia jį įspėti iš taria- 
mai nereikšmingos pabaigos), kad iš esmės yra ne „dorybės“, bet tik 
viena dorybė, būtent teisingas Žinojimas to, ko iš tiesų reikia bijo- 
ti ar norėti, aukščiausiojo gėrio Žinojimas, gėrio įžvalga, galėtume 
taip pat sakyti — vertybių sistemos bei tvarkos įžvalga. 

Pavyzdžiu būtų „Eutifronas“ (kuris taip pat turi iliustruoti doro- 
vinį dievo vaizdinio nuskaidrinimą): į klausimą apie pamaldumo es- 
me klausiamasis atsako, kad pamaldusis yra „malonus dievams“. Ta- 
čiau — kuriems dievams, nes juk jų daug, ir jų skoniai nesutampa. 
O gal čia turima galvoje dauguma dievų? Nekreipkime dėmesio į šį 
sunkumą: ar dievams patinka pamaldusis dėl to, kad jis pamaldus, 
ar jis pamaldus dėl to, kad patinka dievams? Dievai juk nieko ne- 
daro be priežasties (savivalė dievų, kurie tam tikro Žmonių elgesio 
nori nepagrįstai, būtų dievų neverta mintis); tačiau tada pamaldusis 
negali būti apibrėžiamas kaip tas, kuris patinka dievams. Iš to iš- 
plaukia pamaldumo kaip teisingumo „dalies“ apibrėžimas: mes ati- 

duodame „kiekvienam tai, kas jo“, dievams — aukas, maldas ir pa- 
garbą, kad už tai būtų gauta jų pagalba. Taigi pamaldumas reikštų 
savotiškos prekybinės sutarties su dievais vykdymą. Jei taip manyti 
negalima, belieka teigti, kad pamaldumas glūdi tik aukose, kurias 
mes sunešame dievams, nes mes esame jiems skolingi. Tačiau kodėl 
taip yra ir kodėl dievai tuo džiaugiasi? Aliuzinis atsakymas į šį 
klausimą slypi mintyje, kad pamaldumas nėra teisingumo „dalis“, 
bet pats teisingumas, kuris savo ruožtu jau šiame veikale, o vėliau 
ir „Valstybėje“, iškyla kaip visaapimanti dorybė, kaip dorybė ap- 
skritai. Būti pamaldžiam — tai būti teisingam, būti geram, o gėris 
patinka dievams, nes gėris yra dieviškumas. Reikia atkreipti dėme- 
sį į tai, kad „dorybių“ atmetimas „dorybės“ naudai suponuoja mintį, 
kad nėra specifinės dorybės, nėra specifinio spartiečio ar atėniečio, 
kario ar darbininko, vyro ar moters, laisvojo ar vergo idealo, bet tik 
viena vertybė, vienas žmogaus idealas. Ši mintis su visomis savo 
konsekvencijomis yra, žinoma, ne platoniška, o labiau sokratiška ir 
priklauso mintims, kurios sieja Sokratą su tam tikrais sofistais ir ku- 
ri per jį veda į stoicizmą ir galiausiai — į krikščionybę. Ši mintis 
panaikina paveldėtus ryšius su aristokratine graikų kultūros puse, 
kuriai atstovauja ir pozityviai vertina ir Platonas ir kurią jis vėliau 
vėl nori atkurti savo idėja apie dirbtinį vedybų reguliavimą tinkamu 
suporavimu auginant privilegijuotą klasę. 

Antroji raštų grupė ir meniniu, ir idėjiniu atžvilgiu gali būti Pla- 
tono kūrybos viršūne. Ji apima puikius „Faidono“, „Puotos“, 
„Faidro“ veikalus, tolesnes „Valstybės“ knygas, kuriose plėtojama 
Platonui būdinga metafizika, idėjų teorija, o remiantis orfikų nemir- 
tingumo ir atgimimų mintimi — ir sielos esmės bei likimo teorijos. 
Menas, mokslas ir metafizika susivienija po mito skraiste, mito, ple- 
venančio tarp vaizdingo paveikslo ir mokslinės sąvokos, laisvai me- 
niškai interpretuojančio senus tradicinius mitus, kuriais Platonas ne- 
pakartojamu būdu mielai naudojasi. Pereinamuoju dialogu gali būti 
laikomas „Gorgijas“, kuriame tam tikra prasme formali Sokrato do- 
rybės sąvoka (Sokratas aretė iš esmės tapatina su besąlygišku ir 
nuosekliu kartą pažinto aukščiausio gėrio siekimu) įgauna stipresnį 
turinio atžvilgiu atspalvį, primenantį senovės Graikijos „kalokaga- 
tijos“ idealą, estetinį bei etinį kūnu ir siela jautrios ir harmoningos 
asmenybės idealą. Blogis — tai išsigimimas, disproporcija, sielos li- 
ga; tikrą juslinį džiaugsmą ir malonumą gali patirti tik sveikas ir 
gražus kūnas, o tikrą palaimą — tik tauri ir harmoninga siela. Dia- 
logas baigiamas mitu apie mirusiųjų teismą; po mirties siela nuoga 
stos prieš teisėjus, kurie pamatys jos klaidas, ir ji gaus užsipelny- 

tą dalią. Galbūt kas nors šitokį pasakojimą ir laiko pasaka, priduria 
Platonas, tačiau jam tai gili tiesa. Idėjų teorija dėstoma „Menone“. 
Iš veikiau pedagoginės negu teorinės Sokrato minties, jog visos do- 
rybės — drąsa, protingumas, pamaldumas, teisingumas — kaip do- 
rybės iš esmės sutampa su tuo, kas yra tiesa ir ko reikia siekti ar bi- 
joti, iš minties, jog tas, kuris įžvelgė vieną aukščiausiąjį gėrį ir 
neklystamai pagal jį veikia, turi ir anas dorybes, iš šios minties kyla 
kita mintis, kad virš visų atskirų dorybių yra dorybė „savaime“ arba 
dorybė „kaip tokia“, santykiaujanti su kitomis kaip „figūros“ esmė 
— su trikampiu ar kvadratu, arba kaip „molio“ esmė — su skulp- 
toriaus ar krosnininko moliu ir t.t., „spalvos“ esmė — su žalia ar 
raudona spalva. Yra tai, kas atskira, individualu, ir yra visuotinė, 
abstrakti esmė, kurią mes teigiame, kalbėdami apie atskirybę (drą- 
sa yra dorybė, raudona yra spalva), taigi kurioje atskirybė „dalyvau- 
ja“, jei dalyvavimu laikome šį specifinį individualybės santykį su 
visuotine, abstrakčia esme. 

Dorybė yra žinojimas, pažinimas. Kaip tik šis pagrindinis sok- 
ratiškasis teiginys lėmė tai, kad sokratikai ypač domėjosi pažinimo 
esmės ir prasmės klausimu. Ir Platonas jam skiria pagrindinį dėmesį, 
ypač „Teaitete“, pagrindiniame trečiosios raštų dalies dialoge. Šiuo- 
se raštuose sausesne, moksline forma aptarinėjami pažinimo klausi- 
mai ir kritiškai diskutuojama su kitomis filosofinėmis kryptimis. 
Pirmiausia, prieštaraujant bet kokiam skepticizmui ir tiesos reliaty- 
vumui, parodoma, kad yra visuotinė pažini tiesa, taigi ir visuotinė 
būtis: priešingas teiginys pats naikina save, nes jis kaip „tiesą“ skel- 
bia tai, jog nėra „tiesos“. Žinoma, atskirybė, individualybė, daiktas 
arba tiksliau — daugelis suvokimo daiktų yra tai, kas nuolat keičia- 
si, kas pajungta herakleitiškajai tėkmei, apie ką galima kažką teig- 
ti tik reliatyviai. Tokie sprendimai apibrėžti laike ir priklauso nuo 
suvokėjo. Vynas man saldus, o kitam — galbūt rūgštus. Medis yra 
vientisas, bet jei aš jį sulaužau, jis susideda iš dviejų ar daugiau ga- 
balų. Tačiau viskas kitaip, jei mes nuo individo pereiname į minė- 
tą bendrąją sąvoką. Skaičiaus 2 ir skaičiaus 4 santykiai yra visuo- 
tiniai ir nekintami; apskritimas ir tiesė yra apskritimas ir tiesė, jų 
visuotinai galiojančią esmę nustato matematikai, nors mes ir galė- 
tume atskirą apskritimo liniją ištiesinti. Grynųjų sąvokų pasaulis 
yra nekintamas pastovios elėjiečių būties pasaulis, visada „vienos“ 
būties pasaulis, kuris priešingas vienoje sąvokoje dalyvaujančių dau- 
gelio individualybių pasauliui. Žinoma, reikia pridurti esminę išly- 
gą: Parmenidas norėjo palikti aštrų „būties“ ir „nebūties“, esančio 
vienio ir nesančios daugybės prieštaravimą ir būčiai nepripažinti jo- 

kio „judėjimo“. Platonas parodo, kad nors sąvokos ir neturi erdvės 
ir laiko charakteristikų, bet jos sudaro susidedantį iš atskirų dalių 
daugj, karalystę, kurios nariai taip susiję, kad mes vienos sąvokos 
negalime mąstyti be kitos ir galiausiai viena sąvoka kyla iš kitos. 
Sąvokos sudaro sutvarkytą pasaulį, kosmosą, sistemą. Ši sistema iš- 
kyla kaip piramidė, kaip sąvokų piramidė. Platonas iš pradžių pa- 
brėžia priešpriešą tarp pastovaus sąvokų pasaulio ir iš nuolat kin- 
tančių individų sudaryto, besikeičiančio, tik subjektyvia „nuomone“ 
besiremiančio suvokimo pasaulio, o vėliau jis sąvokų piramidę nu- 
tęsia nuo aukščiausios sąvokos (būties ar „gėrio“ sąvokos) per su- 
siskaidymą (tiksliau, dichotomiją, pasidalijimą į dvi dalis) į vis to- 
lesnius porūšius iki pat individų įvairovės. Akademijos mokslinio 
darbo pagrindinis uždavinys kaip tik buvo suklasifikuoti sąvokas: 
pirmiausia matematines, po to organizmų rūšių bei tipų ir galiausiai 
etines sąvokas. 

Pažinimas yra daiktų sugrupavimas pagal esmines jų sąvokas, 
taigi suteikimas daiktams to, kas galioja pačioms sąvokoms — jų 
tarpusavio santykių tvarkos. Tačiau iš kur mes Žinome pačias sąvo- 
kas ir kaip mes pažįstame jų tarpusavio santykius? Kas yra „masty- 
mas“, jei mes suvokimui priešpriešiname mąstymą kaip sąvokų, 
kaip visuotinybės pasaulio supratimą? Antikinei filosofijai ir ypač 
Platonui bet koks pažinimas galiausiai yra stebėjimas, vadinasi, 
mąstymas — stebimasis suvokimas bendrųjų sąvokų, kurios taip pa- 
čios virsta visuotiniais objektais, stebimaisiais tipais ir idealiais 
simboliais, idėjomis. Žinoma, ši žiūra grindžiama atskirų daiktų su- 
vokimu: atskirame trikampyje arba daugelyje atskirų trikampių mes 
atrandame trikampį „apskritai“, atskirame raudonume — raudonumą 
„apskritai“, in specie. Tačiau šis „atradimas“ nebūtų įmanomas, jei 
patys nežinotume visuotinių esmių. Skaičiuodami mes negalėtume 
dviejų daiktų pažinti kaip „du“, jei nežinotume, kas yra dvejybė, 
kas yra skaičius, ir šis Žinojimas nepradėtų veikti „dviejų“ „skai- 
čiuojamų“ objektų akivaizdoje. Mes negalėtume palyginti kokių 
nors daiktų, t.y. spręsti apie jų tapatumą ar skirtingumą, jei mes jau 
nežinotume, kas yra tapatumas ir skirtingumas patys savaime, net 
jei mes tai ir sužinotume pirmiausia iš savo juslių apie tapačius ir 
skirtingus daiktus. Dialoge „Menonas“ Platonas pateikia tipišką epi- 
zodą. Sokratas moko vergą matematinės teoremos, bet šis mokymas 
veikiau yra parodymas, kaip surasti save patį. Šis suradimas, šis tie- 
sos paaiškėjimas bei nušvitimas yra snūduriuojančios, nesąmoningos 
įžvalgos išaiškėjimas. Kitų Žmonių juslės ir pranešimai taip pat ne- 
galėtų mums perduoti jokio pažinimo, regėjimas ir girdėjimas būtų 

negyvas spoksojimas ar paviršutiniškas praleidimas pro ausis, jeigu 
protas nepridėtų savo abstraktaus žinojimo, jeigu jis nežinotų idėjų 
ir jų pagalba nepaverstų to, kas suvokta, tuo, kas pažinta, kas įver- 
tinta. Tačiau jei tokių visuotinių objektų žinojimas mums įgimtas ir 
jo išplaukimas į paviršių mūsų dabartiniame gyvenime yra atpažini- 
mas, „prisiminimas“, tai jis turi būti įgytas preegzistencijoje, būtyje 
iki gimimo, tiesiogiai stebint idėjas. Ir ši preegzistencija mums per- 
ša mintį apie tolesnę egzistenciją po mirties. Čia Platono pažinimo 
teorija krypsta į sielos metafiziką. 

Platonas daugelyje vietų kalba apie žmogaus sielos nemirtingu- 
mą. Pirmiausia tai yra mirštančio Sokrato pokalbių su mokiniais te- 
ma „Faidone“. Čia iškeliami nemirtingumo įrodymai. Vienas tokių 
įrodymų remiasi ką tik paminėta pažinimo analize, pažinimo, kurio 
prielaida yra „atsiminimas“ ir preegzistencija. Kitas įrodymas remia- 
si sielos nekūniškumu, jos vienybe ir nedalomumu, trečiasis („Faid- 
re“) — tuo, kad siela, nors pati yra nejudanti, judina save ir kūną. 
Tačiau svarbesnis už šiuos Platonui yra įrodymas, kuris iškelia sie- 
los skirtingumą nuo kūno (dėl to pastarojo mirtyje sielai nereikia 
dalyvauti) ir kuris tiesiogiai remiasi abstrakčia esybe, sielos „idėja“: 
sielos idėja neatskiriama nuo gyvybės idėjos. Kaip ugnis, būdama iš 
esmės kažkas šilta, negali būti taip pat ir šalta, kaip skaičius 3 ne- 
gali būti lyginis, taip ir siela negali numirti — dėl savo vidinės es- 
minės giminystės su gyvybe. Dėl to Platonas pasisako ir prieš lig- 
tolinę natūrfilosofiją, kuri visada domėjosi tik išorinėmis būties ir 
įvykių sąlygomis, užuot klaususi apie tos būties ir įvykių tikrąsias 
vidines priežastis. Vienas tų natūrfilosofų, Anaksagoras, savo teori- 
joje nuspėjo teisingą kelią, teigdamas, kad pasaulį formuoja ir val- 
do ne mechaninis būtinumas, bet protas ir jausmas, bet ir jis šios 
minties neišplėtojo. O ją išplėtoti — reikštų suprasti, kaip kiekvieno 
daikto tapsmą ir būtį lemia jo dalyvavimas idejose, proto kosmose. 
Gyvybė ir mirtis yra tokios pat priešingybės kaip šilta ir šalta, ly- 
gu ir nelygu. Todėl gyvenimo esmę sudaro tęsimosi, išsaugojimo, 
amžinybės siekimas. Žemiškoji, su kūnu susijusi organinė gyvybė, 
disponuodama dauginimosi bei kartų kaitos galimybe, įgyvendina šį 
siekimą. Tačiau nekūniška siela savaime ir sau, grynasis gyvybės 
principas priklauso amžinybės, antlaikiniam pasauliui, kuriame nė- 
ra mirties, tai idėjų pasaulis — tikroji sielos tėvynė. Todėl ji pati 
protinga, t.y. žino idėjas ir sugeba Zemiskuose daiktuose atpažinti jų 
netobulą atvaizdą. Tačiau kartu su protu, su polinkiu į amžinybę ir 
tikrumą joje rungiasi juslinis polinkis į nykstančias, žemiškas gėry- 
bes ir malonumus. Tas polinkis įtraukia sielą į kūnišką pasaulį, pri- 

kausto ja prie „kūno kalėjimo“, kuriame ji egzistuoja (pagal mitą 
„Faidre“) nuo gimimo iki gimimo, kol jai pavyksta nugalėti kūną 
bei jo pasaulį ir sugrįžti į amžinųjų vertybių, grožio ir gėrio saval- 
me karalystę. Kartu ji paklūsta giliausiam savo potraukiui, Erotui, 
nes Erotas, meilė, bet koks Žmogaus veržimasis — nuo lytinės mei- 
lės iki pat tiesos ir pažinimo troškimo — iš esmės yra ne kas kita 
kaip prarastosios tėvynės amžinybėje ilgesys („Puota“). 

Idėjų pasaulis yra gėrio ir grožio pasaulis, gėrio idėja yra aukš- 
čiausia sąvokų piramidės, idėjų karalystės viršūnė; idėjos, pradinės 
formos, regimi pirminiai pavidalai kartu yra idealūs daiktų simbo- 
liai. Mes suprasime šią mintį, jei pamąstysime apie geometrines fi- 
gūras ir idealiąsias sąvokas, taip pat apie organizmų pasaulio tipus, 
juoba kad graikų estetiniam jausmui būdinga ieškoti „grožio“, taip 
pat ir meninio vaizdavimo objekto išreikštame tipe, o ne sukuriant 
ką nors individualiai asmeniška. Sunkumų kyla tik iškėlus klausimą, 
ar visgi taip pat nesama ir bjaurumo bei blogio idėjų, o drauge ir jų 
sąvokų? Ne visai aišku, kaip Platonas atsakė į šį klausimą (kurį jis 
pats kėlė „Parmenide“), bet atrodo, kad sprendimas susijęs su atsa- 
kymu į klausimą apie negatyvumo ir klaidos esmę. Greta būties idė- 
jos arba iki jos nėra nebūties arba Nieko idėjos, kurioje „dalyvau- 
tų“ objektai, apie kuriuos mes ką nors teigtume negatyviuose 
sprendiniuose. Negatyvumas veikiau yra skirtumo sprendinys, spren- 
dinys, kuris išreiškia nesuderinamumą, priešingumą, taigi vėl savai- 
me pozityvų santykį (tokį „pozityvų“ kaip panašumas ar vieno- 
dumas, su kuriais jis vėlgi santykiauja kaip priešybė) tarp to, kas 
savaime pozityvu. Tada „gėris“ būtų ši pozityvių pirminių formų vi- 
suma bei jų tvarka, jų sistema, o „blogis“ pirminių formų ryšių trū- 
kumas, sugedimas, iškreipimas pasaulyje, kuriame mes gyvename, 
laikinajame ir žemiškajame pasaulyje, kuris aprėpia ne tik grynąją 
formą, bet ir tai, kas neturi formos, apeironą, tuštumą, besikeičian- 
čią įvairovę, kurioje veikia formuojančios idėjos. Anot „Timajaus“ 
mito, šį beformiškumą pagal idėjas formuoja dieviškasis „demiur- 
gas“, pasaulio skulptorius. Gėris yra forma, sistema, harmonija. Šia 
prasme gėriui, kaip viešpataujančiam pasaulio principui, Platonas 
savo paskutiniajame kūrinyje „Įstatymai“ kartais priešpriešina pik- 
tą pasaulinę sielą, t.y. tvarkai ir harmoningai vienybei prieštaraujantį 
faktorių, kuris pasaulyje apskritai veikia taip, kaip jusliniai instink- 
tai ir afektai Žmogaus sieloje. 

Gėris yra tvarka, harmonija, simetrija, todėl aukščiausia dorybė 
yra teisingumo dorybė, kuri išreiškia ne tiktai Žmogaus santykį su 
kitais žmonėmis, bet ir su savimi pačiu ir kuri yra harmoninga sie- 

los tvarka, harmoningos asmenybės sielos funkcijų, afektų, valios ir 
proto gyvenimo tvirti preferenciniai ir subordinaciniai santykiai. Ta- 
čiau šio teisingumo esmė mums geriausiai atsiskleidžia ne per atski- 
rus žmones, bet per žmones kaip visumą, t.y. valstybėje. Didžiojo 
Platono veikalo, turinčio šį — „Valstybės“, respublikos, politėjos — 
pavadinimą pagrindinė mintis ta, kad tarp žmogaus ir bendruome- 
nės, kuriai jis priklauso (ir kurią Platonas, aišku, supranta kaip polį, 
kaip graikų miestą-valstybę), egzistuoja tam tikra neišardoma sąvei- 
ka. Pirmiausia, valstybė nėra dirbtinis kūrinys, pilietinė būtis Zmo- 
gui svarbi ir neišvengiama kaip ir darbo pasidalijimas, sąveika su 
savo bendrais. Be to, bendruomenė iš esmės yra tos pačios struktū- 
ros organizmas kaip ir atskiras Žmogus: valstybei reikia ūkio bei 
ūkininkaujančių žemdirbių ir amatininkų, o atskiras individas turi 
poreikį valgyti ir savo kūno organus; valstybei reikia išorinės, sau- 
gumą ir tvarką garantuojančios jėgos, karių ar sargybinių luomo, 
kuris gali būti palygintas su reguliuojančia Žmogaus valia; ir vals- 
tybei reikia valdžios, vadovybės, kuri panaudoja jėgą ten, kur būti- 
na, kaip supratingas ir tikslingas žmogaus protas įsako valiai ir per 
ją valdo lytinį gyvenimą, maitinimąsi ir aprūpinimą visumos, kuriai 
ji tarnauja, kurią sutelkia ir kurios tinkamą bei naudingą būklę pa- 
laiko. Matyt, valstybės palyginimas su organizmu paskatino Plato- 
na („Faidre“ ir „Valstybėje“) kurti žmogaus sielos trijų dalių teori- 
ją. Joje tariama, kad trys sielos dalys — protas, narsa arba valia 
(thymos) ir troškimai — lokalizuojasi galvoje, krūtinėje ir pilve. 
Norėdamas pavaizduoti sielą, Platonas „Faidre“ panaudoja vežiko su 
dviem žirgais — grynaveisliu, lengvai valdomu ir laukiniu, instink- 
tyviu — įvaizdį. Galiausiai neišvengiama abipusė įtaka: koks pavie- 
nis asmuo, tokia ir valstybė, ir priešingai — pavieniame asmenyje 
atsispindi socialinė visuma, kurios narys jis yra. Valstybė, kurioje 
svarbiausias yra karių luomas, ugdo žmones, kurių sieloje viešpatau- 
ja garbės ir šlovės troškimas. Valstybė, kurioje valdo pinigai, ir pa- 
vienį asmenį skatina siekti uždarbio ir turto; valstybėje, kurioje 
lemiamos yra vikrių demagogų sukeltos liaudies susirinkimo nuotai- 
kos, išauga karta, kuri irgi įpranta nesipriešindama pasiduoti nuotai- 
kai ir akimirksnio jausmui; galiausiai tironija daro Žmones tarnais, 
kurie patys linkę tironizuoti ir kitus. Šioms klaidingoms ir vienpu- 
sėms valstybės formoms taip pat būdinga tai, kad jos visai nestabi- 
lios ir dėl nuolatinių perversmų nuolat viena keičia kitą. 

Visam tam Platonas priešpriešina savo valstybės idealą, teisingu- 
mo valstybę, kurioje kiekvienas luomas, pasižymintis specifine do- 
rybe, atlieka savo funkciją visumos labui, yra parengiamas atsižvel- 

giant į jo uždavinius ir tarnauja visumos harmonijai; tai valstybė, 
kuri lavina ir savaime harmoningus, „teisingus“ žmones. Platono 
valstybė (politeia) yra idealus darinys, utopija. Negana to, vėliau ji 
tam tikra prasme tapo visų vėlesniųjų visuomenės ir valstybės uto- 
pijų pavyzdžiu. Tačiau šios utopijos šaknys slypi graikų valstybės 
gyvenime: kaip Platonas atkakliai stoja už polį, kaip jam tolima 
mintis apie valstybę, kuri išeitų už gyvą bendruomeninį gyvenimą 
praktikuojančios bendruomenės ribų, taip jo valstybės piliečių su- 
skirstymas primena senuosius graikų idealus. Vienoje pusėje — stip- 
rus aristokratijos luomas, kuris, būdamas griežto auklėjimo bei pa- 
pročių šalininkas, kartu yra ir politiškai privilegijuotas, toliau cina 
daugybė apsaugotų žemdirbių ir amatininkų su menkesnėinis politi- 
nėmis teisėmis ir didesne privataus gyvenimo laisve; po to iš karių 
masės išrinktos „išminčių“ kaip šventikų ir vadovų, grupės funkci- 
ja — visa tai labiausiai primena dorietiškąją santvarką. Taip pat, 
kaip jau buvo minėta anksčiau, Platonas neabejotinai labiau negu 
Sokratas laikosi senosios graikų tradicijos. Pagrindinis priešininkas, 
su kuriuo jis kovoja, yra intelektualizmas ir individualizrnas, ardan- 
tis senąją kultūrą, asmenybės grynojo tobulinimosi bei formavimo- 
si idealas, taip pat ir įvairių dvasinės kultūros pusių išsiskyrimas, 
savitikslė meno, mokslo, retorikos plėtotė. Tačiau jis išlieka Sokrato 
ir sofistikos mokiniu tiek, kiek netampa paprastu praeities užtarėju, 
vien iš senovės besisemiančiu sau idealų, bet projektuoja tokią vals- 
tybę, kuri negali būti sukurta neatsižvelgiant į tai, kas buvo ir yra, 
kuri turi būti kuriama sąmoningai ir iš anksto apgalvojus. Pagrindi- 
niai tokios valstybės bruožai — aristokratizmas ir socializmas. Pla- 
toną ne itin domina ekonomika ir tikrosios ekonomiškai veikiančios 
klasės — pagrindinė naujųjų amžių socialinės filosofijos problema; 
didžiausias dėmesys skiriamas dviejų aukštesniųjų luomų — sargy- 
binių ir valdovų — institucijoms. Kad šie luomai būtų visiškai at- 
sidavę savo užduotims ir valstybės interesams, jie privalo gyventi 
bendruomeninį stovyklos gyvenimą, neturėdami privatinės nuosavy- 
bės ir savo šeimos. Šių luomų moterys taip pat turi dalyvauti tame 
kolektyviniame gyvenime — Platonas tuose dalykuose, kurie siejasi 
su valstybės veikla, nekreipia dėmesio į lyčių skirtumus: vaikai pri- 
žiūrimi ir auklėjami bendrai. Išsamiai kalbama apie būsimųjų sargy- 
binių ir valdovų luomų narių auklėjimą. Muzika (įskaitant poeziją) 
ir gimnastika, bendrai veikdamos sielą ir kūną, žmogų grūdina ir 
kilnina. Jos turi išugdyti sargybinius ir valdovus ne žiauriais pilie- 
čių tironais, bet drąsiais globėjais. Todėl reikia kruopščiai peržiūrėti 
poetų veikalus juos išgryninant, kad juose nebūtų nieko bjauraus ir 

blogo, kas galėtų sukelti mirties baimę; turi išnykti ir tie Homero ir 
Heziodo pasakojimai, kurie dievams priskiria žmogiškąsias silpny- 
bes ir niekšybes. Anot Platono, niekas taip giliai neprasiskverbia į 
sielą kaip garsų harmonija ir ritmas, todėl turi būti pašalinta švel- 
ni, svaiginanti muzika. Toks pats likimas turįs laukti ir teatro me- 
no, kuris vienodai mikliai vaizduoja tiek gėrį, tiek blogį ir įsijaučia 
į bet kokią sielą. Gyvenimo būdas turi būti paprastas ir sveikas, ne- 
leistinas joks dirginantis maistas, jokie svaiginamieji gėrimai; gy- 
dymo menas turi siekti išgydyti ligas, o ne dirbtinėmis priemonėmis 
prailginti silpnų ar neišgydomų ligonių gyvenimą. 

Platonas nėra Atėnų demokratijos šalininkas, jis reikalauja, kad 
valdytų ne masė, o „išminčiai“. Tačiau jis neturi galvoje techniškai 
pasiruošusių specialistų valdžios arba netgi politinių privilegijų tei- 
kimo „mokslui“ (tai būtų greičiau sofistika). Politika jam yra ne 
valdymo, bet auklėjimo uždavinys; valdovų sluoksnis pirmiausia tu- 
ri žinoti, kas yra gėris ir blogis, kokia yra vertybių skalė. Taip pat 
Platonas visiškai neigia sofistines pažangos idėjas: jo idealioji vals- 
tybė yra kaip tik stabili, išlaikanti pusiausvyrą, jai nereikalingas to- 
lesnis „vystymasis“. Tačiau istorinį vyksmą jis aiškina pagal seną- 
sias orfines ciklų idėjas. Katastrofos (kurios, beje, skirtingu laiku 
ištinka įvairias kultūras), periodiškai nutraukdamos žmonijos vysty- 
mąsi, verčia ją pradėti savo kelią vėl iš pradžių. 

Savotišku būdu vėlesnėje Platono filosofijoje pagrindžiama min- 
tis, kad apskritai bet kokiam laike vykstančiam procesui esmingas 
judėjimas ratu: bet kokia žemiškoji būtis bei vyksmas yra amžino- 
jo, nuo laiko nepriklausomo idėjų kosmoso atvaizdas; visa, kam bū- 
dinga žemiška tvarka ir forma, remiasi idėjomis. Tačiau ši „vienio“ 
kopija „daugybėje“, „pavidalo“ — „apeirone“, „kosmoso“ — „cha- 
ose“ yra daugiapakopė. Aukščiausia pakopa — astronominis pasau- 
lis, „amžina“, t.y. visada ta pačia forma besikartojanti dangaus judė- 
jimo struktūra. Joje dėl dangaus kūnų apskritiminės orbitos atsiranda 
laikas — amžinai besisukantis ratas, to paties grįžimas, laiko ratas. 
Viskas, kas pajungta žemiškajam vyksmui laike, turi įsijungti į šį ra- 
tą, dalyvauti jame, kaip ir galiausiai bet kokia būtis 17 vyksmas suka- 
si ratu apie virš laiko rymančią būtį. 

Dar kartą, senatvėje rašytame veikale „Įstatymai“ („Nomoi“), 
Platonas grįžta prie valstybės problemos. Jis neišsižada Valstybės 
idealo, bet suabejoja jo įgyvendinimo galimybe — tai galbūt idea- 
las dievams, bet ne klystantiems Žmonėms. Dėl to jis konstruoja 
„antrąją geriausiąją“ valstybę. Idealioje valstybėje valdymas buvo 
patikėtas jokio įstatymo nesaistomų valdovų protui bei valiai, tačiau 

jei tokių „valdovų iš prigimties“, kurie sprendžia kiekvienu atveju 
atskirai, nėra, tai geriausias yra neasmeniškų, tvirtų ir nesulaužomų 
įstatymų viešpatavimas. Beje, „Įstatymai“ plėtoja valstybės idealą, 
kuris daug kuo jau užbėga už akių Aristotelio „aukso vidurio“ ide- 
alui: tai valstybė, besiremianti sveiku žemdirbių luomu ir jo politi- 
niu autoritetu, ūkiškai gyvenanti pati iš savęs, prekyba ir amatais ri- 
botai verstis leidžianti tik neturintiems politinės įtakos metekams, 
turtą apribojanti įstatymais bei institucijomis (žemės mokestis) ir 
neleidžianti nugrimzti į skurdą. Ne tik šiame, bet ir apskritai visuo- 
se senatvėje rašytuose Platono veikaluose jaučiama stipri religinė 
nuotaika. „Dievas yra visų daiktų matas“, dieviški reikalai iš esmės 
svarbesni už žmogiškuosius, iškilmingam dievų garbinimui valsty- 
bės gyvenime teikiama ypač svarbi reikšmė. Vėlyvajai Platono filo- 
sofijai būdingas polinkis į transcendenciją, žvilgsnis į anapusinį pa- 
saulį, joje sustiprėja dualistinė pasaulio samprata, tikėjimas, kad 
žemiškame pasaulyje egzistuoja ir pozityvus blogis. Taigi jau pati 
Platono filosofija paruošia prielaidas keistis vėlyvosios antikos fi- 
losofijai, kuri iš dalies rėmėsi Platono kūryba ir naudojosi jo vardu. 

Minėta tendencija jaučiama ir vis glaudesniame sąlytyje su pi- 
tagorizmu, ginant pitagorininkų fiziką nuo Demokrito atomistikos 
(tai gerai matoma pirmiausia „Timajo“ dialoge), o vėliau tiesiogine 
prasme dar ir šiandien ginčus keliančiame idėjų pasaulio pavaizda- 
vime skaičių pasauliu. Dėl suprantamų priežasčių skaičių sistema 
Platonui visą laiką buvo greta vertybių svarbiausias ir instruktyviau- 
sias idealiai egzistuojančių esmių kosmoso pavyzdys. Kaip idėjų 
sistema aukščiausią idėją tapatinant su „gėrio“ idėja susiliejo su ver- 
tybių sistema, taip ir skaičių karalystė visais atžvilgiais yra tam tik- 
ra idėjų karalystės kopija. Atrodo, kad toliau ši „idealiųjų skaičių“ 
teorija Platono filosofijoje po jos kūrėjo mirties daugiausiai buvo 
plėtojama nuo antrojo jo sekėjo (Ksenokrato). Tačiau tikroji ir ypač 
mokslinė graikų filosofijos ir Platono kūrybos plėtotė buvo ne šios 
spekuliacijos, bet kūryba Žmogaus, kuris, regis, dar Platonui gyvam 
esant, Akademijoje užėmė tam tikrą savarankišką vietą, kad greitai 
pasuktų visai savarankišku keliu: ARISTOTELIS. 

Aristotelis gimė 384 metais Stageiroje, trakiškajame Chalkidikės 
pusiasalyje. Jo protėviai buvo gydytojai, taigi galėtume tarti, kad ir 
jis pats anksti susipažino su medicinos mokslu. Šeimos tradicijos ir 
auklėjimas skatina jį stebėti gamtą netgi anksčiau, kol jis susidomi 
sokratikų etika ir dialektika bei Platono metafizika. Būdamas 18 
metų, Aristotelis atvyksta į Atėnus ir įstoja į Akademiją, kuriai pri- 
klausė iki pat Platono mirties. Jau tuo metu jis mokytojavo ir rašė 

kūrė dialogus (ir kaip įrodo nauja W. Jaegerio atlikta dialogo 
“Eudemas“ rekonstrukcija) iš esmės grynojo platonizmo dvasia: sie- 
los nemirtingumas įrodinėjamas platoniškaisiais argumentais, išlai- 
komas preegzisten: ios ir idėjų Žiūros motyvas, susijungimas su kū- 
nu traktuojamas kaip tam tikros rūšies sielos liga. Po Platono 
mirties Aristotelis patraukė į Asą, esantį Mažosios Azijos pajūryje; 
ten vietinis valdovas Hermėjas Atarnietis, su kuriuo Aristotelį sie- 
jo tvirti draugystės saitai, įkūrė vietinę Akademijos mokyklą. 
Kruopštesnis rašytinių fragmentų iš mokytojavimo Ase meto tyrinė- 
jimas leidžia spėti, kad tuo metu Aristotelis pradėjo kritiškai žiūrėti 
į Platoną, jo idėjų teoriją. Iš pradžių tai pasireiškė kaip vėlesnės, pi- 
tagorietiškojo Platono teorijos varianto kritika: kaip gali, klausia 
Aristotelis, būti „skaičių“, kurių negalima sudėti, kurie nėra skaičiai 
įprastine prasme? Kartu jis pasisako prieš periodiškumo idėjas ir 
teigia pasaulio amžinumą, bet vis dar pritaria Platono idėjai apie 
žvaigždynų dvasingumą bei dieviškumą. Ir jo etinės to laikotarpio 
pažiūros (apie kurias mus informuoja „Eudemo etika“) rodo, kad jis 
pritaria Platonui ir dar tvirtai laikosi religinio pagrindo. 

Filosofijos mokykla Ase, nužudžius Hermėją ir persams sugrio- 
vus jo karalystę, greitai iširo (mums yra išlikęs jaudinantis Aristo- 
telio eilėraštis apie tragišką draugo ir filosofo mirtį). Tačiau pats 
Aristotelis jau anksčiau, 343 metais, karaliaus Filipo kvietimu, per- 
sikėlė gyventi į makedoniškąjį dvarą Peloje ir ten auklėjo jaunąjį 
Aleksandrą. Su savo karališkuoju auklėtiniu filosofą, regis, ilgai sie- 
jo draugiški santykiai. Aristotelis mano, kad Graikijai būtina kokiu 
nors būdu politiškai susivienyti, jis taip pat nebūtų prieš, jei tam 
vadovautų makedoniečių valdovas, taip pat Aristotelis buvo įsitiki- 
nes, kad graikai yra viršesni už pietines ir šiaurines tautas, ir todėl 
jie turi viešpatauti. Tačiau, kita vertus, kaip tikras graikas, jis nie- 
kada negalėjo pritarti imperialistinėms Aleksandro užmačioms, vis 
labiau azijietiškam jo valdymo būdui, taip pat ir azijiečių prilygini- 
mui graikams. Būdamas 50 metų, Aristotelis sugrįžo į Atėnus ir Li- 
kėjuje, šalia Apolono Likiečio šventyklos esančiame gimnasijuje 
įkūrė savo mokyklą, kuri gavo PERIPATOS, arba Peripatetikų mo- 
kyklos, vardą. Po dvylikos metų, greičiausiai antimakedoniškai par- 
tijai Atėnuose davus postūmį, jam buvo pateiktas kaltinimas dėl nu- 
sikaltimo religijai, šio kaltinimo jis išvengė savanoriška tremtimi. 
Jis mirė 322 metais Chalkidės mieste Eubojos saloje. 

Iš jo literatūrinės kūrybos daug kas nepasiekė mūsų, pradingo 
visų pirma senovėje labai vertinti jo jaunystės laikų dialogai. Išli- 
kusių mokymo traktatų forma verčia daryti prielaidą, jog tai yra ne 

tik platesniems sluoksniams skirtos knygos, bet užrašytos Aristotelio 
paskaitos, į kurias dažnai būdavo įtraukiami pakriki įvairiausiu laiku 
atsiradę fragmentai. Vėlesniajai Aristotelio kūrybai būdinga tai, kad 
joje viskas suskirstyta pagal problemas ir disciplinas: iš esmės kiek- 
vienas Platono dialogas aptaria ir susieja metafizinius, etinius, psi- 
chologinius, politinius klausimus, o Aristotelis remiasi mokslinio 
darbo pasidalijimo principu, žinias renka ir sistemina. Aristotelio 
mąstymas yra mokslų atsiskyrimo vienų nuo kitų, o pačioje filoso- 
fijoje — jos atskirų disciplinų susavarankiškėjimo pradžia. 

Aristotelio palikimą sudaro logikos traktatai, nuo pat senovės 
sujungti į vieną knygą — „Organoną“, mokslinio pažinimo „įrankį“ 
(pirmiausia abi „Analitikos“ su išvadų teorija, svarbiausiu Aristote- 
lio logikos laimėjimu, mažieji traktatai „Kategorijos“ ir „Apie tei- 
ginj“ /“Hermeneutika“/, „Topika“ su traktatu apie klaidingus sofisti- 
nius įrodymus — diskusijos meno instrumentarijus), fizikos veikalai 
(„Fizika“, traktatas apie dangų, apie atsiradimą ir išnykimą, meteo- 
rologija); mus pasiekusioje klasifikacijoje po fizikos eina traktatas 
apie būties principus (apie „pirmąją“ filosofiją), šio traktato atsitik- 
tinė vieta davė ir jame aptariamai disciplinai „Metafizikos“, t.y. 
„traktato po fizikos“, pavadinimą, kuris net ir dalykiškai yra visai 
tinkamas; su zoologija mus supažindina „Gyvūnų istorija“, daugiau- 
sia lyginamojo anatominio ir fiziologinio turinio knyga, prie jos pri- 
sišlieja keletas mažesnių zoologijos traktatų; psichologijai skirtas 
traktatas „Apie sielą“, prie trijų etikų („Nikomacho etika“, „Eude- 
mo etika“, „Didžioji etika“) prisijungia „Politika“, jai kaip tam tik- 
ras medžiagos rinkinys priklausė traktatas, aprašantis daugelio 
graikų valstybių konstitucijas, iš kurių mus pasiekė „Atėniečių vals- 
tybe“, galiausiai — „Retorika“ ir „Poetika“. 

Platonas, kaip asmenybė, buvo religiškai aistringas poetas ir 
mąstytojas, kaip politinis ir socialinis reformatorius, jis mums pri- 
mena Talį, Pitagorą, Parmenidą, su kuriais prasideda graikų filoso- 
fijos istorija. O Aristotelis — plačių užmojų tyrėjas, kolekcionie- 
rius, stebėtojas ir sistematikas — tobuliausiai įkūnija tą tikrąjį 
mokslininko tipą, kuris graikų dvasinio gyvenimo pasaulyje iškilo 
su Anaksagoru ir Demokritu. 

"Nepaisant šių mąstymo krypties ir polinkių skirtumų, Platono ir 
Aristotelio žvilgsnis į pažinimo prasmę bei uždavinius sutampa 
(juoba kad kaip tik Platonas yra tikrasis mokslinio sąvokų suskirs- 
tymo, taigi ir jų sistematikos, pagrindėjas). Pirmojoje „Metafizikos“ 
knygoje Aristotelis tikrąjį, įžvalgų pažinimą priešpriešina grynajam 

„patyrimui“ ir praktikai, kurie būdingi ir gyvūnams. Patyrimas yra 
grynas pakartotas suvokimas, o pažinimas grindžiamas bendrųjų są- 
vokų ir teiginių kūrimu. Jeigu aš konstatuoju, kad Kalijas, Sokratas 
arba dar kas nors tada, kai jie sirgo, buvo išgydyti tam tikrais vais- 
tais, tai mano patyrimas duoda pagrindą šio vaisto gydomąją galią 
išbandyti su kitais žmonėmis, bet aš tik tada pasiekiu mokslinę 
įžvalgą, jei sudarau bendrą tam tikra liga sergančio Žmogaus sąvo- 
ką ir bendrą teiginį, kad šis vaistas yra geras visiems, sergantiems 
šia liga. Tikrai Žino tik tas, kas neapsiriboja atskirybe, netgi ne dau- 
geliu atskirybių, bet pakyla iki bendrybės. Mes čia aiškiai galime 
atpažinti Platono mokinį. Tačiau Aristotelis nutolsta nuo savo mo- 
kytojo, būtent, kai vėliau pažinimo tikslu laiko atskiro atvejo, atski- 
ro daikto pažinimą: kai mes apie atskirybę sprendžiame pagal ben- 
drybę, atskirą atvejį subordinuodami bendrai sąvokai ir bendram 
dėsniui. Siekiama pažinti atskirybę, bet tai ne grynojo fakto pažini- 
mas, o „kodėl?“ įžvalga, to fakto būties ir elgsenos priežasčių įžval- 
ga, ir tai pasiekiama bendrąja sąvoka ir bendruoju teiginiu. 
Pažinimas realizuojamas tik teiginiais, protingais pasakymais, tik 
teiginiai yra teisingi arba klaidingi. Tačiau teiginys yra dviejų sąvo- 
kų susiejimas arba atskyrimas, t.y. jis yra pasakymas, kuris ką nors 
teigia arba neigia kažką kitą. Jau Platonas išsamiau tyrinėjo teiginį 
ir kėlė klausimą, kada nuoseklus žodžių susijungimas yra teiginys, 
t.y. vieningą prasmę turintis darinys. Ta pačia kryptimi eina ir Aris- 
totelio „kategorijų“, t.y. sąvokų, kurios daro galimą pasakymą, teori- 
ja. Pirmiausia jis skiria tai, apie ką pasakoma, „hypokeimenon“, 
„substancija“, ir tai, kas pasakyta. Substancijos yra daiktai, paga- 
liau atskiri, individualūs daiktai, jie yra tai, apie ką galų gale sako- 
ma, bet kas savo ruožtu negali būti išsakytas kaip predikatas, ir to- 
dėl, kaip jau buvo sakyta anksčiau, jie yra tai, ką galų gale mes 
pažįstame. Tačiau tai, kas sakoma apie kokį nors objektą, sakoma 
apie jo dydį, savybę, santykį su kitu objektu, jo vietą ar jo laiką, jo 
būseną, jo turinį, veikimą ar neveikimą, kitaip tariant, atsakoma į 
klausimus: „kokio dydžio?“, „kokia savybė?“, „kokiame santykyje“, 
kada, kur ir t.t. Aristotelis tokiu būdu kartu su substancijos sąvoka 
išvardija 10 kategorijų, vadinasi, jis šitas pagrindines logines sąvo- 
kas ima iš kalbos sakinių tyrinėjimų. Jo logika, iš pradžių visur 
orientuota į kalbą, yra jam minties apdaras, išorinė jos forma. O 


mąstymas savo ruožtų — tai tikrovės, būties atspindys. Tiksliau: 
mąstymas tiek, kiek jis yra teisingas, atspindi būtį, „tiesa“ yra mąs- 
tymo atitikimas tikrovę. Taip pat ir šis — savaime suprantamas — 

drumą. Predikatyvaus sprendinio „yra“ Platonui išreiškia dalyvavi- 
mą būtyje, taip pat ir negatyviajame sprendinyje, kuris teigia skir- 
tingumą. Todėl „logo“ struktūra turi atitikti būties struktūrą: logika 
yra „ontologija“. 

Tačiau jau šiuo klausimu abiejų filosofų keliai vėl išsiskiria. 
Platonui būtis yra idėjų kosmosas. Jo struktūra, nuo pat aukščiausių 
sąvokų viršūnių iki pat žemiausių sąvokų išsiskaidymo, atsispindi 
mūsų sprendiniuose, abstrakčiuose hierarchiniuose jų santykiuose, 
mūsų pažinime išreiškiami idėjų ryšiai, idėjų dalyvavimas vienos ki- 
toje, jų viena kitos neigimas ar priklausymas vienos nuo kitos. Mū- 
sų pažinimas susijęs su juslinio pasaulio atskiraisiais daiktais, kiek 
šie dalyvauja idėjų pasaulyje, tikrosios būties pasaulyje. Aristotelis 
nepriima šios idėjų savaime būties. Tai, anot jo, reikštų nereikalingą 
ir prieštaringą tikrovės susidvejinimą. Tikrovė, substancijos yra at- 
skiri daiktai, o bendrosios sąvokos priklauso teiginiams, predika- 
tams. Nėra Žmogaus apskritai, žmogaus idėjos, bet tik atskiri Zmo- 
nės — Sokratas, Kalijas ir t.t. Tačiau atskiram Žmogui būdinga tai, 
kas visuotinai žmogiška, „bendra“ visiems Žmonėms, ir tai, kas yra 
tik individualu, kas jį skiria nuo kitų Žmonių: rūšies ir esmės sfe- 
ra bei čia ir dabar duota rūšies individualızacija. Platonui tiek mū- 
sų kalbiškai formuluoti sprendiniai, tiek „logas“ atspindi idėjų 
kosmoso struktūrą nuo aukščiausios sąvokos viršūnės iki pat Zemiau- 
siųjų sąvokų išsiskaidymų; o Aristoteliui „loge“ atsispindi atskiro daik- 
to struktūra, kuria galiausiai remiasi visi mūsų pasakymai. 

Pasak Aristotelio, pažinti kokį nors objektą reiškia suvokti jo 
„esmę“, pasakyti, koks tai objektas. O šią esmę išreiškia, pirma, ar- 
timiausioji aukštesnė gimininė sąvoka („genus proximum“), kuriai 
tas objektas priklauso, t.y. kuri charakterizuoja jo giminišką bendrą- 
ją esmę, ir, antra, specifinis skirtingumas, kuris suteikia objektui in- 
dividualaus ypatingumo. Be to, čia daroma prielaida, kad kiekvie- 
nam objektui yra viena tokia esminė sąvoka, kad visiems daiktams 
egzistuoja taip pat viena „teisinga“, natūrali sistematika, kad sąvo- 
kos — tai ne tik atskirų daiktų sujungimas į klasę pagal kažkokį pa- 
našumą. 

Bendrybė, sąvoka nėra kokia nors erdvės ir laiko požymių netu- 
rinti, už individų esanti pirminė forma, kurioje tie individai „daly- 
vautų“, tačiau tiek bendrybė, tiek sąvoka yra daiktuose, individuo- 
se glūdinti jų pačių esmė. Negana to, ji yra esminė priežastis, kuri 
determinuoja akcidencialią daikto būtį, t.y. daugybę jo atskirų savy- 
bių ir jo aktyvią bei pasyvią elgseną, apskritai paėmus, ji yra esmės 
nulemta, arba, kas tas pats, yra būtina ir dėl to pažini. „Logas“, ku- 

ris, pasak Aristotelio, atspindi objekto, kurį reikia pažinti, struktū- 
rą, nėra sprendinys, bet išvada, o svarbiausias logikos skyrius yra 
išvadų teorija. Galutinis pažinimo tikslas nėra žinoti, kad daiktai yra 
tokie, bet kodel jie yra tokie ir taip elgiasi, ir kaip tik tai mums pa- 
sako išvada. Tiksliau, tikra mokslinė išvada, kuri iš priežasties 
sprendžia apie padarinį, iš to, kas pagal prigimtį ankstesnis, — apie 
tai, kas pagal prigimtį vėlesnis, ir ne tik iš to, kas mūsų Zinojimui 
atsitiktinai ankstesnis, sprendžia apie tai, kas tokiam žinojimui vė- 
lesnis. Stebėdami mėnulio fazių susidarymą, mes galime padaryti iš- 
vadą apie jo apskritą formą ir iš apskritos mėnulio formos spręsti 
apie jo fazių susidarymo būtinumą, bet tik paskutinioji išvada ati- 
tiks dalyko esmę, nes tai išvada, paremta priežasties ir padarinio 
ryšiu. 

Ta reikšmė, kurią pažinimo teorijoje Aristotelis teikia išvadai, 
rodo, kad išvadų, ypač išvadų su dviem premisomis teorija, visiškai 
sistemiškai išplėtota silogizmo teorija sudaro jo logikos pagrindinę 
dalį. Kiekvienas galiojantis silogizmas turi tris teiginius, dvi premi- 
sas (mažąjį ir didįjį teiginį) bei išvadą ir premisose tris terminus 
(mažąjį, didįjį ir vidurinįjį), tarp kurių yra tam tikri subordinaciniai 
santykiai. Ir sąvokos, ir šie santykiai — maždaug kaip sąvokos „gy- 
va būtybė“ santykis su sąvoka „žmogus“ — yra kažkas, kas iš tik- 
ro egzistuoja daiktuose. Vidurinysis terminas sujungia mažąjį ir di- 
dįjį terminus, jis yra tikrasis išvados įrankis, pagal jo vietą abiejose 
premisose skiriamos trys „silogizmo figūros“, jų viduje priklauso- 
mai nuo to, ar mes išvadoje panaudojame bendras ar dalines, teigia- 
mas ar neigiamas didžiąsias ar mažąsias premisas, atsiranda įvairūs 
„Išvadų modusai“. Aristotelio išvadų teorija yra vėlesnės „formalio- 
sios“ logikos pradinis taškas, tai yra specialaus turinio neturinčios 
grynojo sprendinio formos, iš kurių kombinacijų daromos išvados, 
naudojant svarbiausius bet kokios dedukcijos dėsnius, prieštaravimo 
dėsnį ir negalimo trečiojo dėsnį. Šie dėsniai taip pat pirmąkart aiš- 
kiai suformuluojami Aristotelio logikoje (neįmanoma, kad vienas ir 
tas pats predikatas priklausytų ir nepriklausytų vienam ir tam pa- 
čiam subjektui kartu ir tuo pačiu atžvilgiu“ ir „negali būti vidurio 
tarp būties ir nebūties, tarp tiesos ir netiesos, priešingai, kiekvieną 
objektą bet koks predikatas turi būtinai arba teigti, arba neigti“). Ta- 
čiau pačiam Aristoteliui logika nėra grynai formali, t.y. nėra mūsų 
pažinimo formos tyrimas, atmetus turinį, gaunamą iš suvokimo, ta- 
čiau logika yra kartu ir visų pirma ontologija, t.y. teorija apie pa- 
grindinę būties struktūrą, kuri atsispindi logo struktūroje. Ir už tei- 
giančių ir neigiančių, taip pat už būtinumo ir galimybės (apodiktinių 

ir probleminiy) sprendiniy slypi büties skirtumai; negatyvusis spren- 
dinys konstatuoja dviejy esybiy — Silto ir Salto, kieto ir skysto, 
esančio ir nesančio — pašalinančią priešpriešą; bendrasis teigiantis 
sprendinys konstatuoja būtinumą ir esmingumą, partikuliarus spren- 
dinys — tai, kas yra tik galima ar atsitiktina, ne realiai būtiną abst- 
rakčiai suvokiamų esmių susiejimą su tuo pačiu individu (viena ver- 
tus, visi tvirti kūnai yra sunkūs, visi sunkūs kūnai krinta į visatos 
centrą, visi Žmonės [t.y. žmonės kaip tokie] yra protingi, kita ver- 
tus, kai kurie kieti kūnai yra balti, kai kurių Žmonių odos spalva 
tamsi, t.y. šviesi ar tamsi odos spalva gali susivienyti žmogiškojo 
individo atveju su bendra Žmogaus esme). „A gali būti B“ — toks 
probleminis sprendinys, teisingai suprastas, pasak Aristotelio, išreiš- 
kia ne mūsų žinojimo netikrumą ar nemokšiškumą, ne sąlygų, ku- 
rioms esant A yra B, subjektyvų nežinojimą, bet pozityvų A ir B 
santykį, galimą ir ten, kur jis iškyla, kaip grynas faktas, bet nesu- 
ponuoja A būtino buvimo B. Kas būtina, yra ne tik galima, būtinu- 
mas ir galimybė — tai realios priešpriešos, galimybė nėra sąvoka, 
priklausanti vien subjektyviai pažinimo sferai. Kartu, žinoma, reikia 
atkreipti dėmesį į tai, kad Aristotelis turi galvoje tobulo pažinimo 
idealą. Tik toks pažinimas atskleidžia teisingą abstrakčių esmių san- 
tykį su kitomis ir, juo remdamasis, gali teisingai iš jo priežasčių de- 
dukuoti objekto savybes bei elgseną. Mūsų Žmogiškajam mokslui 
dažnai tenka eiti priešingu keliu nuo išvadų prie priežasčių, per in- 
dukciją, palyginant individus tik tam, kad būtų atskleista jų bendra 
esmė. 

Platoniškoji idėja, esanti anapus daikto, tampa substancialia at- 
skirojo daikto esme. Atskirą daiktą sudaro ši jo esmė, jo bendros su 
tos pačios rūšies daiktais formos ir vien individualūs bruožai, čia ir 
dabar esanti masė, kurioje forma palieka žymę, Aristotelio žodžiais 
tariant, kiekvieną daiktą sudaro „forma“ ir „materija“ (morphė ir 
hyl&). Šios sąvokos mus perkelia iš logikos į metafizikos sritį. 

Terminas „forma“ orientuoja į vaizdą, pirminį fenomeną, pagal 
analogiją su kuriuo Aristotelis traktuoja bet kokius įvykius ir veiklą 
arba kurį jis įžvelgia kaip pagrindinę bet kokių procesų formą: ma- 
terijos formavimas veikiant aktyviai formuojančiam faktoriui — 
moliui skulptoriaus rankose, akmens masei — statybininko rankose. 
Tačiau su šiuo reginiu susilieja kitas vaizdas: organiško tapsmo, iš- 
kaltos formos, kuri gyvendama vystosi, augalo ar gyvūno gemalo, 
kuris maisto medžiagas paverčia kamienu ir lapu, mėsa ir krauju ir 
iš šių medžiagų augina kūną. Būtent kūną, tapatų tam, kuris vysty- 
mosi proceso pradžoje panardino gemalą į „materiją“, gyvūnų sėk- 

la — į motiniškas organizmo maisto medžiagas, augalo daigą — į 
žemę. Aristotelio aprašyto ir paaiškinto pasaulio paveikslo pagrin- 
dinės sąvokos sudaromos sujungiant abu bet kokių procesų pirma- 
vaizdžius ir išverčiant juos į „logo“ kalbą. Tai ne Platono sąvokų 
dalijimasis, prasidedantis sąvokų piramidės viršuje ir besileidžian- 
tis žemyn iki pat individualumo sąvokos — tai išvadų grandinė — 
iki tos esmės apraiškų. Tačiau vienu atžvilgiu šios dvi procesų pa- 
radigmos sutampa: statybininko veikla, kaip ir organizmo augimas 
bei tapsmas, yra tikslingas procesas. Aristotelio pateiktas gamtos 
aiškinimas yra perdėm teleologinis ir sudaro aštrią priešpriešą me- 
chanistiniam DEMOKRITO pasaulėvaizdžiui. Nėra jokių tikslų ir 
jokio atsitiktinumo, mokė Demokritas, o tik bet kokių procesų vie- 
nodas gamtinis būtinumas. Aristoteliui ne tik kiekvienas procesas 
gamtoje yra tikslingo proceso dalis, bet ir gamtoje yra skirtumas 
tarp būtinumo, t.y. to, kas esmingai sąlygota, ir atsitiktinumo, t.y. 
to, kas galėtų būti ir kitaip. 

Maisto medžiagos gyvuliui ir augalui yra „materija“, kuriai jie 
suteikia formą: neorganinės, elementarios gamtos ir gyvosios gam- 
tos santykis yra materijos ir formos santykis. Tačiau maistas pats 
yra suformuotas ir jame taip pat reikia skirti formą ir materiją. Su- 
formuota materija pati vėl tampa gryna materija aukštesnio laipsnio 
formos priežasčiai: pasaulis susiskirsto į pakopas, į eilę, kurios vie- 
name gale yra grynoji, „pirmoji materija“, dar visai nesuformuota, 
apie kurią mes nieko negalime pasakyti, kurios „būtis“ pati yra tik 
„galimybė“, o ne aktualizuota „tikrovė“, o kitame eilės gale yra gry- 
noji „forma“, grynasis aktyvumas. Turi būti tokia grynoji forma, 
pats nejudantis „pirmasis judintojas“: eilė priežasčių, iš kurių ky- 
la postūmis „materijai“ formuotis, jokiu būdu negali nusidriekti į 
begalybę. Į žemę pasėta sėkla, besimezgančio augalo formuojanti 
priežastis, pati kyla iš augalo organizmo ir būtent tos pačios rūšies 
augalo organizmo, į kurį sėkla suformuoja jos dispozicijoje esančią 
maisto materiją: bet kokios formos priežasties prielaida yra jos pa- 
veikto vystymosi galutiniam tikslui lygi judinamoji priežastis. Šios 
minties dėka tam tikra prasme visa esatis ima nesiskirti nuo augan- 
čio organizmo ir nuo žmogaus formuojančios veiklos produkto. 
„Pirmasis judintojas“, dievybė, formuojančio vystymosi daigą panar- 
dina į materiją, organiškai augančią į darinį, kurio tikslas vėlgi glū- 
di dievybėje. Taigi dievybė, „gėris“, yra pradžioje ir pabaigoje, ji 
santykiauja su pasauliu kaip skulptorius — su moliu, bet drauge 
kaip tobulas pavidalas — su snūduriuojančiu gemalu; dieviškasis ju- 
dintojas, kaip tvarkantis, protingas principas, yra grynasis mąstan- 

tis protas. Aristotelis jį palygina su karvedžiu, kuris yra kariuome- 
nės tvarkos priežastis, ir kuris kartu įkūnija pačią šią tvarką. Kiek 
šis judintojas yra amžinas, nejudantis ir nekintamas, tiek jis yra gry- 
noji forma, be materijos. Dėl tos pačios priežasties jis daugiau ne- 
bėra geidžiantis, siekiantis, norintis, jis yra grynasis savęs mąstymas 
arba Žiūra, jis kartu įkūnija tobulą laimę. Aristotelio aukščiausioji 
dievybė, pasaulio architektas ir pasaulio tikslas aiškiai skiriasi nuo 
krikščioniškojo dangaus ir žemės kūrėjo, kuris savo valia iš nieko 
leidžia atsirasti pasauliui ir išlaiko jo egzistenciją. Tačiau Aristotelio 
pozicija akivaizdžiai skiriasi ir nuo Platono. Platonas pagarbiai Za- 
visi amžinosios virš laiko esančio idėjų kosmoso tvarkos ir laikinos 
regimų žvaigždynų tvarkos dieviškumu, o žemiškame pasaulyje 
įžvelgia netobulą dieviškumo atvaizdą ar kopiją, šešėlį. 

Taigi pasaulis, kuriame yra vystymosi daigas ir kuris nuo mate- 
rijos veržiasi į grynąją formą, į dieviškumą, susiskaido į atskiras pa- 
kopas, kurių kiekviena vėl tarnauja kaip materija artimiausiai aukš- 
tesnei formai arba formos priežasčiai. Šias pakopas mes galime 
traktuoti kaip tokį didesnį ar mažesnį materijos sugyvinimą arba 
įdvasinimą, nes „siela“ Aristoteliui yra apipavidalinanti formos prie- 
žastis, gyvo kūno „entelechija“. Jis nesutinka su Platono teorija apie 
tris sielos dalis ir iškelia tris sielos pakopas, iš kurių vėlgi Zemes- 
nioji yra aukštesniosios „formos“ materija. Šios trys sielos pakopos: 
vegetatyvinė (kuri sąlygoja visų, taip pat augalinių gyvų būtybių 
maitinimosi ir dauginimosi funkciją), animalinė (iškylanti suvokimu 
ir instinktais) ir pagaliau protinga, mąstanti žmogaus siela. Šios trys 
pakopos, veikdamos kūną, kuriame jos egzistuoja, lemia vis dides- 
nį jo formavimąsi ir įdvasinimą. Mąstanti siela, nūs, pažįsta bendrą- 
sias idėjas ir su jomis — amžinybę, pastovumą, tiesą. Bet ne todėl, 
kad ta siela visa tai atsimintų iš preegzistencijos: Aristotelis bran- 
dZiuoju kūrybos periodu nepritaria Platono „anamnezės“ teorijai. Į 
šį pasaulį siela ateina kaip „tabula rasa“, kaip neprirašytas lapas, su- 
vokimų pagrindu ji sudaro savo sąvokas, todėl suvokimas ir sąvo- 
kos nesutampa. Kadangi bet koks pažinimas, taip pat idėjų pažini- 
mas yra pasyvumas, kita vertus — veikla, nūs vėl suskyla į dvi 
pakopas: pasyvųjį ir (vėliau vadinamąjį) aktyvųjį. Šitas aktyvusis 
protas Aristotelio teorijoje iškyla kaip nemirtinga žmogiškosios sie- 
los dalis, bet kartu, žinoma, nėra visai aišku, ar šį visuotines idėjas 
aktyviai mąstantį protą reikia suprasti kaip vieną neindividualų, at- 
skiras Žmogiškas sielas veikiantį protą ar individualų atskiro žmo- 
gaus protą. Žemiausiąją pasaulio pakopą sudaro „neorganinis“ arba, 
geriau sakant, elementarusis pasaulis — ugntes, oro, skysčio, kietu- 

mo pasaulis. Tačiau ir į jį Aristotelis perkelia organinių procesų 
analogiją: naikinanti ir save palaikanti ugnis, tirpdantis ir suskysti- 
nantis vanduo (kuris praryja lašą vyno ir padaro jį vandeniu) susi- 
maišo ir atsiskiria ne kiekybine ir kokybine prasme pastoviai, kaip 
sakė Empedoklis ar Demokritas, bet jie tampa, juda, dauginasi, vieni 
kitiems suteikia formą ir pavidalą. 

Be to, esminė priešprieša yra tarp astronominio ir žemiškojo pa- 
saulių, tarp dangaus sferų su joms būdingu „eterio“ elementu, su 
amžina ir apskritimine orbita iš vienos pusės, ir žemiškųjų elementų 
su prasidedančiu ir pasibaigiančiu, tiesiaeigiu judėjimu —- iš kitos. 
Dėl savo amžinumo ir nekintamumo šios dangaus sferos yra arčiau- 
siai imaterialaus pirmojo judintojo, vienintelis jų judėjimas yra 
skriejimas nekintamomis apskritiminėmis orbitomis, tik šiuo atžvil- 
giu jos turi „materiją“. Dangaus sferos (Aristotelis pritaria kompli- 
kuotoms astronomų Eudokso ir Kalipo konstrukcijoms, kurias jis 
pats dar pagerina) apsupa pasaulį, kuris būtent dėl to tampa užda- 
ras ir vienintelis: be tų sferų daugiau nėra nei jokių kūnų, nei jokios 
erdvės, nei jokio laiko, „tuščia“ erdvė ir „tuščias“ laikas yra nere- 
alios abstrakcijos. Sferos nustato pasaulio centrą ir centro bei peri- 
ferijos, „viršaus“ ir „apačios“ priešpriešą. Judėjimas, kuris šiame pa- 
saulyje po dangaus skliautu viešpatauja tarp centro ir periferijos, 
postūmį gauna iš dangaus apskritiminio judėjimo, kuris per eklipti- 
kos nuožulnumą veikia žemišką sritį. 

Iš žemiškųjų elementų žemė charakterizuojama kaip (absoliučiai) 
sunkus, o ugnis — kaip (absoliučiai) lengvas elementas. Lengvumą 
ir sunkumą mes jaučiame lytėdami, bet tas pats jutimas mums pa- 
rodo dar ir kitas pagrindines šaltumo ir šiltumo, sausumo ir skystu- 
mo kokybes, kurios glūdi visuose keturiuose žemiškuose elemen- 
tuose, tikriau sakant, apibrėžia jų esmę: ugnį — kaip šilumą ir 
sausumą, orą —- kaip šilumą ir skystumą, vandenį — kaip šaltį ir 
skystumą, žemę — kaip šaltį ir sausumą. 

ia mes vėl matome aristoteliškos fizikos priešpriešą tiek De- 
mokrito, tiek Pitagoro (ir Platono) fizikoms. Tai aišku jau ne tik iš 
lytėjimo, bet ir iš juslinių kokybių objektyvumo pripažinimo. Kate- 
goriškai atmetamas teiginys, kad spalvos egzistuoja tik reginčios 
akies dėka ir tik jai, garsai — tik girdinčios ausies dėka. Tačiau 
tam, kad būtų suvoktos daiktų akcidencijos, mūsų organų veikla, re- 
gėjimas, girdėjimas ir t.t. turi atitikti daiktų veiklą, kurioje pasireiš- 
kia jų savybės, šviesumas, spalvos, šiluma. Kadangi esama kokybių, 
tai esama ir kokybinių pokyčių, iš esmės kiekvienas pokytis yra 
„kokybinis“, tai pasakytina ir apie judėjimą ir jungimąsi, kokybių 

pasireiškimą (sunkumas, lengvumas) ir vienos kokybės pergalę prieš 
kitą. Taigi patys elementai nėra nekintantys, jie virsta vienas kitu 
pagal pirminių kokybių priešingumą (tačiau šiame pasikeitime neda- 
lyvauja eteris). Galiausiai joks kūnas nėra atomų suma, o pats yra 
vienovė net ir tuo atveju, jei tas kūnas ir dalus, t.y. toks, kurį ga- 
lima išnarstyti į dalis; mat šios jo dalys egzistuoja ne aktualiai (kaip 
atomai), bet potencialiai. 

Su pagrindiniais Aristotelio metafizikos principais susijusi ir jo 
etika. Kiekvienas daiktas turi tam tikrą esmę, o sykiu pasižymi ir 
tam tikru aktyvumu, kuris yra kaip tik šios esmės išraiška, pasireiš- 
kimas. Tačiau šis aktyvumas yra tikslingas; daikte veikianti forma 
kartu yra jo „telos“, tikslas, į kurį daiktas linksta. Koks yra Žmonių 
tikslas, „aukščiausias gėris“? Mes vadiname jį eudaimonija, bet kur 
ta „laimė“ glūdi? Kaip tik atsakymu į šį klausimą filosofų pažiūros 
labai skiriasi. Dėl to Aristotelis pasuka visai kitu keliu: jis remiasi 
ne aukščiausiu gėriu, bet Žmogaus esme ir jam būdinga veikla, jis 
apibrėžia ne kelią tikslu, bet tikslą — keliu. „Žmogus yra protinga 
būtybė“, proto veikla, mąstymas yra jo esmės išraiška, kelias į jo 
telos, jo aukščiausiojo gėrio įgyvendinimą. Taigi mąstyme glūdi 
žmogaus „dorybė“, teorinis gyvenimas aukštesnis už praktinį. Tačiau 
ir savitvardos, santūrumo, narsumo ir kitos praktinės dorybės rodo 
proto viešpatavimą veiksmams. Proto veikla pasireiškia būtent tuo, 
kad jis visur išlaiko saiką, visuotinai galiojantį vidurį tarp to, kas 
per daug, ir to, kas per mažai. Todėl kiekviena dorybė yra deramas 
(ne aritmetinis-mechaninis, bet būtent protingas) vidurys tarp dviejų 
nedorybių. Narsumas yra deramas vidurys tarp bailumo ir nutrūkta- 
galviškumo, dosnumas — deramas vidurys tarp šykštumo ir išlaidu- 
mo, iškilnumas — tarp nuolankaus atsidavimo ir išdidaus pasipūti- 
mo. Vėl matome, kaip grynai graikiškai vertinamas saikas ir forma, 
savęs apribojimas ir išvaizda, harmonija ir vienybė. Kita vertus, iš- 
keliant „vidurį“, kartu atmetama bet kokia kraštutinė, ypač asketi- 
nė etika, atsisakoma moralės, kuri reikalauja nuslopinti ir išnaikinti 
instinktus, užuot reikalavusi, kad jiems vadovautų protas, ir kuri lie- 
pia būti visai abejingam išorinėms gyvenimo gėrybėms. Vėliau eti- 
nis stoikų rigorizmas konfrontuos su peripatetiniu dorovinio idealo 
nuolaidumu, todėl aristoteliškajai „metriopatijai“ stoikai kategoriš- 
kai priešpriešins savo „apatijos“ tikslą. 

Žmogus yra visuomeniniam, bendram gyvenimui pritaikyta būty- 
bė, todėl jo aukščiausias gėris slypi ne individualiame Žmogaus gy- 
venime, bet viršindividualiame valstybės organizme, etika baigiasi 
politika. Aristotelis sąmoningai atisako vieningo utopinio valstybės 

idealo, jis siekia giliau suprasti politinę bei istorinę tikrovę. Rem- 
damasis esama padėtimi, jis stengiasi atskirti išsigimusias valstybės 
formas nuo teisingų, protingų formų. Monarchiją, kurioje valdovas 
rūpinasi savo pavaldiniais, kaip tėvas — savo vaikais, jis atskiria 
nuo tironijos, kurioje tas valdovas visumos interesus pajungia savo 
egoistiniams norams; aristokratiją, kurioje diduomenės sluoksnis yra 
atsakingasis valstybinės bendruomenės vadas, kaip vyras — tikro- 
je santuokoje, jis atskiria nuo oligarchijos, vienpusės turto ir jo in- 
teresų viešpatijos; respubliką, kuri rėmiasi rūpestingu visų solida- 
rumo jausmu (vieni su kitais elgiasi kaip broliai ir seserys), jis 
atskiria nuo demokratijos, kurioje kiekvienas vaikosi tik savo gyve- 
nimo malonumo. Palyginimas su santuoka ir šeima pasirinktas ap- 
dairiai: šeima Aristoteliui yra nepamainomas valstybės branduolys, 
todėl jis ir neigia žmogaus prigimčiai ir jo bendruomeniniam gyve- 
nimui prieštaraujantį komunizmą, kurio Platono Valstybė reikalavo 
aukštesniesiems sluoksniams. Aukso vidurio idealo Aristotelis laiko- 
si ir politikoje: viduriniojo sluoksnio vyravimas ir ypač centrinė Ze- 
mės ūkio vieta atrodo filosofui geriausia solidaus valstybės gyvavi- 
mo garantija. Būtent politikoje aiškiai iškyla ir Aristotelio mąstymo 
pranašumai, ir ribos. Jo politinis mąstymas neperžengia graikų po- 
lio ribų, graikų vertės skirtumas, palyginti su barbarais, jam yra sa- 
vaime suprantamas ir Žmogaus prigimties nulemtas, jis taip pat mė- 
gina iš tos pačios Žmogaus prigimties kildinti ir vergovės būtinybę 
bei pateisinimą, pripažindamas, kad ji reikalinga ūkiniam gyvenimui 
(ji tol egzistuos, kol audimo staklės nepradės pačios austi). 
Nepakartojamai universalus Aristotelio mąstymas nepaliko be 
dėmesio jokios žinojimo srities, jis taip pat pirmasis ėmėsi specia- 
liai tyrinėti meną. O Platonas, kuris pats buvo menininkas, į meną 
žiūrėjo tik pedagoginiu žvilgsniu. Logika, remdamasi mokslinio pa- 
žinimo esme, grindžia įrodymo techniką, etika, remdamasi žmogaus, 
kaip tikslingai veikiančios protingos būtybės, esme, plėtoja prakti- 
kos gaires bei tikslus, o „Poetika“, remdamasi meninės kūrybos es- 
me, nori aprašyti meninį metodą. Bet kokios meninės veiklos esmė 
yra pavaizdavimas, „pamėgdžiojimas“. Naudodamasi žodžiu, kalba, 
kaip priemone, poetinė kūryba, atskirai imant, vaizduoja Žmonių po- 
elgius ir juose pasireiškiančius charakterius. Tragedija siūlo mūsų 
susižavėjimui taurius ir didelius Žmones, komedija atiduoda mūsų 
juokui mažus ir kasdieniškus charakterius. Pagal uždavinį vaizduoti 
žmonių charakterius poetas panašus į istoriką, tačiau istorikas mus 
tik moko, ką šis arba anas Žmogus faktiškai yra padaręs, o poetas 
mums parodo, ką tokio tipo Žmonės turi daryti, todėl poezija yra 

„filosofiškesnė“ už istoriją. Taigi poetinė kūryba turi reikalą su tuo, 
kas visuotinai žmogiška, ir šiuo atžvilgiu ji susijusi su kiekvienu 
žmogumi, su mumis pačiais, su klausytojais ar žiūrovais: būtent tai 
yra pagrindinė mintis šiek tiek daugiaprasmio, dažnai cituojamo po- 
sakio apie tragediją, esą ji turi mumyse sukelti baimę ir užuojautą 
ir tuo „Išgryninti“ šiuos jausmus. 

Platono idėjų teorija davė vardą tam „idealizmui“, kuris „idea- 
lybės“ sferoje įžvelgė aukštesnę tikrąją realybę ir gilesnę bet kokios 
realios būties prasmę. O Aristotelis mums iškyla kaip realistas. Re- 
alistu jį daro jo milžiniškos faktinės žinios — nenuilstamo stebėtojo 
ir kolekcionieriaus veiklos išdava. Todėl suprantama, kad Peripate- 
tikų mokykla, tęsdama šį darbą, vis labiau tampa mokslinio darbo, 
galiausiai — mokslinio meistriškumo židiniu bei centru. Aristotelio 
sekėjas Teofrastas yra Žinomas kaip dviejų botanikos veikalų kūrė- 
jas; glaustas traktatas apie „charakterius“, tam tikrų charakterio ti- 
py aprašymas, greičiausiai sumanytas kaip pavyzdžių rinkinys 
etikai; taip pat jis parašė vieną labiau kritiškai atsargų negu siste- 
miškai plėtojantį traktatą apie pagrindines metafizines sąvokas (kiek 
mes galime spręsti apie tai iš mūsų turimų fragmentų) ir vieną, deja, 
neišlikusią filosofinių teorijų istoriją, traktatą, kuriuo tiesiogiai ar 
netiesiogiai naudojosi visi vėlesnieji „doksografai“ (filosofinių nuo- 
monių, „doxai“, aprašytojai). Jo sekėjas STRATONAS, turėjęs tipiš- 
ką „fiziko“ pravardę, Aristotelio pasaulėžiūros teleologinio elemento 
vietą užleidžia grynai priežastinio gamtos būtinumo idėjai, taigi pri- 
artėja prie Demokrito. Vėlesniųjų, ypač romėnų laikų, aristotelinin- 
kai pirmiausiai atsidėjo Aristotelio traktatų egzegezei. Žymiausias ir 
svarbiausias iš komentatorių buvo Septimijaus Severo laikais 
Atėnuose mokęs ALEKSANDRAS AFRODISIEJIETIS. 


3. POARISTOTELINĖS MOKYKLOS 


Du interesai užvaldo graikų filosofiją: mokslinis — pasaulio pa- 
žinimo ir moralinis — Žmogaus teisingo santykio su pasauliu. 
Mokslinė plėtotė pasiekia savo apogėjų Aristotelio teorijoje; jau jo 
mokykloje prasideda filosofijos ištirpimas moksluose, specialiojo 
tyrimo atsiskyrimas nuo filosofijos. Pastaroji kuria visuminį pasau- 
lio vaizdą, „pasaulėžiūrą“, kuri, kaip „gyvenimo supratimas“, atlieka 
ir tą praktinį-religinį filosofijos uždavinį. 

Poaristotelinį periodą ženklina ne atskirų asmenybių didumas, 
bet tvirtas tradicijas turinčių mokyklų — stojos, epikūrininkų, skep- 

tikų — ginčas. Visoms šioms mokykloms filosofija pirmiausia yra 
kelio į laimę teorija. Jose gyva tikrųjų, Platonui prieštaraujančių 
sokratinių mokyklų tradicija: stoicizmas — tai pagilintas kinizmas, 
epikūrininkų mokykla — kirenietiSkojo hedonizmo tęsinys, skepti- 
kai taip pat stengiasi orientuotis į sokratiškąjį metodą. Kartu pasi- 
naudojama senesniosios srovės mintimis, stoicizmas remiasi Herak- 
leitu, Epiküru ir Demokritu. Nepaisant skirtingų jų pasaulėžiūros 
krypčių, galutinės šių mokyklų išvados etikos srityje, aprašant „iš- 
minčiaus“ laikyseną pasaulio atžvilgiu, tipiškai panašios: stoikų 
„apatija“, epikūrininkų ir skeptikų „ataraksija“ iš esmės yra viena ir 
tas pat — nesudrumsčiamas linksmumas asmens, kuris nekreipia dė- 
mesio į baimę ir troškimus. Reikšmingiausias klausimas — klausi- 
mas apie gyvenimo prasmę, gyvenimo, kurio vienu svarbiausiu 
fenomenu kaip tik tampa mirtis: tai ženklas, kad gyenimo „prasmin- 
gumas“, jo vertė Žmogui jau nebėra savaime suprantami dalykai, o 
yra neaiškūs, problemiški. 

Stoikų mokyklą apie 300 metus atidarė ZENONAS iš Kitiono 
Margajame portike, „Stoa poikilė“, Atėnuose; vėliau jai vadovavo 
KLEANTAS ir CHRISIPAS (apie 280-205). Fizikoje stoikai laiko- 
si panteistinio monizmo. Visa, kas tikra, yra fiziška, tačiau šią vieną 
fizinę realybę persmelkia, valdo, įkvepia pirminė ugnis, kuri kaip 
jėga sujungia daiktus, kaip organizuojanti siela formuoja ir suteikia 
gyvastį ir kuri turi visų gamtos darinių „sėklas“. Šita pirminė ugnis 
kartu yra ir dieviška, ir protinga, ji yra pasaulinis protas, logas. 
Gamta bei jos vyksmas yra protingas, geras toks, koks yra, jis tiks- 
lingas, teleologiškai sutvarkytas. Akivaizdus organinio pasaulio tiks- 
lingumas, kartu tikslingas visų daiktų susipynimas ir vienų prisitai- 
kymas prie kitų stoikų filosofams yra argumentas jų teleologijai, 
kuriai vis dėlto būdingas polinkis į šiek tiek lėkštą antropocentrinę 
naudingumo traktuotę. 

Tokia teleologinė-panteistinė pasaulėžiūra daro suprantamą stoi- 
kų filosofijos religinę nuotaiką ir jų palankų požiūrį į liaudies reli- 
giją, nors pastarosios dievų pavidalai ir mitai turėjo būti interpre- 
tuojami alegoriškai. Pirmiausia, tai matyti iš dieviškos apvaizdos ir 
nulemtumo idėjos ir su tuo susijusio tikėjimo pranašiškais ženklais 
bei sapnais, pranašystėmis, ištiso jų perimto „mantikos“ komplekso, 
kurį stoikai moksliškai paremia idėja apie vidinį visų daiktų ir įvy- 
kių ryšį su pasaulio pagrindu. Šiame santykyje su pasaulio pagrin- 
du daiktai įgauna taip pat gilesnę reikšmę žmogui, kuris supranta 
savo giminystę su šiuo pagrindu ir savo likimo įsipynimą į pasau- 
lio visumą. Viskas nulemta ir protinga, viskas su viskuo susiję, vis- 

kas būtina, bet ne mechaninio, o organinio-tikslingo būtinumo pras- 
me. Tačiau organiniai pasaulio procesai nėra, kaip Aristotelio raš- 
tuose, tarsi tiesiaeigė pažangi materijos formavimo raida, bet jie, 
kaip Herakleito teorijoje, susisuka į ratą, į pasikartojantį pasaulio 
periodą. 

Savo likimo Žmogus pakeisti negali. Tačiau kokiu būdu žmogus 
šitą likimą priima ir kaip į jį žiūri, priklauso nuo jo paties. Ir kaip 
tik būdas, kuriuo Žmogus pasitinka savo likimą, — ar jis nekantriai 
ir dejuodamas kivirčijasi su Dievu ir pasauliu, ar kantriai ir džiugiai 
jam nusileidžia, — atskiria išminčių nuo kvailio. Ši dorybinga bei 
romi išminčiaus nuostata ir ja besiremiantis elgesys, gyvenimas 
„pagal prigimtį“, iš to išplaukianti „apatija“, laisvė nuo bet kokių 
jaudinančių aistrų yra ne tik aukščiausias, bet ir vienintelis tikras 
geris. 

EPIKŪRO, kuris 306 metais atidarė Atėnuose savo mokyklą, fi- 
losofija savo etika ir gyvenimo samprata yra stoicizmo priešingybė: 
stoikų moraliniam heroizmui, jų požiūriui į gyvenimą kaip priemonę 
dorybei jis priešstato gyvenimo meną, kuriame filosofija figūruoja 
kaip kelias į tikruosius gyvenimo malonumus. Taip pat Epikūras re- 
miasi materialistine metafizika, bet ji nėra panteistinė-teleologinė, 
o mechanistiškai atnaujinta Demokrito atomų teorija. Pirmiausia 
Epikūras labai savitai modifikuoja Demokrito teoriją, teigdamas, 
kad atomai be išorinės priežasties, dėl savotiškos rūšies valios lais- 
vės nukrypsta nuo pradinio iiems būdingo vertikalaus kritimo tokiu 
dydžiu, kuris nėra pastebimas, tačiau tik dėl to įmanomas jų susidū- 
rimas ir tik šitaip gali susidaryti pasaulis. Dingstį šitai teorijai Epi- 
kūrui, regis, davė noras įvesti į pagrindinius pasaulio elementus ne- 
apskaičiuojamo atsitiktinumo momentą. Stoicizmas norėjo pažadinti 
patiklų pasitikėjimą įvykių tėkme; Epikūras parodo Žmogui pasau- 
li ir jo nuosavą likimą kaip neapskaičiuojamo atsitiktinumo susi- 
klostymą, į kurį geriausia žiūrėti abejingai, taip, kaip dera Žiūrėti į 
visus aklus ir atsitiktinius dalykus, niekaip nesusijusius su mūsų pa- 
čių prigimtimi. 

Su tuo siejasi ir Epikūro kova prieš visokius religinius „prieta- 
rus“. Viskas vyksta „natūraliai“, antgamtinių jėgų, kurios įsikištų į 
pasaulį ir mūsų likimą, nėra — pagrindinis mokslo nuopelnas ir yra 
tas, kad jis išlaisvina mus nuo tų jėgų baimės. Epikūras neneigia 
dievų egzistencijos, bet juos supranta savaip, epikūrietiškai — kaip 
laimingas, patenkintas savimi, nesirūpinančias pasauliu, Žmonių pa- 
vidalą turinčias esybes, nes jam žmogus yra labiausiai išsivystęs 
gamtos narys. Siela taip pat materiali ir mirtinga: mes neturime bi- 

joti ne tik dievų, bet ir anapusinio pasaulio. Ir mirties, nesąmonin- 
gumo būsenos bijoti būtų didžiausia kvailystė. Stoicizmas moko, 
kad mes turime pasveikinti atėjusią mirtį — kaip natūralų mums 
priklausančios likimo linijos ištirpimą pasaulio likime; Epikūras 
moko, kad mirtis „visai mūsų nepasiekia“, ji abejinga, kaip iš esmės 
išminčius yra abejingas pasauliui, atomų lietui. 

Vienas savotiškiausių poaristotelinės mokyklų filosofijos reiški- 
nių tas, kad gyvenimo filosofijos pagrindu tampa ir skepticizmas. Jo 
pirmtakai yra PIRONAS iš Elidės (apie 360-270, po jo skeptinę fi- 
losofiją įprasta vadinti ir „pironiškąja“ filosofija) ir jo mokinys TI- 
MONAS FLIUNTIETIS (apie 330-234), tačiau ir platoniškoji 
akademija (vadinamoji „vidurinioji“ akademija), vadovaujama mo- 
kyklos galvos ARKESILAJO iš Pitanės (314 — iki 240), pasuka 
skeptine kryptimi, kuri savo viršūnę pasiekia įžvalgaus kritiškojo 
KARNEADO (apie 214 iki 129) kūryboje. Akademijai vėl (maždaug 
nuo 100 metų prieš Kristų) pasukus kitais keliais, skepticizmą dau- 
giausia randame Aleksandrijoje, tik jau griežtesnį, pironietiškosios 
AINESIDEMO iš Knoso redakcijos, ir galiausiai — vadinamojoje 
empirinių ir metodinių gydytojų mokykloje, iš kurios apie 150 m. 
po Kristaus kilo SEKSTAS EMPIRIKAS. Jo išlikę raštai („Pirono 
apybraižos“ ir traktatas „Prieš matematikus“) yra svarbus Žinių apie 
antikinį skepticizmą bei jo priešininkus šaltinis. Taigi skepticizmas, 
greta stoicizmo ir neoplatonizmo, iškyla kaip ilgalaikis ir svarbus 
visos vėlyvosios antikos filosofijos veiksnys. 

Senieji skeptikai pirmiausia yra visiškas stoikų ir epikūrininkų 
teorijų ekvivalentas tiek, kiek jie filosofijai kelia uždavinį „parodyti 
kelią į tikrąją laimę“. Tačiau šis kelias, kelias į „ataraksiją“, į „sie- 
los gilią ramybę“ eina būtent per daiktų nepažinumo įžvalgą ir iš 
jos išplaukiantį susilaikymą nuo sprendimų („epoch&“). Dėl supran- 
tamų priežasčių skeptinė Akademija pirmiausia kovojo prieš stoikų 
sistemą: stoikams panteistinis įsitikinimas pasaulio visumos ir įvy- 
kių tėkmės protingumu buvo laimės prielaida, pačią eudaimoniją 
jiems sudarė iš šio įsitikinimo ir jo būtinos tiesos plaukiantis pasi- 
tikėjimas likimu. Stoikų filosofija rėmėsi tam tikru dogmatiniu po- 
žūrių į tikrovę ir dėl to stengėsi parodyti, kad yra tiesą atitinkantis 
pažinimas ar vaizdiniai, kurie taip, kaip jie iškyla mūsų sąmonėje, 
gali būti atpažįstami kaip neabejotinai teisingi (vadinamieji „kata- 
leptiniai vaizdiniai“). Jie ypač gynė mintį, kad tam tikros „bendro- 
sios sąvokos“, kuriomis laikoma, pvz., Dievo sąvoka ir vaizdinys 
apie dievišką pasaulio valdymą, savo teisingumą patvirtina tuo, jog 
jas turi visi žmonės ir visos tautos. Nesutikdami su tokiu tiesos kri- 

terijumi, skeptikai sako, kad kiekvienas vaizdinys turi ir subjekty- 
vią, ir objektyvią pusę: subjektyviai, kaip mūsų, o galbūt ir kiekvie- 
nos sąmonės turinys, jis yra neabejotinas faktas, bet mes neturime 
kokio nors pagrindo teigti, jog jį atitiktų kokia nors realybė, koks 
nors daiktas savaime, taigi objektyvi tiesa; geriausiu atveju taip tarti 
mes galime tik su tam tikru tikėtinumu. Reikia taip pat pabrėžti, kad 
Karneadas irgi griežtai pasisako prieš stoikų ginamą pranašingų Zen- 
klų teoriją (mantiką) bei astrologiją ir dėl to stoikų likimo idėjoms 
priešpriešina valios laisvę. Šią jo idėją vėliau plėtos krikščioniškieji 
mąstytojai, nors šiaip jau pastaruosius kur kas didesnė praraja ski- 
ria nuo skeptikų negu nuo lemtimi tikinčių stoikų. 

Vėlyvojo skepticizmo kūrinys yra dešimt „tropų“ (posakių, sa- 
kinių, kuriuose glaustai pateikti skeptinio pasaulėvaizdžio pagrin- 
dai). Tropai grindžiami jutimo organų (žmogaus ir gyvulio, atskirų 
žmonių, atskiro žmogaus) skirtingumu. Dėl to susidaro įvairūs pa- 
saulėvaizdžiai, iš kurių nė vieno negalima įrodyti kaip teisingo ir at- 
mesti kaip klaidingo. Taip pat paaiškėja, kad visi jusliniai suvo- 
kimai reliatyvūs, ır tas pats objektas mums gali pasirodyti visai 
skirtingas. Taip pasisakoma prieš jutimų patikimumą, o vėlesnieji 
„tropai“ stoja prieš mąstymą ir protą; kiekvienai išvadai reikia prie- 
laidų, kurios turi būti priimamos arba neįrodytos, arba pačios išve- 
damos iš kitų prielaidų; taigi galiausiai išvada veda arba į savava- 
liškai nustatytą pradinį tašką, arba į begalinį regresą, arba į ratą. 
Empirinės arba metodinės gydytojų mokyklos, kurioms priklausė ir 
Sekstas Empirikas, atstovauja konsekventiško empirinio mokslo po- 
Zzicijai, mokslui, renkančiam vien faktus ir iš šių faktų eksperimen- 
tiniu būdu darančiam preliminarias išvadas apie tolesnių empirinių 
faktų pobūdį, bet šis mokslas susilaiko nuo bet kokios hipotezės 
apie daiktus „savaime“, jų esmę (tai taikoma ir medicinai, kuri tu- 
ri domėtis tik matomais ligų simptomais ir rinkti grynus empirinius 
faktus apie faktišką atskirų gydomųjų priemonių veikimą). 

Trečiajame ir antrajame šimtmečiuose prieš Kristų buvo labai 
aštri mokyklų priešprieša, kuri, kaip neišsprendžiamas pasaulėžiūrų 
susidūrimas, buvo pagrindinė skepticizmo atrama. Padėtis pasikeičia 
antrajam šimtmečiui pereinant į pirmąjį. Priešingumą bei kritinę po- 
lemiką ima keisti suartėjimas, pabrėžimas to, kas bendra, eklektiz- 
mas; skepticizmas (su Filonu iš Larisos ir Antiochu iš Askalono, Ci- 
cerono mokytoju) pasitraukia iš Akademijos, manoma, kad ieškant 
sutarimo bus galima rasti kelią tiesai pažinti. Tokią tendenciją ga- 
lėjo lemti tai, kad šito laikotarpio filosofinės mokyklos tampa vis 
mažiau pasaulėžiūros ugdymo ir bendro gyvenimo įstaigomis, o vis 


86 FILOSOFIJOS ISTORIJA 


daugiau — mokymo įstaigomis, pirmiausia — jauniems romėnams, 
vykstantiems į Atėnus mokytis. Stipriausią istorinį poveikį padarė 
vadinamasis vidurinysis stoicizmas, kurio pirmasis atstovas PANAI- 
TIJAS (apie 185-110) savo pasaulėžiūroje sujungė stoicizmo bruo- 
žus su peripatetiniais ir platoniškaisiais ir etikoje sušvelnino griežtą 
senesniosios stojos rigorizmą. Jis ypač pabrėžia, kad kiekvienas 
žmogus gali ir privalo įgyvendinti jam būdingą idealą: Achilas tu- 
ri būti Achilu, Odisėjas — Odisėju; neprasminga juos abu būtinai 
orientuoti į visiems žmonėms bendrą asmenybės idealą. Ir asmeni- 
nio, ir kolektyvinio gyvenimo atžvilgiu Panaitijas vengia abstraktu- 
mo tr laikosi konkretesnės Žmogaus sampratos: egzistuoja ne tik 
individas ir viena pasaulinė valstybė, bet daugelis savitų teisėtų 
žmonių visuomenės formų, pradedant šeima ir baigiant konkrečia 
valstybe. Tam tikrą laiką Panaitijas kartu su istoriku Polibijumi pri- 
klausė grupei, besibūrusiai Romoje aplink Scipioną Jaunesnįjį. Jo 
raštais naudojosi Ciceronas. Lotynizuodamas graikiškąją filosofijos 
terminiją (kurioje nemaža sąvokų įgavo specifinį romėnišką atspalvį, 
pavyzdžiui, iš „kalokagathon“, „grožio ir gėrio“, pasidaro „hones- 
tum“, „garbingumas“, iš „kathėkonta“, to, kas pritinka, pasidaro „of- 
ficia“, pareigos valstybei), Ciceronas daugiausia rėmėsi Panaitijo 
raštais („Apie pareigas“, „Apie įstatymus“). Taigi Panaitijas ypač 
priskirtinas tiems autoriams, kurie paveikė graikų filosofijos sąlygo- 
tą romėnų teisės pagrindų ir romėnų religijos racionalizavimą. 

Panaitijas atmetė mantiką ir astrologiją, o jo pagrindinis moki- 
nys Rodo saloje veikęs POSEIDONIJAS (135-51), kuris buvo ast- 
ronomas, geografas, fizikas, istorikas, šiuos dalykus vėl įjungia į 
savo platų pasaulėvaizdį ir taip savotiškai jį suvienija su griežtu ty- 
rimu ir mokslinėmis žiniomis, nors tai prieštaravo laikmečio sie- 
kiams, teigė mistines idėjas, ypač apie demonus. Istorijos filosofi- 
joje jis gina Pitagoro laimingo aukso amžiaus idėją, priešingą 
Demokrito-Polibijo teorijai apie pirmykščių Žmonių skurdžią ir 
gyvulišką būklę. Tai jam, beje, visai netrukdo vėliau kartu su De- 
mokritu, atsižvelgus į techninius išradimus (audimo stakles, plūgą, 
bronzos apdorojimą), kuriuos jis priskiria „filosofams“, vaizduoti is- 
toriją kaip pažangią raidą. Ir ši „filosofų“, ir istorijos samprata lei- 
džia mums suprasti, kodėl ji sukėlė aštrią vėlyvųjų, prie teorijos 1š- 
takų grįžtančių stoikų (Senekos) reakciją. 

Tie velyvieji stoikai — SENEKA (3-65), Nerono mokytojas, 
Domiciano laikais gyvenęs buvęs vergas EPIKTETAS (apie 
50-130), imperatorius MARKAS AURELIJUS (valdęs nuo 161 iki 
180) — priklauso romėniškajai tradicijai. Tai, kad romėnų charak- 

terį atitiko ankstyvųjų stoikų pozicija, rodo mums tokia tikrai romė- 
niška asmenybė kaip Katonas. Kita vertus, vėlyvųjų laikų išsivys- 
čiusioje Romos aukštuomenėje sau tinkamą dirvą, žinoma, rado ir 
epikūreizmas, todėl čia atsirado ir LUKRECIJAUS KARO (apie 
96-55 pr. Kr.) didaktinė poema „Apie daiktų prigimtį“, puikus epi- 
kūrietiškos teorijos išdėstymas. 


4. VELYVOSIOS ANTIKOS FILOSOFIJA: 
NEOPLATONIZMAS 


Filosofijos mokyklose išsilavinę Žmonės įgyja pasaulėžiūrą, kuri 
tam tikra prasme gali atstoti religiją. Tačiau tikro religinio poreikio, 
transcendencijos troškimo, anapusinio gyvenimo ilgesio ir susido- 
mėjimo juo negalėjo ilgam nustelbti nei epikūrietiškoji, akivaizdžiai 
į Siapusj gyvenimą orientuota teorija, nei konsekvenciškai provizo- 
rinė, į visų daiktų neapibrėžtumą besiorientuojanti skeptikų gyveni- 
mo pozicija, kuri galų gale buvo tiktai moralinis tikėjimas. Helenis- 
tiniams kultams įsiveržus į romėnų žemes ir su jais atgimus ir 
suindividualėjus religiniam gyvenimui, filosofinėje literatūroje tai- 
pogi atsiranda reiškinių, kurie balansuoja ant filosofijos ir religijos 
ribų. Savaime suprantama, jog čia pasinaudojama pitagorizmu ir 
platonizmu. Kylančiai metafizikai būdinga: pirma, Dievo ir materi- 
jos, gėrio ir blogio pasaulyje dualizmas, kuris yra priešingas stoiciz- 
mui ir epikūreizmui, antra, demonologija, kuri užpildo prarają tarp 
žmogaus ir Dievo su visokiomis skirtingo rango dvasinėmis būtybė- 
mis, trečia, sielų persikėlimo idėjos perėmimas, ketvirta, teorija, kad 
gamtą valdo būtent dvasinės jėgos, ir galiausiai su tuo susijęs po- 
linkis magiškai aiškinti gamtą bei jos valdymą, nes magija reiškia, 
kad dvasinės Žmogaus jėgos daro įtaką dvasinėms gamtos jėgoms. 
Todėl keičiasi pažinimo sąvoka: pažinimas nėra sprendimas ir suvo- 
kimas, bet dvasinė Ziüra ir sielos įsijautimas. Galiausiai ir visų pir- 
ma Sokrato idealas, visiško sąmoningumo, aiškumo ir savikontrolės 
idealas, vientisos, harmoningos, sąmoningos asmenybės idealas už- 
leidžia vietą kitam idealui, pitagorietiškajam idealui, idealui tokio 
žmogaus, kuris iš esmės yra daugiau negu žmogus, kurio esybės 
šaknys siekia daiktų gylio, net transcendencijos, kuriam atsiveria 
pasauliai, uždaryti paprastiems mirtingiesiems. Tipiškas yra gyveni- 
mo aprašymas, išlikęs iš Septimijaus Severo laikų ir pasakojantis 
apie Domiciano valdymo metais gyvenusį stebukladarį APOLONI- 
JŲ iš Tianos, asketą, kuris keliaudamas aplanko Egipto ir Indijos iš- 

minčius, turi telepatinių sugebėjimų, žino savo ankstesniąją egzis- 
tenciją, viename maro užpultame mieste atpažįsta piktąją dvasią, 
mato kaltininkę, kuri buvo įsikūnijusi viename maldininke, ir t.t. 

Tų religinių-filosofinių ieškojimų, taip pat helenistinių kultų 
centras buvo Aleksandrija, kuri, kita vertus, su savo biblioteka, ob- 
servatorija, zoologijos ir botanikos sodais vis labiau tampa ir spe- 
cialiųjų mokslinių tyrinėjimų centru. Iš helenistinės-judėjiškosios 
Aleksandrijos bendruomenės (apie mūsų eros pradžią) iškyla mąsty- 
tojas, kuriam buvo lemta atlikti tarpininko vaidmenį, — tai FILO- 
NAS, Įstatymui ištikimas žydas, kuris, matyt, iš vidinio poreikio 
kelia sau uždavinį įrodinėti, kad graikų filosofija (traktuojama ek- 
letiškai, su platoniškaisiais elementais jungiant stoiškuosius) iden- 
tiška Biblijai — santarvė, beje, detaliau grindžiama tuo, kad Plato- 
nas paverčiamas Mozės mokiniu. Šio tikslo siekiama Platono idėjas 
vaizduojant mintimis Dievo prote, dieviškame „loge“ ir kartu — pa- 
saulyje veikiančiomis Dievo jėgomis. Taigi sąvokinis Platono realiz- 
mas paverčiamas teologizmu ir psichologizmu (dieviškosios dvasios 
psichologijos prasme). Be to, šio tikslo siekiama dar ir alegoriškai 
aiškinant Biblijos tekstus (pagrindinis Filono kūrinys yra Penkia- 
knygės komentaras), tikint jų pažodine reikšme, įžvelgiant paralelę 
su gamtos aiškinimu; alegorinis aiškinimas stelbia tikrąjį priežastinį 
gamtos aiškinimą. Šventojo Rašto personažai buvusios tikros istori- 
nės būtybės, bet kartu jie esą simboliai, Dievo minčių ar savybių 
apraiškos, ir priešingai: Dievo mintys ir savybės įgauna platoniškųjų 
idėjų ir galiausiai — angelų, žmonių, daiktų regimą pavidalą bei re- 
alumą. Filono raštuose pirmą kartą pastebimas vėlyvosios antikos fi- 
losofijos interpretacijos metodas, kai gamta ir literatūriniai kūriniai 
(ar tai būtų Biblija, ar, kaip vėlesniajame neoplatonizme, — Plato- 
no raštai) aptariami tuo pat būdu, šitaip gamtą paverčiant Dievo raš- 
tu, transcendencijos atitikmeniu, o raštus bei mitus — slėpiningos 
tikrovės liudijimu. Taip pat mums aišku, kad krikščioniškieji filoso- 
fai ir helenistiniai Biblijos interpretatoriai, sekdami Filono metodu, 
Dievo „logą“ paverčia žmogumi Kristumi. 

Didelis sisteminis paskutiniojo senovės filosofijos periodo lai- 
mėjimas galiausiai yra „neoplatonizmas“, PLOTINO kūryba. Ploti- 
nas gimė 203 metais Egipte. Jis pagal laikmečio tendenciją Žavėjosi 
Rytų išmintimi, su imperatoriaus Gordiano kariuomene nesėkmingai 
bandė pasiekti Persiją ir Indiją, kol apsigyveno Romoje, kur apie 
save subūrė grupę mokinių. Čia ir užrašė tuos traktatus, kurie, jo 
mokinio Porfirijo sujungti į 6 grupes, turinčias po 9 knygas, buvo 
pavadinti (pagal šį suskirstymą) „Eneadomis“. 

Plotino mąstymas pirmiausia priešingas bet kokiam materializ- 
mui: tai, kas iš tikrųjų tikra ir veiklu, nuo ko priklauso visa kita, 
yra grynos dvasinės prigimties; tai, kas kūniška, įgauna būtį ir for- 
mą tik dėl to, kad esama konstruojančio, formuojančio ir palaikan- 
čio dvasinio principo; taip pat ir jusliškumas įgauna vertę ir grožį 
tik atsispindint jame slypinčiam dvasingumui. Siela bekūnė, ji taip 
pat nėra su kūnais susijusi „entelecheia“, siela — tai nedali vienin- 
ga esybė, kuri visur kūne tolygiai esti kaip identiška esybė. Remda- 
masis kūno, sielos ir idėjų pasaulio (dvasios) skirtingumu, Plotinas 
siekia visą tikrovę suprasti kaip loginį nuoseklumą pasaulių, kurie 
pagal savo būtį, vienybę, veikimo būdą ir vertę sudaro seką. Viršuje 
yra Dievybė, kurią reikia suprasti kaip Bütj, Vienį ir Gerj: prielai- 
da viso to, kas vieninga, kas esti ar yra gera, yra toks Vienis arba 
Būtis. Paskui Vienį eina nūs pasaulis, mąstančios dvasios ir jo iš- 
mąstytų idėjų pasaulis, griežtos vienybės pasaulis, bet jis skyla į 
subjekto ir objekto dvejybę ir kaip objektas — į idealių objektų 
daugybę, tai idealios ir dėl to nuo laiko nepriklausomos amžinosios 
būties pasaulis. Po jo eina sielos pasaulis, pasaulinės sielos pasau- 
lis ir daugelio iš jos kylančių ir joje esančių individualių sielų pa- 
saulis. Joms būdingas įdvasinantis ir gyvastį suteikiantis, taigi for- 
muojantis bei organizuojantis poveikis, kurio dėka jos sukurta ir 
laiko kūnus kaip apibrėžtus, apribotus, suformuotus darinius. Taigi 
jos orientuotos į kūnus, kuriems skirtas jų troškimas bei veikla, bet, 
kita vertus, jos formuoja kūnus pagal idėjas, kurias gauna iš nūs, 
taigi jos yra tarpininkai tarp idėjų ir kūniškojo pasaulių ir transfor- 
muoja antlaikišką idėjų būtį į fizinių daiktų tapsmą laike. Galiausiai 
paskutinioji yra „materija“, iš kurios siela formuoja kūnus; materi- 
ja yra įvairialypė, neapibrėžta, jai trūksta bet kokios vienybės ir dėl 
to — bet kokio apibrėžtumo, kuris ją padarytų „kuo nors“, ji yra 
„nesanti“. Sielos uždavinys — išsiveržti iš materijos (į kurią ji vis 
patenka per pakartotinius gimimus) ir pasiekti aukštesniuosius pa- 
saulius: retos ir mažai kam pasiekiamos ekstazės dėka žmogui 
pavyksta susijungti su Dievybe ir taip grįžti „emanacijų“, Dievo 
išspinduliavimo keliu. Mat visi daiktai pagal krikščioniškąjį-judė- 
jiškąjį supratimą yra tokie išspinduliavimai, o ne sąmoningi dieviš- 
kos valios kūriniai: kaip saulė spinduliuoja šviesą, taip Dievas — 
savo esmę. 

Vėlesnis neoplatonizmas vis daugiau įgauna mitologinių elemen- 
tų ir tampa nykstančio politeizmo filosofuojančia teologija, sąmo- 
ningai prieSstatoma stiprėjančiai krikščionybei, kurią jau Porfirijas, 
Plotino mokinys ir biografas, kritikuoja specialiame traktate. Prie 

neoplatonikų reikia taip pat priskirti ir IMPERATORIŲ JULIANĄ, 
kuris, paveiktas Konstantino laikais gyvenusio siro JAMBLICHO, 
dar kartą naujam gyvenimui pabando prikelti pagonybę: jo kalba re- 
gimo saulės Dievo, „karaliaus“ Helijo, garbei rodo, kad žemiškąjį 
pasaulį jis laiko inteligibilaus pasaulio atspindžiu, simboliu; inteli- 
gibilaus pasaulio centre yra geris ir vienis, iš kurio anas dvasinių 
esybių pasaulis gauna būtį ir šviesą taip pat, kaip ir mūsų pasaulis 
ją gauna iš saulės. Vėlyvųjų neoplatonikų filosofija didžiąja dalimi 
yra abstraktus mitų aiškinimas, bet, kita vertus, ir abstrakti struktū- 
ra, kuri sąvokas paverčia mitinėmis būtybėmis. 

Savotiškas tikėjimo kultų, ženklų, dievų vardų, švarinimo ir 
šventinimo ceremonijų, „teurginių jėgų“ maginiu poveikiu ir aiškios 
sistemiškos sąvokų scholastikos junginys yra vieno paskutiniųjų pa- 
goniškųjų neoplatonikų, Konstantinopolyje gimusio, Atėnuose mo- 
kiusio PROKLO (410-485) kūryba. Jis savo abstrakčių sąvokų 
sistemą plėtoja Hegelį primenančių dialektinių triadų būdu, remda- 
masis mintimi, jog bet kokie procesai pirmiausia yra padarinio nu- 
tolimas nuo priežasties, po to — sugrįžimas; pasaulį atspindinti są- 
vokų sistema yra ratas, sudarytas iš ratų, kurių plačiausias apibrėžia 
visos esaties pradžią būtyje, pasaulio — Dieve ir jų sugrįžimą į 
Dievybę. 

529 metais imperatoriaus Justiniano įsakymu neoplatonikų mo- 
kykla Atėnuose buvo uždaryta — tai išorinis antikinės filosofijos 
pabaigos ženklas. 

IV 
VIDURAMŽIŲ FILOSOFIJA 


I. ANKSTYVOJI KRIKŠČIONYBĖ IR PATRISTIKA 


Antikinė kultūra gimė natūraliai, kai istorijoje iškilo graikų ir romė- 
nų tautos. Žinoma, šią kultūrą kūrė ne vien čiabuviai, bet svarbiau- 
siais bruožais ji visgi yra vietinės kilmės. Graikų filosofijos istori- 
ja — tai kartu yra ir graikų tautos istorija iki tol, kol graikai buvo 
romėnų filosofijos mokytojais. Kitoks viduramžių dvasinis gyveni- 
mas. Sio gyvenimo subjektai — romanų ir germanų tautos — buvo 
persiėmusios labai išplėtota, brandžia antikos kultūra, buvo jos iš- 
auklėtos, išlavintos, išmokytos. Negalima atsieti viduramžių dvasi- 
nio gyvenimo nuo antikinio sąvokų ir formų pasaulio, nuo antikinio 
žinojimo ir gyvenimo pavidalų. Viduramžių kultūra — tai perimta 
kultūra: jau vien dėl to tarp jos ir antikos negalėjo būti griežtų skir- 
tumy. 

Antikinę kultūrą perėmė jaunos romanų ir germanų tautos, ku- 
rios suaugo su šia kultūra ir buvo jos dvasia išauklėtos. Bet auklė- 
jo krikščionių. Bažnyčia, sukrikščioninusi ir antikinę kultūrą. Tikrąją 
viduramžių bei jų kultūros pradžią žymi trys susidariusios sąlygos. 
Tai tautų kraustymosi metu išryškėjęs germanų ir romanų aktyvus, 
vadovaujantis vaidmuo istoriniame gyvenime, antikinio idėjų pasau- 
lio sukrikščioninimas ir Bažnyčios autoriteto bei galios iškilimas. (Iš 
dalies su šiuo procesu susijęs periferinis reiškinys — islamo ir 
antikos paveiktas arabų genčių ugdymasis ir graikų bažnyčios pa- 
veiktas slavų ugdymasis. Filosofijos plotmėje tai aktualu tiek, kiek 
šis reiškinys turėjo įtakos Vakarų filosofijos raidai.) Tautų krausty- 
masis, sąlygojęs antikiniu dvasios darbu sukrautų bei ištobulintų 
kultūros lobių baisų naikinimą ir išlikusiųjų vertės ir funkcijų nepa- 
prastą iškėlimą, antikinio idėjų pasaulio ir gyvenimo būdo sukrikš- 

čioninimas ir Bažnyčios autoriteto bei galios iškilimas — tai įvy- 
kiai, kurie apgaubia šimtmečius trukusį procesą, tikrąjį viduramžiš- 
kos dvasios tapsmą. Tas procesas plėtojasi dar antikinio pasaulio, 
Romos imperijos ribose; tuo pat metu vyko intensyvi sąveika su to- 
mis idėjinėmis bei dvasinėmis srovėmis, apie kurias jau buvo kal- 
bėta ankstesniame skyriuje. 

Kuo pasireiškia antikinės pasaulio ir gyvenimo sampratos su- 
krikščioninimas? Ką iš esmės nauja atneša krikščionybė? Kas yra 
krikščionybėje specifiška ir skirtinga nuo antikinės pasaulio ir gy- 
venimo sampratos? Pirmiausia tai Dievo, savo valia sukūrusio pa- 
saulį iš nieko, sąvoka. Tuo iškasama neperžengiama praraja tarp ku- 
riančios ir sukurtos gamtos, tarp Dievo ir kūrinijos. Šios visiškai 
absoliučios priešpriešos nebuvo nei antikiniame pasaulyje, nei kū- 
rejo idėjoje. Antikoje Dievas — tai arba architektas, kuris visuomet 
regi materiją ir ją formuoja, net jeigu ji išblėsta į tai, kas neapibrėž- 
ta, neturi kokybės ir egzistuoja tik kaip „galimybė“. Dievui reikia 
medžiagos — kaip ir žmogiškam architektui ar skulptoriui, su ku- 
riuo Dievas, net ir būdamas pranašesnis, stovi vienoj plotmėj. Arba 
Dievas yra pati būtis, kaip ją supranta neoplatonizmas; visa kita turi 
savo būtį per dieviškąją: tada pati ši žmonių, gyvūnų ir daiktų bū- 
tis, net jei ir netiesiogiai „dalyvauja“ dieviškoje būtyje, savo pri- 
gimtimi nesiskiria nuo dieviškosios-sukurtos būties, daiktų tapsmas 
taip pat yra „išėjimas“ iš Dievo, o ne gryna jo valios paliepimo iš- 
dava. Krikščioniškoji Kūrėjo idėja, mintis apie tai, kad pasaulis ir 
žmonės yra tik kūrinijai, ilgai, bet vis nepakankamai aiškiai kovo- 
jo su neoplatoniškąja pažiūra, kuri nuolat prasiskverbdavo į krikš- 
čioniškosios minties tėkmę. Krikščioniškoji Dievo idėja ir krikš- 
čioniškasis Dievo ir žmogaus santykio apibrėžimas vis linksta į 
mistiką. Mat bet kokios mistikos esminis bruožas — Dievo ir žmo- 
gaus vidinės giminystės ıdeja. Nors Dievą ir žmogų skiria daug pa- 
kopų, visgi jie yra giliai vieningi, tarp jų esanti praraja gali būti už- 
pildyta iki visiško abiejų pusių susiliejimo. 

Kūrėjo ir kūrinio priešprieša, taikoma Dievo ir žmogaus santy- 
kiams, neturi jokios teorinės, o tik svarbią praktinę reikšmę. Jei 
žmogus yra tik dieviškosios valios dėka, tai jo gyvenimo prasmė — 
vykdyti Kūrėjo valią. Krikščionybės pasaulėžiūra teocentriška kita 
prasme negu neoplatonizmo. Neoplatonizme Dievas yra visa visame, 
kartu visa būtis yra dieviška, o krikščionybėje viskas yra Dievo dė- 
ka ir del Dievo, jo garbei, jo šlovei, tam, kad jis apsireikštų. Visai 
skirtingi dalykai, kai aš sakau, kad Dievas pasireiškia daiktuose, ir 
kai aš sakau, kad jis daiktuose apsireiškia: apsireiškimas rodo jo es- 

mę ir valią, kuri pripažįstama vienintelė turinti galią. Iš to kyla 
aukščiausia, išskirtinė krikščionių dorybė — nuolankumas, sudaran- 
tis krikščioniškojo pieteto esmę. Nuolankumo priešprieša — išdidu- 
mas kaip yda; tai noras būti lygiam su Dievu ar užimti jo vietą. Pa- 
gal tai perdažomos antikinės „dorybės“, kurios, jei tik neapimtos 
nuolankumo ir nesusiję su Dievu, tampa „ypatingomis ydomis“ (ne- 
svarbu, kur arba kada atsiranda šis posakis). Viskas susiję su Die- 
vu, taip pat ir Žmonių tarpusavio santykiai: ne dėl to, kad žmonės 
iš prigimties lygūs, bet dėl to, kad visi jie — Dievo vaikai arba bro- 
liai ir seserys Kristuje, taigi sudaro vieną šeimą, visiems galioja tei- 
singumo įsakymas, dabar pavirtęs liepimu „mylėti“. Nuo Dievo ne- 
atsiejamas ir Žmogaus santykis su žemiškąja valdžia, su valstybe, 
nes bet kokį autoritetą nustato arba leidžia vienintelis autoritetas — 
Dievas. Priešprieša Senajam Testamentui yra tai, kad Dievo santy- 
kis su žmonėmis grindžiamas meile, o į patį Dievą žiūrima kaip į 
„tėvą“. Tačiau tai nereiškia linkimo sakyti, kad Dievas į pasaulį įei- 
na kaip aktyviai kurianti jėga (juolab kad Dievo vaikais iš esmės 
tampama tik per atgimimą Kristuje). Greičiau tuo grindimu sudva- 
sinamas žemiškasis vaiko — tėvo santykis, ir šis santykis traktuo- 
jamas žmogaus ir Dievo santykio požiūriu. Tėvo autoritetas yra iš 
Dievo perkeltas ir pasiskolintas, o vaiko paklusnumas, jo pagarba 
tėvams — tai natūralus laikysenos Dievo atžvilgiu simbolis. 
Dievas, visagalio Kūrėjo valios subjektas, yra asmeninis Dievas. 
Asmeninis Dievas suponuoja asmeninę sielą kaip Aš suponuoja Tu. 
Krikščionių Dievo asmenybiškumas glaudžiai susijęs su jo transcen- 
dencija, jo absoliučiu anapusiSkumu, kuris savo ruožtu vėlgi pabrė- 
žia prarają tarp Dievo ir kūrinijos. Neasmeninis dieviškumas, die- 
viškasis „tai“ Platono idėjų ar juo labiau herakleitiškojo ar stoiškojo 
logo pavidalu kažin kaip ištirpsta pasaulyje, išsisklaido jame, leidžia 
atžalą sielose. Bet kokia mistika, bandydama atkurti Dievo ir Zmo- 
gaus vienybę, linksta neigti arba silpninti Dievo asmenybę, jo 
Aš-būtį, pavyzdžiui, skelbia Dievą „viršasmenine“ būtybe, t.y. mė- 
gina įrodyti, kad Aš-būtis — tai žemesnioji būties pakopa. Šis su- 
menkinimas atsiliepia ir žmogaus sielos Aš-būčiai. Mat asmeninį 
Dievą atitinka asmeninė siela: personalistinis religingumas neišven- 
giamai skatina formuotis sielos asmenybiškumo sąvoką. Antikinė fi- 
losofija sielą traktuoja kaip iš esmės neasmeninę, kaip gamtos fak- 
torių, todėl ji natūraliai kuo glaudžiausiai susieja sielos ir organinio 
gyvenimo sąvokas. Ir ten, kur kalbama apie sielą, visad aiški min- 
tis apie pasaulio sielą, kurios atšaka yra atskira siela. Mintis, kad 
siela, būtent vieniša siela, atsiduria Dievo akivaizdoje ir jaučia įbes- 

tą jo žvilgsnį, iš esmės nėra antikinė. Krikščionis, sekdamas di- 
džiuoju pranašų ir Jėzaus pavyzdžiu, kreipiasi į Dievą maldoje, kaip 
Aš — į Tu, kaip viena atskira asmenybė — į kitą, netgi nepalygi- 
namai didingesnę. Mistikas kreipiasi į Dievą ne maldoje, jis ieško 
Dievo kontempliacijoje, ekstazėje, peržengdamas savo Aš ribas. 

Sokratika, aiškiai siekianti sąmoningumo, ir krikščionybė gali 
sudaryti tam tikrą bendrą frontą prieš panteistinę mistiką, užsimo- 
jusią įveikti sąmonės sritį. Tačiau ši sąjunga išryškėja tik naujaisiais 
laikais, Šviečiamojo amžiaus, pirmiausia Kanto, filosofijoje, kur vie- 
ninteliu tikėjimo į Dievą šaltiniu skelbiama autonominė sąžinė. 
Ankstyvajai krikščionybei ir viduramžiams, griežtai pabrėžiantiems 
Dievo ir kūrinių priešingybę, šis kelias uždaras: Dievas niekada ne- 
gali būti mąstomas pagal žmogaus asmenybės pavyzdį. Priešingai — 
žmogus yra Dievo atvaizdas nelyginant platoniškasis šešėlis. Tai vis 
dėlto įgalina bent jau analogišką Dievo savybių, nusistovėjusių per 
dogmą bei apreiškimą, aiškinimą remiantis siela (užuot apeliavus į 
gamtą). 

Greta kūrinių pasaulio asmeninio, transcendentinio kūrėjo yra 
kita krikščioniško tikėjimo atrama. Tai mintis apie Žmogaus išsilais- 
vinimą iš nuodėmės bei mirties per sakramentu sutvirtintą ir įvyk- 
dytą susitapatinimą su Dievažmogiu. Dievažmogio idėja bendra 
krikščionybei ir kitiems helenistiniams kultams, kurie nuo pirmojo 
mūsų eros šimtmečio vis labiau įsiverždavo į Romos imperiją ir su- 
burdavo bendruomenes. Jų įsiskverbimas į religinį antikos gyveni- 
mą rodo, jog formuojasi asmeninis, individualus religinis poreikis, 
besiskiriantis nuo oficialiosios Romos religijos, kuri buvo banalina- 
ma iki gryno valstybės reikalo (ir galiausiai — per imperatoriaus 
kultą — net iki valstybės sudievinimo). Šis asmeninis religingumas 
auga juo labiau, kuo daugiau viešieji reikalai užgožia individą, jo 
įtaką bei aktyvius interesus, t.y. kuo labiau valstybė iš gyvo polio 
virsta imperija ir prievartos mašina, kurios valdymas galiausiai at- 
siduria vieno rankose. Tačiau pirmiausia šis asmeninis religingumas 
reiškia asmeninio nemirtingumo troškimą (tai, beje, susiję su ryšių 
tarp individo ir jį pergyvenančios bendruomenės susilpnejimu). Ko- 
dėl dabar krikščionybė laimi konkurencinę kovą su kitais helenisti- 
niais kultais? Čia pirmiausia reikia paminėti iš judaizmo paveldėtą 
išskirtinumą, kuris neleidžia krikščionybei susiplakti su kitais kul- 
tais, išblėsti ir išnykti visuotiniame religiniame sinkretizme (nors to- 
kio išsisklaidymo užuomazgų ir esama). Šis išskirtinumas nutiesia 
kelią iš religinės bendruomenės į Bažnyčią. 

Dievo tapimas žmogumi ir sakramentinė jungtis su juo yra mis- 
tinis krikščionybės elementas, kuris neleidžia jai prarasti ryšio su 
mistika (ir kartu su panteizmu), nors šie ryšiai kartais atrodo labai 
įtempti. Galimybę transcendentinį asmeninį Dievą-kūrėją, iš princi- 
po besiskiriantį nuo visos kūrinijos, sujungti su sakramentine mis- 
tika pasiūlė Pauliaus teologija. Joje kalbama apie kaltę, kuri su- 
prantama kaip „nuodėmė“, kaip kaltė prieš Dievą, ir apie mirtį. Tai 
reiškia, kad žmogus iš prigimties, dėl savo kilmės, savo „physis“, 
esąs nuodėmingas ir pasmerktas mirti. Dievas laisva valia pasiunčia 
savo sūnų, kad išganytų žmogų, kuris Dievo malonės dėka, sekda- 
mas Kristumi, atgimsta. Laisva Dievo veikla yra vienkartinis isto- 
rinis įvykis. Toks jis įsitvirtina krikščionybės dogmatikoje, nors ir 
buvo mistikoje mėginimų jį aiškinti kaip laikui nepavaldų, neisto- 
rinį ar ikiistorinį procesą. Todėl krikščioniškoji filosofija turi būti 
istorijos filosofija, istorijos metafizika, turi įtraukti žmogų į istoriją. 
Krikščionybės pagrindas yra istorinė tradicija, o visi kiti helenisti- 
niai kultai remiasi simboliškai aiškinamu mitu. Ši tradicija turi įgau- 
ti neliečiamą, kanoninę formą ir susikurti autoritetą, kuris saugotų 
tą neliečiamybę. 

Krikščioniška religija remiasi „tikėjimu“, be tikėjimo ir tikėjimo 
sąvokos ji negalima. Tikėjimas tampa tvirtai įsitikintu dalyku ir aiš- 
kiai atribojamas nuo bet kokio „žinojimo“: intuityvaus, vidiniu ap- 
reiškimu paremto gnostinio ar visuotinai patikrinamo empirinio bei 
išvadomis grįsto žinojimo. Ir tai daroma tokiu mastu, kokiu stiprė- 
ja wadicija ir ją sergintis bei atstovaujantis Bažnyčios autoritetas. 
Per šį laikotarpį kartu turėjo būti konkrečiai išspręsta tikėjimo ir Zi- 
nojimo santykio problema. 

Iš krikščioniškųjų išganymo idėjų reikia pereiti į moralinę krikš- 
čionio poziciją. Žmogus pagal savo prigimtį — Žodį „prigimtis“ su- 
prantant graikiškojo „physis“ prasme, iš esmės reiškiančia „natūra- 
liai tapęs“, taigi turintis pagimdytumo momentą, — yra nusidėjėlis 
ir atiduotas mirčiai. Nuodėmė jam būdinga taip pat, kaip ir faktas, 
kad jis gimė ir yra mirtingas, nuodėmės atsikratyti galima tik ant- 
gamtiniu būdu. Tai nereiškia, kad žmogus negalėtų ar neturėtų ko- 
voti su nuodėme, priešingai, nekovodamas jis visiškai nejaustų iš- 
ganymo poreikio. Tai tik reiškia, kad savo paties jėgomis šioje 
kovoje jis nelaimės (jau pati mintis, kad žmogus savo paties jėgo- 
mis galėtų pasiekti tikslą, taigi „palaimą“, kaip moko plačiausia 
prasme traktuojama sokratika, yra akiplėšiška, vadinasi, nuodėmin- 
ga). Tačiau ta kova, kurią jis kovoja, tai kova su visa savo prigim- 
timi, o tikslas — įveikti šią prigimtį (vėlgi physis prasme). Kitaip 

tariant, krikščionybei iš esmės būdingas nekaltybės idealas. Stoiško- 
ji apatija, sokratinis suverenumas afektų, juslinių geidulių atžvilgiu 
— tai visai kas kita nei šis nuolat, visų jėgų įtempimo reikalaujantis 
ir niekad iki galo nepasiekiamas troškimas įveikti „kūną“. Stoikai, 
Sokratas, net Platonas remiasi mintimi, kad „aukštesnioji“ žmogaus 
sielos pusė privalo ir gali viešpatauti žemesniajai; krikščionybei sie- 
la savo natūraliu pavidalu kaip visuma yra sugedusi; čia tikslas vi- 
sai kitas, naujas žmogus. Kaip tik dėl to, kad nemirtinga yra ne 
aukštesnioji žmogaus sielos dalis, prisikelia visas Žmogus, jeigu jam 
tenka išganymo malonė; pomirtinį gyvenimą gyvena ne kūniška sie- 
la, bet „atgimęs kūnas“. Taigi tai, kas „natūralu“, kaip visuma yra 
pasmerkta ir kaip visuma išteisinta. Kaip tai daroma, aiškiausiai pa- 
rodo laikysena mirties atžvilgiu. Mirtis, teisinga laikysena jos at- 
žvilgiu, mirties baimės įveikimas buvo svarbus antikos filosofijos 
klausimas, kuriuo iš pradžių domėjosi sokratika, o vėliau ypač po- 
aristotelinės mokyklos. Ir čia visada dominavo idėja, kad mirties 
baimė yra klaida, kurią gali įveikti žmogaus protas: Platono raštų 
Sokratas mirtį laiko arba užmigimu, arba perėjimu į kitą gyvenimą 
(kuriame taip pat bus uždavinių ir tikslų), taigi jokiu būdu mirtis 
jam nėra kažkas, ko reikėtų bijoti; Sokratas, Platonas „Fedone“ „įro- 
dinėja“ sielos ir mirties nesuderinamumą, taigi sielai mirties nėra; 
stoicizmas mirimą vaizduoja kaip žmogaus ištirpimą pasaulyje, kaip 
jo paskirties subrendimą bei išsipildymą; o epikūriečio mirtis „ne- 
pasiekia“. 

Visi šie mirtį atmetantys svarstymai krikščionims, tiek Pauliui, 
tiek Augustinui — tai saviapgaulė, savęs įtikinėjimas, kad mirties 
nereikia bijoti. Mirties baimė žmogiška, ji yra net Žmogiškumas ap- 
skritai, tokia žmogiška kaip ir nuodėmė, nuo kurios mirtis neatski- 
riama. Išvaduoti iš mirties baimės galima tik išvaduojant iš mirties, 
ir tai gali įvykti tik per malonę. Šiuo klausimu antikos ir krikščio- 
nybės keliai išsiskiria aiškiausiai — skiriasi ne atskiros idėjos, bet 
pagrindinės nuostatos gyvenimo atžvilgiu. Ir šią priešpriešą antikai 
aiškiai išreiškia du vyrai: Paulius, krikščionybei suteikęs religijos 
pavidalą, ir Augustinas, padėjęs bažnytinės pasaulėžiūros pagrindus. 

ia buvo parodytos krikščionybės ir antikos filosofijos principi- 
nės priešpriešos, tačiau lengva pastebėti ir jų sąlyčio taškus — su 
Platono ir neoplatonikų dualizmu bei idealizmu, su Aristotelio te- 
ologija, su stoikų monoteizmu ir tikėjimu lemtimi. Tik viena kryp- 
tis iš pat pradžių buvo atmesta: tai skepticizmas. Šalininkai teorijos, 
kuri remiasi besąlygišku tikėjimu, visišku pritarimu tam tikriems 
mokslo pagrindams, jokiais būdais negalėjo sutikti su mintimi apie 

abejojimą, jog Žmogus negali iš viso suvokti tiesos, galutinės, tik- 
ros tiesos. Reikia atkreipti dėmesį, kad besibaigiančiai senovei ir 
prasidedantiems viduramžiams „tikėjimas“ iškilo ne kaip mokymas 
apie pripažinto „mokslo“ pagrindą ir metodą, kad čia nekalbama — 
kaip dažnai naujaisiais amžiais — apie „religijos“ ir „mokslo“ (re- 
liginio ir mokslinio pasaulėvaizdžio) priešpriešą. Kur ši priešprieša 
iškyla, ten nubudusi skeptinė nuostata mokslo, jo išdavų ir metodo 
atžvilgiu gali tarnauti tikėjimo bei religijos pagrindimui. Tačiau mū- 
sy aptariamu laiku kalbama apie priešpriešą tarp tikinčiojo, kuris Zi- 
no tiesą, ir abejojančio, kuris aiškina, kad toks žinojimas nejmano- 
mas. Antra, čia kalbama apie visuotinai galiojančio tikėjimo ir 
asmeninio apreiškimo ar intuicijos priešpriešą. 

Jei mes nekreipsime dėmesio į atsitiktinius stoiškus Pauliaus po- 
sakius (stoikų poeto Arato citata „Gi mes esame iš jo giminės“) ir 
į filoniškosios logo sąvokos pritaikymą Kristui Jono evangelijos 
pradžioje, tai pirmą aiškų graikų filosofijos ir krikščioniškosios te- 
orijos ryšį galėtume išvysti antrojo šimtmečio apologetinėje litera- 
tūroje, t.y. proginiuose raštuose, ginančiuose krikščioniškąją religiją, 
iš dalies prašymuose imperatoriui, iš dalies šviečiamuosiuose raštuo- 
se visiems pagonims. Sių raštų pagrindinis uždavinys yra atremti 
priekaištus, daromus krikščionims. Į priekaištus dėl jų gyvenimo bū- 
do ar komunijos atsakoma nurodant krikščioniškosios moralės griež- 
tumą; ateizmo ir Dievo neigimo priekaištas atremiamas teigiant 
krikščioniškosios—monoteistinės Dievo idėjos aukštumą, taip pat ir 
tai, kad ir krikščionys, nors monoteizmą laiko geriausiu, pripažįsta 
egzistuojant angelus ir demonus; kaltinimams priešiškumu valstybei 
krikščionys priešstato savo faktišką lojalumą. Žymiausias iš šių se- 
niausiųjų apologetų yra JUSTINAS Kankinys, reiškęsis apie antro- 
jo šimtmečio vidurį. Jis gimė Palestinoje, graikų šeimoje. Į krikščio- 
nybę jis ateina išstudijavęs įvairias filosofines sistemas (stoicizmą, 
peripatetikus, pitagorizmą, platonizmą). Pagrindinė jo atsivertimo 
priežastis — įspūdis, kurį jam padarė krikščionybės kankinių ištver- 
mingumas bei ištikimybė įsitikinimams: niekingam skepticizmui, 
kylančiam iš filosofinių krypčių priešpriešos, priešstatoma krikščio- 
nybės „kankinių“ tikėjimo jėga, kuri atsirasti gali tik Žinant absoliu- 
čią tiesą. Šitaip Justinas šventuosiuose krikščionybės raštuose ran- 
da vienintelę „tikrą ir gydančią filosofiją“. Tačiau kartu jis stengiasi 
parodyti, jog tikroji filosofija, kurią propagavo didieji graikų filo- 
sofai — Sokratas, Herakleitas, Platonas, stoikai, — sutampa su 
krikščionybės teorija, t.y. Justinas eina Filono pėdomis, Kristuje ma- 
tydamas žmogumi tapusį loga. Kaip ir Filonas, ir jis Platoną vaiz- 

duoja Mozės mokiniu. Kita vertus, tai jam, beje, netrukdo šitą patį 
logą, kuris pasirodo kaip Kristus, paversti kiekviename žmoguje 
glūdinčia veiklia užuomazga, taigi suteikti kiekvienam žmogui ga- 
limybę pažinti Dievą ir gėrį be apreiškimo ir iki bet kokio apreiš- 
kimo. Iš esmės jis čia, žinoma, seka Pauliumi, nubrėžusiu paralelę 
tarp Mozės dekalogo ir natūralios sąžinės. Šit jis vėlgi atmeta ne- 
mirtingumo „įrodymus“ ir nemirtingumą laiko išskirtine Kūrėjo ma- 
lonės dovana žmonėms (kūno prisikėlimo pavidalu). Visose šiose 
mintyse matome sistemingą svyravimą: viena, krikščioniškąją teoriją 
siekiama suderinti su eklektine filosofine tradicija, atmetančia tik 
skepticizmą ir epikūrizmą; antra, akcentuojamas išskirtinis savotiš- 
kumas krikščioniško tikėjimo Šventojo Rašto apreiškimais; Šventa- 
sis Raštas suprantamas ne protu, o per malonę. Šita Justino pozicija 
tipiška apologetams, nors tarp jų buvo ir fanatikų, kurie visą grai- 
kų filosofiją atmeta kaip doroviškai sugadintą ir kaip Dievui prie- 
šiškų demonų kūrinį. Tokie buvo Tacianas Asiras arba Hermijas, 
„Pagoniškųjų filosofų pajuokimo“ autorius. Tačiau jų sumanymai 
nebuvo sėkmingi, ir tai matyti iš to, kad savo rašliavoje jie patys 
negalėjo išvengti fanatiškai pultos filosofijos įtakos. 

Naujas krikščioniškosios filosofijos raidos etapas prasideda su 
tuo pat metu atsiradusiu gnosticizmo judėjimu ir prieš jį kilusia re- 
akcija. Čia jau nebekalbama apie krikščionybės polemiką su pago- 
nybe, bet apie polemiką pačioje krikščionybėje, nors, žinoma, reli- 
ginė „gnosticizmo“ kryptis nėra visiškai krikščioniška, o tik tipiškas 
vėlyvojo antikinio religinio sinkretizmo produktas. Kaip tik polemi- 
koje su gnosticizmu ir atsiribojant nuo jo pasiteisina anksčicu mi- 
nėtas, nuo pat krikščionybės pradžios jai būdingas esminis išskirti- 
numo momentas. Kartu stiprėja dvasinis tikrosios Krikščioniškos 
bažnyčios pagrindas. Bažnyčia iškyla kaip „tikėjimo taisyklėse“ 
glausčiausiai suformuluotų neginčijamų krikščioniškų tiesų saugoto- 
ja. Šios apreikštos tiesos įtvirtintos Senajame ir Naujajame Testa- 
mente, ir individas tegali tik nuolankiai tyrinėti visam laikui duotus 
pagrindus, o ne atradinėti nežinia kaip naujai apreiškiantį mokslą. 
Pats patvariausias gnosticizmo produktas, atsiradęs konkurencijoje 
su Katalikų bažnyčia, kuri pati kilo iš kovos su gnostikais eretikais, 
buvo Markiono Pontiečio bažnyčia. 

Ši bažnyčia, kaip ir jos pergalinga priešininkė, remiasi Šventuo- 
ju Raštu ir Pauliaus teologija, tačiau, radikaliai neigdama Senąjį Te- 
stamentą, ji praranda gilesnes sąsajas su tradicija bei istorija (t.y. 
tuos momentus, kuriuos vėliau genialiausiai plėtos Augustinas). Čia 
dar reikia pridurti, kad minėta bažnyčia, išpūsdama nekaltybės ide- 

alą, apskritai nukrypsta į radikalų asketinį santuokos bei lytinio gy- 
venimo neigimą ir dėl to save pasmerkia trumpalaikei, į pasaulio 
pabaigą besiorientuojančios sektos egzistencijai. Visos gnostinės sis- 
temos sutaria dėl tam tikrų pagrindinių idėjų. Jos griežtai dualistiš- 
kai supriešino Dievą, visokio gėrio ir šviesos pagrindą, su pasauliu, 
kuris dabar tampa ne Dievo kūriniu, bet pavaldžiu, kartais Dievui 
priešišku Demiurgu. Taip perkerpamas ryšis tarp Senojo Testamen- 
to Dievo Kūrėjo ir Naujojo Testamento Išganančiojo Dievo, o Mar- 
kiono mokyme — tarp meilės Dievo ir grynojo teisingumo Dievo. 
Dievas, išganantis žmogų, kurio logas iškyla Kristuje, nėra pasau- 
lio kūrėjas. Taip išsprendžiama krikščionybei sunkiausia teodicėjos 
problema, klausimas, kaip nuodėmių ir nelaimių pasaulis gali būti 
Dievo kūrinys. Tačiau, kita vertus, „blogis“ jau nebėra grynai žmo- 
gaus kaltė ir nuodėmė, o išganymas virsta labiau išganymu nuo pa- 
saulio negu nuo nuodėmės; kaltes jausme, nuodėmės išgyvenime 
glūdintis krikščioniškos jausenos bei tikėjimo moralinis pagrindas 
perkeliamas į kosminį. Jau nebe atskiras žmogus nusivilia dėl savo 
kaltės jausmo ir nesugebėjimo savo jėgomis išsivaduoti iš šios naš- 
tos, dėl kurios jis pats kaltas, ir griebia stebuklingai ištiestą Dievo 
malonės ranką, bet „išganymas“ tampa pagalba, kurią jam, kovojan- 
čiam su substanciniu „blogiu“, suteikia Dievas. Atskiras žmogus 
tampa atvaizdu kovos, kuri amžinai tęsiasi tarp šviesos ir tamsos, 
tampa kovos lauku, kuriame grumiasi kosminės jėgos, šis ir anapu- 
sinis pasaulis. Šitaip, bent jau Bazilido ar Valentino gnosticizme, 
krikščioniškasis pasaulėvaizdis su savais Dievo ir nuodėmingos, iš- 
ganymo trokštančios sielos poliais pereina į spekuliatyviąją kosmo- 
goniją, kuri vaizduoja pasaulio tapsmą kaip antlaikinį dalyką. Tai, 
kas atsitinka su žmogumi ir žemėje, yra tik to pasaulio atvaizdas, 
šešėlis, kopija. Žinoma, ši kosmogonija yra psichologinė, t.y. kos- 
minės jėgos („eonai“) ir hipostazuotos (savaiminės) jėgos, tarp ku- 
rių vyksta amžinoji drama, yra kosmiškai interpretuojamos vidinės 
sielos jėgos. Tačiau sielos turinys, pažemintas iki gryfo simbolio 
bei šešėlio, netenka, kaip ir individo Aš bei jo moralinis išgyveni- 
mas, savo tikrovės ir svarbos. Taip pat pasikeičia ir istoriškumo są- 
voka. Kristaus pasirodymas žemėje praranda ypatingo istorinio įvy- 
kio jėgą, reikšmę ir tikrovę: ne Dievas tampa Kristumi žmogumi, 
bet dieviška jėga susijungia su tariamu žmogaus kūnu. Tačiau ga- 
liausiai ir pirmiausia pasikeičia išganymo kelias. Žmogaus esmė jau 
keičiasi ne dėl Dievo malonės suteikiamo atgimimo Kristuje, kai 
žmogus turi tik nuolankiai klausyti Dievo ir palaimingai jį stebėti. 

mogui pergalę garantuoja žiūra, pažįstanti visas tas kosmines pa- 

slaptis bei sąryšius, kuriuos apreiškė Kristus, pažino ir išaiškino 
gnostikai. Ši pergalė iš esmės identiška šviesos pergalei prieš tam- 
są, gėrio pergalei — prieš blogį. Ta pažįstančioji žiūra, kurią sudaro 
iš dalies vidinis gnostiko supratimas, iš dalies jo sugebėjimas su- 
vokti Kristaus žodį bei jį teisingai aiškinti, yra „gnosis“. Pagaliau 
tai, kad žmogus gali save išganyti asmenine pažįstančiąja žiūra, o 
tas pažinimas yra raštų interpretavimas ir kosminis sieloje vykstan- 
čių procesų aiškinimas, beveik reiškia teigimą, kad Dievas išgano 
per žmones. Šis gnostiko teiginys, nepaisant krikščioniškų bruožų, 
yra antitezė tam, kas gnosticizme tikrai krikščioniška. 
Gnosticizmo priešininkai tai „gnosio“ sąvokai griežtai priešino 
„pistis“, tikėjimo sąvoką. Neigdamas savavališkas spekuliacijas, 
IRENĖJAS (miręs apie 202) iškelia gryną apaštalų palikimą, kuris 
teigia aukščiausiojo Dievo identitetą su Pasaulio Kūrėju ir šitą Die- 
va parodo kalbantį su žmonėmis, pagonimis, žydais, krikščionimis 
per gamtos, Senojo ir Naujojo Testamento apreiškimus. Tik iš šių. 
apreiškimų, o ne per ypatingą žiūrą mes galime pažinti Dievą tiek, 
kiek jį apskritai žmogus gali pažinti, nes galiausiai Dievas yra iš ev- 
mės nepasiekiamas, tik išdidūs gnostikai tai pamiršta. Vienintelis 
tikras „gnosis“ yra apaštalų mokymas, perduotas per Bažnyčią. Ti- 
kėjimo ir gnosio priešprieša labiausiai užaštrinta žodžiuose, kurie 
priskiriami tikrajam lotyniškos krikščioniškos literatūros pradininkui 
TERTULIANUI (gimė apie 160), tačiau tokios formuluotės jo raš- 
tuose nerandame: credo, guia absurdum est — tikiu, nes tai, kuo ti- 
kiu, prieštarauja mano protui. Vadinasi, tikrasis tikėjimas yra proto 
paniekinimas, nuolankus supratimo bei noro suprasti atsisakymas. 
Žinoma, ir Tertulianas, prieštaraudamas gnosticizmui, erezijai, vėl 
stoja prieš filosofiją: filosofai nuo Talio iki Sokrato, Platono, Zeno- 
no esą „eretikų patriarchai“. Visas klaidingas teorijas galima kur 
nors filosofų raštuose surasti. Dievą galima pažinti tik per Kristų, 
Kristų — tik per Šventąją Dvasią ir Tikėjimo Sakramentą. Tačiau 
šis aistringas priešiškumas ne&trukdo Tertulianui, kaip ir anksčiau Ta- 
cianui Asyriečiui, filosofijos dalykuose akivaizdžiai būti graikų fi- 
losofijos veikiamam. Tai ypač ryšku traktate apie sielą, kuri mąsto- 
ma pagal stoikus — kaip visai materiali, atsirandanti iš tėvo sėklos. 
(Dėl to ir pirmoji nuodėmė čia aiškinama, taip sakant, fiziologiškai. 
ARNOBIJAS šiai „tradukcionistinei“ teorijai priešstato „kreacioniz- 
mą“, teoriją apie ypatingą kiekvienos žmogaus sielos sukūrimą.) Su 
griežta žinojimo ir tikėjimo priešstata, t.y. Žmogaus proto pragaiš- 
tingumu, siejasi Tertuliano požiūris į natūralius Žmogaus norus, taip 
pat lytinį gyvenimą, kaip pražūtingus, nepataisomai nuodėmingus ir 

smerktinus. Taip galiausiai jis pasuka į puritonišką montanistų sek- 
tą, kuri tiki, jog artimiausiu metu įvyksiąs Kristaus sugrįžimas. Šiuo 
žingsniu jis, kaip ir gnostikai, su kuriais kovojo, iškrypsta iš kelio, 
istoriškai vedusio į laiminčios ir auklėjančios Bažnyčios išsiskleidi- 
mą, ir atsiduria akligatvyje. 

Nuo lotyniškųjų Vakarų perkėlę žvilgsnį į graikiškuosius Rytus, 
nuo Tertuliano — prie KLEMENSO ALEKSANDRIEČIO (mirusio 
215) ir jo didžiojo mokinio ORIGENO (185, arba 186-254), kuris 
vėliau perėmė ir Aleksandrijos katechetų mokyklos vadovavimą, 
mes išvysime nepaprastą vidinį krikščioniškų-bažnytinių gnosticiz- 
mo kritikų priešingumą. Tertuliano teorines pažiūras gana stipriai 
veikė šiurkštesnis, konkretesnis stoikų materializmas, o Klemensui 
geriausias iš visų filosofų — PLATONAS (nors vėlgi jo piešiamam 
šventuolio ir išminčiaus portretui, — kuriame susijungia antikinė 
sapientia dorybė su krikščioniškai nuolankia pietas dorybe, — bū- 
dingi ryškūs stoiškieji bruožai). Tačiau svarbiau yra kita. Tertulia- 
nas pasmerkia filosofiją kaip piktų demonų ir žmogaus įžūlumo kū- 
rinį, nors ir neišvengia jos įtakos. O Klemensui filosofija — tai 
Dieviškojo logo dovana žmonėms. Kaip žydus išauklėjo Įstatymas, 
taip pagonis — filosofija, paruošusi juos priimti krikščionybę. Grai- 
kų filosofijoje yra dalinė, išsklaidyta tiesa, kuri krikščioniškame ap- 
reiškime iškyla suvienyta ir užbaigta. Galiausiai bei pirmiausia ir 
Klemensas siekia „gnosio“, įgalinančio prasiskverbti į krikščioniš- 
kąją tiesą ir ją suprasti. Filosofija čia atlieka neišvengiamos pagal- 
binės priemonės vaidmenį, tik, žinoma, būtina pirminė gnosio pako- 
pa yra „tikėjimas“, o atitikimas jo turiniui visada yra filosofinės 
spekuliacijos teisingumo kriterijus. Taigi Klemensas labai artimas 
vėlesniajam „credo ut intelligam“ — tikiu, kad vėliau tai, kuo tikiu, 
patikrinčiau protu; tai visiškai priešinga griežtai tikėjimo ir proto 
priešpriešai pasakyme „credo, guia absurdum“. Tačiau Klemensas ti- 
kėjimo ir žinojimo ryšiui suteikia kiek kitokią prasmę. Kitaip negu 
scholastai (Anzelmas) Klemensas mano, kad tikėjime iš pradžių nėra 
galutinai suformuluotų tiesų, kurias filosofija įrodytų, susistemintų, 
ir tada, remiantis šia sistema, jos vėl būtų interpretuojamos, kaip in- 
terpretuojantis juristas elgiasi su faktiškai esančiu įstatymo tekstu. 
Pamaldžiai nuolankus apreiškimo suvokimas, anot Klemenso, yra 
būtinas auklėjamasis pasiruošimas filosofinei žiūrai. „Auklėjimo“ 
idėja apskritai visada yra Klemenso dėmesio centre; auklėjimas ir 
gamtos sudvasinimas — štai kas jį skiria nuo Tertuliano, kuris rei- 
kalauja prievartinio slopinimo. Tas pats ir etikoje: Tertulianas siekia, 
kad instinktas ten, kur jo neįmanoma nuslopinti, būtų leistas. San- 


102 FILOSOFIJOS ISTORIJA 


tuoka jo požiūriu — tai laikinas, reikalo spiriamas, su išlyga leis- 
tas gyvuliškumas. O Klemenso požiūriu santuoka — tai kelias į ins- 
tinkto sutaurinimą bei sudvasinimą. 

Klemensui nebūdingas sisteminis mąstymas. Jo filosofinė knyga 
vadinasi „Kilimai“ („Stromata“), „Mokslinių komentarų apie tikrą- 
ją filosofiją audinys“; taip buvo įprasta vadinti traktatus, kurie be 
vieningo plano ir nuoseklios minčių tėkmės aptaria įvairius dalykus. 
Šiuo atžvilgiu visai kitoks buvo jo sekėjas ORIGENAS, žymiausias 
ikiaugustiniškosios krikščionybės mąstytojas, galbūt buvęs mokinys 
to paties Amonijaus Sako, kurio paskaitų klausėsi ir Plotinas. Pas- 
tarojo mokinys, filosofas ir krikščionybės priešas Porfinijas, anot 
Euzebijaus citatos, su pagarba kalbėjo apie žinias, kurias Origenas 
įgijo iš graikų filosofijos; jo žodžiais, Origenas „helenizuodamas“ 
žydiškiesiems ir krikščioniškiesiems mitams priskyrė graikų filoso- 
fiją. Nors iš tikrųjų Origenas kovoja prieš gnosticizmą, tačiau gnos- 
tinę žiūrą, asmeninį vidinį apreiškimą ir pažinimą jis pakeičia fi- 
losofine tradicija besiremiančia interpretacija, kuri, kaip rodo jo 
pagrindinio traktato („Apie pradus“) fragmentai, suplaka krikščio- 
niškąsias idėjas su platoniškosiomis ir dėl to žymiai susilpnina tai, 
kas krikščionybei specifiška. Vienkartinis pasaulio sukūrimas virs- 
ta amžinu kūrimu, ir šis posūkis jau labai priartėja prie emanacijos 
idėjos; vienkartinis Dievo tapsmas žmogumi tampa amžinu logo 
tapsmu iš Dievo; pačioms sieloms, svarbiausiam kūriniui, būdinga 
priešegzistencija. „Blogis“ yra dvasių atsimetimas nuo Dievo. Baus- 
mės ir sutaurinimo sumetimais jos įvelkamos į kūną, bet ir šis at- 
simetimas savo galutine esme, kaip velnių ir demonų atsimetimas, 
yra antgamtinis vyksmas. Išgano žmogumi tapęs logas, kuris galiau- 
siai išgano ir velnią su visais jo bendrais. Visoms būtybėms grįžus 
į Dievą ir pasibaigia ciklas, kuris po to vėl prasideda iš naujo, ir tai 
kartojasi be galo. Taigi čia už krikščioniško apdaro slypi Herakleito 
pasaulėžiūra. Be to, sušvelninamas krikščioniško jausmų ir idėjų pa- 
saulio teocentriškumas, o kartu — kūrėjo ir kūrinio priešprieša. Tai, 
kas vienkartiškai istoriška ir ką išgyvena atskira siela, paverčiama 
tuo, kas abstraktu, kosmiška. Atskiro žmogaus nuodėmė ir kaltė iš 
esmės virsta neišvengiamu (nuolat pasikartojančiu) baigtinių būty- 
bių „nuopuoliu“. Tų būtybių nutolimas nuo Dievo nyksta joms pe- 
riodiškai sugrįžtant prie jo. Suprantama, kad ir Origeno idėjos su- 
kėlė smarkų bažnyčios priešiškumą, o pats filosofas, beveik 30 metų 
vadovavęs Aleksandrijos mokyklai, 232 metais buvo ekskomuni- 
kuotas. 

Origeno filosofiją labai primena ir šimtmečiu vėliau Rytuose gy- 
venęs GRIGALIUS NISIETIS (gimęs 335 metais Cezarėjoje Kapa- 
dokijoje). Ir jam visų būtybių grįžimas prie Dievo užbaigia ciklą; 
blogis — gnostine prasme — nėra Dievui priešinga savarankiška jė- 
ga, o ateina į pasaulį dėl įžūlumo kūrinių, kurie nori prilygti Die- 
vui. Nugrimzdimas į kūnus — tai bausmė, kuri uždėta puolusioms 
sieloms ir kurios prasmė — gryninti, gerinti tą sielą, atkurti jos 
visišką pradinį panašumą į Dievą. Taigi bausmė nėra tik Dievo tei- 
singumo manifestacija. Visa tai parodo, kad ir Grigaliaus požiūriu 
pasaulio vyksmo prasmė yra ne vien teocentrinis Dievo savybių at- 
siskleidimas, bet, kaip ir gnosticizme, žmogaus sielos išganymas. 

Tačiau Origenas ir Grigalius nesutaria dėl „homousia“ (gr. vie- 
naesmis) ir „homoiusia“ (gr. iš esmės panašus), dėl to, ar „Sūnų“, 
Dieviškąjį Logą, reikia pajungti Dievui Kūrėjui kaip pirmą jo kūrinį 
(emanacija), ar suprasti juos kaip „vienaesmius“. Tai Nikėjos Susi- 
rinkimo ginčas. Šis Susirinkimas pasmerkia arijonišką subordinaci- 
jos teoriją, linkstančią teigti, kad kūrėjas ir kūrinys susiję nuosek- 
liomis pakopomis. Kartu nusprendžiama, kad Dieviškoji Trejybė 
neperžengiamai atskirta nuo kūrinių pasaulio. Grigaliui pirmiausia 
kyla uždavinys sukurti substancijos sąvoką, kuri parodytų, kad Die- 
vo vienybė suderinama su Dieviškųjų Asmenų Trejybe. Šis uždavi- 
nys, tapęs esminiu visų viduramžių filosofijai, išsprendžiamas tik 
pasinaudojant platonizmu, bet vengiant neoplatoniškųjų emanacijos 
pakopų ir juo labiau apkaltinimo stoiškuoju panteizmu. Dievas, kaip 
esybė, skiriamas nuo dieviškojo proto ir dieviškosios dvasios, bet 
dieviškojo proto santykis su Dievu visai kitoks negu žmogiškosios 
savybės — su žmogumi, kuris šią savybę turi. Mat visos baigtinės 
„Substancijos“ yra tik Dievo įtakoti jų „akcidencijų“ sąryšiai, šių 
akcidencijų įsikūnijimas jas susiejančioje materijoje. O dieviškasis 
protas ir dieviškoji dvasia yra nuo amžių, kaip yra pati dieviškoji 
esybė ar būtis, kurioje tas protas ir dvasia dalyvauja, bet ne kaip 
„akcidencijos“, o kaip „asmenys“. Kas yra amžina, kartu turi formą 
ir asmenybę: platoniškosios ir filoniškosios idėjos čia sustinga į 
tvirtas sąvokas, kuriose tikimasi konceptualiai-konstruktyviai su- 
vokti misteriją. Tą patį mes matome ir Dievo tapimo žmogumi bei 
apreiškimo dogmoje: visi žmonės yra „Adomo vaikai“, t.y. jie daly- 
vauja žmogaus idėjoje, kuri personifikavosi į Adomą ir puolė į nuo- 
dėmę; jie „atgimė Kristuje“, t.y. jie tik per sakramentą, tikėjimą ir 
atgailą dalyvauja iš Dievo malonės Kristuje atnaujintoje, pagal gry- 
na Dievo paveikslą rekonstruotoje „Zmonijoje“, t.y. žmogaus idėjoje. 

Dogma įgavo tvirtą formą; filosofinė sąvokų kalba buvo taip nu- 
gludinta, kad dogma joje tapo suprantama. 

Žvilgsnį vėl perkėlus į lotyniškuosius Vakarus, į ketvirtąjį šimt- 
metį, mums iškils įspūdingiausia ir turėjusi lemiamą įtaką vėlesnei 
filosofijos raidai patristikos asmenybė: AUGUSTINAS. Augustinas 
gimė 354 metais Tagastėje, Šiaurės Afrikoje. Jo tėvas buvo pagoniš- 
kas romėnų centurionas. Motina buvo didžiai pamaldi, jos sielos 
švelnumas ir kilnumas derėjo su charakterio stiprybe. Augustino gy- 
venime buvo nemaža vidinių vingių: iš malonumų pilnos romėniš- 
kos jaunystės jis išsiveržia studijuodamas Cicerono traktatą; po to 
jis prisijungia prie gnostinės manichėjų sektos; Augustinui atrodė, 
kad tik manichėjų dualizmas (šviesa — tamsa, gėris — blogis) ga- 
lįs išspręsti jam, regis, aktualiausią blogio atsiradimo pasaulyje pro- 
blemą. Permatęs manicheistinio pasaulėvaizdžio ir jo atstovų ne- 
moksliškas fantazijas, jis metasi į visuotinę abejonę, į akademinį 
skepticizmą, nuo kurio jį vėlgi išvaduoja platonizmo, pirmiausia 
Plotino, studijos. Galiausiai (387 metais), Ambroziejaus iš Milano 
paveiktas, pereina į krikščionybę. Iš pradžių Augustinas buvo reto- 
rikos mokytojas, po to, 391 metais, perėjo į bažnytinę tarnybą ir 
395 metais tapo Hipono Regijaus vyskupu; čia jis aistringai kovo- 
jo už bažnyčios vienybę (prieš donatistus), su eretiškais krikščionių 
bažnytinės teorijos iškraipymais (prieš manichėjus, pelagiečius ir 
įtarius skeptikus). Augustinas mirė 430 metais. 

Pirmasis mums išlikęs jo traktatas „Prieš akademikus“ liudija 
smarkią kovą su skepticizmu, kurio jis pats tam tikrą laiką manė ne- 
galįs išvengti. Traktatas prasideda charakteringa mintimi, kad Zmo- 
gus niekada negalėtų pasiekti laimės, jei nebūtų tvirtai įsitikinęs 
tiesos buvimu ir jeigu jos neturėtų. Skepticizmas — tai niekingo 
pragaištingumo būsena, kai trūksta to tvirto tikrumo. Augustinas 
karštai troško to tikrumo bei jo teikiamos ramybės, ir jis galiausiai 
įstengė tai rasti tik patikėjęs apreikštu žodžiu. Bet tai turįs būti ir 
tikras pažinimas: niekas neabejoja, kad iš dviejų kontradikciškai 
priešingų teiginių vienas yra teisingas; niekas negali abejoti, kad 
nors jo suvokimas, jo gyvenimas ir išgyvenimas greičiausiai ir ne- 
duoda teisingų Žinių apie išorinį bei kūnišką pasaulį, tačiau bet ku- 
riuo atveju įrodo savojo Aš, savos sielos egzistenciją („aš gyvenu, 
vadinasi, aš esu“ — čia Augustinas užbėga už akių vėlesniam žino- 
mam Descartes-o teiginiui). Tiesa yra: žinodami šią nenuginčijamą 
tiesą, mes turime bent vieną tiesą. Tačiau vienos absoliučios tiesos 
buvimas Augustinui kartu reiškia — platonizmo prasme — absoliu- 
čią būtį, taigi absoliuto būtį: Dievo būtį. Mes negalime mąstyti nuo 

laiko nepriklausomos tiesos būties, nemąstydami amžinosios Dievo 
būties. Ir tada, kai mes mąstome matematines, logines tiesas, plato- 
niškąsias idėjas, mes mąstome mintis Dievo dvasioje: Augustinas 
perima filoniškąją-neoplatoniškąją Platono idėjų subjektyvaciją, 
paverčiančią jas Dievo mintimis. Čia kartu reikia įvardyti dvi esy- 
bes, apie kurias sukasi Augustino mąstymas ir kurios jam yra vie- 
nintelis vertas tyrinėjimo objektas: tai Dievas ir siela. Kuo vyresnis 
buvo Augustinas, tuo labiau jis pabrėždavo, kad fizika bei pažini- 
mas visų daiktų, kurie niekaip nesusiję su Dievu ir sielos santykiu 
su juo, neturi savarankiškos vertės, nes tai iš esmės tik skatina iš- 
didumą (tai ypač ryšku paskutiniame retrospektyviame traktate „Pa- 
taisymai“). 

Bet koks pažinimas iš esmės yra ieškojimas tiesos, kurioje bū- 
tų sielos tikrumas, ramybė ir išganymas. Tačiau šis ramumas ir šis 
išganymas pasiekiamas tik visiškai atsidavus Dievui — mūsų širdis 
nerami, kol ji nenurimsta Dieve. Prie Dievo pažinimo priartėjo Pla- 
tonas ir jo mokiniai, bet visišką šviesą mums suteikia tik Šventojo 
Rašto apreiškimas. Tačiau abu pažinimo šaltiniai — ieškojimas sa- 
voje sieloje ir ieškojimas Šventajame Rašte, psichologija ir teologija 
— Augustino požiūriu papildo vienas kitą: Dievo esmę, kiek ją mes 
galime pažinti, geriausiai suprantame pagal analogiją su siela (kaip 
Dievo gyvavaizdžiu): kaip mumyse į vieną vieningą būtybę susijun- 
gia būtis, gyvenimas ir pažinimas arba (kitur — „Išpažinimuose“ ir 
„Apie trejybę“) būtis, Žinojimas ir mylėjimas, taip Dieve susijungia 
trys asmenys. Kaip siela yra viena , tačiau visur kūne esanti, taip 
vienas ir visur esantis yra Dievas. Iš Nieko Dievas sukūrė pasaulį — 
be jo nėra jokios piktos realybės gnostikų prasme, jokios realios 
materijos. Kaip tik šis kūrinijos nereikšmingumas, palyginti su ypa- 
tinga Dievo būtimi, aiškiausiai pasirodo sukurtos būties laikinumo 
ir dieviškos būties amžinumo skirtumu; juk paties „laiko“ „būtis“ iš 
esmės yra neturinčios trukmės esamos dabarties būtis ir iš tikrųjų 
nesančios praeities ir ateities sudabartinimas prisiminimo ir laukimo 
dėka — tai būties ir nebūties junginys. Šį junginį mes galime su- 
vokti tik tada, jei remiamės laiko būtimi sieloje, laiko sąmone. Ir 
priešingai — mes tik iš savo „dabarties“ galime nuspėti Dievo „bū- 
tį“, jo buvimą visur (Augustinas čia naudojasi platoniškomis min- 
timis, bet jas papildo senovei nebūdinga psichologine laiko išgyve- 
nimo analize, kuri yra vienas žymiausių jo filosofinių atradimų). 

Dievas laisva valia sukūrė pasaulį, ir žmogų jis sukūrė laisvą. 
Adomas nusidėjo laisva valia ne tik dėl to, kad buvo geidulingas, 
bet ir dėl to, kad buvo išdidus — kaip velnias. Dėl atsimetimo nuo 

Dievo kilo nuodėmė, kuri, būdama prigimtinė, atėmė iš žmogaus ga- 
limybę nenusidėti. Ji pakreipė žmogaus valią į blogį, ir ji gali būti 
iš žmogaus vėl paimta tik per malonę. Augustinas visai nesutinka su 
mintimi, kad visos puolusios sielos galų gale sugrįš į Dievą (ir dar 
labiau jis, žinoma, prieštarauja besikartojančių nuopuolio ir išgany- 
mo ciklų idėjai): bausmė yra ne tik baudžiamojo išgryninimas ir ge- 
rinimas, bet ir Dievo teisingumo išraiška, manifestacija, kaip malonė 
— bausmės dovanojimas — išganytajam yra Dievo gerumo išraiš- 
ka. Tik Dievas yra centras, ir tik jis yra bet kokios būties ir įvykių 
prasmė, o ne žmogus, ne tai, kas priklauso kūrinių pasauliui. Ši viso 
augustiniškojo pasaulėvaizdžio sąsaja su Dievu skiria mąstytoją ir 
nuo saikingų pelagianizmo formų ir įgalina jį laikytis predestinaci- 
jos idėjos, idėjos, kad žmogaus likimas — būti išganytam ar būti 
pasmerktam — yra iš anksto nustatytas. Šitai vėlgi labiausiai ryšku 
jo vėlyvuosiuose teologiniuose raštuose. 

Dievas sukūrė pasaulį — ir laiką — savo valia iš nieko. Kai at- 
ėjo laikas, jis specialiai prisiėmė sūnaus pavidalą, kad išganytų iš- 
rinktuosius ir pradėtų procesą, kuris išganytuosius, numatytus gy- 
venti su Dievu dangiškoje Jeruzalėje, atskirtų nuo velnio draugų. 
Šis procesas baigsis kartu su paskutiniuoju teismu. Šis procesas — 
nuo pasaulio sukūrimo iki pabaigos, nuo nuodėmingo nuopuolio iki 
Kristaus pasirodymo ir išganymo proceso pabaigos — tai vienkar- 
tinis istorinis įvykis, vykstantis žemėje, Dievui nusprendus, tai nė- 
ra nuo laiko nepriklausomo, gnostiškai įžvelgto vyksmo atspindys ar 
simbolis. Apie šį istorinį įvykį Augustinas kalba savo plačiame is- 
toriniame bei filosofiniame kūrinyje „Dievo valstybė“, kuris yra 
paskutinė ir didžiausia krikščioniškos senovės apologija (parašytas, 
kai Alarichas ir gotai nusiaubė — pirmą kartą nuo legendinių laikų 
— Romą, ir keliantis klausimą, ar senųjų dievų atsisakymas nebu- 
vo šio įvykio kaltininkas). Pagal sumanymą „Dievo valstybė“ apima 
visus būsimos Dievo karalystės gyventojus, o jai priešinga „civitas 
terrena“ — visus tuos, kas priklauso blogio viešpatijai. Žemiškoji 
istorija (kurios ikikrikščioniškoji raida pasakojama pagal Senąjį Te- 
stamentą ir suskirstoma į periodus) yra laipsniškas abiejų atsiskyri- 
kuri paruoštų Dievo karalystę ir nors laikina ir netobula forma ją at- 
spindėtų. Tai viduramžiška Bažnyčios idėja. Ta Bažnyčia, valdoma 
Dievo vietininkų žemėje, pati yra žemiška Dievo karalystės vietinin- 
kė ir tos karalystės simbolis; jai patikėta disponuoti Dievo „žodžiu“ 
ir jo malonės dovanomis. Ši Bažnyčios idėja „Dievo valstybėje“ te- 
oriškai pagrindžiama. 

Istorinį tapsmą ir jo periodus tam tikra prasme atitinka atskiros 
sielos raida: ji prasideda instinktyviais poelgiais, kurie, veikiami 
per gamtos tvarką jaučiamo Dievo įsakymo, ima skaidrėti, ir siela, 
visiškai pažinusi šį įsakymą, nusivilia nuodėme, priima malonę ir 
galiausiai nusiramina Dieve. Sielos struktūra atitinka Dievo esmę, 
ideali žemiška visuomeninė santvarka — dangaus karalystę, atskiros 
sielos raida — Žmonijos istorijos raidą — ši sistema kilo iš plato- 
nizmo (valstybė — siela, idėjų kosmosas — pasaulis); vėliau augus- 
tinizmo veikiama krikščioniškoji mistika ją paverčia formaliu meto- 
du. Nežiūrint to, Augustino filosofija padarė lemiamą poveikį visai 
viduramžių filosofijai. Augustinas galutinai ir akivaizdžiai suformu- 
lavo teocentrinę, neįveikiama Kūrėjo ir kūrinijos priešprieša paremtą 
krikščioniškąją pasaulėžiūrą. Jis sugretino Dievą ir vienišą atskirą 
sielą, išganymą laikė sieloje realiai įvykstančiu įvykiu (o ne tik sim- 
boliškai atspindinčiu laiko nevaldomus procesus). Pasaulinį proce- 
są Augustinas traktavo kaip vienkartinį, į fazes skirstomą istorinį 
vyksmą, konceptualiai pagrindė Bažnyčios vietą. 

Negalima nepastebėti tos įtakos, kurią visai viduramžių filoso- 
fijai, pirmiausia mistikai, bet taip pat ir scholastikai padarė raštai, 
kurie buvo priskiriami apaštalo Pauliaus atverstam mokiniui Atėnų 
areopago (teismo kolegijos) nariui DIONISIJUI, tačiau šie raštai 
faktiškai yra atsiradę apie 500 metus Sirijoje („Apie dieviškus var- 
dus“, „Apie dangaus hierarchiją“ ir „Apie bažnytinę hierarchiją“). 
Tai daugiausia neoplatoniški raštai, paveikti Pauliaus. Juose perima- 
ma idėja apie iš Dievo kylančius ir vėl į jį grįžtančius cikliškus pro- 
cesus, tačiau kartu vėlgi čia bandoma krikščionišką idėją apie pa- 
saulio kilimą iš Dievo valios sujungti su platoniškąja emanacija. 
Dievas sukuria pasaulį, bet jo dvasia išsilieja į jį (platoniškose tria- 
dose, kurios iškyla kaip trejybės atitikmuo kūrinyje), kad sugrąžintų 
daiktus atgal į Dievą. Dieviškumo atitikmuo žemiškume, Kūrėjo — 
kūrinijoje pirmiausia išryškėja žemiškosios hierarchijos, bažnytinės 
ir pagal bažnyčios dvasią sutvarkytos visuomenės funkcionavime. Ši 
tvarka turi kopijuoti dangiškąją hierarchiją, dvasių ir angelų, ku- 
riems vadovauja monarchinė dieviška viršūnė, hierarchiją ir šitaip 
paruošti žemiškąjį gyvenimą dangiškajam. Viduramžių pasaulis su- 
skirstytas į pastovius luomus. Tiek Augustinas savo Civitas Dei, tiek 
ir Pseudodionisijas šį visuomenės luominį suskirstymą, analogišką 
bažnytinei hierarchijai ir bažnyčios išlaikomą bei sankcionuojamą, 
filosofiškai-teologiškai kildina iš visuomenės esmėje glūdinčios for- 
mos. Šis pagrindimas susijęs su luomų etika, kurią, galimas daiktas, 
pirmasis pradėjo plėtoti Augustino mokytojas Ambroziejus Milanie- 

tis. Tai etika visą gyvenimą reguliuojančių „pareigų“ (stoiškojo „to, 
kas pridera“, Cicerono „officia“ prasme, o ne kaip Kanto pareigos 
priesakas, vienodai taikomas visų Žmonių poelgiams), išplaukiančių 
iš padėties, kurią kiekvienam žmogui kosminėje tvarkoje paskiria 
Dievas. 

Neoplatonizmo ir Pseudodionisijo paveikta viduramžių krikščio- 
niškoji mistika dar labiau iškelia Dievą virš pasaulio. Kita vertus, 
šis augantis ekstaziškas susižavėjimas tik iš pradžių labai pabrėžia 
prarają tarp Dievo ir žmogaus krikščioniška prasme, vėliau linksta- 
ma pažeminti iki analogijų visus įvardijimus, kuriuos mes duodame 
Dievui, visas sąvokas, kurias apie jį galime sudaryti, tarp jų „asme- 
nybės“, valios, meilės ar gėrio; Dievybė tampa kažkuo visai nepa- 
žiniu, taigi lieka tik negatyvus Dievo pažinimas, parodantis Dievo 
skirtingumą nuo viso, kas baigtina. Krikščionių Dievas, į kurį eks- 
taziškai nenugrimztama, bet kuris visada egzistuoja kaip iškilus 
žmogaus Tu, išsisklaido į mistinę „viršbūtį“, „numinosum“ savaime. 
Kita vertus, „vardai“, mūsų suteikiami Dievui, — kaip Pseudodio- 
nisijo raštuose, — virsta emanacijomis, kurios išsidėsto žemiau 
aukščiausios Dievybės (kaip neoplatonizme) ir kurios yra suasme- 
nintos (kaip Filono raštuose). 

Visa patristikos filosofija tiek Rytuose, tiek Vakaruose ryškiai 
paženklinta platonizmo. Netgi galima ją laikyti šaka vėlyvosios an- 
tikos neoplatoniškojo judėjimo, savo viršūnę pasiekusio Plotino kū- 
ryboje. Tik kur ne kur prisiglaudžia aristotelizmas, pavyzdžiui, 
Rytuose — Antiochijos mokykloje ar Vakaruose — BOECIJAUS 
(kuris 525 metais Teodoriko įsakymu nuteistas mirti) kūryboje. Re- 
liginės nuostatos persvarą nuolat turi platonizmas; „pažinimas“ čia 
galiausiai yra noras „pažinti“ Dievą, t.y. su juo susilieti (su tuo sie- 
jasi Dievo „nepažinumas“, galiausiai Dievo tapatinimas su nebūti- 
mi); „tiesos“ troškimas yra „Dievo“ troškimas, Dievo žiūros teikia- 
mos palaimos ar ekstaziško išnykimo Dieve bei savęs sunaikinimo 
troškimas. O aristotelizmas visada reiškia posūkį į moksliškumą, do- 
mėjimąsi faktų pasauliu (taip pat apreikštais „faktais“, kuriuose iš- 
tirpsta religija), faktų sistematizavimu bei konceptualizavimu. Aris- 
totelizmas skatina vakarietiškos klasikinės pakraipos „scholastiką“, 
enciklopedinį ir absoliučiai viską sistematizuojantį pasaulėvaizdį. 
Rytų krikščionybės raidai aristotelizmas beveik neturėjo įtakos, bet 
15 Sirijos išvyti nestoriečiai jį atnešė į Persiją, iš kur jis pateko į is- 
lamo kultūros pasaulį ir tapo musulmoniškosios scholastikos pradi- 
niu tašku. Vakarų pažintis su ja daugiausia ir prisidėjo prie greito 
vakarietiškos klasikinės scholastikos suklestėjimo XII šimtmetyje. 

Boecijaus išversti Aristotelio logikos traktatai (ir Porfirijo „Įvadas“), 
taip pat parašyti jiems komentarai veikė Vakarų krikščionybę, jos 
teologiją bei filosofiją (kaip ir kalėjime pagal antikinius pavyzdžius 
sukurtas, savo dvasia veikiau stoiškas negu krikščioniškas Boecijaus 
traktatas „Filosofinė paguoda“). Jo darbų tendencija įrodinėti, kad 
pagrindinės Platono ir Aristotelio mintys sutampa, yra ankstesnė už 
scholastikos dermės paieškas. 


2. SCHOLASTIKA 


„Viduramžiška“ filosofija siaurąja prasme, prasidedanti V šimtmety- 
je, po visuotinio kultūros nuosmūkio ir Vakarų nusiaubimo, išauga 
iš vienuolynų mokyklų, kuriose buvo mokomi bei ugdomi dvasinin- 
kai. Ji pirmiausia iš esmės ir tarnauja šiam tikslui, taigi yra mokyk- 
linė teorija — scholastika, susisteminta mokymo bei mokymosi tiks- 
lams paruošta teologija (scholastikais iš pradžių buvo vadinami iš 
antikinės mokyklinės vartosenos perimtų „septynių laisvųjų menų“ 
— gramatikos, dialektikos, retorikos /Trivium/, aritmetikos, geomet- 
rijos, muzikos ir astronomijos /Quadrivium/ bei teologijos — moky- 
tojai). Ankstyvaisiais laikais viduramžiškas mokymas remiasi tik 
mažaisiais Boecijaus išverstais ir komentuotais Aristotelio logikos 
traktatais (be to, Boecijaus traktatais apie aritmetiką ir muziką bei 
Euklido veikalų vertimais, dar Marciano Capelos, Cassiodoro ir kitų 
vadovėliais kvadriviumui), be to, Platono „Timajumi“, Cicerono ir 
Senekos raštais, galiausiai „Tėvų“, daugiausia Augustino, raštais, 
kuriuose išliko gyvas neoplatoniškasis paveldas. Geriausias scholas- 
tinio metodo žinovas (M. Grabmannas) jį apibūdina šitaip: „Scho- 
lastinis metodas, nukreipdamas protą ir filosofiją į apreiškimo tie- 
sas, nori pasiekti giliausią tikėjimo turinio įžvalgą, kad priartinty 
antgamtinę tiesą prie mąstančio žmogaus proto, įgalintų sistemiškai, 
organiškai apibendrintai pateikti išganymo tiesą ir galėtų atremti 
proto iškeliamus priekaištus apreiškimo turiniui“. Taigi scholastinė 
filosofija nori ne atrasti, o pagrįsti ir paneigti. Todėl mums supran- 
tama, kodėl tokią didelę reikšmę jai iš pat pradžių turėjo Aristote- 
lio logika, taip pat Euklido geometrijos pavyzdys. Teisingumas to, 
ką reikia pagrįsti ir suvienyti, yra iš pat pradžių nustatytas tam tik- 
ruose tvirtai suformuluotuose dogmatiško, autoritatyvaus orumo tei- 
giniuose: „credo ut intelligam“ („tikiu, kad suprasčiau“). Reikia pa- 
brėžti, kad nustatytas ne tik tikėjimo turinys, bet ir „teisinga“ jo 
kalbinė forma. Taip apibrėžiama realistinė pagrindinė nuostata, taip 

pat realistinis ontologinis logikos pagrindas; „Pažinti“ reiškia teigi- 
niais ir išvadomis reprodukuoti Dievo valdomą tikrovę. Pačios šių 
teiginių ir išvadų formos bei struktūros adekvačiai perteikia tikro- 
vę, juk jose apreikštu žodžiu kalba pats Dievas. Todėl scholastika 
neigiamai žiūri ne tik į skepticizmą, bet ir į kiekvieną „pažinimo 
formos“ reliatyvinimą bei subjektyvaciją, nes „psichologistinės“, no- 
minalistinės doktrinos, įsiskverbdamos į scholastiką, ją griauna. Yra 
tik viena galiojanti tiesa, tik viena teisinga pažinimo sistema, kuri 
sujungia visas disciplinas bei atskiruosius mokslus. Viduramžių fi- 
losofas jaučiasi ne pasaulėžiūros kūrėjas, bet šios sistemos darbi- 
ninkas, jo asmuo dingsta už jo darbo, kaip ir viduramžių architek- 
to asmuo dingsta už gigantiškų gotikinių katedrų, kurias statė ištisos 
kartos Dievo garbei. Didžiosios „sumos“ (sąvadai) pagal iš anksto 
nubrėžtą planą bando sukurti tokią sistemą. Autoritetai teikia tvirtus 
kvadrus (tašytus akmenis): dogmas, Bažnyčios Tėvų posakius, paga- 
liau filosofijos autoritetų pasiektas esmines išvadas. Todėl buvo rei- 
kalingi posakių rinkiniai, kuriais tampa „Sentencijų knygos“. Pirma- 
sis svarbus uždavinys — tai tas sentencijas viena su kita suderinti, 
kitaip tariant, įrodyti jų tarpusavio rišlumą. Viduramžių filosofai 
nuolat siekia įrodyti tokią „dermę“; šiame procese susiformuoja 
scholastinis metodas siaurąja prasme, „sic et non“ („taip ir ne“) me- 
todas, kuris kiekvienu atskiru klausimu pateikia autoritetų posakius, 
kad paskui pagal galimybę rastų juos vienijantį sprendimą. 

Scholastikos etika, viena, turi būti i1mperatyvistinė priesakų eti- 
ka: daryti gera reiškia klausyti Dievo. Kita vertus, tai vertybių eti- 
ka. Pats Dievas yra gėrio įsikūnijimas, ir jis tiek visą pasaulį, tiek 
ir kiekvieną daiktą sukūrė kuo geriausius. Kadangi egzistuoja aukš- 
čiausias gėris, tai viduramžiška etika aukščiausiu tikslu galų gale 
turi laikyti kontempliaciją, Dievybės regėjimą šiame ar aname pa- 
saulyje. Valstybė savo esme yra viena pasaulio valstybė — Dievo 
valstybės žemiškas atvaizdas ir pasiruošimas jai. Visuomenės su- 
skirstymas į luomus su aukštuomene priekyje — dangiškosios hie- 
rarchijos simbolis. Individas pajungtas autoritetams, ir jis pats atlie- 
ka autoritatyvinę funkciją. Tačiau ši jo funkcija galiausiai yra tik 
pavaduojanti, tai vienintelio dieviško autoriteto pavadavimas, vadi- 
nasi, tai ne natūralus ar įgytas rangas, bet patikėta funkcija. Tas taip 
pat pasakytina ir apie visuomeninę padėtį, apie dvasios talentus ir 
„nuosavybę“, turtą: tai yra patikėtas gėris, apie jo naudojimą galų 
gale reikės Dievui pateikti ataskaitą. 

Karolingų karalystėje įsikūnija pirmoji viduramžiška „pasaulinė 
imperija“, pirmoji žemiškosios Civitas Dei ir Romos imperijos pa- 


IV. VIDURAMŽIŲ FILOSOFIJA 111 


veldėtojų sąjunga. Čia pirmą kartą suklesti viduramžiška kultūra. 
Raštai vyrų, kurie Karolio Didžiojo kvietimu organizavo Frankų im- 
perijos mokyklas (Alkuinas), daugiausia yra kompiliacijos ir perda- 
vimai. Vienintelė išimtis yra Airijoje gimęs, Karolio Plikojo apie 
840 metus pakviestas į Rūmų mokyklą Paryžiuje JONAS ERIUGE- 
NA su savo traktatu „Apie gamtos skirstymą“ ir Dionisijo Areopa- 
giečio traktatų vertimu. Pastarojo mistika padarė Eriugenai didelį 
įspūdį. Ir Eriugena pradeda nuo tikėjimo apreiškimu, kuriam protas 
negali prieštarauti. Tačiau apreiškimą jis interpretuoja, remdamasis 
protu ir dionisiškuoju neoplatonizmu. Taip pasaulio procesas jam 
tampa ciklu, kylančiu iš Dievo ir į jį sugrįžtančiu: „kurianti ir ne- 
sukurta gamta“ prasideda Dievo kūryboje. Tada jo dvasia išsilieja į 
tolesnes pakopas — į Dievo minčių, visuotinių idėjų ir daiktų pro- 
totipų „sukurtą ir kuriančią gamtą“, toliau — į iš šių pirmavaizdžių 
išplaukiančią atskirų esybių „sukurtą ir nekuriančią gamtą“, kad vėl 
sugrįžtų į Dievą kaip „nesukurta ir nekurianti gamta“. Tiesiogiai 
Dievo pažinti negalima; mes jį pažįstame kaip „būtį“ — kaip „tėvą“ 
— būtyje, kaip „išmintį“ — kaip „sūnų“ — tvarkoje, kaip „gyveni- 
mą“ — kaip šventąją dvasią — daiktų judėjime. Taigi daiktai tar- 
nauja alegoriškam Dievo pažinimui. Bet būtent tik alegoriškam: 
kiekvienas predikatas, kurį mes suteikiame Dievui, labiau jam netin- 
ka negu tinka, nes kiekvienas predikatas turi savo priešybę, o Die- 
vas — ne. Mes čia atpažįstame negatyviąją areopagitikų teologiją, 
kaip anksčiau — platoniškąjį sąvokų realizmą, galiausiai — daiktų 
struktūros ir dieviškosios esmės „atitikimą“. Drąsus Eriugenos ne- 
oplatonizmas lėmė tai, kad jis buvo bažnyčios pasmerktas. 

Po „Karolingų renesanso“ sekė kultūrinis X šimtmečio nuosmü- 
kis; tik Kliuni reformų ir Grigaliaus VII laikais mes matome naują 
dvasinį pakilimą. ANZELMAS KENTERBERIETIS gimė Pjemonte, 
vėliau buvo vienuolyno Normandijoje abatas, o nuo 1093 iki savo 
mirties 1109 buvo Kenterberio arkivyskupas, pritaręs popiežiaus 
Grigaliaus VII principams. Jis yra vienas stipriausių ir savarankiš- 
kiausių viduramžių mąstytojų. Filosofijoje autoritetas jam buvo Au- 
gustinas, iš kurio perimtam teiginiui „credo ut intelligam“ — tikiu, 
kad vėliau tai, kuo tikiu ir protu suprasčiau — jis suteikia preciziš- 
ką prasmę ir, juo vadovaudamasis, mėgina dialektiškai pagrįsti di- 
džiausias tikėjimo misterijas. Visas pažinimas vyksta darant tei- 
singus sprendinius, kurių tiesa įžvelgiama išvadoje, bet teisingas 
sprendinys yra tada, jeigu jis turi tai, ką teigia, taigi jei sutampa su 
esatimi: tiesos prielaida yra būtis. Tačiau bet kokios „esaties“ prie- 
laida yra „būtis“ savaime, absoliuti būtis, kurioje esatis dalyvauja, 

— negali būti jokios „esaties“, jei nėra būties, kaip negali būti gė- 
rio arba ko nors vertingo, jeigu nėra absoliučios vertybės, savaimi- 
nio gėrio. Taigi turi būti absoliuti būtis ir absoliutus gėris: Dievas 
(„Monologijonas“, 1070). Greta šio, visai platoniško sąvokinio re- 
alizmo dvasia mąstomo Dievo įrodymo, vėliau („Proslogijone“) pri- 
sideda žymusis „ontologinis“ argumentas: Dievas yra „tai, kas di- 
džiausia“, tačiau šitai negali egzistuoti tik mąstančiojo prote, o turi 
būti savaime, nes tai, kas egzistuoja pats savaime, yra ar turi būti 
būtent „didesnis“ negu tai, kas egzistuoja tik intelekte. Jau Anzel- 
mo laikais šiam įrodymui buvo prieštaraujama pateikiant kontrargu- 
mentą, jog tokiu būdu kiekviena būtybė, kuri yra kokios nors rūšies 
superlatyvas, gali būti įrodyta kaip egzistuojanti. Į tai Anzelmas vis 
dėlto galėjo atsakyti: kiekvienas atskiras daiktas iš pat pradžių mąs- 
tomas su apribojimais, tai, kas yra „didžiausia“ tam tikroje rūšyje, 
yra būtent ne „absoliučiai didžiausia“, o ontologinis įrodymas taiko- 
mas tik pastarajam. Tas įrodymas būdingas grynai racionaliai paži- 
nimo sampratai: pažinti — tai abstrakčiai mąstyti apie egzistuo- 
jančius objektus ir iš šių sąvokų daryti išvadas. Tam tikra forma 
ontologinis įrodymas pažinimą tapatina su sąvokiniu pažinimu, su- 
vokimą — su paties objekto suvokimu, o mąstymo objekto „būtis“ 
laikoma skirtingos rūšies „būtimi“: „manyje“ ar „už manęs“, „relia- 
tyvia“ ar „absoliučia“ būtimi. Tačiau jei pažinimas traktuojamas 
kaip subjektyvus vaizdinys, kurį arba atitinka esantis, t.y. išorinio 
pasaulio objektas, arba — ne, tai argumentas netenka prasmės. 
Dievas mąsto idėjas, daiktų prototipus, bet jie kartu yra kūrėjo 
„žodis“. Čia ne taip, kaip žmogaus mąstyme, kai sąvoka išplaukia iš 
individo suvokimo, čia ji — kaip kūrėjo sąvoka — eina prieš tą su- 
vokimą; žmogaus mąstymas priklauso nuo daiktų, o Dievo mąsty- 
mas leidžia daiktams kilti iš jo. „Žodis“, kaip kūrybinė esybė, esanti 
šalia Dievo „būties“, su kuria ji tuo pat metu yra viena, ir situaci- 
ja, kurią geriausiai apibūdina „tėvo“ ir „amžinybę parodžiusio sū- 
naus“ simbolis — visa tai gali būti vėl susieta meilės, „dvasios“, ir 
ši trejybė vėlgi atsispindi žmogaus sieloje. Galiausiai Anzelmas nu- 
eina taip toli (traktate „Kodėl Dievas žmogus“), jog jis ir inkarna- 
cijos dogmą, išganymą, kurį vykdo žmogumi tapęs Kristus, pagrin- 
džia logiškai: kadangi žmogus yra nusidėjęs Dievui ir pats savo 
kaltės išpirkti negali, tai kaip jis galėtų Dievą patenkinti? Vadina- 
si, už jį pats Dievas turi nuodėmę išpirkti, ir žmogus gali būti išga- 
nytas Dievui tapus žmogumi. Ši argumentacija (dariusi didelį įspū- 
dį) aiškiai parodo, kaip scholastinis dogmos pavertimas abstrakčiu 
proto dariniu sugriauna jos gyvą religinį turinį, pakeisdamas jį ne- 

gyva, juridine konstrukcija. Suprantama, kad mistikai vis iškildavo 
uždavinys apsaugoti šį turinį nuo tokio suabstraktinimo, išlaikyti jį 
gyvą, o scholastinis mąstymas radikaliomis sąvokinėmis distinkci- 
jomis vis stengdavosi išlaikyti krikščioniško pasaulėvaizdžio pagrin- 
dinę dichotomiją (Dievas — kūrinija) bei esminę struktūrą. Su 
Anzelmu galima palyginti (puse šimtmečio jaunesnį) RICHARDĄ 
SENVIKTORIETĮ, kuris buvo gilus mistikas, bet kartu norėjo ir lo- 
giškai pagrįsti dogmą: Trejybę, asmenų laisvę Dieve jis kildina iš 
Dievo meilės, kuri gali būti ne vien savimeilė, inkarnaciją — iš ga- 
lingo kūrėjo ir mylinčiojo atpirkėjo Dieve vienybės. Čia už abstrak- 
čių dedukcijų stipriai jaučiamas gyvas Dievo išgyvenimas, kurio pa- 
grindą sudaro Dievo, kaip dieviškos meilės, išgyvenimas. 

Jau buvo minėta, kad tikėjimo misterijas išreikšti sąvokomis ga- 
lima buvo tik pasitelkus platonizmą, platoniškąjį sąvokų realizmą. 
Tai aiškiai matyti ir iš ROSCELINO KOMPJENIECIO, su kuriuo 
polemizavo Anzelmas, kūrybos. Savo nominalistinėje doktrinoje jis 
aiškino, kad sąvokos yra tik žmonių sugalvoti panašių objektų api- 
būdinimai, todėl, anot jo, visa tikrovė susideda vien tik iš individu- 
alių atskirų daiktų. Šioje teorijoje slypėjo pavojus paversti Trejybę 
trimis atskiromis substancijomis, Dievais, todėl 1092 metais Suaso- 
no susirinkimas ją pasmerkė. „Universalijų ginčas“, ginčas dėl ben- 
drybės egzistavimo ir jos santykių su atskiro daikto substancialumu 
bei realumu, pateikia daugybę požiūrių. Labiausiai prie tikrojo pla- 
tonizmo priartėja VILHELMAS KEMPIETIS (miręs 1121), kuris 
teigia, kad visos tos pačios rūšies būtybės yra substanciškai vieno- 
dos ir tik akcidenciškai skirtingos. Tarpinę poziciją bando užimti 
Roscelino mokinys PJERAS ABELARAS. Anot jo, bendrosios sąvo- 
kos yra būtent ne gryni žodiniai ženklai (voces), o „sermones“, pra- 
smingi žodžiai, kuriuos mes, darydami išvadą, pasakome apie ob- 
jektų daugumą. O pačiuose objektuose juos atitinka analogiškas 
„Status“, esybės tapatybė, sąvokinis vaizdas, arba konceptas, mūsų 
pažįstančioje sąmonėje (todėl ši teorija — „konceptualizmas“). Tar- 
kime, galėtų būti bendras žmogaus įvaizdis, į kurį mes sulydome 
įvairių žmonių, kuriuos mes esame matę, paveikslus, galiausiai — 
kūrybinis daiktų pirmavaizdis Dievo dvasioje. Taip Abelaras nuka- 
la pastovią formulę, kuri išsprendžia universalijų problemą pagrin- 
dinėje klasikinės scholastikos kryptyje: universalia ante rem (iki 
daiktų) — kaip pirmavaizdžiai Dievo dvasioje; universalia in re 
(daiktuose) — kaip esmė, kuri skiriasi nuo to, kas neesminga, atsi- 
tiktina; universalia post rem (po daiktų) — kaip sąvokos mumyse. 
Klasikinėje scholastikoje teigiama, kad bendroji esmė glūdi indivi- 

duose (Aristotelio teleologijos prasme), ji suprantama kaip rūšinės 
esmės pasireiškimas atskirame egzemplioriuje. Šiame ginče klausi- 
mas apie universalijų buvimo būdą susijęs su kitu klausimu — kaip 
mes sudarome bendrąsias sąvokas ir kaip jas jsisamoniname. Augus- 
tiniškajam požiūriui, jog mes idėjas regime Dieve, iš Dievo kylan- 
čiame nušvitime, kad po to jas atrastume daiktuose (viduramžiškos 
platoniškosios anamnezės traktuotė), čia priešpriešinamas aristoteliš- 
kas empirizmas, pagal kurį mūsų kelias į bendrybę yra suvoktų at- 
skirų daiktų lyginimas ir abstrahavimas. 

PJERAS ABELARAS (1079-1142), žinomas savo meilės ryšiais 
su Eloiza bei savo nelaimingu likimu, yra vienas protingiausių ir 
paveikiausių viduramžių rašytojų. Nors jo veikalas „Sic et non“ yra 
ne pirmasis, bet literatūriniu atžvilgiu tai išraiškingiausias scholas- 
tinio autoritetų priešstatų ir subalansavimo metodo išdėstymas. Jo 
traktatas „Scito te ipsum“ („PaZink pats save“) plėtoja tokią etikos 
sampratą, kuri, akcentuodama sąžinę ir atmesdama „nuostatos“ 
reikšmę, atrodo labiau antropocentriška negu teocentriška. Apskritai 
Abelaro mąstymas, kaip ir jo visa nerami asmenybė, daro pirmiau- 
sia subjektyviai bei impulsyviai veikiančio Žmogaus įspūdį, todėl 
suprantama, kad BERNARDAS KLERVIETIS, stipriausias ir pamal- 
džiausias iš XII šimtmečio mistikų, įnirtingai kovojo su juo, visuose 
Abelaro raštuose įžvelgdamas eretiškus klystkelius, nors šiaip jau 
patį priekaištą, kad Abelaras intelektualizuojąs krikščionių tikėjimo 
misteriją, dažnai galima buvo pateikti ir pačiam kritikui. Tačiau jei- 
gu, sakysim, Anzelmas dar dogmas konsekvenciškai paverčia sąvokų 
sistema, tai Bernardas Klervietis, palyginti su Abelaru, tai daro ne- 
abejotinai griežčiau, įkūnydamas, kaip ir Grigalius, viduramžišką 
bažnyčią ir labai įsigilindamas į krikščionišką teoriją. 

Kita vertus, moksliniu atžvilgiu Abelarą pranoksta Šartro mokyk- 
la ir pirmiausia jos žymiausias atstovas ŽILBERAS PORIETIS (apie 
1150). Čia mes pirmiausia susiduriame su arabų raštų — medicinos, 
matematikos ir gamtos mokslų (Adelaras iš Bato) — įtaka. Dėl to 
čia buvo labiau domimasi gamta, sustiprėjo aristoteliška tradicija 
(greta „senosios“ logikos iškyla „naujoji“ logika, Aristotelio anali- 
tikų logika, čia siekiama dedukcijos (pagal matematikos pavyzdį) ir 
indukcijos sąveikos, kuri iš duotų atskirų daiktų suvokimo iškeltų 
aukščiausią principą). Tiek Abelaras, tiek Žilberas kovojo su Bernar- 
du Klerviečiu. Pastarasis, nors ir nenorėdamas būti mokslo priešas, 
visgi siekia aukščiau bet kokio sąvokinio pažinimo iškelti kontem- 
pliaciją, nuolankų, pamaldų stebėjimą, kuriame mes suvokiame Die- 
vą ir galiausiai susiliejame su juo taip, kaip vandens lašas pranyksta 

vyne, kaip įkaitusi geležis įgauna ugnies žymių ar šviesos persmelk- 
tas oras pats tampa šviesa. 

Gretinantis ir vienijantis autoritetų posakius scholastinis sic et 
non metodas, pritaikytas Žilbero, išdėstytas ir visoms filosofijos sri- 
tims išplėstas Abelaro, aiškiausiai pasirodo jau anksčiau minėtose 
Sentencijų knygose, kurios buvo didžiųjų apibendrinančių klasikinės 
scholatikos „sumų“ pirmtakės. Labiausiai naudotas šios rūšies dar- 
bas buvo PETRO LOMBARDO „Keturios sentencijų knygos“ (pasi- 
rodę 1150-52 metais). Šiame ir kituose jo inspiruotuose kūriniuose 
tam tikra prasme įvykdoma užduotis, tekusi pirmajam scholastikos 
periodui: čia surenkama patristinė tradicija ir išlyginami joje esan- 
tys prieštaravimai. Kartu šis Lombardo veikalas tapo oficialiu mo- 
kymo ir mokymosi vadovėlių ateinančioms teologų kartoms. 

XII amžiaus pabaigoje prasidėjusį scholastikos suklestėjimą lė- 
mė pažintis su svarbiausiais arabų filosofijos darbais, kurių priėmi- 
mui, kaip rodo Šartro mokykla, buvo paruošta dirva, ir laikotarpis, 
pasibaigus „konkondarciniam darbui“, buvo ypač palankus. 

Siriečiai ir krikščioniškieji arabai graikiškąją filosofiją perkėlė į 
islamo kraštus. Iš pradžių tai buvo Aristotelio idėjų prisisunkęs ne- 
oplatonizmas. AL FARABIS (miręs 950) iš esmės yra neoplatonikas. 
„Jis buvo mistikas, aiškino, kad pažinimas yra galutinių sferų suvo- 
kimas nušvintantis aktyvios dvasios pagalba ir kad pasaulio viršū- 
nė yra Vienis, kurio siekia visi žemiau esantys“ (M. Hortenas). Ta- 
čiau kartu jis dalykiškai bei logiškai suskirsto tikrovę ir mokslus 
apie ją. Šis suskirstymas remiasi Aristoteliu: po logikos, mokslo 
apie mąstymo instrumentą, eina tikroji filosofija, kuri padalijama į 
teorinę — fiziką bei metafiziką ir praktinę filosofiją — etiką. 

Daug didesnę reikšmę turėjo AVICENA (Ibn Sina, 980-1037), 
aristoteliškų mokslo lobių perdavėjas arabams. Avicena yra arčiau 
gamtos mokslo, jis gydytojas, mokė medicinos ir filosofijos Ispaha- 
ne ir „rašė beveik apie visus dalykus, kuriuos yra nagrinėjęs Aris- 
totelis“ (Hortenas). Kai kurie jo pradiniai bendrybių ir abstrakcijų 
teorijos apibrėžimai išlieka svarbūs: „bendrybė“ apskritai yra tai, 
kas pasakoma apie daugelį daiktų, kiek tai yra tik mąstymo funkci- 
ja, egzistuoja mąstyme; ir tam nekliudo tai, kad kiekviename objek- 
te yra jo „kas“ (guidditas) kaip atitikmuo bendrosios sąvokos, ku- 
rią mes apie jį sudarome (ir kuri pirmiausia yra ne individo, o 
Dievo dvasioje kaip rūšies pirmavaizdis), ir tas „kas“ susijungia su 
individualiomis akcidencijomis, kurios apibūdina „čia ir dabar“ 
esantį individą kaip tokį. Tačiau nors mes bendrąsias sąvokas abst- 
rahuojame iš daiktų, visgi yra ir tokių sąvokų, pirmiausia pačios 


116 FILOSOFIJOS ISTORIJA 


bendrybės sąvoka, kurios yra specifiniai mąstymo kūriniai. Indivi- 
dų daugio pagrindą — materiją, kurioje įsikūnija iš Dievo srūvan- 
čios formos, Avicena aiškina esant amžiną. 

Į Avicenos scholastiką ir jo vykdytą musulmonų religijos in- 
telektualinimą reagavo islamo mistika, pirmiausia AL GAZALIS 
(1059-1111). Jis savo religinį tikėjimą, jog pasaulis sukurtas iš nie- 
ko tam tikru laiko momentu, tikėjimą kūno prisikėlimu, stebuklais 
susieja su aiškia skeptine pažiūra į filosofiją ir mokslą, su skepticiz- 
mu, kuris (antikinio ir moderniojo skepticizmo lydinys) turi dau- 
giausia ryšio su priežasties sąvoka. 

Žymiausia ir ypač Vakarams svarbiausia arabų filosofijos asme- 
nybė yra AVEROJUS (Ibn Rušdas, gimęs 1126 Kordoboje, Ispani- 
joje, kur jis vėliau teisėjavo, bet galiausiai dėl eretiškų teorijų bu- 
vo ištremtas į Maroką. Netrukus po jo mirties 1198 maurai buvo 
išvaryti iš Ispanijos). Averojui Aristotelis yra filosofo simbolis. Jo 
darbai — tai Aristotelio raštų parafrazės ir komentarai. Religija jo 
požiūriu yra vaizdingas filosofinės tiesos perteikimas, taigi credo ut 
intelligam čia pakeičiama mintimi, kad religinis tikėjimo turinys yra 
tik kita — egzoterinė — filosofinės proto įžvalgos forma. Nuo or- 
todoksinės Aristotelio interpretacijos bei sekimo Averojus nutolsta 
pirmiausia sielos teorijoje, savo „monopsichizme“, kur pripažįsta 
esant tik vieną tikrąjį viršindividualų žmogaus protą (intellectus 
agens). Taigi daugybę mąstančių žmogiškų esybių jis priskiria ma- 
terijai, o iš to tada išplaukia, kad nemirtinga yra ne atskira siela, bet 
tik ta Žmonijos dvasia. 

Su arabų filosofija, o iš dalies ir su Aristotelio raštais Vakarai 
susipažįsta iš žydų filosofų perdavimų, jų vertimų bei komentarų. 
Paliekant nuošalyje tikriausiai senovėje atsiradusią Kabalą, žydiškąjį 
gnosticizmo atitikmenį, galima teigti, kad žydų filosofija (kaip ir 
arabų-islamo filosofija Ispanijoje) tampa savarankiška ir išsivaduoja 
iš žydų religinės dvasios įtakoto knyginio mokytumo nuo XI šimt- 
mečio pradžios. Ryškiai aristotelizmo paveiktą neoplatonizmą mes 
matome traktate „Fons vitae“, kurį krikščionių scholastai priskiria 
arabui AVICEBRONUI, bet iš tikrųjų už šio vardo slepiasi Ispani- 
jos žydas IBN GABIROLIS (apie 1020 iki 1070), religinis poetas ir 
filosofas. „Fons vitae“, gyvenimo šaltinis, yra dieviškoji valia. Ją 
Avicebronas laiko pirmąja Dievo esmės hipostaze, kurioje mums pa- 
sirodo Dievas, kurio esmė nepažini. Taigi ne logas, ne dieviškasis 
protas, o dieviškoji valia yra ta kūrybinė galia, iš kurios kyla daiktų 
formos, susijungiančios su materija. Čia mes matome siekį žydiškąją 
Dievo kūrėjo sąvoką suvienyti su neoplatoniškąja. Svarbus Aviceb- 

ronos filosofijos momentas yra tezė, jog ir siela susidedanti iš ma- 
terijos ir formos; yra (beje, taip pat sukurta Dievo valios) viena ma- 
terija, kuri šakojasi į kūno ir sielos materijas ir kurioje įsikūnija 
formos; tuo ši viena materija visuotinai tampa „individualybės prin- 
cipu“, individualaus daugio pagrindu. 

Arabui Al Gazaliui, skeptikui moksle ir pamaldžiam mistikui 
religijoje, dvasiškai artimas poetas JEHUDA HALLEVIS (1083- 
1140), kuris mėgina įrodyti, kad neįmanoma suderinti filosofijos ir 
tikėjimo — tikėjimo, jog kuriama iš nieko, tikėjimo jog pasaulis tu- 
ri pradžią laike, jog kūnas prisikelia, ir t.t. 

Žymiausias viduramžių žydų filosofas yra MOŠĖ MAIMONAS 
(Maimonidas), gimęs 1135 metais Kordoboje. Kaip ir Averojus, su 
kurio darbais jis buvo susipažinęs, Maimonidas vėliau emigravo į 
Egiptą, kur ir mirė 1204 metais. Pagrindinis jo veikalas yra „Vado- 
vas dvejojantiems“ (Moreh Nebuchin). Maimonidas — ryžtingas 
aristotelininkas: jis įsitikinęs, kad, išskyrus pranašus, niekas nepri- 
artėjo prie tiesos tiek, kiek Aristotelis. Be to, jis įsitikinęs, kad 
Šventasis Raštas ir grynasis, protu pagrįstas pažinimas sutampa, ir 
šis siekimas, siekimas nuosavu protu pažinti tiesą jam yra netgi re- 
liginė pareiga. Ir ne tik credo ut intelligam prasme, kai nepajudina- 
mas Šventraščio žodis vertina proto įžvalgos tiesą, tačiau ten, kur 
Šventraščio turinys prieštarauja aiškiai proto įžvalgai, pirmenybė 
teikiama protui; Š ventraštis aiškintinas alegoriškai. Tiesa, žydų fi- 
losofas atmeta aristotelišką pasaulio amžinybės teoriją, teigdamas 
kūrimo pradžią laike; Aristotelio įrodymai jam atrodo nebūtini, ir jis 
nusilenkia apreikštai kūno prisikėlimo doktrinai. Apskritai šio, o ne 
krikščionybės filosofų kūryboje pirmąkart randame grynosios proto 
religijos idėją, kuri, būdama nepriklausoma nuo apreiškimo, su juo 
sutampa ir yra papildoma tik atskiromis, protui nepasiekiamomis, 
bet jam neprieštaraujančiomis tiesomis. Kaip ir Al Gazalio ir Hale- 
vio raštuose, čia mes pirmąkart išvystame pamaldaus patiklumo ir 
skeptinės-kritinės nuostatos mokslo atžvilgiu ryšį, iš esmės besiski- 
riantį nuo proto nusižeminimo prieš aukštesnį tikėjimą, kuris yra 
„credo, quia absurdum“ arba „credo ut intelligam“, t.y. leidimas ti- 
kėjimui būti ir proto vadovu. Ir etikoje Maimonidas iškyla kaip aris- 
totelininkas, teigiantis metriopatiją, proto viešpatavimą afektams bei 
pastarųjų subalansavimą, bet jis įsakmiai pabrėžia valios laisvę ir at- 
meta bet kokią predestinacijos idėjos formą: Dievo priesakams ir 
protui priešstatoma laisva žmogaus valia. 

Kartu su Aristotelio veikalų vertimais bei jų arabiškais ir žydiš- 
kais komentarais nuo XII šimtmečio pabaigos Vakarams buvo per- 

duota nepaprastai didelė mokslinė medžiaga. Greta Toledo vertimų 
iš arabų kalbos netrukus pasirodo ir Aristotelio veikalų vertimai tie- 
siog iš graikų kalbos; tuos vertimus tam tikra prasme užbaigia VIL- 
JAMAS MERBEKIETIS (miręs 1286). Viljamas buvo dvasios tėvas 
prie Šventojo Sosto ir Tomo Akviniečio bendradarbis bei patarėjas 
filologijos klausimais. Pagilintos ir tapusios turiningesnės mokslo 
studijos ėmė įsitvirtinti. Įsteigtos vienuolynų, bažnyčių ir dvarų mo- 
kyklos žymi ankstyvosios scholastinės teologijos ir filosofijos pra- 
džią, o įsteigti didieji viduramžių universitetai, kuriuose teologijos 
ir laisvųjų menų fakultetas tapo savarankiškas ir ėmė globoti filo- 
sofiją, reiškė klasikinės scholastikos pradžią. Pirmuosius žingsnius 
žengė Paryžius XII šimtmetyje, juo XIII šimtmečio pradžioje pasekė 
Oksfordas. Vėliau mokslinio darbo centru tapo dominikonų ir pran- 
ciškonų vienuolių ordinai. Tiesa, iš pat pradžių jie kėlė kitą tikslą 
— kovoti su erezijomis (dominikonai), siekė atgaivinti krikščioniš- 
kąjį gyvenimo idealą ir krikščioniškąją dorybę, ir nei Dominyko, nei 
Pranciškaus negalima laikyti filosofais siaurąja prasme. Tačiau 
PRANCIŠKUS ASYŽIETIS (1182-1126), nors ir ne teorijoje, bet 
savo gyvenimu nepaprastai grynai ir skaidriai įkūnijo krikščionišką- 
ją pasaulėžiūrą bei gyvenseną. Tai pasaulėvaizdis, kuriame visi kū- 
riniai iškyla kaip broliai ir seserys, o žmogaus būties prasmę sudaro 
paslaugi broliška meilė, Dievo, kaip kūrėjo bei tėvo, garbinimas, 
teikiantis tikrą ir gilų gyvenimo džiaugsmą. Krikščioniškajai misti- 
kai dviem atvejais nuolat gresia pavojus prarasti esminį ryšį su 
krikščionybe. Viena, mistinė Dievo meilė, pasižyminti ekstazės ten- 
dencija bei nugrimzdimu į Dievą, skatina tam tikrą religinį egoizmą 
(arba eroticizmą) ir dėl to iš akių išleidžia tarnaujančios artimo mei- 
lės priesaką arba jo vykdymą laiko tik išorine Dievo malonės sąly- 
ga. Antra, nugrimzdimas, kaip kelias į Dievo pažinimą bei susidie- 
vinimą (Dievo kaip „Aš“, o ne kaip „Tu“ šaukimas), sureliatyvina 
prarają tarp Kūrėjo ir kūrinijos, sukurto Žmogaus nuolankumą pa- 
verčia ekstaziniu jausmu, kuriame Zmogus-kibirkStele susilygina su 
Dievu-ugnimi. Pranciškoniškoji „mistika“ (jei mes ją taip pavadin- 
sime) gryną krikščioniškąjį požiūrį į kitus kūrinius, kuriems taiko- 
ma „artimo“ sąvoka, ir požiūrį į Dieviškąjį Kūrėją sulydo į mistinį 
vienybės su gamta išgyvenimą. Šis vienybės išgyvenimas rodo Pran- 
ciškų mistiką, kurį skiria praraja nuo tertulianiško, puritoniško su- 
sidvejinimo ir griežtumo savo bei gamtos atžvilgiu, griežtumo, rei- 
kalaujančio, kad kūrinija bijodama ir drebėdama klausytų Kūrėjo. 
Žinoma, bet kokios mokslinės studijos šventajam svetimos, jos ne- 
įeina į tai, kas būtina. Iš pamaldžios kontempliacijos ir gyvensenos 

į teoriją (Žinoma, taip pat pagarbiai žvelgiančią į Dievą) pasuko tik 
ALEKSANDRAS HALIETIS, 1231 metais įstojęs į ordiną ir miręs 
1245 metais. 

Aristotelio raštai bei idėjos jokiu būdu nebuvo suvokiamos vie- 
nodai ir nesipriešinant. Popiežius Grigalius IX uždraudė studijuoti 
gamtotyros veikalus, kol jų nepatikrino ypatinga komisija, o seno- 
siose dominikonų ir pranciškonų mokyklose pastebimi ryžtingos ko- 
vos su pasirodančiomis naujovėmis pėdsakai. Čia galime išskirti ke- 
turias kryptis. Pirmiausia tai anksčiau minėtas konservatizmas, kuris 
neigia aristotelizmą. Antra, tai kraštutinė priešprieša pirmajam, apie 
XIII šimtmečio vidurį Paryžiaus laisvųjų menų fakultete iškylantis 
„lotyniškasis averoizmas“. Jo pagrindinis atstovas buvo SIGERAS 
BRABANTIETIS. Jis aiškiai pritaria aristoteliškajai pasaulio ir ju- 
dėjimo amžinybės teorijai, averojiškajai visų žmonių intelekto vie- 
nybės doktrinai ir bando išvengti sunkumų, kylančių iš šių teorijų 
nesuderinamumo su krikščioniškąja dogma, teigdamas esant dvi tie- 
sas — teologinę ir filosofinę, taigi visiškai atskirdamas filosofiją 
nuo teologijos, pažinimą protu — nuo tikėjimo, netgi pripažindamas 
jų abiejų antagonizmo galimybę. Aišku, kad bažnyčia negalėjo su- 
sitaikyti su tokiu požiūriu, ir jis buvo 1270 ir 1277 metais oficia- 
liai pasmerktas. Trečioji ir ketvirtoji kryptis buvo mėginimai atkurti 
dermę tarp Aristotelio ir ligtolinės teologijos, tarp aristotelizmo ir 
augustinizmo. Tai buvo daroma daugiausia konservatyviai, augusti- 
nizmo dvasia ar jo mistikos prasme. Šiam judėjimui atstovavo pran- 
ciškonų ordinas ir jo Žymiausias atstovas BONAVENTURA. Kita 
vertus, dermės buvo ieškoma ir labiau krypstant į Aristotelio siste- 
mą — tai būtų ALBERTO DIDŽIOJO ir jo žymiojo mokinio TOMO 
AKVINIEČIO kūryba, dominikonų ordino filosofija, kuri šiandien 
yra oficiali katalikų bažnyčios filosofinė sistema. 

Abi kryptys nori sukurti galutinę apibendrinančią pasaulio pa- 
žinimo sistemą, kuri apimtų visas tikrovės sferas ir apibrėžtų jų tar- 
pusavio santykius ir kuri kiltų nuo žemės ligi dangaus, siekdama 
visų mokslų enciklopedinės sistemos, vainikuojamos teologijos. Pa- 
našios yra to laikmečio didžiosios gotikinės katedros, iškylančios 
nuo žemės iki dangaus. Augustinas norėjo pažinti tik „Dievą ir sie- 
la“, pats pažinimas jam nėra savitikslis, o sielos kelio į Dievą atkar- 
pa; Anzelmui filosofija yra tik priemonė sisteminei teologijos 
struktūrai, dogmų statiniui; kalbamu periodu moksliškai grindžiama 
tikrovės paveikslo struktūra, kaip krikščioniškojo pasaulėvaizdžio 
struktūra, apimanti gamtą, žmonijos istoriją, sielą, antžemiškąjį pa- 
saulį, tampa savitiksle, mokslinis darbas — darbu, žemėje tarnaujan- 

čiu Dievui ir krikščioniškai dvasiai. Bonaventura, — kuris tam tikrą 
laiką dėstė Paryžiaus universitete, nuo 1257 metų buvo pranciško- 
nų ordino generolas, mirė 1274 metais, — šį uždavinį sprendžia la- 
biau augustiniškai. Ir jam iš esmės bet koks pasaulio pažinimas yra 
simbolinis, analoginis Dievo pažinimas; Dievas yra vienintelis tiek 
mūsų siekimo pažinti, tiek ir mūsų siekimo apskritai tikslas. Bona- 
ventura perima Anzelmo ontologinį Dievo įrodymą: Dievo, absoliu- 
čios būties, buvimą mes pažįstame iš grynos Dievo sąvokos. Jis pe- 
rima ir platoniškojo-augustiniškojo realizmo idėją, teigiančią, kad 
bet kokia atskirybė, individualybė gali būti pažinta tik iš bendrybės, 
iš idėjų, galutinybė — tik iš begalybės, laikinybė — tik kaip amži- 
nybės atšvaitas. Pačias idėjas mes pažįstame dieviškosios apšvietos 
dėka. Taip Bonaventura nusisuka nuo pagrindinio aristoteliškos pa- 
žinimo teorijos principo, jog bendrybė pažįstama iš atskirybės, iš 
suvokimo: siela pažįsta save ir Dievą įgimto pažinimo dėka. Čia pa- 
sirodo bet kokios mistikos pagrindinė mintis — objektas „pažįsta- 
mas“ tampant su juo viena būtimi. Kita mintis yra aristoteliška: 
pažinimas yra objektų, besiskiriančių nuo pažįstančiojo, stebėjimas, 
lyginimas, įjungimas į sistemą. Bonaventura'i, kaip ir Tomui, 
Dievas yra galutinis pažinimo tikslas; Bonaventura teigia, kad šis 
tikslas pasiekiamas sielai ištirpstant Dieve. Taip Dievo pažinime pa- 
sibaigia pažinimo uždavinys, nesvarbu, kiek tą uždavinį lemta įvyk- 
dyti žmonėms šiame gyvenime. Tomui Dievo pažinimas — tai aukš- 
čiausias taškas, tačiau kartu ir riba, iki kurios pažinimas gali pakilti: 
čia protas susiduria su paslaptimi, kuri turi būti priimta nuolankiai 
tikint. Ir dar vienu atžvilgiu galima aiškiai pajausti skirtumą. Kaip 
buvo minėta anksčiau, Augustinas bando dieviškąją trejybę aiškin- 
ti analogijomis su Žmogaus sielos struktūra — būtimi, pažinimu, 
meile; simbolizuojančią analogiją jis naudoja kaip pažinimo priemo- 
nę. Tomas ir Bonaventura eina irgi šiuo keliu, bet tai, kas Tomui yra 
„tik“ analogija, iliustracija, pažinimo pakaitalas toje srityje, kurio- 
je jau nebėra tikrojo pažinimo, Bonaventura'i yra tikrasis ir giliau- 
sias pažinimo metodas, kuriuo jis visur naudojasi. Universumas su- 
skyla į sferas. Pastarosios yra grindžiamos tuo pačiu vidiniu dėsniu, 
jos atsispindi viena kitoje, viena kitą atitinka, tiksliau sakant, že- 
mesnės atitinka aukštesnes, žemesnės yra aukštesniųjų atvaizdai, še- 
šėliai. Šviesa yra atvaizdas jėgos, nušviečiančios sieloje tiesą; sub- 
stancijos, akcidencijos ir jas suvienijančio ryšio sąjunga mums 
pateikia Trejybės simbolį. Dievas žmones sukūrė pagal savo pa- 
veikslą, ir kūrimo procese jis pateikė paties pasaulio ir jo susiskai- 
dymo pirminį vaizdą: šešios kūrimo dienos ir viena poilsio diena 

atitinka 6 ar 7 pasaulio ir žmogaus amžius, 6 ar 7 amžiai Senajame 
ir Naujajame Testamente (Bonaventura’os suskirstanti istorijos kon- 
strukcija, apimanti periodą iki pat jo gyvenamojo laikmečio, analo- 

iška augustiniškajai), 6 kylančios Dievo pažinimo pakopos ir t.t. 
Čia kartu matyti, kaip šis simbolinis-analoginis metodas, šis pasau- 
lio padalijimas į viena kitą atitinkančias, ta pačia struktūra atsispin- 
dinčias sferas su tam tikru būtinumu diktuoja skaičių simboliką, 
preferuojamų skaičių sugrįžimą. 

Dvasiškai vadovaujant Albertui Didžiajam ir Tomui Akviniečiui, 
dominikonų ordinas tampa tikruoju aristoteliškų studijų ir Aristote- 
liu besiremiančio krikščioniškojo pasaulėvaizdžio ir mokslo siste- 
mos židiniu. ALBERTAS DIDYSIS — Albertas Bolštetietis — gimė 
1193 metais, dėstė Paryžiaus universitete ir Kelne, kur jis ir mirė 
1280 metais. Jo nepaprastai platūs darbai padarė amžininkams su- 
prantamą Aristotelio filosofiją, visas jos dalis kartu su žydiškais ir 
arabiškais komentarais. Jo nuosavi raštai nėra, kaip Averojaus ar To- 
mo, nenutrūkstamas filologiškai tikslus komentaras, bet laisvoka 
Aristotelio teksto parafrazė su įvairiausiais praplėtimais bei ekskur- 
sais (pagal Avicenos pavyzdį). Albertas pirmiausia yra mokslininkas, 
o ne kritiškas ir konstruojantis protas kaip Tomas. Jo stiprybė ir už- 
davinys, kurį jis sau kelia, yra milžiniškas medžiagos rinkimas ir 
sutvarkymas. Ši surinkta ir suskirstyta medžiaga daugiausia kyla iš 
tradicijos, ypač iš Aristotelio raštų, bet gamtamokslinėse disciplino- 
se pasinaudojama ir savais stebėjimais, kurie mums leidžia suteik- 
ti scholastų filosofui gamtos tyrinėtojo vardą (daugiausia botanikos 
ir zoologijos, tačiau kartu ir chemijos: Albertas sukūrė cheminio 
„giminingumo“ sąvoką). Tačiau stebėjimas Albertui nėra kritinis 
gamtos klausinėjimas, atsakymas į iškeltą klausimą, išaiškinimas, 
jog faktai yra tokie, o ne kitokie, tai yra būtent faktų rinkimas, fak- 
tų rinkimas iš knygų ir jų apdorojimas. Todėl Alberto rėmimasis sa- 
vais stebėjimais iš esmės nepranoksta rėmimosi Aristotelio autorite- 
tu. Be to, neskiriamas pats faktas ir jo kalbinė išraiška, kurią jis 
įgauna mūsų pažinime bei žinojime. Surinktų žinių suskirstymas, 
sutvarkymas, susisteminimas — tikrasis filosofo uždavinys. Taip pa- 
rengta sistema kartu yra faktų, daiktų, pasaulio sistema, ir ši visų 
objektų sistema kartu yra ir mūsų žinojimo apie juos sistema, visų 
galimų mokslų sistema. Kaip ir Aristotelio sistemoje į priekį iške- 
liama logika, kaip pažinimo „įrankio“ teorija; tai mokinio supažin- 
dinimas su pažinimo technika, kaip propedeutika: apibrėžimu, 
sprendimu, išvadų darymu. Po to eina tikroji filosofija su dviem 
dalimis: tai „realinė“ ir „praktinė filosofija“, tiksliau — nuo žmo- 

gaus nepriklausomos ir nuo jo valios priklausomos būties teorija. 
„Praktinė“ filosofija toliau skyla į politiką, ekonomiką ir etiką, o 
„realinė filosofija“ — į teologiją, aukščiausios ir besąlygiškos bū- 
ties teoriją, į Matematiką — teoriją apie skaičių kaip tokį (aritme- 
tika), apie skaičių tarpusavio santykius (muzika), apie nejudančius 
dydžius (geometrija) ir judančius dydžius (astronomija), ir fiziką, ti- 
riančią objektus, kurių pažinimo ir būties negalima atskirti nuo ma- 
terijos, nuo gamtos siaurąja prasme; pastaroji savo ruožtu skyla į 
elementarią gamtą, augalų ir gyvūnų karalystę, žmones (įskaitant 
sielą arba sielos teoriją). Taigi gauname sistemą, kurioje*loginis 
kiekvienos sąvokos padalijimo į žemesnes sąvokas tikslumas turi 
garantuoti visos sistemos apskritai tikslumą, garantuoti, kad į ją pa- 
tektų visi galimi objektai ir visos galimos žinios. Kiekvienas objek- 
tas čia užima prideramą vietą — kiekvienas daiktas ne kaip indivi- 
das, bet pagal savo abstrakčią esmę erdvėje turi savo natūralią vietą: 
tai, kas Žemiškai tvirta, yra centre, kas eteriška — periferijoje ir t.t. 
Daiktų sistemos aukščiausioje viršūnėje yra Dievas. Kartu jis yra 
galutinė priežastis, pirmasis judintojas; nuo tos viršūnės leisdamiesi 
žemyn, mes kartu leidžiamės nuo priežasties prie padarinio, nuo ak- 
tyvaus prie pasyvaus veiksnio, nuo visų formų formos iki materijos 
(kuri savo ruožtu taip pat yra laike vykstančio kūrimo akto išdava). 
Todėl visos esaties sistema kartu yra genetinė sistema, kuri atspin- 
di ne tik rūšinį ir gimininį skirtingumą, bet ir daiktų tapsmą (šitaip 
pasaulį pavaizduoti išvadų sistemoje reikalavo ir Aristotelis). Pasau- 
lio sistema yra teocentrinė — jos viršūnėje yra Dievas: tai iš jo ky- 
lanti ir vėl į jį sugrįžtanti sistema, nes, kaip aukščiausia realybė, 
Dievas yra ir aukščiausias gėris. Tačiau reikia atsižvelgti štai į ką: 
kaip Dievas yra visybės viršūnė, taip žmogus tam tikra prasme — 
fizinio pasaulio viršūnė; dėl žmogaus iš esmės egzistuoja Zemesny- 
sis pasaulis, elementai, augalai ir gyvūnai — priemonės jo gyveni- 
mo tikslams (kaip jis pats ir visa kūrinija vėlgi yra dėl Dievo), to- 
dėl ir gyvūnų bei augalų naudingumas ir kenksmingumas tampa 
zoologinėmis ir botaninėmis savybėmis ir skirstymo pagrindu. 
TOMAS AKVINIETIS gimė 1225 metais Rokasekos pilyje prie 
Neapolio. 1243 metais jis įstojo į dominikonų ordiną, vėliau Pary- 
žiuje ir Kelne mokėsi pas Albertą Didįjį, 1252 metais Paryžiuje pra- 
dėjo savarankišką mokslinę veiklą, kurią vėliau nutraukė daugiame- 
tis buvimas Italijoje. Paryžiuje jis kovojo pirmiausia su averoistų 
mokykla, bet taip pat ir su pranciškonų augustinizmu, ir to ordino 
viduje jo filosofija tik pamažu išsikovojo pripažinimą. Vis dėlto, kai 
jis 1274 metais, vykdamas į Liono susirinkimą, mirė (tais pačiais 

metais kaip ir Bonaventura), jo autoritetas buvo jau gana tvirtas. 
1309 metais tomistinė doktrina buvo paskelbta oficialia ordino te- 
orija, o 1323 metais jis pats — šventuoju, „Doktor angelicus“. Be 
Aristotelio ir Lombardo Sentencijų komentarų, jo pagrindiniai dar- 
bai yra dvi didelės sumos: „Summa contra gentiles“ (prieš „pago- 
nis“, t.y. prieš averoininkus nukreipta katalikų tikėjimo doktrina), 
vadinama ir Summa philosophica, ir Summa theologica, pagal scho- 
lastinį metodą sukonstruota Dievo būties ir esmės, žmogaus paskir- 
ties, išganymo ir sakramentų teorija. 

Credo ut intelligam — pamaldus apreikštos tiesos priėmimas, 
kad po to ši tiesa būtų suprasta ir protu, — tai buvo viso pirmojo 
scholastikos periodo šūkis. Tikėjimo ir pažinimo turinio apimtys čia 
sutampa, tik tas turinys turi būti pirma tikimas, po to pažįstamas, 
nušviečiamas proto. O Tomui apreiškimas ir protas arba patyrimas 
yra du pažinimo šaltiniai, kurie mus moko skirtingų dalykų, tikėji- 
mo ir žinojimo sritys nesutampa arba sutampa tik iš dalies: esama 
misterijų, tikėjimo paslapčių, kurios neprieštarauja protui, nėra ab- 
surdiškos, jos yra aukščiau proto, ir joms priklauso būtent tos teori- 
jos, kurias pirmiausia norėjo išaiškinti Anzelmo teologija. Tai 
Trejybė, Kristaus tapimas žmogumi, išganymas, taip pat pasaulio 
sukūrimas laike. Kita vertus, kaip tik religijos pagrindai, būtis, be- 
galybė, dvasinė Dievo būtis, yra pažinūs, t.y. griežtai įrodomi. Ži- 
noti — tai įrodyti, tikėti — tai pasitikėti apreiškimo autoritetu. Ta- 
čiau apreiškimo pranešimai susiję su tuo, ką mes žinome: taigi čia 
tam tikra prašme vietoj credo ut intelligam iškyla intelligo ut cre- 
dam. Žinoma, ne Maimonido (arba ne XVII ir XVIII šimtmečių, 
Locke’o), proto religijos prasme, kai tikėjimas yra tik pažįstančio- 
jo žinojimo papildymas bei išsamesnis apibrėžimas, bet ta prasme, 
kad mokslas žmogui sudaro galimybę priimti ir suprasti aukščiausią 
šviesą, kuria po to jį apšviečia apreiškimas. Mokslas yra lyg prie- 
angis, iš kurio mes patenkame į tikėjimo šventovę. 

Visas pažinimas remiasi patirtimi. Jis iškyla kaip objekto ir sub- 
jekto, daikto ir proto sąveika. Pojūčiai sužadina suvokinius — spe- 
cies sensibiles, bet reikia proto veiklos, kad iš jų galėtume išskirti 
visuotines sąvokas, sąvokų vaizdus, species intelligibiles, kurie leis- 
tų mums pažinti bendrąją daiktų esmę. Pažindami mes suvokiame 
išorinį pasaulį, jo nematerialią esmę, bet tai įvyksta veikiant mūsų 
jutimo organus materialiems daiktams. Tačiau grynus nekūniškus 
dalykus mes, žmonės, visada pažįstame tik per analogiją, jusliškai 
patiriamo pasaulio analogijų dėka, kaip ir dvasinius santykius mes 

galime išreikšti tik kalbos simboliais. Kaip tik dėl to mūsų pažini- 
mas leidžia manyti, jog egzistuoja aukštesnės pažinimo formos, tie- 
sioginė viską persmelkianti žiūra, kuri mums, žmonėms, neduota. 
Universalijos pagal žinomą formulę egzistuoja iki daiktų, kaip jų 
pirmavaizdžiai Dievo dvasioje, daiktuose — kaip jų esmė ir jų veik- 
li „forma“, daiktus pažinus — kaip visuotiniai vaizdiniai mūsų dva- 
sioje. Pažinti objektą reiškia sąvoka apimti jo esmę bei jos pasireiš- 
kimą objekto materijoje, taigi intelektu pavaizduoti objekto esmės ir 
priežasties struktūrą. Mūsų pažinimas teisingas, jeigu šis vaizdas 
atitinka tikrovę (adaeguatio rei et intellectus). Aukščiausia sąvoka, 
kurią mus įgalina pasiekti abstrahuojantys ir generalizuojantys sam- 
protavimai, — „būties“ sąvoka; pagrindinis mokslas — „ontologi- 
ja“. Jos viršūnėje švyti tiesiogiai aiškūs principai, kurie kartu yra 
loginiai ir ontologiniai mąstymo ir būties dėsniai. Pirmiausia, tai 
prieštaravimo dėsnis, kuris, kaip būties dėsnis, teigia, jog tai, kas 
yra, negali kartu ir nebūti, o kaip mąstymo dėsnis — jog niekas tuo 
pačiu atžvilgiu negali būti kartu teigiamas ir neigiamas. Nuo šio 
dėsnio priklauso kiti, bet jie kartu yra ir tiesiogiai akivaizdūs: nė- 
ra padarinio be priežasties; visuma turi būti didesnė negu dalis; tik 
aktualybė gali būti aktualybės priežastis, gali paversti galimybę (po- 
tenciją) aktualia tikrove; jei du daiktai lygūs trečiam, jie yra lygūs 
vienas kitam; Niekas neturi savybių. Tai teiginiai, kurių pagrindas 
yra ir dalykų esmė, ir mūsų pačių intelektas; jų teisingumą pažįsta- 
me be įrodymų, vos tik juos pamąstę, ir juos patvirtina dar ir ato- 
žvilgis į daiktų būtį. Bet koks mąstymas apskritai tiesiogiai susijęs 
su būtimi, iš esmės yra būtybės mąstymas. Tačiau ši aukščiausia bū- 
ties sąvoka pritaikoma „visiems“ objektams ne ta pačia, bet tik 
analogiška prasme: Dievas „yra“ kita prasme negu siela ar kūnas. Ir 
kas galioja „būčiai“, galioja ir trims kitoms sąvokoms — vienybės, 
tiesos ir gėrio, — kurios, kaip ir būties sąvoka, ir yra vienodos ap- 
imties. Kaip kiekvienas daiktas yra, taip jis yra ir vienas, teisingas 
(identiškas sau) ir geras (kaip Dievo kūrinys). Visa esatis yra api- 
brėžtas „kažkas“, „kas“, ir šis kažkas „egzistuoja“, taigi kiekviena- 
me daikte yra neatskiriama „esencija“ ir „egzistencija“. Tačiau ir čia 
mes susiduriame su Dievo ir visų baigtinių būtybių, Kūrėjo ir kū- 
rinijos priešprieša: nuo Dievo „esmės“ egzistencija neatskiriama, su 
esencija jame yra ir egzistencija. Tačiau Tomo filosofijoje šis api- 
brėžimas nereiškia žinomo ontologinio Dievo buvimo įrodymo: re- 
miantis sąvoka, negalima spręsti apie Dievo egzistenciją, o tik iš at- 
sitiktinės būties galima daryti išvadą apie būtiną būtį; iš suvoktos 
faktiškos egzistencijos daiktų, kurių neegzistencija irgi gali būti 

„mąstoma, galima spręsti apie egzistenciją esybės, kuriai esatis bū- 
dinga ne šiuo atskiriamu būdu arba kuriai egzistencija turi būti duo- 
ta ne per kažką už jos. Taip pat iš faktiško judėjimo galima spręs- 
ti apie „pirmąjį judintoją“, o iš santykinio, reliatyvaus gėrio — apie 
aukščiausią gėrį, kuriuo remiantis arba su kuriuo palyginus visa kita 
yra „gera“. 

Visa esatis yra substancija arba akcidencija — savarankiškas 
subjektas, apie kurį pasakoma, arba predikatas, kuris pasakomas. 
Substancijos galiausiai yra tik individualūs daiktai, substancijos ant- 
rine reikšme — esencijos, bendrosios esminės daiktų formos. Visi 
įvykiai yra tokios esminės formos išsiskleidimas materijoje (taip pat 
Dievo sukurtoje), kurioje formos glūdi kaip užuomazgos, potencia- 
liai. Šį atsiskleidimo procesą vėlgi sukelia veiklioji, judinanti prie- 
žastis, galų gale — pirmasis judintojas, Dievas. Taigi atsiskleidimo 
procesas, visi pasaulio įvykiai yra tikslingi, teleologiški, organiškas 
tapsmas, kurio galutinis tikslas — aukščiausias gėris, taigi vėl Die- 
vas. Materija yra „individuacijos principas“; ta pati forma, persi- 
rengdama įvairia materija, duoda daugybę tos pačios rūšies egzem- 
pliorių. Siela yra formuojanti, apipavidalinanti organinio kūno jėga, 
ji yra grynoji nemateriali forma (tai nukreipta prieš Avicebroną ir 
pranciškonus); kiekviena siela, esybė ir individas — asmuo savai- 
me, individualiai nemirtinga (prieštaraujama averoininkams), ypatin- 
gas Dievo kūrinys. Pasaulio visuma išsidėsto pakopomis. Žemiausia 
vieta tenka besieliams kūnams, kurių veikla yra tik išorėn orientuo- 
tas jų kokybės perteikimas: ugnis kaitina, šaltis atšaldo, judantis 
pradeda judėjimą. Kita pakopa yra augalai, kuriuose veikia vidinė 
formuojanti, taigi organinė siauresne prasme jėga. Ji leidžia auga- 
lams augti ir brandinti sėklas, iš kurių atsiranda toks pat naujas au- 
galas. Tačiau gyvybinė veikla dar netobula: ji pasibaigia maitinimu- 
si — išorinių medžiagų, kurios reikalingos augalui augti, priėmimu 
ir dauginimusi — sėklos, kuri pasiekusi žemę vėl išleidžia daigą, 
subrandinimu. Aukštesnė yra juntanti gyvulio siela. Nors jos veik- 
lai taip pat reikia išorinio postūmio, bet po to ji jau plėtojasi viduje, 
kurdama vaizdinius, daugindama atsiminimus. Tačiau tokia vien jun- 
tanti ir į dirgiklius judesiais atsakanti siela dar neatsisukusi į save 
pačią, dar nereflektyvi, koks yra žmogaus protas, žinantis save ir sa- 
vo veiklą. Dar aukštesnėje — angelų — pakopoje suprantančiam pa- 
žinimui nebereikia išorinio postūmio, pasaulį jis supranta iš savo 
esybės. Aukščiausią pakopą užima Dievas, kuriame mąstymas ir bū- 
tis, esybės paveikslas ir pati esybė visiškai sutampa. Čia galima ma- 

tyti, kad Tomo filosofijoje būties pakopos tampa gyvenimo pakopo- 
mis, 0 gyvenimo pakopos — pažinimo pakopomis. 

Akvinietis mano, kad tikrasis pažinimo uždavinys yra skyrimas 
ir suskirstymas — abstraktus skirtingumų fiksavimas ir gautų sąvo- 
kų susisteminimas, galiausiai esančių ir atskirtų sąvokų ir objektų 
sferų subordinavimas pagal jiems prideramą ar būdingą vertę. Psi- 
chologijoje tai yra atskirų sielos „sugebėjimų“ išvardijimas ir hie- 
rarchija, kurios viršūnėje — protas ir valia. Aukščiausia vieta ten- 
ka būtent protui: Tomas yra intelektualistas, protas, jo manymu, per 
vertybių pažinimą ir tikslus determinuoja valią, bet valia savo ruož- 
tu yra laisva, nebūtinai determinuota, laisvo pasirinkimo galimybė. 
Tikroji ir didžiausia palaima žmogui — pažinti Dievą, visio divinae 
essentiae, dieviškosios esmės regėjimas. 

Valios laisvė yra bet kokios moralės prielaida: tik laisvi ir pro- 
tu besiremiantys poelgiai yra geri. Turinio atžvilgiu mūsų elgesys 
geras, jeigu jis sutampa su Dievo priesaku, t.y. su pažinia, Dievo 
sukurta daiktų vertybine hierarchija. „Doryb&es“ — tai įgytos dispo- 
cizijos daryti gera; Tomas perima graikiškąją keturių „natūralių“ do- 
rybių — išminties, teisingumo, saiko ir drąsos — doktriną, bet ją 
papildo „viršnatūraliomis“ tikėjimo, meilės, vilties dorybėmis. Ga- 
lutinis žmogaus tikslas, amžinoji palaima, gali būti pasiekta tik pa- 
dedant Dievui, per malonę, kuri, kaip Dievo prigimties išraiška, ak- 
tualizuojama per Dievo tapimą žmogumi ir Kristaus nustatytą bei jo 
valdomos Bažnyčios tvarkomą sakramentą. 

Tomo, kaip ir Aristotelio, požiūriu žmogus yra zoon politikon. 
Valstybė, kaip besąlygiška būtinybė, kartu yra Dievo norima, todėl 
paklusnumas jos vyresnybei privalus. Valstybės tikslas — išauklė- 
ti žmogų doram gyvenimui, galiausiai paruošti susijungimui su Die- 
vu. Kadangi tam paruošia pirmiausia Bažnyčia, ji iškyla aukščiau 
pasaulietinės valstybės. 

Ankstyvosios scholastikos augustinizmui tikrasis, net vienintelis 
filosofinio mąstymo objektas yra Dievas ir jo santykis su siela bei 
pasauliu; filosofijos tikslas yra sisteminis dogmų pagrindimas pro- 
tu, kartu atsižvelgiant į autoritetų nuomonę. Čia pagrindinis svoris 
neišvengiamai tenka būtent specifinėms krikščioniškoms-bažnyti- 
nėms dogmoms: Trejybei, Inkarnacijai. Todėl ankstyvoji scholasti- 
ka turėjo tvirtai remtis platoniškuoju sąvoku realizmu, be kurio 
nebuvo galima logizuoti tų dogmų. Klasikinės scholastikos aristote- 
lizme visus daiktus apimančio, krikščionišką dvasią atitinkančio pa- 
saulio ir gamtos paveikslo abstrakti, susisteminta struktūra tampa 
savaiminiu tikslu, gamtos pažinimas tarnauja didesniam Dievo gar- 

binimui Dievą traktuojant kaip aukščiausią viršūnę, visumos kūrė- 
ją, globėją ir valdytoją, vainikuojantį visą statinį, kurio viršnatūra- 
lią esmę mums atidengia tik racionalų pažinimą papildantis ap- 
reiškimas. Vėlyvoji scholastika žengia tolyn nuo ankstyvosios ir 
klasikinės scholastikos, ištirpdydama tikrąjį scholastinį idealą, visiš- 
kai atskirdama pasaulietinę filosofiją nuo tikėjimo į Dievą, kylančio 
iš viršnatūralaus šaltinio. Pažintiniu-teoriniu atžvilgiu vėlyvoji 
scholastika krypsta į nominalizmą, į teoriją, teigiančią, kad vienin- 
telė realybė yra individualių atskirų daiktų realybė. 

Posūkį į „vėlyvojoje scholastikoje“ įvykusią scholastikos moks- 
linio idealo savigriovą lėmė dominikonų ir pranciškonų diskusija ir 
aštrėjantys jų tarpusavio prieštaravimai. Iš konservatyvios pranciš- 
konų opozicijos aristotelizmui bei jo gamtos pažinimo ir teologijos 
ryšio teigimui kyla radikali opozicija, kuri nuo teologijos ir tikėji- 
mo griežtai atskirtam gamtos pažinimui suteikia nuosavas teises. 
Tačiau religijos plotmėje ji nutolsta nuo tomistinės pažiūros, mo- 
kančios žmones jaustis gyvenančius gerai sutvarkytame, sukrikščio- 
nintame pasaulyje, jau šiapus, Bažnyčiai vadovaujant, įsteigtoje Ci- 
vitas Dei, ir sugrįžta prie vienišos sielos, kuri, nutremta į Dievui 
tolimą „gamtą“, atsiduria priešais Dievą kaip „viršgamtą“, laukda- 
ma Paskutiniojo Teismo ir Civitas Dei. Vėlyvoji scholastika paruo- 
šia kelią naujųjų amžių gamtos mokslui, o jos augustinizmas yra re- 
formacijos religingumo ženklas. 

DUNSAS ŠKOTAS (gimęs Škotijoje, dėstęs Oksforde, Paryžiuje 
ir Kelne, išvystęs plačią literatūrinę veiklą ir miręs palyginti jaunas 
1308 metais) balansuoja ant klasikinės ir vėlyvosios scholastikos ri- 
bos. Pirmiausia Dunsas Škotas pasižymi kritišku protu: kaip kriti- 
kas, o ne skeptikas iš principo, jis peikia teologinių-filosofinių įro- 
dymų griežtumą. Tačiau jis ir įžvalgus sąvokų analitikas, keliantis 
sau ypatingą uždavinį — sistemiškai pateikti kategorijų, t.y. „trans- 
cendencijų“, aukščiausių, visai esačiai pritaikomų rūšinių sąvokų, 
sistemą. Dunsas Škotas nėra nominalistas: sąvokos — tai ne subjek- 
tyvūs dariniai, kaip manė Tomas, jos atspindi realią objektų pasaulio 
struktūrą. Tačiau tam tikra prasme jis yra individualistas: kiekvienas 
daiktas yra „kas“ ir „šis“, su bendrais ir individualiais bruožais, bet 
tie individualūs daikto bruožai, jo „šitai“, jo „čia ir dabar“ būtis (jos 
„haecceitas“) yra kažkas, kas gali būti mąstoma, abstrakčiai suvo- 
kiama, turėti individualią formą. Individualumo pagrindas yra ne 
„materija“, kuria, tarp kitko, aptrauktas kiekvienas baigtinis daiktas, 
taip pat siela, bet kaip tik ta specifinė objekto forma. Šioje teorijoje 
slypi nuo tomistinio mąstymo besiskiriantis individualumo, specifiš- 

kumo vertinimas. Vai dera su ypatingu pranciškonų filosofijos bruo- 
žu — voliuntarizmu. Žmogus pirmiausia yra ne pažįstanti, bet no- 
rinti būtybė, valia skatina jį pažinti, ir valioje, o ne prote glūdi pa- 
laimos šaltinis. Dunsas ir Dieve pirmiausia iškelia valios primatą, 
jis griebiasi senos idėjos, kad gėris yra geras dėl to, kad Dievas jo 
nori, blogis — blogas, nes Dievas jį draudžia, o ne priešingai — 
Dievas galėjo nustatyti ir kitą moralės kodeksą. Pagal tai nėra savai- 
me egzistuojančios daiktų vertybinės hierarchijos, kurią mes galėtu- 
me pažinti kaip analogišką būties hierarchijai, kaip mokė tomizmas. 
Kartu yra aišku, kad šios — laisvos — Dievo valios pabrėžimas tu- 
rėjo sustiprinti įsitikinimą, jog visos anos dogmos neįrodomos, jos 
galiausiai kyla iš Dievo valios (Inkarnacija, Išganymas). 
Žymiausias tikrosios vėlyvosios scholastikos atstovas ir kartu 
nominalizmo pagrindėjas ir pagrindinis atstovas yra VILJAMAS 
OKAMAS. Jis gimė Anglijoje, mokėsi Oksforde, taip pat buvo 
pranciškonas, pasmerktas rado prieglobstį Avinjone (1328) pas im- 
peratorių Liudviką IV Bavarą ir mirė 1349 metais Miunchene. Oka- 
mas — nominalistas: visą tikrovę sudaro atskiros individualios esy- 
bės, bendrybės yra fikcijos, egzistuoja tik visuotinę reikšmę turintys 
ženklai, kuriuos mes priskiriame vienas į kitą panašiems daiktams. 
Istorinę reikšmę turėjo jo pateiktas pažinimo teorijos bei pažinimo 
ekonomijos principas, neigiantis realias bendrybes: nereikia be rei- 
kalo dauginti objektų rūšių skaičiaus („entia non sunt multiplican- 
da praeter necessitatem“). Kadangi tikra yra tik tai, kas individua- 
lu, tai bet kokio pažinimo pagrindas yra intuicija, išorinė ir vidinė 
patirtis. Iš tokio pagrindo, žinoma, nekyla racionalioji teologija arba 
psichologija, įrodinėjanti sielos nemirtingumą. Neįmanoma įtikina- 
mai įrodyti vienybės, begalybės, netgi Dievo egzistencijos; visos 
mūsų žinios apie Dievą bei transcendentinį pasaulį yra tikėjimo te- 
zės, kurias mes pamaldžiai pripažįstame, remdamiesi Biblijos auto- 
ritetu ir bažnytine tradicija, tačiau jų negalima nei įrodyti, nei jos 
gali būti įrodymo principais. Valios klausimu ir etikoje Okamas pri- 
taria Dunso Škoto pozicijai: visi dorovės dėsniai, taip pat Dekalo- 
go įsakymai, grindžiami tik laisva Dievo valia, ir jie gali būti pa- 
keisti. Tarp tikėjimo ir supratimo arba žinojimo atsiveria praraja: 
taigi Okamui nebebuvo svetima ir averoistinė „dvejopos tiesos“ te- 
orija. Su šiuo vardu siejama didelė mokykla, kurios centru tapo Pa- 
ryžiaus universitetas. Be kitų, čia dirbo Nikolajus Otrekurietis (1364 
metais kurijos pasmerktas), kuris aiškino, kad realaus išorinio pa- 
saulio egzistavimas ir priežastinis dėsnis yra neįrodomi. Nikolajus 

Orezmietis (miręs 1382 metais, Lizjo vyskupas) nuspėja matemati- 
nius dalykus, kurie visuotinai išplinta tik naujųjų amžių pradžioje: 
tai skaičiavimas su trupmeninių rodiklių laipsniais, analitinės geo- 
metrijos koordinačių sistema. 

Dar ryškesnis perėjimas iš viduramžių į Renesansą yra ROGE- 
RIO BACONO (Rodžerio Beikono, apie 1210-1294) kūryba. Kaip 
Dunsas Škotas ir Okamas, jis gimė Anglijoje, kaip ir jie — mokė- 
si Oksforde, kur vėliau ir dėstė, kaip ir jie, jis buvo ir pranciškonų 
ordino narys. Jis buvo universalistiškai nusiteikęs — kaip ir jo am- 
žininkas Albertas Didysis, bet visai kita prasme negu Didžiųjų Sumų 
sistematikas. Jis atmeta tiek sumų mokslo idealą, tiek ir Aristotelio 
logiką. Jo keliamas pažinimo būdas — patyrimas ir eksperimentas. 
Bacono atradimai, tyrinėjimų rezultatai, ne vien stebėjimo, bet ir 
matematinių sugebėjimų dėka, daro jį vienu didžiausių viduramžių 
gamtos tyrinėtojų (atspindžio ir spindulių lūžimo, miražų dėsniai, 
kalendoriaus reforma, cheminiai eksperimentai ir t.t.). Tačiau jam 
patyrimas ir eksperimentas, kuriais jis sulaužė scholastinio gamtos 
mokslo sistemą, yra ne stebinti patyrimo faktų konstatacija, ne me- 
todinis gamtos klausinėjimas, bet galiausiai bandymas pasiekti ga- 
lutinius gamtos elementus, apvaldyti jų jėgą, kad būtų galima vieš- 
patauti gamtai. Galutinis eksperimentuojančio patyrimo tikslas yra 
slaptieji mokslai — alchemija, astrologija, magija. Kita vertus, ša- 
lia išorinio yra vidinis patyrimas, teikiantis žinojimą apie sielą, kuri 
savo ruožtu — čia Bacono augustinizmas susijungia su jo empiriz- 
mu — yra sielos nušvitimas Dievo dėka ir kurios aukščiausia pako- 
pa yra susitapatinimas su Dievu ekstazėje. Taip Rogeris Baconas su- 
jungia gamtos tyrinėjimą ir mistiką. 

Pranciškonų ordinas iš pat pradžių atstovavo augustiniškajai tra- 
dicijai ir augustinizmu besiremiančiai mistikai. Tačiau kai kurie jo 
mąstytojai atskiria gamtos pažinimą ir mistinį religingumą, teigda- 
mi jų paraleliškumą ir tuo priartėdami prie pat „dvejopos tiesos“ te- 
orijos. Šio paralelizmo galimybė iš dalies remiasi voliuntarizmu (ku- 
rio netrūksta ir Rogeriui Baconui; viešpatavimo gamtai, kaip jos 
pažinimo tikslo bei prasmės, pabrėžimas veikiau yra renesansiškos 
dvasios), valios primato teorija, valios, kuri pirmiausia skatina pa- 
žinti gamtą, o paskui — antgamtą, Dievą, darydama žmogų dviejų 
pasaulių — gamtos ir malonės — nariu. Tuo pat metu kai kurie do- 
minikonų ordino mąstytojai nukrypo į mistiką, kurios pradinis taš- 
kas, abstraktus pagrindas, dar susijęs su Alberto ir Tomo scholasti- 
ka, remiasi neoplatoniškaisiais didžiųjų aristotelininkų elementais. 
Tačiau ši dominikonų mistika daro filosofiją iš esmės religinio jaus- 

mo išraiška, beveik visiškai neturinčia sisteminio pobūdžio ir polin- 
kio pažinti gamtą. 

Stipriausia dominikonų ordino mistinė asmenybė yra vokietis, 
pavadintas Mokytoju (Meister), ECKHARTAS (Ekhartas, gimęs 
1260 metais Hochhaime prie Gotos, nuo 1304 metų buvęs domini- 
konų ordino Saksonijoje vyresnysis, nuo 1307 metų — generalinis 
vikaras, vėliau dėstė Strasbūre ir Kelne. 1326 metais jis buvo baž- 
nyčios apkaltintas, šis procesas pasibaigė tik po jo mirties 1327, kai 
buvo pasmerkti kai kurie teiginiai kaip eretiški). Eckhartas nepatei- 
kia pasaulio ir gamtos vaizdo, kuris sistemiškai apimtų įvairias ele- 
mentariosios ir gyvosios gamtos, žmonių, dvasių — iki pat Dievy- 
bės — sferas; jis mąsto tiktai apie Dievybę ir sielą. Klausimas apie 
tai, kiek ekhartiškoji Dievo sąvoka yra teistiška-krikščioniška ir 
kiek panteistiška-neoplatoniška, yra ginčytinas iki šiol, ir toks, ma- 
tyt, iš esmės išliks visada: tvirtas, aiškus sąvokų sudarymas ir at- 
skyrimas apskritai nebūdingas Eckhartui. Viena vertus, jis akivaiz- 
džiai nelinkęs eiti į priešpriešą su Bažnyčia ir dogma, ne tik dėl 
išorinių priežasčių jaučiama jo priklausomybė Bažnyčiai kaip pri- 
klausomybės Kristui ir Dievui simbolis. Bažnyčia esanti — čia jis 
mąsto ir jaučia visai viduramžiškai, o ne individualistiškai-renesan- 
siškai — Kristaus kūnas. Tačiau, kita vertus, jis mėgsta paradoksa- 
liai, perdėtai reikšti savo mintis. Jo mąstymas nėra sistemiškas-ar- 
chitektoniškas, nesistengiama derinti vienų sąvokų su kitomis, jo 
mąstymas — tai intensyvaus religinio gyvenimo išraiška. Pirmiau- 
sia Eckhartas linksta iškelti į aukščiausią galimybę Dievo — būties, 
„grynos ir pilnos“ būties, absoliuto, tiesiog Vienio — didingumą 
virš viso to, kas baigtina. Taip Eckhartas pasuka į areopagiečio „ne- 
gatyviąją teologiją“: visa, ką mes apie Dievą pasakome pozityvaus, 
jam priskirtina tik analogiškai, greičiau jam nepriskirtina negu pri- 
skirtina, netgi pati „būtis“: nugrimzdimas į aukščiausią Dievybę iš 
esmės yra taip pat kritimas į Nieko bedugnę. Tada tuo labiau Die- 
vybė, dieviška esmė yra aukščiau Dieviškos Trejybės, kuri pati to- 
dėl pasirodo tik kaip viršasmeninės Dievybės pirmoji emanacija. Ta- 
čiau jei praraja tarp Dievo ir viso kito išplečiama ir pagilinama taip, 
kad trejybiškas krikščioniškos dogmos Dievas jau nebėra pirmoji ir 
aukščiausia viršūnė, tai, kita vertus, — kaip visų neoplatoniškąją 
įtaką patyrusių mąstytojų požiūriuose, — ta pati praraja sumažina- 
ma, kūrinijos sukūrimą iš Nieko susiejant su Dievo esmės emanaci- 
ja, Dievo globa ir dalyvavimu dieviškoje būtyje; kūrimas laike tam- 
pa amžinu kūrimu. Žmogiškos sielos branduolys, „sielos siela“, 
„kibirkštis“ (scintilla) sieloje pasirodo besanti dieviškos prigimties, 

dieviškos esmės, sielos panašumas į Dievą pavirsta netgi jos prigim- 
ties dieviškumu. Jeigu visas žmogus būtų toks, kaip ši kibirkštėlė, 
tai jis būtų „nesukurtas ir nekuriamas“, virš laiko iškilęs amžinybėn. 
Kadangi toliau iš valingo kūrimo kildinamas daiktų atsiradimas iš 
Dievo, tai šis atsiradimas tampa būtinu procesu: „Dievas būtinai turi 
kurti visus savo kūrinius“. Tiek kūrimo procesas, tiek ir išganymo 
procesas iš vienkartinio, istorinio ir laisvo akto tampa būtinu amži- 
nu procesu; sieloje glüdintj Dievo troškimą atitinka Dieve esantis 
veržimasis į sielą, tai realizuojama Dievui tapus žmogumi ir žmo- 
nėms susitapatinant su Dievu: „Taigi Dievas negali apsieiti be 
mūsų, kaip ir mes be jo“. Tačiau šis susiliejimas su Dievu vyksta 
pažinime, viršprotiniame, mistiniame pažinime. „Tikėjimas“ yra 
aukščiausia, viršprotinė pažinimo forma, jis vadinamas „tikėjimu“ 
tik todėl, kad jį galima būtų skirti nuo įprasto „pažinimo“, suvoki- 
mo ir metodiško mąstymo. Kaip ir Tomas, Eckhartas yra intelektu- 
alistas, jis teigia, kad pažinimas išsemia žmogaus esmę, ir Žmogus 
pasiekia palaimą. Tačiau Tomas mano, kad ši palaima Dievo žiūroje 
pasiekiama tik Anapus, tik Anapus iš tikėjimo gali susidaryti ir tik- 
rasis stebimasis pažinimas. Tuo tarpu Eckhartas perkelia žvilgsnį į 
šiapusę vienybę su Dievu viršprotiniame pažinime. 

Iš vokiečių mistikų, kuriems Eckhartas turėjo lemiamą įtaką, pir- 
miausia paminėtinas JOHANES TAULERIS ir ne toks griežtas, la- 
biau lyriškas HEINRICHAS SEUSE (Hainrichas Zoize, lot. Suso). 
Iš Eckharto aplinkos kyla ir Lutherio išleista (nežinomo autoriaus) 
„Vokiečių teologija“. 


Sa S TSS ILO BEE 


RENESANSO FILOSOFIJA 


Išoriškai XV ir XVI šimtmetį, perėjimo iš „viduramžių“ į „naujuo- 
sius amžius“ periodą, galima apibūdinti ketveriopai: tai buvo Itali- 
joje gimusio „Renesanso“ ir „Humanizmo“, išradimų ir atradimų, re- 
formacijos, besikuriančių nacionalinių valstybių bei ekonominio 
buržuazijos suklestėjimo laikotarpis. 

Tam tikra prasme „Humanizmas“, senovės žinių ir studijų atgai- 
vinimas, prasideda graikų-arabų literatūrai įsiveržus į lotyniškuosius 
Vakarus ir davus postūmį klasikinės scholastikos plėtotei. Galima 
atsekti nenutrūkstamą giją nuo Aristotelio veikalų vertimo į lotynų 
kalbą XII amžiuje — iki pat Marsiglio Ficino XV amžiuje iSvers- 
tos Platono kūrybos. Vergilijaus gerbėjo, pirmojo didelio ir žymaus 
naujųjų amžių poeto Dantės filosofiniai poetinio pasaulėvaizdžio 
principai rodo jį sąmoningai žengiant vien Tomo Akviniečio keliais. 
Petrarka, kuris, aistringai žavėdamasis romėnų senove, tampa tikru 
humanizmo tėvu, kuris vaistų nuo gyvenimo kančių ieško Augusti- 
no, Cicerono ir Senekos raštuose, kartu tvirtai remiasi krikščioniš- 
ka pasaulėžiūra: jis gina ją specialiame poleminiame traktate prieš 
averoistus. Paskutinis lemiamas išorinis postūmis Aristotelio raštų 
kelionei į Vakarus buvo ispaniškosios maurų karalystės sunaikini- 
mas. Jį atitinka Konstantinopolio užgrobimas (1453 metais), priver- 
tęs Rytų mokslininkus su savo literatūriniais lobiais traukti į Itali- 
ją (tačiau tai buvo jau anksčiau prasidėjusio judėjimo pabaiga; 
siekimas vėl suvienyti Rytų ir Vakarų Bažnyčias jau skatino italų ir 
Bizantijos mokslininkų kontaktus; toks buvo 1438 metų Feraros 
Bažnytinis Susirinkimas, kuris platoniką Gemistotą Plethoną atvedė 
į Italiją). . 

Kita vertus, yra didelis skirtumas tarp XIII šimtmetyje vyravu- 
sios Aristotelio recepcijos, kuri sąlygojo klasikinės scholastikos su- 
klestėjimą, ir naujai kylančio susidomėjimo antikine literatūra, su- 
sidomėjimo, nuo kurio prasideda XV šimtmečio humanizmas. Nors 
Alberto ir Tomo kūryba buvo naujybės, bet jie patys nesijautė naujo 
laikmečio pranašais ir į savo darbą nežiūrėjo kaip į ligtolinio pasau- 
lėvaizdžio laužymą; jie buvo veikiau įsitikinę, kad suteikia tam 
pasaulėvaizdžiui tvirtą galutinį pamatą. Čia, kaip ir tuo pat metu Is- 
lame, aristotelizmas buvo įrankis, skirtas tam, kad dogmatinę filo- 
sofiją galima būtų sujungti į išsamų pasaulio vaizdą, apimantį ir 
profaniškus mokslus. Tomas baigia tai, ką pradėjo prieš jį buvę 
šimtmečiai, ir čia jis įžvelgia savo vertę. Tai yra visos krikščioniš- 
kos viduramžių filosofijos simbolis ir teorinis tikėjime ir instituci- 
jose įsitvirtinusios pasaulio bei visuomenės tvarkos pagrindimas. 
Tuo tarpu „humanistai“ jaučiasi esą pranašai, atstovaujantys laikme- 
tį, kuris atneša esminę naujybę, „atgimimą“, radikalią „reformaciją“ 
ir nutraukia ryšius su senove. Čia jau siekiama ne išlaikyti, pagrįsti, 
suvienyti, sisteminti duotą medžiagą, bet kurti nauja, kritikuoti ir 
kovoti su seniena, ieškoti duomenų ir juos interpretuoti. Anuo metu 
vyravo sisteminė vienybė, o dabar išsiskiria įvairios kryptys, pabrė- 
žiančios savo ypatingumą, iškeliančios pačią mąstytojo asmenybę. 

Suprantama, iš pradžių čia mes matome iš senovės žinomas 
kryptis ir priešpriešas. Florencijoje, globojant Kozimo'ui Medici’ui, 
1440 metais įsteigiama platoniškoji Akademija. Jos žymiausias mąs- 
tytojas buvo jau minėtas MARSIGLIO FICINO (Marsilijo Fičino 
1433-1499), Platono raštų vertėjas, neoplatonikas. Tam pačiam bū- 
reliui priklausė PICO DELLA MIRANDOLA (1463-1494) ir jo 
bendravardis sūnėnas. Naują formą įgavo ir aristotelizmas. Daugiau- 
sia buvo neigiama Bažnyčios aprobuota tomistinė Aristotelio sam- 
prata, aristotelizmas tampa iš dalies averoistinis, tačiau ir į tokį aris- 
totelizmą žiūrima kritiškai, grįžtant prie antikos komentatoriaus 
Aleksandro Afrodisijiečio. Šios krypties galva buvo PIETRO POM- 
PONAZZI (Petrus Pomponatius, Pjetro Pomponaci, dėstęs Bolonijo- 
je, 1462-1525). Traktate „Apie sielos nemirtingumą“ jis kelia keblų 
klausimą: ar asmeninio nemirtingumo idėja suvienijama su Aristo- 
telio sielos teorija? Atsakymas neigiamas: siela, kaip gyvo kūno for- 
ma, taip susieta su kūnu, kaip pažinimas — su jusliniu suvokimu. 
Kitame traktate jis taip pat neigia žmogaus sielos laisvę. Žmogus su 
savo siela yra gamtinė esybė, įtraukta į gamtą bei jos būtinumą, pa- 
jungta fatumui. 

Įtraukta į vieną gamtą: ši gamtos vieningumo idėja yra bendra 
tiek minėtoms divergentiškoms kryptims, tiek ir hilozoistinėms Te- 

lezijaus, Patricijaus ar Paracelso teorijoms, tiek ir demokritiškai ato- 
mų teorijai, kurią bando atnaujinti Gassendi; šios teorijos yra slapta 
ar atvira priešprieša krikščioniškos dogmos dualizmui. Jos teigia di- 
naminio gamtos vieningumo idėją: kas pažindamas įsiskverbia į 
gamtos gelmes, tas susiduria su tomis pačiomis vieningomis pagrin- 
dinėmis jėgomis, kurios „laiko sujungę pasaulį iš vidaus“. Reikia 
ieškoti šių jėgų: Renesanso filosofijai kaip tik ir būdinga ši ieško- 
jimo, tyrinėjimo nuostata; tiesa, tokia nuostata buvo būdinga jau ir 
Rogeriui Baconui, tai ieškojimo, eksperimentavimo su daiktais nuo- 
stata. Čia jau nebekalbama apie tai, kaip grynai abstrakčiai atskirti 
ir apibrėžti duotas, žinomas pasaulio sferas, čia ieškoma, kaip pra- 
siskverbti į nežinomas jėgas bei elementus, kurie slepiasi už visų 
šių išoriškai padalintų sferų. Jų priešprieša ir atskyrimas jau išky- 
la kaip gryno žodinio, o ne dalykinio pažinimo rezultatas. Tačiau 
pažinimo dėka prasiskverbti prie šių jėgų reiškia galėti jas apvaldy- 
ti, gamtos pažinimo patikrinimas yra gamtos apvaldymas. Bet šis 
procesas iš pradžių buvo suprantamas kaip magiškas, o gamtos pro- 
cesai buvo mąstomi kaip organiški, kaip fiziologiniai: Žmogus gali 
įsiskverbti į gamtą, nes jis pats yra gamtos, tos pačios gyvos gam- 
tos dalis, nes jame gyvena ir veikia tos pačios jėgos kaip ir gamto- 
je; pažinti gamtą reiškia savo esybės gamtinėms jėgoms susilieti su 
išorinės gamtos jėgomis. 

Taip mes prieiname kitą Renesanso gamtos filosofijai būdingą 
momentą: pagrindinė jos problema visada yra žmogaus padėtis gam- 
toje ır vis pasikartojanti mintis, kad tam tikra prasme Žmogus yra 
pasaulio centras. Mat jis yra „mikrokosmas“, „maZasis pasaulis“, 
kuriame atsispindi „makrokosmas“, t.y. egzistuoja ir veikia visos 
universume esančios jėgos, taigi Žmogaus studijos yra kelias į pa- 
saulio studijas bei tyrinėjimą. Todėl PARACELSAS (1453-1541), 
pvz., laiko mediciną pagrindiniu mokslu; gydytojas žmogaus kūne 
atpažįsta veikliąsias gamtos jėgas, o tai, ką jis čia pažįsta, vėl atran- 
da didžiojoje gamtoje, net dangaus skliaute: žvaigždynų konstelia- 
ciją, nuo kurios priklauso individas su savo likimu (žvaigždžių po- 
veikis nėra išimčių nežinantis būtinumas, ne fatumas, žvaigždės 
rodo tendencijas, kurios traukia žmones, pavojus, kurie jam gresia, 
— inclinant, non necessitant), atitinka organų konsteliacija (gresian- 
ti liga atitinka nelaime grasinančią žvaigždę). Tačiau gydytojas, Ži- 
nantis gamtos jėgas ir jos priešybes, gali reikiamam tikslui panau- 
doti priešingas jėgas, paimtas iš Dievo duotų žmonėms gydančių 
žolių ar mineralų, ir stebėti jų poveikį. Taip gydytojas tampa tikruo- 
ju Dievo padėjėju bei tarnautoju. Pagal krikščionišką-viduramžišką 

sampratą Žmogus yra pašauktas Viešpaties-Kūrėjo. Su tokia paskir- 
timi sutinka ir Renesanso mąstytojai, bet ryškus ir skirtumas, atsi- 
skleidžiantis vėlgi ieškančioje, tiriančioje, klausinėjančioje nuosta- 
toje: Žmogus ir jo likimas yra problema, taigi siekiama iš gamtos 
pažinti žmogaus likimą ir esmę, ir, priešingai, — iš Žmogaus esmės 
— gamtos esmę. 

Atskiros gamtos dalys jau nebeturi griežtų bruožų, jos nėra Zmo- 
gui duotos ir žinomos tiek, kad jam tereikėtų tik aiškiomis sąvoko- 
mis apibrėžti tai, kas žinoma. Gamta yra nežinoma karalystė, į kurią 
žmogus nori įsiskverbti. Tačiau jo nuosava padėtis šiame pasaulyje 
yra duota ne apreiškimo, kurio jis nuolankiai turi klausytis; jis ti- 
ki šia padėtimi, kaip jis tiki savo žvaigžde ir savo laime, fortūna, 
kurią jis turi rasti, pasiekti, užkariauti. Renesansas yra „išradimų ir 
atradimų“ laikmetis. Jį užvaldo gyvas susidomėjimas medžiaga, 
spalvinga daiktų įvairove bei jų sąryšiais, stiprus išradėjų bei atra- 
dėjų džiaugsmas; „gamtos“ sąvoka čia apgaubta paslapties ir grožio. 
Visas Renesanso mąstytojų ir poetų pasaulėvaizdis yra estetinis, vie- 
ningas. Tai aiškiausai galima matyti Giordano Bruno kūryboje. Šis 
pasaulėvaizdis turi patenkinti tiek vaizduotę, tiek grynąjį protą. Es- 
tetiniai bruožai ryškūs ir kūryboje Keplerio, kurį galima laikyti vie- 
nu moderniojo gamtos mokslo pagrindėjų. Gamtos knyga parašyta 
„skaičiais ir matematinėmis figūromis“ ir joje vyrauja paprasti skai- 
čių santykiai bei geometriniai dėsniai — šis įsitikinimas remiasi 
kaip tik prielaida apie gamtos grožį ir visų jos santykių harmoniją. 

Viduramžių mąstytojui gamtos tyrinėjimas nėra savitikslis. Tas 
pats pasakytina ir apie pačią gamtą. Ji veikiau yra tik arena, kurioje 
vyksta Žmonijos istorijos drama nuo nuopuolio iki Kristaus pasiro- 
dymo ir Paskutiniojo Teismo. Dabar gamta tampa didele, nežinoma, 
paslaptinga sritimi, kurioje Žmogus siekia patenkinti pažinimo, jė- 
gos poreikį, siekia suprasti savo esmę. Ir ši gamta nepaprastai išsi- 
plečia, kaip ir ją tyrinėjančio žmogaus akiratis, žmogaus, nuėjusio 
kelią nuo Kolumbo iki Giordano Bruno, atradusio naują žemyną ir 
sukūrusio pasaulio begalybės idėją, o į žemę pažvelgusio kaip į vie- 
ną žvaigždę tarp kitų žvaigždžių. 

i universumo begalybės idėja greta dinaminės pasaulio vieny- 
bės idėjos yra viena žymiausių Renesanso idėjų. Antikos ir viduram- 
žių pasaulėvaizdis yra apribotas ir baigtinis, nejudančių žvaigždžių 
dangus turi savo tvirtą kiautą, o ir šio apriboto pasaulio viduje vis- 
kas turi savo tvirtas ribas, savo abstrakčią esmę ir vietą. Pagal an- 
tikinį supratimą tai, kas neturi ribų, apeironas, tai, kas išskydę, ko 
negalima išmatuoti ir suskaičiuoti, vertinamuoju atžvilgiu yra Ze- 


V. RENESANSO FILOSOFIJA 137 


miau už aiškiai ir suprantamai apibrėžtą, suvokiamą formą; tai, kas 
neturi ribų, taip pat neapibrėžta tuščia erdvė, nusileidžia į žemiau- 
sią pakopą, tampa tik potencialia „materija“ arba Niekuo, kurio be- 
galybė neturi nieko bendro su „begalybe“, t.y. su absoliučia Dievo 
būtimi. O Renesanse vertinama priešingai: erdvėje ištįsusio pasau- 
lio begalybė paverčiama giminiška Dievo esmei ir atitinkančia Zmo- 
gaus esmę, nes žmogui būdinga veržtis į begalybę, į tai, kas neturi 
ribų (Ficino ir Pico della Mirandola, remdamiesi šiuo žmogaus sie- 
lai būdingu veržimusi į begalybę, daro išvadą apie tos sielos nemir- 
tingumą; be to, Pico šį veržimąsi laiko Žmogaus laisvės ir nepri- 
klausymo nuo žvaigždžių ženklu, jis kovoja prieš astrologiją ir 
fatumą. O Pomponazzi iš to, kad žmogus ilgisi begalybės, atsisako 
daryti išvadą apie tikrąją begalybę ir teigia žmones valdantį fatumą, 
su kuriuo žmogus turįs susitaikyti. Jau anksčiau minėjome, kaip Pa- 
racelsas, gydytojas, žmogų traktuoja esantį tarp valios ir fatumo, ir 
nori jį mokyti ar jam padėti, pažinimu paveikti jo likimą). 
Charakteringus bruožus ši begalybės idėja įgauna tik vokiečių 
mąstytojo NIKOLAJAUS KUZIEČIO kūryboje (apie 1401-1464). 
Kuzietis taip pavadintas pagal savo gimtąjį miestą Kuezą prie Mo- 
zelio. Jis buvo vyskupas, kardinolas, popiežiaus legatas. Kuziečio 
raštai, pirmiausia knyga „Apie mokytą nežinojimą“ rodo, kad jis bu- 
vo neoplatoniškas mistikas, daugiausia paveiktas Dionisijo Areopa- 
giečio ir Eriugenos. Bet kokio pažinimo galutinis tikslas yra kilimas 
į Dievą, Dievo, kaip giliausios esmės ir absoliučios aukščiausios bū- 
ties, pažinimas. Tačiau šį tikslą galima pasiekti tik negatyvioje te- 
ologijoje; tas mokslingas nežinojimas kartu yra ir aukščiausia mums 
įmanomo žinojimo forma. Visus kitus objektus mes pažįstame, skir- 
dami vienus nuo kitų, priešstatydami jiems priešybę. Tačiau Dievas 
neturi priešybės. Negana to, jame susivienija visos priešybės, jis yra 
coincidentia oppositorum, jame susivienija esmė ir veikimas, galė- 
jimas ir būtis; possest, „galeti-büti“ — taip savo žodžiais Kuzietis 
vadina Dievą. Dievas yra begalybė, būtent tai, kas be galo didelis 
ir be galo mažas, minimumas — mažiausiame daikte ir maksimumas 
— pripildantis tai, kas didžiausia. Todėl savo pažinimu mes labiau- 
siai priartėjame prie Dievo, kai pereiname nuo baigtinumo prie be- 
galybės ir suprantame, kaip šiame perėjime susivienija priešybės. 
Dievo pažinimą ir esmę Kuzietis iliustruoja ir matematiniais pavyz- 
džiais. Jeigu vienas trikampio šonas imtų be galo didėti, tai didėtų 
ir kiti du tol, kol jie begalybėje sutaptų su tiese. Jei apskritimo 
skersmuo didės iki begalybės, tai ir apskritimo linija sutaps su tie- 
se. Kaip begaliniame apskritime centras, skersmuo ir periferija yra 

viena, taip ir tai, kas aktualiai begalinis, Dievas — yra visa ko pra- 
džia, visa apimantis ir visur esantis. Dievas yra aktuali begalybė, 
pasaulis nėra aktualiai begalinis. Jis tik „neturi pabaigos“, tačiau 
kaip tik ši nepabaigiamybė byloja apie pasaulio kilmę iš absoliučios 
begalybės, pasaulis — tai lyg baigtinė begalybė arba sukurtas Die- 
vas. Ir čia vėl aiškinama matematiniais pavyzdžiais: begalinė skai- 
čių eilė — tai vienybės sklaida; linija, paviršius, kūnas — tai taš- 
ko sklaida. Taip Kuzietis savotiškai sujungia metafizinę-teologinę ir 
matematinę spekuliacijas, kitaip tariant, pastaroji tampa pirmosios 
pagrindu. Tačiau matematinė spekuliacija skatina jį apmąstyti be ga- 
lo mažus dydžius, ribą ir sudaryti jais paremtas matematines sąvo- 
kas, kurios panaikina tariamai sustingusią matematinių struktūrų 
priešybę. Antikinė matematika — geometrija ir aritmetika — dau- 
giausia buvo statiška, ji tyrinėjo tik pastovias, abstrahuotas figūras 
ir skaičių sąvokas (geometrinėmis figūromis vaizduojamus kvadra- 
tinius, trikampiškus, stačiakampiškus, kubinius, piramidinius skai- 
čius ir t.t.), nors Archimedo akshaustinis metodas jau rodo dinamiš- 
kos, ribų perėjimui tarnaujančios traktuotės reikšmingą pradžią. 
Naujųjų laikų matematiką charakterizuoja principinių matematinių 
sąvokų kūrimas, besiremiantis ribos stebėjimais ir progresija, — čia 
Kueso kardinolas pirmasis parodė kelią, kuriuo vėliau ėjo Kepleris 
ir Kavaleris, Newtonas (Niutonas) ir Leibnizas (Leibnicas). Tačiau 
tos matematinės spekuliacijos transformacija į teologine-metafizine, 
nors ir kokia keista mums ji atrodytų, savo ruožtu reikalauja žvelgti 
į gamtą kaip į dinamišką ir vieningą visumą, kurios galutinė veikli 
jėga yra pats Dievas ir kurios begalybė yra tikroji ryšio su Dievu 
grandis. 

Dievas yra begalybė, todėl niekad nesuvokiamas, jis yra pasislė- 
pęs — Deus absoconditus. Asmeniškumas, patriarchalumas, kurį ati- 
tinka Žmogaus saugumas motiniškose Bažnyčios „įsčiose“, dingsta 
iš Dievo santykio su žmogumi, ir šiam dideliam Bažnyčios veikėjui, 
kuris, vadovaujamas popiežiaus (galima sakyti, vadovaujamas Zy- 
mios asmenybės proto bei valios), siekia suvienyti visą krikščioni- 
ją. Žmogus ieško Dievo, jame gyvas Dievo ilgesys, įgaunantis be- 
galybės ir tobulumo ilgesio formas. Kita vertus, kiekviena kūrinijos 
pasaulio esybė sustingsta savo rūšyje, savo giminėje, siekia savisau- 
gos, savo rūšies tobulumo. Toks yra ir žmogus, kuris siekia tapti to- 
bulu žmogumi. Tačiau iš visų sukurtų būtybių tik žmogui lemta ma- 
tyti šį žmogiškumo tobulumą, tobulą žmogų Kristuje, žmogumi 
tapusioje Dievybėje. Žmogus įkūnija begalybę, tobulumo siekį ir 
siekimą būti žmogumi. Ir Kuziečiui žmogus yra mikrokosmas, esy- 

bė, kuri, būdama pasaulio viduryje, stovėdama ant aukštesnės ir Ze- 
mesnės gamtos ribos, jas abi susieja ir apie abi žino, jas pažįsta, 
nors tai ir būtų, jei kalbama apie Dievo pažinimą, docta ignorantia 
forma. Dievas, tapdamas žmogumi, išgano mikropasaulį, o drauge 
— ir pasaulį. Tačiau Žmogus tampa visišku žmogumi tapdamas 
Kristumi. Kuzietis atstovauja tam „krikščioniško humanisto“ tipui, 
kuris savo teorijoje sujungia antikinį „tapk, kuo tu esi“, savos esmės 
realizavimo idealą, su krikščioniškuoju atsidavimo, pasišventimo 
Dievui idealu. Bažnyčia, kaip išpažįstančiųjų Kristų bendruomenė, 
jam yra žmonijos tobulybė. 

Deus absconditus, Dievas, kurio mes ieškome kaip pasislėpusio 
nuo mūsų ir kurį mes randame žmogumi tapusiame Dieve, Kristu- 
je, yra ir LUTHERIO (Liuterio) Dievas, nepaisant prarajos, kuri ski- 
ria reformatorių ir karingą naujos Bažnyčios įkūrėją nuo popiežiaus 
legato, norinčio suvienyti Vakarų ir Rytų krikščioniją. 

Renesansas kartu yra reformacijos laikmetis. Reformacijos judė- 
jimams pirmiausia bendra tai, kad jie neigia dvasininkijos ir „mato- 
mos“ Bažnyčios tarpininkavimą. Siela, kiekviena žmogaus siela, 
tiesiogiai bendrauja su Dievu, kiekvienas žmogus yra „kunigas“. 
Tikroji Bažnyčia — tai nematoma bendrija tų, kas patiria malonę. 
Neigdama šį Bažnyčios tarpininkavimą ir kartu Žmogų tvirtai aukš- 
tyn pakopomis vedantį pažinimą, reformacija susiliečia su mistika. 
O kai ji sielą iškelia vieną prieš Dievą, ji kartoja Augustiną. Tai ro- 
do ir slegiantis šios sielos nuodėmės bei kaltės jausmas, kuris tiek 
žlungant antikinei visuomenei, religijai, mokslui, tiek dabar, griū- 
vant Bažnyčios tarpininkės padėčiai, pavirsta vienišumo išgyvenimu. 
Teorija apie kiekvieno žmogaus buvimą kunigu rodo, jog labai iš- 
auga Žmogaus savimonė; tokios savimonės naivią—pagyrūnišką for- 
mą mes matome ankstyvojo Renesanso gamtos filosofų, alchemikų, 
visų galų meistrų, tarkime, Pico della Mirandolos ar Cardano kūry- 
boje, kur ji išraiškingai pasirodo kaip mikrokosmo idėja. Tačiau 
kaip tik reformatoriai ją apgaubia baime ir abejone, jausmais, ku- 
riais religinis Žmogus reaguoja į tai, kad jis paliekamas vienas su 
savimi ir sau. Nuo tikrosios mistikos reformacinis judėjimas skiriasi 
tuo, kad jis remiasi besąlygišku „Šventojo Rašto“ autoritetu. „Žo- 
džio neturite ginčyti“ — tai tvirtai suformuluota apreikšta tiesa, 
kurios negalima iškraipyti. Taigi tai ne vidinė gnostinė Žiūra ar as- 
meninis apreiškimas, o pasyvus savęs apšvietimas neginčijamu pa- 
rašytų žodžiu. Įsikūrus naujai Bažnyčiai, atsiveria kelias į protestan- 
tišką scholastiką (Melanchtonas: kaip mokytojui reikia formos, taip 
jaunai Bažnyčiai reikia filosofo, kuris nebūtų sofistas ir turėtų tei- 

singą metodą, — reikia Aristotelio). Beje, negalima nepaminėti, kad 
prasidedant kontrreformacijai, katalikiškoje scholastikoje iškyla žy- 
mus ir įtakingas mąstytojas bei rašytojas, ispanų jėzuitas FRANZAS 
SUAREZ (Fransiskas Suaresas, 1548-1617). 

Protestantiškai mistikai. atstovauja (patirdami maginės Paracelso 
gamtos filosofijos įtaką) SEBASTIANAS FRANCKAS (1499- 
1543), VALENTINAS WEIGELIS (Vaigelis, 1533-1588) ir Gerlico 
batsiuvys JAKOBAS BÖHME (Bėmė, 1575-1624). Čia visur ryški 
priešprieša protestantinės ortodoksijos ir scholastikos pažodiniam ti- 
kėjimui Biblija. Negalima neįvertinti sąsajų su Lutherio išleista 
„Vokiečių teologija“ ir Eckharto mokykla, bet čia esama ir ryškių 
naujų bruožų. Böhme Dievą laiko ne rymančia amžina būtimi, bet 
valia, kunkuliuojančiu gyvenimu. Dievas apsireiškia žmonėse, ir per 
žmones jis vėl sugrįžta į save; Dievas tampa pasauliu ir žmogumi, 
kad save surastų, pažintų. Šiame atsiskleidimo procese būtinas ir 
blogis, nes be jau pačiame Dieve slypinčio tamsos ir blogio „kon- 
trpostūmio“ negalėtų būti pasaulio tapsmo bei formavimosi. Todėl 
visas gyvenimas neišvengiamai yra ir geras, ir blogas. Kūrybiški ir 
reikšmingi kalbos požiūriu vokiški Böhme’s darbai yra keistas gai- 
vališkumo ir moksliškumo, vaizdingos išraiškos jėgos ir išsikeroju- 
sios fantastikos mišinys. 

Viena vertus, reformacija kovoja už tai, kad religinis gyvenimas 
būtų išlaisvintas iš bažnyčios akivaizdžios globos bei jos pretenzi- 
jų tvarkyti ir interpretuoti Dievo valią. Tačiau reformacijai būdingas 
ir kitas aspektas: ji siekia pasaulietinį gyvenimą išvaduoti iš religi- 
nio gyvenimo įtakos ir reguliavimo, iš religiškai sankcionuojamos ir 
grindžiamos moralės, kovoja už „pasaulietiškumo“ autonomiją bei 
nuosavas teises, nors ta „pasaulio“ autonomija ir prieštarautų 
„Dievui“. 

Ankstyvojo kapitalizmo prekinis ūkis ir miestų suklestėjimas 
nuo XIII šimtmečio pamažu griovė nelaisvą viduramžių ūkį ir susta- 
barėjusią luominę visuomenės santvarką. Buržuazija, atstovaujanti 
naujajai ekonomikai, kaip vienintelis laisvas luomas, atsiribojęs tiek 
nuo diduomenės ir dvasininkijos, tiek ir nuo nelaisvos valstietijos, 
suklesti ir politiniu, ir kultūriniu atžvilgiu. Jos galios viršūnė yra 
XV ir XVI šimtmečiai, vėliau, valdovų absoliutizmo laikais, ją ap- 
riboja auganti suverenų valdžia. Iš tos aplinkos, o ne iš dvasininki- 
jos iškyla daugiausia Renesanso mąstytojų ir filosofų. Oficialioji 
viduramžių ūkio moralė, būdama, kaip kiekviename santykinai sta- 
biliame ūkyje ar visuomenėje, viešpataujančio mąstymo bei vertini- 
mo būdo išraiška, jo sankcija ir gynimas, yra kone neasmeninė mo- 

ralė; asmeninės savybės, talentai, valios preferencijos, visuomeninė 
padėtis ir pagal Dievo įsakymus tvarkomas turtas nėra nuopelnas, 
asmeninis pranašumas ar kokios nors teisės priežastis. Griežtai su- 
tvarkytoje visuomenėje kiekvienas sluoksnis turi savo pastovią vietą 
ir savo buvimo teisę; vargšai, neturtingieji turi gauti iš turtingųjų iš- 
maldos, nes turtingajam reikia vargšo kaip vargšui — turtingojo; 
turtingasis, neturėdamas galimybės duoti vargšui išmaldos, kenkia 
savo sielai ir neaukoja aukos, kurios reikalauja teisingas jam teku- 
sio gėrio valdymas; kita vertus, vargšams duotas skurdas, idant jis 
būtų kantriai ir krikščioniškai nuolankiai kenčiamas. Siekimas per- 
žengti savo luomą, prasimušti, nors tai būtų daroma ir remiantis as- 
meniniais sugebėjimais ar įnirtingai dirbant, šiai statiškos visuo- 
menės moralei atrodo bent jau įtartinas. O Renesanse, pirmiausia 
Italijoje, susikuria asmens moralė arba, geriau sakant, čia imama 
vertinti asmenybė, branginama „virtū“, dvasios ir charakterio jėga, 
padedanti individui kurti savo likimą, pasiekti laimę, „fortūną“, nu- 
galėti konkurencinėje kovoje, todėl tokia moralė yra beveik anapus 
gėrio ir blogio. Be to, suyra viduramžiška vieninga valstybė, neten- 
ka galios viduramžiška valstybės idėja — pasaulinės valstybės, Ze- 
miškosios civitas Dei, Romos imperijos krikščioniškosios sekėjos 
idėja. Miestuose, kurie sustiprėjo ir tapo savarankiški, atgimsta an- 
tikinis polis. Sąmoninga organizacija, racionali struktūra, asmeninis 
individo valdymas akivaizdžiai suteikia valstybei naują formą, išlai- 
ko ją, daro ištvermingą. Prancūzijoje ir Anglijoje susikuria pirmo- 
sios nacionalinės valstybės, visur plėtojasi nacionalinė kultūra ir li- 
teratūra, stiprėja asmenybės savitumas, tobulėja jos elgsena. 
Renesanse pagrindžiama nauja valstybės filosofija, kurios pa- 
grindinės kryptys išryškėja XV ir XVI amžiais. Florentietis NIC- 
COLO MACHIAVELLI (Makiaveli, 1463-1527) yra nacionalinės 
valstybės valdžios teoretikas. Politika, besiremianti tokios valstybės 
idėja, valstybės išsilaikymą ir jos galios augimą laiko galutine be- 
sąlygiška vertybe bet kokiam politiniam veiksmui. Tokia politika ir 
buvo pavadinta makiaveliškąja. Makiavelizmas griežtai atskiria po- 
litiką ir moralę, tiksliau sakant, moralę pajungia politikai. Politikos, 
t.y. atsakingo politiko veiklos, tikslas turi būti tik valstybės išlaiky- 
mas bei jos galios stiprinimas; tai, kas tarnauja šiam tikslui, yra pa- 
teisinama ir gera. Pati moralė, religija — tai galiausiai priemonės 
politikui atskirus piliečius padaryti paklusnius ir naudingus valsty- 
bei. Todėl Machiavelli abejingas krikščioniškajai moralei ir religi- 
jai, jis labiau vertina romėniškąją pilietinę dorybę, o ne nuolanku- 
mą. Tačiau makiaveliškajai valstybei gresia vienas sunkumas: 

atskiras pilietis čia susaistytas papročių ir religijos, teisės ir virš jos 
iškilusios valstybės prievartos, tačiau kas varžo patį valstybės vei- 
kėją, valdantį valstybės mašiną, moralę, „viešąją“ nuomonę? Kas 
kliudo jam valstybę padaryti savo privačios naudos priemone? Čia 
lieka tik viena: privatūs „valdovo“ interesai turi sutapti su valstybės 
interesais, jo padėtis turi būti taip suformuota, kad jo džiaugsmai ir 
vargai sietųsi su valstybės džiaugsmais ir vargais. Čia ir glūdi giles- 
nė makiaveliškojo „principo“ esmė: valstybėje turi būti asmuo arba 
klasė, kuri apie save galėtų pasakyti, kad ji yra valstybė, nes vals- 
tybės gerovės ir galios augimas reiškia jos pačios gerovės ir galios 
augimą. Pagaliau — kur yra valstybės ribos, ten yra ir teisės bei 
moralės ribos, kur valstybės susipriešina, ten yra tik militarinė ar 
politinė kova dėl valdžios. 

Netrukus greta Machiavelli'o iškilo kita asmenybė, visu šimtme- 
čių jaunesnis HUGO GROTIUS (Grocijus, 1583-1645). Machiavelli 
buvo italas, Grotius — olandas; pirmojo šalis buvo draskoma išori- 
nių ir pilietinių karų, jai buvo grasoma iš išorės, ji siekė naciona- 
linės valstybės; o Grotius yra klestinčios prekybinės valstybės pa- 
likuonis, valstybės, kuri pergalingai išsikovojo nepriklausomybę ir 
dabar visose jūrose mato savo laivus. Machiavelli'ui atspirties taš- 
kas yra valstybė, Grotiui — teisė. Pirmajam valstybė — šaltinis tei- 
sės, kuri yra tik priemonė piliečiams valdyti; antrajam — valstybė 
yra teisės garantas, jos gynėja, teisė nuo valstybės nepriklauso, eg- 
zistuoja iki jos ir dėl to nesibaigia kartu su valstybės sienomis. Gro- 
tius ypatingą dėmesį ir savo darbą skiria tarptautinei, tautų teisei 
(„Apie taikos ir karo teisę“). Kiekvienas Žmogus iš prigimties turi 
tam tikras teises, vadinasi, egzistuoja savaiminę galią turinti, gry- 
nuoju protu pažįstama prigimtinė teisė. Tačiau, kad ši teisė būtų pri- 
pažįstama, ji turi įgyti realią galią, turi remtis valstybės prievarta. 
Valstybė ir jos galios priemonės sukurtos tam, kad apsaugotų teisę 
ir įgalintų ją praktiškai įgyvendinti. 

Pagrindinė ir pirminė žmogaus teisė, kuriai ginti sukurta valsty- 
bė, Grotiui sutampa su teise į nuosavybę. Valstybė, jos būtinumas 
atsiranda kartu su privatine nuosavybe ir poreikiu ją saugoti. Žino- 
ma, individas taip pat turi teisę tvarkyti savo gyvenimą, teisę į sa- 
vo kūno neliečiamumą, tačiau ir šios prigimtinės teisės konceptu- 
aliai pajungiamos teisei į nuosavybę: nuosavas kūnas tam tikra 
prasme yra įgimta, pirminė žmogaus nuosavybė. Ir kaip galų gale 
viskas yra parduodama, perleidžiama, tai tokia yra ir nuosavo kūno 
laisvė. Grotius tam tikromis aplinkybėmis pateisina vergiją: kare at- 
siranda „teisė“ nukariautos šalies gyventojus pavergti, nes juos ga- 

lima užmušti arba tam tikra prasme jų gyvybę išpirkti laisvės kai- 
na. Čia aiškiai matyti, kad ši siaubinga teisė, prieštaraujanti idėjai 
apie valstybę — žmonių teisių saugotoją, glaudžiai susijusi su cen- 
trine „nuosavybės“ savokos vieta žmogaus teisių sistemoje. Turtą aš 
galiu keisti, parduoti, sumokėti kaip atlyginimą; jei laisve galiu su- 
mokėti už gyvybę, tai abu šie dalykai yra prekės arba turtas. 

Prie šių dviejų prisijungia dar viena valstybės esmės ir būties 
idėja: demokratinės valstybės idėja. Klasikinis jos atstovas buvo 
Rousseau (Ruso), o Renesanso pradžioje ji pirmiausia pasirodo va- 
dinamųjų „monarchomachininkų“ doktrinoje. Jų teorijos pagrindinis 
klausimas yra karaliaus, valdovo padėtis. Machiavelli'o teorijoje 
valdovas, kaip valstybę valdantis asmuo, susilydo su pačia valsty- 
be, kuri savo ruožtu yra besąlygiškas piliečių šeimininkas, o apta- 
riamoje teorijoje karalius tampa tik liaudies įgaliotiniu. Tauta yra 
pirminis ir tikrasis suverenas, dėl jos ir už ją veikia valdovas, kurį 
nuolat kontroliuoja liaudis bei jos duoti įstatymai. Mat įstatymas 
neleidžia karaliui savavaliauti, įstatymas yra ne valdovo valia, bet 
jos apribojimas, valdovas yra žemiau, o ne aukščiau įstatymo. 

Įdomu tai, kad monarchomachinėje teorijoje, kuri iš dalies yra 
sąmoninga viduramžiškos-bažnytinės valstybės sampratos reakcija į 
moderniąją nacionalinę valstybę, linkstančią į savarankiškumą bei 
pasaulietiškumą, išryškėja tendencija valstybę padaryti absoliučia 
vertybe ir savitiksliu (Kardinolas Belarminas, ispanų jėzuitas Ma- 
riana). r 

Socialistines idėjas randame išgalvotuose idealios valstybės ap- 
rašymuose, „Utopijose“. Toks yra ir THOMO MORO, Henriko VII 
ministro, mirtimi užmokėjusio už savo opoziciją, to paties pavadi- 
nimo veikalas („Apie geriausią valstybės santvarką ir apie naująją 
utopijos salą“, 1516). Tai romanas, bet ne linksminantis, o iškelian- 
tis idealą tvarkos, kurioje pirmiausia rūpinamasi, kad būtų gamina- 
mos gyvenimui reikalingos gėrybės ir paskirstomos kiekvienam; čia 
rūpinamasi, kad kiekvienas dirbtų, kiekvienam liktų laisvo laiko 
dvasiai puoselėti ir išvengti kūno nelaisvės. Tos idėjos iškyla ir 
„Saulės mieste“ — veikale, kurio autorius — dominikonas THO- 
MAS CAMPANELLA (gimęs 1568 Kalabrijoje; kadangi jo politi- 
niai raštai sukėlė įtarimą, jis 30 metų buvo kalinamas ir mirė 1639 
metais). „Saulės mieste“ socialinio tiesingumo valstybės idėja susie- 
jama su pasaulinės monarchijos, vadovaujamos popiežiaus, idėja. 

Prie valstybės teoretikų prisijungia moralistai ir psichologai. 
Valstybės teorija virsta juridine konstrukcija, o psichologinės pažiū- 
ros, moralizuojanti antropologija kreipia žvilgsnį į charakterių, tipų 

įvairovę, kylančią iš gyvenimo turtingumo ir istorijos vyksmo, to- 
dėl čia linkstama į eseistinę formą, kurios prielaida — meninis 
žvilgsnis. Psichologinių esė meistras yra MICHELIS DE MON- 
TAIGNE’IS (Mišelis de Montenis, 1533-1592), kuris pradeda di- 
džiuosius prancūziškus „écrivains“, vedančius į Voltaire'ą ir Rous- 
seau. Tikroji Montaigne'io tema — savižina, savižina Žmogaus, 
kuris sau pačiam tapo misle bei problema. Tai ne „žmogaus“ padė- 
ties kosmose problema, bet konkretaus individo, save vadinančio 
„Aš“, problema. Save patį Montaigne'is mėgina pažinti, pereidamas 
per pasaulį ir istoriją ir palygindamas žmones, gilindamasis į juos. 
Tačiau šis pažinimas visada neišbaigtas, kaip nepažini mums yra ir 
bet kokių daiktų ir netgi savojo gyvenimo kilmė bei tikslas. Huma- 
nistas Montaigne'is žino filosofines senovės teorijas, iš kurių priim- 
tiniausias jam yra skepticizmas, šiek tiek supasaulietintas, sumišęs 
su riteriška-stojiška pažiūra į gyvenimą bei mirtį ir nežymiu polin- 
kiu į dvasinį epikūrizmą. 

Greta sąmoningojo prancūzų skeptiko, plunksnos ir žmonių pa- 
žinimo meistro Montaigne'io iškyla anglų esė meistras, ambicingas 
valstybės veikėjas FRANCIS BACONAS (Beikonas). Baconas Veru- 
lamietis, Elžbietos ir Jokūbo I ministras, paveikus retorikas ir agi- 
tatorius, prievartiniu laisvalaikiu tampa rašytoju. Jis sukuria moks- 
linės kultūros paveikslą, akinančios Žmogaus viešpatijos gamtai 
paveikslą, ir tai jau nebe romanas, nebe utopija („Naujoji Atlanti- 
da“), čia apeliuojama į metodą, surenkama ir apdorojama plati me- 
džiaga. | 

Baconas yra pranašas, o ne naujo gamtos mokslo kūrėjas. Pačią 
gamtotyrą iškelia atskiri genialūs laimėjimai: Žymiausias atstovas 
yra Torūnės kanauninkas KOPERNIKAS. 1543, jo mirties metais, 
buvo paskelbtas traktatas „Apie dangaus sferų sukimąsi“, kuriame 
išdėstyta heliocentrinė Koperniko pasaulėžiūra. Teorija apie žemės 
sukimąsi aplink Saulę nebuvo svetima ir senovei, vėlyviesiems pi- 
tagorininkams ir platonikams, bet jų idėjos liko bevaisės, nes buvo 
izoliuotos ar prislopintos Aristotelio autoriteto. Dabar tai iškyla kaip 
aistringai ginčijama mintis, po to — kaip pergalinga idėja, kuri tam- 
pa netgi naujos pasaulėžiūros centru. 

emė jau nebėra statiškas pasaulio centras, ji tampa žvaigžde 
tarp žvaigždžių. Taip lyg ir įveikiama esminė Aristotelio astronomi- 
nio ir žemiškojo pasaulio priešprieša, jos vietoje iškyla vienos, vi- 
sur tiems patiems dėsniams paklūstančios ir tų pačių jėgų valdomos 
gamtos idėja. Kai nukrenta tvirtas nejudančių žvaigždžių lukštas, 
kai nejudančios žvaigždės mąstomos kaip saulės ir kitų planetų cen- 

trai begalinėje erdvėje, žemė tampa maža visatos dulkele — ta pa- 
ti žemė, kuri pagal viduramžišką pasaulėvaizdį turėjo būti arena 
„pasaulinės istorijos“, dėl kurios buvo sukurtas ir pasaulis. Iš nau- 
jo pasaulėvaizdžio išplaukiančias emocingas išvadas pirmiausia ma- 
tome GIORDANO BRUNO raštuose (Džordano Bruno, „Apie 
priežastį, pradą ir vienovę“, 1584, „Pelenų dienos puota“, „Apie he- 
rojinį entuziazmą“ ir t.t.). Bruno buvo puikus italų renesanso po- 
etas-filosofas, kuris nusivilkęs dominikono abitą, gyveno neramų 
keliautojo gyvenimą ir galiausiai 1600 metais buvo sudegintas Ro- 
moje kaip įsitikinimų kankinys. Pagrindinė jo idėja yra pasaulio be- 
galybės ir vienybės idėja. Pasaulis begalinis, viršus ir apačia, cen- 
tras ir horizontas egzistuoja tik stebėtojui, nėra jokio sunkumo ir 
lengvumo, o tik tokio pat veržimasis prie tokio pat, saulės dalies — 
prie saulės, žemės — prie žemės. Pasaulis yra tarsi vienas gyvas or- 
ganizmas, jo siela yra Dievas, kuris pasaulį judina ne iš išorės, kaip 
vežikas žirgus, bet kaip vidinis pasaulio principas, veikiantis tiek 
visumoje, tiek kiekvienoje atskiroje dalyje. Pasaulis apskritai yra 
įdvasintas organizmas; kartu jį sudaro suformuoti elementai, „mona- 
dos“, kurias formuoja ir išlaiko vidinis savisaugos ir formavimosi 
instinktas. Nors žmogus yra mažytė begalinio pasaulio dalelė, jis sa- 
vyje junta universumo pulsą, jame vyksta dieviškasis visumos gy- 
venimas. Nuo invidivo laikinumo, nuo savų kančių bei norų Bruno 
žvilgsnis kyla į visumos harmoniją ir amžinybę, ir jos „herojinis en- 
tuziazmas“ triumfuoja kančios ir mirties akivaizdoje. 
Atsiremdamas į Koperniko teoriją, Bruno fantazija ir jausmu kū- 
rė metafizinį pasaulėvaizdį. O Koperniko mokslinius laimėjimus tie- 
siogiai plėtojo JOHANNAS KEPLERIS (1571-1630) ir GALILEO 
GALILEI (Galilėjus, 1564-1642). Bruno (kaip vėliau ir Goethe) šal- 
tai, netgi neigiamai žiūri į matematiką ir matematines gamtos paži- 
nimo išvadas. Mat jam atrodo, kad jos pateikia schemą, užuot patei- 
kę gyvą tikrovę. Stiprus estetinis momentas dar jaučiamas ir 
Keplerio pasaulėvaizdyje. Tuo tarpu Galilei mechanikos principai 
aiškiai ir griežtai teigia, kad pažinimo esmė bei prasmė — matema- 
tinis gamtos dėsnių pažinimas. Pažinti gamtos procesą — kūno kri- 
timą, švytuoklės svyravimą — pirmiausia jam reiškė padalinti jį į 
atskiras išmatuojamas dalis: kritimo erdvę ir laiką, svyravimo truk- 
me ir švytuoklės ilgi, kad po to (eksperimentuojant su gamta) būtų 
galima patikrinti šių dalių (joms priskirtų skaičių) funkcinę priklau- 
somybę. Taigi aristoteliškas-scholastines formas, daiktuose glūdin- 
čias „esmes“, kurios turėtų apibrėžti jų elgesį, pakeičia proceso 
vyksmą griežtai aprašantis gamtos dėsnis. Aristotelis norėjo paaiš- 

kinti kūnų kritimą tuo, kad jie, kaip „sunkūs“ kūnai, turi Visatoje 
savo „natūralią vietą“ ir ieško jos. Galilei atmeta tiek tokį klausimą, 
tiek atsakymą. Jis klausia ne „kodėl“ krenta kūnai, bet „kaip“ jie 
krenta. Ir atsakoma ne teigiant daiktuose pasislėpusias, jų elgesyje 
iškylančias kokybes, bet remiantis kritimo dėsniu, kuris gaunamas 
analizuojant patirtį, pateikiant matematinę hipotezę ir ją patikrinant 
eksperimentu. Gamta yra viena, nes ją visą valdo tie patys pagrin- 
diniai dėsniai. Žemiškam ir astronominiam judėjimui galioja inerci- 
jos dėsnis, pagal kurį kiekvienas kūnas yra rimties būklėje arba jam 
būdingas vienodas tiesiaeigis judėjimas tol, kol jo neveikia išorinės 
jėgos. Tai vėl paneigia aristotelišką abiejų judėjimų „esminį skirtin- 
gumą“ ir paruošia prielaidas astronomijos ir mechanikos susilieji- 
mui, kurį vėliau užbaigė Newtonas. Mechanika tampa pagrindiniu 
gamtos mokslu; organinis pasaulėvaizdis užleidžia vietą mechani- 
niam: vietoj magijos iškyla technika, vietoj kokybių — kiekybių fi- 
zika, tikrovės elementais laikanti tik matuojamus ir skaičiuojamus 
faktorius. 

XVII IR XVIII AMŽIŲ 
FILOSOFIJA 


1. KARTEZIANIZMAS 


Viduramžių filosofijos istorija buvo vieninga ir uždara; palyginti su 
antikos dvasinio gyvenimo idėjų, krypčių ir problemų įvairove, ji 
atrodo beveik vienatonė. Nuo šio vienodumo labai skiriasi Renesan- 
so audra ir veržimasis su gausybe savitų, nors ne visada originalių 
mąstytojų; kiekvienas jų pasaulį atspindi tarsi vis iš naujo, seniau- 
si minties lobiai čia susipina su nauja, genialia kūryba, mokslinė in- 
tuicija — su išsikerojusia fantastika. Dabar vėl mes patenkame į 
visai kitokį pasaulį, tam tikra prasme primenantį viduramžius. Ap- 
žvelgdami naujosios filosofijos raidą nuo XVII šimtmečio pabaigos 
iki XVIII šimtmečio pabaigos, matome aiškią ir nuolatinę pažangą. 
Ta raida, nepaisant mąstytojų asmenybių ir sistemų skirtumų (Des- 
cartes’o, Spinozos, Hobbeso, Locke’o, Leibnizo kūryba), visgi turi 
nepaprastai daug bendrų bruožų, ryškiai pasikartojančių problemų ir 
sąvokų. 

Šią vienybę pirmiausia lėmė vienas faktorius: tai reikšmė, kurią 
šioje epochoje filosofijai turėjo gamtos mokslas, tiksliau — mate- 
matinė fizika. Šių dalykų ryšys jau išoriškai atsiskleidža tuo, kad vi- 
si to laikmečio filosofai perėjo gamtos mokslo mokyklą, o iškiliausi 
atstovai — pirmiausia Descartes'as ir Leibnizas — patys buvo Zy- 
mūs matematikai ir fizikai. Matematinis gamtamokslis yra pirmasis 
savarankiškas naujųjų amžių mokslas, kuris savo vaisingų rezulta- 
tų, savo ryškios ir tolygios pažangos dėka tampa mokslo pavyzdžiu. 
Tai paskatina gamtos mokslų metodą perkelti į tas sritis, kurios ne- 
priklauso „gamtai“ siaurąja prasme. 

Taip mes prieiname pirmąją bendrą problemą, kuri nuo Descar- 
tes’o iki Kanto yra visų filosofinių svarstymų pradinis taškas: tai 
teisingo metodo problema. Pirma reikia atsakyti į klausimą apie mū- 

sų pažinimo būdą, o tik po to imtis darbo, tada jau tyrinėti Žmogaus 
protą, taigi atsakyti reikia iki „pasaulio“ pažinimo. Sąmoningas va- 
dovavimasis visuotiniu pažinimo metodu — štai kas pirmiausia ski- 
ria šiuos filosofus nuo jų pirmtakų ir skatina didžiuotis. 

Pavyzdžiu imkime matematinį, geometrinį pažinimą. Ypatinga 
geometrijos teigiamybė yra jos uždara sisteminė struktūra, būdas, 
kuriuo ji, remdamasi aiškiomis sąvokomis bei įžvalgiomis aksiomo- 
mis, kuria mokslinį įrodymų statinį. Todėl visur pagrindinis meto- 
dologinis klausimas yra klausimas apie galutinius „neginčijamus 
principus“ ir galutines „neskaidomas“ sąvokas. Jeigu mums pavyks- 
ta rasti šias sąvokas ir principus, tai jų dėka gaunamas „aiškus ir 
akivazdus“ vaizdas tos objekto srities, kuriai tos sąvokos ir princi- 
pai taikomi. Tačiau aiškumas ir akivaizdumas yra tiesa, arba, kitu 
atveju, klaida ir apsirikimas yra „painumas“, neaiški pagrindinių 
elementų painiava, netikslus konceptualiai skirtinų elementų bei jų 
tarpusavo santykių supratimas. 

Filosofijos tikslas yra aiškus ir akivaizdus tikrovės vaizdas. Ta- 
čiau tikrovė — tai ne tik fizinis pasaulis, kurį pavyzdingai nagrinėja 
fizika, bet tai ir siela, ir Dievas. Reikia siekti tikrovės visumos 
vaizdo, kuris būtų kuriamas ant vieningo pagrindo. Atsakymas į 
klausimą apie žmogaus ir Dievo, kūno ir sielos santykį turi remtis 
iš aiškių ir akivaizdžių sąvokų kilusiais aiškinimais. 

Galutiniai, aiškūs ir akivaizdūs, taigi tikrai vienas nuo kito skir- 
tini elementai apibrėžiami perimtu filosofiniu pasaulio „substanci- 
jų“ — res, daiktinių faktorių — terminu. Taigi, kai klausiama, iš ko 
susideda pasaulis, klausiama apie šias substancijas, apie tai, kas 
substanciškai tikra. Tačiau ši tikrovė kartu yra aktyvi, nes susijun- 
gimas kartu yra ir sąveika to, kas vyksta pasaulyje, priežastis yra 
substancijos ir jų tarpusavio ryšiai. Jei mes žinome šias substanci- 
jas, tai mes žinome jų tarpusavio santykius, jų viena kitos veikimo 
būdą. Jeigu nagrinėjimas, „analizė“ prasiskverbė iki jų, tai ir „sin- 
tezei“ pasiseka mintyje iš jų sukurti pasaulį, konceptualiai jį su- 
konstruoti. „Substancija“ ir „priežastis“, „substancialumas“ ir „prie- 
žastingumas“ yra sąvokos (pirmosios yra prepozityvinės), kuriomis 
daugiausia ir domisi XVII bei XVIII amžių filosofija. „Analizės“ ir 
„Sintezės“ metodas orientuotas į matematinį-gamtamokslinį metodą, 
o šios sąvokos orientuotos į formą, kurią jos įgauna taikomos fizi- 
niam pasauliui: substancija traktuojama pagal analogiją su fiziniu 
„daiktu“, netgi „sielos substancija“ virsta savo rūšies neištįsusiu sie- 
los daiktu; „priežastis“ ir „padarinys“ taip pat susiję tiek sieloje, 
tiek kūne, ir Dievas galiausiai nėra kita žodžio prasme substancija 

ir priežastis negu daiktai, kuriuos mes taip vadiname (nors turbūt 
neteisėtai taip vadiname). Tik vienu atžvilgiu Dievas, žinoma, ski- 
riasi nuo visų kitų fizinių ar dvasinių objektų: jis yra „begalinis“, 
o visa kita — „baigtina“. „Begalybės“ sąvoka ir „beribiškumo“ bei 
baigtinumo ryšys, klausimas apie vieno atsiradimą iš kito jau Rene- 
sanse vaidino svarbų vaidmenį. Tą patį mes matome ir čia, tik čia 
tie dalykai, kuriuos Renesanso filosofija suvokė jausmu ir bandė 
apibrėžti per analogijas, tampa aiškiomis ir akivaizdžiomis sąvo- 
komis. 

Iš pradžių buvo manoma, kad substancijos ir priežastingumo są- 
vokos savaime suprantamos ir vartotinos. Klausiama, kokios yra pa- 
saulio substancijos. Kad apskritai jų esama, kad „substancijos“ są- 
voka prasminga ir tinkama, — visa tai nekėlė abejonių. Nebuvo 
abejojama ir tuo, kad esama „neskaidomų sąvokų“ ir „neginčijamų 
principų“, kuriuos turinti atrasti analizė. Tačiau pamažu pačios šios 
sąvokos ėmė virsti problema, buvo klausiama ir domimasi jų galio- 
jimu: taip pažinimo teorija, kuri aiškina ir formuluoja metodą bei jo 
prielaidas, tampa pažinimo kritika, kuri mėgina nustatyti jo ribas. 

Pagaliau šios epochos filosofijos istorijos negalima suprasti ir 
apibūdinti be sąvokos, kuri nuo Descartes’o tampa pagrindine apta- 
riant sielos problemą, jos santykį su pasauliu ir su Dievu: tai sąmo- 
nės sąvoka. 

Antikinė filosofija tapatina sielos ir gyvybės sąvokas. Siela jai 
yra tai, kas gyvą kūną daro gyvą, kas jį skiria nuo negyvos gamtos; 
sielos ir kūno priešingybė yra organinės ir neorganinės gamtos prie- 
šingybė. Atitinkamai sielos funkcijoms priklauso kvėpavimas ir mai- 
tinimasis, taip pat norėjimas ir mąstymas. Augustinas pirmą kartą 
šią sąvoką transformuoja: siela identifikuojama su sąmone arba su 
sąmoningu, mąstančiu ir norinčiu AŠ. Tačiau ši idėja tampa vaisinga 
tik prasidedant naujajai filosofijai. Sielos ir kūno priešybė virsta ki- 
ta priešybe: priešybe tarp to, kas sąmonės viduje, ir to, kas išorėje. 
Tačiau sielos ir fizinio pasaulio santykis turi būti apibrėžtas taip, 
kad būtų suprantama, kaip AŠ, žinanti ir mąstanti sąmonė, galiu 
kažką žinoti apie pasaulį, esantį už sąmonės. Čia galima matyti, 
kaip iš metafizinės kūno ir sielos santykio problemos neišvengiamai 
išplaukia pažinimo problema, kaip buvo anksčiau minėta, metodo 
problema, klausimas: kaip, kokiu būdu mes pažįstame tiesą? Tai 
klausimas, kuris dabar įgauna dar ir kitą formą: kaip mes galime pa- 
žinti pasaulį, esantį už sąmonės? 

Matematinio metodo idėją ir šią sąmonės sąvoką pirmą kartą 
aiškiai išreiškė ir suformulavo Descartes'as, kurį dėl to galima tei- 
sėtai laikyti tikruoju naujosios filosofijos pagrindėju. 

RENE DESCARTES'AS gimė 1596 metais La He miestelyje To- 
runėje. Jo senelis buvo gydytojas, tėvas — juristas. Jo gyvenimas 
buvo keistai nepastovus, klajokliškas, tai vienišiaus ir įtaruolio gy- 
venimas, kai pasirenkama savanoriška tremtis, nuošalė ir visgi visiš- 
kai neatsisakant Žmonių ir pasaulio. Jis mokėsi neseniai įkurtoje 
jėzuitų mokykloje La Fleše, nors ir buvo pamokomis nelabai paten- 
kintas. Vėliau kaip karininkas jis dalyvavo 30 metų kare ir, būda- 
mas katalikas, kovėsi olandų, taigi protestantų pusėje. Tačiau kari- 
nis amatas jį domina mažiau negu techninės ir matematinės 
problemos: mokslas tampa aistra, o mokslinis atradimas žiemos po- 
stovyje Noiburge palieka sukrečiantį įspūdį (1619). Netrukus jis at- 
sisako karinės karjeros ir visai atsiduoda tyrinėjimui bei savo idė- 
jų plėtotei, apimančiai visą gamtos pažinimo ir matematikos sritį. 
Jis persikelia į Olandiją, ten gyvena įvairiose vietovėse, ir nors jis 
moksliniais klausimais susirašinėjo su daug kuo, visgi ryšius palaikė 
tik su Tėvu MERSENNE’U, kuris Paryžiuje subūrė žinomą mokslinį 
ratelį. Kai Descartes’g pasiekė žinia, kad pasmerktas Galilėjus, ku- 
rio veikale buvo siekiama apginti Koperniko teoriją, jis atsisako 
spausdinti savo nemažą veikalą „Pasaulis“. Ir tai jis daro ne iš bai- 
lumo. Mes žinome, kad Descartes'as, kaip asmuo, buvo drąsus, bet 
jis nemėgo viešumo, neišvengiamo kovojant su Bažnyčia. Jam ne- 
patinka Žmonės, kuriems nei prigimties, nei likimo neskirta vado- 
vauti visuomeniniams reikalams, bet kurie iškyla kaip reformatoriai 
ir nori pakeisti pasaulį, jis veikiau linkęs sekti esamomis pažiūro- 
mis ir institucijomis, kol jų vietoje negalima pastatyti ką nors ge- 
resnio ir tvirčiau pagrįsto. Vietoje ano traktato pasirodo iš pradžių, 
1637 metais, „Esė“ su priedais apie analitinę geometriją, optiką, me- 
teorus ir „Samprotavimu apie metodą“. 1641 metais pasirodo „Ap- 
mąstymai apie pirmąją filosofiją“ su Hobbeso, Gassendi, Arnauld 
(Arno) ir kitų mokslininkų prieštaravimais ir Descartes'o atsakymais 
į juos. 1644 metais išeina „Filosofijos principai“, kuriuose pateikia- 
mas filosofo fizinio pasaulio išsamus supratimas, 1649 metais — 
psichologinis aistrų tyrinėjimas. Tais pačiais metais Švedijoje kara- 
lienės Kristinos kvietimu jis išvyksta į Stokholmą. Palikti Olandi- 
ja jį vertė ir ortodoksinių kalvinistų atakos, kai jis buvo apšaukia- 
mas tai kataliku, tai ateistu, taip pat ir konfliktas su savo mokiniu 
Regijumi. Tačiau Descartes'as neišlaikė atšiauraus Švedijos klima- 
to ir mirė 1650 metais. 

Pirmasis reikšmingas Descartes'o mokslinio kelio posūkis yra 
analitinės geometrijos atradimas, kai, įvedus kartezines koordinates, 
tapo įmanoma kiekvieną erdvės tašką apibrėžti trimis skaičiais, o 
kiekvieną geometrinį darinį — lygtimi su jo taškų koordinatėmis. 
Taip tapo įmanoma geometrines teoremas įrodinėti skaičiuojant, arit- 
metinių skaičiavimo taisyklių pagalba. Aritmetika, skaičių mokslas, 
jam atrodo kaip mokslo pavyzdys: ji kiekvieną skaičių išskaido į 
vienetus, iš kurių jis susideda, taigi nuo to, kas sudėtinga, eina prie 
to, kas daugiau nebedalu bei paprasta, ir iš tų pačių vienetų pagal 
tas pačias skaičiavimo taisykles sudeda visus skaičius. Analitinė ge- 
ometrija perkelia šį metodą į geometriją. Descartes'as stengiasi šį 
„matematinį“ išskaidymo iki paprastų elementų metodą, kai tų ele- 
mentų savitarpio santykiai mums turi būti tokie pat akivaizdūs, kaip 
ir sudedamų ir atimamų skaičių santykiai, ir „aiškią bei akivaizdžią“ 
šių elementų struktūrą pritaikyti „filosofijai“ ir taip iš pažiūros į di- 
dZiules ir neišsprendžiamas priešybes suskaldytą „pasaulio išmintį“ 
padaryti tikruoju mokslu. 

Tačiau čia esama skirtumo. Matematika turi reikalą su objektais, 
kuriuos sukuria pats protas, su jo sukonstruotomis ir apibrėžtomis 
sąvokomis, o filosofija — su mums duota tikrove. Kur galima ras- 
ti paprastas, aiškias ir akivaizdžias pagrindines sąvokas, kurios būtų 
susijusios su tikrove, su akivaizdžia, neabejotinai tikra įžvalga, su 
esatimi? Norėdamas rasti tai, kas neabejotinai tikra, Descartes'as 
pradeda nuo abejonės, t.y. jis pašalina visa tai, kuo galima abejoti. 
Abejotina yra kūniško pasaulio egzistencija, taip pat ir nuosavas kū- 
nas: juk mes ir sapne manome matą ir jaučią nesančius daiktus; su- 
voktas kūniškas pasaulis pats gali būti sapnas, pojūčių apgaulė. 
Abejotini yra matematikos įrodymai, nes mes negalime atminties 
pagalba apžvelgti išvadų grandinės — atmintis gali mus apgauti 
taip, kaip ir pojūčiai. Mes tikime visagalį Dievą, tačiau galėtų būti 
ir galinga meluojanti dvasia, kuri, jausdama pasitenkinimą melu, 
leistų, kad daiktai mums pasirodytų kaip tikri, nors jie tokie nėra. 
Atrodytų, kad paskutinioji mintis be galo išplečia abejonės sritį, ta- 
čiau kartu pasirodo ir jos ribos: kiekviena abejonė turi kažkokią 
prielaidą, ir tai yra kaip tik abejojančiojo Aš egzistencija. Mano pa- 
ties abejojimas, taigi mano mąstymas, t.y. mano sąmonė (taip pat 
suvokimas, jautimas, norėjimas — Descartes'o vartosena tai yra 
„mąstymo“ aktai) yra man neabejotinai tikri, aš negaliu jais abejo- 
ti taip, kaip „išorinio pasaulio“ egzistencija, taigi abejonės buvimas 
man yra tikras: mąstau, vadinasi, esu — cogito ergo sum. Aš galiu 
abejoti, ar mano suvokimas atitinka tikrą daiktą, mano prisiminimas 

— tikrą praeitį, mano sąvoka — daiktą, bet aš negaliu abejoti, ar aš 
turiu suvokimą kaip tokį, ar aš iš tikro prisimenu, ar mąstau sąvo- 
ką kaip tokią, ar mano (dabartinė) sąmonė su šiais savo turiniais, 
savo modusais egzistuoja. Čia kartu įvykdomas svarbus skyrimas: 
vienoje pusėje pasilieka „Aš“, sąmonė, kitoje pusėje — išorinis są- 
monės atžvilgiu pasaulis, ypač fizinis pasaulis; pirmojo egzistenci- 
ja man yra betarpiškai tikra, antrojė — abejotina, taigi atskirtina, ta- 
čiau nenaikinanti pirmosios. T.y. sąmonė (arba mąstantis Aš) ir 
fizinis pasaulis pasirodo esą visiškai skirtingi, substancialiai skirtin- 
gi, dvi viena kitos nepaaiškinančios „substancijos“. Aš — tai mąs- 
tanti substancija, res cogitans. Tačiau kaip mes nuo sąmonės galime 
prieiti pagrįstą įsitikinimą apie išorinio pasaulio egzistenciją? Yra 
vienas objektas, jis yra „išorėje“, tačiau mes jį pažįstame vienodai 
tikrai: tai Dievas. Descartes'as pateikia du Dievo buvimo įrodymus: 
pirmasis yra mums žinomas ontologinis Anzelmo Kenterberiečio 
įrodymas; antrasis iš mūsų, kaip baigtinių būtybių, nesugebėjimo sa- 
vo jėgomis sudaryti begalybės sąvoką daro išvadą apie Dievą kaip 
vienintelį galimą šios sąvokos Kūrėją: tik pats Dievas galėjo mums 
įdiegti begalybės idėją, taigi Dievas yra. Tačiau šis Dievo sąvokos 
įvedimas pats yra tam tikros rūšies gnoseologinis Deus ex machina: 
kaip visagalės melo dvasios idėja rodėsi išplės abejonę iki begaly- 
bės, taip pasitikėjimas Dievo teisingumu leidžia pasitikėti ir instink- 
tu, kuris savo juslinius suvokinius verčia aiškinti kaip išorinio fi- 
zinio pasaulio paveikslą, o savo atsiminimus — kaip praeities 
padarinį. Dievas mums visada ir būtinai nevadovauja, bet mūsų nuo- 
sava valia kartais mus klaidina, pritardama ne aiškiems ir akivaiz- 
diems, bet painiems vaizdiniams. 

Dievo sąvoka yra paties Dievo mūsų prote įskiepyta, įgimta ar 
prigimtinė sąvoka, idea innata. Todėl jai būdingas tas aiškumas ir 
akivaizdumas, kuris leidžia išvesti iš jos akivaizdžius teiginius. Joks 
juslinio patyrimo turinys, jokia juo besiremianti sąvoka nėra laisva 
nuo neaiškumo ir painiavos, todėl galimas mokslinio pasaulio paži- 
nimo pagrindas yra ne jusliniai suvokiniai, bet grynos abstrakcijos, 
kurios nėra proto savivalės kūriniai, o įgimtos sąvokos bei idėjos. 
Descartes'as jų sistemiškai nevardija, bet šalia Dievo idėjos nurodo 
dar keletą kitų: tai pagrindiniai logikos principai, substancijos ir 
priežasties sąvoka, tįsumo ir skaičiaus sąvokos. Taip filosofas Zen- 
gia žingsnį į racionalistinę pažinimo struktūrą, besiremiančią pagrin- 
dinėmis sąvokomis, kurios aiškiai ir akivaizdžiai apibrėžia pažinti- 
no objekto esmę. 

Siela yra res cogitans, mąstanti substancija; sąmonė — jos esmi- 
nė savybė, jos „atributas“. Kas yra kūnas? Mes galime atmesti vi- 
sas kūno savybes, neatmesdami jo apskritai, — galime atmesti jo 
spalvą, tvirtumą, temperatūrą, formą, tik vieno — ne, erdvės, kurią 
jis užima, jo tįsumo. Netįsus kūnas yra Niekas. Taigi tįsumas — kū- 
no atributas, kūnas — tįsi substancija, res extensa. Toks sąvokų api- 
brėžimas nukreipia mus į dekartišką fiziką: visos kūno savybės tu- 
ri būti aiškinamos kaip tįsumo modifikacijos, visi fiziniai procesai 
— kaip padėties pasikeitimas, kaip judėjimas. Spalva, garsas, šilu- 
ma yra sąmonės reiškiniai, kurių pagrindas — judėjimas. Tačiau to- 
liau Descartes'as iš teiginio, kad tįsumas yra esminė kūno savybė, 
daro išvadą, kad negali būti nekūniško tįsumo, t.y. negali būti tuš- 
čios erdvės, todėl jis ir atmeta tuo pat metu PIERRE’O GASSENDI 
(Dižono kanauninko, 1592-1655) atnaujintą Demokrito-Epikūro 
atomistiką. Galutinė fizinio pasaulio tikrovė yra tolygiai užpildyta 
erdvė, tam tikros rūšies skysta materija. Descartes'as neigia ne tik 
tuščia erdvę, bet ir toliasiekes jėgas; materijos dalys viena kitą vei- 
kia tik tiesiogiai spausdamos ar stumdamos, t.y. „judėjimas“ perei- 
na iš vienos į kitą, išliekant pastoviam „judėjimo kiekiui“, kurį są- 
lygoja masė ir greitis. Ši idėja apie visad materijos pripildytą erdvę 
lemia savotišką išvadą, jog kiekvienas kūno judėjimas turi būti mąs- 
tomas kaip į save grįžtančio judėjimo dalis. Ši idėja lėmė Descar- 
tes'o fizinės kosmogonijos sampratą, dabartinės pasaulio sandaros 
aiškinimą: Saulė, žvaigždės, Žemė, planetos kildinamos iš pirminės 
chaotiškos beformės sūkuriu judančios materijos; tuo tarpu pasaulio 
kūnų judėjimas laikomas pasyviu šio sūkurio sekimu skystoje dan- 
gaus materijoje. 

Griežtą mechaninį pasaulio aiškinimą Descartes'as iš fizikos 
perkelia į biologiją. Visus gyvo kūno procesus reikia aiškinti grynai 
fiziškai-mechaniškai. Tačiau yra viena išimtis: savavališki poelgiai, 
kuriuose „siela“, t.y. sąmonė, įsiterpia į kūno įvykius. Nepaisant są- 
monės ir jos poveikio, gyvas organizmas yra automatas, Descar- 
tes'as net gyvuliams linksta priskirti tokią grynai automatišką egzis- 
tenciją. 

Descartes’o pasaulėvaizdis yra grynai dualistinis: siela ır kūnas, 
sąmonė ir erdvę užpildanti materija, norintis bei jaučiantis Aš ir nuo 
mechaninių priežasčių priklausantis judėjimas yra esminės skirtybės. 
Tarp jų egzistuoja tik tam tikri sąveikos taškai: Žmogaus smegenys 
paveikia žmogaus sąmonę, ir ši sužadina pojūčius ir jausmus, im- 
pulsai kyla iš norinčios sielos ir tampa nerviniais dirgikliais bei kū- 
no dalių judesiais. Šis dualizmas netrukdo, o veikiau padeda sielą ir 

sielos vyksmus trakluoti pagal „matematinį metodą“ ir pagal fizinio 
pasaulio analogiją (į sielą Žiūrėti kaip į nematomą ir netįsų „daik- 
tą“). Ir kartezijiška afektų teorija panaši į gamtos mokslus nusižiū- 
rėjusią psichologiją. 

Sielos vyksmai yra arba veiklios, arba pasyvios būsenos, t.y. bū- 
senos, kurių priežastis yra tik sieloje arba kūno ir sielos sąveikoje. 
Vienoje pusėje yra grynasis norėjimas ir mąstymas, kitoje — pojū- 
čiai ir aistros. Čia Descartes’o psichologija susiliečia su etika ir pa- 
žinimo teorija: pasyvumas yra netobulumas, žmogaus valia turi val- 
dyti afektus, suvokinius turi paaiškinti grynosios sąvokos, veikiant 
ir tyrinėjant reikia pritarti tik aiškiems ir suprantamiems vaizdi- 
niams — tada žmogus, viena vertus, išvengs klaidos, kita vertus — 
nuodėmės. Taip „aiškumo ir suprantamumo“ idealas perkeliamas ir 
į jausmų bei valios sritį. 

Descartes’o filosofija palyginti greitai įgijo stiprią įtaką, tapo 
gyvų diskusijų objektu. Netrukus Olandijoje ir Prancūzijoje radosi 
tiek uolių jos sekėjų, tiek ir, žinoma, karingų bei stiprių priešinin- 
kų. Pavojingiausias naujajai filosofijai buvo jėzuitų priešiškumas, 
kurie (1662) įsakė uždrausti Descartes’o raštus, o netrukus pasiekė, 
kad Liudvikas XIV uždraustų dėstyti Descartes’o teoriją Paryžiaus 
ir Anžero universitetuose. Kita vertus, aršiausi religiniai jėzuitų 
priešai — jansenistai, kartezianizmą priėmė ir ypač juo rūpinosi sa- 
vo veiklos centre, Port Rojalio vienuolyne. Jansenistas buvo AN- 
TOINE ARNAULD (Antuanas Arno, 1612-1694), pasireiškęs jau ir 
kaip meditacijų kritikas. Jam ir Pierre Nicole (Pjerui Nikolui, 
1625-1695) priklauso „Port Rojalio logika“, „Menas mąstyti“. Tai 
logika, besiremianti kartezine metodo teorija. 

Jansenizmas iS esmės buvo augustinizmas. Jo religinis atramos 
taškas buvo Jansenijaus atnaujinta Augustino malonės teorija. Jan- 
senizmo teologijos branduolį sudarė pažiūra apie prigimtinę nuodė- 
mę, nepaprastą Žmogaus prigimties sugedimą ir galimybę būti išga- 
nytam tik per malonę, o vienas pagrindinių uždavinių — kova su 
kompromisine jėzuitų taktika, su jų kazuistinės moralės neprincipin- 
gumu, su jų vykdomu religinių dalykų supasaulietinimu. Descartes’o 
filosofija turėjo įvairių sąlyčio taškų su Augustino teorija: tai ir co- 
gito ergo sum, ir sielos pažinimo primato iškėlimas kūno pažinimo 
atžvilgiu, Dievo sąvoka. Viso pasaulio pažinimo grindimas savęs ir 
Dievo pažinimu lėmė Descartes'o ir Augustino idėjų saitus. 

Iš jansenistų rato išauga gili ir nepaprastai religinga asmenybė 
— BLAISE PASCALIS (Blezas Paskalis, 1623-1662). Pascalis, ku- 
ris savo gyvenimą sutrumpino griežčiausia askeze, kuris savo pa- 

grindiniame aforistiniame darbe „Mintys apie religiją“ nepaprastai 
stipriai išreiškė krikščioniškas-religines nuotaikas, o ankstesniame 
kūrinyje „Laiškai provincialui“ aštriai kritikavo jėzuitų moralę, tas 
pats Pascalis kartu buvo genialus matematikas, moksliniuose daly- 
kuose įsitikinęs kartezinio „aiškumo bei suprantamumo“ idealo ir 
„matematinio metodo“ šalininkas. Tačiau šis aiškumas bei supranta- 
mumas, į kurį mus orientuoja vienintelis šių žodžių vertas mokslas, 
turi neperžengiamą ribą: tokiu būdu mes niekad negalime suvokti 
begalybės, o juk visgi ją trokštame mes pažinti. Taip pat aiškių ir 
suprantamų sąvokų pagalba mes niekada negalime suvokti savo Aš 
esmės, kuri yra tarp begalybės ir Nieko, tarp amžinybėje būvančio 
Dievo ir šiuo momentu iškylančio gyvūno, — Niekas palyginti su 
Dievybe, Visata palyginti su Niekuo, — suvokdami ir viena, ir ki- 
ta, mes vis dėlto nepajėgiame suvokti nei vieno, nei kito. Pascalis 
mėgsta paradoksus, stengiasi parodyti aštrias priešpriešas, bet tai da- 
ro ne dėl šmaikštaus žodžio. Aiškumo bei suprantamumo šalininko 
Pascalio skepticizmas, jei vartosime šį žodį, yra tam tikros rūšies 
intelektualinė askezė ir savigriova. Švytinčiam matematikos akivaiz- 
dumui griežtai priešstatomas visiškas jos nesugebėjimas pažinti tai, 
ką galiausiai tik ir būtina pažinti. Tačiau ir į dogmas, pvz., prigim- 
tinės nuodėmės, paradoksus Pascalis žiūri ne mažiau blaiviai negu 
kritiškas BAYLE’IO (Beilio) protas. Bet šio paradokso aiškinimą 
Pascalis baigia mintimi, jog tik ši tariamai absurdiška teorija paaiš- 
kina mums mūsų pačių esmę. Tačiau jausdami šią kaltę, kuri esmin- 
gai veikia visą mūsų būtį ir daro mus nelaimingiausius pasaulyje, 
kartu mes jaučiame tą didybę, kuri mus skiria nuo visų kitų žemiškų 
esybių: mes Žinome esant Dievą ir suprantame savo tikrąjį uždavi- 
nį — nuolankiai ir visiškai jam atsiduoti. Ir tuo žinojimu, ką mums 
reikia daryti, kalba mūsų tikras jausmas, širdis, turinti savą protą, 
kurio nežino „protas“. Galų gale ir pats racionalus mąstymas bei 
sprendimas remiasi aksiomomis, kurių tiesą mes jaučiame, o ne ma- 
tome: tai skaičių eilės begalybė, tai begalinis erdvės dalumas. 
Jansenistai, kaip ir reformatai, užima savotišką tarpinę padėtį 
tarp viduramžių ir naujųjų laikų. Priešiškumas Bažnyčiai (iš kurios 
Jie, žinoma, neišstoja) daro juos tikrais sąjungininkais tų, kurie sie- 
kia mokslą išlaisvinti iš Bažnyčios globos bei įtakos. Tačiau jų au- 
gustiniškas pamaldumas, jų kova prieš religijos sekuliarizaciją, te- 
ocentrinis jų religingumo pobūdis atskiria juos neperžengiama siena 
nuo siekių proto, „aiškumą ir suprantamumą“ laikančio galutiniu ir 
lemiamu tiesos kriterijumi. Todėl ryškiausio Port Rojalio mąstyto- 
Jo ir giliausio religinio genijaus padėtis yra lyg ir dvejopa: jis kri- 

tikuoja krikščioniškų teorijų paradoksus, kita vertus, jo netenkina ir 
tariamai aiškiausios bei akivaizdžiausios pagrindinės mokslo sąvo- 
kos, kol pagaliau aukščiau mokslo pretenzijų iškeliama nuolankios 
širdies, tikėjimo logika. 

Į skepticizmą linksta ir kitas Descartes'o įtakotas mąstytojas. 
Tiesa, jo motyvai nebe religiniai, kaip Pascalio, o greičiau primena 
išsilavinusio pasauliečio ir Žmonių žinovo Montaigne'io skepticiz- 
mą, tik labiau orientuotą į mokslą. Tai PIERRE BAYLE’IS (Pjeras 
Beilis, 1647-1706), kuris buvo labiau kritikas nei kūrėjas, linko į 
polemiką ir siekė plačių istoriniy-moksliniy žinių. Jis sukūrė „Isto- 
rinį ir kritinį žodyną“, enciklopedinį veikalą, turėjusį didelę įtaką 
XVIII amžiaus dvasiniam gyvenimui. Jis racionaliai kritikuoja tikė- 
jimo dogmas, bet vėlgi tikėjimo tezes panaudoja prieš „neabejotiną 
aksiomų tikrumą“. Polinkis į kartezianizmą jam netrukdo kritikuo- 
ti Descartes'o ir jo sekėjų pagrindinių principų, jam atrodo įtartinas 
rėmimasis „Dievo teisingumu“, jis abejoja objektyvia tįsumo realy- 
be (tįsumas galiausiai juk ne mažiau už spalvą ar garsą yra suvoki- 
mo turinys), erdvės ir materijos tapatinimu. 

Bayle'is buvo vienas iš nedaugelio laikmečio filosofų, turėjusių 
istorinį jausmą. Tačiau šia prasme jį pralenkė tuo metu beveik ne- 
pastebėtas mąstytojas, kuris pasireiškė kaip smarkus kartezianizmo 
priešininkas — tai italas GIAMBATTISTA VICO (Džambatista Vi- 
ko, 1668-1744, retorikos profesorius Neapolyje). Descartes'as, no- 
rėdamas žmones pažinti geometriškai, remdamasis visuotinai ga- 
liojančiomis aksiomomis, nepastebėjo, kad svarbiausias Žmogaus 
laimėjimas yra istorija, kultūros kūrimas ir kad šį kūrinį reikia su- 
prasti ne remiantis abstrakčia Žmogaus prigimtimi, bet priešingai — 
žmogaus prigimtį reikia suprasti iš istorijos. Savo pagrindiniame kü- 
rinyje „Naujasis mokslas apie bendrąją tautų prigimtį“ (1725) Vico 
vaizduoja istoriją kaip tam tikrais etapais, tam tikromis visuomeni- 
nio, ūkinio ir dvasinio gyvenimo formomis, kartu ir su krizėmis, 
vykstantį žmogaus tobulėjimą bei švietimą. Tai vyksta Žmogaus 
veiksmų, siekių ir jausmų dėka, tačiau be sąmoningo tikslo, neži- 
nant šio vystymosi tikrosios prasmės: žmonės yra įrankiai, kuriais 
istorija renčia savo statinį. Šios Vico mintys primena Hegelio isto- 
rijos filosofiją, o jo mėginimas atimti iš istorijos reguliuojamąsias 
sąvokas, kurios vyksmą suskirsto etapais, primena Herderį. Tačiau 
kartu Vico yra pamaldus katalikas, todėl istorija jam — tai kelias, 
kuriuo apvaizda veda žmones, ir atskiras žmogus nėra tik istorijos 
produktas ar dalelė, jis, kaip individuali siela, stovi prieš anapusi- 
nį Dievo teismą. Istorinės medžiagos Vico daugiausia semiasi iš mi- 

tologijos, jis (ir tai jį daro romantizmo pirmtaku) mituose įžvelgia 
vaizdų-simbolių ištakas. Iš pradžių žmonės gyveno vieni miškuose 
kaip laukiniai žvėrys. Sunkumai ir pavojai privertė juos pereiti į 
sėslią gyvenseną, iš pradžių — urvuose, vėliau — pačių pasistaty- 
tose trobelėse. Tada ėmė rastis žemdirbystė, žemės valdos, o su re- 
alia nuosavybe — griežta tvarka, teisė, ginanti nuosavybę. Tačiau 
visa teisė buvo pastoviai grindžiama religijos. Greta sunkumų reli- 
gija yra pagrindinis civilizacijos įrankis; Vico kitaip negu Švietimo 
epochos deistai religijos pradžia laiko ne abstraktų monoteizmą, o 
animistinį politeizmą, kurio psichologinis pagrindas yra baimė ir pa- 
garba. Stipriausi ir inteligentiškiausi žmonės iš pradžių įsigijo tur- 
tų ir nuolatinę gyvenamąją vietą, jų namai tapo prieglobsčiu tiems, 
kurie, trokšdami būti saugūs, ėmė jiems tarnauti: taip susidarė po- 
nų ir tarnų kastos, patricijai ir plebėjai. Kastų priešprieša lemia 
sukilimus ir kovas, o kovos reikalauja vadovo ir griežtos organiza- 
cijos. Todėl laisvą bendruomenę pakeičia valstybė. Iš pradžių jos 
galva yra monarchas, vėliau ateina aristokratų valdžia ir galiausiai 
— demokratija. Remdamasis Romos istorijos pavyzdžiu, Vico paro- 
do, kaip iš respublikos gimsta cezarizmas ir pagaliau — nuopuolis, 
t.y. atkrytis į barbarybę, iš kurios vėl turi kilti nauja raida. Vico po- 
litinių ir kultūrinių santykių kaitos kontekste įdomiai aiškina ir tau- 
tų charakterio kaitą; iš pradžių charakteris grubus, vėliau — griež- 
tas, dar vėliau — švelnus, po to — subtilus ir jautrus, galiausiai — 
žlugimo išvakarėse — ištvirkęs. Vico yra pamaldus katalikas, bet tai 
galų gale jam, kaip tikram XVII šimtmečio mąstytojui, netrukdo į 
viduramžius žvelgti kaip į barbarizmo laikmetį. 

Abejonės, kilusios dėl Descartes’o įrodinėjimo detalių, koncep- 
tualiniai jo sistemos sunkumai skatino tobulinti šią sistemą. Pir- 
miausia tai buvo sunkumai, susiję su dekartiškuoju dualizmu: jeigu 
siela ir kūnas yra skirtingos substancijos, savarankiškos esybės, tai 
kaip galimas jų poveikis viena kitai, kaip įmanoma priežastinė pri- 
klausomybė? Juk atrodo „aišku ir suprantama“, kad padarinys „ky- 
la“ iš priežasties, taigi jau iš pradžių „glūdi“ joje. Jau pats Des- 
cartes'as savo laiškuose mini šią problemą. Vokietis Claubergas, 
prancūzai de la Forge ir Cordemua pojūčio, kaip nervinio jaudinimo 
išdavos, judėjimo, kylančio iš žmogaus valios, atsiradimą laikė die- 
višku stebuklu: Dievas sutvarkė taip, kad, sudirginus centrinę siste- 
mą, mūsų sąmonėje iškyla spalvos, formos, garsų ir t.t. pojūčiai, ir 
kiekvieną kartą, kai mes „norime“, smegenų nervinės srovės įgauna 
kryptį, virstančią norimu kūno judėjimu. Šis „okazionalizmas“, 
dingsties priežasčių teorija, tampa ARNOLDO GEULINCXO (Ge- 

linkso, 1625-1669, iš pradžių profesorius Lėvene, vėliau, perėjęs į 
kalvinizmą, — Leidene) filosofinės sistemos pagrindu. Jo minties 
tėkmė iš pradžių labai panaši į dekartiškąją: iš metodinės abejonės 
plaukia cogito ergo sum, sąmonės duotybės yra neabejotinai egzis- 
tuojantis bet kokio pažinimo pradinis taškas. Tačiau šie sąmonės 
„modusai“ suskyla į dvi grupes: jutimo, norėjimo, sprendimo aktus, 
kuriuos mes išgyvename kaip betarpiškai iš mūsų kylančius ir mū- 
sy veikiamus, ir pojūčius, kurie'mums duodami ir apie kuriuos mes 
niekad nežinotume, kaip juos reikėtų sukurti, taigi jų priežastis tu- 
ri būti už mūsų. Tačiau ši priežastis juo labiau negali būti pasyvi 
negyva materija, nes tokiu atveju judėjimas erdvėje negalėtų tapti 
sąmonės turiniu, — taigi ji turi būti aktyvi, kuriančią jėgą turinti 
esybė, be galo pranokstanti mus: Dievas. Tačiau Dievas sukūrė ir. 
materiją, o jo valia dėsningai susieja judėjimą ir sąmonės turinį vie- 
na su kitu, pirmąjį padarydama ne „priežastimi“, bet antrojo sąlyga, 
„causes occasionelles“. Geulincxo fizika labai panaši į Descartes'o, 
tik Geulinexas dar labiau akcentuoja erdvinės materijos vienybę: 
erdvės ir materijos nesudaro dalys, bet tik pagrindžia galimybę su- 
skilti į (santykinai pastovius) atskirus kūnus, veikiant srovėms, at- 
skiriančioms vieną nuo kitos erdvės dalis. Kūno santykis su erdve 
yra toks pat, kaip ir taško su linija, linijos — su plokštuma, plokš- 
tumos — su kūnu; kūnas nėra savarankiška erdvės dalis, o tik „mo- 
difikacija“. Visi fizinio pasaulio procesai yra visad kiekybiškai 
pastovaus „judėjimo kiekio“ erdvėje progresija, išsiplėtimas ar kon- 
centracija. Taigi egzistuoja trys „priežastinės būties“ formos. Pir- 
miausia tai tikrasis veikimas, kūrimas, kurį mes išgyvename savo 
vidiniais valios veiksmais, ir tik šis išgyvenimas leidžia mums vi“ 
siškai suprasti, kad kažkas atsiranda ir kaip atsiranda, — suprati- 
mas, turintis Dievo išminties. Antra, tai judėjimo, kurį Dievas sukū- 
rė kartą visiems laikams, perėjimas iš vienos erdvės vietos į kitą, iš 
vieno „kūno“ — į kitą; su šiuo vietos pakeitimu fizikas tapatina vi- 
sus fizinius vyksmus. Ir trečia forma — tai grynai išorinis, sąlygos, 
okazionalinis santykis, kuris du visiškai skirtingus darinius sujun- 
gia taip, kad jei yra vienas, tai laiko atžvilgiu turi būti ir kitas. Ga- 
liausiai šia teorija remiasi ir okazionalistinė Geulincxo etika. Ji yra 
grynosios nuostatos ir nuolankaus nusilenkimo likimui, t.y. Dievo 
valiai, moralė: mes valdome tik savo nusiteikimą, o rezultatas visa- 
da priklauso nuo Dievo. 

Antrasis okazionalizmo atstovas yra Tėvas NICOLAS MALEB- 
RANCHE (Nikola Malebranšas, 1638-1715, Jėzaus oratoriumo tė- 
vų ordino narys, greta Descartes’o žymiausias XVII amžiaus pran- 

cūzų filosofas). Savo pagrindiniame kūrinyje „Tiesos paieškos“ iš 
pradžių Malebranche'as išsamiai išdėsto, kad juslinis suvokimas 
duoda tik painų ir prieštaringą pažinimą; fizinio pasaulio teorijos 
pagrindas gali būti tik matematinės sąvokos, o ne pojūčiai. Jusliniai 
suvokimai yra sąmonės modifikacijos, jie pasaulį atspindi neaiškiai. 
Tačiau išorinio pasaulio procesai, tarp jų nervinis jutimo organų dir- 
ginimas, yra ne jų „priežastys“, bet tik su jais pagal Dievo norimą 
taisyklę susijusios sąlygos — causes occasionelles. Tačiau Maleb- 
ranche'as, pralenkdamas Geulincxą, pritaiko šią sąvoką ir fizinio pa- 
saulio sąsajoms: vienam kūnui stumiant kitą, judėjimo kiekis neat- 
šoka nuo vieno ir nepereina į kitą, bet baigiasi vienas judėjimas — 
„priežastis“, ir prasideda kitas — „padarinys“, ir šie du skirtingi, 
vienas paskui kitą dėsningai einantys judėjimai kiekybiškai vienas 
kitam lygūs. Fizika nustato tokius taisyklingus santykius, t.y. dės- 
nius, kurie išreiškia sąlygos santykius, okazionalines priklausomy- 
bes, o ne „priežastis“. „Priežastis“ yra tik Dievas ir siela. Tačiau 
Malebranche‘as mėgina kiek įmanoma apriboti ir sielos kauzališku- 
mą: mūsų aiškus ir akivaizdus — matematinis — pažinimas yra idė- 
jų ir jose bei su jomis evidenciškai duotų santykių nagrinėjimas, bet 
šios idėjos nėra mūsų proto kūriniai, jos yra ideae innatae, kurias 
mums įdiegė Dievas. Ir už visų šių idėjų, su kuriomis turi reikalą 
mūsų mąstymas, galiausiai visur slypi tik viena: tai begalybės „idė- 
ja“. Atskirą apibrėžtą kūną mes galime suvokti tik mąstydami jį api- 
brėžtą begalinėje erdvėje, atskirą objektą mes galime suvokti tik 
(jungdami jį į „bendrąją“ sąvoką, t.y. į begalinę eilę. Begalybės „są- 
voka“ neatsiranda apibendrinant ar sustatant į eilę (kaip, pvz., tei- 
gė anglų filosofai), ji yra kiekvieno tokio akto ir todėl kiekvieno 
mąstymo akto prielaida. Tačiau — arba būtent dėl to — begalybės 
mes visai negalime apimti sąvoka, tiesą sakant, ir nėra begalybės 
idėjos, o tik idėjos, kurias mes išvystame begalybėje. Tačiau bega- 
lybė yra Dievas, taigi: „mes visus daiktus regime Dieve“. 

Tačiau kaip baigtinė būtybė galėtų turėti begalybės idėją? Prie- 
šingai, mes, kaip baigtinės būtybės, esame begalybėje, Dieve. 
Dievas yra „dvasių vieta“, kaip erdvė yra kūno vieta. Šiuo mūsų 
„dalyvavimu“ Dieve (platoniškas posakis atitinka platonizuojantį 
Malebranche’o mąstymą) remiasi mūsų žinojimas apie Dievą, ir tai 
iš esmės kitoks žinojimas negu mūsų žinojimas apie fizinį pasaulį 
ar save pačius. Mes turime kūnų sąvokas, bet ar šios sąvokos atitin- 
ka tikrovę, ar esama išorinio pasaulio, — šito mes niekad negalime 
įrodyti. Mes suvokiame save pačius, savo sąmonę, taigi neabejoti- 
nai tikrai žinome, „kad“ mes esame. Tačiau mes neturime aiškios ir 

akivaizdžios mūsų esybės sąvokos, psichologija lieka grynas empi- 
rinis, 0 ne matematinis konstruktyvus mokslas. Dievas yra vie- 
nintelė esybė, kurioje sutampa objektas ir sąvoka, konceptualus 
mąstymas pavirsta buvimu būtyje ir esmėje Dievo, kuriame mes gy- 
vename ir mąstome. 

Vis labiau akcentuojant Dievo veiklą, kai galiausiai tik Dievas 
galėjo būti laikomas „priežastimi“ tikrąja prasme, Descartes'u sekę 
mąstytojai linko į panteizmą. Tiesa, Malebranche'as mėgino atskirti 
savo teoriją nuo tikrojo panteizmo, teigdamas, kad ne Dievas yra 
pasaulyje, bet pasaulis — Dieve. Šios rūšies metafizika vėliau bu- 
vo pavadinta „panenteizmu“. O klasikinis panteizmo atstovas buvo 
SPINOZA. 

Baruchas d’Espinosa — BENEDIKTAS SPINOZA gimė 1632 
metais Amsterdame iš Portugalijos ištremtų žydų šeimoje. Pradžio- 
je jis buvo nuskirtas ir mokomas rabinu, tačiau dėl savo laisvų pa- 
žiūrų („Teologiniame-politiniame traktate“ reikalavo principų tole- 
rancijos, mąstymo ir žodžio laisvės, istorinės Biblijos kritikos, todėl 
visam gyvenimui užsitraukė visų konfesijų ortodoksų priešiškumą) 
buvo pašalintas iš bendruomenės ir nuo tada gyveno vienišą ir san- 
tūrų išminčiaus gyvenimą, paskutiniais metais — Hagoje, kur ir mi- 
rè 1677. Pagrindinis jo darbas „Etika“ („Ethica ordine geometrico 
demonstrata“), kaip ir jo trečiasis svarbus darbas „Politinis trakta- 
tas“, pasirodė po mirties. 

Spinoza nėra pirmiausia matematikas ir fizikas kaip Descar- 
tes’as, nors pastarojo raštai padaro jam didelę įtaką. Spinozą domina 
žmogus, bet jis nori tyrinėti žmogų, jo jutimą ir norėjimą taip, kaip 
matematikas — savo figūras: analizuoti be prietarų ir aistrų, tyrinėti 
dėsnius, iš kurių žmogaus savybės būtinai kyla, kaip iš trikampio 
esmės — jo savybės. „Matematinis metodas“ tampa formaliu, „Eti- 
ka“, kaip Euklido geometrija, savo teoremas kildina iš definicijų ir 
aksiomų, taigi laikosi griežto konstruktyvaus racionalumo tyrinėji- 
mo. Pradžioje yra Dievo ir substancijos sąvoka. Remiantis „substan- 
cijos“, kaip nepriklausomai egzistuojančios ir iš savo egzistencijos 
suvoktinos sąvokos („Substancija yra tai, kas yra savaime ir per sa- 
ve patį apibrėžiama“), daroma išvada, kad gali būti tik viena sub- 
stancija (jei būtų daugiau, jos ribotų viena kitą, taigi nebūtų ne- 
priklausomos), kad ji turi būti amžina ir begalinė, taigi identiška 
Dievui — kiekvienu atžvilgiu „besąlygiškai“, „begalinei esybei“, 
kurios buvimas įrodomas remiantis ontologiniu argumentu. Dievas 
yra pasaulio substancija, visa kita — kūnai ir sielos — yra tik die- 
viškos substancijos modifikacijos, kintantys jos būviai, kurių santy- 

kis su substancija — tai kintančių daikto būsenų ir paties daikto 
santykis. Todėl dvi iš esmės skirtingos Descartes’o substancijos, tį- 
sumas ir sąmonė, tampa dviem vienos dieviškos substancijos esmi- 
nėmis savybėmis — pats Dievas yra kūnas ir siela. Todėl ir kiekvie- 
ną kūno pokytį pasaulyje turi atitikti sielos pokytis ir priešingai 
(kaip kiekvieną daikto pokytį — visų jo pusių ar savybių pokytis), 
bet vienas čia nėra kito „priežastis“. Kiekvieną fizinį procesą vei- 
kiau sąlygoja (riboja) fizinis, kiekvieną sielos procesą — sielos pro- 
cesas, tiek fizinių, tiek sielos procesų eilė sudaro susijusią priežas- 
čių grandinę, tačiau abi eilės susipynę kaip tos pačios substancialios 
esybės dvi pusės. Iš teiginio, kad fizinių procesų „tvarka ir ryšys“ 
turi būti tapatus sielos procesų tvarkai ir ryšiui, išplaukia spinoziš- 
kas kūno—sielos problemos sprendimas, psichofizinis paralelizmas. 
Jis iškyla vietoje dekartiškosios abiejų substancijų sąveikos, kurios 
sunkumai pagimdė dirbtinę okazionalizmo teoriją. Pats Dievas turi 
pasižymėti begaline daugybe atributų, bet mes žinome tik tuos du, 
tįsumą ir sąmonę, pastarasis remiasi pirmuoju: kiekvienas sąmonės 
modusas, kiekvienas pojūtis, suvokimas, mąstymas, geismas kartu 
yra — aiškus ar pakrikas — žinojimas apie fizinę būseną ar objektą 
(kiekviena „idėja“ yra fizinio „idealo“ vaizdinys). Iš pradžių mūsų 
sąmonė atspindi mūsų kūną, mūsų siela yra „mūsų“ kūno sąlygota 
„idėja“, taip pat ji atspindi fizinį pasaulį, kuris veikia mūsų kūną. 
Spinozos psichologija yra labai intelektualistinė. Manoma, kad vi- 
sas sielos gyvenimas sudarytas iš vaizdinių, net afektai interpre- 
tuojami kaip idėjos: geismas — tai idėja, tiek šiam kūnui, tiek ir 
kiekvienam daiktui būdingos savęs teigimo tendencijos atitikmuo 
sieloje; malonumas ir skausmas išreiškia su savisauga susijusį ska- 
tinimą ir slopinimą, visi kiti afektai tapatinami su šiais trimis. Sa- 
viteiga — tai laisvė, aktyvumas, o kentėjimas — pasyvumas, pri- 
klausomybė. Absoliučiai laisvas yra tik Dievas, nes tik Dievas yra 
priežastis, yra aktyvus, jo laisvė puikiai dera su būtinumu, pagal ku- 
rį viskas kyla iš Dievo esmės (ne valios). Žmogus yra „laisvas“ 
tiek, kiek jo norėjimą ir elgseną sąlygoja aiškūs ir tikslūs vaizdiniai, 
o ne akli ir atsitiktiniai jusliniai įspūdžiai bei paskatos. Indetermi- 
nistinę valios laisvę, kuri reikštų nepriežastingumą, Spinoza visai at- 
meta, laikydamas ją saviapgaule, tam tikrų priežasčių nežinojimo 
išraiška. Aukščiausia laisvės pakopa, giliausias ir pastoviausias 
džiaugsmas srūva iš pažinimo, tiksliau, iš tikro, adekvataus tiesos 
pažinimo. Spinoza skiria tris pažinimo rūšis: iš jutimų kylantį įsi- 
vaizdavimą, taip pat iš jų abstrahuotas bendrąsias sąvokas, raciona- 
lų, protingą sprendimą ir betarpišką „stebintį žinojimą“. Dėl savo 

neaiškumo jusliniai vaizdiniai yra klaidos šaltinis, neaiškus nuosa- 
vo kūno ir jį veikiančių svetimų kūnų susiliejimas, išorinio objek- 
to ir jutimų organo priemaišos susiliejimas. Stebinčiame, betarpiš- 
kame žinojime mes suvokiame „bendrąsias sąvokas“ (pasakymas, 
kaip Žinia, kilęs iš stoikų pažinimo teorijos), galutines, neišvengia- 
mai aiškias ir adekvačias pagrindines sąvokas, kurių objektas yra 
bendra pagrindinė esybė, bendras visų daiktų šaltinis ir kuriomis 
turi remtis racionalus pažinimas, racionalioji dedukcija. Ši dedukci- 
ja, kuri būdinga ir Spinozos „sintetiniam“ metodui, visus dalykus 
suvokia santykio su Dievu, su kūrybiniu gamtos šaltiniu požiūriu, 
tam tikra prasme — amžinybės požiūriu (sub specie aeternitatis). 
Džiaugsmas, laimė, kurią patiriame pažindami, yra susiję su pažini- 
mo objektu, taigi su pačiu Dievu, ir Spinozos kalba tai yra „intelek- 
tualinė Dievo meilė“ (amor dei intellectualis). Išgyvendami di- 
džiausią džiaugsmą, mes kartu pasiekiame ir aukščiausią laisvę bei 
tobulybę. Tikrai savanaudiškas, apie savo tikrąją laimę nutuokiantis 
žmogus kartu yra geriausias ir doriausias, jis yra ir visuomeniškai 
naudingiausias, nes šis pažinimo gėris tampa tuo vertingesnis, kai 
juo dalijamasi su kuo daugiau žmonių. Spinoza gryniausiai išreiškia 
XVII ir XVIII amžiams būdingą sokratinį tikėjimą, jog dorybė yra 
tikrosios laimės Žinojimas ir jog galima atkurti Žmonių bei jų inte- 
resų harmoniją teisingai naudojantis protu. 

Nedviprasmišku panteizmu Spinoza panėši į didžiausią Renesan- 
so panteistą Giordaną Bruno. Tačiau akivaizdus tiek asmenybių, tiek 
ir laikmečių skirtingumas. Bruno pasaulis — tai kunkuliuojantis ju- 
dėjimas, audra ir veržimasis, imtynės ir kovos. Žmogus džiaugiasi 
ir kenčia, laimi ir miršta, tačiau svaigulys ir entuziazmas, kylantys 
suvokus savo ir pasaulio vienybę, iškelia ir padaro vertingą Zmo- 
gaus gyvenimą net kančios ir mirties akivaizdoje. Spinozai pasaulis 
yra uždara, rymanti būtis, laikas virsta loginiu-matematiniu vyksmų, 
stebimojo pažinimo kristaliniame grožyje nurimsta kančia, neaiškus 
nerimas, drumstas afektas ir lieka skaisti ramybė. Bruno pasaulį su- 
pranta kaip gyvą organizmą, Spinoza — kaip matematinę-fizikinę 
sistemą. Tačiau iš esmės abu perkelia į pasaulį savo asmenybės 
idealą. 


2. XVII IR XVIII AMŽIŲ ANGLŲ FILOSOFIJA 


Naujojoje filosofijoje galima skirti dvi santykinai atskiras sroves. 
Nors jos turi daug sąlyčio taškų ir yra viena nuo kitos priklauso- 

mos, bet tiek dalykiniu, tiek ir geografiniu atžvilgiu jos yra ir tam 
tikra priešprieša viena kitai. Galvoje turima kontinentinė ir anglų fi- 
losofija. Jau skyriuje apie Renesanso filosofiją minėtas FRANCIS 
BACONAS (Frencis Beikonas, 1561-1626) buvo karalienės Elžbie- 
tos ir Jokūbo I ministras. Įsakmiu metodiško gamtos mokslo vertės 
ir svarbos pabrėžimu jis primena Descartes'ą. Aristotelio logikai, 
„Organonui“, jis priešstato savo „Novum organon“, dedukcijai ir 
nuo bendrybės į ypatingybę einančiam sprendimui — faktų nagrinė- 
jimą, metodą, kuris remiasi ne iš anksto nustatytomis sąvokomis, 
egzistuojančiomis tik kaip žodinis kiautas, bet stebinius laipsniškai 
apibendrinančią indukciją. Vienintelis mokslo pagrindas yra patirtis, 
o vienintelis vaisingas metodas — indukcija. Empiristinė Bacono 
pažinimo teorija nutiesia kelią vienai iš pagrindinių anglų filosofi- 
jos krypčių. Mūsų pažinimas teisingas, jeigu jį patvirtina tolesnis 
patyrimas, jeigu jis įgalina pateikti praktinę — techninę gamtos ap- 
valdymo prognozę: „žinojimas — jėga“. Ši Bacono pateikta pažini- 
mo ir praktikos sąsaja nuspėja vėliau labai būdingą anglų filosofi- 
jos Mintį. 

Anglų filosofijoje labiau negu kontinentinėje atsispindi šalies 
politinė raida, anglų filosofai yra labiau šios raidos veikiami arba 
patys joje veikia. Jų mąstymo horizontas ne toks platus, bet skvar- 
besnis, ryžtingos pozicijos, keliantis tiesiogines praktines savo meto 
problemas. Tačiau savo ruožtu ir anglų istorija visu šimtmečiu anks- 
čiau negu Prancūzijos ir Vokietijos istorija iškelia problemų, kurios 
verčia buržuazinius mąstytojus apsispręsti ir veikti. Prancūzų ir juo 
labiau vokiečių piliečiams tuometiniai politiniai įvykiai yra likimas, 
kurį reikia iškęsti, tai didžiųjų kova dėl valdžios, ir reikia arba pa- 
sitraukti jiems iš kelio, arba kęsti kaip vėtrą ir audrą. Ir Descar- 
tes'as, ir Spinoza šias politikos bangas jaučia kaip elementą, truk- 
dantį jų filosofinei koncentracijai, laisvės jie ieško savajame idėjų 
pasaulyje. Filosofijos raida čia, ypač Vokietijoje, panaši į religijos 
raidą: labiau negu kada nors ir kur nors vokiškasis protestantizmas 
atskiria religinę sritį nuo pasaulietinės, religinį „vidujiškumą“, ten- 
denciją į dangiškumą ir anapusiškumą — nuo politinės, ekonomi- 
nės, profesinės veiklos ir tikslų pasaulio. Vokiškasis liuteroniškojo 
protestantizmo moralės variantas, kiek turima galvoje žmogaus veik- 
los pasaulyje moralinė reguliacija ir jos poveikis, tampa iš esmės 
profesinio pašaukimo morale: pagrindinis reikalavimas yra ištikimy- 
bė profesijai, pareigos vykdymas, bet pačią profesiją duoda Dievas, 
jis sustato Žmones į savo vietas, nulemtas viešpataujančių santykių, 
į kuriuos individas patenka be savo pagalbos, pagal gimimą arba yra 

įtraukiamas. Prūsija tampa klasikine šios liuteriškos profesinio pa- 
šaukimo etikos šalimi. Dievas duoda žmogui vietą, bet iš esmės 
Dievas naudojasi „vyresnybes“ ranka, vyresnybė yra lemiamas 
veiksnys, žmogus, pilietis jaučiasi jos objektu. Taip profesijos eto- 
są papildo priesakas „būk vyresnybės pavaldinys“, kurio konsekven- 
cijos galiausiai įgalino pateisinti netgi „cuius regio, eius religio“ 
(„Kieno valdžia, to ir tikyba“). 

Kita vertus, ir CALVINUI minėtas priesakas nėra svetimas, tik 
šiuo atveju tą priesaką taria Žmogus, kuris pats buvo, nors ir nedi- 
delės valstybės, Ženevos polio, vyresnybė, turėjo tikrai neribotą 
dvasinę—pasaulietinę valdžią ir galėjo apsieiti be šalies valdovų 
globos ir apsaugos. Todėl jam „būti paklusniam“ daug mažiau ne- 
gu Lutheriui reiškė nusilenkimą likimui. Tai buvo labiau paklus- 
numas tiems, kuriems Dievas patikėjo pareigas, profesiją ir valią 
valdyti bendruomenę, paklusnumas pašauktiesiems krikščioniš- 
kos-politinės bendruomenės vadams, — du dalykai, kurie sutampa 
kalvinistinėje Ženevoje. Ta mintis iškyla dar aiškiau teigiant, kad 
būtent tik krikščioniška ir teisingai tikinti vyresnybė gali pretenduo- 
ti į šią teisę, o netikinčiai vyresnybei arba neteisingai tikinčiai ar to- 
kiai, kurią aiškiai atmetė Dievas, galioja teiginys: „reikia labiau 
klausyti Dievo, o ne žmonių“. Todėl kalvinizmas įgauna sąlyčio taš- 
kų su monarchomachininkų teorija, t.y. su teorija, teigiančia tautos 
suverenitetą bei jos teisę teisti ar traukti atsakomybėn karalius; šios 
teorijos katalikiškieji atstovai buvo minėti anksčiau. Kalvinistinį jos 
variantą atstovauja škotas Knoxas, ištikimas Calvino sekėjas. Savo 
tėvynėje jis įdiegia presbiterinę Ženevos bendruomenės konstituci- 
ją ir organizuoja puritonizmo judėjimą, kuris savo tikėjimo ginklu 
kovoja prieš monarchiją (Marija Stiuart) ir galiausiai iškovoja per- 
galę. Istorikas BUCHANANAS (1506-1583), jaunojo karaliaus Jo- 
kūbo VI auklėtojas, savo veikale „Apie karaliaus valdžios teisę pa- 
gal Škotą“ Dievą laiko valstybių kūrėju, tačiau valstybės pagrindas 
jam yra teisingumas. Įgyvendinti teisę — karaliaus pareiga, bet šį 
uždavinį jam patiki tauta, savo ruožtu priimanti įstatymus, kurie turi 
būti teisė. Jeigu karalius pažeidžia savo tarnybines pareigas, tai jis 
pats atiduodamas tautos teismui. 

Puritonizmas vėliau, kaip Žinia, tampa tikrąja anglų revoliucijos 
ideologija. Tai buvo stiprios buržuazijos kova prieš karališkąjį ab- 
soliutizmą, kurio faktinė ir finansinė galia neatitiko jos pretenzijų 
bei asmeninio, egoistinio, savivale grindžiamo valdymo. Revoliucinė 
buržuazija kovoja prieš savavališkai karaliaus padidintus mokesčius, 
taigi už nuosavybės apsaugą, prieš savavališkus areštus, už asmens 

laisvę, galiausiai už kultų ir tikybos laisvę, kuriai grasina į katali- 
kybę linkstantis karalius, vadinasi, kovoja už tam tikrus liberalius 
reikalavimus. Šioje kovoje jėga buvo nuversta ir panaikinta monar- 
chija, nuteistas mirties bausme karalius, įgyvendinta demokratija ir 
monarchomachininkų ginta tautų suvereniteto idėja. 

Aiškiausiai, su aistringos ir entuziastingos asmenybės polėkiu 
šis demokratinių ir puritoniškų-religinių idėjų ryšys iškyla poeto 
MILTONO politiniuose raštuose, nors šie raštai ir yra proginiai, tai- 
gi juose nėra išplėtotos politinės filosofijos sistemos. Žmogų sukūrė 
Dievas, žmogus yra kūrinys, kuris turi nuolankiai nusilenkti kūrėjui; 
nusilenkimas — visų Žmonių pareiga. Taigi visi Žmonės lygūs prieš 
Dievą. Tarp Dievo ir žmonių nėra jokio tarpininkaujančio dvasinin- 
ko, kuris galėtų juos išteisinti ar varžyti, ir nėra tarp jų jokio val- 
dovo, kuris galėtų už pavaldinius prisiimti atsakomybę. Tačiau jei 
žmogų sukūrė Dievas, tai jis sukurtas pagal Dievo gyvavaizdį ir yra 
būtybė, kuriai į širdį įdiegta laisvė, todėl žmogus neturi smukti iki 
vergo, jis turi gerbti save kaip Dievo gyvavaizdį. Meilė Dievui, kaip 
iš dangaus atsiųsta ugnis, kurią išsaugoti turi mūsų širdies altorius, 
yra pirmasis visų gerų ir dorų Žmogaus poelgių principas, o pamaldi 
ir teisinga pagarba sau yra antrasis principas, ir į ją gali būti Ziüri- 
ma kaip į radikalų šaltinį, iš kurio kyla bet koks girtinas ir vertin- 
gas veiksmas.“ Tačiau jei laisvė yra pagrindinė žmogaus savybė, tai 
ir pilietinė laisvė nėra „valdovo dovana“, o „įgimta dovana iš paties 
Dievo rankos“. Todėl negalima ir neverta mintis, kad žmogus galėtų 
išsižadėti šios savo pirmapradės laisvės bei apsisprendimo, kad jas 
patikėtų valdovui, — monarchas yra tik parlamento kontroliuotinas 
tautos tarnautojas. 

Anglų revoliucija savo raida panaši į vėlesnę Didžiąją prancūzų 
revoliuciją. Pergalingus demokratinių-liberaliųjų idėjų vadus su pro- 
graminiais tautų suvereniteto ir apsisprendimo, nuosavybės neliečia- 
mumo ir asmens laisvės reikalavimais iš vienos pusės spaudė neaiš- 
kių komunistinių idealų šalininkai, kurie vietoj formalios teisinės 
lygybės norėjo faktinės lygiavos, iš kitos pusės — nedavė ramybės 
rojalistinių reakcionierių sukilimai. Prasideda latentinis ar tikras pi- 
lietinis karas, perėjimas į diktatūrą ir galiausiai — į karinę diktatū- 
rą. Revoliucinių nuotaikų ir siekimų pabaiga bei geriausias restaura- 
cijos pradininkas buvo neišvengiamas tų sekinančių kovų palydovas 
— revoliucinis nuovargis, taikos siekimas bet kokia kaina, siekimas 
stiprios valdžios — nebe tam, kad būtų ginami pasiekti aukšti ide- 
alai, bet kad būtų atkurta ir išsaugota ramybė, tvarka, teisėtumas. 
Revoliucinis nuovargis ir jo sąlygojamas blaivus, pesimistinis bei 

rezignuojantis žmonių ir žmogiškų, visuomeninių santykių vertini- 
mas, besiskiriantis nuo entuziastiško, religiniu jausmu grįsto Mil- 
tono tikėjimo žmogumi, yra pagrindinė nuotaika, kuri lemia THO- 
MO HOBBESO (Tomo Hobso) valstybės filosofijos kryptį ir jos 
pobūdį. 

Tiesa, Hobbesas taip aktyviai, kaip Miltonas, nedalyvauja įvy- 
kiuose. Ir jo darbai, skirti valstybės filosofijai, nėra proginiai raštai, 
o įžvalgi ir nuovoki sistema. Jo valstybės teorija — neabejotinai Zy- 
miausias autoriaus kūrinys, bet ji kartu įsilieja į visuminį filosofi- 
nį pasaulėvaizdį, ir tai yra laimėjimas, prilygstantis kitoms didžiau- 
sioms septynioliktojo amžiaus sistemoms. 

THOMAS HOBBESAS gimė 1588 metais netoli Malmsberio 
miestelio kaimo vikaro šeimoje. Mirė 1679 metais namuose Devon- 
šyro grafo, su kurio šeima nuo jaunystės jis buvo susijęs kaip auk- 
lėtojas ir namų mokytojas. Taigi per savo ilgą gyvenimą Hobbesas 
patyrė revoliuciją ir restauraciją. Jaunystėje tam tikrą laiką jis bu- 
vo Bacono sekretorius, ir nežiūrint to, ar šie santykiai turėjo jam 
įtakos, bet kuriuo atveju Hobbesas sutinka su tam tikromis pamati- 
nėmis kanclerio teorijos mintimis: ir Hobbesas mano, kad visas 
pažinimas remiasi patyrimu, o jo tikslas — praktiniai, naudingi pa- 
tarimai Žmonėms. Ypač tai pasakytina apie istoriją ir žmonių visuo- 
menės studijas: studijuodami istorinę ir visuomeninę tikrovę, mes 
turime sužinoti žmonių elgesio paskatas, kad išmoktume elgtis su 
žmonėmis ir valdyti valstybes. 

Kita vertus, didelę įtaką jam turėjo pažintis su Euklido geomet- 
rija ir griežtu jos įrodymų būdu, taip pat ir pažintis su Galilei me- 
chanika. Jis perima dedukcinį—sisteminį „matematikos metodą“ 
kaip mokslo idealą ir juo pats seka. Kaip tik šis idealas kontinen- 
to filosofus — Descartes'ą, Spinozą — pastūmėjo į racionalizmą, 
teigiantį įgimtas idėjas, nuo suvokimo nepriklausomas pagrindines 
sąvokas ir betarpiškai akivaizdžias aksiomas. Tuo tarpu Hobbesas 
yra empirikas: kaip galima šį empirizmą, teigiantį, kad visos sąvo- 
kos bei žinios kyla iš patyrimo, suderinti su matematinių metodu, 
t.y. su reikalavimu visą pažinimą euklidiškos matematikos būdu de- 
dukuoti iš nedaugelio definicijų ir aksiomų? Išeitį Hobbesui pasiūlo 
mintis, kurią, atsižvelgdama į geometriją, vėl atnaujina moderni 
gnoseologijos kryptis: geometrijos ir bet kokios dedukcinės siste- 
mos „aksiomos“, kurių siekia mokslas, nėra akivaizdžiai tikros, 
įgimtos įžvalgos, bet prielaidos, nuostatos, kurios turi būti patvirtin- 
tos atsižvelgiant į tai, ar iš jų gautos išvados sutampa su patyrimu, 
arba ar jose susietos pagrindinės sąvokos pakankamai pasitarnauja 

mūsų patirčiai formuluoti. Tiesos sąvoka dvejopa: „teisingas“ mate- 
matine prasme (vienintelė tikrai griežtai ir tiksliai įrodoma „tiesa“) 
yra teiginys, kurį logiškai galima išvesti iš kartą priimtų definicijų; 
kita vertus, visa sistema, taip pat definicijos, yra „teisinga“, jeigu ji 
sutampa su patirtimi. Patirtyje duotą daiktų įvairovę mes apimame 
kuo mažesniu skaičiumi pagrindinių sąvokų, po to iš jų kombinacijų 
sudarome naujas, kompleksines sąvokas, kurias galime priskirti įvai- 
riems objektams. Tobuliausiai tai vyksta aritmetikoje, skaičiavime; 
bet ir visas kitas mąstymas, tiesą sakant, yra skaičiavimas, atlieka- 
mas su sąvokomis, t.y. dar tiksliau — su ženklais, nes sąvokos yra 
ženklai, vardai, kuriuos mes duodame daiktams, bet tai bendrieji 
vardai, kuriuos mes priskiriame ne vienam daiktui, o daugeliui, at- 
sižvelgdami į jų panašumą ar sąsajas. Sugebėjimas sudarinėti šito- 
kius bendruosius ženklus, žmogaus išrastas kalbos instrumentas 
skiria žmogų nuo gyvulio ir įgalina jį plačiau negu nuo atskiro įspū- 
džio priklausantį gyvulį apibendrinti savo patyrimą, jį įsisavinti, pa- 
daryti naudingą. Taigi matome, kad Hobbesas yra nuoseklus nomi- 
nalistas. 

Hobbesas pritaria Baconui, kad visas gamtos pažinimas turi rem- 
tis duotomis pasekmėmis, kurias reikia aiškinti jų priežastimis. Ta- 
čiau Hobbesas griežčiau negu Baconas iš bet kokio mokslinio aiš- 
kinimo išveja „tikslo priežasčių“ sąvoką: viskas pasaulyje vyksta 
„natūraliai“, priklauso nuo dėsningai veikiančių priežasčių; Hobbe- 
sas yra natūralistas. Kartu su Descartes'u jis mano, kad visus fizi- 
nio pasaulio procesus reikia aiškinti mechaniškai, judėjimu, bet ki- 
taip negu Descartes'as jis perkelia šį reikalavimą ir į sielos pasaulį. 
Žinoma, sąmonės fenomenai nėra, fizinis judėjimas, tačiau visgi jų 
pagrindas gali būti judėjimas, jie gali būti fiziškai sąlygoti. Nema- 
teriali siela — tai neįsivaizduojama sandara, viską, kas yra substan- 
cialiai tikra ir pastovu, mes galime mąstyti tik kaip kūnus; Hobbe- 
sas yra materialistas. Su jo materializmu bei natūralizmu susijęs ir 
griežtas bet kokios „valios laisvės“ idėjos neigimas. 

Šias idėjas Hobbesas plėtoja 1655 ir 1658 metais pasirodžiusio- 
se jo sisteminio pagrindinio veikalo „Filosofijos elementai“ abiejose 
pirmosiose dalyse „De corpore“ ir „De homine“ („Apie kūną“ ir 
„Apie žmogų“). Viskas, kas substancialiai tikra, yra kūnai — moks- 
las apie kūnus yra visiems (pastoviems) objektams pritaikomas pa- 
grindinis mokslas. Tam tikri kūnai yra gyvos būtybės ir būtent — 
žmonės ar gyvuliai (mokslas apie žmogų yra tam tikra kūnų teori- 
jos atšaka). Tačiau — vėlgi — Žmonės yra ne tik žmonės apskritai, 
bet žmonės, kurie gyvena pirmykštį gyvenimą arba — kaip mes — 

gyvena valstybėse, yra „piliečiai“. Taip mokslo statinį vainikuoja 
veikalas „De cive“ — „Apie pilietį“ ir apie visumą, kuri atsiranda 
iš piliečių tarpusavio santykių ir veiksmų, apie valstybę. Mat vals- 
tybė nėra esybė savaime, egzistuojanti už ją įsteigiančių Žmonių, 
kaip „piliečių“, veiksmų, kaip ir erdvė nėra kažkas tikra be kūnų bei 
jų erdvinių santykių. 

mogus yra egoistas, valdomas naudos troškimo, noro turėti kuo 
daugiau turto. Todėl natūrali ar pirminė visuomenės būsena yra „vi- 
sų karas prieš visus“. Tačiau ši būsena neturi vieno gėrio, kurio visi 
būtinai siekia: toks gėris yra saugumas. Siekiant šio bendro tikslo, 
pamažu turi atsirasti noras natūralią būklę su kiekvieno „teise“ į 
viską pakeisti į status civilis, sutvarkytą valstybę, kurioje kiekvie- 
nas įsipareigoja nesikėsinti į kitų turtą, taigi atsiranda įstatymiškai 
saugomos, garantuojamos nuosavybės institutas. Individų tarpusavio 
sutartis sukuria valstybę, bet ši sutartis tik tada turi praktinę reikš- 
mę, jeigu yra jėga, priverčianti ją vykdyti, t.y. valstybės sutartis 
praktiškai gali reikšti tik visų atsisakymą naudotis jėgos priemonė- 
mis, kuriomis saugumo ir ramybės išlaikymo tikslais siūloma dispo- 
nuoti vienam individui. Ši viena valdanti valia nereikalauja vieno 
žmogaus valios, tai gali būti daugybės, tarkime, parlamento daugu- 
mos valia, svarbu tik, kad čia yra toks neapribotas, nesusaistytas 
įstatymu, bet virš jo iškilęs, tam tikrus įgaliojimus turintis valios 
faktorius. Kitam savo veikalui, skirtam valstybės problemoms, Hob- 
besas davė biblinės pabaisos „Leviatano“ (Iš Jobo knygos) vardą; 
valstybė yra tokia pabaisa, baisinga mašina, valdanti individo valią. 
Žmogus gali rinktis tik tarp dviejų pabaisų: diktatoriškai valdomos 
valstybės ar revoliucijos, o pastaroji reiškia ne ką kitą, o tik grįži- 
mą į natūralią visų karo prieš visus būseną. Absoliutindamas vals- 
tybės jėgą, Hobbesas nueina taip toli, kad religiją ir prietarus atski- 
ria pagal santykį su valstybe: prietarai yra valstybės nepripažintas 
tikėjimas. Hobbesas kalba apie Dievo egzistenciją kaip aukščiausią 
priežastį, bet nepaisant viso to, amžininkai jį laikė aiškiu ir pavo- 
jingu ateistu. 

Viduramžiams egzistavo tik vienas, Dievo, autoritetas, kiekvie- 
nas kitas autoritetas veika tik jo vardu. Renesansas iškelia laisvos 
asmenybės ir pasaulietinės valstybės autoritetą: Dievas kalba per są- 
Zine, jo žemiškasis atstovas yra valstybė. Tačiau iškyla problema, 
kaip suderinti šiuos abu faktorius. 

Suprantama, Hobbeso natūralizmas, materializmas ir „ateizmas“ 
sulaukė ryžtingų priešininkų, jų radosi ir Anglijoje. Jau vyresnysis 
Hobbeso amžininkas HERBERTAS CHERBURY’S (Čerberis, 

1581—1648) nutiesia kelią svarbiai anglų dvasinio gyvenimo srovei 
— angliškajam deizmui. Tiek Hobbesui, tiek iš esmės ir Baconui 
klausimas apie religijos tiesą yra visai nesvarbus: religija yra tikė- 
jimo dalykas, tikėjimas galiausiai vertinamas pagal naudingumą, o 
ne pagal tiesą. Tuo tarpu Herbertas, o su juo ir visas deizmas kelia 
klausimą apie vieną tikrą proto religiją, aiškią ir įrodomą, kuri bū- 
tų viso žmogiško pažinimo statinio viršūnė ir pabaiga. Tai, kad jie 
protą laiko religinės tiesos šaltiniu, rodo juos prieštaraujant gryno- 
sios apreiškimo religijos atstovams netgi tada, jei jie, kaip Cumber- 
landas (Čemberlenas) ar Locke'as, siekia įrodyti, kad krikščionybė 
sutampa su proto religija ar yra arčiausia jos. Beje, mes matome 
įvairiausių deizmo niuansų. Krikščionys nori pripažinti ir krikščio- 
niškąsias tikėjimo misterijas, tik pabrėžia, kad tikėjimas ir apreiški- 
mas gali mokyti tik to, kas yra aukščiau proto, o ne prieštarauja 
jam. Kiti nori atskirti „paprastą ir tikrą“ Kristaus mokymą nuo dog- 
matinių vėlesniosios teologų ir šventikų religijos apsukrumo, o dar 
yra ir visai krikščionybei priešiški „laisvamaniai“. 

Tačiau visoms šioms kryptims būdinga mintis, kad esama proto 
religijos, kuri kartu yra „prigimtinė religija“, taigi duodanti pradžią 
dvasios brandai. Čia iš karto matyti išryškėjanti kita negu Hobbeso 
gamtiškumo sąvoka ir kitas pirmapradiškumo supratimas — ir kal- 
bant apie pasaulį, ir apie Žmogaus prigimtį. Protas ir gamta nėra 
priešybės, o visuma, t.y. pasaulis nėra negyvų kūnų ir aklų mecha- 
ninių ryšių visuma, bet harmoninga, protinga, tikslingai sutvarkyta 
visybė, iš kurios aiškiai matyti, kad egzistuoja valdančioji esybė. 
Žmogus yra ne vien gobšumo ir baimės gainiojamas žvėris, kuris tik 
aplinkkeliais, ieškodamas saugumo, dirbtinai sukūrė visuomenę, pa- 
remtą jėga ir prievarta, jis yra drauginga būtybė, įjungta į universu- 
mą ir į bendruomenę, į kurią jį atveda tiek meilė ir simpatija, tiek 
ir protinga įžvalga, kad jo nuosava laimė geriausiai bus išsaugota 
kartu su visumos laime. 

Meilė ir simpatija yra įgimti polinkiai. Tačiau jau pats siekimas 
nustatyti kuo paprastesnes ir aiškesnes pirminės, iš mažens Zmo- 
nėms būdingos proto religijos idėjas ir taisykles, skatina „įgimtu- 
mo“ sąvoką perkelti ir tokioms idėjoms, taigi pažinimo sričiai. To- 
dėl greta Bacono empirizmo ir Hobbeso konvencionalizmo iškyla 
opozicija, kuri nori suteikti galią „įgimtų idėjų“, betarpiškai akivaiz- 
džių visuotinių proto įžvalgų sąvokai. Tiesa, ši sąvoka suprantama 
ne visai vienodai; tai labiau platoniškai (H.Cudworthas ir „Kembri- 
džo mokykla“), tai labiau stoikų ar Cicerono prasme, tai labiau de- 
kartiškai. Žinoma, ji patiria labai stiprų žymiausio XVII amžiaus an- 

glų mąstytojo Locke'o plataus ir nuoseklaus empirizmo poveikį. Ta- 
čiau ta opozicija neužgęsta ir gauna naują impulsą po to, kai Davido 
Hume'o (Deivido Hiūmo) kūryboje Locke’o empirizmo plėtotė ne- 
išvengiamai virsta skepticizmu. 

JOHNAS LOCKE'AS (Džonas Lokas) — ne įžvalgiausias ir tik- 
rai ne giliausias anglų filosofas, bet neabejotinai turėjęs didžiausią 
poveikį, lemiamą įtaką anglų-prancūzų „Švietimui“. Jis gimė 1632 
metais Bristolyje teisės mokslininko šeimoje. Scholastinė mokslinė 
veikla Oksforde jo netenkino, kur kas daugiau jis sužino studijuo- 
damas Descartes'o raštus, bendraudamas su žymiu fiziku Boyle'u 
(Boiliu) ir empiriku, Bacono paveiktu gydytoju Sydenhamu. Lordo 
Shaftesbury'o namuose jis ne tik sąžiningai ir sėkmingai auklėja jo 
sūnų ir anūką, bet šis darbas skatina jį apmąstyti ir auklėjimo pa- 
grindus, priemones bei tikslus („Kai kurios mintys apie auklėjimą“, 
1693). Pažintis atvėrė jam kelią ir į politinę veiklą. Shaftesbury’ui 
būnant ministru pirmininkų, Locke’as du kartus užėmė valstybės 
tarnautojo pareigas, po to, persekiojamas Jokūbo I, kuris juo nepa- 
sitikėjo, Locke'as su savo globėju emigravo; sugrįžo kaip aktyvus 
antrosios anglų revoliucijos dalyvis. Gindamas liberalią anglų 1688 
metų konstituciją, jis rašo straipsnius apie valdymą („Du traktatai 
apie valstybės valdymą“), nukreiptus prieš Filmerį, patriarchalinės 
karališkosios valdžios, valdžios iš Dievo malonės atstovą. Jo valsty- 
bės idealas yra konstitucinė monarchija, kuri, „atskirdama valdžias“, 
įstatymus leidžiamąją ir vykdomąją (Montesguieu vėliau pridės dar 
trečiąją — teisinę valdžią), įstatymais susaistydama valdovą, kuris 
turi būti ne aukščiau įstatymo, bet paklusti jam, saugo individą, jo 
asmens ir dvasios laisvę, jo nuosavybę nuo valdančios jėgos savi- 
valės. Religijos plotmėje Locke’as gina „krikščionybės protingumo“ 
idėją („Protingoji krikščionybė“); apreiškimas, kurio tikrumą reikia 
patikrinti protu, gali mus mokyti tikėti tik tuo, kas yra aukščiau 
proto, o ne prieštarauja jam; „Laiškuose apie toleranciją“ jis įsak- 
miai reikalauja religinės tolerancijos. Locke'as mirė 1704 metais. 

Pagrindinis Locke’o kūrinys yra 1690 metais išėjusi „Žmogaus 
proto apybraiža“. Pratarmėje filosofas kalba apie tai, kas paskatino 
parašyti knygą ir apie jos temą: bevaisis pokalbis su draugais (apie 
moralės ir apreikštos religijos principus) pastūmėjo iškelti klausimą, 
ar mes, imdamiesi ką nors tyrinėti, iš pradžių neturėtume visuotinai 
patikrinti savo proto, savo pažinimo pagrindų bei ribų. 

Taigi, kaip ir Baconui, pradžioje iškyla teisingo pažinimo meto- 
do klausimas, ir taip pat, kaip ir Baconui, šis metodas yra indukci- 
nis, empirinis metodas. Tačiau kartu yra ir ryškus skirtumas: Baco- 

nas klausimo apie žmogiškojo pažinimo „ribas“ nelaiko svarbiausiu, 
jis į savo metodą žiūri kaip į būdą siekti atradimų bei išradimų, kad 
jais dvasiškai ir techniškai apvaldytų gamtą ir pradėtų aukso am- 
žiaus epochą, jo paties utopiškai pavaizduotą. Baconas yra anksty- 
vojo Renesanso kapitalizmo prekeivių amžininkas. Tai buvo didis 
laikmetis, kuriame Anglija pradėjo kolonizaciją. Buržuazijos vadams 
buvo būdingas tam tikras didžiūniškumas, didikų gyvenimo stilius, 
ir pats Baconas linksta vertinti kaip amoralią žmogaus jėgą bei jo 
grobuonišką dvasią, virtü, būdingą italų Renesanso filosofams. Pu- 
ritoniškas darbo asketizmas, už savo teises kovojančios buržuazijos 
fanatiška kalvinistiška dvasia dar nebuvo prasiskverbę į Angliją. 
Tuo tarpu Locke'o laikais puritonų kova buvo pasibaigusi. Buržu- 
azija sukūrė ir įtvirtino savo valstybę. Ji pasijuto esanti valstybės 
tvarkos ramstis, ir kitaip negu manė nuožmus atsiskyrėlis Hobbesas 
šios tvarkos jau nebereikia palaikyti išorine jėga, nes ji tvirtai re- 
miasi viduriniuoju buržuazijos sluoksniu. Buržuazija jaučiasi esan- 
ti vidurinis sluoksnis tarp bajoriškųjų Žemės savininkų, kuriems 
priekaištaujama, kad jie palieka savo žemes pūdymuoti, užuot jas 
įdirbę visumos labui, ir tarp proletariato, kurio skurdas neabejotinai 
esąs kokio nors trūkumo — gabumų, stropumo ar taupumo — išda- 
va. Buržuazija, vidurinysis miesčionių sluoksnis, yra klasė, kuri mi- 
nėtomis savybėmis įsigijo nuosavybės. Nuosavybė teisėta, jeigu ji 
yra sudaiktintas darbas ir pati — visumos labui — dirba, t.y. duo- 
da procentus. Kartu su nuosavybe buržuazija užsitarnavo teisę ją pa- 
veldėti ir ja mėgautis, žinoma, saikingai, taupiai ir sąžiningai, juo 
labiau kad šis mėgavimasis ir išlaidavimas vėl atgaivina ekonomi- 
ką. Puritoniškos darbo askezės laikai praėjo, išblėsta ir aistringas re- 
liginis savo teisių, savigarbos jausmo grindimas, būdingas puritoniz- 
mui. Sėkmė, nežiūrint visų pastangų, jau nebėra tik „malonė“ ar 
ženklas, kurio laukiama bijant ir drebant, ar jis patvirtins tą malo- 
nę; sėkmė yra palaiminimas, nulemtas darbo; Dievas globoja doro- 
vinę pasaulio tvarką, kuri jau šiame pasaulyje teisingai paskirsto 
atlygį ir bausmę ir atitinka, kaip ir fizinis gamtos dėsningumas, pa- 
doriai sutvarkytos valstybinės bendruomenės nuostatus. 

Mes esame šiame pasaulyje tam, kad atliktume naudingus ir so- 
lidžius darbus: tai pasakytina ir apie mąstymą bei pažinimą. Klau- 
simai, į kuriuos negalima atsakyti, apie kuriuos tegalima tik žo- 
džiais ginčytis, yra beprasmiški, o užsiiminėti tokiais klausimais yra 
dykystė. Kai Locke'as nustato Žmogaus pažinimo ribas, tai šita nėra 
asketiškas Pascalio nuolankumas, taip pat tai ne Kanto išsižadėji- 
mas, kai klausoma nepermaldaujamos proto pareigos, nors širdis pri- 

klauso metafizikai, kurios Kantas turi išsižadėti; Locke'as tai daro, 
norėdamas solidžios mąstysenos lauką atriboti nuo regimybės ir ne- 
prieštarauti „sveikam Žmogaus protui“, normaliam protui. 

Visas pažinimas remiasi patirtimi, patirtis yra tai, kas duota są- 
monei — taip Locke’as papildo Baconą Descartes'o mintimis. Ta- 
čiau jis visai nepritaria Descartes’o „įgimtų ,, įdėjų sąvokai: nauja- 
gimis pirmiausia suvokia atskirus konkrečius turinius, skausmą ir 
džiaugsmą, garsą ir spalvą, kol jis įgyja abstrakčias sąvokas ir ben- 
drasias įžvalgas. Taigi visos žinios ir sąvokos gaunamos iš indivi- 
dualaus pažinimo indukcijos būdu. Galutiniai elementai, į kuriuos 
mes galime išskaidyti sąmonę, „paprastosios idėjos“, „sensation“ ir 
„reflection“, vidinio ir išorinio suvokimo turiniai yra medžiaga, ku- 
rios reikia protui ir kurią jis perdirba, be kurios jis būtų tuščiaeigė 
mašina. Tačiau ką jis daro su šia medžiaga, kas yra tas jo darbas? 
Jis sujungia tą medžiagą į sąvokas (kaip mes sujungiame raides į 
žodžius ir sakinius) — trikampio sąvoka apima įvairias smailiakam- 
pių, bukakampių ir stačiakampių trikampių formas, kurias mums pa- 
teikė suvokimas, — ir į „substancijas“: substancija, kurią aš vadi- 
nu auksu, susieja, apima geltoną spalvą, sunkumą, tąsumą ir visas 
kitas suvokiamas savybes, kurios sudaro auksą. Be to, protas paly- 
gina medžiagą; pažinimas siauresne prasme yra palyginimas, mūsų 
idėjų „atitikimo“ (teigiančiame) ir „neatitikimo“ (neigiančiame) 
sprendinyje suvokimas. Locke'ui nesunku šia pažinimo sąvoka ap- 
imti vienodumo ir skirtingumo sprendinius, matematinius sprendi- 
nius (kaip dydžių santykių tarp skaičių bei geometrinių struktūrų 
išvadas), galiausiai — gamtos mokslo dėsnius: šiais atvejais „atiti- 
kimas“ tiksliau reikštų „egzistavimą kartu“. „Auksas yra geltonas“ 
reiškia, kad su kitomis suvokiamomis aukso savybėmis nuolat susi- 
jusi ir geltona spalva. Tačiau kaip yra su grynaisiais egzistenciali- 
niais sprendiniais — „yra Dievas“, „yra atomai“? Čia, sako Loc- 
ke'as, kalbama ne apie mūsų idėjų atitikimą vienos kitą, bet apie 
atitikimą tikrovę už jų. Intuityviai mes suvokiame tik savo sąmonės 
tikrovę, instinktu, susijusiu su mūsų jusliniais suvokimais, — fizi- 
nio, išorinio pasaulio tikrovę, operuojant vaizdais yra įrodomas Die- 
vo buvimas (kosmologiniu argumentu, kuris Dievą rodo esant visa- 
gale, išmintinga ir maloninga pasaulio priežastimi). 

Locke'as nemato, kad, įvesdamas „išorinio pasaulio“ sąvoką ir 
įrodinėdamas Dievo buvimą, jis labai sukomplikuoja savo empiris- 
tinę pažinimo teoriją: jei visas pažinimas susietas tik su sąmonės tu- 
rinių medžiaga, tai kaip mes tada galime Žinoti apie „pasaulį už są- 
monės“? Arba kaip galime skirti tokius turinius (kaip daro Locke'as, 

remdamasis savo laikmečio fizika), kuriuose atsispindi tikrosios 
daiktų savybės („pirminės kokybės“ — tįsumas ir kietumas), nuo tų, 
kurie yra tik realaus judėjimo požymiai („antrinės kokybės“ — spal- 
va, garsas, šiluma)? Kaip mes galime žinoti, kad priežastį turi „vis- 
kas“, taip pat ir pasaulis kaip visetas, kuris juk negali būti patyrimo 
turinys? Tai problemos, kuriomis pradeda vėlesnieji įžvalgiausieji 
Anglijos mąstytojai Berkeley’s ir Hume’as. Kita vertus, paprastas ir 
aiškus empirizmo pagrindimas Locke'o kūryboje pradeda polemiką 
su kontinento filosofijos racionalizmu: prieš „Žmogaus proto apy- 
braižą“ Leibnizas stoja su savo „Naująja žmogaus proto apybraiža“. 
Leibnizas iš karto pritaria Locke'ui, kad vaikas į pasaulį neatsine- 
ša gatavų sąvokų bei Žinių, kad laiko atžvilgiu patyrimas yra pir- 
mesnis už sąvokų sudarymą ir pažinimą. Tačiau esama kito skirtu- 
mo: tarp tų sąvokų ir žinių, kurios yra tik duotų patyrimo faktų 
apibendrinimas („melynas“, „saldus“, „spalva“ — visi paukščiai turi 
plunksnas), ir tarp sąvokų, kurios tam tikra prasme yra proto kūri- 
niai (skaičiaus sąvoka, pačios bendrybės sąvoka), ar žinių, kurias 
mes, neatsižvelgdami į patyrimą, laikome teisingomis (logikos ir 
matematikos pagrindiniai principai). T.y. Leibnizas, atsižvelgdamas 
į Locke'o kritiką (psichologinę), „įgimtumo“ ir „įgyto“ priešpriešą 
keičia į (loginę) pažinimo „apriori“ ir „aposteriori“ priešpriešą. 
Locke'o įtaka buvo labai stipri ir plati. Jo filosofija lėmė ne tik 
anglų, bet ir prancūzų Švietimo dvasią, darė stiprią įtaką ir Vokie- 
tijoje, nors čia ji konkuravo su Leibnizo įtaka. „Švietimas“: šį žo- 
dį mes galime suprasti siauresne ir platesne reikšme. Platesne pras- 
me Švietimas apima laikotarpį nuo XVII amžiaus pradžios, nuo 
Descartes’o ir Bacono, nuo tada, kai buvo patikėta metodiško dar- 
bo, metodiškai dirbančio proto viską įveikiančia bei nugalinčia jė- 
ga ir iškeltas „aiškumo ir akivaizdumo“ idealas, kurio, pvz., laiko- 
si ir Hobbesas. Siauresne prasme Švietimas apima maždaug XVIII 
amžių. Tai laikmetis, kuriame jau nebekeliama ir nebegrindžiama šio 
metodo, visuotinio proto kriterijaus idėja ir nebeplanuojama, kas ga- 
li ir turi būti pasiekta naudojantis ja, bet tikima tikrai turint meto- 
dą ir pagrindus, tikima, kad nuo „analizės“, kuri sukuria pagrindus, 
galima pereiti prie didžiojo „sintezės“ darbo, kuris jau nebebus vie- 
no Žmogaus, o drauge dirbančių kartų darbas. Klasikinio pancūzų 
Švietimo veikalo „Enciklopedijos“ pratarmėje d’Alambert’as paskel- 
bia, kad teologijos ir filosofijos laikmetį nuo šiol keičia „mokslo“ 
— le siėcle de la science; science yra gamtos mokslo vardas — 
laikmetis. Ir Vokietijoje vienas Leibnizas yra didysis enciklopedi- 
ninkas, universalus metodas generuoja universalų žinojimą, ir atro- 

do, kad nebetoli tas laikas, kai mokslas užbaigs savo darbą. Locke'ą 
taip pat apima šis tvirto žinojimo, išspręstų problemų jausmas. 

Tai, kad Prancūzijos kultūriniuose sluoksniuose Descartes’o au- 
toritetas, nekalbant jau apie Malebranche'ą ar Pascalį, visur nublan- 
ko Locke’o įtakos akivaizdoje, buvo pirmiausia VOLTAIRE’O (Vol- 
tero) ir jo „Laiškų apie anglų tautą“ nuopelnas. Tačiau tas pat 
Voltaire’as kūrinyje „Newtono filosofijos pagrindai“ supažindina sa- 
vo tautiečius ir su kitu didžiuoju anglu, kurio įtaka prilygsta Loc- 
ke'o įtakai ir yra su juo susijusi. 

Gamtos vienybės ir gamtą vieningai bei tvirtai valdančio gam- 
tinio dėsningumo idėja nuo pat pradžios buvo pagrindinė Švie- 
čiamajame amžiuje. Tačiau tik ISAACUI NEWTONUI (Izaokui 
Niutonui, 1643-1727) ši idėja jau nebėra fizikinė programa, kaip 
Descartes'ui, ar metafizinė idėja — kaip Spinozai, — jis savo 
mokslinėje teorijoje įrodo ją skaičiavimu, stebėjimu bei eksperimen- 
tu. Gravitacijos dėsnis — pagrindinis gamtos dėsnis. Newtonas, 
kaip ir jo didysis konkurentas Leibnizas, yra ne pradininkas, o už- 
baigėjas. Be galo mažų dydžių skaičiavimas ir jo pritaikymas geo- 
metrinėms ir mechaninėms problemoms įgyvendina Descartes’o pa- 
rengtą ir analitinėje geometrijoje pradėtą programą: geometrinių ir 
mechaninių problemų aritmetišką, algebrišką nagrinėjimą. Tai, kad 
Newtonas ir Leibnizas beveik vienu metu ir nepriklausomai vienas 
nuo kito atrado apskaičiavimą, rodo, kad abu galutinai apibendrino 
grupės pirmtakų pradėtus darbus. Iš Newtono gravitacijos dėsnio ta- 
po galima, viena vertus, išvesti Keplerio planetų judėjimo dėsnius, 
kita vertus, Galilėjaus kritimo dėsnį. Mechanika ir astronomija su- 
silydė į vieną mokslą, buvo visai atsisakyta Aristotelio teorijos apie 
pasaulio virš Mėnulio ir po juo „esminį skirtingumą“, tapo nereika- 
linga prielaida apie „paslėptas kokybes“, kuriose scholastai ieškojo 
gamtos procesų priežasčių, apie žvaigždžių sielas, apie visų krintan- 
čių kūnų veržimąsi į pasaulio centrą: visur yra tik tos pačios dėsnin- 
gai veikiančios jėgos, gamtos dėsnis išreiškia jų veikimo pobūdį bei 
esmę. Tiesa, Newtonas savo „Gamtos filosofijos principuose“ įveda 
dvi mintis, kurios iš pradžių sulaukia smarkaus kartezininkų pasi- 
priešinimo: tai absoliučios erdvės ir absoliutaus laiko ir tuščioje 
erdvėje veikiančių toliasiekių jėgų idėjos. Kaip žinia, kartezinei fi- 
zikai erdvė yra vienos materijos tįsa, čia kūnai veikia tik betarpiškai 
liesdamiesi, spausdami ir stumdami vienas kitą. Newtono mechani- 
kos fizikinis pranašumas iškovoja pergalę ir išlaiko nenuginčijamą 
prioritetą beveik iki XIX šimtmečio pabaigos. 

Tam tikra prasme ir Newtoną reikia priskirti deistams: ir jis ieš- 
ko Dievo gamtoje, ir jis ieško jo protu. Sekdamas platoniškosios 
Kembridžo mokyklos (H.More) idėjomis, jis susieja absoliučią erdvę 
ir absoliutų laiką su visur esančiu ir amžinu Dievu: tai — formos, 
kuriomis Dievas stebi pasaulį („Sensorium dei“). Kartu jis yra teis- 
tas, pamaldžiai studijuoja apreiškimo raštus, tvirtai laikosi Dievo as- 
meniškumo, stebuklų galimybės idėjų. Tačiau prancūzų Šviečiamojo 
amžiaus filosofijoje toliau tebeveikė ne šios religinės, o nesulaužo- 
mo gamtos dėsningumo ir vieningumo idėja — pagrindinė Newto- 
no sistemos idėja. Į šią vienybę įtraukiamas ir žmogus, žmogaus sie- 
la, o kita vertus — dieviška pasaulio priežastis. Newtono tradicija 
čia tiesiogiai skatino natūralizmą, kuris neatitiko tikrosios Newtono 
jausenos. 

Greta gamtos filosofijos ir religijos filosofijos problemų imamos 
gvildenti moralės filosofijos problemos. Hobbeso požiūriui, kad 
žmonės yra izoliuoti, vienas kitam priešiški, egoistiški individai, jau 
Cumberlandas priešpriešino teoriją, kad įgimti meilės ir simpatijos 
polinkiai sujungia Žmones į organišką harmoningą vienybę, kuri yra 
panaši į universumo visumą ir priklauso jai. Newtono fizika duoda 
šiai teorijai naują impulsą: kaip kūnai, veikiami Dievo duoto trau- 
kos, gravitacijos dėsnio, susijungia į kosmosą, taip ir Žmones suvie- 
nija meilė ir pareiga. Kaip gamtos tvarką ir bendrumą pagrindžia jos 
dėsniai, be kurių gamta negalėtų būti nė akimirkos, taip doroviniai 
dėsniai pagrindžia Žmonių tvarką ir bendrystę (Clarke'as, Wollas- 
tonas). 

Mintis, kad dorovinę-dvasinę Žmogaus prigimtį galima suvokti 
remiantis kosmoso prigimtimi ir šiuo požiūriu kovoti tiek su Hob- 
beso natūralizmu, tiek ir su puritoniška-asketiška krikščionybe, ska- 
tina rastis sąmojingus ir satyriškus esė, kurių autorius — SHAF- 
TESBURY’S (Šaftsberis, 1671-1713), ano Shaftesbury’o, pas kurį 
dirbo Locke’as, anūkas). Jo kūryba („Zmoniy, papročių, nuomonių, 
laikų charakteristikos“) yra nesistemiška, sudaryta iš pokalbių, laiš- 
kų, kalbų, įvairiausių meninių formų, rodo jį esant labiau menininką 
negu mąstytoją, ir aistringa autoriaus meilė Graikijai, jos Kalokagat- 
hös, kūno ir sielos harmonijos, grožio ir doros sąjungos idealui (į 
krikščionybę, kaip nuolankumo religiją, jis žiūri abejingai) labiau 
primena Renesansą negu Šviečiamąjį amžių: joje ryškus panteizmas, 
o pasaulio, kaip gyvo organizmo, samprata primena Bruno. Estetiš- 
kai nuspalvinta yra ne tik jo metafizika, bet ir etika: mes turime 
„dorovinį jausmą“, įgimtą sugebėjimą vertinti harmoningą asmeny- 
bę, polinkių pusiausvyrą, būdingą dorovingam žmogui. Ši moral 

sense sąvoka, teigianti esant įgimtą sugebėjimą moraliniu požiūriu 
pritarti savo poelgiams ar atmesti juos, teigianti mumyse esant ne- 
šališką stebėtoją bei teisėją, nors vėliau ir atsikratė estetinio apval- 
kalo, išliko veiksminga tolesnėje anglų filosofijoje (Hutchesonas, 
„Moralės filosofijos sistema“, 1755). 

Kita vertus, gydytojas BERNARDAS MANDEVILLE’IS (Man- 
devilis), remdamasis Hobbesui tikrai artimu natūralistiniu požiūriu, 
„Pasakėčioje apie bites“ (1705 ir 1714) nesutinka su Shaftesbury’u. 
Kūrinyje pasakojama bičių avilio istorija. Bičių gyvenimas buvęs 
puikus, bet jį būtinai lydėjo garbės troškimas, godumas ir praban- 
ga — iš vienos pusės, skurdas ir pavydas — iš kitos. Šių „privačių 
ydų“ panaikinimas kenkia visumos jėgai ir klestėjimui. Visuomenės 
pažangą užtikrina ir sukuria priemonę kovoti su blogybėmis ne mo- 
ralinis pamokymas ar dorybės grožis, o troškimas pagerinti savo da- 
lią ir Žmonių pasipūtimas (ir dorovinė savigarba yra tik rafinuota 
pasipūtimo forma). 

Prieš Mandeville'į ir prieš Shaftesbury'į, prieš laisvamanius ir 
panteistus, remdamasis krikščioniškuoju požiūriu, stoja airis, Kloino 
vyskupas GEORGE’AS BERKELEY’S (Džordžas Berklis, 1685- 
1753). Jis yra pamaldus krikščionis, bet ne puritonas ir ne asketiš- 
kas fanatikas, labiau ištikimas humanitarinėms ir civilizacijos idė- 
joms (1728-31 metais jis buvo Amerikoje, kad Bermudų salose 
įkurtų misiją ir koledžus; jo paskutinis darbas „Seirė“, kuriuo jis 
norėjo atkreipti ligotų amžininkų dėmesį į gydomąjį deguto vandens 
poveikį, kilo tiek iš šio noro, tiek iš filosofinių interesų). Be to, jis 
įžvalgiai kritikuoja Locke’o pateiktą pažinimo analizę ir plėtoja ją 
(„Žmogiškojo pažinimo principai“, 1710, „Hylas ir Filonas“, 1713) 
iš nominalizmo pozicijų — nėra bendrųjų vaizdinių, o tik bendrąją 
reikšmę turintys žodžiai, — ir fenomenalistinio idealizmo pozicijų 
— „daiktai“, kūniškos „substancijos“ yra ne kas kita, o tik suvoki- 
mo turinių kompleksai, jų egzistencija yra jų buvimas suvoktų, jų 
egzistencija yra jų sąmonė, esse est percipi. Tai, kad daiktas tebe- 
egzistuoja, kai aš ar kiti jo nesuvokia, nereiškia nieko kito, o tik jo 
galimybę būti suvokiamam, jo pasirodymą mano sąmonėje, esant 
tam tikroms sąlygoms. Gamtos mokslas tyrinėja šias sąlygas, t.y. 
tiksliau taisykles ar dėsnius, pagal kuriuos vienas po kito eina są- 
monės turiniai, „idėjos“, taigi jis neklausia apie „priežastis“; jis 
klausia apie tokius fenomenalius sąlygos sąryšius, kurių Žinojimas 
mums leidžia tam tikrose ribose nuspėti tai, kas iškyla mūsų sąmo- 
nėje. O „materija“, kaip daiktas savaime, esąs už mūsų sąmonės, 
ypač materija, kuri, pvz., turėtų būti tįsi, nebūdama spalvota, yra ne- 

įsivaizduojamas darinys, beprasmiškas žodis. Kita vertus, suvokimas 
reikalauja suvokiančiojo Aš, aktyvaus subjekto, sielos, kurios būtis 
yra ne pasyvus suvoktumas, bet aktyvi veikla, mąstymas, suvoki- 
mas. Prieš baigtinį Aš iškyla visagalė dvasinė esybė, Dievas, ir tik 
jis yra mūsų suvokimo turinių bei jų dėsningų sąryšių priežastis, 
tarsi kalbantis mums šiuose turiniuose, per pojūčių pasaulį. Gamtos 
mokslas atskleidžia dėsningą mūsų suvokimų ryšį, taigi parodo, kad 
prieš mus yra ne raidžių chaosas, o prasmingas raštas, kurį teologi- 
zuojanti metafizika aiškina kaip Dievo žinią. Tai perkelia į neopla- 
toniškąsias idėjas, kurių Berkeley’s laikosi jau minėtame paskutinia- 
jame savo kūrinyje „Seirė“. 

Locke'o idėjas išplėtoja iki galo škotas DAVIDAS HUME'AS 
(Deividas Hiūmas, 1711-1776). Šaltą skepticizmą Hume’as sujungia 
su Locke’ui būdingu aiškumu ir Berkeley‘o kritiškumu, tik atmeta 
pastarajam būdingus teologinius bei mistinius polinkius. 1735-1737 
metais Prancūzijoje pasirodė jo pagrindinis veikalas „Traktatas apie 
žmogaus prigimtį“, turintis tris dalis: apie protą (iš jo vėliau išau- 
go „Žmogaus proto tyrinėjimai“, 1748), apie aistras ir apie valią (iš 
jo vėliau išaugo „Moralės principų tyrinėjimai“, 1751). Tačiau radi- 
kalaus mąstytojo ir puikaus rašytojo šlovę jis pelnė tik vėlesniai- 
siais esė, prie kurių tada prisijungė ir darbai apie šalies ekonomiką 
bei istoriją. 

Visas mūsų pažinimo turinys kyla iš patyrimo, mąstymas neku- 
ria, o tik sujungia medžiagą, kuri mums duota juslinio bei savęs su- 
vokimo „idėjomis“ — tai Locke'o mintis, kurią Hume'as tik dar 
labiau konceptualizuoja. Kad „sąvoka“, t.y. žodis turėtų prasmę, 
mums reikia sujungti su juo vaizdinį; visi mūsų vaizdiniai (idėjos 
siauresne prasme) yra mūsų suvokimų (mūsų „impresijų“) atvaizdai 
ar šių atvaizdų kombinacijos: žalią spalvą mes galime įsivaizduoti 
tik todėl, kad mes esame matę žalias spalvas, mes galime prisiminti 
liūdesio afektą, nes esame jį išgyvenę, mes galime fantazuoti apie 
auksinį kalną tik todėl, kad mes esam suvokę kalnus ir auksą. Su- 
vokimas su jam būdingu gyvumu, įtikinamumu, būtinumu, nuo ku- 
rio neatsiejamas mūsų tikėjimo jausmas, yra — fizinė ar psichinė — 
„tikrovė“; išblėsę prisiminimai ir fantazijos, kurios mums lieka są- 
monėje, yra „grynųjų vaizdinių“ pasaulis. Mes „tikime“, kad „tikro- 
vė“ egzistuoja ir tada, kai mes jos nesuvokiame: šį „tikėjimą“ lemia 
tik reliatyvus gyvumas ir įtikinamumas, pasikartojančių turinių, ku- 
riuos mes suvokėme ir kuriuos mes tikimės suvokti, kai tik juos įsi- 
vaizduosime. Berkeley's sugriovė kūniškos „substancijos“ sąvoką: 
„daiktas“ yra tik vardas, apibendrinantis pamatytos spalvos ir for- 

mos, paliesto kietumo ir t.t. suvokimų kompleksą, kuriame tas 
„daiktas“ „iškyla“. Hume’as tam pritaria, tik šią mintį kitaip negu 
Berkeley’s taiko ir Aš, „psichinei substancijai“: analizuodami savo 
sąmonę, greta suvokimo, jautimo, norėjimo, nerandame suvokiančio, 
jaučiančio „Aš“, taigi „Aš“, „siela“ yra ne kas kita kaip tų išgyve- 
nimų suma, „percepcijų ryšulys“. | 

Sąvoka tik tada prasminga, jei galime parodyti suvokimą, iš ku- 
rio ji išauga. Žymiausias Hume‘o pasiektas rezultatas yra šio reika- 
lavimo taikymas priežasties ir padarinio, priežastingumo sąvokai. 
Kur mes bevartotume šią sąvoką, — kalbėdami apie ugnį ir šilumą, 
apie stumiamą ar pastumtą kamuolį, valią, judėjimą ar grynai vidi- 
nius sielos sąryšius (čia Hume'as pralenkia Berkeley'į ir Malebran- 
che'ą, kurie nors iš dalies ir užbėgo už akių priežastingumo anali- 
zei, bet manė, kad vidiniuose valios veiksmuose galima tiesiogiai 
išgyventi tikrą priežasties ryšį), visad mes, tiksliau imant, suvokia- 
me tik laiko tąsą, ėjimą vieną po kito. Tačiau kaip iš šio „vienas po 
kito“ mes padarome „vienas iš kito“, būtiną seką? Kaip mes, vėl su- 
sidarius „priežasčiai“, darome išvadą apie tai, kad bus „padarinys“? 
Šios išvados logiškai pagrįsti niekada negalima; net jei mes tūkstan- 
tį kartų esame suvokę, kad uždegta ugnis sukelia šilumą, bet jokia 
logiškai įrodoma išvada mums nesako, kad taip bus ir tūkstantį pir- 
mąjį kartą. Todėl logiškai neįrodomas ir induktyvusis pažinimo me- 
todas. Tačiau nors mes negalime to logiškai pateisinti, bet galime 
psichologiškai paaiškinti, kaip pasiekiame tą tariamą „išvadą“. Jei 
mes du dalykus, pvz., ugnį ir šilumą, dažnai suvokiame esančius 
kartu ar einančius vieną po kito, tai tarp šių dviejų vaizdinių susi- 
daro „patyrimo ar sąlyčio asociacija“, dėl kurios sąmonėje pasiro- 
dęs vienas vaizdinys tempia paskui save prisiminimą apie kitą. (Ši 
asociacijos, dėsningo vaizdinių saito sąvoka buvo nukalta gerokai 
anksčiau. Hume’o laikais Newtono fizikos pavyzdys paskatino psi- 
chologus Browną, Hartley'į, Priestley'į vaizdinių asociacijos dėsnį, 
tam tikra prasme laikomu gravitacijos dėsnio analogu, paskelbti pa- 
grindiniu psichinio gyvenimo dėsniu.) Kuo dažniau du vaizdiniai 
pasirodo kartu, tuo glaudžiau jie susiejami, tuo primygtiniau mūsų 
sąmonei siūlosi antrasis vaizdinys, nes joje jau buvo pirmasis. Šis 
išgyventas būtinumas, kitaip tariant, įpročio būtinumas, tarsi perke- 
liamas patiems „daiktams“, kai mes vaizdinius apibrėžiame kaip 
priežastis ır padarinius ir sakome, kad priežastis tempia paskui sa- 
ve padarinį ir daro jį būtiną. 

Savo filosofiją Hume'as vadina skepticizmu: visas tikrovės pa- 
žinimas (išskyrus grynų matematinių vaizdinių santykių pažinimą) 


VI. XVII IR XVIII AMŽIŲ FILOSOFIJA 179 


remiasi indukcija ir priežasties sąvokos pritaikymu, o ši savo ruožtu 
tėra tik psichologinio būtinumo, įpročio, instinkto išraiška, o ne lo- 
giškai įrodomos įžvalgos išraiška. Tačiau reikia prisiminti, kad esa- 
ma visokių rūšių skepticizmo: ir Pascalio skepticizmas, kuris suabe- 
joja žinojimu, kad išaukštintų tikėjimą, ir Descartes’o abejonė, kuris 
nori atmesti viską, kuo galima suabejoti, kad išlaikytų neabejotinai 
tikras įžvalgas, ir gęstančios vėlyvosios antikos kultūros skepticiz- 
mas, kuris, išklibus ir tapus netikram visam Zinojimui ir kiekvienam 
požiūriui, tenkinasi tik sugebėjimu tvirtai stovėti ant visiškai ne- 
tvirto pagrindo. Bet Hume’ui svetimas tiek religinis tikėjimas, tiek 
Archimedo taško ieškojimas, tiek ir herojiškai rezignuojantis sąmo- 
ningumas. Pirmiausia jam „abejotinumas“, tiksliau, loginis nepagrin- 
džiamumas nėra mokslo nepatikimumas, priešingai: mokslas tvirčiau 
remiasi instinktu ir įpročiu negu protu ir logika; Hume'o „skepticiz- 
mas“ nuvertina ne gamtos mokslą, o logiką ir grynuoju protu ope- 
ruojančią metafiziką. Jei mes net ir galėtume įrodyti ar atmesti prie- 
žasties dėsnį, tai šitai jokiu būdu neturėtų nė mažiausio poveikio: 
mokslas neturi įtakos, mūsų pažinime viešpatauja žmogiška prigim- 
tis, gamta, ir skeptinė filosofija tegali duoti mums gerą patarimą: 
duoti gamtai laisvę. Laisser faire, laisser visų: Hume’as yra ekono- 
mistas ir Adamo Smito draugas. Mat ir praktinės filosofijos klausi- 
mais škotų filosofo požiūris yra toks pat. „Valstybę“ sukūrė ne „su- 
tartis“ (Hobbeso ar Locke'o prasme). Gresiant išoriniam pavojui, 
atsiradęs vadovavimo poreikis ir natūralus šeimos galvos autoritetas 
skatino vienus paklusti, kitus — įsakinėti. Tai ır buvo valstybinių 
santykių pradžia. Jei pavaldinių padėtis trunka tam tikrą laiką, ji 
virsta įpročiu, taigi ir „teisėta“. Tokia padėtis tęsiasi ir vėliau, kai 
jau nebelieka ją sukūrusių pirminių aplinkybių. Tiesa, kur savisau- 
gos instinktas sukelia maištus, ten galiausiai nebeveikia ir įprotis, 
tad „teisė“ priešintis nepaprastuoju periodu yra tokia pat natūrali, 
kaip ir „pareiga“ paklusti ramiu metu. 

Matome, kad Hume’as visur atsisako klausimo apie loginį — 
proto — pagrindimą ir jį keičia psichologiniu-genetiniu klausimu, 
klausimu apie atsiradimą; todėl jo pozicija yra istorinis-psichologi- 
nis reliatyvizmas. Tą pačią istorinę-psichologinę nuostatą mes ma- 
tome ir jo religijos filosofijoje („Natūralioji religijos istorija“, „Dia- 
logai apie natūraliąją religiją“): religija atsiranda ne iš „proto“, o iš 
baimės ir vilties įžvelgus nesuvaldomas gamtos jėgas, ir ji atsiran- 
da ne kaip abstraktus monoteizmas, bet kaip politeistinis tikėjimas 
demonais. Hume'as nenori paneigti išvados apie protingą pasaulio 
pradininką ir valdytoją, tačiau bet kokiu atveju tokia išvada lieka la- 

bai netikra. Ir niekad tokiu išvadų voratinklių grindžiama „religija“ 
negalės pakeisti istorinių religijų. Hume’o dialogai apie natūraliąją 
religiją žymi Šviečiamojo amžiaus deizmo pabaigą, kaip ir apskri- 
tai Hume’o filosofija tam tikra prasme yra to amžiaus pabaiga. 

Į Hume'o pažinimo teorijos skepticizmą ypač nepalankiai žiūrėjo 
jo tėvynainiai, vadinamoji Škotijos mokykla (THOMAS REIDAS, 
Tomas Rydas, 1710-1796, Glasgovo profesorius, JAMESAS BEAT- 
TIE’S, Džeimsas Bytis, 1735-1803, DUGALDAS STEWARTAS, 
Dugaldas Stiuartas, 1753-1828). Reidas pritaria Locke’ui ir Hu- 
me'ui, kad visas pažinimas kyla iš patyrimo, bet jis kitaip traktuo- 
ja pažinimo sąvoką. Pažinimas nėra į sąmonę patenkantys turiniai, 
idėjos ir impresijos, kurias mes tik „sujungiame“ ar iš kurių, kaip iš 
„kopijų“ ar padarinių (kuo remiantis? — tada reikės būtinai 
paklausti), sprendžiame apie jų pagrindą sudarantį daiktų pasaulį. 
Patyrimas yra betarpiškas išorinių objektų suvokimas, iš dalies tie- 
siogis (regimų daiktų formos ir dydžio regimasis suvokimas), iš da- 
lies — netiesiogis, t.y. neatskleistas, bet akivaizdžiai išgyventas są- 
monės turinių aiškinimas: mes negalime justi spalvos ar tvirtumo, 
šioje sąmonės ar jutimo kokybėje nesuvokdami būtent išorinio kū- 
no spalvotumo ar tvirtumo. Taigi šitas išorinių objektų suvokimas, 
neatskiriamas nuo tikėjimo tuo, kas suvokta, tikroviškumu, yra ga- 
lutinis ir nekildinamas dalykas. To negalima kildinti nei iš turinių 
duotybės, nei iš „išvados“, tai yra savaime suprantama kiekvienos 
sąmonės dalis ir „sveikam Žmogaus protui“, „common sense“, toks 
pat tikras kaip pažinimo šaltinis, kaip atsiminimas apie išgyventą 
praeitį. Locke'as manė, kad jis visai sutaria su common sense, ta- 
čiau iš jo filosofijos iškilo Berkeley'o idealizmas ir Hume’o skep- 
ticizmas, o dabar Škotijos mokykla, remdamasi kaip tik sveiku žmo- 
gaus protu, kritikuoja ištisą filosofiją, kuri vienintelį mūsų pažinimo 
pagrindą, medžiagą bei ribas įžvelgia „paprastose sąmonės idėjose“. 


3. LEIBNIZAS IR VOKIEČIŲ ŠVIETIMAS 


Renesansas Vokietijoje (išskyrus vaizduojamojo meno sritį) labiau 
negu kitose didžiosiose Europos kultūringose šalyse buvo iš esmės 
religinis, o ne visuotinis pasaulietinis kultūrinis judėjimas. Atsira- 
dusi Evangelikų bažnyčia ir su ja kilusi religijų kova padalina Vo- 
kietiją į dvi priešiškas religines stovyklas, galiausiai perauga į re- 
ligijų karus, veikiančius visus laikmečio kultūrinius judėjimus. 
Dvasiniam Vokietijos XVI ır XVII amžių judėjimui — ir protestan- 

tų, ir katalikų — pirmiausia būdingos religinės, net teologinės ten- 
dencijos. Humanizmas Vokietijoje iš pat pradžių buvo labiau moks- 
lininkų reikalas. Tik jie neapsiriboja filosofija ar grynai formaliu pe- 
dagoginiu mokymo idealu, bet stoja teologijos tarnybon, formuluoja 
ir grindžia naują dogmą. Atsiranda protestantiškoji scholastika, ek- 
lektinis teologinis aristotelizmas. Kaip ir viduramžiais, prie scholas- 
tikos šliejasi mistika, tik dar labai beformė, jos sąvokos dar labai iš- 
skydusios, tai gryna asmeninė religinio „vidinio gyvenimo“ išraiška. 
Bažnytinio absoliutizmo sąsajos su absoliučia suverenų valdžia daro 
jurisprudenciją labai veikiamą teologijos. Dar SAMUELIS PUFEN- 
DORFAS (1632-1694) turi kovoti ilgą kovą, kad prigimtinė teisė 
būtų išlaisvinta iš teologinės scholastikos. JOHANNAS ALTHU- 
SIUS (Johanas Altusijus, 1557-1638), Rousseau pirmtakas, pateikęs 
nuoseklios demokratinės valstybės idėjos sisteminį pagrindimą, lie- 
ka nežinomas. Originalios Ratichijaus ir Komenskio pedagoginės 
idėjos tik vėliau susilaukia pelnyto dėmesio. Greta didžiųjų Italijos, 
Prancūzijos ir Anglijos matematikų bei fizikų — nuo Galilei iki 
Newtono — Vokietija po Keplerio mirties tegalėjo pastatyti tik tre- 
čiaeiles ar ketvirtaeiles asmenybes. Mažai būta tokių, kurie būtų 
mėginę Vokietijoje įdiegti Descartes'o (Claubergas), Spinozos 
(Tschirnhausenas) ar Bacono teorijas. 

ią suvaržytą ir vienodą, dar viduramžiškoje dvasioje skendin- 
čią ir didžiajai dvasinei laikmečio raidai tolimą būklę pakeičia mąs- 
tytojas, kuris kaip lygus atsistoja greta didžiųjų XVI ir XVII am- 
žiaus protų, Galilei, Descartes’o ir Newtono, ir savo visapusiškumu, 
savo žinojimo ir darbo apimtimi yra vienintelis toks naujaisiais am- 
žiais: tai LEIBNIZAS. 

GottfriedasVilhelmas Leibnizas (Gotfrydas Vilhelmas Leibnicas) 
gimė dviem metais anksčiau prieš Vestfalio taikos sutartį „moralės“ 
profesoriaus šeimoje. Nepaprastas ankstyvas brandumas ir stebėtinas 
apsiskaitymas jau jaunystėje jį išskiria iš kitų: mums žinoma, kad 
jis, būdamas 15 metų, jau Leipcigo universiteto studentas, susipaži- 
nęs ne tik su pagrindiniais Descartes'o, Gassendi, Hobbeso, bet ir 
su antikos autorių bei scholastų darbais, įvertino naujosios, mecha- 
ninės fizikos priešingumą scholastinei ir apsisprendė pirmosios nau- 
dai. Be to, jau ankstyvoje jaunystėje jis nebuvo linkęs — ir ši 
tendencija išliko ir toliau — pritarti Descartes’o (ar net Bacono) ne- 
palankiam požiūriui į aristoteliškąją-scholastinę logiką. Griežta lo- 
ginė struktūra, suręsta pagal Aristotelio silogistikos pavyzdį, atrodo 
jam tinkama pateikti sistemiškai išsamią kokios nors srities objek- 
tų su visomis joje glūdinčiomis galimybėmis apžvalgą. Jis nesutinka 

su kartezininkais, kai šie teigia, kad kur kas daugiau klaidų lemia 
neteisingos prielaidos, o ne klaidingos išvados. Priešingai, jei mes 
apžvelgsime visas galimas prielaidas, vadinasi, jei kas kartą forma- 
liai logiškai suvoksime jas kaip galimas dar bendresnių teiginių iš- 
vadas, o nepasiliksime prie teiginių, kurių turinys mums atrodo jau 
pakankamai tikslus ir akivaizdus, tai mes būsime geriausiai apsau- 
goti nuo klaidos. Leibnizas čia siekia tikslo, kuris vėl iškyla šių die- 
nų mąstytojams: jis siekia logikos ir grynosios matematikos susily- 
dymo, siekia matematiką paversti loginiu mokslu apie sisteminius 
objektus apskritai, o kita vertus, siekia logiką paversti (moderniai 
pasakius) pažinimo technikos „loginiu skaičiavimu“ pagal algebros, 
kuriai pritaikytos skaičiavimo taisyklės, pavyzdį. To Leibnizas sie- 
kė (tam tikra prasme prieštaraudamas Descartes'ui ir dar labiau — 
Kanto „transcendentalinei estetikai“, nes šalino iš matematikos aki- 
vaizdumo elementą) visą savo gyvenimą, bet jo gyvenamajam metui 
šios pastangos neturėjo ypatingos įtakos. Su jomis, žinoma, susijusi 
dar viena: tai „sąvokų abėcėlės“ idėja, t.y. grįžimas prie galutinių 
paprastų pagrindinių sąvokų, kurių kombinacija įgalintų vienareikš- 
miškai apibrėžti abstrakčią visų objektų esmę. Šios rūšies idėjos bu- 
vo artimos jau Descartes'ui, bet Leibnizas eina toliau, jis netgi ti- 
ki galimybe — tikras Šviečiamojo amžiaus protas — tokiu būdu 
sukurti racionaliai grįstą kalbą (analogiškai mūsų cheminių formu- 
lių kalbai), kuri galėtų pakeisti gyvąsias kalbas. Tuo, žinoma, tyliai 
daroma prielaida, kad įmanoma galutinai išspręsti mokslo uždavi- 
nius, — tai prielaida, būdinga XVIII amžiui, Švietimui, moksliniam 
Babelio bokštui, kurį norėjo pastatyti prancūzų enciklopedistai. 
Kaip logikas Leibnizas pirmiausia iškyla teisiniuose ir teologi- 
niuose jaunystės darbuose. Jie tarnauja filosofiniu pagrindu besire- 
miančiai esminei corpus iuris (teisės kodekso) reformai, o kita 
vertus — sistemiškai bei išsamiai filosofiniu-loginiu pagrindu 
besiremiančiai krikščioniškos teorijos ir bažnyčios apologijai, 
nukreiptai prieš ateistus ir sektantus. Tiesa, iš dalies šie raštai pa- 
rašyti pavedimu Mainco kurfiursto, arkivyskupo ministro Frhr. V. 
Boineburgo, kurio tarnybon 1667 metais, apgynęs disertaciją, stojo 
Leibnizas. Tačiau šis labiau teisinis-loginis negu teisinis-etinis ir 
labiau teologinis negu religinis interesas nesvetimas Leibnizui ir 
vėliau, jis nėra jam tik neišvengiamas blogis, kaip ir „tarnyba val- 
dovui“, kurią jis eina nuo 1667 metų. Šie ryšiai įtraukė Leibnizą 
tiek į tuometinę, tiek ir į vėlesnę politiką. Anoniminėje proklama- 
cijoje jis mėgina more geometrico (geometriniu būdu) įtikinti len- 
kų karaliaus rinkėjus, kad geriausia kandidatūra į vakuojantį Lenki- 

jos sostą esanti Mainco dvaro proteguojama Pfalco grafo iš Noibur- 
go kandidatūra. Svarbesnis yra jo mėginimas memorandumu nu- 
kreipti Liudviko XIV grobikiškus troškimus nuo Europos į Turkiją, 
kuri grasina Europai. Tai grynai leibniciškas planas, siekiantis pa- 
vojingus ir garbėtroškiškus individo polinkius pajungti visumos, t.y. 
suvienytos Krikščioniškos Europos, naudai. Tokios pat buvo ir Ha- 
noverio laikais uolios jo pastangos suvienyti Krikščionišką bažny- 
čią, o vėliau — bent reformatus ir liuteronus. Šie visi politiniai 
vienybės siekiai nebuvo rezultatyvūs. Taip pat ir kitose srityse, pa- 
galiau filosofijoje, milžiniškas Leibnizo darbas liko neužbaigtas. 

Su minėtais politiniais ketinimais susijusi jo kelionė į Paryžių. 
Būdamas Paryžiuje, iš kur buvo nuvykęs į Londoną, jis patenka į to 
meto matematikos bei fizikos tyrinėjimų centrą. Netrukus jis čia iš- 
sikovoja vieną pirmųjų vietų: 1676 metais pagrindžia diferenciali- 
nį-integralinį skaičiavimą, kuris vėliau sukėlė didelius ginčus dėl jo 
ar Newtono prioriteto šioje srityje. Tais pačiais metais jis Hanove- 
ryje stoja Velfo rūmų tarnybon ir įpareigojamas parašyti Velfų gimi- 
nės istoriją. Šis darbas jį suartina su Prūsijos rūmais. Dvasingajai 
karalienei Sofijai Šarlotai dedikuotas tiek anksčiau minėti „Naujieji 
esė“, tiek ir vienintelis užbaigtas didesnis Leibnizo veikalas „Teodi- 
cėja“. Pagal Paryžiaus ir Londono pavyzdį įsteigta Berlyno Moks- 
lų akademija — tai jo darbas ir dalis tolimesnių planų, kaip iš vi- 
so reikia organizuoti mokslinį darbą. Be to, užmezgami ryšiai su 
Viena — princui Origenui parašytas glaustas jo metafizikos išdės- 
tymas „Gamtos ir gėrio pradai“ (1714). Tarp kitų nedidelių jo tekstų 
minėtini: iš ankstesnio laiko — „Samprotavimai apie metafiziką“ 
(1686), iš vėlesniojo — „Apie pačią gamtą“ (1698) ir „Monadolo- 
gija“ (parašyta 1714 metais, tapo žinoma tik po Leibnizo mirties). 
Minėtina ir nepaprastai plati korespondencija, kuri ypač svarbi 
Leibnizo filosofijai pažinti ir kuri, kaip ir rankraštinis palikimas, ta- 
po prieinama ir ištyrinėta tik mūsų dienomis. Leibnizas mirė 1716 
metų lapkričio mėnesį, labai vienišas, beveik susipykęs su kurfiurs- 
tu, kuriam jis tarnavo ir kuris tuo metu, jau kaip Jurgis I, tapo An- 
glijos karaliumi. 

Iš visų kitų naujųjų laikų filosofų Leibnizas išsiskiria nepapras- 
tai įvairiapusiškais interesais, nepaprastai plačiomis žiniomis. Tačiau 
plėsdamas savo žinojimą, jis stengiasi jį ir harmonizuoti, ir perteik- 
ti. Kaip tik tuo visiškai atsiskleidžia jam būdinga universali prigim- 
tis. Jis siekia išrasti universalią kalbą, plačiu mastu imasi mokslinio 
darbo organizavimo, trokšta suvienyti krikščioniškas konfesijas į 
vieną Pasaulinę Bažnyčią. Būdamas įsitikinęs, kad kiekvienoje pra- 

eities filosofinėje sistemoje glūdi pagrįstas idėjinis motyvas, jis nori 
sukurti tokią sistemą, kurioje susijungtų pagrįstos visų ligtolinių sis- 
temų idėjos ir būtų įveiktos tų sistemų priešingybės. 

Svarbiausia ir aštriausia priešingybė — tarp naujųjų amžių ma- 
tematinio-fizikinio gamtos aiškinimo ir substancialių scholastikos 
formų. Su tuo glaudžiausiai susijęs klausimas, ar gamtoje esama 
tikslingo vystymosi; tai teleologinio ir mechaninio gamtos aiškini- 
mo priešingybė. Tačiau ir matematinio-mechaninio gamtos tyrinėji- 
mo šalininkai nebuvo vieningi. Čia įsiliepsnoja kova tarp tikrosios 
Descartes'o teorijos šalininkų bei kartezininkų, kurie tapatina mate- 
riją ir erdvę, ir atomistikos šalininkų (Demokrito — Epikūro — 
Gassendi linija), kurie materiją išdalina į sustingusius, tuščios erd- 
vės atskirtus vienetus. Kartezininkų mokykloje kyla priežastingumo 
problema; jos konsekvencijos buvo dvejopos. Viena vertus, buvo vi- 
sai užginčytas sielos, individo veiksmingumas, o Spinozos teorijo- 
je — netgi savarankiška jų būtis, kuri buvo siejama tik su Dievu. 
Kita vertus, tokiai išvadai prieštaravo natūrali nuovoka, pagal kurią 
Aš suvokia save kaip vieningą, turinčią poreikius ir veikiančią bū- 
tybę. Tačiau visas šias laikmečio priešybes, Leibnizo požiūriu, ga- 
lima redukuoti į dvi, viena su kita glaudžiai susijusias priešingybes. 
Pirmiausia tai yra priešingybė tarp biologinio ir mechaninio-fiziki- 
nio gamtos aiškinimo. Matematinės fizikos aiškinimo būdas atrodo 
jam netinkamas organiniam gyvenimui aiškinti. Jis neigia gyvūnų 
sąmonę, gyvūnus prilygina mašinoms, ir kalba tik apie priešingybę 
tarp sąmonės ir grynai pasyvios, negyvos masės. Tačiau būtent bio- 
logija orientuoja į tikslo analizę ir preformuotas substancialias for- 
mas, į aristoteliškas vystymosi ir predispozicijų sąvokas: vienas 
svarbiausių laikmečio atradimų buvo mikroorganizmų atradimas, ku- 
ris tarėsi įrodęs organinių užuomazgų buvimą ore, vandenyje, visur, 
taip pat sėklos skaidulų atradimas, pastumėjęs Leeuwenhoeką (Le- 
venhuką), Malpighi (Malpigį), Swammerdamą (Svamerdamą) į pre- 
formizmo teoriją, pagal kurią būsimos kartos glūdi susispaudusios 
tėvo organizme. Trumpai tariant, idėja apie visur esančias tikslingas, 
organizuojančias jėgas prieštaravo Descartes'o fizikos sąveikos idė- 
joms; kita vertus, niekas taip negalėjo įvertinti Descartes'o didelių 
nuopelnų ir pasiekimų kaip fizikas ir matematikas Leibnizas. Ir 
antra: matematinis gamtos aiškinimas skatina kvantifikaciją, sche- 
matizuojantį gamtos supaprastinimą ir prielaidą apie visur vienodų 
faktorių buvimą. Nors Leibnizas ir labai pripažįsta šios pažiūros 
skaidrumą bei aiškumą, tačiau jai spiriasi jo individualizmas, indi- 
vido vertės ir ypatingumo vertinimas — jo egzistencija nepakarto- 

jama ir kaip tokia turi būti pripažįstama ir suprantama. Apibendrin- 
dami galėtume pasakyti: pasaulis turi būti suprantamas kaip visuma, 
kaip vienybė, tačiau individui turi būti paliktas jo kokybinis savi- 
tumas, jis neturi būti paverstas paprastu skaičiumi. Taip pat dėl to 
kyla siekimas sutaikyti mechanicizmą ir teleologiją, panteizmą ir in- 
dividualų atskiros sielos savarankiškumą, atomistiką ir tolydų erd- 
vės užsipildymą. 

Tai galima apibrėžti kaip nuo pat pradžių esantį, nors ir neaiš- 
kiai suvoktą Leibnizo mąstymo tikslą. Tačiau, kita vertus, viešpatau- 
jancioje kartezinėje fizikoje ir metafizikoje buvo dalykų, dėl kurių 
Leibnizas peržengė šį tikslą. Pirmiausia tai fizikinė energijos sąvoka 
ir judėjimo dydžio konstantos dėsnio pakeitimas energijos tvermės 
dėsniu. Kiekvienas pajudintas kūnas reprezentuoja tam tikrą energi- 
ją, dėl kurios jis priešinasi postūmiui, norinčiam pakeisti jo greitį ar 
kryptį. Ši energija sąlygoja tam tikrą virtualumą, sugebėjimą pasiek- 
ti efektą, kuris gali būti lygus konstantai mv!. Taigi, daro išvadą 
Leibnizas, kūnas, be tūrio, tįsumo, turi dar vieną pagrindinę savy- 
bę: tam tikrą energiją, kuri leidžia jam pasyviai priešintis kiekvie- 
nam jo kryptį ar greitį keičiančiam postūmiui. Šitaip sulaužoma 
Descartes’o idėja, kad kūno atributas yra tįsumas, ir realus kūnas 
atskiriamas nuo matematinio. Dar viena: Descartes’o ir jo sekėjų 
judėjimo dėsniai buvo akivaizdžiai klaidingi. Su genialiu matema- 
tiko bei fiziko įžvalgumu Leibnizas suvokia šios klaidos tikrąją 
priežastį: buvo nepastebėta, kad ramybė ir judėjimas, kaip vienodu- 
mas ir skirtingumas, pasaulyje nėra priešingybės, į ramybę reikia 
žiūrėti kaip į judėjimo ribą, o į vienodumą — kaip į skirtingumo ri- 
bą, taigi erdvės ir laiko kontinuume plytinti gamta turi būti supran- 
tama kaip nuolat kintanti. Šiame principe, kuris teigia, kad gamta 
nedaro šuolių, mes atpažįstame nykstamųjų dydžių skaičiavimo pa- 
grindėją. 

Realus fizinis kūnas yra kažkas daugiau negu geometrinis kūnas, 
negu erdvė. Ta pačia kryptimi plėtojama ir erdvės bei laiko, kaip 
grynų reguliatyviųjų formų, kaip santykių tarp daiktų įkūnijimų, 
samprata. Tačiau santykiai nėra tai, kas savaime realu. Galiausiai tą 
patį tašką pasiekia ir pagrindinių metafizinių sąvokų tyrinėjimas, 
ypač substancijos sąvokos (kuria remdamasis savo sistemą plėtojo ir 
Spinoza). „Substancijos“ sąvokos pagrindą sudaro vienybės ir akty- 
vumo idėjos; tačiau erdvėje ištįsusi substancija nebūtų vienybė ir 
negalėtų susidėti iš vienybės, nes erdvė gali būti dalijama iki bega- 
lybės, taigi res extensa, substancialiai realus fizinis pasaulis, nega- 
limas. Iš abiejų Descartes’o substancijų lieka tik siela, ji yra vieny- 

bė, o joje esantis daugis yra tik vidinių jos būsenų, jos vaizdinių 
daugis, be to, ji, kaip norinti esybė, yra energijos centras, aktyvi, o 
ne pasyvi kaip kūnas. Tačiau kas tada yra fizinis pasaulis? Niekas 
kita, o tik vaizdinių visuma, tik tai, kas fenomenaliai egzistuoja 
mąstančios sąmonės dėka. Šie „tikro“ fizinio pasaulio vaizdiniai nuo 
gryno sapno skiriasi tuo, kad atitinka visų sielų vaizdinių pasaulius, 
yra lyg vieno pasaulio projekcija, atspindima įvairiais požiūriais. 
Tačiau šis „požiūris“ yra sielai priskirtas fizinio pasaulio gabalėlis, 
jos kūnas: kas jam kas kartą suprantama, tą jis aiškiai įsivaizduoja, 
o visa kita — neaiškiai ir pakrikai. Tiksliau sakant, visos sielos įsi- 
vaizduoja tą patį pasaulį, tik su skirtingais aiškumo centrais. Ir die- 
ną mes „matome“ žvaigždes, tik negalime jų blizgėjimo atskirti nuo 
šviesaus dangaus. Taip ir du Žmonės, nors ir būdami nutolę vienas 
nuo kito, kiekvieną akimirką mato viską, kas vyksta visame abiejų, 
taigi visų Žmonių aplinkiniame pasaulyje, tik tai, kas vieno sąmonė- 
je atsispindi įvairiai ryškiai, kito sąmonėje yra nepastebimas „peti- 
tes perceptions“. Tai pasakytina ne tik apie erdvinius, bet ir apie lai- 
ko nuotolius: kiekviena siela amžina, aiškiai atsimena tik mažą dalį 
savo vaizdinių, kita dalis pranyksta nesąmoningame, t.y. neaiškiame 
jos savivokos pakraštyje, ji nedaug jaučia aiškiai, apie kitą dalį, 
kaip apie Žvaigždes, pasislėpusias dienos šviesoje, tiktai spėja. Iš 
kur atsiranda vaizdiniai? Iš pačios sielos, ji yra jų priežastis, nes iš 
išorės niekas negali į ją atkeliauti. Dievas sukūrė Žmones ir davė 
jiems likimus, kuriuos jie patirs, ir polinkius, kurie išsiskleis tuose 
likimuose. Tačiau kartu atskirų sielų vaizdiniai pagal rūšį vienas ki- 
tam tinka, jie, skirtingai centralizuodami, atspindi vieną fizinį 
pasaulį, t.y. atspindi „nulemtoje harmonijoje“. Dievas rodo tą patį 
pasaulį, tik ne erdvės ir laiko apibrėžtą, bet visur esantį ir amžiną, 
t.y. visą vienodai aiškiai ir tiksliai. Atskirų sielų vaizdinių pasauliai 
suvaržo dieviškąjį kaip tik dėl to, kad jie erdvės bei laiko apibrėž- 
ti, nes „erdvei“ ir „laikui“ priklauso „čia“ ir „dabar“ santykiai. 
Kiekvienai sielai fenomenų pasaulyje priskiriamas kūnas, kuris 
iškyla jos aiškiausiuose ir nuolat lydinčiuose vaizdiniuose. Kiekvie- 
nas gyvas kūnas kartu yra natūralus ir pastovus vienis. Tai pasaky- 
tina ir apie gyvūnų kūnus. Negana to, visame fiziniame pasaulyje, 
anot Leibnizo, esama organinių vienių, tik žemyn besileidžiančia 
hierarchija. Ir juos visus atitinka sielos, arba, geriau tariant, pana- 
šios į sielą esybės su vidinėmis, pasaulį atspindinčiomis büsenomis, 
— „monados“, kaip jas pavadina Leibnizas, pasinaudodamas senu 
filosofiniu terminu. Protą turi tik Žmogaus siela, gyvulys žino tik 
asociatyvų ankstesnių įspūdžių poveikį, „paprastos monados“ ap- 

skritai neturi jokių aiškių vaizdinių. Todėl tik žmogui gali būti bū- 
dinga sąmoninga tolesnė egzistencija mirus, bet visos monados, tam 
tikra prasme ir visi gyvi kūnai yra nemirtingi: mirimas yra tik „in- 
voliucija“, susitraukimas, ir perėjimas į latentinio gyvenimo būseną, 
kaip gyvos būtybės atsiradimas yra „evoliucija“, išsivystymas pažo- 
dine prasme, pumpuro išsiskleidimas, latentiškumo manifestacija. Ir 
psichiškai Žmogus per savo gyvenimą patiria tik tai, kas latentiškai 
glūdėjo jame, jis yra, sutinkamai su Dievo duotais jam polinkiais, 
savo vaizdinių priežastis, kūrėjas. 

Taigi turime dvi tikrovės sferas, monadų pasaulį ir monadų įsi- 
vaizduotą fizinį reiškinių pasaulį. Šie pasauliai sutampa tik tuo at- 
žvilgiu, kad kiekvieną sielos monadą atitinka organinė vienybė ir 
kiekvieną organinę vienybę — monada. Kiekvienas organinis kūnas 
(o mes visur turime reikalą su tokiais, kiekvienas, nors ir labai ma- 
žas tarpas yra „tvenkinys, pilnas žuvų“) skiriasi nuo kito savo pa- 
dėtimi, taigi savo požiūriu, kuriuo atspindi pasaulį, vadinasi, skiriasi 
ir psichiškai bei organiškai-fiziškai. Taip mes prieiname antrąjį ben- 
drą principą, kurį Leibnizas iškelia greta visos būties ir įvykių „to- 
lydumo“ dėsnio: tai principas, jog pasaulyje nėra dviejų vienodų 
esybių, jog kiekvieną padėties erdvėje ir laike skirtumą atitinka vi- 
dinis skirtumas („to, kas neskirtina, identiteto“ principas). Todėl 
daiktų tvarką erdvėje ir laike atitinka dalykinė daiktų tvarka. Žino- 
ma, gamtos traktuotė, kuri sąmoningai abstrahuojasi nuo individu- 
alių skirtingumų, jėgas laiko tik pasyviomis, nagrinėja tik jų poveikį 
judėjimui, turi pasaulį suprasti kaip visur vienodai erdvę užpildan- 
čią materiją. Tačiau tokiu atveju pasaulį galima pažinti tik kaip 
abstrakčią schemą. 

Fizinis pasaulis yra „mundus sensibilis“, suvokimo pasaulis. Jį 
pažinti — tai įsiskverbti į jį mintimi, paversti aiškia ir tikslia prie- 
žasčių ir padarinių sistema. Tačiau šis pavertimas yra matematizavi- 
mas, o ši suvokimo duotybių matematizacija įmanoma tik remiantis 
erdvės ir laiko schemomis. Pastarosios, kaip apraiškos „bendrojo 
pojūčio“, dalyvaujančio visų jutimo organų suvokimuose, yra jusliš- 
kos ir inteligibilios, arba, kitaip, juslinės duotybės, kurias adekva- 
čiai atitinka mąstomos grynu pavidalu tvarkos formos, išverčiamos 
į grynai įsivaizduojamas formas. Monados, realus pagrindas, iš ku- 
rio kyla percepcijos, ir įsivaizduojamos esybės, kurioms tik ir egzis- 
tuoja juslinis pasaulis, sudaro „mundus intelligibilis“, jos nėra jun- 
tamos, o tik mąstomos, bet sąvokos, kuriomis mes jas mąstome, — 
substancija, priežastis, identitetas, veikla, — iškyla kaip objekty- 
vios, nes jos, kildamos iš mūsų (a priori), apibrėžia mūsų pačių es- 

mę: mes žinome, kas yra „substancija“, nes mes patys esame „sub- 
stancija“. 

Galiausiai visos pažintos tiesos, ar jos būtų susiję su realiu mo- 
nadų pasauliu, ar fenomenaliu fiziniu pasauliu, suskyla į dvi grupes: 
į grynąsias „proto tiesas“, kurių (kaip grynosios logikos ir matema- 
tikos teiginių) galiojimas suprantamas iš jų pačių ir pagal prieštara- 
vimo dėsnį, ir „faktų tiesas“, kurios galioja pagal pakankamo pa- 
grindo dėsnį, t.y. už jų slypi pakankamas jų galiojimo pagrindas. 
Mes galime taip pat kalbėti ir apie būtinas ir atsitiktines tiesas, bet 
galutinis visų atsitiktinių tiesų pagrindas yra visų priežasčių prie- 
žastis, Dievo valia. O kadangi Dievo valia tegalėjo sukurti „geriau- 
sią iš visų galimų pasaulių“, tai fakto tiesų pagrindimas galiausiai 
tampa teleologiniu. Kaip pavyzdį paimkime judėjimo dėsnius. Ga- 
lima būtų neprieštaringai įsivaizduoti pasaulį su kitais pagrindiniais 
mechaniniais dėsniais, tačiau šiems dėsniams nebūtų būdingas tas 
didžiausias paprastumas, tiksliau, didžiausios įvairovės susipynimas 
į didžiausią vienybę, t.y. ypatybę, kuri charakterizuoja „nulemtoje 
harmonijoje“ susietų monadų pasaulį, mundus intelligibilis. Mato- 
me, kaip filosofas čia pasiekia savo tikslą: sujungiamas mechaninis 
požiūris su teleologiniu, individualus uždaros monados savarankiš- 
kumas — su universumo idealios vienybės idėja. 

„Teodicėjoje“ siekiama parodyti, kad — tariamas — blogis pa- 
saulyje neprieštarauja dieviškai pastarojo prigimčiai ir pobūdžiui. 
Pagrindinė mintis ta, kad galiausiai visas blogis yra ne kas kita kaip 
netobulumas, negatyvumas, nepozityvumas ir kad būtent geriausias 
pasaulis turi apimti ir visas tobulumo pakopas, t.y. galų gale ir su- 
pratimo skaidrumą bei nedviprasmiškumą. 

Bet tokio troškimo, taip pat instinktyvaus geismo, veikiančio 
žmogaus brandą, tikslas yra gėris, tobulumas. Tačiau instinktai yra 
pakrikas būsimo gėrio vaizdinys, kaip jusliniai malonumai (Leibni- 
zas tai aiškina, remdamasis estetiniu malonumu) — tik neaiškiai su- 
vokti dvasiniai malonumai. Miglotą supratimą turintis Žmogus sie- 
kia naudos užuot siekęs teisingumo, tobulumo, ir tiesos vietą užima 
nuodėmė ir klaida su savo neišvengiamais padariniais. Aukščiausias 
kiekvienos sielos, kiekvienos monados tikslas, didžiausias tobulu- 
mas ir aukščiausias gėris — visapusiškai aiškiai ir tiksliai atspindėti 
absoliučiai tobulą universumą, t.y. būti kaip Dievui. Kas visa tai, 
kas tolima ir kas artima, kas sava ir kas svetima, kas praėjo ir kas 
dar bus, suprastų vienodai aiškiai ir tiksliai (tai, Žinoma, panaikin- 
tų ir priešingybę tarp „toli“ ir „arti“, „sava“ ir „svetima“, „praėję“ 

ir „būsima“), tas, išsivadavęs iš nuodėmės, norėtų tik gėrio ir tik gė- 
rį įgyvendintų. 

Leibnizo sistema padarė didelę įtaką XVIII amžiaus vokiečių fi- 
losofijai. Tiesa, tai mažiau pasakytina apie jos visumą bei jos ori- 
ginalų pavidalą, o veikiau apie atskirus jos bruožus: jos universalią, 
visus mokslus apimančią ir visus prieštaravimus sutaikančią tenden- 
ciją, jos teleologinį, mechaniką nustelbiantį požiūrį, jos racionaliz- 
mą, kuris pralenkia dekartiškąjį ir sutaiko jį su aristoteliška logika, 
jos teologizuojančius ekskursus, kurie atitiko vokiškąją dvasios 
kryptį. Filosofas nepaliko jokio didesnio veikalo, pateikiančio ben- 
drą jo sistemos vaizdą, tik škicus, kurie buvo skirti tam tikriems as- 
menims arba kuriuose autorius polemikos būdu plėtojo savo pagrin- 
dines idėjas. O jeigu tai buvo knyga, kaip „Teodicėja“, tai ji labai 
išsamiai aptarinėjo tik vieną, nors ir svarbią problemą. Dešimtme- 
čiais vokiečių universitetų katedrose viešpatavo daugiausia „Leibni- 
zo-Wolffo filosofija“: ją taip įvardijo ne šios dėstomos ir išmoks- 
tamos sistemos „philosophia et certa et utilis“, kuri turėjo naudą 
suderinti su griežtai logine struktūra ir pagrindų patikimumu, kūrė- 
jas — Halės profesorius CHRISTIANAS WOLFFAS (Kristijanas 
Volfas, 1679-1754). Išsami ir populiari jo teorija tampa sveiko 
proto filosofija dėl gerbtinos, tiesa, kiek nuobodokos ir trivialios 
etikos ir dėl iškraipytų bei subanalintų originaliausių ir giliausių 
Leibnizo filosofijos dalių. (Leibnizo spiritualizmas vėl tampa dua- 
lizmu sielos ir kūno substancijų, kurios įsivaizduojamos susidedan- 
čios iš metafizinių vienetų; nulemta harmonija apribojama sielos ir 
kūno ryšiu.) Kita vertus, ši teorija yra nuoseklus racionalizmas; po 
„ontologijos“, aptariančios būtį apskritai, eina racionalioji kosmolo- 
gija, psichologija ir teologija, kurios, remdamosi grynuoju protu ir 
prieštaravimo dėsniu įrodomais teiginiais, kalba apie pasaulio, sie- 
los, Dievo sampratą bei esmę. Be to, negalima nekreipti dėmesio į 
patirtį: empirinė kosmologija, psichologija, teologija faktais patvir- 
tina tai, kas buvo dedukuota iš sąvokų. Iš gausių Wolffo mokinių 
minėtinas ALEXANDRAS BAUMGARTENAS (1714-1762), pirma- 
sis „estetikos“, grožio teorijos, atstovas ir specialistas. Jo estetika, 
beje, sukonstruota taip pat racionaliai, kaip ir Wolffo etika: pasta- 
rasis „gėrio“ sąvoką aiškina, remdamasis „tobulumo“ sąvoka, o 
Baumgartenas grožio jausmą laiko jusliniu vaizdžiu objekto „tobu- 
lumo“ pažinimu. 

Aišku, Wolffo ontologijai buvo pasipriešinta. Pirmiausia kriti- 
kuotas jos racionalizmas, kuris mėgino metafizikos principus kildin- 
ti tik iš formalaus „prieštaravimo dėsnio“. Priešingai tam, pvz., 

CRUSIUS (Kruzijus, 1715-1775) ir panašiai kaip jis matematikas 
LAMBERTAS (1728-1777), taip pat savo šešiasdešimtųjų metų raš- 
tuose KANTAS teigia, kad yra daugybė galutinių, akivaizdžiai tik- 
rų, toliau neįrodomų konkretaus turinio principų, kurie turi būti pa- 
imti metafizinės pasaulio konstrukcijos pagrindu. 

Pamažu vokiečių Švietimą ima veikti anglai ir prancūzai, ypač 
per Frydrichą Didįjį ir jo atnaujintą Berlyno Mokslų akademiją. Ši 
įtaka neišstumia Leibnizo idėjų, bet susijungia su jomis; atslūgsta 
domėjimasis principiniais ir esminiais metafiziniais ir teoriniais pa- 
žinimo klausimais bei priešybėmis, tikslas yra jau nebe filosofinių 
idėjų pagrindimas, o pritaikymas, ypač veikiant Leibnizo filosofijos 
įsitikinimui, kad filosofinių priešpriešų harmonizacija, sintezė jau 
pasiekta. Kalbama apie tai, kaip pertvarkyti gyvenimą filosofijos, 
proto pagalba, gyvenimą žmogaus, kuris šitaip pats, kaip anksčiau 
pirmiausia Anglijoje, o vėliau Locke’o įtakoje — Prancūzijoje, buvo 
tapęs pagrindiniu filosofinių svarstymų objektu. Atsiranda eklekti- 
nė filosofija, dar labiau negu Wolffo atveju linkstanti į praktinį po- 
veikį ir visuotinį suprantamumą. Tik dabar ji pagal prancūzų ir 
anglų (Shaftesbury's) modelį daugiau suinteresuota elegantiška lite- 
ratūrine forma. Charakteringas pavyzdys čia galėtų būti MOSE’S 
MENDELSSOHNO (Mozės Mendelsono) raštai. 

KANTUI priklauso garsus apibrėžimas: Švietimas yra žmogaus 
išsivadavimas iš nepilnametystės, dėl kurios jis pats kaltas. Sapere 
aude — ryžkis pasinaudoti savo protu — toks jo šūkis, kitais Zo- 
džiais, paraginimas žmogui savo gyvenimo santykius matuoti savo 
protu ir juos protingai formuoti. Iš pradžių švietėjai tiek Anglijoje 
(Locke'as), tiek Vokietijoje (Leibnizas) labiau susirūpinę tuo, kas 
yra ar buvo, jie ieško proto daiktų esmėje bei jų raidoje, mėgina 
rasti pirminę, gryną proto religijos ir prigimtinės teisės formą. Vė- 
liau protinga daiktų forma jiems yra labiau tai, kas turi būti, mažiau 
galvojama apie dieviškąjį, o daugiau apie žmogaus protą, kuris iki 
šiol dar neįvykdė savo uždavinio. Nebesvarbu, kaip atsirado valsty- 
bės ir religijos, kalbama apie tai, kaip sukurti teisingą religiją ir tei- 
singą valstybę, kurios patenkintų proto pretenzijas ir būtų vertos 
žmogaus, kaip protingos esybės. Švietėjai iš pat pradžių nusiteikę 
kritiškai — prieš pilką autoritetą, tradiciją, išorinę prievartą. Tačiau 
tik prancūzų švietėjai jau tikrai kovingai nusiteikia prieš esamybę ir 
nukrypsta į ateities idealą, o anglų švietėjai (Locke'as) turi raciona- 
liai pagrįsti įvykdytos revoliucijos laimėjimus. Čia įvyksta savotiš- 
kas susikryžiavimas: prancūzų švietėjai vis aštriau kovoja ne tik su 
idėjomis, bet ir su politinėmis jėgomis, jie tiekia politinio viešpata- 


VI. XVII IR XVIII AMŽIŲ FILOSOFIJA 191 


vimo siekiančiai buržuazijai dvasinį ginklą. Kartu aukšta prancūzų 
rūmų kultūra išugdo aristokratišką prancūzų švietėjų dvasią. Pasta- 
roji nepaprastai skiriasi nuo smulkiosios buržuazijos ribotumo, iš 
kurio vokiečių dvasia, nepaisant Leibnizo didumo ir Friedricho II 
suprancūzintos Akademijos, išsiveržia labai retai. Friedricho „apsi- 
švietęs despotizmas“ buvo veikiau priespaudą, o ne dvasinę raidą 
skatinantis veiksnys. 

Vokiečių švietėjai kovoja beveik vien su teologija, ir jiems, kaip 
ir šiai teologijai, būdingas tam tikras pedantizmas bei mokyklišku- 
mas. Norima humanizuoti atskiras dogmas, pavyzdžiui, amžinąją 
pragaro bausmę, kurią Leibnizas, siekdamas apreiškimo ir filosofi- 
jos harmonizacijos, pripažino, o Wolffas, laikydamas bausmę patai- 
symo priemone, — atmetė. Tik Lessingas perkelia visą problemą į 
aukštesnį lygmenį: pragaro bausmė amžina, bet ne kaip anapusinio 
pasaulio kalėjimo auklėjamoji priemonė, o kaip skausmingas pada- 
rytos klaidos supratimas, kurio negali pašalinti net Dievas ir kurio 
aš pats nenorėčiau prarasti. Vienas aiškiausių ir ryžtingiausių vokiš- 
kojo deizmo protų yra HERMANNAS SAMUELIS REIMARAS 
(Raimaras, 1694-1768), kurio „Ginamojo protingų Dievo garbinto- 
jų rašto“ fragmentus (neminėdamas autoriaus vardo) 1774-1778 me- 
tais paskelbė Lessingas. Reimaras, kurį veikė Wolffas ir anglų deis- 
tai, yra įsitikinęs proto religijos šalininkas: teisėtumas ir tikslinga 
pasaulio tvarka įrodo mąstančiam žmogui Dievo ir dieviškosios ap- 
vaizdos egzistavimą, bet stebuklai ir dieviškasis apreiškimas (kuris 
gali įvykti tik stebuklo dėka) būtų neverti Dievo; geriausiai Dievo 
visagalybę ir apvaizdą išreiškia tai, kad jis, siekdamas savo tikslų, 
nelaužo gamtos tvarkos. Taigi apreiškimo religija ir proto religija 
yra visai nesuderinamos, principinės priešybės. Be to, antgamtiniu 
apreiškimu, susietų su tam tikrais asmenimis ar tautomis, niekad ne- 
gali būti grindžiama visuotinė religija. Galiausiai: nei Senasis, nei 
Naujasis Testamentai neatitinka intelektualinių ir moralinių reikala- 
vimų, kuriuos turėtų atitikti būtent įrodomas apreiškimas. Reimaras 
yra įsitikinęs tikintysis, kovingas deistinės proto religijos apaštalas; 
apskritai jis neigia tiek krikščionybę, tiek ateistinį materializmą, 
nors, atsižvelgdamas į laikmečio situaciją, dar nedrįsta paskelbti sa- 
vo apologetinio-poleminio darbo. Jo kūrinio vieną dalį publikuoja 
LESSINGAS (1729-1781). Lessingas, be to, artimai draugauja su 
Mendelssohnu, kuris pagal temperamentą bei charakterį švelnesnis, 
šiek tiek estetiškesnis, bet ne mažiau įsitikinęs proto religijos tikin- 
tysis, laikantis pranašų judaizmą su grynu etiškai grįstu monoteiz- 
mu geriausiu proto tikėjimo įsikūnijimu. Kartu su Mendelssohnu 


192 FILOSOFIJOS ISTORIJA 


Lessingas kovoja už toleranciją. Jo kovinga volteriška, tačiau be 
prancūziško cinizmo, prigimtis iškyla visur, kur reikia susiremti su 
neteisingumu, nelaisve, netolerancija. Iš prigimties drąsus, jis ins- 
tinktyviai veikiau linkęs stoti mažumos, o ne daugumos pusėn. Jam 
labiau būdingas ir jo esmę labiau atitinka kriticizmas, o ne apolo- 
getika. Kartu su Reimaru jis stoja prieš pedantišką ortodoksiją, uZ- 
kabindamas principinius dalykus: „Atsitiktinės istorinės tiesos“ 
negali būti „amžinųjų proto tiesų“ atrama. Kita vertus, jo gilios is- 
torinės Žinios bei istoriniai interesai lėmė teisingesnį negu Reima- 
ro Biblijos ir krikščionybės vertinimą. Senasis ir Naujasis Testa- 
mentai yra tam tikros istorinės fazės dokumentai, krikščionybė yra 
žmonijos religinės raidos etapas. Panašiai kaip Rousseau Lessingas 
mato karų, žmogžudysčių ir neapykantos pilnos Žmonijos istorijos 
baisumą, labiausiai jį kankina ryškus prieštaravimas tarp istorinių 
faktų ir Leibnizo tezės apie geriausią iš visų galimų pasaulių bei 
Locke'o nuteikto švietėjiško optimizmo. Tačiau jis per menkas lite- 
ratas, per menkas išdailinto žodžio mėgėjas, kad kaip Voltaire'as pa- 
sitenkintų vien literatūrine satyra išliedamas tulžį ant pasaulio, ku- 
rio jis negali pakeisti. Jis taip pat pernelyg blaivus, kad kaip 
Rousseau bėgtų į priešistorinio rojaus sapną ir tikėjimą, jog protas 
galėtų pakoreguoti tūkstantmetės istorijos klajones. Jis kovoja, tikė- 
damas rasti istorijos prasmę, nepaisant jos baisumų, nepaisant karo 
ir inkvizicijos, nepaisant nuolatinio gėrio virtimo blogiu, nepaisant 
kruvinos tautų neapykantos, kurią kursto Žmones suvienijanti tėvy- 
nės meilė, nepaisant griaunančio religinio fanatizmo, kurį sukelia re- 
ligija, skatinanti Žmones gerbti ir mylėti vienas kitą, ir jis randa šią 
prasmę „žmonių giminės auklėjimo“ idėjoje. Religiniu atžvilgiu šio 
auklėjimo gairės yra „Apreiškimo Raštai“, iš kurių mokosi Zmoni- 
ja, ugdoma Dievo, t.y. iš esmės nesąmoningai udgo pati save. Kiek- 
vienoje aukštesnėje pakopoje, orientuojama religijų įkūrėjų, didžiųjų 
žmonijos genijų, sena, nūnai pasenusi tiesa turi būti įjungta į nau- 
ją pažinimą, t.y. suprantama simboliškai. Jau atėjęs metas ir krikš- 
čionišką dogmą suprasti simboliškai, remiantis nauja, proto religi- 
ja, kurią Lessingas pats interpretuoja veikiau panteistiškai (pasaulio 
palyginimu su organizmu labiau primindamas Shaftesbury'į negu 
Spinozą), o ne deistiškai. Jis visai nelinkęs būti tokios proto religi- 
jos apologetu ar įžvelgti joje galutinę išmintį kaip Mendelssohnas ar 
Reimaras. Pagaliau jam svarbesnė yra ne teorinė-dogmatinė, o prak- 
tinė religijos pusė. Žmogus turi tapti asmenybe, jis turi būti auklė- 
jamas bendruomenei, proto viešpatijai ir meilei. Ugdymo priemonės, 
religija ir politika, turi savo pavojingą ir išvirkščiąją pusę: virtusios 

religiniu ir patriotiniu dogmatizmu bei fanatizmu, jos gali sukelti 
priešingas protui, aklas aistras ir neapykantą kitoms tautoms ir re- 
ligijoms. Kur gresia toks pavojus, ten turi imtis darbo auklėtojai, 
remdamiesi tikėjimu ateitimi, koreguodami dabarties tikėjimą ir 
ruošdami kelią ateičiai. Politiniu atžvilgiu jie yra masonai ar pagal 
jų dvasią veikiantys Žmonės, kuriuos Lessingas ir turi galvoje, kal- 
bėdamas apie auklėjamąjį darbą. 

Lessingas, kaip vėliau Kantas, laikosi asmenybės besąlygiškos 
vertės ir, kaip Leibnizas, nemirtingumo bei į begalybę nusidriekian- 
čios sielos monadų vystymosi idėjos. Tačiau kartu jam Žmonija — 
kaip pasaulis — yra besivystantis organizmas. Abu dalykus galima 
susieti tik tuo, kad nemirtingumas įgauna sielos persikėlimo formą. 
Kartu vystymasis nebėra, kaip Leibnizui, išsiskleidimas to, kas iš 
pat pradžių Dievo buvo įdėta į sielas, kaip pumpuras išsiskleidžia į 
žiedą, bet tai yra progresuojantis naujo susidarymas, praturtėjimas 
— iki tokių formų ir tikslų, kurių vaizdinių mes dar neturime. Gy- 
venimas — tai Zengimas į nežinomybę, tai siekimas, nugalėjimas to, 
kas kada nors buvo įgyta ir pažinta: begalinis tiesos siekimas Les- 
singui atrodo vertingesnis negu ramus jos turėjimas. „Tiesa“ — tai 
begalybėje esantis tikslas, tai „idėja“, kaip ją suprato Kantas, ku- 
rio teorija šaknijasi būtent Lessingo idėjose. Leibnizui pažinimas 
yra iki galo išsprendžiamas, baigtinis uždavinys; be šios prielaidos 
nebūtų prasmingas anos mėgstamos Leibnizo idėjos — sąvokų abė- 
cėlės, sudarytos iš galutinius abstrakčius daiktų elementus žyminčių 
ženklų, ir užbaigtos mokslo principų dedukcijos iš „geriausio visų 
galimų pasaulio“ idėjos. 


4. PRANCŪZŲ ŠVIETIMAS IR ROUSSEAU 


Anglų Švietimas daugiausia formavosi po anglų revoliucijos, o 
prancūzų Švietimas — prieš Didžiąją prancūzų revoliuciją. Pirmo- 
jo plėtotės pagrindas — didelė politinė, ekonominė, religinė laisvė, 
kaip turtingos ir viešpataujančios buržuazijos galybės literatūrinė iš- 
raiška, o antrasis tampa revoliucijos kovos įrankiu ir pionieriumi, 
dvasiniu atžvilgiu jį charakterizuoja ištisa karta rašytojų, kurie no- 
ri proto, meno, mokslo pagalba išvaduoti pasaulį iš tamsių praeities 
jėgų priespaudos. Tikėjimas, kad mokslas išvaduoja, niekur daugiau 
taip nepasklido ir neįgavo tokios reikšmės, be to, buvo manoma, 
kad kaip tik dabar ir atėjo mokslo laikas ir laikas viską pertvarky- 
ti, remiantis mokslu. Klasikinis šio įsitikinimo simbolis yra suma- 

nymas leisti „Enciklopediją“, kuri turinti padaryti išvadas iš moks- 
linio darbo, susumuoti jo rezultatus. Religijos ir filosofijos epochą, 
sako d’Alambert’as (Dalamberas) įžangoje, dabar turi pakeisti moks- 
lo era, kitaip tariant, tikėjimą ir miglotą spėliojimą — tikras Zino- 
jimas. Le siècle de la science — „mokslas“, apie kurį čia kalbama, 
yra gamtos mokslas, daiktų, pasaulio tyrinėjimas, remiantis gamta- 
moksliniu metodu; d’Alambert’as pats yra matematikas: taigi tai iš 
esmės yra Descartes’o ir kartezianizmo idealas, ir dabar tikimasi pa- 
daryti iš jo galutines išvadas. Prancūzų Švietimas yra gryniausia 
Švietimo forma, aiškiausiai parodanti, kad Švietimas apskritai yra 
tik prinokęs vaisius tos plėtotės, kuri prasidėjo iškeldama „aiškumo 
ir tikslumo“, „matematinio metodo“ idealus. 

„Enciklopedija“ pasirodo Šviečiamojo amžiaus pabaigoje, bet ir 
prancūzų Švietimo pradžią ženklina charakteringas PIERRE’O BAY- 
LES’O (Pjero Beilio) „Žodynas“. Beyles — gyvas, kritiškas, moks- 
linis protas — turėjo ypač didelę įtaką XVIII amžiaus dvasinei rai- 
dai, nors religinių dalykų atžvilgiu jis buvo dar atsargus, protas jam 
dar nebuvo besąlygiškas tikėjimo teisėjas. Tačiau lemiamas prancū- 
zų filosofijos posūkis įvyko vėliau, susipažinus su Locke’o idėjo- 
mis, nustūmusiomis kartezianizmo įtaką visai į nuošalę. 

Jau buvo minėta, kad VOLTAIRE (Volteras, 1694-1778) supa- 
žindino Prancūziją su Locke'o empirizmu, Newtono fizika ir angliš- 
kuoju deizmu. Voltaire’o laiškai „Apie anglų tautą“, kupini susiža- 
vėjimo angliška tvarka, pasirodė 1728 metais, „Newtono filosofijos 
pagrindai“ — 1738 metais, „Nemokša filosofas“ (Locke'as) — 1767 
metais. Voltaire'as nėra įžvalgus ir savarankiškas mąstytojas, bet jis 
tampa svarbiausia savo meto ir savo šalies dvasine jėga. Šitai sąly- 
gojo tiek jo asmenybė, kuri kaip jokia kita parodė, kad talentui, o 
ne prigimčiai priklauso didesnės teisės, tiek jo nepalaužiama kova 
už dvasios, žodžio, spaudos laisvę, tiek jo drąsi nekaltų aukų gyny- 
ba nuo bažnyčios ir valstybės mirties nuosprendžių, tiek ir mefisto- 
feliškas juokas, su kuriuo jis nuo visų paveldėtų autoritetų nuplėšia 
neliečiamą šventybę. Keistai nepastovi jo esybė tarsi balansuoja ant 
dviejų epochų ribos — jis, apsigimęs dvasios aristokratas, pasiduo- 
da siėcle Liudviko XIV kultūros kerams ir iš esmės su tam tikra pa- 
nieka žvelgia į tautą, masę. Visose valstybėse, pastebi jis, kalbėda- 
mas apie Montesguieu principus, esama baimės, kuri laiko liaudį 
pažabotą. „Liaudis neturi nei laiko, nei sugebėjimų lavintis. Atrodo, 
yra būtina, kad ši prastuomenė būtų bemokslė; jei ji pradės bruzdėti, 
viskas Zluge“. Čia, kaip ir daug kur kitur, sunku įsivaizduoti didesnį 
skirtumą kaip skirtumas tarp Voltaire'o ir Rousseau. Pastarajam tei- 

singos valstybės klausimas pirmiausia yra teisingumo klausimas, o 
Voltaire’ui (kaip, beje, ir Helvecijui bei Holbachui) — gerovės klau- 
simas. Voltaire'ui atrodė, kad galų gale gerovę geriausiai užtikrina 
apsišvietęs despotizmas, un dvasiškai paZangiausiomis 
nacijos jėgomis. 

Visai kitoks yra MONTESQUIEU (Monteskjė, 1689-1755). Jis 
nebuvo apsigimes revoliucionierius kaip Rousseau, jausmingai maiš- 
taujantis prieš visą savo meto kultūrą, žodį paverčiantis darbais. Ta- 
čiau jis nebuvo ir toks sąmojingas literatas kap Voltaire'as, kuriam 
žodis tampa savitiksliu. Montesguieu buvo mokslininko tipas, pui- 
kus, skaidrus, klasikinio išsilavinimo protas, bet jo protingas žvilgs- 
nis matė ir savo meto situacijos pavojų bei griūtį, todėl teorinis-is- 
torinis nagrinėjimas kartu tampa priminimu ir perspėjimu savam 
laikui ir valdančioms jėgoms. Jo istorinės studijos sąlygojo tam tik- 
rą reliatyvistinę nuostatą, idėją, kuri yra pagrindinio jo kūrinio 
„Apie įstatymų dvasią“ centras; tai mintis, kad kiekvienos valstybės 
įstatymuose atsispindi ypatingas tos šalies charakteris, o pastarąjį 
savo ruožtu vėlgi sąlygoja gyvenimo sąlygos, ypač klimatas ir ša- 
lies savitumas, — physis formuoja psyche, o ne priešingai. Istorijoje 
kartojasi trys valstybinių santvarkų formos: tai despotija, kurioje pa- 
valdinį priverčia paklusti baimė, monarchija, kurioje vyrauja garbės 
ir pagarbos troškimas, ir respublika, kurioje „dorybė“, tėvynės, žmo- 
nijos meilė, reikalauja atiduoti savo jėgas valstybės reikalams; mo- 
narchija remiasi vardais, padėtimi ir pavaldumu, o respublika — pi- 
liečių lygybe. Montesquieu objektyviai, moksliškai pateikia šių 
valstybės formų istorinį sąlygotumą, bet aišku, kad jam jos nelygia- 
vertės, o sudaro hierarchiją; asmeninis jo idealas yra anglų santvar- 
ka. Jis mano, kad pastaroji ir Prancūziją galėtų išgelbėti nuo abso- 
liutistinio režimo pavojų. Anglų konstitucija, siekdama apginti teisę 
nuo valstybinės valdžios piktnaudžiavimų, atskyrė įstatymų leidžia- 
mąją valdžią nuo vykdomosios. Montesguieu, be to, dar išskiria ir 
teisminę valdžią. 

ETIENNE’AS DE CONDILLACAS (Etjenas de Kondiljakas, 
1715-1780) empiristinę Locke’o pažinimo teoriją pavertė grynuoju 
sensualizmu: jei mes įsivaizduotume statulą, kuri turėtų visas Zmo- 
giškas jusles, pradedant uosle ir baigiant aukščiausia ir apimliausia 
lytėjimo jusle, tai kartu su paskutiniąja jusle statulos sąmonė taptų 
žmogiška sąmone. „Dėmesys“ yra ne kas kita, kaip pojūčio buvimas 
sąmonėje, „palyginimas“ — tai „palygintų pojūčių“ buvimas kartu, 
„prisiminimas“ — silpnesnis pojūčio aidas sąmonėje. 

Gydytojas LA METTRIE (Lametri) savo traktate „Žmogus — 
mašina“ (1747), HELVETIUS (Helvecijus) veikale „Apie protą“ 
(1758) ir baronas HOLBACHAS „Gamtos sistemoje“ (1770) patei- 
kia materialistine pasaulėžiūrą, kurios sudedamoji dalis ir yra sen- 
sualistinė pažinimo teorija, teigianti, kad juslės ir jutimo organai yra 
vienintelis pažinimo šaltinis ir pagrindas. Su materialistiniu gamtos 
paveikslu, viso to, kas dvasiška, redukavimu vien į nervų bei sme- 
genų veiklą, dera vien savimeile grindžiama optimistinė etika ir aiš- 
kiai išreikštas, akivaizdus ateizmas: religija yra šventikų išmonė, jų 
apgaulė; nemirtingumo ir anapusinio teismo idėjos sukėlė žmonėms 
baimę, taigi padarė pasaulyje daugiau bėdos ir nelaimių, o ne pa- 
guodė; religiniai dorovės motyvai nereikalingi, jie skatina savigrau- 
žą ir fanatizmą. Yra tik vienas aukščiausias tikslas — žemiška žmo- 
gaus laimė, ir tik vienas teisingas kelias į šį tikslą — mokslo 
pažinta tiesa ir apgaulės bei suklydimų, į kuriuos žmonės įsivelia ir 
su kuriais jie kamuojasi, panaikinimas. 

DENIS DIDEROT (Deni Didro, 1713-1784), greta d' Alamberto 
antrasis „Enciklopedijos“ leidėjas, svyruoja tarp ateistinio epikūriš- 
kojo materializmo ir hilozoistinio panteizmo, universumą laikančio 
gyvu ir jaučiančiu organizmu. Tuo tarpu JEANAS D'ALEM- 
BERT'AS (Žanas Dalamberas, 1717-1783) skeptiškai žiūri į kiek- 
vieną metafiziką, net materialistinę, empiristinę filosofiją: mūsų są- 
vokos — tai į klases sujungtų patyrimo faktų įvardijimas, mokslo 
uždavinys — matematiškai aprašyti faktų pasaulį. 

Lėkštame, trivialiame ir neproblemiškame materialistų pasaulė- 
vaizdyje nebelieka vietos sielai, ji paaukojama intelekto lavinimui ir 
tikėjimui, jog tik mokslas atneša laimę. Tačiau ir volteriško sąmo- 
jaus fejerverkai iš esmės tarnauja tik dvasios lavinimui, ir ten, kur 
širdis, jausmas sielojasi dėl pasaulio, Voltaire'as nesuranda geresnio 
priešnuodžio už intelektą, juoku įrodantį savo pranašumą. 

Visai kitokį pasaulį mums atskleidžia didžiausias prancūzų Švie- 
timo genijus, o kartu ir aštriausias jo kritikas JEANAS JACOUES 
ROUSSEAU (Žanas Žakas Ruso). Jis gimė 1712 metais Ženevoje 
nelabai laimingomis aplinkybėmis; jis buvo lepinamas, bet, kita ver- 
tus, likimas jo nepaglostė. Rousseau gyveno nepastovų klajonių ir 
aistrų gyvenimą, kurį nuolat lydi savo kaltės supratimo šešėlis. Nuo 
savo gyvenimo ir prigimties disharmonijos jis bando gelbėtis bėg- 
damas į nekaltumo, pirmapradiškumo, grynumo ir taikos rojaus sap- 
ną. Jo mintyse plevena ne materialistų ateities idealas — proto for- 
muojama bei tvarkoma kultūra, bet praeities idealas — „gamta“. 
Tačiau tai nesutrukdo jo svajingam, nors kartu ir aistringam, savo 

nuolatiniu sielojimusi dėl pasaulio net tikrai revoliucingam tempe- 
ramentui projektuoti natūralią ir tikrąją Žmogaus prigimtį atitinkan- 
čią visuomenės santvarką bei ją idėjiškai apibrėžti. Šie užmojai 
pateikė bręstančios revoliucijos programą kur kas platesniems 
sluoksniams, negu tai įstengė padaryti ankstesni materialistų bei en- 
ciklopedistų raštai. Kartu, žinoma, reikia neužmiršti, kad tam tikra 
prasme visam Šviečiamajam amžiui buvo įprasta tapatinti „tai, kas 
protinga“, ir „tai, kas natūralu“, todėl siekiama proto būsena buvo 
perkeliama į daiktų pradžią. Ši kova nukreipta prieš despotiją, šven- 
tikų apgaulę ir panašius pragaištingus veiksnius, kurie nuslopino ir 
sugriovė paprastą ir sveiką, natūralų žmogaus protą atitinkančią pir- 
minę gyvenimo ir tikėjimo formą. Tokia minties tėkmė, žinoma, iš 
esmės vėl slaptai prieštarauja Švietimui, kuriam tikėjimas istorijos 
pažanga buvo savaime suprantamas. Tačiau šis prieštaravimas kyla 
tapatinant „gamtą“ su „protu“, žmogaus „prigimtį“, esmę — su jo 
„protu“. Kaip tik dėl to šis prieštaravimas neatskiriamas nuo Švie- 
timo ir yra jam esminis. Rousseau savo vienašališka ir griežta nuo- 
stata panaikina šį prieštaravimą; jam kelias į grynesne ir geresnę 
ateitį tampa iš esmės keliu, kuris yra priešingas intelekto formuoja- 
mos kultūros klystkeliui. Taip jis, būdamas įvairiopai susijęs su 
Švietimu, tampa griežčiausiu ir lemiamu jo kritiku. 

Kaip tik tokį regime Rousseau ne tiek gilaus turinio, kiek aist- 
ringame ir jį patį jaudinusiame traktate, kuris iškart padarė autorių 
įžymų. Tai kultūrą neigiantis atsakymas į 1749 metais Dižono aka- 
demijos iškeltą konkursinį klausimą: „Ar mokslų ir menų atgimimas 
sukilnino papročius?“ Po penkerių metų jis parašė kitą konkursinį 
darbą apie žmonių nelygybės kilmę (tačiau šį kartą Akademija jam 
premijos neskyrė). Pirmasis rašinys buvo nukreiptas prieš vien 
egoizmui ir tuštybei tarnaujantį mokslo ir meno kultą, prieš protą, 
nuo kurio globos atrofuojasi širdis, jausmas, įgimtas jautimas, o ant- 
rasis — prieš visuomeninius santykius, žmonių bendro gyvenimo, 
grįsto turto ir garbės troškimu, padarinius. Prigimtiniai Žmonių ga- 
lių ir talentų skirtumai visai nublanksta prieš dirbtinę visuomeninio 
gyvenimo sukurtą prarają tarp turtuolių ir vargšų, tarp tų, kuriems 
paveldėtas turtas įkrenta į sterblę, ir tų, kurie turi pirmiesiems dirb- 
ti, arba tarp tų, kurių rankose yra valstybinė valdžia, ir tų, kurie yra 
tik pavaldiniai. 

Tačiau iš aistringų kaltinimų privatinės nuosavybės institutui, 
kaip pagrindiniam blogio šaltiniui, Rousseau nedaro socialistinių iš- 
vadų, o projektuoja iš esmės demokratinės valstybės santvarkos mo- 
delį, kuriame natūrali ir neatimama žmogaus laisvė ir apsisprendi- 

mas dera su prievarta ir jėga, kurių negalima atskirti nuo valstybės 
esmės („Visuomenės sutartis“ — „Contrat social“, 1762). Nesvarbu, 
kaip būtų susidariusi valstybė — pagal „sutartį“ ar dar kaip nors ki- 
taip, bet kokiu atveju ji yra daugiau negu grynai išorinis valdžios 
santykis. Tačiau ji tada ir tik tada yra Žmogaus esmę ir prigimtinę 
teisę atitinkantis teisinis santykis, kai ją galima laikyti sutarties iš- 
raiška. Tačiau tai įmanoma tik tuomet, kai kiekvienas individas yra 
ne tik valstybės prievartos, įstatymų leidimo ir jų taikymo objektas, 
bet kartu ir subjektas, taigi tada, kai vienintelis ir neribotas suvere- 
nas yra vieninga, į visumos gerovę nukreipta visuotinė valia. Visi 
turi prisidėti ir dalyvauti ją kuriant, o tiesioginiams vykdomosios ir 
įstatymus leidžiančios valdžios organams, vyriausybės ir parlamento 
nariams paliekamas tik pagalbinis, kiekvienu momentu galimų at- 
šaukti funkcionierių vaidmuo. Tačiau visuotinė valia nėra tiesiog 
duota, ji negali būti iš karto nustatyta balsavimu, ji nėra identiška 
kokios nors daugumos valiai. Veikiau tai gali būti pasiekta auklė- 
jant, kad individas visuotinį interesą keltų aukščiau už asmeninį; tik 
tokio auklėjimo dėka iš daugelio „pavienių asmenų susidaro viena 
liaudis“. Tačiau didžiausia „liaudies“ ir tikros visuotinės valios for- 
mavimo kliūtis yra ne atskirų individų egoizmas, kuris abipusiškai 
panaikinamas, o veikiau grupių ir sąjungų, luomų, korporacijų, par- 
tijų, siekiančių savo ribotus interesus iškelti vietoj tikros visuotinės 
gerovės, egoizmas. Rousseau čia pateikia teorinį revoliucinės kovos 
lozungą, nukreiptą prieš luomus, partijas ır klasinius susivienijimus. 
Tačiau „liaudis“ jam yra visuma žmonių, kuriuos į vieningos valios 
bei jausmo visetą sujungia civis, citoyen sąmonė ir iš jos išplau- 
kiantys reikalavimai, tikro piliečio dorybės. Robespierre’as ir jo su- 
kurta „patriotų“ draugija, jakobinų klubas jaučiasi šios „liaudies“ at- 
stovais bei jos garbei ir didenybei tarnaujančiais advokatais. 
Hobbesui ir Locke'ui valstybės kūrimas yra organizacinis užda- 
vinys, o Rousseau — tai iš esmės auklėjimo uždavinys. Todėl jis 
valstybės ir teisės filosofines problemas įtraukia į visuotines peda- 
gogines, kurias nagrinėja kitas pagrindinis jo filosofinis kūrinys, 
auklėjimo romanas „Emilis“. Jo leitmotyvas — pirmykštės gamtos, 
kokią ją sukūrė Kūrėjas, ir Žmogaus prigimties gerumo idėja. Visa 
tai sugadina civilizacija. Iš to išplaukia pedagoginis natūralaus taps- 
mo reikalavimas. Jauni, bręstantys Žmonės turi būti saugomi nuo 
gadinančios kultūrinio gyvenimo įtakos. Tačiau šis saugojimas bei 
izoliavimas patys tampa didžiausiomis dirbtinėmis priemonėmis; kai 
sąmoningas auklėjimas pakeičiamas leidimu viešpatauti gamtai, tai 
belieka veikiau tikslingas auklėtojo vadovavimas, tik nepastebint 


VI. XVII IR XVIII AMŽIŲ FILOSOFIJA 199 


auklėtiniui. „Gamta“ tampa tariama gamta — kaip ta aviganių ir 
piemenų idilija, kurioje Marie Antoinette (Marija Antuanetė) atsiga- 
vo nuo stiprių dvaro varžtų, bet kuriai pačiai reikėjo kaip priešprie- 
šos šio dvaro gyvenimo ar viso dirbtinio Rokoko linksmumo ir dva- 
singumo. Tik Rousseau šis polinkis į „gamtą“, į jausmo ir jo 
išraiškos grynumą, tikrumą bei nuoširdumą yra ne lengvabūdiškas 
žaidimas, o varginantis rimtumas dvasios, sąmojaus, stiliaus ir lite- 
ratūros pasaulyje, kurio jis negali atsisakyti, varginantis rimtumas, 
labiausiai sukrečiantis fanatišku apsinuoginimu jo „Išpažintyje“. 

Gamta gera kaip Kūrėjo rankų produktas — šis Rousseau deiz- 
mas, išdėstytas „Savojos vikaro tikėjimo išpažintyje“ romane „Emi- 
lis“, prieštarauja ir materialistų ateizmui, ir apreiškimo teologijai. Iš 
gamtos mes pažįstame Dievą, bet ne protu, o jausmais, ir Dievo 
priesakų mes turime ieškoti savo širdyje, o ne prirašytuose lapuose. 
Čia vėl matome Rousseau ryšį su Švietimu ir kartu priešingumą 
jam. Įrodyti galima transcendentinę ir dieviškąją šio pasaulio kilmę, 
tačiau labai pakertamas pagrindinis ligtolinių įrodymų argumentas 
— pasaulio visumos, kurios dalis ir viršūnė yra Žmogus, pažinios 
harmonijos idėja. Įrodoma įžvalga virsta jausmu, ilgesio postulatu, 
siekimu išsiplėšti iš dvasinio prieštaringumo būsenos ir iš Žmogaus 
pasaulio, kuris prarado ryšį su siela. Mokslas ir religija pasirodo to- 
kios pat priešybės, kaip kultūra ir „gamta“. 

Hume’o filosofija buvo anglų, o Rousseau — prancūzų Švietimo 
apogėjus ir kartu jo kritinė, nors kitokios formos, atomazga. Blaivus 
Hume’o skepticizmas ir istorinė-kritinė sąmonė parodo Švietimo 
idealų utopizmą, proto nekūrybingumą pasaulyje, kuris valdomas 
įpročio, baimės ir vilties. Kartu Hume’ui protas visad išlieka bran- 
giausia ir aukščiausia Žmogaus funkcija, kuri jį išmoko su gerano- 
riška skeptiko šypsena stebėti Žmonių visuomenę ir ja tenkintis. O 
Rousseau su gaivališka jausmo jėga maištauja prieš nepatenkinamą 
vien protu paremtą gamtos ir Žmogaus traktavimą, prieš kelią, ku- 
riuo proto vadovaujama kultūra nuvedė žmogų. 

Hume’o ir Rousseau turėjo lemiamą įtaką KANTUI, kuris savo 
ruožtu pradeda Vokietijoje naują, Šviečiamojo amžiaus ribas peržen- 
giantį etapą. Kanto pateikta metafizikos kritika, pažinimo ribų nu- 
statymas nejsivaizduojami be Hume’o, nors Kantas, vengdamas bet 
kokio skepticizmo, bando vėlgi tose ribose tvirtai ir objektyviai pa- 
grįsti šį pažinimą, matematinę gamtotyrą jos klasikiniu pavidalu, 
kurį jai suteikė Hume’o tautietis Newtonas. Šios pastangos rodo 
Kantą esant Descartes'o ir Leibnizo sekėju. Tačiau jo praktinė filo- 
sofija, teorija apie vienintelę besąlygišką vertybę — „gerą valią“, 

kuri gali būti būdinga tiek neapdovanotam puikiais proto ir dvasios 
talentais paprastam žmogui, tiek ir labai kultūringam, išsilavinusiam 
žmogui, o pirmajam — netgi labiau, kantiškasis „praktinio proto 
primato“ teigimas stiprų postūmį gavo iš Rousseau. 


5. KANTAS 


IMMANUELIS KANTAS gimė 1724 metais Karaliaučiuje smulkių- 
jų miestelėnų šeimoje. Ši kilmė paveikė jo asmenybę: įpratino lai- 
kytis gyvenime griežtos tvarkos, paremtos nuosaikumo ir vidinės 
drausmės dorybėmis, išmokė neprieštaraujant susitaikyti su sunku- 
mais, spręsti konfliktus labiau pasikliaujant protu, gerai apgalvojus, 
o ne pasiduodant aistroms, kad sprendimai galėtų atlaikyti sąžinės 
teismą, skatino atkakliai pajungti savo mokslinį gyvenimą vienam 
tikslui, atsargiai ir santūriai žiūrėti į viską, kas nepriklauso savų in- 
teresų sričiai ir kompetencijai, ir laisvai, nešališkai bei savarankiš- 
kai spręsti apie savo srities dalykus. 

Šeimos pietizmas sužadina jo pagarbą tikrajai praktinei krikščio- 
nybei, o mokykloje vyravęs pietizmas — gilią antipatiją religinei 
priespaudai bei sąžinės prievartavimui. Kaip tik dėl to Kantas vėliau 
labai vertino humanistinę filantropijos dvasią. Jo išorinis gyvenimas 
prabėga labai paprastai: po penkiolikos metų privačios docentūros 
savo gimtajame mieste 1770 metais jis tampa ordinariniu profesoriu- 
mi ir eina šias pareigas iki pat savo mirties 1804 metais. Jo dvasi- 
nė evoliucija yra lėta ir tolydi, ji palyginti mažai priklauso nuo 
išorės poveikių, pažymėta keletu būdingų posūkių. Pirmuosius le- 
miamus mokslinius įspūdžius Kantas patiria studijuodamas NEW- 
TONO gamtos filosofiją, kuri jam ilgai išlieka tiksliojo mokslo pa- 
vyzdžiu, ir LEIBNIZO-WOLFFO filosofiją. Remdamasis Newtono 
fizikos pagrindais, pirmuosiuose savo gamtamoksliniuose raštuose 
jis siekia aptarti kai kurias fizinės geografijos problemas; jos labiau- 
siai išplėtotos „Visuotinėje gamtos istorijoje ir dangaus teorijoje“ 
(1755), kurioje vystoma žinoma, vėliau Laplace'o atnaujinta hipo- 
tezė apie planetų sistemos atsiradimą iš besisukančio ūko veikiant 
gravitacijai. Mechanistinė kosmologija, anot Kanto, neprieštarauja 
Kūrėjo prielaidai. Priešingai, tai, kad materija ir chaose turi veikti 
ne kitaip, o tik pagal dėsnius ir tik paklusdama šiems dėsniams turi 
išsiskleisti į kosmosą, esąs geriausias Dievo buvimo įrodymas. Ki- 
ta vertus, savo pirmuosiuose filosofiniuose raštuose Kantas bando 
logiškai-filosofiškai pateisinti dažnai kvestionuojamus Newtono fi- 

zikos pagrindus — tuščios erdvės, tuščio laiko ir toliasiekių jėgų te- 
oriją. „Fizinė monadologija“ reikalauja konstruoti materiją grynai 
dinamiškai, kaip taškinių jėgos centrų erdvėje visumą. Šešiasdešim- 
tujų metų viduryje įvyksta reikšmingas posūkis: Kantas ima aštriai 
kritikuoti Wolffo filosofiją, kuri, remdamasi keletu postuluojamų pa- 
grindinių metafizinių sąvokų, pagrįstų tik formaliu loginiu priešta- 
ravimo dėsniu, ketina sukurti pasaulio pažinimo sistemą. Tokiai me- 
tafizikai dar toli gražu ne laikas; iš pradžių patyrimu turi būti 
suformuotos pagrindinės sąvokos ir aksiomos, galinčios būti tokios 
sistemos pagrindu, ir jų veikiausiai bus kur kas daugiau negu aksio- 
mų ir elementų, su kuriais turi reikalą pavyzdžiu laikoma matema- 
tika. Aiškiai veikiamas Hume'o, Kantas pabrėžia, kad gryna loginė 
sąvokų analizė negali atskleisti realių sąsajų, kad analitinis protas 
kaip tik loginį pagrindą, o ne „realųjį pagrindą“, t.y. ne priežastį, ne 
pasekmę, laiko pažintine loginės išvados sąlyga. Tačiau Kantas vis 
dėlto nepritarė Hume'o skepticizmui, teigiančiam, jog visi gamtos 
mokslo teiginiai esą neakivaizdūs ir nepagrįsti, vien aklu įpratimu 
besiremiantys lūkesčiai. Ir nors jis „Dvasiaregio svajonėse“ (1766) 
metafizinius sistemų kūrėjus, kurie savo asmeninį pasaulį išsapnuoja 
sąvokomis, satyriškai palygina su teosofu Swedenborgu, reginčiu vi- 
zijas bei vaizdus, nors jis čia pasirodo kaip smarkus bet kokių „sva- 
joniy“ ir mistikos priešininkas, visgi tokiame traktate jaučiama, kad 
jį nepaliaujamai domina du klausimai, kreipę jį į „metafizikos“ sis- 
temą: kaip galima, viena vertus, įrodyti gamtos mokslo pagrindus su 
neabejotinu tikrumu ir galutinumu, ir kaip, kita vertus , su šiuo 
gamtos mokslu, kuris, sekant Newtonu, turįs būti konstruojamas pa- 
gal griežtus priežastingumo ir matematikos principus, galima susieti 
pasaulio sampratą, išsaugančią žmogui laisvę bei orumą ir įgalinan- 
čią mus laikytis dorovinės pasaulio tvarkos? Ateityje tai bus dvi pa- 
grindinės jo filosofijos problemos. 

Nauja pozicija išryškėja 1770 metais inauguracinėje disertacijoje 
ordinarinei profesūrai gauti: „De mundi sensibilis atgue intelligibilis 
forma et principiis“ — „Apie jutimų ir proto pasaulio formą bei 
principus“. Jos pradinis taškas — problema, kurią jam iškėlė New- 
tono erdvės ir laiko sąvoka ir kuri jau seniai jį domino: viso fizi- 
nio pasaulio pagrindas, kaip jo egzistencijos prielaida, turi būti ab- 
soliuti, tuščia, sustingusi geometrinė erdvė ir absoliutus, tuščias, 
tolygiai tekantis matematinis laikas. Kas yra šie du „begalinai ne- 
daiktai (Undinge)“, kurie savaime būdingi visiems daiktams? Patys 
jie nėra daiktai („substancijos“), nes „tuščia“ erdvė ir „tuščias“ lai- 
kas veikiau pažymi jokių daiktų nebuvimą; jie nėra ir daiktų savy- 

bės ar santykiai, nes jie nepriklauso nuo daiktų, o tam tikra prasme 
egzistuoja iki jų. Be to, mūsų žinios apie erdvę ir laiką matemati- 
niuose geometrijos ir aritmetikos moksluose (skaičiavime iškyla 
grynojo laiko kaita kaip sekos pirminė forma) yra kitokios rūšies, 
jos griežtesnės ir besąlygiškesnės negu gamtos daiktų ir jos savybių 
žinojimas. Mes galime sudaryti griežtas matematines sąvokas iš bet 
kokių erdvės formų ir pavidalų, iš pačios erdvės ir laiko, iš skaičių 
ir šias sąvokas paversti stebėjimu, jas intuityviai konstruoti, ir mes 
žinome iki bet kokio empirinio suvokimo, bet kokio patyrimo, t.y. 
nepriklausomai nuo jo, „a priori“, jog visi daiktai, su kuriais mes 
susidursime, paklus šioms formoms, todėl jie visi egzistuoja toje pa- 
čioje erdvėje ir tame pačiame laike drauge ir susiję. Visa tai mums 
suprantama iš to, kad mes erdvėje ir laike įžvelgiame ne savaime 
egzistuojančius daiktus, bet mūsų stebinčiajai sąmonei savas, nuo 
jos neatskiriamas formas, kuriose tik ir gali būti kas nors akivaiz- 
džiai „duota“ mūsų sąmonei ir kurių pavidalus mes, kita vertus, ne- 
galėdami ieškoti jų juslinėje percepcijoje, galime intuityviai supro- 
jektuoti ir konstruoti. Tai erdvės ir laiko teorija, kurios Kantas 
laikysis „Grynojo proto kritikoje“. Iš šios teorijos matyti, kad ne vi- 
sai visi objektai, bet tiktai tie, kurie gali būti duoti mūsų suvokimui 
arba jeigu jie gali būti jam duoti, visi mūsų galimo juslinio patyri- 
mo objektai turi būti apibrėžti erdvės ir laiko požiūriu ir perkelia- 
mi į begalinę erdvę bei begalinį laiką. Mundus sensibilis, galimas 
suvokti pasaulis, susijęs su „absoliučia“ erdve ir „absoliučiu“ laiku, 
bet ši erdvė ir šis laikas neegzistuoja savaime, o tik kaip „reiški- 
niai“, t.y. remiantis mūsų suvokiančios sąmonės organizacija ir tik 
visam tam, kas sąmonei gali būti akivaizdžiai duota. O jei pažiūrė- 
sime į daiktus savaime, t.y. nepriklausomai nuo jų juslinio pasireiš- 
kimo arba taip, kaip juos pažintų grynasis protas, tai jie, arba „mun- 
dus intelligibilis“, niekaip nesusiję su erdve ir laiku. („Grynojo 
proto kritikos“ kalba: erdvė ir laikas turi „empirinę realybę“ arba 
„transcendentalinę idealybę“.) Taigi priešpriešiais egzistuoja: viena 
vertus, reiškinių pasaulis erdvėje ir laike, ir su juo susijęs, besire- 
miantis patyrimu, apriorinėmis erdvės ir laiko formų konstrukcijo- 
mis ir pagrindinėmis intelekto sąvokomis gamtos mokslas, ir, antra 
vertus, — daiktų savaime pasaulis (kurį atskirai nuo daiktų reiški- 
mosi formų kontempliuoja grynasis intelektas), inteligebilumo pa- 
saulis ir su juo susijęs grynasis (metafizinis) pažinimas protu. Bent 
jau šitaip buvo įrodyta metafizika, kaip greta ir aukščiau fizikos 
esantis pasaulis, metafizinių faktų pasaulis, kuriame vietą galėjo ras- 
ti ir Žmogaus dvasia, vertybių karalystė, prasminga, dorovinė daiktų 

tvarka, — tai pasaulis, egzistuojantis greta, už, aukščiau reiškinių 
pasaulio, kuriame viešpatauja gamtinis būtinumas. Tačiau ši metafi- 
zika kol kas buvo veikiau programa, o ne išplėtotas mokslas. 

Tik praėjus po šio programinio traktato dešimčiai metų, 1781 
metais, pasirodo „Grynojo proto kritika“. Per tą dešimtmetį Kantui 
rūpėjo ir trukdė plėtoti pradėtas mintis problema, kurią jis nusakė 
viename laiške (M.Herzui, 1772): ką apskritai duoda mūsų vaizdi- 
niams — mūsų patyrimo suvokiniams ir mūsų intelekto grynosioms 
sąvokoms — santykis su objektu? Kitais žodžiais: kas įgalina mus 
pažinimo metu juos sieti su „objektais“ ir laikyti juos „objektyviai 
galiojančiais“? 

Pasak Kanto, „kritinis“ proto tyrinėjimas nustato galiojimo pa- 
grindus bei ribas sąvokų ir principų, su kuriais turi reikalą mūsų 
pažįstantis protas. Wolffo filosofija buvo „dogmatinė“, ji vartojo 
tam tikras sąvokas ir principus, nekeldama šio kritiško klausimo; jos 
priešprieša buvo Hume'o skepticizmas. O kritinė filosofija siekia 
nuodugniai išsiaiškinti, ar galimas ir kokiu mastu galimas „pažini- 
mas iš grynojo proto“. 

Bet koks pažinimas remiasi „patyrimu“. Tačiau jei mes pažiūrė- 
sime įdėmiau, pamatysime, kad tuo metu, kai mes tiesioginę empi- 
rinę duotybę, suvoktybę, stebinio įvairovę paverčiame patirtimi, mes 
darome tam tikras konceptualines ir aksiomatines prielaidas, kurios 
šitaip įeina į mūsų patyrimą, tačiau kurios nekyla iš jo, t.y. iš per- 
cepcijos. Mes matome spalvas, girdime garsus, liečiame tvirtumą, 
bet mes nematome, neliečiame, negirdime būtinumo, vienio ir dau- 
gio, priežastingumo ir substancialumo. Nepaisant to, mes tvirtiname, 
kad daiktų pasaulyje „esama“ ne tik spalvų ir garsų, bet taip pat 
vienio ir daugio, būtinumo ir priežastingumo. Visi teiginiai, kylan- 
tys „iš patyrimo“, t.y. esantys tik atskirų potyrių apibendrinimas, 
taip pat galintys būti patyrimo paneigti, yra tik apytikriai galiojan- 
tys. Tačiau esama teiginių ir būtent principinių bet kokio gamtos pa- 
žinimo prielaidų, kurias mes laikome nepaneigiamomis jokio paty- 
rimo, vadinasi, griežtai ir visuotinai galiojančiomis: tokios yra 
geometrijos aksiomos, toks yra visuotinis priežastingumo dėsnis, 
teigiantis, kad kiekvienas įvykis turi priežastį (kyla iš kito pagal vi- 
suotinę taisyklę). Iš kur kyla šios „sąvokos ir sprendiniai a priori“, 
kaip juos reikia tiksliai aprašyti ir kokią mes turime teisę juos var- 
toti, suteikti jiems realų galiojimą? Kantas dar patikslina savo „ap- 
riorinių sprendinių“ klausimą. Kaip visuotinį priežastingumo dėsnį, 
kuris buvo paminėtas kaip apriorinio teiginio pavyzdys, mes galė- 
tume pateikti teiginį „nėra jokios priežasties be pasekmės“ (arba nė- 


204 FILOSOFIJOS ISTORIJA 


ra pasekmės be priežasties) ir tada teigti, kad šis teiginys galioja a 
priori, nes yra logiškai .įrodomas: „priežasties“ sąvoka be „pasek- 
mės“ sąvokos prieštarautų pati sau, nes priežasties sąvokoje jau glū- 
di tai, kad ji yra pasekmės priežastis. Jei mes (su Descartes’u) kū- 
ną apibrėšime kaip „tįsų daiktą“, tai logiškai bus aišku, kad visi be 
išimties „kūnai turi būti tįsūs“. Esama teiginių , kurie logiškai įro- 
domi ir šiuo atžvilgiu yra a priori galiojantys ir šiame savo galio- 
jime nepriklauso nuo jokio patyrimo, bet tik todėl, kad jie yra gry- 
nieji „analitiniai“ sąvokų sprendiniai, kurie kažką pasako tik apie 
mūsų sąvokų turinį, bet ne apie tikrovę: nes mes priežasties sąvo- 
koje kartu mąstome pasekmės sąvoką, kūno sąvokoje — tįsumo są- 
voką, tačiau mes dar nežinome, ar esama priežasčių ir kūnų šia 
prasme. Nuo analitinių, grynai logiškai įrodomų sprendinių skiria- 
si sintetiniai sprendiniai. Ir Kantas čia kelia klausimą: kaip galimi 
sintetiniai aprioriniai teiginiai? Skyrimas yra svarbus: reikia tik pri- 
siminti, kaip Spinoza ir Wolffas vien logikos priemonėmis iš postu- 
luotų Dievo, substancijos ir t.t. sąvokų bandė išplėtoti ištisą meta- 
fizikos, taigi tikrovės pažinimo sistemą. Sintetinės ir apriorinės, 
griežtai galiojančios, jokio patyrimo nepaneigiamos, tačiau susiju- 
sios su tikrove yra geometrijos aksiomos, „grynojo gamtos“ moks- 
lo principai, sakykime, priežastingumo dėsnis. Sintetiniai ir aprio- 
riniai turi būti teiginiai mokslo, kuris siekia kalbėti apie daiktus, 
esančius apskritai anapus galimo patyrimo: apie pasaulio pradžią, 
pabaigą, anapusinį pasaulį, apie metafiziką paveldėta prasme, jei to- 
kio mokslo iš tikrųjų esama. Taip paaiškėja trys klausimai: kaip ga- 
lima grynoji matematika? Kaip galimas grynasis gamtos mokslas? 
Kaip galima metafizika? Kantas savo apriorizmo, jo kilmės ir jo ga- 
liojimo tyrinėjimus vadina „transcendentaliniu“ tyrinėjimu. Jis ski- 
ria (kitaip negu anksčiau žodžiai buvo vartojami) „transcendentine“, 
t.y. peržengiančią nustatytas mūsų pažinimui ribas, ir transcenden- 
talinę, t.y. būtent šias ribas nustatančią filosofiją. 

Dėl vienos tokių apriorinių faktorių grupės — matematikos ak- 
siomų ir erdvės bei laiko sąvokų — jau buvo aiškintasi. Erdvė, vie- 
na beribė erdvė, kuri apima kaip savo dalis visas „erdves“ ir kuriai 
galioja geometrinės aksiomos, — nėra „patyrimo“ objektas“, ji nė- 
ra suvokiama (kaip begalybė galėtų būti suvokimo turinys?), bet vis 
dėlto ji nėra nepriklausoma nuo stebėjimo, iš kurio ji kaip tik su 
būtinumu iškyla. Ji yra beribė, nes mes negalime įsivaizduoti erd- 
vės ribos (ribos, kuri nebūtų riba tarp erdvių), ji yra „viena erdvė“, 
nes mes bet kurias „suvoktas“ erdves visuomet turime įsivaizduoti 
kaip didesnės erdvės ribas. Erdvė ir laikas yra apriorinės „stebėji- 

mo formos“. Teoriją apie šį stebėjimo a priori Kantas vadina „trans- 
cendentaline estetika“. Žodį „estetika“ čia reikia suprasti ne jau 
Kanto laikais bekylančios grožio teorijos reikšme, bet pagal graikiš- 
ką žodžio vartoseną — kaip „suvokimo teoriją“. Taigi esama aprio- 
rinių sąvokų, kurios kyla iš „mąstymo“, po transcendentalinės este- 
tikos eina „transcendentalinė logika“. Kas yra mąstymas? Jis, atsako 
Kantas, yra „sintezė“, sąryšis, sujungimas, tiksliau, stebėjime duo- 
tos įvairovės sujungimas į objektinę vienybę sprendinių pagalba. 
Mes „matome“ trikampį. Tokiu atveju mums iš pradžių grynai em- 
piriškai yra duota „stebinio įvairovė“, iš kurios susideda trikampio 
kraštinės ir plokštumos. Bet kartu mes pažįstame — mąstome, 
sprendžiame — šią įvairovę būtent kaip šio vieno, to paties objek- 
to kraštines ir paviršių, kaip sudarančią šį identišką objektą. Tam 
mes naudojame tam tikras sujungimo formas: mes sujungiame į 
„vienį“, mes atribojame kaip „daugį“; trikampis „turi“ šias kraštines, 
šį perimetrą ir tūrį (kaip subjektas turi predikatus, o substancija — 
savybes), kraštinės apima, „sąlygoja“ tūrį, paviršius, ir atskiros kraš- 
tinės yra „visuma“ ir dalis. Čia atsiranda sąvokos, kurios iš tikrųjų 
yra tam tikrų „mąstymo veiksmų“, šąryšio būdų išraiška, sąryšio, 
kurio dėka iš „įvairovės“ apskritai tik ir atsiranda tikras „objektas“. 
Jeigu mes negalėtume atlikti šų mąstymo veiksmų, taigi, jeigu ne- 
turėtume šų „kategorijų“, kategorinių mąstymo formų, tai mes netu- 
rėtume ir objektinės sąmonės, mūsų sąmonė būtų tik „jutimų kam- 
šatynė“, „neprilygtų netgi sapnui“. Taip atsakoma į klausimą, kokią 
mes turime teisę sąvokas pritaikyti „objektams“ ir teigti, kad objek- 
tų pasaulyje esama vienio ir daugio, substancialumo ir prieZastingu- 
mo. Jų esama, nes be jų mums nebūtų duoti jokie objektai, nes tik 
jie sąmonei sukuria objektus („kategorijų dedukcija“). Ir, priduria 
Kantas, kaip be mąstymo ir jo specifinių formų nėra objektinės są- 
monės, taip nėra ir aš sąmonės. Mūsų sąmonė, „pojūčių kamšatynė“, 
neįgautų savimonės pavidalo, ilgalaikės ir pastovios „aš“ formos, 
lydinčios visus vaizdinius kaip tas pats „aš“, kuris, kaip subjekto 
vienovė, iškyla prieš objekto vienovę. (Kantas šią sąmonės savastį 
apibrėžia kaip „transcendentalinės apercepcijos“ vienovę ir skiria ją 
nuo „vidinių jutimų“ Aš vienovės, t.y. nuo empirinio-psichologinio 
asmens.) Čia atkreiptinas dėmesys į priešybę Humen’ui, kuriam są- 
monė tėra tik „percepcijų pluoštas“, o „aš“ — tik asociatyvüs vaiz- 
dinių kompleksai. 

Mąstymas pasireiškia sprendiniu. Iš sprendinio, tiksliau, iš gry- 
nųjų sprendinio formų, kurios lieka, atmetus į jį įeinantį patyrimo 
turinį, iš šių sprendinių formų lentelių Kantas mano galėsiąs išvesti 

„grynojo proto pagrindinių sąvokų“ išsamią sistematiką. Kiekybės 
požiūriu kiekvienas sprendinys yra visuotinis, ypatingas arba atski- 
ras (visi a yra b, kai kurie a yra b, šis a yra b), jis turi grynąją vi- 
sybes, daugio ar vienumo sąvoką. Kokybės požiūriu kiekvienas 
sprendinys yra teigiantis, neigiantis arba „begalinis“ (formos požiū- 
riu — teigiantis, turinio požiūriu, neiginį įtraukiant į predikatą, — 
neigiantis: a yra non=b) ir turi realumo, neigimo ar „ribos“ katego- 
rijas. Kiekvienas sprendinys išreiškia subjekto ir predikato santykį 
arba santykio sąlygas, taigi apima jame glūdinčio „sąryšio“ atžvil- 
giu substancijos ir savybės, priežasties ir pasekmės arba visumos ir 
dalies sąvokas. Pagaliau kiekvienas sprendinys (savo „modalumu‘“) 
yra būtinumo, galimybės arba faktiškumo sprendinys. Taip paaiškėja 
dvylikos kategorijų lentelė, ir jai, kaip pagrindo bei skirstymo prin- 
cipui, Kantas teikia didelę reikšmę. Sprendinio formų lentelę jis 
perima iš tradicinės logikos, kurioje jis mato iš esmės užbaigtą 
mokslą. Vienintelis jo padarytas pakeitimas įvedant „begalinį“ apri- 
bojantį sprendinį ir ribos kategoriją nėra nesvarbus jo filosofijai: 
juk esama transcendentalinių, būtent apribojančių sprendinių. 

Patyrimo pasaulis yra „mūsų mąstymo rezultatas“, todėl tam pa- 
sauliui galioja mąstymo formos. Tačiau rezultatas susidaro ne be pa- 
tyrime duotos įvairovės: „sintezei“ reikia medžiagos, kuri susiejama 
— „stebiniai be sąvokų yra akli, sąvokos be stebinių — tuščios“. 
Be to, tarp kategorinės formos ir joje suvokiamo ir susiejamo ste- 
bimojo turinio turi būti siejančioji grandis, t.y. ryšys tam tikros ka- 
tegorijos linkme turi konstruktyviai numatyti tarsi schematinį ob- 
jekto vaizdą, o tai įmanoma tada, kai visa stebinio įvairovė pati 
priklauso vienai iš visuotinių formų, laiko formai. Todėl kiekvieną 
kategoriją atitinka laiko schema: „substanciją“ — pastovumas (tai, 
kas laike pastovu, ir tai, kas kinta, susiejame kaip daiktą ir savybę), 
priežastingumą — reguliarus padarinys, būtinumą — „egzistavimas 
bet kuriuo laiku“ ir t.t. Schemos veda į grynojo proto „pagrindinius 
principus“. Jie yra galimo gamtos pažinimo principai, prielaidos, 
kurias mes darome, kurių mes laikomės, kai stebėjimo įvairovę sie- 
jame kategorijų pagalba pagal schemas. Mes turime tarti, kad visur 
šioje įvairovėje yra viena pastovi substancija, kad kiekvienam įvy- 
kiui gali būti surastas kitas, kuris jam subordinuotas kaip pasekmė, 
taigi iš kurio jis kyla „pagal visuotinę taisyklę“ ir t.t. Tik pritaikius 
šiuos pagrindinius principus, bus galimas patyrimas ir kartu — em- 
pirinis pasaulis. 

Kategorijų taikymo ryšys su stebėjimo įvairove ir schemomis 
kartu nubrėžia pažinimo ribas. Šios ribos yra galimo patyrimo ri- 

bos: nėra pažinimo „grynuoju protu“, pažinimo objektų, kurie nepri- 
klausytų erdvėje ir laike su stebėjimo sąmone susijusiam reiškinių 
pasauliui, mūsų patyrimo pasauliui, taigi nėra „metafizikos“, kurią 
pats Kantas planavo dar 1770 metais. Tai, kas iki šiol buvo taip va- 
dinama, pirmiausia Wolffo „racionalioji psichologija, kosmologija ir 
teologija“, yra „tariamas mokslas“, „dialektinis žaidimas sąvokomis, 
nepaisantis ribų, nustatytų bet kokiam prasmingam mūsų intelekto 
sąvokų ir pagrindinių principų vartojimui. Toks mokslas ir demas- 
kuojamas „transcendentalinėje dialektikoje“. Mes turime įprastą sie- 
los nemirtingumo įrodymą: siela yra „aš“, taigi subjektas ir nieka- 
da — predikatas, ir todėl ji — „substancija“. Substancijos savybė 
— pastovumas, kuris nekūniškos, taigi nesudedamos, į dalis neskai- 
domos substancijos atveju reiškia nemirtingumą. Toks įrodymas yra 
loginė klasta, „paralogizmas“; pastovumas yra substancijos katego- 
rijos schema, todėl iš empiriškai nustatyto pastovumo, pvz., masės, 
galima spręsti apie jos substancialumą — taip daro gamtos mokslas, 
bet ne priešingai, t.y. iš „aš“ subjektiškumo negalima spręsti apie jo 
pastovumą — peržengiant mirtį, ribą, nustatytą mūsų patyrimui. Ra- 
cionalioji teologija Žino tris tradicinius Dievo buvimo įrodymus: on- 
tologinį (plg. p. 112 ir 152), kuris iš Dievo sąvokos išveda jo eg- 
zistenciją, kosmologinį, kuris, remdamasis priežastingumo principu, 
„viskam“ reikalaujančiu priežasties, daro išvadą apie Dievą kaip 
„pasaulo“ priežastį, ir fizioteologinį (teleologinį), kuris pasaulio 
tikslingumą laiko išvados apie dieviškąjį Kūrėją pagrindu. Įdėmes- 
nis žvilgsnis, anot Kanto, rodo, kad teleologinio įrodymo pagrindas 
yra kosmologinis įrodymas, nes jei aš pagal priežastingumo dėsnį 
sprendžiu apie pasaulio priežastį, taipogi turiu daryti išvadą apie 
tikslingai veikiantį pasaulio Kūrėją. O kosmologinio įrodymo pa- 
grindas yra ontologinis įrodymas, nes pirmasis galioja tik tada, jei 
priežasčių grandinė neveda į begalybę, o pasibaigia būtybe, kuri pa- 
gal savo prigimtį nebeturi jokios priežasties, kuri pati yra savo eg- 
zistavimo pagrindas arba iš kurios sąvokos gali būti padaryta išvada 
apie jos egzistavimą. Taigi ontologinis įrodymas daro egzistavimą 
Dievo savybe, kurią galima įtraukti į jo sąvoką, kuri skirtų egzis- 
tuojantį Dievą nuo neegzistuojančio. Tačiau egzistencija nėra savy- 
bė. Šimtas tikrų talerių nėra „daugiau“ už šimtą vien įsivaizduotų, 
jie skiriasi ne savybe, bet santykiu: santykiu su visuma mūsų gali- 
mo patyrimo, kuriame mes susiduriame su šiuo santykiu, jo priežas- 
timis ir padariniais. Suteikti objektui egzistenciją, tiesą sakant, 
reiškia kažką teigti ne apie jį, bet apie šią visumą. Todėl joks egzis- 
tencialinis sprendimas negali būti „analitinis“, ir sąvoka esybės, 

apie kurios egzistavimą galima būtų analitiškai spręsti būtent iš jos 
sąvokos, iš pat padžių nėra jokio galimo patyrimo objekto sąvoka. 

Į nemirtingumo bei Dievo buvimo įrodymų kritiką įsiterpia sky- 
rius apie „Antinomijas“, apie prieštaravimus, kuriuose neišvengia- 
mai susipainioja Žmogaus dvasia, jeigu ji grynuoju protu mėgina 
pasiekti galiojantį erdvės ir laiko, dalumu ir priežasčių grandine ap- 
riboto pasaulio begalybės ar baigiamybės pažinimą. Tokie vienas ki- 
tam prieštaraujantys „įrodymai“ nuo Zenono Elėjiečio laikų vis te- 
bedomina filosofiją. Įrodinėjama, kad pasaulis negali būti amžinas: 
nes jei toks būtų, tai už mūsų kartu su dabartimi plytėtų begalinė 
eilė užbaigtų pasaulio būsenų. Tačiau begalinė užbaigta eilė prieš- 
tarauja sau. Kita vertus, įrodinėjama, kad pasaulis neturi turėti pra- 
džios, taigi turi būti amžinas: nė vienas laiko momentas kaip toks 
nesiskiria nuo kito, bet kokio momento atžvilgiu negalima būtų at- 
sakyti į klausimą, kodėl pasaulis turėtų pradėti egzistuoti būtent nuo 
jo. Antinomija išnyksta, prisiminus transcendentalinę estetiką: klau- 
simas apie galutinybę ar begalybę yra nukreptas į erdvės ir laiko 
formose egzistuojantį reiškinių pasaulį. Erdvė ir laikas, kaip stebė- 
jimo formos, neturi pradžios ir pabaigos, o tik centrą: čia ir dabar, 
stebėtojo poziciją; nuo jos nusitęsia begalinė eilė į praeitį ir į ateitį. 
Erdvė, laikas ir pasaulis yra „begaliniai“, bet ne savaime užbaigtai 
egzistuojančio darinio prasme, ne begalinio daikto savaime prasme, 
o begalinio, t.y. nepabaigiamo pažinimo uždavinio prasme. Ši išvada 
ypač reikšminga visai Kanto „pažinimo kritikai“. Pasaulio pažinimas 
visur orientuoja mus į begalinius uždavinius — stebint pasaulio tį- 
sumą erdvėje ir laike, jo priežasčių ir pasekmių eilę, jo elementų iš- 
siskaidymą, taip pat ir tam tikro dalyko klasių ir dėsnių sąvokų 
tvarką bei susijungimą į pilną ir vienareikšmiškai apibrėžtą sistemą. 
Visur mūsų pažinime sklando „idėjos“, kurios, užbėgdamos už akių 
neužbaigtam atskiram tyrimui, mėgina apibrėžti šio tyrimo tikslą ir 
idealą. Tikroji metafizikos klaida ir yra ta, kad ji šias idėjas, kurios 
tik nusako tobulo pažinimo idealą, kurios turi tik kelią nurodančią, 
euristinę reikšmę, laiko tikrovės pavidalais ir taip pražiūri pažinimo 
uždavinio nepabaigiamumą. Kategorijos, sprendinio formose glūdin- 
čios grynojo intelekto pagrindinės sąvokos, objektyviai galioja vi- 
same empiriniame pasaulyje, nes jų dėka mes sukuriame šį pasaulį 
bei jo objektus; kategorijos yra „konstitutyvios“; o galutinio paži- 
nimo siekiančio „proto“ idėjos turi tik reguliatyvią reikšmę. 

Tarp proto idėjų Kantas ypač pabrėžia tris transcendentalines 
idėjas. Tai galutinio, paprasto, pastovaus subjekto, kurį mes tariam 
galį suteikti žmogaus sielai, idėja. Antroji — laisvės idėja, t.y. idėja 

būtybės, kuri, nesąlygojama vidinių ir išorinių priežasčių, yra savo 
veiksmų galutinis kaltininkas bei šaltinis. Ir trečioji — Dievo, kaip 
bet kokios esaties pagrindą sudarančios galutinės ir besąlygiškos bū- 
ties, idėja. Ašku, kad čia yra tipiškos „idėjos“, sąvokos, kurios pre- 
tenduoja nepabaigiamą eilę užbaigti sąvokos pagalba. Taip pat 
aišku, kad šios idėjos turi savybę tapti visai apibrėžtų, konkrečių 
būtybių sąvokomis. Teoriškai neįmanoma įrodyti nemirtingumo, 
laisvės, Dievo buvimo. Bet vargu ar įmanoma įrodyti ir tai, kad nėra 
jokio nemirtingumo, jokios laisvės, jokio Dievo — tariant, kad mes 
tebesuprantame, jog nepabaigiama priežasčių grandinė kalba tik apie 
laike egzistuojantį reiškinių pasaulį. Idėjos apie besąlygišką, virš 
erdvės ir laiko iškilusią pasaulio priežastį arba žemiškojo pasaulio 
Kūrėją, apie laisvą Žmogaus poelgių kaltininką (poelgių, kuriuos 
mes kaip gamtos reiškinius turime įtraukti į priežasčių grandinę), 
apie anapusinį gyvenimą pasaulyje, kuris nėra šis empirinis pasau- 
lis, mokslo plotmėje Žinoma, yra tuščios galimybės. Tačiau šios ga- 
limybės įgauna pozityvų turinį kitoje, dorovės bei religijos plot- 
mėje. Taip mes pasiekiame pirmosios Kanto filosofijos dalies, 
pažinimo teorijos ir pažinimo kritikos pabaigą ir prieiname antrosios 
dalies, etikos („Doroves metafizikos pagrindai“, 1785, „Praktinio 
proto kritika“, 1788) pradžią. 

Žmogus, kaip mąstanti ir pažįstanti būtybė, mėgina intelekto for- 
momis, logikos dėsniais apimti duotą stebinių įvairovę, taip pat ir 
savų dvasinių išgyvenimų, „vidinio jutimo“ duotybės įvairovę. Ta- 
čiau kaip norinti, veikianti būtybė, Žmogus jaučiasi pajungtas dės- 
niui, besąlygiškai įpareigojančiam kategoriniam moralės principui. 
Gėrio ir blogio moraline prasme esama tik tada, jei esama tokio 
principo, jei esama „kategorinio imperatyvo“. Šis dorovinio priva- 
lėjimo imperatyvas įsako elgtis taip, kaip įsakyta būtent iš pagarbos 
pačiam principui; kiekvienas mėginimas jį interpretuoti kaip „suma- 
numo taisyklę“, kaip priemonę tam tikriems tikslams arba verty- 
bėms įgyvendinti, yra tikrosios dorovės esmės, dorovinių vertybių 
esmės nesupratimas, t.y. nesupratimas vertės dorovingumo, kuris 
pats, kaip dorovinio paklusnumo vertybė, suponuoja imperatyvą, 
principą, o ne yra pastarojo suponuojamas. Laimingi mes norime 
būti, dori būti privalome, paskutinysis dalykas nuo pirmojo nepri- 
klauso ir yra jam subordinuotas. Ir laimė mums gali būti gėris tik 
tada, jei tas, kas ją turi, yra ir jos vertas. 

Tačiau dorovinis principas negali kilti iš būtybės, kuri yra 1Sori- 
nė mūsų atžvilgiu, nes kiekvienas išorinis, taip pat kiekvenas api- 
brėžto „materialaus“ turinio principas tuojau kelia klausimą tam, 

kam jis adresuotas: kodel jis turėtų klausyti šios esybės, kodėl jis 
turėtų daryti būtent tai, o ne ką nors kita. Šis principas susaisto mus 
su atpildo ir bausmės pažadais arba su visuotiniais tikslais bei ver- 
tybėmis, kurioms dorovinis poelgis yra priemonė. Šitaip dorovinio 
principo besąlygiškas privalėjimas virsta sąlygišku, „hipotetiniu“ iš- 
minties taisyklės imperatyvu. Tikrasis kategorinis imperatyvas gali 
būti tik reikalavimas, kuris kyla iš mūsų pačių, kuriame mes patys 
sau, „autonomiškai“ duodame dėsnį, esame principo subjektas ir ob- 
jektas (kaip Rousseau valstybės piliečiai valstybės įstatymo atžvil- 
giu), ir jis gali tik reikalauti, kad kiekvieną akimirką mes darytume 
tai, ko mes patys norime visiems kaip visuotinio dėsnio: „Elkis taip, 
kad tu visuomet galėtum norėti, jog tavo elgesio maksima taptų vi- 
suotiniu dėsniu“. Paaiškinimui pasitarnaus Kanto pavyzdys: ar aš 
galiu duoti pažadą, ketindamas jo nesilaikyti, ar aš galiu pažadėti 
bet ką, net jei aš žinau, kad pažado ištęsėti negalėsiu? Aiškiai ap- 
svarstę suvokiame, kad jei kiekvienas taip elgtųsi, pažadai apskritai 
prarastų prasmę, pažadų niekas nebeduotų ir nebesilaikytų. Šiaip jau 
yra tas pats, ar esama pažadų kaip žmogiškojo bendravimo formos, 
ar ne, bet jei aš pats naudojuosi pažadu, taigi jei aš noriu, kad pa- 
žadų būtų, tai aš taip pat turiu norėti, kad jie būtų duodami tik ta- 
da, jeigu esama valios juos tęsėti. Jeigu aš neturiu tokios valios, tai 
šiuo atveju aš save išskiriu iš elgesio, kokio aš pats noriu ir priva- 
lau norėti kaip visuotinės taisyklės. Kaip tik tai ir yra nedorovingu- 
mas. Kanto „pareigos moralės“ esmė — sau neleisti to, ko nepripa- 
Žįstame kitiems, iš kitų nereikalauti to, ko nepasirengę daryti patys, 
ir visa tai vien „iš pareigos“, iš pagarbos visuotinio dėsnio nepažei- 
džiamumui. Taip Žmogus tuo pat metu yra ir dėsnio determinuota ir 
laisva autonominė būtybė, ir kaip toks jis pats yra objektas pagar- 
bos, kurią mes rodome doroviniam dėsniui. Taigi pagarba asmeniui 
kitame, „Žmonijai manyje ir kituose“ gali būti apibrėžta ir kaip do- 
rovinio poelgio motyvas („Elkis taip, kad Žmonija tavo ir kito asme- 
nyje niekad nebūtų gryna priemonė, bet visuomet kartu tikslas“). 
Dorovinis dėsnis, jame slypinti mūsų paskirties sąmonė supo- 
nuoja mūsų sugebėjimą determinuoti pačius save pagal šią paskirtį, 
taigi suponuoja „laisve pagrįstą priežastingumą“. Ar esama laisvės? 
„Reiškinių pasaulyje“, vieninteliame moksliškai pažiniame daiktų 
pasaulyje, kuris egzistuoja erdvėje ir laike, jos negali būti, bet ne 
todėl, kad šio pasaulio pažinimas įrodo, kad jos nėra, bet dėl to, kad 
jo abstrakčios konstrukcijos principai laisvę daro negalimą. Tačiau 
greta Šių principų, greta „teorinio proto“ formų ir dėsnių ir pagal 
juos mąstomo objektų pasaulio lygiateisiškai yra ir „aš“ pasaulis. 

Kaip tik jis turi būti mąstomas, kaip tik jis turi būti postuluojamas 
kaip tikras, kad būtų prasmingas kategorinis imperatyvas, „praktinio 
proto“ principas. Mokslo prasme laisvos asmenybės, inteligibilus, 
laisve grįsto priežastingumo pasaulis nėra pažinus, bet jo egzistavi- 
mas yra „praktinio proto postulatas“. Greta iškyla dar du tokie po- 
stulatai: Dievo buvimo, t.y. dorovinės pasaulio tvarkos galutinio 
egzistavimo, ir sielos nemirtingumo, teigiančio laisvai norinčios as- 
menybės, kaip vienintelio vertingo dalyko pasaulyje, tolesnį gyva- 
vimą. Tačiau šių postulatų laikymas teisingais yra tik tikėjimas re- 
liginio tikėjimo prasme, tikėjimo, kuris kartu kaip religinis proto 
tikėjimas, turintis būti bet kokios tikros, į prietarus neišsigimusios 
religijos pagrindas, yra grindžiamas proto principais. Taigi proto re- 
ligija, turėjusi vainikuoti mokslo, kaip įrodomos metafizikos, rūmą, 
Kanto teorijoje tampa religinio tikėjimo, kaip šalia teorinio pažini- 
mo esančios pagrįstos formos, pateisinimu. Šios iš proto kylančios 
religijos teisės pagrindas yra savarankiškas dorovinis dėsnis, doro- 
vinė Žmogaus prigimtis. Mūsų egzistencijos prasmė, tikslas ir vie- 
nintelis galutinai ir besąlygiškai galiojantis principas, kurį mes tu- 
rime (teorinis pažinimas orientuoja į begalinį uždavinį), glūdi šiame 
mūsų praktinio proto dėsnyje, turinčiame primatą teorinio proto at- 
žvilgiu: jei mūsų žinojimas apribotas, tai bent aišku, ką privalome 
daryti, iš šio praktinio žinojimo paaiškėja tikėjimas mūsų tikrąja, 
viršjusline esme. 

Iš „postulatų“ išplaukia pagrindiniai Kanto religijos filosofijos 
bruožai („Religija vien tik proto ribose“, 1793). O jo demokratinė 
ir į pacifizmą linkstanti teisės teorija sistemiškai plėtoja mintį, kad 
žmogus niekada negali būti tiktai priemonė, kad kaip tik dėl to jis 
turi paklusti prievartos dėsniams, kurie jo laisvę daro suderinamą su 
kitų Žmonių laisve („Į amžiną taiką“, 1795). Teisės ir dorybių teori- 
ja sistemiškai išplėtota vėlyvajame veikale „Dorovės metafizika“ 
(1797). 

Visas Kanto mąstymas siekia nubrėžti grynas ribas — tarp 
mokslo ir religijos, tarp esamybės ir privalėjimo, tarp etinės ir es- 
tetinės srities. Grožis patinka visuotinai ir būtinai, bet menas, nega- 
lėdamas šito visuotinumo paversti abstrakčiomis taisyklėmis, yra 
genijaus, o ne metodinio darbo kūrinys. Jis patinka kaip „nesuinte- 
resuoto patikimo“ objektas, t.y. nebūdamas mūsų norėjimo tikslas 
(Schilleris: grožis yra „gražios regimybės“ pasaulis), jis yra „tikslin- 
gas“ mūsų suvokimo ir jo jėgų laisvo Žaismo atžvilgiu, bet nėra už 
jo esančio tikslo priemonė. „Sprendimo galios kritikoje“ (1790), t.y. 
jos pirmojoje dalyje, Kantas išplėtojo šią savo estetiką, grožio ir di- 

dingumo teoriją. „Sprendimo galia“ jis laiko sugebėjimą suvokti ne 
visuotinius dėsnius ir sąvokas kaip tokias, bet ypatingybę, kuri pa- 
klustų visuotiniam dėsniui. Bet koks estetinis sprendinys yra visuo- 
tinai galiojantis (arba pretenduoja toks būti), bet jis glaudžiasi prie 
atskiro objekto kaip pavyzdžio ar modelio, nepateikdamas visuoti- 
nių abstrakčių taisyklių. Todėl tai yra „sprendimo galios“, o ne in- 
telekto ar proto dalykas. Tikslinga savo dalių sąveika meno kūrinys 
iškyla kaip organizmas, o organizmas — kaip gamtos sukurtas meno 
kūrinys. Taip prieinama prie antrosios spendimo galios kritikos da- 
lies, tikslo sąvokos pritaikymo, teleologinio požiūrio į gamtą. Jau 
ikikritinėje „Visuotinėje gamtos istorijoje ir dangaus teorijoje“ Kan- 
tas išreiškė įsitikinimą, kad niekada nebus galima grynai mechaniš- 
kai paaiškinti gyvo organizmo atsiradimo ar savybių (kaip galima 
paaiškinti mūsų planetų sistemos atsiradimą). Nagrinėdami gyvą or- 
ganizmą, mes negalime išsiversti be klausimo apie jo atskirų orga- 
nų „tikslą“, be teleologinio požiūrio. Tačiau mes neturime pamirš- 
ti, kad mokslo idealas visuomet yra griežtas priežastinis aiškinimas, 
ir teleologinis požiūris išlieka tik papildoma „reguliatyvia idėja“. 


XIX IR XX AMZIU 
FILOSOFIJA 


1. POKANTINE VOKIECIU FILOSOFIJA 


Kanto filosofija dar išauga iš Šviečiamojo amžiaus dvasios, nes ir 
jam matematinis gamtos mokslas yra mokslo pavyzdys, o jos meto- 
das — tikrasis mokslinis metodas. Tačiau jis pats nubrėžia ir šiam 
metodui, ir jo objektui, gamtai, būtinas ribas: šalia ir aukščiau gam- 
tos egzistuojantį kūrybinį Aš su jo kategorinėmis funkcijomis, ste- 
bėjimo formomis ir dorovine sąmone, kurios jau nebegalima (kaip 
Descartes’o „mąstančios substancijos“) apibrėžti gamtos pažinimo 
sąvokomis, jis laiko sąlyga pažinti gamtai bei jos suvokiamai būčiai 
(Bewusst-Seins), taigi jos būčiai, nes jos būtis yra „reiškinys“. Šiuo 
Aš remiasi visai kitas pasaulis, inteligibilumo, laisvės pasaulis, ku- 
ris įsiterpia į religijos sritį ir pagrindžia dorovę. Ir net jei šis pasau- 
lis iš pradžių suvokiamas tiktai tikint ir negali būti pažinimo objek- 
tas, visgi atsiranda mokslinė minties tėkmė, kurios centre yra Aš ir 
laisvės idėja. Tai pasakytina apie požiūrį į teisę, valstybę ir istori- 
Ją. Jei istorija suprantama kažkas daugiau negu datų ir įvykių sumi- 
nėjimas, ji tegali būti tik vystymosi istorija t.y. tirianti tai, kaip 
žmogus vis geriau sprendžia savo uždavinį ir eina į laisvę. Tačiau 
šio vystymosi tikslą, istorijos prasmę Kantas kildina ne iš jos pa- 
čios, bet iš dorovinės sąmonės, iš etinių apmąstymų apie Žmogaus 
esmę; galiausiai istorija mums negali pasakyti, ar iš tikrųjų joje esa- 
ma pažangaus vystymosi, dorovinės pažangos; prie istorijos mes 
prisiartiname jau turėdami prielaidą, „idėją“ ir taip tarsi turime jai 
suteikti prasmę bei tikslingumą (net jeigu Kantas Švietime ir pir- 
miausia prancūzų revoliucijoje įžvelgė tarsi aiškius šios pažangos 
ženklus). Ši dorovinė interpretacija istoriją tarsi suartina su moks- 
lu apie organinę gamtą, kurios paaiškinti, pasak Kanto, taip pat ne- 
įmanoma nenaudojant tikslo sąvokos, kaip „reguliatyviosios idėjos“. 

Galiausio tikslo idėja — Žinoma, visad kaip reguliatyvinis principas, 
kaip į objektą perkeltas nagrinėjimo požiūris — prašyte prašėsi per- 
keliama į gamtą apskritai, gamta ir istorija išbandymui apimamos 
minties, jog abi jos vystosi, o vystymuisi prasmę bei tikslą suteikia 
laisvos asmenybės idėja, dorovinė Žmogaus esmė ir jo dorovinis už- 
davinys. 

Šitokia mąstymo raida suartina Kantą su bendra XIX amžiaus 
pradžios dvasios tendencija: XVIII amžius yra gamtos mokslo am- 
žius, o XIX amžius — istorijos ir vystymosi idėjos, perkeltos iš 
žmonijos istorijos į gamtą, laikmetis. Dvasios pozicijos pasikeitimas 
ryškiausias buvo Vokietijoje. Kaip reakcija į Švietimą čia pirmiau- 
sia išsiskleidžia romantizmo dvasia; Goethe pateikia savą gamtos 
vaizdą: nuosekliai besidiferencijuojančias organines formas, ryškiai 
įžvelgtus „pirminius fenomenus“, kurie išsišakoja į daugybę išves- 
tinių fenomenų. Tą intuicija, tipų bei esmių įžvalga grindžiamą, or- 
ganinės gyvybės pagrindu išplėtotą gamtos pažinimą Goethe griež- 
tai priešpriešina Newtono ir jo mokinių analizei bei dirbtiniam 
eksperimentui, skaičiavimui bei matavimui. J.G.HERDERIS („Idėjos 
žmonijos istorijos filosofijai“, 1791) gamtą ir istoriją sujungia į vie- 
ną didelį vystymosi procesą, kuriame jis bando pajusti ir įžvelgti 
Dievo veikimą; šis procesas — ne žmonijos auklėjimas, kaip sakė 
Lessingas, bet paties Dievo savisklaida. Žmonių visuomenę sudaro 
ne visur abstrakčiai vienodi, tik skirtingose sąlygose esantys indivi- 
dai (kaip teigė dar Hume'as ir Montesguieu), bet spalvinga indi- 
vidualių asmenybių ir tautų gausybė. Kiekviena jų turi buvimo tei- 
sę, kiekvienoje jų tarsi pasireiškia vienas Dievo bruožas. Kiekvienos 
Šiaurės ar Pietų tautos prigimtis atspindi jos padėtį universume, tos 
tautos susijungia su visomis kitomis į vieną didelę simfoniją, dar- 
na, kuri kaip niekas kitas įrodo vieną organinę, visur veikiančią 
jėgą. Mes čia atpažįstame ikikantinių filosofų — Leibnizo, Montes- 
guieu, Spinozos įtaką, bet kartu ir priešingumą jiems: čia numeta- 
mas matematinis apdaras. Apie „pasireiškimą“ buvo kalbėta neatsi- 
tiktinai: Herderis (kaip ir jo vyresnysis ir ne mažiau įžymus 
amžininkas HAMANNAS (1730-1788) intensyviausiai nagrinėjo 
kalbą, ji nebuvo jam negyvų, dirbtinių pavadinimų visuma, o gyva 
pasaulio ir gyvenimo išraiška. Per kartų kartas susiformavusioje kal- 
boje jau atsispindi pasaulio pažinimas, t.y. tam tikras pasaulėvaiz- 
dis ir jo emocinis poveikis. Kalbant pažinimas tampa kūrimu pagal 
gamtą, iš jos gauto įspūdžio perteikimu ir todėl yra artimas poezi- 
jos, meno kaimynas. Mokslas ir menas remiasi genialia intuicija, ry- 
šius, giminystę, tipus pamatančiu žvilgsniu. Ši pažinimo samprata 


VII. XIX IR XX AMZIU FILOSOFIJA 215 


išryškina Herderio (taip pat Goethe's) ir besiformuojančio romantiz- 
mo giminystę, o kartu ir vidinę priešpriešą Kanto pažinimo sampra- 
tai, griežtam pažinimo „materijos“ ir „formos“, stebėjimo sąlygotos 
įvairovės ir susiejančios dėsnio sąveikos atskyrimui, viso į matema- 
tiką besiorientuojančio pažinimo, kaip „duotos medžiagos sujungi- 
mo“, sampratai. 

Kanto filosofija kai kuriais atžvilgiais sutampa su kylančia reak- 
cija prieš Švietimą, o kitais atžvilgiais vėlgi yra jai priešinga. Ta- 
čiau bet kokiu atveju pačios kritinės filosofijos reikšmė buvo mil- 
žiniška, bet kokia filosofinė kryptis turėjo apibrėžti savo santykį su 
Kanto filosofija, kuri nuo XVIII amžiaus pabaigos buvo susidomė- 
jimo ir diskusijų centras. Todėl pokantinė vokiečių filosofijos raida 
— tai ikikantinių sistemų (Leibnizo, Spinozos) kritika, tobulinimas, 
aiškinimas, susiliejimas su jomis. Dingstį kritikuoti, tobulinti ar aiš- 
kinti duoda vis tie patys klausimai. 

Etikoje Kanto laisvės ir asmenybės idėja, mintis apie dorovinį 
orumą, iškeliantį Žmogų aukščiau „gamtos“ bei gamtinio sąlygo- 
tumo, susilaukia gyvo pritarimo ir šalininkų. K.L. REINHOLDO 
(Rainholdo) „Laiškuose apie Kanto filosofiją“, kurie daug prisidė- 
jo skleidžiant Kanto filosofiją, šios idėjos padaromos pagrindinėmis; 
jaunasis Fichte nepaprastai žavisi Kanto veikalais, nes jų skaitymas 
išlaisvinęs jį iš fatalizmo bei determinizmo ir „įrodęs“ laisvę. Kita 
vertus, griežtas abstrakfios Kanto pareigos ir proto moralės rigoriz- 
mas sukelia prieštaravimus. Ryžtingas kantininkas yra SCHILLERIS 
(Šileris), galbūt vienas nuovokiausių filosofo mokinių, tačiau jis 
Kanto griežtos savidisciplinos, nuolat savo polinkius tramdančio pa- 
reigos Žmogaus idealui negali nepriešstatyti savo „gražios sielos“ 
idealo. Tai idealas Žmogaus, kuriam nenatūralūs polinkiai savaime 
sutampa su dorovės dėsniu, kaip gamta ir laisvė — grožyje, meno 
kūrinyje. Taip pat galima paminėti WILLHELMĄ VON HUM- 
BOLDTĄ (Vilhelmą fon Humboldtą, 1767-1835) — tipiškiausią hu- 
manistinio idealo atstovą. Tai idealas universalaus, visam kultūri- 
niam gyvenimui atviro Žmogaus, reprezentuojančio aukščiausią 
visaapimančią „kultūros“ (Bildung) pakopą. Kultūra — ne išorinis 
įgytas Žinojimas, o tikras harmoningas asmenybės brendimas. Kaip 
ir Kantas, Humboldtas Žmogaus vertę įžvelgia charakteryje, bet jis 
mano, kad charakteris bręsta ugdant dvasią. Taigi žingsnis iš Rous- 
seau į Kantą tam tikra prasme buvo panaikintas teigiant, kad doro- 
vinė vertybė priklauso nuo žmogaus kultūros; per Šviečiamąjį am- 
žių buvo nutiestos gijos į antikos „Renesansą“, tik vokiečių klasikos 
„neohumanizmas“ pagal savo atstovų dvasios subrendimą, ryškų for- 

mos pojūtį bei laikyseną atrodo ramesnis, tauresnis, tobulesnis už 
graikiškąjį. Šis asmenybės individualizmas paskiria valstybei tik po- 
licines funkcijas, tik išorės apsaugą ir vidaus teisės garantiją. Ir 
Humboldtas, ir Herderis labai domisi kalba, kaip gyva, organine 1š- 
raiška tautų dvasios, į kurią įauga ir įsišaknija pavienis asmuo. Tik- 
rai suvokti dvasinį kalbos turinį reiškia suprasti šią dvasią, o kartu 
ir Žmogų, ir patį save. Paminėkime ir dar vieną tikrą romantizmo at- 
stovą: Schleiermacheris (Šlėjermacheris), aptardamas Kanto etiką, 
kalba apie šaltą žiuri, kurią pareigos Žmogus nuolat nešiojasi su sa- 
vimi kaip savo veiklos „maksimų“ teisėją. Žmogus, kuris veikia be- 
tarpiškai jausdamas ir galbūt suklysta, Schleiermacheriui atrodo 
simpatiškesnis už griežtos savidisciplinos žmogų. Tam tikra prasme 
už visų šitų kritiškų posūkių bei nukrypimų nuo Kanto etikos sle- 
piasi vienas ir tas pats: individualizmas. Tačiau tai ne Kanto ir 
Šviečiamojo amžiaus individualizmas, kuris iš esmės žino vienarū- 
šius individus ir tada juos — kaip Kantas — pajungia abstrakčiam 
visuotiniam dorovės ir proto dėsniui, priešingai, tai individualizmas, 
kuris siekia pabrėžti asmens charakterio, jo gyvos jausenos, jo au- 
tonomijos teisę. Tokiomis „asmenybėmis“ tada tampa ir bendrijos, 
į kurias susiburia individai (santuoka) arba su kuriomis jie suaugę 
(tautos, nacijos). 

Žvilgsnį perkėlę į teorinę Kanto filosofiją, pamatysime, kad čia 
kritikuojami ir toliau plėtojami keturi vienas su kitu susiję klausi- 
mai. Pirmiausia — „daikto savaime“ problema. Kantas teigė, kad 
moksliškai pažinus yra tik „reiškinių pasaulis“, o reiškinį jis prieš- 
priešino „daiktui savaime“; šis skyrimas buvo svarbus bei esminis 
taip pat ir etikai bei religijos filosofijai, nes Aš, kaip „reiškinys“ 
būdamas pajungtas gamtos priežastingumui, kaip „daiktas savaime“ 
turėjo būti iš laisvės kylančio priežastingumo reiškėjas. Pagal tai, 
atrodo, „kritikos“ prielaida buvo „daiktai savaime“, kaip realūs, už 
sąmonės esantys dariniai. Bet iš kur mes apskritai Žinome apie ši- 
tų daiktų savaime egzistavimą? Ar mes laikome juos realiomis jus- 
linių apraiškų priežastimis? „Kritikos“ posakiai lyg ir siūlė tokią 
mintį, kita vertus, nesunku buvo parodyti, kad tokia „išvada“ nesu- 
taikinamai prieštarauja „Kritikos“ rezultatui, jog bet koks pažinimas, 
ypač priežastinis, turi reikalą tik su erdvėje ir laike esančiais reiški- 
niais. Remdamasis tuo, GOTTLOBAS ERNSTAS SCHULZE (Got- 
lobas Ernstas Šultė) knygoje „Aenesidemus“ (1792) kritikuoja visą 
Kanto kūrybą ir reikalauja grįžti prie Hume'o. Kantas, paprasčiau- 
siai priskyręs Aš a priori sąvoką ir apriorinio pažinimo sugebėjimą, 
neįveikė Hume'o skepticizmo. Taip pat ir FRIEDRICHAS HEINRI- 

CHAS JACOBIS (Frydrichas Heinrichas Jakobis, 1743-1819) nuo 
1804 Miuncheno Mokslų akademijos prezidentas, daugeliu atžvilgių 
įtakingas savo labai skaitomais raštais, plačia korespondencija ir as- 
meninėmis pažintimis, mano, kad be „daikto savaime“ negalima bū- 
tų įeiti į grynojo proto kritiką, o su juo — negalima ten pasilikti“. 
O jei visai jį išbrauksime, tai gausime Berkeley'o idealizmą, kuris 
prieštarauja ir sveikam protui, ir paties Kanto teiginiams. Kita ver- 
tus, pasaulio savaime realybės niekad neįmanoma įrodyti protu, ji 
visada yra tikėjimo objektas. Su tuo tam tikra prasme sutinka ir 
Kantas, bet tai, ką Jacobis vadina „tikėjimu“ („Glauben“), yra kur 
kas daugiau negu morališkai grįstas Kanto tikėjimas „praktiniais po- 
stulatais“. Esama ir teorinio tikėjimo, juk be suvokto daikto — 
transcendentinės — realybės tikinčios pagavos netgi nėra ir teorinio 
pažinimo, nėra suvokimo. Visame mūsų pažinime esama iraciona- 
laus faktoriaus, ir tai yra kaip tik tikinti transcendentinės realybės, 
kuri mąstoma ar įsivaizduojama, pagava. Jacobis sąmoningai pasi- 
renka žodį „tikėjimas“ („Glauben“), nes ir religinis tikėjimas, tikė- 
jimas Dievu jam yra toks pat transcendencijos, anapusinės tikrosios 
būties, įsisąmoninimas, o ne tik dorovinės jos tvarkos postulatas. 
Nuo juslinio stebinio neatskiriamame tikėjime suvokiama pasaulio 
realybė, o proto tikėjime, intelektualiniame stebinyje, „vidiniame 
apreiškime“ suvokiamas Dievo buvimas. Taip Jacobio filosofija 
įgauna teistinį-religinį pobūdį, yra Fichte's ir ypač Schellingo pan- 
teizmo priešybė. 

Schulzei ir Jacobiui daiktas savaime yra prieštaringas elementas, 
ir tuo remiasi jų viso kantizmo kritika. Kita vertus, Beckas ir Fichte 
mėgina parodyti, kad Kantas, kalbėdamas apie daiktą savaime kaip 
apie realybę, tik prisiderina prie populiarios kalbos. Iš tikrųjų tas 
pasakymas tik išreiškia mūsų pažinimo priklausomybę nuo medžia- 
gos duotybės, nuo stebinio įvairovės, kuri egzistuoja iki susiejan- 
čios intelekto veiklos. Bet čia mes susiduriame su nauju dualumu, 
kuris būdingas kritiškai rūšiuojančiam, atsargiai atidalijančiam Kan- 
tui. Tačiau toks dualumas kelia klausimą: kodel gi mūsų pažinimas 
yra suskaidytas į šį dvilypumą, kodėl mūsų sąmonė, viena vertus, 
yra stebėjimas, kita vertus, — mąstymas? Ar šio dvilypumo daugiau 
nebegalima dedukuoti, suprasti, suvokti? Prie stebėjimo ir mąstymo 
dvilypumo prisideda stebėjimo ir mąstymo formų dvilypumas. Kan- 
tas neatsako į klausimą, kodėl mes turime šitokias, o ne kokias nors 
kitokias stebėjimo formas; Kantas tik konstatuoja faktą, kad mūsų 
stebinti sąmonė susieta su jomis. Nors dvylika kategorijų išvestos iš 
logikos sprendinio formų, bet pastarąsias Kantas paima iš tradicinės 

logikos ir dedukuoja kaip nebūtinas mąstymo formas. Kantas savo 
„transcendentaliniu įrodymo metodu“ nurodė kelią, kuriuo turi eiti 
tokia dedukcija. Jis teigia, kad apskritai stebėjimo formos, katego- 
rijos, principai, kaip „empirinio pažinimo galimybės principai“, yra 
įrodomi, bet pats Kantas, įrodinėdamas, kad pažinimas galimas tik 
šių formų ir sąvokų deka, netoli tenuėjo. Kyla uždavinys iš pažini- 
mo esmės — be grynų faktų pagalbos — kildinti tas sąvokas kaip 
būtinas pažinimo sąlygas. Kanto filosofija yra iš esmės kritika ir 
pretenduoja tokia būti. Kritika yra ribų nustatymas, jų apibrėžimas; 
atsargus ribų nustatymas, aiškus ir tikslus teorinio proto atskyrimas 
nuo praktinio, mokslo — nuo religijos, stebinio — nuo sąvokos, 
vienų kategorinių formų — nuo kitų yra tikrasis jo filosofavimo 
tikslas. Dvasinė filosofo autonomija, pasak Kanto, ir yra tai, kad fi- 
losofas Žino savo pažinimo ribas. Nors Kantas buvo linkęs į sinte- 
ze, į metafiziką, jis pasilieka analizės, kritikos plotmėje. Todėl tuo 
stipresnė buvo juo besirėmusių mąstytojų tendencija į sintezę, į sis- 
temą. Žinoma, ir Kanto „Kritikos“ sudaro sistemą, bet ši sistema yra 
tik koegzistencija — prisiminkime kategorijų lentelę. Dabar ieško- 
ma sistemos, kuri įgalintų logiškai išplėsti progresyvią ir įžvalgią 
atskirų formų ir sąvokų seką. Galiausiai ši loginė vystymosi siste- 
ma turi turėti aukščiausią principą, pradinį tašką. Kantui tokiu pra- 
diniu tašku buvo ir liko patyrimo sąvoka, o juk patyrimas buvo jam 
galiausiai mokslinis empirinis pažinimas pagal fizikos pavyzdį. Da- 
bar bandoma šį pradinį tašką dar pakylėti, juolab kad pats Kantas, 
pranokdamas matematinį gamtos pažinimą, padėjo pagrindą filoso- 
finiam Aš pažinimui, kuris netilpo į gamtotyros formas. Klausimą 
„kaip galimas patyrimas“? keičia bendresnis klausimas: kaip gali- 
mas Žinojimas apskritai, sąmonė apskritai? Ne iš patyrimo esmės, 
bet iš Žinojimo apskritai esmės turi būti dedukuojama jo sąlygų 
grandinė; patyrimo teorija tampa „mokslo teorija“. Čia apibrėžta ne 
vienintelė vėlesnės Kanto filosofijos plėtotės kryptis, bet svarbiau- 
sia ir rezultatyviausia, ją galėtume pavadinti sistemine-logine. Jos 
užuomazgos jau pastebimos KARLO LEONARDO REINHOLDO 
„Naujos Žmogaus sugebėjimo įsivaizduoti teorijos apmatuose“ 
(1789) ir įžvalgaus žydų mąstytojo SOLOMONO MAIMONO 
„Transcendentalinės filosofijos apmatuose“ (1790) bei „Naujos lo- 
gikos apmatuose“ (1794), bet svarbiausia vieta čia tenka Fichte'i. 

Kantas buvo kilęs iš smulkiųjų miestelėnų šeimos, o JOHAN- 
NAS GOTTLIEBAS FICHTE (Johanas Gotlybas Fichtė) — iš pro- 
letarų. Jis gimė 1762 metais Romenau, Aukštutinėje Lužicoje, audė- 
jo šeimoje, jo namai nebuvo visiškai laimingi ir darnüs. Jam išlieka 

būdingas tam tikras engiamųjų klasių pyktis ir aistringumas, o prie- 
varta net abstraktaus mąstymo srityje išdavė valdžios troškimą, ku- 
ris buvo sutaurintas į agresyvų teisingumo siekimą. Nuo pat jaunys- 
tės Fichte'i ypač būdingas polinkis veikti jo dispozicijoje esančiu 
gyvos kalbos žodžiu; beveik visuose jo veikaluose jaučiamos agita- 
cinės— pedagoginės gaidelės. Nepaprastas nuoseklumas ir didžiulė 
mąstymo energija susipina su kritinio įžvalgumo bei atsargumo sto- 
ka, tampančia savikritikos trūkumu. Idėjai jis paaukoja save patį, o 
jo kova už idėją panašį į kovą už valdžią. Atsitiktinai Fichte gavo 
paramą ir galėjo mokytis Pfortos kunigaikščio mokykloje; skurdžiai 
gyvendamas, versdamasis privačiomis pamokomis, jis studijuoja te- 
ologiją, Ziuriche tampa namų mokytoju, po to, grįžęs į Leipcigą, su- 
sipažįsta su Kanto raštais, kurie — ypač Kanto etikos laisvės idė- 
ja — jį giliai sujaudina. Visai Kanto dvasioje parašytas veikalas 
„Bet kokio apreiškimo kritikos apmatai“ sudomina Kantą, ir šis tar- 
pininkauja, kad veikalą išleistų jo nuosavas leidėjas. Veikalas atsi- 
tiktinai išleidžiamas anonimiškai ir palaikomas laukta Kanto religi- 
jos filosofija, todėl, paaiškėjus tikrajai autorystei, Fichte išgarsėja. 
1793 metais pasirodo du aistringi retoriniai traktatai, ginantys pran- 
cūzų revoliuciją („Dėl minties laisvės, kurią Europos valdovai iki 
šiol slopino, grąžinimo“). 1794 metais jis vietoj Reinholdo buvo pa- 
kviestas dėstyti į Jenos universitetą. Šiai jo veiklai galą padarė „gin- 
čas dėl ateizmo“. Fichte's žurnale pasirodęs rektoriaus Forbergo 
straipsnis tikėjimą dievu identifikavo su elgimusi „tarsi“ dievas eg- 
zistuotų, t.y. būtų dorovinė pasaulio tvarka. Nors pats Fichte šiam 
įsitikinimui nepritarė, visgi jis buvo įskųstas Saksonijos kurfiurstui 
kaip „ateistas“; Fichte aistringai gynėsi ir pradėta byla baigėsi jo at- 
sistatydinimu. Tuo metu buvo pasirodę jo „Mokslo teorija“, „Pri- 
gimtinė teisė“ ir „Dorovės mokslas“. 

Anot Fichte's, yra tik dvi galimos filosofavimo kryptys. Viena 
remiasi būtimi, objektu ir susiduria su klausimu, kaip prie šio ob- 
jekto prisijungia subjektas, prie būties — sąmonė, prie objekto — 
žinojimas apie jį. Iš esmės į šį klausimą atsakyti neįmanoma: nie- 
kad negalima paaiškinti, kaip iš grynos objektinės būties — iš „ma- 
terijos“ — pasidaro sąmonė. Antroji kryptis remiasi sąmone ir klau- 
sia, kaip sąmonė — sąmonė apskritai, o ne „mano“ ar kieno nors 
kito sąmonė (jau visuomet esanti objektas) — gali įsivaizduoti ob- 
jektą, objektų pasaulį, šį pasaulį. Kartu objektu besiremianti filoso- 
fija neišvengiamai linksta į mechanicizmą ir determinizmą, laisvos 
asmenybės panaikinimą: tačiau tai, kokia filosofija pasirenkama, ga- 
liausiai priklauso nuo to, koks yra Žmogus. 

Filosofija turi remtis Žinojimu, bet ji pati taipogi yra mokslas, 
t.y. savo Žinias sujungia į sistemą, į priežasties sąsajas. Sistemos 
pradinis taškas turi būti absoliučiai tikras principas. Absoliučiai tik- 
ras gali būti kiekvienas identiškas teiginys — a yra a. Tačiau jis vi- 
sai nėra turinio atžvilgiu besąlygiškas pradinis taškas, jo prielaida 
yra „a“, jis veikiau pasako: jei aš teigiu a, tai aš teigiu a. Iš to iš- 
plaukia, kad kiekvieno mūsų mąstomo sakinio prielaida yra teigi- 
mas, kuriame pirmiausia „Aš“ teigia pats save ir teigia kaip identiš- 
ką sau. Prieš bet kokį teiginio ar objekto mąstymą eina — ne laiko 
atžvilgiu, o logiškai — savęs paties mąstymas arba Aš teigimas. 
Taigi mokslo teorija iš tikrųjų neturi prielaidų, jei išsprendžiamas 
Aš iškeltas uždavinys mąstyti save, ir tai yra ne „faktas“, o „vyks- 
tantis veiksmas“ (Tathandlung): Aš teigia save patį. Vietoj „a yra a“ 
mes galėtume dabar remtis kaip besąlygiškai tikru teiginiu ir „a nėra 
non-a“. Kiekvienas toks „priešpriešinimas“ yra savarankiškas ir ne- 
priklausomas aktas ir, Žinoma, antrasis žingsnis: pirma aš turiu 
mąstyti „a“, o tik po to jį priešpriešinti „non-a“. Tačiau šiam ant- 
rajam Zingsniui kartu su jo laisve priklauso ir būtinumas: aš galiu 
mąstyti objektą tik skirdamas jį nuo kitų; ir „Aš“ gali save teigti tik 
priešpriešindamas save „Ne-aš“. Tačiau jei mes „Aš“ ir „Ne-aš“ 
mąstome kartu, tai iš to kyla trečiasis Žingsnis, trečiasis „vykstantis 
veiksmas“: mes turime juos mąstyti kaip vienas kitą „apribojančius“ 
ir būtent dvigubai, abipusiškai apribojančius: Aš kaip besijaučiantį 
apibrėžtu Ne-aš, Aš kaip veiksmu apibrėžianų Ne-aš. 

Mes čia pirmąkart susipažįstame su „dialektinio metodo“ triada, 
pagal kurią, pasak Fichte's, ir turi plėtotis visas pažinimas: pažinti 
objektą reiškia pirmiausia jį (kaip „realų“) teigti, suvokti („a yra 
a“), tada jį atskirti ir priešpriešinti („a yra ne non-a“), pagaliau a ir 
non-a abipusiškai apriboti aukštesnėje sąvokoje (Fichte's pavyzdys: 
aš pažįstu auksą, atskiriu jį nuo vario ar sidabro, „suvokiu“ jį kaip 
„metalą“, kuris tam tikromis „savybėmis“ atsiskiria nuo vario ar si- 
dabro). Kaip šiuose trijuose vienas po kito einančiuose „tezės“, „an- 
titezės“ ir „sintezės“ aktuose tam tikra seka atsiranda pagrindinės 
kategorijos (realybė, neigimas, riba; substancija, priežastis ir pada- 
rinys, bendrija ir t.t.), yra suprantama. Toliau reikia tik nurodyti, 
kad Fichte apskritai pažinimą aiškina kaip aktų seką, kur kiekvienas 
šių aktų yra laisvas, neprievartinis, bet kartu tiems aktams būdingas 
vidinis nuoseklumas, kuris mums ir leidžia vieną „dedukuoti“ kaip 
kito išdavą, nors antrasis ir „neglūdėtų“ ankstesniame akte („deduk- 
cija“ nėra grynas išskaidymas). Kaip sąmonę į vis didesnę gausą iš- 
plėtojančių šių aktų atitikmuo susidaro pažintas pasaulis, objektų 

pasaulis, kuris iš pradžių mums pasirodo kaip grynai pajaustas, duo- 
tas daiktų pasaulis, po to — kaip stebinių pasaulis (pasaulis, kuriuo 
mes galime vadovautis, sudarydami sekas, tvarkos formas), galiau- 
siai kaip abstrakčiai konstruojamų objektų visuma. Suprasti objek- 
tų pasaulio struktūrą — tai suprasti loginę sąmonės, žinojimo struk- 
tūrą. Galop tarkime, kad Aš iškeltas uždavinys pažinti save patį, 
savo nuosavą esmę ir kad šiame savo esmės suvokime glūdi tikro- 
ji bet kokio pažinimo prasmė: tad bus aišku, kad šis uždavinys tu- 
ri būti sprendžiamas būtent teigiant „Ne-aš“, kad tik tada, kai Aš 
save įsivaizduoja ir pažįsta Ne-aš akivaizdoje, jis supranta save pa- 
tį, o dar tiksliau — kad tik priešingybėje „gamtos“ ir „gamtinio 
priežastingumo“, kurių struktūra nurodyta Aš pažinimo aktais, Aš 
pažįsta tiek savo laisvę ir autonomiją, tiek savo pranašumą prieš 
Ne-aš. Gamtos pažinimas yra savęs pažinimo priemone — tokia pa- 
žinimo prasmė. Tačiau pati savižina nėra galutinis tikslas: laisvėje 
pažindami savo pačių esmę, kaip tik ir suvokiame, kad mes čia esa- 
me ne tam, kad pažintume, bet tam, kad veiktume, kad realizuotu- 
me šią savo esmę. Taip nutiesiamas tiltas iš pažinimo teorijos į do- 
rovės teoriją. Kaip objektų pasaulio pažinimas iš tikrųjų yra savęs 
pažinimas, taip veikla atsižvelgiant į objektų pasaulį savo tikrąja 
prasme yra laisvo apsisprendimo formavimas, autonominės protin- 
gos mano esmės realizacija: „gamta“ ir čia tėra tik priemonė tikslui, 
„pareigos medžiaga“. Kaip Fichte dedukavo pažinimo pakopas, taip 
dabar dedukuoja norėjimo pakopas: Žemiausioje pakopoje yra geis- 
mas, kuris daiktuose mato tik poreikių patenkinimo priemonę, o 
tikslas čia yra „laimė“; šioje pakopoje Žmogus dar nėra tikrasis Aš 
ir iš tiesų laisva esybė, o kaip ir gyvulys priklauso nuo savo aplin- 
kos atsitiktinumo bei jį veikiančių dirgiklių. Aukštesnėje pakopoje 
yra Žmogus, kuriame valdžios, galios troškimas perauga gryną ma- 
lonumų troškimą, vienas savęs teigimo ir savęs realizavimo tikslas 
įgalina Žmogų aukoti šiam tikslui laimę bei malonumą. Tačiau aukš- 
čČiausia pakopa pasiekiama tik tada, kai šį aklą galios troškimą, in- 
divido savivalę, Žmogaus mano asmenyje laisvės, autonomijos troš- 
kimą nustelbia protinga valia, kuri savanoriškai apriboja malonumų 
ir galios siekimą savo artimo teisės naudai. Tik pagarba kitam da- 
ro mane laisva asmenybe, todėl galiausiai ir laisva asmenybė gali 
būti tik visuomenėje, o ne kaip izoliuotas individas, kokiu Žmogų 
laikė XVIII amžiaus filosofai, tarp jų Rousseau. 

Kartais Žmogus savo laisve nedorovingai pasinaudoja tam, kad 
nuslopintų kito laisvę, todėl turi būti suteikta teisė ir valstybės prie- 
vartai, kuri sukurtų galimybę išsiskleisti kiekvieno individo laisvai 

asmenybei. Valstybė turi kiekvienam garantuoti gyvybės apsaugą ir 
disponavimą savo kūnu bei nuosavybe, pagaliau turi būti užtikrin- 
ta teisė į darbą, kuris leistų Žmogui įsigyti tai, kas būtina jo gyve- 
nimui ir laisvei. Valstybė turi žiūrėti, kad nebūtų vargstančiųjų ir 
dykaduonių, o tam reikia kiek galima apriboti verslo laisvę, laisvą 
prekybą, laisvo kilnojimosi teisę. Vietoj liberalizmo iškyla socialis- 
tinis valstybės idealas. Tačiau Fichte's valstybė nėra komunistinė, 
vėliau jis teigia griežtai izoliuotą atskirą valstybę, „uždaros preky- 
bos valstybę“ (1800): pagal galimybes iš savęs gyvenančios valsty- 
bės prekyba su užsieniu turi būti monopolizuota tam, kad santykiai 
su užsieniu nesukeltų grėsmės sukurtai ekonominei pusiausvyrai. 
Kiekvienas individas kaip nors tarnauja visuomeninei visumai, vyk- 
do jos funkciją: tai pasakytina ir apie mokslininką, filosofą, kuris 
turi būti „visuomenės sąžinė“ („Mokslininko paskirtis“, 1794). 
Pasitraukęs iš Jenos, Fichte išvyko į Berlyną. Ten jį šiltai priėmė 
romantikų ratelis, kurio dvasinė atmosfera turėjo jam įtakos. Be to, 
dar reika paminėti politinių santykių ir įspūdžių kaitą: jaunystėje jis 
buvo aistringas prancūzų revoliucijos gynėjas, o prancūzams okupa- 
vaus Vokietiją, atsiduoda nacionalinei idėjai ir nacionaliniam atgi- 
mimui. 1804/05 metais Berlyne jis skaito paskaitas „Apie pagrin- 
dinius dabartinės epochos bruožus“, o 1807/08 metais — ne be 
pavojaus savo asmeniui — „Kalbas į vokiečių tautą“. Jis buvo pa- 
kviestas profesoriauti į naujai įkurtą Berlyno universitetą ir paskir- 
tas jo pirmuoju rektoriumi. Fichte mirė 1814 metų sausio 29 dieną. 
Antrajame Fichte's gyvenimo periode akivaizdžiai pasikeičia jo 
filosofinės pažiūros: visos sistemos pradiniu tašku tampa nebe „Aš“, 
o „absoliutas“, „esantis per save patį“, kurio du momentai yra „bū- 
tis“ ir „laisvė“. Vėliau grynai etinį sistemos pagrindimą nustelbia 
religinės mintys ir posakiai, galiausiai vietoj ankstesniojo kosmopo- 
litizmo prasideda ryžtingas nacionalizmas. Tačiau esama gijų, per- 
keliančių iš pirmojo periodo į antrąjį. Kai dėl pirmo dalyko, tai jau 
„Aš“, kuriuo rėmėsi mokslo teorija, nebuvo individo Aš, o Aš vie- 
no, identiško proto, kuriame empirinis pavienio asmens Aš, kalbant 
Platono žodžiais, tarsi dalyvauja, su kuriuo mes esame viena, kada 
ir kiek mes mąstome ir veikiame iš tiesų visuotinai, vadinasi, teisin- 
gai ir dorai. Ir „absoliutas“, kuriuo dabar remiasi Fichte, yra ne ne- 
sąmoninga ir būtinai veikianti Spinozos „substancija“, jis apibrėžia- 
mas kaip „absoliutus žinojimas“, kaip absoliutus protas; tik šiame 
absoliute aiškesni dieviškos būties bruožai. Fichte identifikuoja jį su 
Naujojo Testamento, Jono evangelijos, į kurią jis tada buvo labai 
įsigilinęs, „Logu“. Vis dėlto ši dievybė kalba mumyse, o ne už mū- 

sų, mes neklausome jos taip, kaip tarnas klauso pono, o siekiame 
visiškos vienoves su ja, tik ta vienovė pasiekiama ne per emocinę 
ekstazę, bet teisingu ir doru gyvenimu. „Palaimingas gyvenimas“, 
kurio nori „pamokyti“ Fichte 1806 metų traktate, laukia mūsų ne po 
mirties, bet šiame gyvenime — kaip amžinybė žemiškame pasauly- 
je, jei mes nusimesime empirinę tariamą ir atskirą egzistenciją ir gy- 
vensime visai pagal dieviškumą mumyse. 

Galiausiai dorovės dėsnis jau nebereikalauja kaip Kanto teorijoje 
šaltos pagarbos kito teisei, bet reikalauja pozityvios, pasiaukojan- 
čios meilės ir pagalbos. Kartu ši meilė sukuria būtent konkrečias 
bendrijas, šeimą, naciją, nacionalinę valstybę. Čia aiškiai prisideda 
ir posūkis į nacionalizmą, nuo kurio, beje, vis dar statomi tiltai į 
žmonijos idėją. 

Prie to prisijungianti istorijos filosofija yra iš esmės pagrįsta 
morališkai: istorinio vystymosi prasmė — pasiekti būklę, kurioje 
žmonija imtų tvarkytis „laisvai pagal protą“. Pradžioje viešpatavo 
„natūrali nekaltybė“, „natūralus proto instinktas“, jį praradus prasi- 
deda nuodėmė iki pat „visiško nuodėmingumo laikmečio“ — dabar- 
ties. Taigi turi ateiti pasitaisymas, pakilimo laikmetis, kol galiausiai 
žmogus sąmoningai ir valios pastangomis taps toks, koks jis iš pra- 
džių buvo nesąmoningai, natūralios nekaltybės būklėje. Aštrūs prie- 
kaištai dabarties dvasiai ir nuodėmei, kvietimas atgailauti ir taisy- 
tis siejasi su metafizine istorijos filosofijos idėja, jog Žmogaus 
kelias į galutinį savo dorovinį tikslą būtinai eina per nuodėmę. 

„Kalbose į vokiečių tautą“ Fichte tęsia moralizuojančią „Dabar- 
tinio amžiaus pagrindinių bruožų“ istorijos metafiziką, dar labiau 
susiedamas ją su dabartimi. Vidinis dorovinis ypač valdančiųjų, 
aukštesniųjų sluoksnių nuosmūkis sąlygojo nacionalinę katastrofą, 
išorinės laisvės praradimą. Ar gali vokiečių tauta vėl pakilti? Atsa- 
kymas būdingas Fichte'i: „tu gali, nes tu privalai“; tai keista prie- 
vartinė konstrukcija, sujungianti Žmonijos idėją su nacionaline 
idėja: Žmonijos likimas priklauso nuo vokiečių tautos likimo, o pas- 
taroji vienintelė naujojoje istorijoje įkūnija tikrąjį kūrybinį sava- 
veiksmiškumą, taigi veržimąsi į galutinį dorovinį tikslą, į tobulą 
laisvę ir proto viešpatiją. Šio pakilimo priemonė yra jaunimo auk- 
lėjimas, pagarbos asmenybei, drąsos, socialinės bendrijos ugdymas, 
o ne išmoningą mokėjimą gyventi teigiantis luominis auklėjimas. 

Vėlyvojo periodo Fichte's filosofijoje jau buvo matyti romantiz- 
mo įtaka, o antrojo didžiojo „vokiečių idealizmo“ atstovo mąstymas 
jau visai jo dvasios: SCHELLINGAS (Šelingas) yra romantizmo fi- 
losofas. Trys požymiai rodo posūkį nuo Fichte's (ir Kanto) į roman- 

tizmą. Pirmiausia moralistinį požiūrį į pasaulį pakeičia estetizuojan- 
tis požiūris. Schellingas, sekdamas Fichte, dedukuoja Žmogaus są- 
monės pakopas („Transcendentalinio idealizmo sistema“, 1800). Ta- 
čiau jų viršūnė jau nėra proto apibrėžiama laisva veikla, o meninė 
kūryba: joje dingsta praraja tarp „gamtos“ ir „laisvės“, nesąmonin- 
go organinio kūrybingumo, kurį mes matome gamtoje, ir sąmonin- 
gos veiklos; gamtos kūrybinis instinktas sutaurinamas menininko as- 
menyje, menininkas yra sąmoninga norinti dvasia ir kartu įsišaknijęs 
į gamtą. Todėl, antra, čia išryškėja iš esmės pakitusi nuostata gam- 
tos atžvilgiu: ji jau nebėra tik „priemonė“, „pareigos medžiaga“, Aš 
nesuvoktas savęs pažinimo tikslas, kaip savos esmės priešingybė 
„Ne-aš“, bet tai, kas egzistuoja savarankiškai; Žinoma, tai ne negy- 
va materija, o savo esme analogiška „Aš“: nesąmoninga dvasia, ne- 
sąmoningai kurianti inteligencija. Taip „subjektyvusis“ idealizmas 
virsta „objektyviuoju“, „tapatybės filosofija“: gamtoje veikia ta pati 
kurianti jėga, kuri Žmoguje tampa pačia savimi, sąmone. Galų gale 
tai, ką filosofija išreiškia abstrakčia forma, mitai ir religija seniai 
nuspėjo vaizdais ir simboliais; juk ir visas Žmonijos mąstymas, kal- 
bėjimas, tikėjimas iš esmės yra taip pat nesąmoningas filosofavimas, 
kaip ir gamtos veikimas yra nesąmoningo proto kūrimas. 

WILHELMAS JOSEPHAS SCHELLINGAS (Vilhelmas Jozefas 
Selingas), per ilgą gyvenimą (1775-1854) nuolat keitęs ir plėtojęs 
savo teoriją bei požiūrį, iškyla kaip nepaprastai gabus, anksti su- 
brendęs, gyvas protas, puikus rašytojas. Paprastai išskiriami jo kū- 
rybos „periodai“ (natūrfilosofija, transcendentalinė, tapatybės, 
laisvės filosofija, mistinė vėlyvojo periodo filosofija) ir jiems pa- 
skirstomi kūriniai, tačiau tarp jų vėlgi matyti įvairūs perėjimai ir jų 
ryšiai. Kartu su savo draugais Hölderlinu ir Hegeliu, iš kurių jis, 
nors jauniausias, bet lyderis, studijavo Tiubingeno universitete, iš 
pradžių buvo atsidėjęs teologijos, filologijos, mitologijos studijoms. 
Vėliau, kaip rodo pirmieji jo darbai („Apie Aš, kaip filosofijos prin- 
cipą, arba apie besąlygiškumą Žmogaus Zinojime“, 1795), kuriais jis, 
būdamas 22 metų, pelno Jenos universiteto profesoriaus vardą, jis 
tampa aistringu Fichte's filosofijos šalininku. O Leipcige jis uoliai 
gilinasi į gamtamokslį — mediciną, fiziką, matematiką, ir šios stu- 
dijos suteikia jo filosofavimui savitą atspalvį bei kryptį. 1797 me- 
tais pasirodo „Gamtos filosofijos idėjos“, 1798/1799 metais — „Pir- 
masis natūrfilosofijos sistemos projektas“. Kartu Jenoje jis tampa 
brolių Schlegelių būrelio nariu, o viena garsiausių romantikų būre- 
lio moterų — Karolina Schlegel — tampa jo Žmona. 


VII. XIX IR XX AMŽIŲ FILOSOFIJA 225 


„Natūrfilosofija“ yra „spekuliatyvioji fizika“, ji siekia pažinti 
gamtą iš jos galutinių priežasčių, taigi a priori. Tačiau tai nereiškia 
„nepriklausomai nuo patyrimo“, kurio rezultatus Schellingas pripa- 
Zjsta: jis stropiai sekė ir savo meto empirinio mokslo būklę. Aprio- 
rinė gamtos konstrukcija yra veikiau gamtos aprašymas, paremtas 
jos tikrosios kilmės hipoteze, dinaminio proceso, vidinio judintojo 
ir jėgų sąveikos, iš kurios atsiranda tie gamtos fenomenai ir kuriuos 
empirija tik aprašo, nuvokimu. Empirinė fizika mums pateikia tik 
daiktiškai sustingusią gamtą, gamtą kaip objektą, o natūrfilosofija 
— kaip veiklų subjektą, kaip gyvą tapsmo srovę, kai gamtos daik- 
tai yra tik šio tapsmo produktai. Tačiau gamtos tapsmą, joje vei- 
kiančių jėgų veiksmus Schellingas mėgina suprasti, perkeldamas į 
gamtą Fichte's mokslo teorijos metodą, jos „Aš“ aktų dedukciją; 
taip gamta pati tampa nesąmoningai kuriančių subjektu, Aš analogu. 
Tačiau kartu šitaip panaikinamas Aš iškėlimas aukščiau gamtos: vie- 
na ir ta pati veikli esybė, Absoliutas, veikia tiek daiktuose ir gyvuo- 
se organizmuose, tiek ir sąmonės sferoje bei idealybės pasaulyje. 

Gamta, mąstoma kaip subjektas, yra grynoji „veikla“, o ne su- 
stingusi (spinoziška) substancija: Schellingui gamtinės tikrovės pir- 
mavaizdis yra organinis gyvenimas, o ne anorganinis „daiktas“. 
Būtent todėl Schellingas nėra ir-„vitalistas“, t.y. jam nepriimtina 
ypatingos „gyvybinės jėgos“, veikiančios organizme, prielaida. Pa- 
gal savo giliausią esmę viskas yra organiška, „anorganinis“ yra tik 
negyvas gyvenimas: Newtono principais besiremiančiai Kanto kos- 
mogonijai Schellingas priešpriešina tokį planetų sistemos atsiradimo 
modelį, pagal kurį pirminė masė pakaitomis, su pertrūkiais plėsda- 
masi ar traukdamasi (išstumdama) kaip kvėpuojanti, gyva esybė for- 
muojasi į sistemos kosmosą; degimo procesai vyksta ne gyvame kü- 
ne, kaip mes jau juos žinome ir neorganinėje gamtoje; bet koks 
cheminis procesas gamtoje yra oksidacijos procesas (kurios prigimtį 
kaip tik tada atskleidė Priestley’s ir Lavoisier), įtampos tarp degaus 
kūno ir supančio deguonies išlyginimas, taigi gyvo kūno kvėpavimo 
analogas. 

Gamta yra begalinė veikla, veikli jėga. Tačiau tam, kad iš šios 
veiklos atsirastų laikas, trukmė, riboti, pastovūs objektai, ją turi 
stabdyti priešinga tendencija. Tačiau gamta yra vienovė, todėl ta 
tendencija gali kilti tik iš jos pačios, t.y. suskilus pradiniam gamtos 
kūrybingumui. Taip Schellingas įveda kitą pagrindinį gamtos anali- 
zės principą: poliškumo idėją. Visoje gamtoje viešpatauja priešingų 
jėgų dualizmas, kiekvienas daiktas atsiranda iš tokių jėgų įtampos, 
sąveikos, pusiausvyros. Kiekvienas kūnas yra magnetinis, ir jo ilgio 

dimensijos rodo šiaurės ir pietų polių priešingybę, be to, kiekvienas 
kūnas yra elektrinis, jo paviršiuje susidaro teigiamų ir neigiamų 
elektros krūvių įtampa, kaip trijų matmenų kūnas jis chemiškai gi- 
miningas ar priešingas jį supančiam deguoniui. Kartu šie trys daly- 
kai — magnetiniai poliai ir jų pusiausvyra, elektros krūvių išsilygi- 
nimas, šarmų ir rūgščių junginiai — nėra nesusiję, nėra vienas greta 
kito, o yra vieno dinaminio gamtos proceso pakopos. Šis procesas 
išsiskiria į poliarines priešybes, kurios susijungia aukštesnėje plot- 
mėje, taigi vyksta dialektiškai, kaip ir Fichte's pažįstančiojo ir no- 
rinčiojo Aš išsiskleidimo procesas. Drauge dialektinis pažinimo 
metodas iš esinės tampa dialektiniu gamtos vyksmu, dialektiškai 
struktūruota būtimi. 

Schellingas šį procesą paseka iki pat gyvosios gamtos (siaurąja 
prasme). Jo dėstymo pagrindą sudaro „jautrumo“, „jaudrumo“ ir iš 
šių abiejų išplaukiančios organinio „formavimosi poreikio“ (t.y. or- 
ganizmo sugebėjimo reprodukuoti save maitinantis, atsinaujinant, 
dauginantis) sąvokos, kurios anuomet buvo atsiradę būtent kaip or- 
ganiškumo esmę nusakančios sąvokos. Jos leidžia Schellingui pačią 
gyvybę bei jos išlikimą vaizduoti kaip viena kitai priešingų organiz- 
mo ir aplinkos jėgų išlyginimą: „gyvybė“ yra sutrikdyta ir vis atsta- 
toma organizmo ir aplinkos pusiausvyra; aplinkos dirgikliai ir orga- 
nizmo reakcija į juos sąlygoja gyvos būtybės savisaugą ir savęs 
reprodukavimą: žemesnėje cheminio proceso pakopoje tokios pu- 
siausvyros atstatymas yra oksidacija, o aukštesnėje pakopoje — vėl- 
gi — „sąmonė“ pasirodo kaip subjekto ir objekto, Aš ir Ne-aš an- 
tagonizmo, poliariškumo išlyginimas. Klausimas apie tai, kaip 
gamta pradeda gimdyti sąmonę, Fichte'i atrodė blogai iškeltas, ne- 
įmanomas klausimas, o Schellingo natūrfilosofija siekia atsakyti 
kaip tik į šitą klausimą, tiesa, tokiu būdu, kad gamta jam tampa ne- 
sąmoninga inteligencija, o esminė sąmonei Aš ir Ne-aš, subjekto ir 
objekto priešprieša atrandama kaip santykis, analogiškai egzistuo- 
jantis ir gamtos priešingybėse. Galiausiai paskutinis žingsnis: Aš ir 
Ne-aš, dvasioje ir materijoje mums pasirodo giliausia jėgų prieš- 
prieša, bet būtent šiai priešpriešai Schellingas randa analogą jau vi- 
soje gamtoje veikiančioje sunkumo ir šviesos priešpriešoje; šie abu 
dalykai, vienodai kildami iš saulės, patvirtina ir materialių bei ima- 
terialių pasaulio jėgų pirminę vienybę. Galime prisiminti, kaip Au- 
gustino, Bonaventura’os, Kuziečio ir kt. filosofijos linko pasaulį 
padalinti į sferas ir parodyti tarp tų sferų esančius atitikmenis, ek- 
vivalentus; šis ieškojimas ir aprašymas galiausiai tampa metodu. 
Šiam metodui nuolat kyla pavojus rasti analogijas bet kokia kaina 

ir iškelti neaiškius panašumus moksliškai konstatuotai „tapatybei“. 
Schellingas taip pat eina šiuo keliu, tik jis viena kitą atitinkančias 
pakopas įsakmiai laiko vieno jas pripildančio visatos gyvenimo pa- 
kopomis, o jų savitarpio atitikimas yra įrodymas, kad visa ko pa- 
grindą sudaro jėgos vienovė. 

Filosofija turi remtis gamta, tapti natūrfilosofija, parodančia, 
kaip iš gamtos iškyla sąmonė. Tačiau, kita vertus, ji, kaip trans- 
cendentalinė filosofija, turi remtis subjektu ir parodyti, kaip, kokių 
aktų nuoseklumo dėka pasiekiamas „gamtos“ vaizdinys. Paralelinėje 
„Transcendentalinėje filosofijoje“ Schellingas pirmiausia pateikia iš 
esmės tą pačią sąmonės raidos sampratą kaip ir Fichte — iki pat in- 
divido laisvės sąmonės. Tačiau galiausiai aukščiau teorinio ir prak- 
tinio elgesio dar iškyla menininko kūrybinė veikla, kurioje, kaip 
aukščiausioje sintezėje, pranyksta praraja tarp gamtos ir dvasios: 
gamta kuria kaip menininkas, pastarasis — kaip gamta, abu kuria 
individualybę, individualybėje, — bendrybę, tik ne kaip abstrakčią 
sąvoką, bet kaip (platonišką) idėją. 

1803 metais Schellingas tapo profesoriumi Viurcburge, vėliau 
Maksimiljano II laikais, jis užėmė Miuncheno Akademijos preziden- 
to postą. Tuo metu pastebimai silpnėja intensyvi jo jaunystės lite- 
ratūrinė veikla, kol galiausiai beveik visai išsenka. Vis labiau ir la- 
biau jo mąstymas linksta į pagrindinius metafizikos klausimus — 
apie pasaulio kilmės iš Dievo galutinį pagrindą ir kartu apie teodi- 
cėjos problemas, blogio kilmę, t.y. suka spekuliatyvia gnostine 
kryptimi. Didelę įtaką jam turi Jacobo Boehme's darbai, į kuriuos 
atkreipti dėmesį paskatino jį Miunchene katalikų filosofas Franzas 
Xaveras Baaderis (Francas Ksaveras Baderis). Negatyvųjį absoliuto 
kaip grynos vienovės, kaip objekto ir subjekto „indiferencijos“ api- 
brėžimą pakeičia Dievo asmenybės akcentavimas. Bet Dievas nėra 
grynoji dvasia, grynasis protas, jame glūdi ir iracionalusis momen- 
tas, tamsusis instinktas ar valia, lemiantys savisusvetimėjimą ir ta- 
pimą pasauliu, o žmoguje jie pasireiškia kaip pasipriešinimas Die- 
vui, kaip išdidumas, kaip „blogis“. Tačiau istorija, atskiri „žmonijos 
amžiai“ (Schellingas planavo veikalą, priešingą Fichte's „Pagrindi- 
niams dabartinio laikmečio bruožams“), per nuodėmę veda žmogų į 
Dievą, o galų gale ir Dievą — atgal į save patį ir panaikina jo su- 
sidvejinimą. 

Sprendžiant teodicėjos problemą, visur iškyla tipiška Šviečiamo- 
jo ir XIX amžiaus pradžios filosofijos priešprieša. Principinė Švie- 
timo ir Leibnizo pozicija yra sokratiška: iš esmės „blogio“ nėra, jis 
gali būti suvokiamas negatyviai, kaip netobulo gėrio trūkumas, ne- 

tobulumas. O romantizmui — kaip ir krikščionybei — „blogis“ yra 
perdėm realus (realus kaip „antitezė“, negatyvumas, kuris, priešin- 
gai Švietimo racionalizmui, negali būti painiojamas su grynu neigi- 
mu; minus a nėra non-a), tai gėrio priešingybė, Dievo tolis. Taigi 
teodicėja, teisinanti blogį, grindžiama tuo, kad kelias į Dievą eina 
per Dievo ilgesį, Dievo tolį, nuodėmę, kelias į vienybę — per su- 
sidvejinimą, „Aš“ suprantamas pažįstant Ne-aš (Fichte), o kelias į 
dvasią tiesiamas per gamtą. 

Nuo šios pozicijos jau buvo nebetoli ir iki tikrosios Schellingo 
vėlyvosios filosofijos, kurioje jis grįžta prie vienos savo ankstyvo- 
sios jaunystės idėjos: prie „mitologijos ir apreiškimo filosofijos“, 
t.y. mėginimo iš visų tautų ir laikų religinių mitų išaiškinti misti- 
nį-religinį pasaulio pažinimą, o mito istoriją, kurios viršūnė yra ap- 
reikštos krikščioniškosios misterijos, vaizduoti kaip Žmonijos kelią 
į galutinių dalykų pažinimą. Tačiau pats Schellingas šios savo „po- 
zityviosios“ filosofijos nepaskelbė. Kai jis išdėstė ją 1841 metais, 
Friedricho Wilhelmo IV, „romantiko soste“, pakviestas į Berlyną 
tam, kad sudarytų atsvarą hegelininkų racionalizmui, Schellingas ne- 
sulaikė rezonanso — tai buvo tas pats metas, kuriame savo vaisius 
davė iš Hegelio mokyklos kilusi D.F. Strausso ir Bauerio radikali is- 
torinė Biblijos kritika. 

Jaunesnysis Schellingas yra įtakingiausias ir produktyviausias, 
bet ne vienintelis natūrfilosofinių ir istoriniy-filosofiniy romantiz- 
mo siekių atstovas. Ir FRIEDRICHO SCHLEGELIO (Frydricho Šlė- 
gelio) kūryboje mes regime bandymą sujungti transcendentalinę ir 
natūrfilosofiją, Fichte’s absoliutyjj Aš ir Spinozos visatinę substan- 
ciją, pasaulį suprasti kaip dialektinį tapsmo procesą, kuriame bega- 
linė būtis grįžta į save per baigtinę Žmogaus sąmonę. Ir Schlegelio, 
ir Schellingo kūryboje etinis Fichte’s pasaulėvaizdis virsta estetiniu, 
gamta, objektyvusis pasaulis iš prievolės būti žaliava bei technikos 
instrumentu virsta transcendentine begalybe, su kuria mes susiejame 
savo troškimus, o mechanistinę pasaulio sampratą pakeičia organi- 
nė. Kurianti gamta tampa organizmu ir menininku pagal jau Kanto 
sprendimo galios kritikoje numatytus estetiškumo ir organiškumo 
saitus. Organiniame pasaulėvaizdyje, taip pat Žmogaus centrinėje 
padėtyje, kurią jis užima pasaulio evoliucijoje iš Dievo į Dievą, 
slypi įdėjos, kurios jungia romantizmo ir Renesanso mąstytojus, o 
jie sudaro bendrą priešpriešą Švietimui, apskritai XVII ir XVIII am- 
žiaus filosofijai. Schellingo paveiktas zoologas ir natūrfilosofas LO- 
RENZAS OKENAS (Lorencas Okenas, 1779-1851) žmogaus 
embrioninį vystymąsi palygina su žemesniojo gyvūnų pasaulio for- 


VII. XIX IR XX AMŽIŲ FILOSOFIJA 229 


momis, tačiau jis tai daro ne tam, kad kaip Haeckelis (Hekelis) sa- 
vo „pagrindiniame biogenetiniame dėsnyje“ ontogenezę vaizduotų 
kaip filogenezės, rūšių vystymosi pakartojimą, bet tam, kad įrody- 
tų Žmogaus centrinę vietą: gyvūnų pasaulis jam yra išskaidytas 
žmogus, tas pasaulis — tai suskaidymas į atskiras formas to, kas 
žmogaus atveju susieta į visumą. Gydytojas CARLAS GUSTAVAS 
CARAS (Karlas Gustavas Karas, 1789-1869), galimas daiktas, za- 
li būti laikomas žymiausiu romantiškosios psichologijos atstovu 
(„Psyche“, 1846, „Apie žmogiškojo pavidalo simboliką“, 1853). 
Priešingai negu Descartes'as, tapatinęs sielą ir sąmonę (tai atitiko 
mechaninę fizinių gyvybės formų interpretaciją), jis sugrįžta prie 
antikinės ir viduramžiškos sielos, kaip gyvybės principo, interpreta- 
cijos, akcentuoja nesąmoningumo reikšmę ir būtinybę sielos vyks- 
mui, nurodo į visoje organinėje ir gamtoje apskritai esančią „at- 
siminimo“ (praeities pasikartojimas) ir numatymo (aktyvus 
teleologinis išankstinis prisitaikymas) analogiją ir siekia gyvo kūno 
pavidalą bei formą suprasti kaip sąmoningo ir nesąmoningo sieliš- 
kumo išraišką (fiziognominė psichologija). Griežtai stodamas prieš 
liberalinį valstybės ir ekonomikos idealą, ADAMAS MÜLLERIS 
(Adamas Miuleris, 1779-1829) „organinę“ un pritaiko valsty- 
bei ir visuomenei. 

Jau buvo atkreiptas dėmesys į katalikų teosofą FRANZĄ XAVE- 
RĄ BAADERĮ (1765-1841), kuris dvasiškai buvo artimas vėlyva- 
jam Schellingui, bet kuris kartu nuo pat pradžios buvo įleidęs šak- 
nis į katalikišką krikščionybę. Svarbiausias jo darbas — teisės ir 
valstybės („socialumo“) filosofija. Joje jis „ateistinei“, taip pat na- 
cionalistinei jėgos valstybei (kokia galiausiai pasibaigia Fichte's ir 
Hegelio valstybės teorijos) priešpriešina krikščioniškąją valstybę, 
kuri vienintelė neskatina tautų, klasių ir individų kivirčų, kovos, bet 
sąlygoja tikrą solidarumą. 

Vėlyvoji Schellingo filosofija, jos saitai su Baaderiu atitiko ka- 
talikiškuosius romantizmo polinkius. Kita vertus, iš romantikų rato 
iškyla didžiausias po Melanchtono* protestantų bažnyčios dogmati- 
kas FRIEDRICHAS DANIELIS SCHLEIERMACHERIS (Frydrichas 
Danielis Šlėjermacheris). Jis gimė 1768 metais, buvo Barby brolijos 
auklėtinis, bet šios brolijos siauras ir formalus pamaldumas jį atstū- 
mė. Baigęs Halės universitetą 1796, jis Charitė (Šaritė, pranc. arti- 
mo meilės) pamokslininkas Berlyne, kur atsiranda žinomas jo jau- 


* Pilypas Melanchtonas (1497-1560) — vokiečių humanistas, teologas, reforma- 
cijos veikėjas (vertėjo pastaba). 

nystes veikalas „Kalbos apie religiją išsilavinusiems jos niekinto- 
jams“ (1799). 1810 metais jis tampa naujai įsteigto Berlyno univer- 
siteto teologijos profesoriumi; Berlyne jis taip pat yra ir Trejybės 
bažnyčios pamokslininkas. Paskutiniaisiais metais pasirodo jo pla- 
tūs teologiniai raštai („Krikščioniškasis tikėjimas“, 1822). Schleier- 
macheris mirė 1834 metais. 

Schleiermacheris gilinosi į religijos problemą. Jis kreipiasi į iš- 
silavinusius religijos niekintojus, ir apskritai jo mąstymas stipriai 
orientuotas į išsilavinusiųjų dvasinius poreikius: religija yra esmi- 
nė kultūros dalis, netgi jos viršūnė. Tiksliau, Schleiermacheris pir- 
miausia nori parodyti, kad religija — tai kažkas savita ir savaran- 
kiška, jos negalima ištirpdyti nei moksle (metafizikoje), nelaikyti 
moralės priedėliu. Jos šaknys glūdi jausme, jos tikrasis turinys yra 
žmogaus santykis su Dievu, t.y. su begalybe. „Visiškos priklauso- 
mybės“ jutime mes išgyvename savo santykį su Dievu; šis jausmas 
ir jo nuspalvintas pasaulio išgyvenimas yra bet kokio pamaldumo 
centras. Religinės dogmos yra tik emocinio išgyvenimo refleksijos 
išraiška. Jos yra religingumo interpretacija, o ne pati religija; 
Schleiermacheris nueina taip toli, kad jis tikėjimo asmeniniu Dievu 
ir asmeniniu nemirtingumu net nelaiko esmine religijos sudedamą- 
ja dalimi. Emociškai santykiaudami su begalybe, mes įgyjame am- 
žinybę laikiname gyvenime, ir tada mums nereikia, taip sakant, jo- 
kio nemirtingumo po mirties. Religinis gyvenimas traukia Žmones į 
išsisakymą ir bendriją, į išraišką ir sąjungą, į bažnyčios kūrimą; kita 
vertus, tas gyvenimas skatina religijos individualizaciją: apibrėžtų, 
asmeninių, religinių formų, pozityvių religijų atsiradimą. Tokia at- 
skiroji religija atsiranda, kai viskas joje remiasi vienintele pažiūra 
į universumą, ji yra, kaip ir visa, kas individualu ir atskira, vienpu- 
sė, jai reikia kitų individualybių, kitų religijų papildymo, bet užtat 
ji turi nepakeičiamą individualumo bei paskirumo pranašumą. Mat 
šis individualumas yra tikras asmeninis gyvenimas, o pastarąjį, pa- 
lyginti su Kanto pareigos morale, labiausiai vertina tiek Schleierma- 
cheris, tiek romantizmo etika apskritai. 

Pažinimo teorijoje („Dialektika“, išleista iš palikimo) Schleier- 
macheris eina tuo pačiu keliu, kuriuo jau ėjo ir vėlyvasis Fichte bei 
Schellingas: nuo Kanto „idealizmo“ prie „realiojo idealizmo“ — ka- 
tegorijos yra ir dedukuojamos intelekto funkcijos, ir būties formos; 
nuo „duoto“ turinio ir iš subjekto kylančios „formos“ atskyrimo — 
prie jų abiejų vienybės, kuri yra vaizdžiai suvokiama ir abstrakčiai 
mąstoma. 

Po „kritikos“, sistemiškai sutvarkytos koegzistencijos, rūpestin- 
gai atskirtų sferų — tikėjimo ir žinojimo, stebėjimo ir mąstymo, 

formos ir turinio, būties ir privalėjimo, objektyvaus apibrėžtumo ir 
subjektyvaus bei reguliatyvaus apsvarstymo — pokantinės filosofi- 
jos siekiai nukrypsta į „sistemą“, kartu ji nori ir sutaikyti tas „prieš- 
priešas“, prie kurių sustojo Kanto „transcendentalinė filosofija“. Ta- 
čiau tokios priešpriešos yra ir tarp „idealizmo“ bei „realizmo“, 
galiausiai — tarp teizmo bei panteizmo. Pastaruoju atžvilgiu dar rei- 
kia paminėti KARLO CHRISTIANO FRIEDRICHO KRAUSE’S 
(Karlo Kristijano Frydricho Krauzės, 1781-1832) filosofiją; Krause 
nukalė populiarią panenteizmo sąvoką: Dievas ir pasaulis nėra iden- 
tiški, pasaulis egzistuoja Dieve, kuris, kaip asmenybė, jį pranoksta. 
Visą šią raidą užbaigia Hegelio filosofija, bent jau tuo požiūriu, 
kad ji yra uždariausia, metodiškai darniausia ir turiningiausia siste- 
ma. Kartu Hegelio sistema yra pokantinio racionalizmo viršūnė. 
„Sąvoka“ jam yra adekvati pažinimo forma, bet kokia intuicija (pa- 
čiam Hegeliui buvo nepaprastai būdingas intuityvus pažinimas, ypač 
istorinių ryšių) pajungiama tiesiai, tiesiog monotoniškai vykstančiai 
sąvokų dedukcijai. Iracionalumo esama tik irelevantiškumo — atsi- 
tiktinumo, atskirumo pasaulyje, gamtos sferoje, ten, kur „esmė“ iš- 
siskaido: į individualių ir atsitiktinių „egzempliorių“ įvairovę, ne 
kaip „viršprotiškumas“, sudarantis galutinį daiktų pagrindą Absoliu- 
te, kaip manė vėlyvasis Schellingas (ir vėliau Schopenhaueris). 
GEORGAS WILHELMAS FRIEDRICHAS HEGELIS (Georgas 
Vilhelmas Frydrichas Hegelis) gimė 1770 metais Štutgarte, kartu su 
Hölderlinu ir Schellingu mokėsi Tiubingeno universitete, po to tam- 
pa namų mokytoju Berne ir Frankfurte prie Maino; jau tuo metu jis 
domisi valstybės, istorijos ir religijos filosofijos problemomis. 1801 
metais Jenoje jis apgina daktaro disertaciją, kurioje tam tikra pras- 
me seka jaunesniuoju Schellingu. Pastarojo anksti subrendusi, lanks- 
ti, meniška natūra buvo savotiška priešprieša lėtam, bet atkakliai be- 
siskverbiančiam Hegelio mąstymui. Savarankiška pozicija išryškėja 
1806 metais mūšio prie Jenos dienomis užbaigtame pirmajame pa- 
grindiniame kūrinyje „Dvasios fenomenologija“. Knygoje aptariama 
ta pati problema, kurią Fichte kėlė mokslo ir dorovės teorijoje, o 
Schellingas — „transcendentaliniame idealizme“; tai savimonės is- 
torija su savo dėl vidinio būtinumo viena po kitos einančiomis rai- 
dos pakopomis. Tačiau Hegelis griežčiau ir sąmoningiau negu jo 
pirmtakai teigia, kad tos pakopos, kurias pereina individuali sąmo- 
nė, yra tos pačios, kurias turi pereiti visuotinė Žmonijos sąmonė. Ta- 
čiau kad individuali dvasia neįstrigtų į neišsprendžiamą prieštaravi- 
mą, ji turi pereiti nuo sąmonės prie savimonės, prie proto, prie 
dorovės, prie meno ir religijos, galiausiai — prie absoliutaus Zino- 

jimo; per šias pasaulio ir savęs suvokimo pakopas turi pereiti Zmo- 
nija savo kultūrinėje raidoje, turi pereiti „absoliutinė dvasia“. 

Netrukus Hegelis palieka Jeną, tampa redaktoriumi Bamberge, 
Niurnbergo gimnazijos direktoriumi, ten tarp 1812 ir 1816 metų jis 
sukuria antrą pagrindinį veikalą “Logika“, po to 1817 metais Hei- 
delberge, kur jis buvo pakviestas profesoriauti, pasirodo „Enciklo- 
pedija“. Nuo 1818 metų iki pat savo mirties 1831 metais jis dirbo 
Berlyno universitete ir ten išvystė nepaprastai plačią bei įtakingą 
veiklą. 

Hegelio filosofijos tema — visų plačiausia: „mastantis objektų 
apskritai tyrinėjimas“. Mąstymas, sąvoka yra sau adekvati pažinimo 
forma, tačiau šis mąstymas nėra suvokimui ar vaizdiniui duotos me- 
džiagos reflektuojantis „apsvarstymas“, bet konstruojantis, kūrybinis 
mąstymas, kuris, metodiškai Zengdamas, į vieną grandinę suriša ob- 
jektų sąvokas ir galiausiai — pasaulio sąvoką, į kurią objektai įsi- 
jungia ir kuriai jie paklūsta. Kad būtų galima filosofija, tam turi 
būti žinojimo sistema, kuri, remdamasi viena neabejotina ir beprie- 
laidiška įžvalga, taigi aukščiausia, plačiausia ir paprasčiausia sąvo- 
ka, uždara seka plėtotų visa, kas mąstoma, pagal vieną ir tą patį me- 
todą. Šis metodas — tai mums žinomas dialektinis metodas, kuriuo 
Hegelis virtuoziškai naudojasi. O bendriausia ir kartu tuščiausia są- 
voka, nuo kurios jis pradeda, yra „būties“ sąvoka. Filosofijos prie- 
laida yra būtis kaip jos objektas; filosofija siekia suprasti, kaip būtis 
tampa esinijos pilnatve ir kaip ši esinija apibrėžia save kaip visuo- 
tinybę. 

Hegelį geriausiai galima suprasti, metus žvilgsnį į sistemos vi- 
sumą. Jo filosofijos brėžiamas universumo paveikslas apima ir su- 
skirsto ne tik fizinę, psichinę ir istorinę „tikrovę“, bet ir „daiktišku- 
mą“ apskritai, taip pat „idealųjį“ grynosios matematikos ir logikos 
objektų pasaulį. Hegelis (kaip ir modernioji fenomenologija) ryZtin- 
gai laikosi Platono pozicijos: sąvokos, skaičiai, logines-matematines 
idėjos nėra nei fiziniai daiktai, nei subjektyvūs Žmogaus sąmonės 
„turiniai“, o aiškiai struktūruota objektų karalystė, kurios neišranda 
matematikas ir logikas, bet kurioje jis daro atradimus, kurią jis ty- 
rinėja kaip geografas — žemę ar istorikas — istoriją. Žinoma, skai- 
čių ir sąvokų egzistencija nėra egzistencija erdvėje ir laike, ji yra 
visai beerdvė ir belaikė. 

O visa, kas kūniška, kas priklauso gamtai, yra susiję su erdve ir 
laiku, tai iš esmės pripildytos erdvės ir pripildyto laiko gabalėlis; jei 
pašalinsime daiktus, tai dar liks „tuščia“ erdvė ir „tuščias“ laikas; 
jei abstrahuosimės nuo erdvės ir laiko, tai abstrahuosimės ir nuo tų 

sąlygų, kurioms esant tik ir tegalima gamtos „egzistencija“. Tai, ko 
visai nėra savokų pasaulyje, yra gamtos pasaulio pagrindas, būties 
sąlyga. 

Aukštesnis už gamtą yra dvasios pasaulis. Jis nėra beerdvis ir 
belaikis kaip skaičiai ir sąvokos, bet jis ir nesusijęs su erdve ir lai- 
ku taip, kaip gamta. Prisimindamas ir laukdamas „aš“ apžvelgiu pra- 
eitį ir ateitį, regėdamas, liesdamas, girdėdamas žinau aš erdvę, nuo 
manęs nusidriekiančią iki pat horizonto ir dangaus skliautų. Ne ma- 
no sąmonė yra, kaip mano kūnas, erdvėje ir laike, bet erdvė ir lai- 
kas yra mano sąmonėje. 

Yra tik viena kitokia loginio-matematinio pasaulio beerdvišku- 
mo ir belaikiškumo pusė: to pasaulio objektai nekintami, neatsira- 
dę ir nepraeinantys, griežtai „tapatūs“. Skaičius 3 niekad negali tapti 
skaičiumi 4, kaip ir trys medžio gabalėliai — keturiais medžio ga- 
balėliais. Tuo tarpu gamta yra tapsmo pasaulis, kūnų tapatybė iš es- 
mės tėra tik išorinė tapatybė ir tolydumas, fiziškai aš nesu „toks 
pat“, koks buvau vakar. Tačiau dvasiškai, psichiškai — esu, aš ži- 
nau save patį kaip „ta patį aš“ per tam tikrą laiką, nors keičiasi ir 
įvairėja mano išgyvenimai. Kas yra sava loginio objektiškumo pa- 
sauliui, to trūksta gamtai arba jai būdinga nelyginant atspindys, fik- 
tyviai, į dvasios pasaulį sugrįžtanti tapatybė, identitetas, praturtėjan- 
ti išskaidyta pilnatvė, kuri sudaro gamtiškumo esmę. 

Sąvokų ir matematinių darinių pasaulyje viešpatauja loginis ry- 
Sys, pagrindas ir išvada. Gamtoje propter keičiasi į post, loginė seka 
— į laiko seką, pagrindas — į išorinę priežastį. Dvasiniame pasau- 
lyje abu dalykai susijungia: poelgio. motyvas sukelia ir pagrindžia 
poelgį, žmonių dvasios ir jos dvasinių kūrinių raidoje kartu slypi jė- 
ga ir logika, ją galima priežastiškai pasekti kaip gamtos vyksmo 
tėkmę ir logiškai suprasti kaip išvadų grandinės nuoseklumą. 

Šioje esminėje triadoje kaip niekur kitur geriausiai galima pažin- 
ti hegeliškąją „tezės“, „antitezės“ ir „sintezės“ prasmę. Dėl to reikia 
dar kartą palyginti loginio-matematinio pasaulio sąvokų „būtį“, 
gamtos egzistenciją erdvėje ir laike ir erdvę bei laiką apimančios ir 
joje dominuojančios dvasios tikrovę. Kiekviena sąvoka yra būtent ši 
sąvoka, uždara, sau tapati. Jei aš mąstau būtį, tai aš mąstau būtent 
būtį; būtis yra būtis ir niekas kita, skaičius yra skaičius. Tai jokiu 
būdu netrukdo man, mąstant ir analizuojant tokios sąvokos turinį, 
Joje vėl atrasti vis kitas, naujas sąvokas: argi „būtis“, „kažkas“ nėra 
sąvoka, apimanti ir apibrėžianti viską — ir dangų, ir pragarą, ir mi- 
lijoną, ir nulį. Bet tai — tik todėl, kad aš, įvardydamas objektą, 
„kažką“ apskritai, esinį, nekreipiu dėmesio į bet kokį specifinį api- 

brėžtumą, kitaip tariant: esinys šia bendriausia prasme, „kažkas“ yra 
sąvoka, visai neturinti jokio. specialaus turinio, ir šis turinio neturė- 
jimas, šis „niekas“ jai suteikia tikrąją prasmę. Taip būties sąvoko- 
je aš atrandu naują „nieko“ sąvoką, kuris priklauso jai kaip sąvokos 
turinys priklauso pačiai sąvokai. Iš vienos pradžios Hegelis išplėtoja 
ištisą grandinę, ištisą pagrindinių logikos ir grynosios matematikos 
sąvokų sistemą, jis nori parodyti, kad mes, sistemiškai žengdami į 
priekį, vienoje sąvokoje vis surandame kitą. Ir taip plėtojame, pina- 
me šį sąvokų tinklą, tik ne mes, ne stebėtojai, ne logikas, kuris tik 
eina tuo keliu, tarsi matydamas sąvokas, o sąvoka pati jo akyse 
„vystosi“, plėtojasi į sistemą. 

Viena sąvoka glūdi kitoje, įjungia į save kitą, sąvokų ir jų sis- 
temos būtis yra būtis sau ar savyje. Ar atskiras erdvės taškas yra 
„savyje“? Ar jis savaime ir savo paties dėka skiriasi nuo kokio nors 
kito erdvės taško? Žinoma, ne — kiekvienas taškas yra neatskiria- 
mai tapatus kiekvienam kitam, nuo to kito ar nuo visų kitų taškų jis 
skiriasi tik savo padėtimi, tik tuo, kad jis yra būtent „kitas“ erdvės 
taškas. Negana to, tik dėl šio santykio, dėl jo „kitabūties“ atskiras 
taškas tampa šiuo apibrėžtu erdvės tašku, įgauna objektinį apibrėž- 
tumą. Jo „būtis“ yra „kitabūtis“. Ar tai negalioja visiems fiziniams, 
visiems grynai kūniškiems objektams, daiktams ir jėgoms? Ar mag- 
neto pietinis polius galimas be šiaurinio? Ar gravitacija nesulipdy- 
tų visų kūnų į vieną negyvą gumulą, jeigu atsvaros jai nesudarytų 
išcentrinė jėga? Ar gali būti koegzistencija, erdvė, šios koegzisten- 
cijos taškams neišsirikiuojant į eiles, taigi — į nuoseklumą, į laiką? 

Pereidami į „Aš“, sąmonės, dvasios pasaulį, mes vėl atsiduriame 
kitoje sferoje. Ar „aš“ esu tik tuo, kad šalia manęs yra dar kitos 
žmogiškos esybės, egzemplioriai, nuo kurių aš tesiskiriu atsitiktine 
gyvenamąja vieta bei atsitiktiniu gimimo laiku, savo egzistencijos 
erdvės ir laiko apibrėžtumu? Žinoma, ne; aš esu „kažkas sau“, aš, 
kaip kiekvienas Aš, esu tam tikra asmeninė būtybė, kurios asmeniš- 
kumą aš žinau, ir ši asmeninė būtybė taip pat būtų nepriklausomai 
nuo kitų Žmonių būties ir savitumo. Dvasinis pasaulis priklauso 
„būties sau“ sferai. Žinoma: mes artėjame prie šio „sau“ pasaulio 
jau paskutinėje ir aukščiausioje gamtos pakopoje: ar organizmas, 
gyvas gyvūno ar augalo kūnas jau nėra „sau pačiam esantis“; ar jis 
neiškyla mums kaip netobulas, fizinis „Aš“ , asmenybės paveikslas 
ir ar mums iš čia nepaaiškėja, kad gyvas kūnas turi būti lyg „Aš“ 
buveinė, taškas, kuriame sąmonės, dvasios pasaulis įkrenta į gamtos 
pasaulį? Vis dėlto: ir puikiausias organizmas pasilieka tik dvasios 
indu, kūniškumu, turinčiu dvasios pėdsakų. Kita vertus: ar Žmogus, 

atskiras individas, atskiras Aš jau yra tai, kas yra „sau“ galutine, 
aukščiausia, paskutiniąja prasme? Ar jis taip pat nėra iš dalies „rū- 
šies egzempliorius“, ar jis taip pat iš dalies dar nėra tai, kas jis yra, 
tik dėl grynos priešpriešos su savo bendrais, dėl savo atsitiktinės 
padėties kitų atžvilgiu. Grynasis „sau“ yra tik tada, kai mes paky- 
lame iki žmonijos „Aš“, iki vienos ir tos pačios dvasios, vieno pro- 
to, kuris gyvena ir plėtojasi progresuojančioje dvasios istorijoje, 
mokslo, meno, religijos, filosofijos istorijoje. Ši „absoliuti dvasia“, 
kurios dvelksmą mes savyje jaučiame, jei stengiamės tarnauti ir 
dirbti mokslui, jei prie jo tūkstantmečio kūrinio pridedame mažą sa- 
vo dalelę, jei su šventa pagarba intuityviai suprantame tūkstantme- 
čius religinius simbolius, jei mes, kaip filosofai, rūpinamės tomis 
problemomis, kuriomis domėjosi Platonas ir Aristotelis, ši dvasia, su 
kuria mūsų santykis toks, koks bangos santykis su audra, dangų sie- 
kiančių kalnų — su smiltele, ši dvasia, kuri savo formos pastolius 
atpažįsta egzistuojančius aiškiame bei skaidriame loginiame-mate- 
matiniame pasaulyje, o gamtoje atpažįsta savo subanalintą atvaizdą, 
kurios galutinis tikslas yra suvokti save pačią, — tik ši dvasia yra 
„esybė pati savaime“, esybė galutine, absoliučia, savyje užbaigta 
žodžio prasme. Hegelio filosofija yra milžiniška raidos sistema, kuri 
nutiesia tiltus iš abstrakčių loginių formų sistematikos į spalvingą 
erdvėje ir laike konkrečiai išplintančią gamtos įvairovę ir iš čia — 
į Dievybę, apsireiškiančią Žmonijos dvasios istorijoje. 

Ir gamta yra Dievas, yra dvasia, yra tokia pati kaip mes. Tačiau 
tai visgi dvasia savo kitabūtyje, susvetimėjusi. Dievas, kuris eg- 
zistuoja savaime, apsireiškia, gyvena ir veikia Žmonijos istorijoje. 
Pats Hegelis nepatiria betarpiško sąlyčio su gamta, jis domisi vien 
istorija — istorija, kuri nuo revoliucijos iki Napoleono karų Zmo- 
nėms, tiksliau buržuaziniam Žmogui, pasidarė kaip niekada daug ar- 
timesnė. 

Apie Hegelį sakoma, kad jis valstybę padarė Dievu, sulydė vals- 
tybės autoritetą su Dievo autoritetu. Ir reikia pridurti, kad Hegelis, 
pagal tarnybą ir dvasią iš švabo tapęs prūsu, vartoja ne vieną pasa- 
kymą, kuris galėtų pagrįsti tokį teiginį. Be abejonės, jis valstybę ke- 
lia aukščiau individo, pagarbos bei dėmesio reikalaujančią istoriškai 
susiklosčiusią teisės instituciją — aukščiau subjektyvaus teisingumo 
ir neteisybės išgyvenimo pavienio asmens sąmonėje, o individualus 
gyvenimas jam visur įgauna prasmę ir tikslą tik įjungtas ir pajung- 
tas viršasmeninei, objektyviai dvasios struktūrai. Pavienis asmuo 
atiduotas istoriniam likimui — pirmiausia per valstybę, kuriai jis 
priklauso. Žinoma, valstybė veikia per pavienį asmenį, naudojasi jo 

ranka ir galva, jis yra valstybės įrankis ir jos priemonė. Tai galio- 
ja ir aukščiausioms, vadovaujančioms asmenybėms, kurių vardus ir 
darbus, išrėžtus akmenyje ir bronzoje, mums išsaugojo Klėja. Kas 
padarė juos „didelius“? Ne jų asmeninės savybės, — teigia Hegelis, 
— ne jų jausmai ir aistros, ne jų valios jėga, o tai, kad jie daugiau 
ar mažiau neaiškiai pajautė, ką tuo laiku reikėjo daryti, jog raudo- 
na istorinio-politinio proceso gija pereitų per jų asmenybę ir jų dar- 
bus. Žmogui tarsi paruoštas uždavinys laiko skreite, konsteliacijo- 
je, kurioje jis gimęs, jis turi būti tik įrankis ir vykdyti šį uždavinį. 

ia ne visai aišku, ar pavienis asmuo turi suvokti šį uždavinį ir kiek 
jis turi jį suvokti, kiek jis turi jaustis vykdomuoju valstybės intere- 
sų ir tikslų organu. Hegelis nukalė „proto klastos“, kuri kartu yra ir 
istorijos klasta, sąvoką: atskiras Žmogus gali tikėti, kad jis tarnau- 
ja savo asmeniniams tikslams, savo ambicijoms, o iš esmės jis tar- 
nauja aukštesniems, istoriniams tikslams, apie kuriuos jis visai ne- 
nutuokia, tačiau kurie būtent vis labiau įgyvendinami per jo veiklą. 
Bet kuriuo atveju — sąmoningai ar nesąmoningai — atskiras Zmo- 
gus yra tik įrankis ir priemonė. Ne juo, kaip pavieniu asmeniu, re- 
miasi pasaulinis procesas, ne jis pats savaime yra vertybė ir savi- 
tikslis. Čia išryškėja Hegelio ir Kanto, Hegelio ir Švietimo, Hegelio 
ir Sokrato, galiausiai — Hegelio ir romantizmo asmenybės kulto, ar- 
tistiskumo ir subjektyvizmo priešybė. 

Nors Hegelio filosofijoje ir iškeliama valstybės vertė, bet nerei- 
kia pamiršti, kad statinio viršūnėje yra ne „objektyvi“, bet „abso- 
liuti“ dvasia. Ir valstybė prieš mus dar iškyla daugybės atskirų 
valstybių, jų savitarpio antagonizmo, sambūvio ar nuoseklumo, jų 
suklestėjimo ar nuosmūkio pavidalu. Ir valstybė dar yra mirtinga, 
nemirtinga tik „dvasia“, kuri viena tikrąja prasme verta šio vardo, 
kuri, progresyviai vystydamasi mene, moksle, religiniame jausme, 
filosofiniame pasaulio bei savęs supratime, pereina per Žmonijos is- 
toriją; viena valstybė pakelia giją, kurią buvo numetusi kita, Roma 
kyla Elados darbo vaisių pagrindu, „krikščioniškas-germaniškas“ 
pasaulis — Romos paruoštoje dirvoje. Virš politinės istorijos su jos 
bangų smūgių, jos esminių veiksmo vietų, jos tautų priešpriešų kaita 
kaip paskutinė sintezė iškyla kultūros istorija, kurioje politinės 
priešpriešos virsta kultūrinėmis fazėmis. 

Valstybė praauga individą, jo gimimą ir jo mirtį. Ji veikia ir kal- 
ba per individus, kurie tampa jos įrankiais ir organais. Tarnaudamas 
valstybei, individas suteikia savo egzistencijai prasmę, vertę ir 
reikšmę. Tačiau per valstybes vėlgi veikia ir kalba, kuria ir plėtojasi 
žmogiškos kultūros dvasia. Atskiras žmogus turi savo uždavinį, jį 

iškelia jam valstybinė bendruomenė, kuriai jis priklauso. Jei žmogus 
šį uždavinį įgyvendino, tai jo mirtis jau nebėra praradimas, nors jis 
būtų ir Aleksandras, Cezaris, Napoleonas. Taip pat ir Helada, ir Ro- 
ma, ir viduramžiškoji imperija dvasios istorijos raidoje turėjo savo 
„uždavinį“, jį išsprendusios jos įgyvendino savo misiją ir išnyko. 
Tikrasis uždavinys, kurį Hegelis kelia savo istorijos filosofijai, yra 
nusakyti šią misiją, reikšmę, kuri priklauso kiekvienai politinei fa- 
zei ir jos atstovui žmonijos istorijoje, kaip į save sugrįžtančios, save 
pačią suvokiančios ir todėl iš esmės kūrybinga („laisva“) tampan- 
čios dvasios istorijoje. (Čia glūdi prieštaravimas tarp Hegelio ir 
Herderio, vokiečių istorijos filosofijos tėvo, taip pat tarp Hegelio ir 
Ranke's, tarp Hegelio ir istorinės mokyklos. Hegelis istorijoje ma- 
to tik fazes, pereinamuosius taškus, istoriją suprasdamas kaip vys- 
tymąsi. O Herderiui kiekviena tauta yra Dievo bruožas, tautos kaip 
visuma savo sąskambiu yra didžioji pasaulio simfonija. Ranke'i 
„kiekviena epocha yra vienodai arti Dievo“.) Reikia pastebėti, kad 
būtent politinė visuomenės forma Hegelio požiūriu sąlygoja visuo- 
menės vietą kultūros istorijoje, nes ši forma lemia individo, valsty- 
bės valdžios ir kultūros vienybės santykį, subjektyviosios, objekty- 
viosios ir absoliutinės dvasios sąveiką. 

Hegelis filosofuoja remdamasis savo laikmečiu ir istoriją supran- 
ta remdamasis savo laikmečiu, tam tikra prasme ši padėtis yra jam 
istorijos tikslas; tačiau istorijos pabaiga su savo sukonstruojamu lo- 
giniu būtinumu, žinoma, nereiškia būties ar Žmonijos pabaigos. Ji 
yra taškas, nuo kurio dabar istorija, tarsi pasiekusi plokštikalnį, 
žingsniuos toliau, vykdys, gilins, plės tai, kas pasiekta, ir ji, įveik- 
dama vidinius prieštaravimus, nebekops daugiau į naujas aukštumas. 
Žmonija „nebeturi savyje chaoso“, ir tai Hegeliui yra žmogaus vir- 
šūnė, o Nietzsche’i — žmogaus išsigimimas. 

Individo įjungimas, įveikimas, subjektyvumo pajungimas objek- 
tyvumui ir absoliučiai dvasiai yra Hegelio dedukuota istorijos pras- 
me ir kartu atskiro žmogaus gyvenimo prasmė. Mat atskirai ZmogiS- 
kai egzistencijai prasmę suteikia istorija. Hegelio sistemos viršūnėje 
yra Dievo idėja. Tačiau Dievas — tai kultūros vertybių gynėjas, tam 
tikra prasme net kūrėjas. Jis kuria ir veikia Žmogaus rankomis ir 
valstybės ribose. Ir čia Hegelis remiasi tuo pačiu pagrindu kaip ir 
Schleiermacheris, nepaisant Hegelio antipatijos teologijai, pripažįs- 
tančiai „jausmui“ tam tikrą vietą, kurią jam nori suteikti Schleierma- 
cheris. 

Tvirtas, tarsi išmokstamas Hegelio sistemos pobūdis lėmė hege- 
lininkų mokyklų kūrimąsi, tačiau galiausiai ir tai, kad šių mokyklų 

trumpą suklestėjimą bei išplitimą labai greitai pakeitė nuosmūkis. 
Apie šių mokyklų istoriją bus kalbama vėliau. 

Fichte's ir Hegelio „idealizmas“ transcendentalinę filosofiją for- 
muoja į kūrybinę, konstruktyviąją logiką, kuriai nereikia faktų pa- 
mato, priešingai, jai logiškai pajungiamas bet koks faktų mokslas, 
ypač psichologija. Šiems metafizinės logikos atstovams priešprie- 
šiais iškyla kiti mąstytojai, kurie proto kritikos pamatą įžvelgia 
esant psichologinėje sąmonės analizėje, savistaboje ir kurie empirinę 
psichologiją daro tikruoju pagrindiniu filosofiniu mokslu. Pirmiau- 
sia šio požiūrio laikosi JACOBAS FRIEDRICHAS FRIES (Jakobas 
Frydrichas Fryzas, 1773-1843, Haidelbergo ir Jenos universitetų 
profesorius), kuris savo „Naująją proto kritiką“ apibrėžia kaip „ant- 
ropologinį“ (empirinį) tyrinėjimą: iš kur mes žinome galutinės, ne- 
beišvedamas proto įžvalgas, kurios yra mūsų pažinimo, mūsų esteti- 
nių ir etinių vertinimų pagrindas? Jas ir įsitikinimą, kad jos galioja, 
mes randame savyje, savo sąmonėje, mūsų pažinimo „apriori“ nėra 
dedukuojamas a priori, bet nustatomas a posteriori. Todėl anie prin- 
cipai negali būti toliau „pagrindžiami“ net ir ypatingu „transcenden- 
taliniu“ metodu. Tai, kad jie galioja būčiai už mūsų dvasios, niekuo 
neparemiama, bet taip pat ir neabejotina kiekvieno pažįstančio proto 
prielaida. Frieso religijos filosofija, viena vertus, primena Jacobį, ki- 
ta vertus, Schleiermacherį: galutinį pasaulio tikslą mes suvokiame 
religiniame jausme, mes „nuspėjame“, jei gamtoje ir istorijoje kūry- 
binę Dievo veiklą, „amžinąjį grožį“ ır „amžinąją meilę“ pajaučiame 
kaip pirminį kūrybinį pasaulio menininką. 

Konstruktyvaus idealizmo neigimu, patirtimi grįstos psichologi- 
jos pretenzija, tuo pat metu remiantis Kantu, į Friesą panašus 
JOHANNAS FRIEDRICHAS HERBARTAS (Johanas Frydrichas 
Herbartas, gimęs 1776 metais Oldenburge, vėliau buvo namų moky- 
tojas Berne, profesoriavo Kenigsberge ir Getingene, kur ir mirė 
1841 metais). Jo mąstymas blaivus ir protingas, pasižymintis polin- 
kiu į abstraktų mokslą, grąžinantis „matematinio metodo“ idealą. 
Jam tolimos tiek fantastiškai plačių užmojų Fichte's ir Hegelio sis- 
temos, tiek ir jų siekimas sąvokų tinklu sugauti konkretų istorinį 
gyvenimą, taip pat politinę dabartį, ir pareikšti apie jį savo nuomo- 
nę. Filosofijos pradinis taškas yra „duotybė“, patyrimas, tik ne kan- 
tiškąja gryno „pojūčio“, „stebėjimo įvairovės“ prasme, o naivaus pa- 
saulėvaizdžio, visokiomis sąvokomis mąstomo ir į formas įvilkto 
ikimokslinės sąmonės pasaulio, „daiktų“ su jų „savybėmis“ bei 
„modifikacijomis“ prasme. Tas pasaulis yra prieštaringas ir nenuo- 
seklus, tad filosofinio mąstymo uždavinys — jį išgryninti ir su- 

konstruoti neprieštaringai mąstomą realybės esminės struktūros są- 
voką. Herbartas neabejoja tokios realybės, tokio savaime esančio 
pasaulio buvimu: net jei ir tai, ką mums rodo juslės ir sąmonė, būtų 
„regimybė“, visgi kiekviena „regimybė“ yra nuoroda į „būtį“, kaip 
dūmai — nuoroda į ugnį. Su subtilia nuovoka parodęs loginius sun- 
kumus, kurie slypi vulgariai suvokiant „daiktą“ vienybės ir daugio, 
substancialumo ir kintamumo, priežastingumo, erdvės ir laiko as- 
pektais, jis teigia, kad mes tik tada gauname neprieštaringą tikrovės 
sąvoką, jei mąstome ją galų gale susidedančią iš daugybės nekinta- 
mų, paprastų esybių, „realijų“, kurios viena kitą stabdo ir trukdo, ir 
tie trukdymai atitinka atnaujinimo, savisaugos tendenciją. Hegelis 
siekė visą spalvingą tikrovės pilnatvę universaliai suvokti kaip vie- 
ną didelę vystymosi sąsają, o Herbartas eina priešingu keliu: paša- 
linama kaip gryna „regimybė“ visa, kas „prieštaringa“, ir iš pasau- 
lio telieka plika sąvokų griaučių schema. Jo filosofijos tikslas — 
padaryti pasaulį „,„mąstomą“, racionalų, panaikinti bet kokį „priešta- 
ravimą“. O Hegelis nori parodyti, kad mes turime eiti per visus pa- 
sitaikančius prieštaravimus, kad galiausiai — juos kartu mąstydami 
— atrastume visuminę tikrovės sąvoką — kaip per savo prieSprie- 
šą besiplėtojančią absoliučią dvasią, kurioje priešybės išnyksta. He- 
geliui pasaulis yra gyvas plėtojimasis, herakleitiškas tapsmas, todėl 
jam gali, net turi galioti prieštarūs predikatai, jis turi būti toks ir 
vėlgi — ne toks, jis turi būti vienis ir daugis, dvasia ir materija; O 
Herbartui pasaulis yra sustingusi, neprieštaringa elėjiečių būtis. 
Originaliausias Herbarto darbas yra jo sąvokų schemos pagrin- 
du kuriamas, „metafizika, matematika ir patyrimu“ grindžiamas nau- 
jas psichologijos mokslas. Tai griežtai priežastinė, deterministinė 
psichologija: visi sielos, kaip ir fizinės gamtos vyksmai, valdomi 
dėsnių. Be to, ji pliuralistinė ir atomistinė, kaip ir visa Herbarto me- 
tafizika: pirmiausia atskiros sielos, kaip paprastos realijos, esti viena 
prieš kitą, bet toliau atskiros sielos „vaizdiniai“ tampa lyg atomais, 
kurie vienas kitam trukdo ir jungiasi, sudarydami vaizdinių mases, 
pastarosios iš naujo asimiliuoja įsiskverbiančius į sielą įspūdžius, 
kurie kaip visuma konkuruoja ir susijungia į apimlią visumą. Išda- 
va yra vaizdinių mechanika, kurioje ištirpsta sielos vyksmas; visi 
sąmonės elementai, kurie nėra vaizdiniai, visi jausmai, afektai, sie- 
kimai pagal Herbartą yra tik atspindžiai sąmonėje to būdo, kuriuo 
Aš vaizdinių masės veikia vienos kitas — slopindamos ir aktyvuo- 
damos, užkliūdamos ir siekdamos išlikti. Palyginti su daugiausia 
Vokietijoje vyravusia „sugebėjimų psichologija“, kuri naudojosi ne- 
išaiškintomis vulgariomis bendrosiomis sąvokomis („intelektas“, 

„protas“, „vaizduotė“, „valia“) kaip tikrais dalykais, šis Herbarto 
mėginimas kurti vaizdinių psichologiją pagal atomistinės fizikos pa- 
vyzdį buvo mokslinė pažanga. Kita vertus, Herbarto sumanymas 
psichologinius „dėsnius“ išreikšti matematinėmis formulėmis nebu- 
vo sėkmirgas. 

Herbarto psichologijos intelektualizmas ir determinizmas užval- 
do ir jo etiką bei estetiką. Etika tam tikra prasme pajungiama este- 
tikai: „geri“ yra poelgiai, kurie patinka patys savaime, be egoistinio 
intereso, kaip patinka garsų ar spalvų harmonija. Herbarto estetika 
taip pat gerokai formalistinė: vidinė laisvė (santarvė su savimi pa- 
čiu), tobulybė, simpatija, teisė ir teisingumas yra pagrindinės doro- 
vinės idėjos, t.y. patys savaime malonūs žmogaus santykiai su savi- 
mi pačiu ir su kitais. 

Galiausiai etika ir psichologija Herbartas paremia savo pedago- 
giką bei didaktiką ir tą savo filosofijos dalį, kuri praktiškai turėjo 
stipriausią ir ilgiausią poveikį ir labiausiai lėmė Herbarto „mokyk- 
los“ paplitimą bei išlikimą. 

Greta Frieso ir Herbarto galiausiai mes galime paminėti EDU- 
ARDA BENEKE (1798-1854, docentas Berlyne), kuris filosofiją 
nori iš esmės redukuoti į psichologiją, į mokslą apie vidinį patyri- 
mą. Išorinis pasaulis esąs tik reiškinys, jo tikroji būtis prieinama tik 
spėliojimui, hipotezei; tuo tarpu tai, kas dvasiška, mes suvokiame 
adekvačiai vidinės patirties dėka. 

Į Kantą kritiškai besiorientuojanti ir jo idėjas plėtojanti filoso- 
fija Fichte's, Schellingo, Hegelio ir jiems dvasiškai artimų filosofų 
kūryboje tampa kūrybine metafizine logika, o Friesas, Herbartas, 
Beneke ją iš esmės paverčia pažinimo ir vertinimo psichologija. 
Vėlgi naujus kelius nutiesia ARTHURAS SCHOPENHAUERIS 
(Artūras Šopenhaueris, 1788-1860), paskutinysis, kuris pabrėžtinai 
save laiko „kantininku“, netgi vieninteliu tikru ir vertu Kanto pali- 
kuoniu. Friesas ir Herbartas šaltai ir neigiamai Žiūrėjo į Fichte’s ir 
Hegelio sistemas, o Schopenhauerio neigiamas požiūris į jas virsta 
kandžia, su tulžinga pašaipa sumišusia pajuoka. Kita vertus, Scho- 
penhaueris iš esmės artimesnis romantizmo mąstymui su jo lakia 
fantazija, jo polinkiu į intuiciją ir analogiją, jo potraukiu į genialu- 
mą (netgi jeigu vėliau Schellingas ir ypač Hegelis intuicijas ir ana- 
logijas įgrūda į dialektinio metodo Prokrusto lovą), o ne formalis- 
tiniam-matematiniam, ikikantinę Wolffo filosofiją primenančiam 
Herbarto mąstymui. 

Schopenhauerio charakteris yra nepaprastai prieštaringas, ir pats 
Schopenhaueris kilęs iš labai nelygios santuokos (jo tėvas buvo 

mąslus pedantiškas pirklys, o motina — Johanna Schopenhauer — 
išmoninga ir linksma, meniška rašytoja). Aistringas, nepatenkintas 
Schopenhauerio garbės troškimas kertasi su nenuilstama kandžia ko- 
va prieš tariamą garbės ir šlovės vertę; bandymas įrodyti gyvenimo 
beprasmybe ir bevertiškumą — su skrupulingu rüpjnimusi sava eg- 
zistencija; literatūrinio pripažinimo siekimas — su demonstratyvia 
panieka Žmonėms. Jo filosofijai būdingas pesimizmas. šiek tiek pa- 
nėši į dvasinį kerštą žmogaus, kurio aistringų norų gyvenimas ne- 
įstengė patenkinti, bet kuris pernelyg įžvalgiai ir beatodairiškai 
trokšta tiesos, kad pasitenkintų gyvenimo apgaule ar iliuzijomis. Jo 
prigimties disharmonija skatina jį žvelgti į tai, kas bendražmogiška, 
jis yra tarsi praktinis natūralistinio žmogaus pažinimo psichologas, 
kita vertus, jis slapta guodžiasi pažinęs šitą disharmoniją, šitą be- 
prasmę ir tuščią vidinę kovą kaip neišvengiamą likimą. Dėl to Scho- 
penhauerio filosofija labai asmeniška, visiškai priešinga Hegelio 
sistematikos ir Herbarto formalistinio mąstymo būdui; ir nors jos 
objektyvus pagrindimas labai abejotinas, joje esama didelės subjek- 
tyvios tiesos: į pasaulį žiūrima per temperamentą. Šis išdidus sub- 
jektyvumas suartina Schopenhauerį su XIX amžiaus antrosios pusės 
mąstytojais, pirmiausia su Nietzsche, kuris Schopenhauerį jautė kaip 
artimą savo dvasiai mąstytoją. 

Labai maža mąstytojų veikė Schopenhauerį: be Kanto raštų stu- 
dijų, galima paminėti asmeninę pažintį su Goethe (kurio spalvų te- 
orija ginama traktate „Regejimas ir spalvos“), Platono studijas ir ga- 
liausiai — indų filosofijos (kuri šimtmečio pradžioje tapo Žinoma iš 
lotyniškų vertimų) studijas. 1813 metais jis gavo mokslinį laipsnį, už 
traktatą „Apie ketveriopą pakankamo pagrindo dėsnio šaknį“ („pa- 
grindas“ vartojamas ketveriopa — loginio sprendimo, matematinio 
būties pagrindo, gamtinės priežasties ir valios motyvo — reikšme). 
1814/1818 metais jis Dresdene užbaigia pagrindinį savo veikalą 
„Pasaulis kaip valia ir vaizdinys“; po trumpos ir ne itin sėkmingos 
privataus docento karjeros Berlyne jis apsigyvena Frankfurte prie 
Maino, kur ir pasilieka iki pat mirties, vienišas ir mažai pastebimas, 
ir tik pačioje gyvenimo pabaigoje ima kilti jo literatūrinė žvaigždė. 

Pasaulis — tai yra pirmasis Schopenhauerio teiginys — daiktų 
pasaulis, mūsų suvokimo pasaulis, gamta, apie kurią kalba gamtos 
mokslas, yra vien tik reiškinys, “vaizdinys “, suvokiančio ir mąstan- 
čio subjekto objektas. Šią pažiūrą iš dalies plėtojo gamtos mokslas 
(spalvų, garsų ir t.t. subjektyvumas), o Kantas savo erdvės, laiko, 
kategorijų subjektyvumo teorijoje ją įgyvendino visiškai. Erdvė, lai- 
kas ir priežastingumas, — į kuriuos Schopenhaueris redukuoja 12 

Kanto intelekto sąvokų, — yra objektų pasaulio formos, kurios 
kartu neatskiriamos viena nuo kitos: erdvė ir laikas yra tarsi vaiz- 
džiai išreikštas priežasties ir padarinio santykis. Objektų pasaulį te- 
galima mąstyti tik šiomis trimis formomis, t.y. jį tegalima mąstyti 
tik kaip “materiją“ ir kaip gamtos dėsniais apibrėžtą judėjimo nuo- 
seklumą. | 

Tačiau pasaulyje yra taškas, kuriame mūsų išgyvenimas išeina 
už reiškinių ir objektų pasaulio pažinimo ribų: mūsų nuosavas Aš, 
viena vertus, yra mums suvokiamas kūnas, ir kaip toks jis įjungtas 
į erdvės-laiko pasaulio priežasčių grandinę, tačiau kartu mes žino- 
me save kaip beerdvę, viršlaikinę, laisvą esybę — kaip „valią“. Ma- 
no Aš — čia aš galiu taip suprasti, žinoma, ir „savo“ jausmų, sieki- 
mų, mąstymo ir suvokimų aktų daugį. Tačiau šie „vidinio suvokimo 
turiniai“, viena vertus, vėlgi yra įjungtini į priežačių grandinę, ku- 
ri prasideda kūnu (dirgiklis) ir jame pasibaigia (atsakomasis judėji- 
mas) ir todėl apibrėžtini kaip erdviški-laikiški fiziniai procesai, kita 
vertus, mes juos išgyvename kaip išraišką vienodo nusistovėjusio 
instinkto išsaugoti save bei giminę, kaip išraišką valios, kuri kartu, 
lyg seksualinis instinktas, peržengia individualumo ribas. Aš, orga- 
nizuotas Aš-kūnas, pats yra šio instinkto „reiškinys“, jo materialus, 
erdvės ir laiko apibrėžtas objektinis pavidalas. Taip pat ir fizikui 
neorganinė, fizinė gamta yra „padarinys“ jėgų, tiksliau vienos pa- 
stovios „jėgos“, kurios fiziškai suvokiama ir išmatuojama apraiška 
tik patenka į fiziko svarstymus. „Jėga“ savaime yra „valia“; taigi 
tikra valia slepiasi ir už fizinių fenomenų pasaulio, ir už fiziologi- 
nių bei psichologinių reiškinių įvairovės. Fizika, biologija, psicho- 
logija stebi objektyviai suvokiamų turinių daugį tam, kad juos 
dėsningai susietų erdvėje ir laike kaip priežastį ir padarinį, o „me- 
tafizika“ už šio objektyvaus daugio spėja esant vieną subjektą: pa- 
saulinę valią. 

Schopenhaueris, kaip ir Fichte, Schellingas, Hegelis, neapsiribo- 
ja kantiškuoju ribų nustatymu, ir, kaip ir jie, jis ieško taško, kuria- 
me mums nuo „reiškinio“ atsivertų kelias į „savaimiškumą“, į Aš. Jo 
„pasaulinė valia“ yra netgi arčiau Fichte's „absoliuto“, Schellingo 
„subjekto-objekto“, Hegelio „absoliutinės dvasios“ negu Herbarto 
„realijų“, kurios sudarytos pagal daugybę individualių Aš pavyzdį, 
o Fichte, Schellingas, Hegelis, Schopenhaueris Zengia žingsnį į 
„mistiką“, prie vienos šaknies, iš kurios iškyla visa sąmonė ir kuri 
yra giliau negu individuali būtis. Kita vertus, Schopenhauerį ir vo- 
kiečių idealizmo sistematikus skiria plati praraja: absoliutas nėra 
tikslingai besivystanti būtybė; jis nėra „dvasia“, o akla, betikslė va- 

lia; tai, ka mes vadiname dvasia, protu, inteligencija, yra tik, kaip 
ir juslinis aparatas bei pojūtis, instinktyvaus gyvenimo organas, 
priemonė; Žmonijos istorija yra ne kas kita kaip aklų aistrų žaidimų 
aikštelė; o individualus gyvenimas tėra tik netikrų vertybių vai- 
kymasis, beprasmis sukimasis ratu su mirtimi kaip neišvengiama 
pabaiga. Pasaulio pagrindas yra neprotingas, iracionalus. Čia Scho- 
penhaueris labiausiai priartėja prie vėlyvojo Schellingo, tačiau 
Schellingui šis pasaulio raidos kelias yra šio neprotingumo bei ira- 
cionalumo nugalėjimo kelias, visgi dieviško pirminio pagrindo dva- 
singėjimas. Schopenhaueriui galutinis dalykas yra tai, kad žmogaus 
intelektas, nors ir būdamas tik valios įrankis, galiausiai įžvelgia šią 
beprasmybę, galima būtų sakyti: įžvelgia šios visos būties ir gyve- 
nimo esmės sataniškąją prigimtį ir taip per „valios gyventi neigi- 
mą“ išvaduoja — ne pasaulį, bet nuo pasaulio. 

Yra dvi šio išsivadavimo formos. Pirmiausia — trumpalaikė, lai- 
kina, kurią mums suteikia menas, nugrimzdimas į laisvą nuo troški- 
mų, tikslų ir siekimų stebėjimą. Tai tipų, pirmavaizdžių, platoniškų- 
jų visų daiktų idėjų, grynos architektūros jėgos veiksmo, grynųjų 
plastinių gyvūnų ir žmonių formų stebėjimas, žmonių charakterių ir 
jausmų stebėjimas poezijoje, pačios pasaulinės valios muzikos ste- 
bėjimas ritme bei skambėjime. Ir antra — pastovi ir galutinė forma 
(ne nusižudant, nes tai apimtų tik reiškinį, o ne esmę, bet) nugalint 
egoizmą, priklausymą nuo pasaulio gėrybių, užjaučiant, taip išsilais- 
vinant iš pasaulio, kaip tai daro krikščioniškasis ir budistinis atsı- 
skyrėlis. 


2. XIX AMŽIAUS PRANCŪZŲ FILOSOFIJA 


Prancūzų Švietimas savo pasaulėžiūrą Didžiojoje revoliucijoje įgy- 
vendino praktiškai. Gyvą dvasinį Šviečiamojo amžiaus sąjūdį revo- 
liucijoje ir po jos tęsė Destutt de Tracy, Cabanis ir kt. Pagrindiniai 
jų darbai buvo skirti fiziologinei psichologijai, o šio judėjimo atsto- 
vai Holbachas ir Helvetius tapo materialistais. Kaip ir vokiečių 
Švietimas, taip ir prancūziškasis buvo romantizmo priešprieša, tik 
čia romantizmas labiau buvo susijęs su kontrrevoliucijos tendenci- 
jomis ir labiau orientuotas į katalikybę. JOSEPHAS DE MAIST- 
RE’AS (Žozefas de Mestras, 1753-1821) buvo revoliucijos prieši- 
ninkas ir žymiausias šios reakcijos atstovas. Jis manė, kad 
revoliucija kyla atsimetus nuo autoritetų, dėl netikėjimo ir individo 
savivalės, o išganymas yra Katalikų bažnyčios saugojamos tradici- 

jos ir jos garantuojamo istorinio vystymosi nenutrükstamumo gy- 
nimas. 

Tam tikra prasme tarp šių dviejų priešingų tendencijų yra 
žymiausias šimtmečio ribos prancūzų mąstytojas MAINE DE BIRA- 
NAS (Mene de Biranas, 1766-1824; „Apie žmogaus fizinės struk- 
tūros ir moralės santykius“, 1811, „Psichologijos pagrindų apybrai- 
ža“, 1841, publikuota iš palikimo). Jo pradinis taškas — pažinimo 
problema, klausimas apie sąmonės ir realybės santykį. Jis, viena 
vertus, pasisako tiek prieš materializmą, tiek, kita vertus, prieš fe- 
nomenalistinį-skeptinį požiūrį. Svarbiausias argumentas prieš šiuos 
avu dalykus jam yra savimonė, vidinė patirtis, kuri parodo ne tik 
pojūčius bei suvokimo turinius, pasyvią duotybę, bet ir mūsų norė- 
jimo aktyvumą, o, kita vertus, parodo ir pasipriešinimą, kuris prieš- 
priešina šiai valiai, taigi mūsų „Aš“, išorinį pasaulį“. Šiame pasi- 
priešinime mes išgyvename išorinio pasaulio, „Ne-aš“ realybę, 
norėjime mes išgyvename Aš, sielą, ir kartu — jos vienybę, jėgą ir 
priežastingumą. Taip vidinėje patirtyje įteisintos kaip objektyviai 
galiojančios pagrindinės sąvokos tada vėl tampa spiritualistinės me- 
tafizikos pagrindu. Maine de Birano filosofija primena Fichtę, o ja 
besiremiančio VICTORO COUSINO (Viktoro Kuzeno, 1792-1867) 
filosofijoje aiški vokiečių pokantinio idealizmo įtaka (kartu — Ško- 
tijos mokyklos įtaka). Beje, Cousinas pagarsėjo pirmiausia kaip fi- 
losofijos istorikas, o savo politinėje filosofijoje pasirodė kaip nuo- 
saikaus liberalizmo atstovas. 

Netiesiogine revoliucijos, kylančio masių judėjimo, nusivylimo 
socialiniais revoliucijos rezuliatais (dėl to kilo jau Babuso sukili- 
mas) išdava galima laikyti nubudusias socialistines idėjas ir didžiųjų 
socialistinių „utopistų“ iškilimą. XIX amžiaus pradžioje mes mato- 
me CLAUDE HENRI DE ST. SIMONO (Klodo Anri de Sen-Simo- 
no, 1760-1825), CHARLES FOURIER (Šarlio Furjė, 1772-1837) ir 
PIERRE’O JOSEPHO PROUDHONO (Pjero Žozefo Prudono, 
1809-1865) fantastinius ateities projektus, apimtus to paties grynai 
prancūziško patiklaus entuziazmo, kuris buvo būdingas Rousseau, 
Condorcet, Robespierre'o demokratijos idealams. Jų visų raštuose 
socialistinės idėjos siejasi su tuo tikėjimu mokslu, technika, aukso 
amžiumi, kuriame vyraus socialistinė visuomenės santvarka ir moks- 
linis-techninis gamtos valdymas. 

Sen-Simono mokinys buvo AUGUSTE COMTE (Ogiustas Kon- 
tas), pozityvizmo pagrindėjas ir Žymiausias XIX amžiaus pirmosios 
pusės prancūzų filosofas. 

Vokiečių filosofijoje vyrauja spekuliatyvinė tendencija, nuo po- 
zityvaus mokslo atplėštas filosofavimas apie gamtą, sielą, galiausiai 
— apie patį mokslą. Tai filosofija, kuri plėtoja savo metodą už ir 
anapus atskirųjų mokslų. Anglų filosofija nuo pat pradžios orientuo- 
ta psichologiškai, ji tampa mokslu apie vidinę patirtį, ir jos galuti- 
nis tikslas yra techninis dvasingumo įvaldymas, kuris atitiktų tech- 
ninį gamtos valdymą, paremtą fizika. Pagaliau prancūzų filosofijoje 
vis iškyla aikštėn enciklopedinė tendencija, siekimas suvienyti visą 
pozityvų mokslinį pažinimą, ir iš šio suvienijimo laukiama moksli- 
nio įsiskverbimo į visą kultūrą ir jos pagrindimo. Bayle’o „Zody- 
nas“ buvo tokio tipo požymis, vėliau sekė enciklopedistų darbas, 
galiausiai — pozityvioji Comte'o filosofija. 

AUGUSTE’AS COMTE’AS gimė 1798 metais Monpeljė, labai 
katalikiškoje šeimoje, ir ši kilmė turėjo įtakos jo brandai. Jis mokėsi 
Paryžiaus politechninėje mokykloje ir vienu metu buvo socialisto 
Sen-Simono mokinys bei šalininkas. Nutrūkus santykiams su 
Sen-Simonu, jis ilgai savarankiškai dirbo, patirdamas nepriteklius, 
sunkumus, palaužtas psichinės ligos, kol 1842 metais užbaigė savo 
pagrindinį savarankišką darbą „Pozityviosios filosofijos kursas“. 
Nepaisant nepaprastų kūrinio idėjinių ir mokslinių rezultatų, jis ne- 
gavo nei profesūros, nei kokios nors tarnybos ir iki pat savo mirties 
(1857) buvo globojamas draugų bei sekėjų. Vėlyvuoju savo kūrybos 
periodu (iš raštų galima paminėti „Pozityvisty katekizmą“) jis links- 
ta filosofijai suteikti religinę formą; žinoma, tai religija be Dievo — 
vietoj Dievo kulto iškyla žmonijos kultas, ir tai religija be dogmų, 
bet su labai katalikybę primenančiu ritualu, su šventėmis, šventųjų 
kalendoriumi, su sakramentais ir šventikais. Filosofija, nusikratyda- 
ma ritualinių ir liturginių elementų, linksta religiją racionalizuoti, 
paversti ją metafizika, o toliau, priešingai „pozityvizmui“, filosofija 
atmeta tai, kas metafiziška, bet išsaugo kulto elementą ir taip priar- 
tėja prie religinės formos. 

Pagrindinė Comte’o „pozityvizmo“ tezė yra mintis, kad mes, pir- 
ma, Žinome vien fenomenus ir kad, antra, šis Žinojimas yra tik re- 
liatyvus, o ne absoliutus. Neprasminga klausti, kokia fakto „esmė“ 
arba jo tikroji „priežastis“, prasminga tik klausti, kokia jo seka ar- 
ba kuo jis panašus į kitus faktus. Šitie santykiai yra pastovūs, ir 
tiek, kiek čia kalbama apie panašumo santykius, mes juos vadiname 
sąvokomis, o kiek kalbama apie sekos santykius — fenomenų dės- 
niais. Bet kokio mokslinio pažinimo tikslas — pažinti fenomenų 
dėsnius, kad po to jų pagalba būtų galima nuspėti būsimus fenome- 

nus — savoir pour prėvoir (Žinoti, kad numatytume). Tiksliau, po- 
zityvizmo, Žmonijos dvasios pozityviosios stadijos nuopelnas tas, 
kad ji permatė šią mokslinio pažinimo prasmę ir pagal tai veikia, 
t.y. iš mokslinio sąvokų kūrimo pašalina visas „teologines“ ir „me- 
tafizines“ sudedamąsias dalis, neatitinkančias šio tikslo. Nes prieš 
pozityviąją pažinimo stadiją yra dar dvi kitos: teologinė ir metafi- 
zinė. Teologinis mąstymas tiki, kad pasaulio faktai valdomi ne ne- 
kintamų sekos dėsnių, bet atskirų gyvos ir inteligentiškos esybės va- 
lios aktų. Primityviausia ir labiausiai pirmykštė jos forma gyvus 
laiko pačius atskirus objektus (fetišizmas), tolesnis žingsnis yra 
prielaida apie nematomas esybes, kurių kiekviena valdo kurią nors 
vieną visą daiktų ar įvykių grupę (politeizmas), trečiojoje pakopo- 
je ši daugybė dievybių sujungiama į vieną vienintelį Dievą, kuris iš 
pradžių sukūrė pasaulį ir nuolat valdo jo fenomenus, o reikalui 
esant stebuklingai nutraukia savo paties nustatytą tvarką (monoteiz- 
mas). Metafiziniame žmogaus mąstymo periode asmeniškai jsivaiz- 
duojami dievai ir jų troškimas bei pyktis virsta abstrakčiomis „ga- 
liomis“, „jėgomis“, „paslėptomis savybėmis“; driada medyje virsta 
„vegetatyvine siela“, vėliau — vystymosi instinktu, „gyvenimo 
Jėga“; sunkių kūnų kritimas virsta jų „siekimu“ patekti į savo „na- 
tūralią vietą“, pačiai gamtai priskiriamos visokiausios veikos ir sa- 
vybės. Šios nesuvokiamos esybės ir realizuotos abstrakcijos pozity- 
viojo mąstymo suvokiamos vien kaip regimybė, ir „jėga“ tampa 
grynu reiškinių „dėsniu“, veiklioji „priežastis“ — sąlyga. Augantis 
supratimas, intelektualinė pažanga, vedanti nuo teologinės prie me- 
tafizinės ir galiausiai — prie pozityviosios pozicijos, yra griežto fe- 
nomenų sekos dėsningumo ir nesulaužomo būtinumo pažinimas. 
Kiekvienas atskiras mokslas pereina teologinę, metafizinę ir po- 
zityviąją stadijas, bet ne tuo pačiu metu; pozityviąją pakopą kiek- 
vienas jų pasiekia anksčiau ar vėliau pagal savo ypatumus ir padė- 
tį mokslų visumoje. Pasak Comte'o, mokslai išsirikiuoja į eilę pagal 
savo objektų abstraktumą ir konkretumą, ir abstraktieji mokslai yra 
konkrečiųjų pagrindas bei prielaida. Mat abstraktieji mokslai tyrinė- 
ja elementarius, visur pasikartojančius gamtos faktus ir fenomenus, 


o konkretieji — daugiau ar mažiau sudėtingas šių paprastų darinių 
kombinacijas, kaip tik dėl to jų elgesys ne taip lengvai permatomas, 
ir jų dėsniai — ne tokie paprasti. Kartu kiekvienas konkretusis 


mokslas vėlgi turi savus dėsnius, kurie turi būti atrasti stebint minė- 
tus darinius, bet šie dėsniai remiasi abstrakčiųjų disciplinų dėsniais 

ir tik kartu su pastaraisiais gali sudaryti uždarą sistemą. Plačiausias 
visų mokslų pagrindas ir abstrakčiausias iš jų yra aritmetika, visuo- 
tinė skaičių teorija, po to eina geometrija, arba tūrio teorija, mecha- 
nika, chemija, biologija ir galiausiai — sociologija, arba visuome- 
nės teorija. Tikruoju mokslinės sociologijos kūrėju Comte’as laiko 
save patį. 

Toje mokslų klasifikacijoje pasigendama vienos disciplinos: psi- 
chologijos. Iš tikrųjų Comte'as mėgina parodyti, kad nėra savaran- 
kiškos, savistaba ir sąmonės analize grįstos psichologijos: mes gali- 
me suvokti ir stebėti tik turinius ir fenomenus, o ne mūsų suvokimą, 
tačiau fenomenus, jų sąlygas ir dėsnius tiria gamtos mokslas. Taip 
Comte'ui psichologija ištirpsta biologijoje ir (Vokietijoje atstovau- 
jamoje Gallo, Prancūzijoje — daugiausia — Broussart) frenologijo- 
je. Šis nuo fiziologijos nepriklausomos psichologijos neigimas yra 
pagrindinis prieštaravimas tarp Comte'o ir anglų pozityvizmo, pir- 
miausia — JOHNO STUARTO MILLO (Džono Stiuarto Milio). So- 
ciologijos dėsniai kartu nustato istorinio gyvenimo dėsnius. Čia mes 
vėl susiduriame su trijų stadijų sekos dėsniu. Ir valstybinėje, teisi- 
nėje, visuomeninėje raidoje yra teologinė, metafizinė ir pozityvioji 
epochos. Teologiniam feodalizmo epochos mąstymui būdingas tikė- 
jimas dieviškąja veikiančios teisės kilme, tikėjimas tuo, kad Dievo 
pageidaujamos yra egzistuojančios institucijos, subordinacijos, hie- 
rarchijos; metafiziniam mąstymui charakteringas tikėjimas amžinai 
galiojančia abstrakčia prigimtine teise. Prancūzų revoliucija yra 
trumpalaikė metafizikos pergalė viešajame gyvenime; konservatizmo 
ir liberalizmo ginčas — tai teologinio ir metafizinio požiūrių kova. 
Pozityvioji stadija prasidėsianti tuo metu, kai vietoj tariamai dieviš- 
kų ir abstrakčių prigimties teisės dėsnių iškils sociologinė įžvalga, 
nusimanančiojo, mokslo autoritetas, kaip nukreipiantis ır vadovau- 
jantis visuomeninio proceso veiksnys. Pozityviojoje ateities valsty- 
bėje valdys filosofas, sociologas — kaip Platono „Valstybėje“. Tie- 
sa, šie filosofai ar sociologai, kuriuos Comte'as mano suvienijęs 
draugėn, neturi valdyti iš tikrųjų, bet jie turi būti grynai dvasinis, 
aukščiausias moralinis ir intelektualinis autoritetas, kuris savo pasa- 
kymais — įspėdamas ir pamokydamas, girdamas ir peikdamas — 
ryžtingai veiktų papročius ir žmonių nuomones; tai dvasinė valdžia, 
kuri yra virš išorinės prievartos jėgos, bet kuri veikia tik dvasiniu 
ginklu, cenzūra ir kuriai absoliučiai patikėtas jaunimo auklėjimas. 
Taigi principas, kuriuo Comte'as siekia grįsti valstybę, yra autori- 

tetas, žinoma, ne grynos nekintamos tradicijos autoritetas, o nusima- 
nančiojo autoritetas, autoritetas, priešingas viešajai nuomonei, dau- 
gumai. 

Tikroji pasaulinė valdžia bei valdymas, greta šio dvasinio auto- 
riteto, turi būti patikėta rinktiniams kapitalistams: bankininkams, 
prekybininkams, fabrikantams ir žemdirbiams. Nebus jokio parla- 
mento, kaip liaudies valios išraiškos, vienintelė kontrolė bus grynai 
dvasinis filosofų sąžinės patarimas. Mokslas ir ekonomika bus svar- 
biausios tampančios ateities visuomenės jėgos, jų svarbi sąveika už- 
tikrins organišką valstybės vienybę. Si Comte’o pažiūra vėlgi susi- 
jusi su jo istorijos filosofija, su jo pažiūra apie dėsningas žmonijos 
raidos pakopas: paraleliai su teologinės, metafizinės stadijos plėtra 
į pozityviąją stadiją būtinai vyksta perėjimas iš karinio į industrinį 
gyvenimą ir kartu iš ginklo ir diduomenės viešpatijos — į didžių- 
jų industrijos magnatų viešpatiją. Tačiau kad šis žemės galingųjų 
darbas būtų dirbamas visumos, žmonijos interesų ir jos pažangos la- 
bui, tuo privalo rūpintis dvasinė filosofų bendrijos atstovaujama 
moralės valdžia. 

Plačios istorinės žinios ir subtilūs sociologiniai stebėjimai Com- 
te’o veikale jungiasi su nemažais prievartos ir utopijos bruožais, ku- 
rie dar labiau sustiprėja vėlyvojoje jo kūryboje. Daug kas čia paaiš- 
kėja iš jo asmeninio likimo ar iš liguistai užaštrintos vien savo idėjų 
pasaulyje gyvenančio vyro savimonės, tačiau pagrindinė raidos ten- 
dencija yra jo nustatytoje idėjų rūmo kryptyje: Žmogus, kaip indi- 
vidas, nedaro istorijos, bet jis pats yra pagal savo vidinį dėsnį vyks- 
tančios istorinės raidos produktas: istorinio proceso subjektas yra 
žmonija, kurios santykis su pavieniu asmeniu yra tik bangos santy- 
kis su srautu. Tačiau 1š to išplaukia etinis reikalavimas individui vi- 
siškai atsiduoti Žmonijai, taigi tas absoliutus altruizmas (Comte'as 
pats ir sukūrė šį žodį), kurį filosofas laiko papročių pagrindu ir nori 
matyti įdiegtą į Žmonių sielas auklėjimu, įpročiu ir visomis religi- 
nio entuziazmo priemonėmis. 

Pozityvistinėmis pradinėmis pozicijomis Comte’as artimas anglų 
filosofams Hume’ui ir Johnui Stuartui Milliui. Tačiau savo teorijo- 
je apie istorijos vystymąsi pagal savus dėsnius, palenkiančius sau 
individą, jis eina išvien su HEGELIU, kurį jau primena net jo tria- 
dinis stadijų dėsnis (tuo tarpu, kaip matėme, Maine de Biranas tam 
tikra prasme artimas Fichte'i). XIX amžiaus pirmosios pusės filoso- 
fija ir Prancūzijoje pirmiausia tampa istorijos filosofija; tik čia dėl 
enciklopedinės tradicijos, filosofijos polinkio į „pozityviųjų“ mokslų 
ir jų rezultatų sujungimą istorijos filosofija įgauna labiau visuotinio 

visuomenės „dėsnių mokslo“ ir istorijos, konstruojamos pagal dės- 
nių mokslo pavyzdį, formą. 

Comte'as turėjo didelę įtaką XIX amžiaus antrosios pusės filo- 
sofijai. Greta tikrųjų jo mokinių PIERRE’O LAFFITTE’O (Pjero 
Lafito, 1823-1903) ir EMILE’IO LITTRĖ (Emilio Litrė, 1801- 
1881), kuris, tiesa, atmetė vėlyvąją Comte'o teoriją, HIPPOLY- 
TE’AS TAINE’AS (Hipolitas Tėnas, 1828-1893; „Apie intelektą“, 
1870) savo teorija apie rasę ir aplinką, kaip lemiamus kultūros is- 
torijos veiksnius ir savo griežtu determinizmu, kuris net meno kū- 
rinio atsiradimą laiko ne mažiau dėsnių sąlygojamu negu gamtos 
procesą, pasirodo priklausomas nuo pozityvizmo. Tas pats pasaky- 
tina apie ERNESTE’A RENANĄ (Ernestą Renaną, 1823-1892), ži- 
nomą liberalų teologą, kurio eklektizme vis dėlto persvarą turi dar- 
vinistinis evoliucionizmas. Jį apėmęs tikėjimas pažanga, tam tikra 
prasme apskritai būdingas septyniasdešimtiesiems ir aštuoniasdešim- 
tiesiems XIX amžiaus metams, visgi remiasi ir Comte’u ir savo 
„Pozityviojoje politikoje“ Renanas pasirenka moto: „lamour pour 
principe et l’ordre pour base, le progrės pour but“ meilė kaip 
principas, tvarka kaip pagrindas, pažanga kaip tikslas. 

Nėra nepriklausomas nuo Comte'o ir THĖODULE'IS RIBOT 
(Teodiulis Ribo, 1839-1916), pradėjęs plėtoti Prancūzijoje eksperi- 
mentinę psichologiją: kaip, beje, ir Wundtas Vokietijoje, jis teigia 
„psichologiją be sielos“, kuri turi tyrinėti tik psichinius fenomenus 
ir jų dėsnius. Savotišku keliu pasuko Comte’o sukurta sociologija, 
pirmiausia EMILE’IO DURKHEIMO (Emilio Diurkheimo, 1858- 
1917; „Apie visuomeninio darbo padalijimą“, 1893, „Savižudybė“, 
1897, „Elementarios religinio gyvenimo formos“, 1912), tikros so- 
ciologinės mokyklos Prancūzijoje kūrėjo, darbuose. Durkheimas nori 
sociologiją, kaip grynai empirinį mokslą, grįsti faktine etnografi- 
ne-istorine medžiaga, kuri būtų nepriklausoma nuo išankstinių filo- 
sofinių konstrukcijų (panašių į Hegelio istorijos filosofiją ar net ir 
Comte’o trijų stadijų dėsnį), nepriklausoma nuo biologijos, taip pat 
ir nuo psichologijos. Nors individai yra istorinės raidos veikėjai, bet 
nėra jokios viršindividualios tautos sielos, jokios istorijoje išsisklei- 
džiančios viršindividualios dvasios, o yra iš bendruomenės gyveni- 
mo atsiradusios, iš individualios psichologinės raidos neišvedamos 
nesąmoningos žmogaus jėgos, kurios savo socialinę kilmę ir savitu- 
mą išduoda būtent per prievartą, daromą individų jautimui bei vei- 
kimui. Iš esmės beprasmiška klausti apie šios prievartos „teisę“, 
kaip daugiausia darė ligtolinė filosofija, tarsi individualūs norai ir 
vertinimai apskritai galėtų pasipriešinti šiai prievartai, išskyrus tą 

atvejį, kai jau pati socialinė vystymosi tendencija veržiasi į savo 
modifikaciją. Durkheimo sociologija skiriasi nuo marksistinio isto- 
rinio materializmo tuo, kad ji ir čia, sekdama Comte’u, lemiamą 
vaidmenį skiria religijai, kurios pradžios reikia ieškoti ne dogmose 
ir mituose, bet jėgose, kurios kyla iš religinių bendruomenių šven- 
čių ir jose atsirandančių masių nuotaikų. Jo teorija apie — grynai 
faktinį, o ne pagrindžiamą kolektyvinio idėjų pasaulio pranašu- 
mą prieš individualųjį leidžia Durkheimui pripažinti „apriori“, bet 
šis religinis, moralinis, galiausiai loginis apriori yra ne kas kita, o 
neasmeninio, kolektyvinio mąstymo mumyse išraiška. Ir pažinimo 
sferoje apriori „tiesa“ nėra loginis įrodomumas, ne jo atitikimas pa- 
tyrimui ar jo naudingumas, o paprasčiausiai jo faktinis neišven- 
giamumas. Šią pažinimo sociologijos temą vėliau išsamiai aptarė, 
remdamasis plačia etnografine medžiaga, LUCIANAS LEVY— 
BRUHLIS (Liusjenas Levi-Briulis, 1857-1939; „Pirmykščių Žmonių 
galvosena“, 1923, „Pirmykščių Žmonių siela“, 1927), žymiausias so- 
ciologinės mokyklos atstovas. Jis mėgina įrodyti, kad pirmykščių 
žmonių mąstymas skiriasi nuo mūsiško ne laipsniu, o tipu. Pralogi- 
nis mąstymas, tarp kitko, neskiria tapatybės ir prieštaravimo princi- 
po: priklausantysis totemo klanui identifikuoja save su toteminiu 
gyvūnu ir kartu nuo jo skiriasi; šiam mąstymui trūksta ir atsitikti- 
numo bei gamtinio priežastingumo sąvokų mūsų prasme: nėra natū- 
ralios mirties, kas miršta, yra sąmoningai (galimas daiktas, maginė- 
mis priemonėmis) užmušamas; šis mąstymas indentifikuoja dalį su 
visuma, panašų su panašiu: prieš žmogaus paveikslą nukreiptas prie- 
šiškas veiksmas veikia patį žmogų, daikto, priklausančio kitam, tu- 
rėjimas suteikia galią valdyti tą asmenį. 

Prancūzų revoliucijos neigimas, kova prieš Rousseau ir demok- 
ratiją yra tiltas, jungiantis kontizmą su moderniąja nacionalistine ka- 
talikiškąja srove Prancūzijoje; CHARLES MAURRAS (Šarlis 
Mauras, gimęs 1868), rojalizmo teoretikas ır action frangaise vado- 
vaujantis protas, save patį laiko „pozityvistiniu tradicionalistu“. 

Visuose tiesiogiai ar netiesiogiai su Comte’o pozityvizmu susi- 
jusiuose siekiuose juntama antiindividualistine ir dėl to antiintelek- 
tualistinė ir galiausiai iracionalizmą skatinanti tendencija. Ši ten- 
dencija juo labiau krinta į akis, kad prancūzų filosofija dar nuo 
Descartes’o ypač gerbia aiškumo ir tikslumo idealą, logine-matema- 
tinę evidenciją, ir tai, kaip ir anksčiau, išlieka būdinga ir Comte'o 
ir Durkheimo ar Lėvy-Bruhlio stiliui. Tačiau ana iracionalistinė ten- 
dencija įgauna postūmį dar iš kitos pusės: iš Bergsono filosofijos, 
kuri bus aptarta vėliau. 

3. XIX AMZIAUS ANGLU FILOSOFIJA 


Europos kontinento istorijoje XVIII ir XIX amžių riba buvo gilus 
lūžis, kurį pirmiausia sąlygojo Prancūzų revoliucija, sukėlusi svar- 
bius padarinius: Napoleono viešpatavimą, jį pakeitusią dvasinę ir 
politinę reakciją. Reikia atsiminti, kad Prancūzų revoliucija per ke- 
letą metų sugriovė tą monarchiją, kuri dar neseniai, nutvieksta Liud- 
viko XIV laikų kultūros blizgesio, buvo absoliučios karalystės pir- 
mavaizdis, kad po to nepaprastai sparčiai besivystydama pagal 
liberalią anglų pavyzdžio konstituciją Zengty į radikalią Rousseau 
pavyzdžio demokratiją ir galiausiai pradėtų nuožmią kovą prieš baž- 
nyčią bei religiją. Anglijoje revoliucinis periodas pasibaigė daugiau 
kaip prieš 100 metų; iš jo kilusi liberalizmu, asmenine, dvasine ir 
ekonomine laisve grindžiama santvarka turėjo laiko įsitvirtinti anglų 
dvasioje ir charakteryje. Todėl suprantama, kad Prancūzų revoliuci- 
jos laimėjimai ir idėjos Anglijoje neturėjo tokio poveikio kaip kito- 
se Europos šalyse. Tačiau kaip tik dėl to Anglija liko ir laisvesnė 
nuo Prancūzijoje ir Vokietijoje prasidedančios griežtos reakcijos, ku- 
ri pasireiškė prieš Švietimą ir revoliuciją nukreiptame romantizme. 
Trumpai tariant, XIX amžiaus anglų filosofija kur kas ryškiau už 
kontinentinę filosofiją tęsia XVIII amžiaus liniją. 

Revoliucinės kovos ir Napoleono karai paruošia dirvą naciona- 
linei raidai, kuri nuslopina XVIII amžiaus kosmopolitizmą. Prancū- 
zijoje pirmiausia paskelbiamas „nacijos suverenitetas“. Vokietijoje 
atsiranda tautos individualumo sąvoka, kategorinis imperatyvas virs- 
ta reikalavimu, kad pavienis asmuo atsiduotų tautai ir valstybei; He- 
geliui valstybė, kurią Šviečiamojo amžiaus filosofija laikė dirbtinai 
sukurta institucija, tampa objektyvios dvasios apraiška ir istorijos 
kūrėju bei subjektu. Su juo išvien eina Comte’as, neigdamas libera- 
lizmą ir individualizmą. Ir Anglija įtraukiama į Napoleono karus, 
bet čia individas nebuvo verčiamas visas savo jėgas atiduoti valsty- 
bei. Anglų filosofijai taip pat trūksta šio bet kokio individualizmo 
atsisakančio posūkio į valstybės ir tautos pavertimą ypatinga esybe. 

XIX amžiaus pradžiai būdingas ne tik nacionalizmas ir imperia- 
lizmas, bet ir iš socialinų prieštaravimų įtampos kylantis socializ- 
mas. Prancūzijoje iškyla didieji socialistai utopistai. Vokietijoje 
Fichte iškelia uždaros prekybinės valstybės idėją, po to Hegelio dia- 
lektikos priemonėmis pagrindžiama socialistinė teorija. Socialiniai 
prieštaravimai nepaprastai paaštrėja ir Anglijoje; vis dėlto Anglija 
tampa netgi klasikine kapitalistinio vystymosi šalimi. Tačiau filoso- 
finėje literatūroje įsivyrauja tipiškas siekimas susieti socialinės pa- 

žangos idėjas su senaisiais liberaliniais laisvos asmenybės ir valsty- 
bės teisės sferos apribojimo idealais. Benthamas ir Johnas Stuartas 
Millis tiesiogiai tęsia Locke’o-Hume°o liniją, tačiau Hume’o „skep- 
ticizmo“ požiūrių filosofas buvo grynas psichologinis-istorinis pa- 
saulio ir visuomenės stebėtojas, o minėti XIX amžiaus filosofai su- 
jungia XVIII amžiaus pažinimo teoriją, psichologiją ir sociologiją 
su socialistinio utilitarizmo ir eudemonizmo idealu, kurį jie mėgi- 
na praktiškai pritaikyti. 

JEREMY’S BENTHAMAS (Džeremis Bentamas, 1748-1832) 
nebuvo gilus, platus ar originalus, bet labai nuoseklus mąstytojas. 
Jis mano, kad norint rasti visuotines žmogaus elgesio taisykles, pir- 
miausia būtina iškelti aukščiausią tikslą, kuris visų veikimui ir el- 
gimuisi galėtų būti bendras galutinis siekimo taškas. Toks tikslas 
tegali būti didžiausia laimė didžiausiam Žmonių skaičiui arba malo- 
numų sumos pasaulyje didinimas ir nemalonumų mažinimas. Žino- 
ma, kiekvienas pirmiausia siekia savo laimės, bet tai, kad Žmonės 
susiję vienas su kitu ir priklauso vienas nuo kito, turi leisti jiems 
suprasti, jog savam interesui geriausiai galima tarnauti tada, kai sa- 
vos laimės siekimas suderinamas su visų laimės siekimu. Pasitelk- 
damas asociacinę psichologiją, socialinį eudemonizmą toliau psicho- 
logiškai grindė JOHNAS STUARTAS MILLIS (Džonas Stiuartas 
Milis, 1806-1873). Vertingais mes vadiname tuos objektus, į ku- 
riuos nukreiptas mūsų siekimas, tikrasis mūsų siekimų tikslas yra 
malonumas, taigi mes tikslų siekiame ir juos vertiname dėl jų suke- 
liamų malonumų arba atsižvelgdami į juos. Vėliau šis malonių išda- 
vų vaizdinys asociatyviai susyja su minėtu tikslu, apie kurį mes iš 
patirties žinome, kad jis apskritai tokias ıSdavas paprastai turi, ir 
nesvarbu, ar jos tokios bus man šiuo ar kitu konkrečiu atveju. Iš įsi- 
vaizduotų malonių išdavų tos asociacijos keliu „vertybė“ tampa to 
tikslo „savybe“. Taigi „vertybė“ yra iš tikrųjų to, kas įvertinama, 
„naudingumas“, kaip priemonė įgyvendinti malonumui apskritai 
(„Utilitarizmas“). Tą ypač galima pasakyti ir apie moralinę poelgių 
bei charakterio savybių vertę. Matome, kad tikroji bet kokio verti- 
nimo prasmė perkeliama į išdavų, o ne į mūsų poelgių motyvų (ku- 
rie iš esmės visada yra tie patys) vertinimą, o tikrasis tikslas, ku- 
riam turi tarnauti ir filosofas, yra protingai naudingas tų išdavų 
numatymas, ir mūsų elgimosi pritaikymas iš šio tikslo išplaukian- 
čiam bendram veikimui. 

Benthamo-Millio etika neliko nenuginčyta. THOMAS GREE- 
NAS (Tomas Grynas, 1836-1882) pateikia jai kontrklausimą, ar iš 
tikrųjų galima aritmetiškai skaičiuoti malonumų išdavas, ar malonu- 

mas ir malonumas, skausmas ir skausmas nėra kokybiškai tiek skir- 
tingi, kad kalbėti apie bendrą „malonumų“ sumą visai neįmanoma; 
HENRY SIDGWICKAS (Henris Sidžvikas, 1838-1900) bando teigti 
intuityviai pažinius, akivaizdžiai aiškius moralinius priesakus bei 
vertybines aksiomas, kurios nebūtų tapatinamos su privalomybės ir 
vertybės įpročiu įtvirtinta „naudingumo“ patirtimi. Ypatinga prieš- 
prieša blaiviam ir protingam socialinio utilitarizmo požiūriui į gy- 
venimą, požiūriui, kuris tarsi prekybiškai apskaičiuoja bet kokios 
veiklos malonumų balansą (ir šiuo grynai kiekybiniu požiūriu pana- 
šus į skaičiuojantį ir matuojantį gamtos mokslo požiūrį), yra svajin- 
gas-meniskas, herojinis ir asmeninis romantizmo gyvenimo idealas. 
Kaip jau sakyta, romantizmo tendencija anglų filosofijoje prarado 
savo reikšmę; vis dėlto mes ją regime THOMO CARLYLE’O (To- 
mo Karlailio, 1795-1881) kūryboje, jo skelbtame asmenybės ir he- 
rojų kulte. Kartu su juo minėtinas subtilios ir gilios meninės prigim- 
ties JOHNAS RUSKINAS (Džonas Raskinas, 1819- 1900), kuris, 
remdamasis estetiniu požiūriu, kovoja prieš gyvenimo ir darbo su- 
trivialinimą bei subanalinimą, gryną žiūrėjimą vien į piniginę ir iš- 
matuojamą sėkmę. Visiškas asmenybės sugebėjimų panaudojimas 
darbe, „kūrime“ yra tas, kuris šį darbą sugyvina ir sudvasina, sutei- 
kia jam vertę ir grožį. (Reikia atkreipti dėmesį į tai, kad ir Niet- 
zsche vietoj sąvokos „darbas“, kuris matuojamas ir tarsi „apmoka- 
mas“ pagal savo — neasmeninius — rezultatus, vartoja sąvoką 
„kūrimas“, kuriame gyvena jo „kūrėjas“, kaip motina — vaike: me- 
chaninį santykį pakeičia organinis santykis ir alegorija.) 

Ne tik JOHNO STUARTO MILLIO praktinės, bet ir teorinės fi- 
losofijos, pažinimo teorijos pagrindą sudaro jo asociacinė psicholo- 
gija, sąmonės suskaidymas į elementarias „idėjas“, kurios jungiasi 
į daugiau ar mažiau tvirtus visetus. Ši asociacinė psichologija atsi- 
rado iš Locke’o ir Hume’o empirizmo, o Millis pagrindiniame savo 
kūrinyje „Dedukcine ir indukcinė logika“ (1843) šį empirizmą tęsė 
ir išplėtojo į nuoseklią grynojo empirizmo metodo teoriją. Kita ver- 
tus, WILLIAMAS HAMILTONAS (Viljamas Hamiltonas, 1788- 
1856) tęsia Hume’ui priešiškos škotų mokyklos liniją (abiejų 
krypčių priešprieša atsiskleidžia Millio veikale „S.W. Hamiltono fi- 
losofijos apžvalga“, 1865). 

XIX amžiuje, palyginti su XVIII, ima vyrauti reiškinių genezės 
tyrimai, labai įsigali vystymosi idėja. Kontinentinėje filosofijoje 
daugiausia tai yra idėja apie dialektinį, atskiromis pakopomis vyks- 
tantį formavimąsi, o anglų veikaluose labiau iškyla mintis apie 
laipsnišką nepastebimų jungiamųjų elementų kitimą. Jau asociacinė 

psichologija, teigianti, jog matomas bei juntamas daiktų pasaulis at- 
siranda dėl laipsniško asociatyvaus suvokimo elementų susijungimo, 
proteguoja šią genezės sąvoką. Vėliau Lyellis (Lajelis), užuot laikę- 
sis iki tol įprastos katastrofų teorijos, šią sąvoką pritaiko Žemės is- 
torijai ir geologinių periodų sekai, o Spenceris ir Darwinas — gy- 
vūnų ir augalų rūšių atsiradimui. 

CHARLESAS DARWINAS (Čarlsas Darvinas) teorijoje („Apie 
rūšių atsiradimą natūraliosios atrankos būdu“, 1859), kurioje veiks- 
mingiausią formą įgauna organizmų pasauliui pritaikyta vystymosi 
idėja, kaip Žinia, taria esant dvi naujų rūšių atsiradimo priežastis: 
tam tikrose ribose nuolat pasitaikančius atsitiktinius mažus palikuo- 
nių nukrypimus nuo tėvų tipo ir grynai mechaniškai sąlygotą dėl tų 
atsitiktinių pokyčių gyvybingiausių egzempliorių išlikimą „kovoje 
už būvį“. Organizmo aktyvumas, kurį teigė kiti evoliucijos teorijos 
atstovai (Lamarckas Prancūzijoje), čia taipogi atmetamas, kaip ir 
psichologiniuose procesuose, vadovaujantis tuo požiūriu, kurį apie 
juos susidaro asociaciniai psichologai. Kita vertus, darvinizmas, tik- 
riau sakant, jo plėtojamas gyvosios gamtos vaizdas suteikia dvejo- 
pos interpretacijos galimybę. Viena vertus, tai pažiūra į gyvybę kaip 
į „kovą“, rungtynes už pačią gyvybę: gamta nesanti mylinti savo 
kūrinius motina (kaip į ją Žiūrėjo Rousseau), bet negailestinga pri- 
žiūrėtoja, kuri pražudo „silpnuosius“ ir išlaiko „stipriuosius“. XIX 
gos kultas (Nietzsche) linksta į tokią interpretaciją, kuri, įdėmiau 
pažiūrėjus, yra klaidingas gamtos sužmoginimas, nė kiek ne geres- 
nis už Rousseau gamtos idilę. Kita vertus, buvo galima, kaip tai da- 
rė pats Darwinas ir Herbertas Spenceris, „gyvybingumą“ laikyti pri- 
sitaikymu prie (kintančios) aplinkos, o dėl to ir žmonių visuomenės 
vystymąsi — su jos simbiotinėmis apraiškomis bei altruistiniais ins- 
tinktais laikyti tokio progresyvaus prisitaikymo išraiška. 

Pagal išankstinį planą atkakliai kurtame milžiniškame viso savo 
gyvenimo darbe „Sintetinės filosofijos sistema“, kurios atskiri to- 
mai, aptariantys pagrindinius principus, biologiją, psichologiją, 
sociologiją ir etiką, pasirodė tarp 1860 ir 1893 metų, HERBERTAS 
SPENCERIS (Herbertas Spenseris, 1820-1903) plėtoja visuminį fi- 
losofinį pasaulėvaizdį, kurio vienijanti mintis visur yra vystymosi 
idėja. Požiūris į išorinio pasaulio egzistavimą ar pagrindinių paži- 
nimo sąvokų, pvz., jėgos ar priežasties, objektyvų galiojimą, labai 
skiria Spencerį nuo Hume'o skepticizmo ar Berkeley'o fenomenaliz- 
mo; Spenceris yra įsitikinęs realistas. Tačiau kadangi jis, pritarda- 
mas pozityvizmui, pažinimą laiko objektų palyginimu ar vienų su- 

siejimu su kitais, tai galutinę pasaulio priežastį, „absoliutą“, jėgą, iš 
kurios viskas kyla, jis laiko nepažinia. Sis nepažinumo pripažini- 
mas, šis mokslo supratimas, kad ir jo pagrindinės sąvokos „materi- 
ja“, „erdvė“, „laikas“, nepaliečia šio besąlygiškumo, pačios daiktų 
esmės, bet apibrėžia ją tik jos poveikio mums atžvilgiu, pasak Spen- 
cerio, nurodo ir kelią į baigiamąjį mokslo ir religijos susitaikymą, 
su sąlyga, kad ir religija.tyliai gerbia tai, kas nepažinu, ir susilaiko 
nuo per greito viso to sužmoginimo. Tačiau kartu jam šis atsisaky- 
mas pažinti absoliučiąją būtį reiškia, kad pažinimo objektas yra bū- 
tent tik tapsmo srovė, jos daugybė produktų, taigi jo veikiamas vys- 
tymasis. Šis pažinimas remiasi patirtimi; Spenceris, kaip ir Hume’as 
ar Millis, yra empiristas, tačiau jis nori individualios sąmonės ap- 
riorinį Žinojimą paversti per kartas paveldėta ir įtvirtinta giminės 
patirtimi (kaip tai jau darė ir sociologas Durkheimas). To prielaida, 
žinoma, yra kraštutinių darvinistų atmetamas įgytų savybių paveldė- 
jimas, tačiau Spenceris, jau kurį laiką iki Darwino gynęs evoliuci- 
jos teoriją, nėra vienšališkas vien atrankos teorijos ir mechaninės at- 
rankos, kaip vienintelio vystymosi faktoriaus, šalininkas. Atskirieji 
mokslai iš pažinimo objektų abstrahuoja visuotinius šių objektų for- 
mavimosi, jų tapsmo dėsnius; filosofija eina toliau, t.y. ji iš fizikos 
ir chemijos, biologijos, psichologijos, sociologijos vėl perima aukš- 
čiausius ir visuotiniausius, visai tikrovei galiojančius dėsnius, paga- 
liau vieną pagrindinį vystymosi dėsnį. Pats šis dėsnis yra abstrak- 
cija, abstrakti formulė, kurios, kaip visuotinio tvarkos principo, 
produktyvumas pasireiškia jį pritaikius empirinių faktų gausai. Vi- 
sas vystymasis, pasak Spencerio, viena vertus, yra perėjimas iš 
pakrikos į rišlesnę visumos būklę (integracija), kita vertus, tai per- 
ėjimas iš neapibrėžto vienodumo į apibrėžtą nevienodumą (dezinteg- 
racija). Viena vertus, jis yra materijos sankaupa atiduodant judėjimą, 
kita vertus, sutelktos materijos atsipalaidavimas didėjant nuosavam 
dalių judėjimui ir dėl to — judėjimo priėmimas iš išorės. Vis stip- 
resnė šių abiejų tendencijų sąveika suteikia visuminiam vystymui- 
si kryptį į vis apimlesnį ir kartu į vis gausiau suskirstytų visumų 
atsiradimą. Planetų atsiradimas iš chaotiško ūko iliustruoja šį vys- 
tymąsi taip pat, kaip ir atsiradimas organizmų pasaulio, pradedant 
mikroskopiniais protoplazmos gniužulėliais ir baigiant prie įvairių 
gyvenimo sąlygų prisitaikiusiomis daugialąstėmis būtybėmis. Tai 
taip pat kelias iš instinktyvaus visuotinio jausmo protrūkio į įvairių 
jusliniy pojūčių išsiskaidymą ir diferenciaciją, arba kelias iš papras- 
to refleksinio mechanizmo per instinktus į intelektą, arba kelias iš 
ordos į modernią valstybę ar dirbtinį modernaus ūkinio gyvenimo 

darbo pasidalijimą. Šioje Spencerio sistemos struktūroje aiški yra ir 
giminystė, ir priešprieša kitoms dviem didžiosioms XIX amžiaus pa- 
saulio pažinimo sistemoms, kurios pasaulį mėgino vaizduoti kaip 
vieną vystymąsi veikiant vieningam dėsniui, t.y. Comte'o ir Hege- 
lio sistemoms. Spenceris nori perimtus nepakeistus atskirųjų mokslų 
rezultatus vainikuoti savo filosofinėmis abstrakcijomis ir šias vėlgi 
sugyvinti bei iliustruoti gausiais empiriniais atskirųjų mokslų pa- 
vyzdžiais. Hegelis įtraukia dažnai pakeistus ir sutvarkytus atskirų- 
jų mokslų rezultatus į dialektinę minties seką, kuri, kaip filosofinės 
sąvokos raida iki pat konkretybės, turi atspindėti būties loginę ir 
laiko raidą. Galiausiai etika: moraliniai priesakai bei vertinimai yra 
paveldėto kartų patyrimo išraiška, kalbanti apie socialinio organiz- 
mo, taigi ir jį sudarančių individų sveikatą. Tiksliau sakant, mes tu- 
rime skirti moralę, būdingą dar besivystančioms, todėl dar kovojan- 
čioms prieštaringoms visuomenėms, kur vyrauja įtampa tarp draugų 
ir priešų, tarp konkuruojančių, dar į visumą su savo diferencijuota 
funkcija neįsijungusių grupių nuo galutinės moralės, būdingos atei- 
ties visuomenei ir apimančios visą žmoniją, kuri pasižymi nepapras- 
tai tobula diferenciacija ir individualybių suklestėjimu. Šioje ateities 
visuomenėje, kuri formuojasi pagal visuotinį vystymosi dėsnį, galios 
visuotinė teisingumo moralė, palaikoma ne atlygio ar bausmės lau- 
kimo, bet paveldėto jausmo. Priešingai negu Comte’as ar Hegelis, 
Spenceris yra individualistas kaip ir Millis ar Benthamas; priešingai 
socializmui, kuris suvienodintus individus visiškai pajungia valsty- 
bės tarnybon, Spenceris teigia liberalųjį idealą, pasikliaudamas sa- 
vaime vykstančio vystymosi eiga, ekonominiame gyvenime jis pre- 
feruoja laissez faire, o ne valstybės kišimąsi. 

Spencerio evoliucijos sąvokai, kuri pasaulio vystymąsi regi 
vykstantį pagal vieną griežtą dėsnį, vėliau Bergsonas priešpriešins 
savo „kūrybinio“, taigi tam tikra prasme neapskaičiuojamo, „laisvo“ 
arba laisvei paliekančio erdvę vystymosi sąvoką. Anksčiau ANDRĖ 
LALANDE’AS (Andrė Lelandas, 1867-1963) atkreipė dėmesį į di- 
soliucijos, išsiskaidymo principą („Disoliucija, kaip prieštara fizinių 
ir moralinių mokslų evoliucijai“, 1899), priešingą evoliucijai bei 
vystymuisi, kuris vyksta augančio suvienodinimo ir diferenciacijos 
dėka. Tas principas pasireiškia fiziniame pasaulyje didėjančiu ener- 
gijos išsisklaidymu (entropijos dėsnis), biologiniame gyvenime — 
visų gyvybės procesų nukreiptumu į mirtį, dvasiniame gyvenime — 
individų suvienodėjimo, nacionalinių ir klasinių prieštaravimų nyki- 
mo tendencija, visuotinių idealų įsivyravimu, mąstymo ir jautimo 
nuasmenėjimu. 

Darvinizmas dar kartą įgauna filosofinę reikšmę pragmatistine- 
je pažinimo teorijoje, kuriai atstovauja anglų bei amerikiečių prag- 
matizmas, bet randasi sekėjų ir Vokietijoje, pvz., Nietzsche ir Vai- 
hingeris. Jos pagrindinė mintis ta, kad sprendinys yra teisingas, jei 
praktikoje pasiteisina iš jo išplaukiančios išvados, apskritai iš jo ky- 
lantis praktinis požiūris į pasaulį: tiesa — tai praktinis naudingu- 
mas. Žmogus nėra stebintis intelektas, bet veikianti būtybė, jis eg- 
zistuoja „šio“, t.y. savo, pasaulio centre, ir šis pasaulis priklauso 
nuo jo, kaip ir jis — nuo pasaulio. Tiksliau sakant, galiausiai egzis- 
tuoja netgi ne „šie“ Žmonės, bet skirtingi žmonių tipai, kurių kiek- 
vienas gyvena savo pasaulyje, arba, kitais žodžiais, savo pasaulė- 
vaizdyje. Tačiau Žmonių tipai su savo tikėjimu, su savo pasaulio 
vaizdu yra veikiami atrankos, būdingos kovai už būvį. „Tiesa“ — 
taipogi atrankos produktas: teisinga tai, kas pasiteisina, t.y. pasau- 
lėvaizdis, kuris juo tikinčiam Žmogui suteikia didžiausią gyvybinę 
jėgą ir sugebėjimą prasimušti. Tačiau apie ypatingą pragmatizmo 
formą bus dar kalbama paskutiniame skyriuje. 


4. XIX AMŽIAUS VIDURIO VOKIEČIŲ FILOSOFIJA: | 
HEGELIO MOKYKLA, MATERIALIZMAS, INDUKCINE 
IDEALISTINE METAFIZIKA 


Jau Hegelio gyvenamuoju metu jo filosofija, savo uždara sistemine 
sandara, taip pat atskiromis idėjomis būdama ypač patraukli bei pa- 
veiki, darė įtaką ne tik filosofijai, bet ir visiems dvasios mokslams, 
teologijai ir teisei, istorijai ir menotyrai. Hegelizmas daug labiau už 
kantizmą buvo vaisinga ir vyraujanti vokiečių mokslinio gyvenimo 
srovė. Žinoma, ne neginčijama. Jau Hegelio Berlyno laikotarpiu 
iškyla vadinamoji „istorinės mokyklos“, pvz., Savigny (Savinji), 
opozicija prieš konstruktyvų Hegelio istorijos traktuotės būdą ir 
prievarta į istorijos tėkmę įtrauktą teleologiją. Nors ši teleologija 
neatnešė iš išorės kaip Fichte’s istorinis moralizmas įvykių vertini- 
mo požiūrio bei kriterijaus, o mėgino iš pačios istorijos kildinti pra- 
dinį jos tapsmo dėsnį, visgi buvo pasigesta pagarbos grynam isto- 
riniam faktui, polinkio ir siekio tiksliai jį išaiškinti. Kaip sakė 
„Istorinės mokyklos“ išugdytas istorikas L.V. Ranke, jis norėjęs pa- 
naikinti savo Aš, kad pamatytų daiktus tokius, kokie jie iš tikrųjų 
yra. Be to, pabrėždama „istorinės tikrovės teisingumą“ apskritai, 
teigdama, jog tą istorinę tikrovę — teisę, valstybinę santvarką, re- 
ligingumą, epochos ir tautos meną — reikia traktuoti kaip nesąmo- 

ningai viešpataujančios ır kuriančios „tautos dvasios“ savaime ver- 
tingą ir saugotiną kūrinį, o ne tik kaip pereinamąjį vystymosi taš- 
ką ar galutinio tikslo priemonę ar pakopą, istorinė mokykla buvo 
tam tikrais saitais susijusi su romantizmu ir su senaisiais romantiš- 
kaisiais Hegelio racionalizmo priešininkais. 

Savarankiškėjantys konkretūs istoriniai tyrimai atsiriboja kartu 
su „istorine mokykla“ nuo Hegelio bei jo metodo. Tačiau greta pa- 
sireiškia dar aštresnė priešprieša: tarp Schellingo-Hegelio gamtos fi- 
losofijos (kuri iš pradžių veikė kai kuriuos gana žymius gamtos 
tyrinėtojus, tarp jų Lorencą Okeną) ir naujai bepražystančios mate- 
matinės ir eksperimentinės gamtotyros. Taip abiejose srityse, ir is- 
torijoje, Ir gamtos pažinime, atsiveria praraja tarp atskirųjų mokslų, 
kurie išplėtoja savus „tikslaus“ faktų išaiškinimo ir priežasčių tyri- 
mo metodus, ir spekuliatyviosios filosofijos. Šioje kovoje pirmiau- 
sia lemta pralaimėti filosofijai, ir tai pasireiškia sparčiu Hegelio mo- 
kyklos žlugimu bei išnykimu. 

Prie to, žinoma, prisidėjo ir pačioje mokykloje iš pat pradžių 
slypėję latentiniai prieštaravimai, sąlygoję „dešiniųjų“ ir „kairiųjų“ 
(senųjų ir jaunųjų hegelininkų) skilimą; tai buvo prieštaravimai dėl 
religinių ir politinių dalykų. Galiausiai „kairysis“ sparnas susiliejo 
su filosofijai priešiškai nusiteikusių gamtotyrininkų propaguotu ma- 
terializmu, o „dešinysis“ — su į konservatyvumą linkstančiu teizmu, 
kuriam — nepriklausomai nuo Hegelio ir polemiškai nusistatę jo 
sistemos atžvilgiu — atstovavo IMMANUELIS HERMANNAS 
FICHTE (Joh. Gottliebo sūnus, Imanuelis Hermanas Fichte, 1796- 
1879), HERMANNAS ULRICIS (Hermanas Ulricis, 1806-1884) ir 
CHRISTIANAS HERMANNAS WEISSE (Kristianas Hermanas Vai- 
sė). Ta priešprieša latentiškai buvo būdinga ir pačiam Hegeliui, ku- 
rio konservatyvų požiūrį į krikščionybę buvo taip pat sunku sujung- 
ti su filosofijos bei jos abstrakčios tiesos apie religiją iškėlimu virš 
religijos su tik simboline pastarosios tiesa, kaip ir individualaus ne- 
mirtingumo idėja — su „subjektyviosios dvasios“ (individualaus 
psyche) pajungimu „objektyviajai dvasiai“ teisėje, valstybje ir isto- 
rijoje, arba asmeninio ir transcendentinio Dievo idėją — su „abso- 
liučia dvasia“, viešpataujančia kultūros istorijoje ir galiausiai save 
pačią suvokiančia filosofijos istorijoje. 

Tikrasis postūmis, skatinęs dvasias skirti religijos srityje, buvo 
DAVIDO FRIEDRICHO STRAUSSO (Davido Frydricho Štrauso, 
1808-1874) žinoma knyga „Jėzaus gyvenimas“ (1835): jei gamta 
yra „idėjos kitabūtis“, tai ji negali būti sukurta asmeninio Dievo sa- 
vivalės aktu, ir jos dėsniai negali būti sulaužyti per stebuklą; Die- 

vas gali būti tik visybė (Allwesen), kuri tik žmoguje įgauna asme- 
ninę sąmonę. O Šventoji istorija nėra žmogaus Jėzaus istorija, Nau- 
jasis Testamentas — ne istorija, o mitas, bendruomeninė kūryba, ku- 
ri nesąmoningai simboliškai Jėzaus likime pavaizduoja žmonijos 
likimą. „Dešinieji“ hegelininkai, tokie kaip Göschelis (Gešelis) ar- 
ba Gableris, priešingai šiam posūkiui į ryžtingą panteizmą, pabrėžia, 
kad būtent pagal Hegelį aukščiausia dvasios esmė yra asmeninė bū- 
tis, tačiau asmuo absoliučia prasme yra tik Dievas; Žmogui skirta 
juo tapti ir taip nugalėti mirtį, atskirybės laikinumą bei menkumą. 
Tai įvyksta susijungus su Dievu, ir šis susijungimas gali įvykti tik 
per Dievažmogio asmenį. 

Straussas iš hegelizmo pereina į panteizmą, kuris susijungia su 
negilia šiapuse religija, optimistiniu tikėjimu pažanga ir kultūra 
(knyga „Senasis ir naujasis tikėjimas“, 1872, kuri buvo tipiška sep- 
tyniasdešimtųjų metų išsilavinusiai Vokietijai ir kurią vėliau pirmuo- 
siuose „Nesavalaikiuose svarstymuose“ triuškinančiai sukritikuoja 
Nietzsche). O LUDWIGO FEUERBACHO (Liudvigo Fojerbacho, 
1804-1872) kūryboje mes matome perėjimą iš hegelizmo į Jakobo 
Moleschotto (Molešoto), Ludwigo Būchnerio (Liūdvigo Biuchnerio, 
„Jėga ir medžiaga“, 1854), Carlo Vogto (Karlo Fogto) materializmą. 
Jau 1830 metais jis, dar remdamasis Hegelio pozicija, „Mintyse apie 
mirtį ir nemirtingumą“ (traktatas, kuris padarė neįmanomą jo akade- 
minę karjerą) paneigė asmeninį sielos gyvavimą po mirties (taip pat 
ir tokį norą kaip sublimuotą egoizmą). 1843 metais „Pagrindiniuo- 
se ateities filosofijos bruožuose“ jis atmeta Hegelio racionalizmą ra- 
dikaliojo sensualizmo naudai: pojūčiai ir tik pojūčiai yra pažinimo 
pagrindas, realusis pasaulis iškyla mums jutimo organų paliudiji- 
muose, ir savo esme šis pasaulis yra kūnas, gamta. Žmogus — tai 
gamtos dalis, jį pažinti — filosofijos uždavinys, taigi filosofija 
esanti gamtos mokslu besiremianti antropologija. Hegelis, remdama- 
sis Žmogaus dvasia, siekia pažinti gamtą, o Feuerbachas, remda- 
masis gamtos pažinimu, nori pažinti Žmogaus dvasią, nes kitos 
„dvasios“ nėra. Gamta amžina, laikyti ją sukurta Dievo reiškia ją, 
suprantamą ir natūralią, aiškinti remiantis tuo, kas nesuprantama ir 
nenatüralu. Veikiau dera paaiškinti, kaip Žmogui ateina į galvą Die- 
vo vaizdinys bei religinės idėjos. Taip prasideda Feuerbacho religi- 
Jos filosofija, savarankiškiausias ir svarbiausias jo atlikto darbo re- 
zultatas („Krikščionybės esmė“, 1841, „Teogonija“, 1857). Žmogus 
Dievą susikuria pagal savo paveikslą kaip savo troškimų idealą, re- 
ligija yra fantazijos būdu patenkintas žmogaus laimės troškimas. To- 
dėl religijos tipas kinta kartu su žmogumi bei jo troškimų pobūdžiu. 

Graikas norėjo laimingo, ilgo šiapusio gyvenimo ir jo gėrybių, to- 
dėl jis susikūrė Olimpo dievų pasaulį. Žydo svajonė buvo jėga, to- 
dėl jis išgalvojo vieną nematomą Dievą, kuris sukūrė pasaulį iš Nie- 
ko ir Žmones valdė griežtai įsakydamas: „Tu privalai“. Krikščionis 
ilgejosi išsivadavimo iš kankinančių rūpesčių, vargo, lytinio instink- 
to gėluonių, todėl jo fantazijoje iškilo krikščioniškasis dangus su 
amžina palaima, su Dievo meile ir išganymu. Visur religija yra Zmo- 
nijos vaikystės sapnas, tačiau ją turi pakeisti žemėje pasiekiamos 
žmonijos laimės troškimas ir aiškus jos įgyvendinimo priemonių Zi- 
nojimas. Religiją turi pakeisti mokslas, kultūra ir humanizmas. 
Religinius prieštaravimus papildo politiniai: prieš konservatyvią 
paties Hegelio poziciją ir jo mokyklos „dešiniuosius“ (jiems šiuo at- 
žvilgiu priskirtinas ir Straussas) stoja politiniai radikalai — jauna- 
hegelininkai. Paties Hegelio sistemos esmė glūdi „dedukcijoje“, to, 
kas yra, pateisinime, o jaunahegelininkams, 1848 metų amžininkams 
ir šalininkams, priešingai, tai, kas yra, yra tai, ką reikia įveikti, jų 
filosofija siekia tarnauti revoliucinei veiklai. Čia pirmiausia reikės 
minėti KARLĄ MARXĄ (1818-1883) — garsiausią mąstytoją ir 
originalaus Hegelio metodikos tęsinio kūrėją. Ir jis tam tikra pras- 
me iš „idealizmo“ žengia į „materializmą“, iš Hegelio — į gamta- 
mokslį, tačiau tai jis daro kitaip, daug giliau negu Feuerbachas, be 
to, jis Išsaugo pagrindinę Hegelio dialektinio vystymosi idėją. Jo ir 
Friedricho Engelso atstovaujama „materialistinė istorijos samprata“ 
(„Komunistinis manifestas“, 1848, „Politinės ekonomijos kritikos“ 
pratarmė, 1859, Engelso „Šeimos kilmė“, 1884, ir traktatas prieš 
Dūhringą, 1878) lemiamu istorinės konsteliacijos ir raidos veiksniu 
laiko ekonominius santykius. Nuo jų pirmiausia priklauso visuome- 
nės struktūra, jos susiskaidymas į klases ir faktinis jėgų pasiskirs- 
tymas, taip pat politinės valdžios formos ir galiausiai dorovinių ir 
religinių, mokslinių ır filosofinių pažiūrų „ideologinis antstatas“. 
Klasinis susiskaidymas, visuomenės susiskaldymas į išnaudojančią- 
sias, turinčias gamybos priemones, ir išnaudojamąsias, tik savo dar- 
bo jėga disponuojančias klases, sąlygoja ilgalaikę priešpriešą, iš ku- 
rios kyla istorinis procesas: visa istorija yra klasių kovos istorija. 
Tačiau iki šiol engiamosios bei išnaudojamosios klasės pergalingai, 
revoliucingai gali sukilti tik tada, jei dėl iš dalies būtinos, iš dalies 
nuo neapskaičiuojamų momentų (išradimų) priklausančios ekonomi- 
nės raidos viešpataujančioji klasė praranda ekonominę reikšmę, tam- 
pa tik vartotojų, bet ne gamintojų sluoksniu, o jos viešpatavimas — 
tik politiniu, ir šitaip jos buvimas virsta ekonominės plėtros kliūti- 
mi. Taip buvo su feodalų viešpatavimu Prancūzų revoliucijos metu, 

kai turtinga buržuazija užgrobė politinę valdžią, o šiandien artėjanti 
akimirka, kai proletariatas, laisvų samdomų darbininkų sluoksnis, 
gali ir turi gamybos priemones perimti iš mažumos, iš konkurenci- 
nėje kovoje dar užsilikusių kapitalistų, į nuosavas rankas, į milžiniš- 
kos visuomenės rankas. Ir tai reikalinga tam, kad ekonomika ne- 
prarastų gamybinių jėgų ir dėl katastrofinių krizių bei kultūrinio 
regreso nebūtų nublokšta į primityvias fazes. Savo svarbiausiais 
bruožais istorija yra būtinas procesas, sąlygojamas nuosavo raidos 
dėsnio, istorija — tai klasių kovos istorija, kurios aukščiausias ir 
galutinis taškas yra lemiama buržuazijos ir proletariato kova: mat 
perėjus gamybos priemonėms visuomeninėn nuosavybėn, jas suvi- 
suomeninus, kartu apskritai panaikinamas klasinis susiskirstymas. 
Todėl su ateities socializmu pasibaigia istorijos būtinybė, žengiamas 
žingsnis iš (istorijos) būtinumo į (individo) laisvę. Priešistorinių lai- 
kų pirmykštis komunizmas, nuolat gilėjantys istorinio arba gamybos 
priemonių privatinės nuosavybės laikotarpio klasiniai prieštaravimai 
ir ateities socializmas yra trys dideli visuomeninės raidos tarpsniai, 
kurie santykiauja vienas su kitu kaip tezė, antitezė ir sintezė. Tačiau 
tą paskutinį žingsnį tikslo siekiantis ir klasiniu požiūriu susiprates 
proletariatas turi įvykdyti tiesioginiu veiksmu, jam turi būti pasi- 
rengta ir į jį pašaukta — šiomis rekomendacijomis filosofas ir po- 
litinės ekonomijos teoretikas Marxas tampa agitatoriumi ir partijos 
steigėju. 

Savotiška priešprieša socializmui yra individualistinis keistos 
MAXO STIRNERIO (Makso Štirnerio, Kasparo Šmito pseudonimas, 
1806-1856) knygos „Vienintelis ir jo nuosavybė“ anarchizmas. Ši 
knyga, pasirodžiusi 1845 metais, išdavė jį esant jaunahegelininku, o 
jos kritinis radikalizmas yra tipiškas mokyklos irimo simptomas. Ši 
sąmojinga ir įmantri knyga supriešina „vienintelį“, veikiantį tiesiog 
pagal savo norą bei valią, ir „apsėstąjį“, t.y. apimtą kokių nors idėjų 
ar šmėklų (žmonijos, tėvynės, tautos, dorybės, dievo, taip pat pini- 
gų ar nuosavybės). Stirneris tyčiojasi iš visų — ir iš komunistų, 
Feuerbacho, ir iš pamaldžių katalikų ar protestantų, apkvaitusių pa- 
triotų bei romantikų. 

Jau buvo kalbėta, kad šimtmečio viduryje, kai suiro Hegelio mo- 
kykla, filosofija pradėjo trauktis, ją ėmė stelbti gamtos mokslas. Įsi- 
vyrauja tikslaus faktų pažinimo idealas, kuris šiaip ar taip sutarė su 
pozityvistine kryptimi, būdinga Prancūzijos ir Anglijos filosofijai, o 
ne spekuliatyvioms Fichte's, Schellingo ar Hegelio sistemoms. Dėl 
to Vokietijoje susidaro ypač aštraus posūkio, lūžio situacija. Kita 
vertus, kai kurie mąstytojai išsaugo filosofinį-spekuliatyvinį polin- 

kį, t.y. siekia sukurti visuminį pasaulėvaizdį, apimantį gamtą ir 
dvasinį gyvenimą ir užbaigiantį pasaulio bei gyvenimo supratimą, 
kuris taip pat labiau negu kokio nors Büchnerio ar Carlo Vogto ma- 
terializmas patenkintų sielą ir jausmus netgi tuo atveju, jei šis me- 
tafizinis žvilgsnis siūlytų tik galimybes, tik daug mažiau patikimas 
negu tiksliųjų mokslų rezultatai hipotezes. GUSTAVAS THEODO- 
RAS FECHNERIS (1801-1887) ir HERMANNAS LOTZE (Herma- 
nas Locė, 1817-1881) išėjo gamtamokslinę mokyklą, Fechneris — 
kaip fizikas, Lotze — kaip gydytojas ir fiziologas, vėliau abu mė- 
gino gamtamokslinius metodus perkelti į psichologiją (Fechneris: 
„Psichofizikos elementai“, 1860, Lotze: „Medicinine psichologija“, 
1852), abu, teigdami, kad patyrimas yra vienintelis bet kokio pažini- 
mo pradinis taškas, atmetė aprioriniais principais grindžiamą natūr- 
filosofiją. Fechneris, puoselėdamas visur esančios sielos bei 
psichofizinio paralelizmo idėją, nutiesia tiltą iš gamtos mokslo į me- 
tafiziką: kadangi gyvūnų ir augalų karalystės nenutrūkstamai pereina 
viena į kitą, mes neturime teisės nepripažinti augalams psichinio gy- 
venimo („Nana arba apie augalų psichinį gyvenimą“, 1848). Tačiau 
kodėl negalėtų sielos turėti ir žvaigždynai? Subtilūs Fechnerio išve- 
džiojimai, kurie, didžiąja dalimi, žinoma, labiau nusipelno „sąvokų 
poezijos“ vardo, vaizduoja analogijas tarp Žemės ir organizmų „gy- 
venimo“, kad vainikuotųsi mintimi apie pasaulio sielą ir viso sielos 
gyvenimo nesugriaunamumą („Zendavesta arba apie dangiškus ir 
anapusinius dalykus“, 1851). Lotze's pradinis taškas yra mintis, jog 
atskirų daiktų sąveika pasaulyje reikalauja, kad juos apimtų bendras 
substancialus pasaulio pagrindas. Toks pagrindas jam yra dvasia, 
taigi asmenybė, kadangi ji esanti viso dvasiškumo, kaip ir kūnišku- 
mo, ištakos. Gamtoje viešpatauja griežtas mechaninis dėsningumas, 
tačiau ir ši mechaninė gamta galiausiai turi tarnauti vienam aukštes- 
niam tikslui, mechaninis požiūris į gamtą turi įsijungti į teleologi- 
ją. Skirtingai nuo psichofizinio Fechnerio paralelizmo Lotze laikosi 
kūno ir sielos (nesuvokiančios sielos substancijos) sąveikos idėjos, 
taip pat jis priešingai Fechnerio panteizmui linksta į teizmą („Mik- 
rokosmas“, 1854/64, „Metafizika“, 1879). 

Prie jų abiejų prisijungia WILHELMAS WUNDTAS (Vilhelmas 
Vundtas, 1832-1920), taip pat pradžioje gamtotyrininkas (fiziolo- 
gas), vėliau, kaip ir Fechneris, „eksperimentinės psichologijos“ pa- 
grindėjas ir pirmojo psichologijos instituto kūrėjas. Ir jis siekia tiks- 
lų faktų mokslą papildyti patirtimi besiremiančia, hipotetiškai 
atskirųjų mokslų rezultatus apibendrinančia metafizika. Ši metafizi- 
ka 1dealistinė: fizinis pasaulis yra reiškinys, mūsų vidiniame paty- 

rime suvokiama gyva psichinio gyvenimo srovė (Wundtas neigia 
daiktišką sielų substanciją) yra galutinė tikrovė, kuriai skirtingai 
nuo „materijos“ būdingas kūrybiškumas, valia. 

Kitaip negu trys minėti iš gamtotyros atėję mąstytojai EDU- 
ARDAS VON HARTMANNAS (Eduardas fon Hartmanas, 1842- 
1906) rėmėsi vokiečių idealizmu ir iš pradžių siekė („Nesamonin- 
gumo filosofijoje“, 1868) tam tikros Hegelio ir Schopenhauerio sin- 
tezės: viena pagrindinė kūrybinė daiktų esmė, „nesąmoningumas““, 
yra pasaulinė valia, kuri siekia išsilaisvinti; bet nuo pat pradžių jai 
būdinga dvasia, inteligencija, kuri galiausiai yra ir išsilaisvinimo 
priemonė. Tačiau ir Hartmannas bando savo filosofinę spekuliaciją 
pagrįsti į specialiuosius mokslus orientuota minties eiga, jis yra vie- 
nas pirmųjų ryžtingų „neovitalizmo“, apie kurį bus dar kalbama ki- 
tame skyriuje, gynėjas biologijoje. 

Greta E.F. Hartmanno, RUDOLFAS EUCKENAS (Rudolfas Oi- 
kenas, 1846-1926) buvo vienas iš nedaugelio mąstytojų, kurių kū- 
ryboje vokiečių idealizmo tradicija, kartu su Lotze's įtaka, be griež- 
to lūžio perėjo į dabartinę vokiečių filosofiją. Su Lotze Euckeną 
jungia tikėjimas vienu asmeniniu, dvasiniu pasaulio pagrindu, taigi 
priešprieša natūralizmui. Šis jo tikėjimas įgauna visą gyvenimą per- 
smelkiančios idealistinės pasaulėžiūros (suprantamos daugiau popu- 
liaria, o ne specifine prasme) postulato pobūdį. Dvasiškumo primato 
įrodymą Euckenas randa istorijoje, t.y. vertybes kuriančiame tautų 
kultūriniame bei dvasiniame gyvenime, kurio vien gamtos dėsniais 
nepaaiškinsi. Istorijoje atsiskleidžiantis dvasios gyvenimas yra kai 
kas daugiau negu atskirų Žmonių sielų produktas, jis yra aukštesnė 
sfera, nors ir atstovaujama individualių žmonių: „noologija“ nėra 
psichologija. Šituo dvasinio pasaulio atskyrimu nuo psichinio pasau- 
lio ir nuo gamtos priežastingumo mes matome Euckeną sekant Pla- 
tono ir Hegelio idėjomis („Dvasinio gyvenimo vienybė Žmonijos są- 
monėje ir veikloje“, 1888, „Kova už vieną dvasinį gyvenimo turinį“, 
1896, „Religijos tiesa“, 1901, „Gyvenimo prasmė ir vertė“, 1908). 


5. FILOSOFIJA IKI ANTROJO PASAULINIO KARO 


Aštuoniasdešimtųjų ir devyniasdešimtųjų metų filosofijai, ypač Vo- 
kietijoje, būdinga istorizmo tendencija. Ne tik todėl, kad daugybė 
darbų buvo skiriami filosofijos istorijai (ypač pažymėtini dideli ir 
puikiai parašyti iš sistemos kūrimo į istorijos tyrinėjimą pereinan- 
čių hegelininkų KUNO FISCHERIO ir JOHANO EDUARDO ERD- 

MANNO darbai), bet siekiama naujai pagrįsti filosofiją, remiantis 
tam tikromis praeities sistemomis ir toliau plėtojant jas: atsiranda 
neokantizmas, vėliau — neofichtizmas, neohegelizmas, neofryzianiz- 
mas (LEONARDAS NELSONAS Getingene, 1882-1927). Popie- 
žiaus Leono XIII 1879 metų rugpjūčio 4 dienos enciklika davė 
postūmį neotomizmui katalikiškoje filosofijoje, kurios Žymiausi 
laimėjimai Vokietijoje ir už jos ribų — Hertlingo, Baumkerio, 
Grabmanno, Brunetiėre darbai — buvo filosofijos istorijos srityje. 
Svarbiausia ir vaisingiausia iš šių krypčių, be abejonės, yra ne- 
okantizmas. Jo pradžia Vokietijoje siekia tuos laikus, kai vėl nubun- 
danti filosofinė sąmonė pradėjo kovoti prieš vienpusį gamtos moks- 
lo ir lėkšto bei grubaus materializmo, kuris save laikė moksline 
pasaulėžiūra, viešpatavimą. HERMANNAS V. HELMHOLTZAS 
(Hermanas f. Helmholcas, 1821-1894), vienas žymiausių laikotarpio 
gamtotyrininkų, buvo pirmasis, pabrėžęs, kad pats gamtos mokslas 
negali apsieiti be filosofinio, būtent gnoseologinio—teorinio savo 
pagrindinių sąvokų apibrėžimo bei interpretavimo. Jis iškėlė Kantą, 
kuriam filosofija buvo kaip tik pažinimo teorija, o ne spekuliacija. 
Panašios pozicijos laikėsi vėliau Marburgo profesorius FRIEDRI- 
CHAS ALBERTAS LANGE (Frydrichas Albertas. Lange, 1828- 
1875) knygoje „Materializmo istorija“ (1866). Jis pripažįsta, kad ne 
tik gamtotyra, tiksliai tirianti faktus, bet ir „materializmas“, visą tik- 
rovę tapatinantis su „materialių“ dalių judėjimu erdvėje ir laike, yra 
visiškai teisėtas tyrinėjimo principas bei dėstymo priemonė; jis būtų 
klaidingas tik tada, jei pretenduotų būti metafizika, jei siektų pažinti 
pasaulio esmę. „Materija“ nėra daiktas savaime, bet intelekto sugal- 
vota sąvoka, tai jokia tikrovė, „materijos“ prielaida yra suvokianti 
ir pažįstanti sąmonė, kurios, anot Kanto pažinimo teorijos, negali- 
ma mąstyti atvirkščiai — kaip atsiradusios iš materialios būties. 
Prie Helmholtzo raštų ir Lange's knygos prisijungia temperamentin- 
gas kantininko OTTO LIEBMANNO (Oto Lybmano, 1840-1912) 
jaunystės veikalas „Kantas ir epigonai“ (1865), parodantis klystke- 
lius, kuriais nuėjo filosofiniai Kanto sekėjai, pražūtingo filosofijos 
ir gamtos mokslo susiskaldymo tikrieji kaltininkai. Kiekvienas Lieb- 
manno knygos skyrius baigiasi refrenu „atgal prie Kanto“. 

Taigi ko mokė Kantas? Kokia buvo tikroji jo filosofijos ir jo f1- 
losofinio metodo prasmė? Į šį klausimą mėgino atsakyti savo trijuo- 
se giliuose darbuose HERMANNAS COHENAS (Hermanas Kohe- 
nas, 1842-1918), kaip ir Lange, profesoriavęs Marburge. Tie darbai 
— „Kanto patyrimo teorija“ (1871-1885), „Kanto etikos pagrindai“ 

(1877) ir „Kanto estetikos pagrindai“ (1889), — žinoma, yra ne tik 
istorinė apžvalga, kartu juose pradedama vidinė Kanto kriticizmo 
plėtotė, kuri vėliau, atsipalaidavus nuo pradinio istorinio sumanymo, 
pabaigiama trijuose vėlesniuose veikaluose: „“Grynojo pažinimo lo- 
gika“ (1902), „Grynosios valios etika“ (1904) ir „Grynojo jausmo 
estetika“ (1912). Filosofijos uždavinys — suvokti žmogiškosios kul- 
tūros prasmę ir tikslą trimis pagrindiniais aspektais: mokslo, teisės 
ir meno. Kaip sakė Kantas, pažinti — reiškia ne atspindėti išorinę, 
savaime esančią tikrovę, bet perdirbti duotą medžiagą. Tik mes ski- 
riamės nuo Kanto tuo, kad nežiūrime į pačią šią „medžiagą“ kaip | 
tvirtai ir apibrėžtai „duotą“. Ji veikiau nuolat egzistuoja mūsų sąmo- 
nėje, būdama intelektualiai apdorota ir apibrėžta, kiekvienas „pojü- 
tis“ ir „suvokimas“ jau yra intelektualiai, konceptualiai žymėtas, bet 
kartu juose glūdi tolesnio pertvarkymo į mąstymo turinį uždavinys. 
Taigi iš tikrųjų esama tik vieno, į begalybę nusidriekiančio pažini- 
mo proceso, t.y. „duotybės“ matematizavimas ir logizavimas; to pro- 
ceso viename gale yra neįsivaizduojama tik „duotybė“, tiksliau sa- 
kant, „tai, kas užduota“, o kitame gale — Kanto „idėjos“ prasme, 
idėjos, kuri niekad negali tapti hegeliška „tikrove“, — visiškai iš- 
spręsta užduotis, grynajame prote konstruojamo objektų pasaulio 
„ribinė sąvoka“, visiškas neapdoroto „fakto“ nugalėjimas protu. Ta- 
čiau šio proto rezultatas yra kartu subjektyvumo — visa, kas tik 
faktiška, kiekvienas „pojūtis“ yra subjektyvus — pakeitimas objek- 
tyvumu, tuo, kas visur galioja. Mat objektyvumas yra visuotinis ga- 
liojimas, „objektų pasaulis“ — tai pasaulis, kurį kuria vienas pro- 
tas arba kuris jį atitinka. Mokslo prasmė yra niekad nepabaigiamas 
individualaus vaizdinio nugalėjimas visuotinai galiojančiu mąstymu. 
Tačiau analogiškas procesas būdingas ir žmogaus veiklai bei ketini- 
mui, kaip procesui, kuriame žmogiškoji visuomeninė būtis ir veikla 
užpildoma praktiniu protu Kanto dorovės dėsnio prasme ir begaly- 
bėje glūdinčiu tobulos teisinės valstybės tikslu, realizuojančiu socia- 
linio teisingumo idealą. (Coheniškajame neokantizmo variante 
Jaučiamas polinkis į socializmą. Todėl iš jo kilo pastangos pakeis- 
ti materialistinį marksizmo pagrindą idealistiniu-kantiškuoju: Kar- 
las Vorländeris, Maxas Adleris.) Gnoseologine prasme Cohenui ir jo 
mokyklai, kaip ir pačiam Kantui, idealu išlieka gamtamokslis su jo 
griežta pasaulio matematizacija ir logizacija, o etinėje-teisinėje 
srityje jie kovoja prieš grynai faktinę, istorinę teisės ir moralės 
interpretaciją ir už „teisingos teisės“ idėją (Stammleris); (iš esmės 
idealistiniame) mene Cohenas įžvelgia siekimą išreikšti gryną, vi- 
suotinai galiojantį jausmo dėsniškumą. Pagaliau religija nėra iš tik- 

rųjų savarankiškas kultūrinės sąmonės narys, ji iš esmės tapatinama 
su etika. 

Sunkiai suprantami, bet filosofiškai itin patosiški Coheno raštai 
ir įspūdinga jo asmenybė labai prisidėjo suformuojant mokyklą 
(PAULIS NATORPAS, 1854-1925, ERNSTAS CASSIRERIS, 
WALTERIS KINKELIS, ALBERTA GORLANDAS). Tačiau „Mar- 
burgo mokyklos“ saitai, mirus jos kūrėjui, pamažu atsipalaidavo, ne- 
paisant žymios ERNSTO CASSIRERIO asmenybės (Ernstas Kasy- 
reris, 1874-1945; „Substancijos sąvoka ir funkcijos sąvoka, 1910, 
„Simbolinių formų filosofija“, 1923 ir kt., „Esė apie žmogų“, 1944, 
„Filosofija ir tikslusis mokslas“, 1969). Dažnai įžvalgūs, bet kartu 
gerokai vienpusiai ir schematiški yra šios mokyklos atstovų filo- 
sofijos istorijos kūriniai, kurie mėgina neokantiškai interpretuotą 
Kanto filosofiją susieti su ankstesniais filosofais, pirmiausiai su 
Platonu. 

Tam tikrų sąlyčio taškų ir skirtumų buvo tarp Marburgo neokan- 
tininkų ir WILHELMO WINDELBANDO (1848-1915) bei HEIN- 
RICHO RICKERTO (1863—1936). Ir pastarieji rėmėsi filosofiniu 
Kanto idealizmu: apie objektą gali būti kalbama tik kaip apie objek- 
tą, esantį subjektui, mąstančiai sąmonei. Žinoma, tai priklauso ne 
nuo individualios pavienio asmens Aš sąmonės, bet nuo „sąmonės 
apskritai“, to viršasmenio Aš, kuris primena Fichte's mokslo teori- 
jos Aš: Rickertas ir jo mokiniai labiau negu Cohenas linksta per- 
žengti Kantą ir eiti vokiečių idealizmo, ypač Fichte's, kryptimi. Į 
pirmą vietą iškyla „privalėjimo“ sąvoka: pažinimas nėra (kaip Co- 
henui) atspindintis išorinės tikrovės įsivaizdavimas, jis yra mąsty- 
mas pagal apibrėžiančius normatyvius logikos dėsnius. Šie dėsniai 
pasako, kaip mes privalome mąstyti, mūsų pažinimas yra „teisin- 
gas“, tada ir tiek, kada ir kiek jis atitinka šį privalėjimą; mūsų mąs- 
tymui kryptį ir prasmę suteikia ne „transcendentinė“, mūsų sąmonei 
išoriška būtis, bet „transcendentinis privalėjimas“, prieš mus esan- 
tis idealas arba normatyvioji sąmonė, galų gale galėtume sakyti: 
„galiojanti vertybė“ (Rickertas: „Pažinimo objektas“, 1892). Ricker- 
tui, kaip ir Cohenui, galutinis tikrasis filosofijos uždavinys — su- 
prasti „kultūrą“. Žmogus yra ne tik gamtinė būtybė, jis kuria „kul- 
tūrą“. Tačiau tai reiškia ne ką kitą, o tai, kad ir jo veikla, ir jo 
mąstymas, ir jo elgimasis pajungti reikalaujančioms ir nukreipian- 
čioms (ne priverčiančioms — privalėti nereiškia reikėti, privalėjimo 
prielaida yra laisvė) galiojančioms vertybėms. Svarbiausias filoso- 
fijos uždavinys — sistemiškai pateikti šias mūsų kultūrinį gyveni- 
mą reguliuojančias ir tvarkančias vertybes (pateikti „atvira“ sistema, 

kuri suskirstytų, remdamasi principais, bet, gyvenimui ir istorijai 
plėtojantis, paliktų galimybę ir tą sistemą papildyti); Rickertas šio 
uždavinio imasi savo „Filosofijos sistemoje“ (1921). Pačių tų ver- 
tybių — tiesos, grožio, dorovės, šventumo, laimės — „galiojimas“ 
antlaikinis, jis nėra nei fizinė, nei psichinė, nei pagaliau ideali „bū- 
tis“. Sieloje glūdi „aktai“, kuriais mes išgyvename šias antlaikines 
vertybes, dvasinėje tikrovėje — „gėrybės“, kurias mes sukuriame, 
remdamiesi vertybėmis, arba kuriose yra realizuotos vertybės, nepri- 
klausomai nuo mūsų veiklos: mokslas, menas, laisvos valios Zmo- 
nių bendruomenė, Dievas arba dievų pasaulis, „laimę“ įgyvendinanti 
meilės bendruomenė. Gyvenimą normuoja vertybių visuma; jeigu 
kuri nors viena jų išskiriama ir jai gyvenime bei veikloje suteikia- 
mas visuotinis galiojimas, tai atsiranda vienpusės pasaulėžiūros in- 
telektualizmas, estetizmas, eticizmas, erotizmas ir t.t. Rickertas 
nepritaria ir šioms vienpusėms pasaulėžiūroms, ir „gyvenimo filoso- 
fijai“ (ji bus aptarta vėliau), pripažįstančiai aukščiausia, net vienin- 
tele vertybe patį „gyvenimą“, priešingai už jo nukreiptam į „verty- 
bes“ gyvenimui, kuris tarnauja vertybėms, galima būtų taip pat 
sakyti: kuris tarnauja objektyviai dvasiai, kultūrai. Rickertui tikslas 
yra žmogus kaip kultūros gėrybių kūrėjas. Šis kūrimas vyksta isto- 
riniame gyvenime, kurio vyksmą mums parodo istorijos mokslas. 
Cohenui, pačiam Kantui matematinė gamtotyra buvo iš esmės pats 
mokslas, tuo tarpų Windelbandas ir Rickertas gamtamoksliui, kaip 
„nomotetiniam“, atskirus daiktus surūšiuojančiam ir dėsniams pajun- 
giančiam, bendrybės ieškančiam mokslui, priešstato istoriją, kaip in- 
dividualizuojantį, „ideografinį“, atskirybe besidomintį pažinimą. Ta- 
čiau šią idividualybę istorijos mokslas išsirenka pagal jos reikšmę 
kultūros gėrybių kūrimui, jis nubrėžia išsivystymo gaires, sąlygotas 
kultūros vertybių. Tačiau pats istorikas nevertina, jis atranda tas gė- 
rybes (valstybę, ekonomiką, meną, religiją) kaip visuotinai vertina- 
mas ir laiko jas savo istorinio tyrinėjimo pagrindu. 

Abiems šioms aptartoms neokantininkų kryptims (ir Rickertui) 
buvo artima grupė kitų mąstytojų, iš kurių minėtinas EMILIS LAS- 
KAS (1875-1915), BRUNO BAUCHAS (1877-1942), RICHAR- 
DAS KRONERIS (1884-1974). Šių krypčių klestėjimas-jau praėjęs. 
Bendra joms yra tai, kad jos — būtent Kanto prasme — neigia me- 
tafiziką ir filosofiją apriboja pažinimo teorija bei etika, galiausiai 
pačią filosofiją paskiria tarnauti pozityviai vertinamai kultūrai. Tik 
vienu atveju akcentuojama gamtamokslio pažinimo teorija, kitu at- 
vejų — istorijos mokslas, vienu atveju etika iš esmės yra socialinė 
etika su socialinio teisingumo primatu, kitu atveju — kultūrinės kū- 

rybos etika, objektyvių dvasios vertybių kūrimas Hegelio prasme. 
Tą metafizikos neigimą mes vėl randame teologiniame, vokiečių 
protestantizmo atstovo ALBRECHTO RITSCHLIO (Ritčlio, 1822- 
1889) pagrįstame neokantizmo variante. Remdamasis Kantu („pro- 
testantizmo filosofu“, kuris skiriasi nuo Tomo, katalikybės filosofo, 
pirmiausia specifine protestantiška autonomiškos asmenybės ir ge- 
ros valios, kaip vienintelės besąlygiškos vertybės, teorija), Ritschlis 
reikalauja griežtai atskirti Žinojimą ir tikėjimą, tikėjimą grįsti ver- 
tybine sąmone, o moralę laikyti nepriklausomą nuo religijos. 

Antimetafizinė ankstyvojo neokantizmo pozicija Vokietijoje, są- 
lygojama priešiškumo Schellingo ir Hegelio tipo natūrfilosofijai ir 
siekimo išlaikyti kontaktą su tiksliuoju gamtos mokslu, sąlygojo 
glaudesnį sąlytį, iš dalies net susijungimą su empirizmu bei pozity- 
vizmu. Tai pasakytina ne apie iki šiol aptartas Marburgo ir Win- 
delbando-Rickerto kryptis, kurios labai skiriasi, bet apie tokius 
mąstytojus kaip ALOISAS RIEHLIS (Aloyzas Rylis, 1844-1923), 
BENNO ERDMANNAS (Beno Erdmanas, 1851-1922) ir pirmiausia 
HANSAS VAIHINGERIS (Hansas Faihingeris, 1852-1933). Savo 
(po Coheno raštų svarbiausiame) veikale apie Kantą („Filosofinis 
kriticizmas“, 1876-1879) Riehlis įsakmiai pabrėžia Kanto filosofi- 
jos ryšį su anglų empirizmu, taip pat — bet kokio pažinimo priklau- 
somybę nuo mąstymo ir patyrimo. Pažinimo turiniai negali būti „de- 
dukuoti“, jie yra mums duoti ir yra nuoroda į daiktą savaime už 
sąmonės, daiktą, kurį mes galime pažinti tik 1š jo apraiškų pastovių 
santykių, o ne iš jo tikrosios būties. Pasak Benno Erdmanno, mums 
pažįstant patyrimo faktai veikia kartu taip pat su mūsų intelekto, lo- 
ginių mąstymo dėsnių reikalavimais (dėsnių, kurie, kaip prieštaravi- 
mo dėsnis, išreiškia tam tikrą mums egzistuojantį negalimumą — 
negalimumą pritarti prieštaringiems teiginiams). Pagrindiniai gamtos 
dėsniai ir gamtos pažinimo principai (kaip priežastingumo dėsnis), 
kuriuos mes laikome galiojančiais, nėra nei tik empiriniai, nei gryni 
mąstymo dėsniai, bet patyrimu paremtas bandymas suderinti gamtą 
su proto idealu (nes be stebimo gamtos procesų tėkmės vienodumo 
mes negalėtume gauti griežtai pagal priežastingumo dėsnius sutvar- 
kytos gamtos idėjos). Būtent Erdmannas yra tipiškas atstovas papli- 
tusios filosofijos krypties, kuri logiką siekia grįsti mąstymo psicho- 
logija, o logikos dėsnius, — žinoma, pripažįstant jiems tam tikros 
rūšies nesulaužomumą, negalimumą mąstyti juos kaip negaliojan- 
čius, — laikyti mąstymo dėsniais. 

Hansas Vaihingeris savo knygoje „Tariamybės filosofija“ (Die 
Philosophie des Als ob, 1911, bet pagrindinės dalys buvo parašytos 

jau 1876-1878 metais) atstovauja amerikiečių-anglų pragmatizmui 
artimoms pažiūroms. Jis mėgina parodyti, kad mūsų pažinimas ir 
mąstymas moksle ir praktikoje visada turi reikalą su fikcijomis, są- 
moningai klaidingomis, bet prieštaringomis prielaidomis, kurios 
vaidina gudrybių vaidmenį: tai be galo maži dydžiai, diferencialas 
matematikoje, atomas fizikoje, izoliuotas pojūtis ar vaizdinys psi- 
chologijoje, „ekonominio Žmogaus“ idėja politinėje ekonomikoje, 
juridinis asmuo, laisvės sąvoka moralėje. Visa tai yra pagalbinės 
prielaidos, kurios nėra „teisingos“, kurios negali būti teisingos, ta- 
čiau jos našios: pačios savaime negalimos, jos kartu yra naudingos 
ir nepakeičiamos. Galiausiai „teisinga“ yra tik patyrimo prognozė, 
išankstinis apskaičiavimas, jų tikroji būtis yra tų prognozių išsi- 
pildymas, jos prasmingos, nes jų dėka įmanomas praktinis mūsų el- 
gesio reguliavimas. Reikia atkreipti dėmesį į skirtumą tarp šio kon- 
tinentinio (ir Nietzsche's, ir Vaihingerio) ir amerikietiškojo 
pragmatizmo: pastarasis tapatina padarytų prielaidų naudingumą su 
jų tiesa, o kontinentinis pragmatizmas teigia, kad tokių prielaidų 
„tiesa“ veikiau yra tik jų praktinis tinkamumas, taigi tai fiktyvi 
tiesa. | 

Tiesa yra naudingumas, mąstymas ir pažinimas yra tikslingas, 
gyvenimui tarnaujantis veikimas: ši pragmatistinė mintis mus priar- 
tina prie filosofinio požiūrio, pagal kurį „gyvenimas“ yra apskritai 
aukščiausia ir besąlygiška vertybė, kuriam ir filosofavimas galiau- 
siai yra gyvenimo išraiška, o ne tiesos savaime pažinimas. Ši „gy- 
venimo filosofija“ dar bus aptariama vėliau, kalbant apie Friedricho 
Nietzsche's asmenybę bei reikšmę, tačiau čia paminėtinas taip pat 
savitas mąstytojas ir sąmojingas rašytojas GEORGAS SIMMELIS 
(Georgas Zimelis, 1858-1918). Jo nedomina abstrakti idėja, bet 
konkretus, įvairiapusis, diferencijuotas Žmogaus gyvenimas — gy- 
venimo formų įvairovė ir tos įvairovės tipiška išraiška visuomenė- 
je, mene (reikia tik palyginti subtilias jo knygų apie Goethe ir 
Rembrandtą analizes) ir filosofijoje. (Jis taip pat yra vienas pagrin- 
dinių moderniosios visuomenės teorijos, sociologijos: „Sociologija“, 
1908, taip pat ir ekonominio gyvenimo filosofijos: „Pinigų filoso- 
fija“, 1900, kūrėjų.) Tikrasis pozityvizmas atmeta metafiziką kaip 
žaidimą sąvokomis. Ir Simmelis yra pozityvistas, kiek jis laiko ne- 
įmanomą „įrodomą“ metafiziką ir jos „įrodymus“, nesvarbu, kokie 
jie būtų, matematiniai ar dialektiniai, traktuoja kaip išorinį priedė- 
lį. Vis dėlto jį domina būtent metafizika, kaip pasaulio tipiško 
gyvenimo, tipiškų žmogaus dvasios nuostatų pasaulio atžvilgiu iš- 
raiška. Tuo Simmelis tampa vienu moderniojo „dvasios istorijos“ 

tyrinėjimo metodo kūrėju literatūros, meno ir filosofijos istorijoje. 
Tačiau šį metodą pagrindžiant labiausiai nusipelnė WILHELMAS 
DILTHEY’US (Vilhelmas Diltėjus, 1833-1911, nuo 1882 profeso- 
rius Berlyne). 

Ir Dilthey'us yra pozityvistas, kai jis atmeta metafiziką kaip įro- 
domą mokslą. Jo „Humanitarinių mokslų įvadas“ (1883), tęsiamas 
serijoje publikacijų „Filosofijos istorijos archyve“ ir Berlyno Moks- 
lų akademijos darbuose; iš tų publikacijų pirmiausia minėtinas api- 
bendrinantis traktatas „Istorinio pasaulio struktūra humanitariniuo- 
se moksluose“ (1910), kuris šiuo, metafizikos nugalėjimo, požiūriu 
pateikia meistrišką filosofijos istorijos apžvalgą. Tačiau vietoj me- 
tafizikos siekiant pažinimo totalumo jam iškyla visai kas kita: uni- 
versali istorija kaip Žmogaus dvasios ir jo nuostatų pasaulio atžvil- 
giu istorija ir kaip kelias į įvairių galimų pasaulio išgyvenimo būdų 
supratimą. Žmogus yra tikrasis, galutinis filosofijos objektas, o 
žmones mes pažįstame iš psichologiškai grindžiamos istorijos. Čia 
Dilthey'ui iškyla istorijos kaip mokslo, istorinės metodikos proble- 
ma, Žinoma mums iš Rickerto. Dilthey'us kartu su juo neigia gam- 
tamokslinių metodų perkėlimą į istoriją, tačiau kitaip negu Rickertas 
jis istoriją remia psichologija, tik, žinoma, ne įprasta, net vienpusiš- 
kai į gamtamokslį orientuota, sielos gyvenimą grindžiančia bei „aiš- 
kinančia“ jį fiktyviais elementais (pojūčiais, vaizdiniais), bet „supra- 
tumo“ psichologija, kurią dar reikia sukurti, kuri aprašytų sielos 
gyvenimą tokį, koks jis yra, ir „suskirstytų“ jį į tipus. Į šią huma- 
nitarinių mokslų psichologiją svarbų indėlį įdėjo Dilthey'aus moki- 
nys EDUARDAS SPRANGERIS (Eduardas Šprangeris, 1882-1963) 
savo „Gyvenimo formose“ (1914). Be to, jis buvo vienas pagrindi- 
nių humanitarinės pedagogikos atstovų (Rinktiniai raštai, 1970- 
1975). Mėginimas pasaulėžiūras suskirstyti pagal pagrindinius tipus, 
tipiškas ir vis pasikartojančias Žmogaus nuostatas pasaulio atžvilgiu 
įgalina Dilthey'ų išskirti tris pagrindinius tipųs: natūralizmą (mate- 
rializmas, sensualizmas, gamtamokslinis pozityvizmas), „laisvės ide- 
alizmą“ (pasaulis kaip „dvasios“ ir „materijos“ kova) ir „objektyvųjį 
idealizmą“ (pasaulis kaip dvasia, kaip Dievas, kaip žodis). Pozity- 
vistinė, į pažinimo analizę linkstanti vokiečių filosofijos tendenci- 
griežtai atskirti mokslą bei mokslinę filosofiją nuo nemokslinės, 
subjektyvios metafizikos, o vėliau Dilthey'aus mokykla ir jo paveik- 
ti mąstytojai — Sprangeris, THEODORAS LITTAS (Teodoras Litas, 
1880-1962; „Istorija ir gyvenimas“, 1918, „Individas ir bendruome- 
nė“, 1919, „Bendrybė humanitariniame pažinime“, 1941, „Vokiečių 

klasikinis kultūros idealas ir modernusis darbo pasaulis“, 1958), 
ERICHAS ROTHACKERIS (Erichas Rothakeris, 1888-1965, „Hu- 
manitarinių mokslų įvadas“, 1920, „Humanitarinių mokslų logika ir 
sistematika“, 1926, „Kultūrinės antropologijos problemos“, 1935, 
„Žmogus ir istorija“, 1944, „Dogmatinis mąstymas humanitariniuose 
moksluose ir istorizmo problema“, 1954) ir kiti — gynė mintį, kad 
bent jau humanitarinių mokslų srityje apskritai nėra „prielaidų ne- 
turinčio“ mokslo, t.y. mokslo be tam tikro tipo pasaulėžiūros, taigi 
ir be metafizinio aspekto, kai neįmanoma iš mokslo pašalinti pasau- 
lėžiūrinio, dvasinio-asmeninio atspalvio. 

Apie neokantinį sąjūdį galime kalbėti ne tik Vokietijoje, bet tuo 
pat metu ir Prancūzijoje, kur dar labiau negu Vokietijoje neokantiz- 
mas buvo tobulinamas, o ne vien atnaujinama kritinė filosofija. 
Žymiausias šio prancūzų neokriticizmo atstovas yra CHARLES 
RENOUVIER (Šarlis Renuvjė, 1815-1903; „Bendrosios kritikos 
apybraižos“, 1854-1864; „Personalizmas“, 1903). Jis Žinomas ir dėl 
to, kad esmingai prisidėjo formuojant iš katalikybės besivaduojan- 
čios radikalios trečiosios Prancūzijos respublikos dvasią. Renouvier 
atramos taškas yra Comte'o pozityvizmas, su kuriuo jis tam tikrais 
atžvilgiais susieja Kanto filosofiją: visas pažinimas — tai fenome- 
nų, sąmonės faktų pažinimas, visas pažinimas suvokia savo objek- 
tus tik reliatyviai, jų tarpusavio santykių ir jų santykio su manimi, 
pažįstančiuoju, atžvilgiu. Pagrindinė kategorija yra santykio, kuriam 
pajungtina ir „substancija“. Absoliutas, „daiktas savaime“ neįmano- 
mas. Neįmanoma ir begalybė: pasaulis mąstytinas tik kaip baigtinis 
darinys. Tačiau Renouvier pasisako prieš pozityvistų determinizmą 
ir, kaip Kantas, savo filosofijos centru laiko laisvės sąvoką. Laisvė 
— tai sąmonės faktas, savo ruožtu fenomenų dėsniai palieka erdvės 
laisvam, kūrybiniam veikimui. Tiesa, laisvės egzistavimo įrodyti ne- 
įmanoma: teigti, kad reikia būti laisvam, yra jau laisvės veiksmas. 
Visos esaties galutiniu pagrindu galime laikyti tik laisvai veikian- 
čias jėgas, kurios, kaip ir mes patys, yra sąmonės centrai. Taip Re- 
nouvier pozityvistinį fenomenalizmą papildo laisvės idealizmu. Gre- 
ta Renouvier minėtinas JULES LACHELIER (Žiulis Lašeljė, 
1832-1918), kurio idėjose galima atpažinti ne tik Kanto, bet ir Mai- 
ne de Birano įtaką. Jis dar griežčiau negu pozityvizmas ir empiriz- 
mas teigia, kad gamtos dėsnių negalima kildinti iš faktų, jie yra dės- 
niai, kuriuos žmogaus protas duoda daiktams. Tai mąstymo dėsniai, 
pagal kuriuos jis tvarko daiktus ir pajungia mąstymo reikalavimams. 
Pažindami mes sudarome priežasčių grandines, o šios kartu susipi- 
na į aukštesnius, organiškai gyvus įvykius, į save pačias išlaikančias 

gyvas būtybes, kurių neįmanoma suprasti remiantis vien geometri- 
jos ir mechanikos priemonėmis, būtent kaip negalima mechaniškai 
paaiškinti ir sąmonės. Čia Lachelier pereina į spiritualistinį realiz- 
mą, kuris papildo jo kantišką pažinimo teoriją: galutinė tikrovė, sa- 
vaimiškumas, esantis už reiškinių, yra tikslingai gamtoje veikian- 
čios, į savimonę besiveržiančios jėgos. Lachelier mokinys buvo 
EMILE. BOUTROUX (Emilis Butru, 1845-1921). Filosofinius 
svarstymus jis pradeda gamtos dėsnių „kontingencijos“ sąvoka bei 
įrodinėjimu, kad jiems būdingas atsitiktinumas, loginis neišvedamu- 
mas; tuo remdamasis, jis kovoja su vienpusiškai deterministi- 
niu-mechanistiniu pasaulėvaizdžiu („Apie gamtos dėsnių atsitiktinu- 
mą“, 1874). Logiškai neįmanoma dedukuoti kaip būtino dalyko, jog 
kažkas apskritai egzistuoja, padaryti žingsnio nuo to, kas logiškai 
galima, į tai, kas tikra, taip pat neįmanoma logiškai dedukuoti judė- 
jimo bei pokyčio egzistavimo ar specialios geometrinių aksiomų 
formos. Tačiau pirmiausia: pasaulis atrodo kaip formų hierarchija; iš 
kintančio pastovios masės ir energijos pasiskirstymo, kurį aptaria 
mechanika, susidaro kūnai su savo įvairiomis cheminėmis bei fizi- 
nėmis savybėmis, iškyla organinės gyvybės, pasauliui paklūsta są- 
monė, dvasinė ir fizinė raida. Aukštesnės formos ir ypatingi jų dės- 
niai nekildinami iš žemesniųjų. Gryni mechaniniai dėsniai galioja 
tik abstrakčiai, „skeletinei“ gamtai, o konkrečiai tikrovei jie galio- 
ja tik apytikriai, jų galiojimą galima įrodyti tik aproksimatyviai, 
dirbtinai eliminuojat aukštesnių formų poveikį Zemesnems, nes pa- 
tyrimu niekad neįmanoma įrodyti jo negalimumo. Boutroux jaučiasi 
turįs teisę iš šių abstrakty loginį-matematinį pasaulį karūnuojančių 
formų egzistavimo daryti išvadą apie kūrybinį, dvasinį, laisvą tikro- 
vės esmės principą („Mokslas ir religija“, 1908). 

Atrodo, kad ir Boutroux dar iš esmės orientuojasi į didžiąsias 
klasikines filosofijos sistemas. Ir jis determinizmo ir mechanizmo 
pasaulyje ieško vietos metafiziniam laisvės principui. Tačiau kartu 
jis artimesnis negu Renouvier ir Lachelier empiriniam mokslui ir 
dabartinei jo plėtotei, jis stengiasi, ypač vėlyvuosiuose darbuose, sa- 
vo filosofinį pasaulėvaizdį labiau susieti su moderniojo gamtamoks- 
lio rezultatais. Tuo jis priartėja prie Bergsono, kuris esminius impul- 
sus gavo iš Lachelier ir iš paties Boutroux. 

Nors Anglijos filosofijoje negalima kalbėti apie neokantizmą Co- 
heno ar Renouvier dvasia, tačiau ir čia mes susiduriame su giminin- 
gu reiškiniu. Orientuojantis į klasikines sistemas (Platono, Kanto, 
kurio „Grynojo proto kritiką“ į anglų kalbą išvertė Maxas Milleris, 
Hegelio) kuriamos idealistinės teorijos, kurios pretenduoja atnaujinti 

filosofinį mąstymą. Tik šio naujojo idealizmo frontas nukreiptas ne 
prieš mokslinio pagrindo netenkančią metafiziką ir natūrfilosofiją ar 
lėkštą ir nefilosofinį materializmą, kaip Vokietijoje, bet prieš iki šiol 
Anglijoje vyravusias kryptis, prieš Hume’o fenomenalizmą ir skepti- 
cizmą bei prieš realistinę Škotijos mokyklos common-sense (svei- 
ko proto) filosofiją. Todėl čia nenorima, remiantis pradiniu vokie- 
čių neokantizmu, filosofiją apriboti pažinimo teorija ir etine ar 
etiškai grindžiama kultūros samprata, bet, priešingai, siekiama tęs- 
ti metafizinę liniją. Ši kryptis prasideda Oksforde, pagrindiniai jos 
atstovai yra jau anksčiau minėtas Benthamo utilitarizmo kritikas 
THOMAS HILLAS GREENAS (Tomas Hilas Grynas, 1836-1882), 
FRANCIS HERBERTAS BRADLEY’S (Frencis Herbertas Bredlis, 
1846-1924, „Regimybė ir tikrovė“, 1893; „Logikos principai“, 
1883; „Esė apie tiesą ir tikrovę“, 1914) ir BERNARDAS BOSAN- 
QUETAS (Bernardas Bozanketas, 1848-1923). Filosofiniu požiūriu 
šios krypties pradinis taškas yra prieš Locke'ą ir Hume'ą nukreip- 
ta pažinimo analizė, bendriau kalbant, sąmonės analizė. Sąmonė nė- 
ra vaizdinių turinių suma, o pažinimas nėra tokių turiniy palygini- 
mas bei sujungimas. Pažinimas — tai sprendiniai, ir visa suprantanti 
ir suvokianti sąmonė taip pat pripildyta tokių sprendinių. O kiekvie- 
name sprendinyje pasakoma bendra sąvoka — kaip predikatas — 
apie būtį — kaip subjektą, tiksliau tariant, mūsų sprendžiantysis pa- 
žinimas visuomet orientuotas į vieną esybę, kurios esmę mes ban- 
dome pažinti per predikatų įvairovę. Todėl galiausiai mūsų pažini- 
mo objektas, tikslas yra vienas: tai būtis, kurią, kaip tikrąją būtį, 
slypinčią už kintančių reiškinių įvairovės, mes siekiame pažinti šių 
reiškinių dėka. Įsitikinimas, kad tokia būtis egzistuoja, būdinga mū- 
sų pažinimui, mūsų sąmonei. Tačiau kiekvienas būdas, kuriuo mes 
siekiame ją geriau apibrėžti, kiekviena sąvoka, kuria mes bandome 
suvokti jos esmę, arčiau įsižiūrėjus, pasirodo kaip prieštaringa ir 
kartu kaip tariamai gautas būties pažinimas — būtent kaip tariamas, 
kitaip sakant, kaip gryno būties pasireiškimo, o ne pačios būties pa- 
Zinimas. Bradley's (primenančiu Herbertą būdu) atskleidžia priešta- 
ravimus, kurie slypi daikto, savybės, kitimo, daugio, erdvės, laiko ir 
kt. sąvokose ir kartu pasaulio sąvokoje, kuri esatį apibrėžia kaip 
erdvėje ir laike vienas kitą veikiančių fizinių ir psichinių daiktų vi- 
sumą. Už įvairaus ir prieštaringo reiškinių pasaulio (kuris būtent dėl 
savo prieštaravimų ir pasirodo esąs grynas „reiškinys“) yra vienas 
„absoliutas“, apie kurį mes žinome, jog jis yra, bet nežinome, kas 
jis yra, apie kurį mes taip pat negalėtume pasakyti, kodėl jis susi- 
skaido į gausybę reiškinių. Kita vertus, ne visi reiškiniai yra lygia- 

verčiai, jic yra arčiau ar toliau būties; teisingiau yra absoliutą api- 
brėžti kaip asmenį ar kaip mąstymą, o ne kaip materiją. Tuo (kaip 
ir sava pažinimo sąvoka) anglų neoidealizmas priartėja prie Hege- 
lio filosofijos, kuri irgi siekia galutinio „būties“, absoliuto pažini- 
mo, remdamasi definicijų grandine, kai aukštesnėje definicijoje 
nuolat įveikiami ankstesnės prieštaravimai. Tačiau Bradley’s ir Bo- 
sanguetas nenueina taip toli kaip Hegelis: iš tikrųjų užbaigta hege- 
liško tipo pažinimo sistema peržengtų žmogiškojo pažinimo ribas. 
Neoidealizmui iš pat pradžių būdingi religiniai motyvai, jais 
Greenas primena Berkeley’o teizmą, Bradley’s ir Bosanquetas — 
tam tikros rūšies panteizmą. Jų taip pat, kaip ir panašumų su 
Berkeley’o spiritualizmu, neišvengia ir kitas palyginti savarankiškas 
mąstytojas JOHNAS McTAGGARTAS (Džonas Mak Tagartas, 
1866-1925), kuris savo būties analizę („Egzistavimo prigimtis“, 
1921-1927) paverčia tam tikros rūšies monadologija, taigi labiau 
pliuralizmu negu bredliškuoju monizmu. Galutinė tikrovė yra dau- 
gybė psichinių, personalių substancijų, kurios susijungia į suskirs- 
tytą universumo struktūrą, kurioje nebelieka vietos teistiškai ar pan- 
teistiškai mąstomos dieviškos esybės prielaidai. Amerikoje JOSIAH 
ROYCE’AS (Džosaja Roisas, 1855-1916) tęsė labai panašią į bred- 
liškąją idealistinę metafiziką, bet Royce’as ryžtingiau teigia, kad ab- 
soliutus yra absoliutas Aš, begalinė sąmonė ar dvasia. 
Anglosaksiškose šalyse neoidealizmas sąlygojo dviejų kontrsro- 
vių atsiradimą: tai buvo pragmatizmas ir „neorealizmas“. Pagrindi- 
niai pragmatizmo atstovai (žr. žemiau, 7 skyriuje apie pagrindėją 
CHARLES SANDERS PEIRCE) Anglijoje yra F.C.S. SCHILLERIS 
(Šileris, Oksfordas, 1864-1937), Amerikoje — JOHNAS DEWEY’S 
(Džonas Diujis, 1859-1952), o pirmiausia — WILLIAMAS JAME- 
SAS (Viljamas Džeimsas, 1842-1910). Pirmajame savo didesniame 
veikale „Psichologijos pagrindai“ (1890) Jamesas kritikuoja asocia- 
cinę psichologiją: sielos gyvenimas, kaip rodo nešališka tiesioginė 
patirtis, nėra sustingusių turinių suma, bet nenutrūkstamas išgyve- 
nimų srautas. Locke’o ir Hume’o empirizmui, vietoj tiesioginio pa- 
tyrimo pateikiančiam atomistinę bei deterministinę konstrukciją, Ja- 
mesas priešpriešina absoliutaus ir prielaidų neturinčio empirizmo 
reikalavimą. Šis programinis reikalavimas suartina jį su „neorealis- 
tais“ (be to, ir su „fenomenologais“, arba bent dalimi jų Vokietijo- 
je) ir jį, kaip ir anuos, verčia pripažinti išorinio pasaulio realybę, jo 
priežastinius santykius, erdvės ir laiko dydžius, taigi svarbiu atZvil- 
giu daro jį „idealistų“ priešininku. Tačiau kartu šis prielaidų netu- 
rintis Jameso empirizmas nurodo kelią, kaip palikti galioti tam tik- 

rus, jam mielus metafizinius įsitikinimus: betarpiškai išgyventą va- 
lios laisvę, gausybę religinių patirčių, kurias mums visur pateikia 
religijos istorija, pirmiausia tikrojo „homines religiosi“ išgyvenime 
(„Religinės patirties įvairovė“, 1902). Žinoma, ši patirtis apie aukš- 
tesnį pasaulį gali būti saviapgaulė, kaip ir daiktų suvokimas, savos 
praeities prisiminimas gali būti haliucinacija ar iliuzija. Tačiau ga- 
liausiai nėra kito kokio nors mūsų išgyventų įsitikinimų ar viso pa- 
saulėvaizdžio, į kurį jie susipina, tiesos kriterijaus, kaip tik jų pa- 
sitvirtinimas gyvenime. Čia prabyla pragmatinė tiesos sąvoka 
(„Pragmatizmas“, 1907; J.Dewey's „Kūrybinis protas“, 1907, tačiau 
Dewey's, kuris daugiausia nuveikė pedagogikoje, — „Mokykla ir vi- 
suomenė“, 1899; “Demokratija ir auklėjimas“, 1916; „Kaip mąsty- 
ti“, 1910; „Patyrimas ir gamta“, 1938; „Logika. Teorijos klausimai“, 
1938; „Žmogaus problemos“, 1946 — nepritaria kitoms Jameso pa- 
žiūroms — Schilleris „Humanizmas“, 1903). Tiesa pasitvirtina kaip 
mūsų veiksmų pagrindas bei kelrodis, pažinimas neatskiriamas nuo 
veikimo; pasaulis, kurį mes pažįstame, yra pasaulis, į kurį mus 
įtraukia veikla ir kuris kinta dėl mūsų veiklos. Kitimas ir daugis nė- 
ra regimybė, už kurios slepiasi idealistinės metafizikos sustingęs 
vienis, „absoliutas“: pastarosios monizmui Jamesas (kaip ir Schille- 
ris) priešpriešina pliuralistinį pasaulėvaizdį („Visata pliuralistiniu 
požiūriu“, 1909). Ir čia Jameso mąstyme matyti religiniai-etiniai 
motyvai: idealistiniame monizme jis įžvelgia bandymą teodicėjos 
dėka susivilioti pikto ir blogio realybe ir taip atimti iš gyvenimo 
kovos pobūdį. Galiausiai dažnai Jameso liečiamas nemirtingumo 
klausimas nukrypsta į psichologiją ar psichofiziologiją, ır jis drau- 
ge su Bergsonu teigia, kad smegenys nėra sąmonės „priežastis“, bet 
jos „filtras“, t.y. jos veikia kaip faktorius, kuris sąmonės veiklą ap- 
riboja tarnavimu kūnui. 

Anglų ir amerikiečių „neorealizmas“ atmeta pragmatinę tiesos 
sąvoką: pažinimas nėra veiksmingas įsikišimas, bet stebimasis ob- 
jektų suvokimas, tiesa nėra naudingumas gyvenime, bet atitikimas 
objektyviai esačiai. Tačiau jis pritaria grynajam ar beprielaidiškam 
pragmatizmo empirizmui, kuris filosofinio pasaulio pažinimo pa- 
grindu nori padaryti visą ir natūralų patyrimą, o ne dirbtinai susiau- 
rintą ir išpreparuotą, į atskirus sąmonės turinius suskaidytą Hume'o 
ar Millio patyrimą. Ir šio empirizmo bazėje susiformuoja pliuralis- 
tinis pasaulėvaizdis: patyrime duota tikrovė nėra grynas sąmonės 
reiškinys, už kurios slepiasi metafizinis vienis, absoliutas, bet rea- 
lių ir kintančių objektų daugis („visi daiktai yra, kada jie yra, ir nė- 
ra kitų daiktų“ [Moore'as] — kontaktas, kurio neorealizmas ieško 

su naiviuoju pasaulėvaizdžiu čia kartu reiškia ryšį su škotų mokyk- 
los common-sense filosofija, su šia mokykla, be abejonės, neorea- 
lizmas istoriškai labiausiai ir susijęs). Pažinimas realizuojamas są- 
monės aktais, kurie nukreipti į nepriklausomus nuo pačios sąmonės 
objektus: juslinis pojūtis — į — objektyviai egzistuojančias — 
spalvas, garsus ir kitas juslines duotybes, suvokimas — į daiktus, 
prie kurių prikaustytos juslinės duotybės arba iš kurių jos kyla, pri- 
siminimas — į praėjusią būtį ir įvykius, palyginimas — į esančius 
santykius, mąstymas — į galiojančias idėjas. Mąstydami ir daryda- 
mi sprendinius, mes suvokiame objektyviai egzistuojančius santy- 
kius, kurie turi galioti visam objektyvios galimybės pasauliui, tai- 
gi ir siauresniam — aktualios tikrovės pasauliui. 

Anglų neorealizmą paruošė L.T. HOBHOUSE’AS (Hobhauzas, 
„Pažinimo teorija“, 1896), Sh.H. HODGSONAS (Hodžsonas, 1832- 
1913, „Patyrimo metafizika“, 1898) ir R. ADAMSONAS (Adamso- 
nas, 1852-1902), bet jo tikrasis pagrindėjas yra GEORGE’AS ED- 
WARDAS MOORE'AS (Džordžas Edvardas Mūras, 1873-1958, 
„Idealizmo paneigimas“, 1903), kuris realistinę pažinimo teoriją pa- 
pildo ir objektyvistine vertybių etika: vertybiniai predikatai „gra- 
žus“, „geras“ ir t.t. pažymi vidines daiktų savybes, kurios skiriasi 
nuo dalykinių savybių tuo, kad nėra išsamaus daiktų aprašymo su- 
dedamoji dalis. (Žr. taip pat žemiau, psl. 390.) Žymiausiu sistemi- 
niu šios krypties mąstytoju Anglijoje laikytinas SAMUELIS 
ALEXANDERIS (Samuelis Aleksanderis, gimęs 1859 metais Aust- 
ralijoje, miręs 1938 metais Anglijoje; pagrindinis darbas: „Erdvė, 
laikas ir dievybė“, 1920). Filosofijos tikslas, anot jo, tai visą tikro- 
vę, jos konkretybę, jos atskirų sričių santykius aprašanti metafizi- 
ka, o ne aiškinimas, kuris, schematiškai supaprastindamas, viena ta- 
patina su kitu ir abstrahuojasi nuo to, ko negalima redukuoti kaip 
tariamai subjektyvaus reiškinio. Šios metafizikos prielaida nėra ko- 
kia nors ypatinga pažinimo teorija: pažinimas orientuotas tiesiog į 
būtį, o ne iš pradžių į pažinimo metodą. Pažinimas yra santykis 
tarp, viena vertus, esaties, sąmonės ir, antra vertus, jai išorinio ob- 
jekto. Tačiau tai yra santykis tarp Aš, kuris kartu išgyvena save patį, 
ir objekto, kurį jis stebi, arba bet koks pažinimas yra kartu sielos iš- 
gyvenimas ir kūno suvokimas. Visa tai, kas išgyventa ir suvokta, vi- 
sas esaties pasaulis atsiskleidžia bendromis kategorinėmis formomis; 
tapatybės, skirtumo, intensyvumo, priežasties kategorijos yra ne 
subjektyvios mąstymo formos, bet objektyvios būties formos, kurios 
tolygiai randamos visoje esatyje. Ir priežastingumas yra tiek išgyve- 
namas norinčio bei mąstančio Aš, tiek ir suvokiamas judėjimo for- 

mų sekoje; priešinga Hume'o ir Kanto pozicija remiasi neteisingu 
patyrimo turinio suskaidymu į sustingusius, nesusietus atskirus tu- 
rinius. Be to, mes visą esatį suvokiame kaip erdvišką ir laikišką ir 
kartu kaip judėjimą. Medžiaga, iš kurios susideda visa, kas tikra, 
yra erdvėlaikis, į erdvę ir laiką reikia žiūrėti kaip į neišskaidomą 
vienovę, kaip tai daro ir modernioji fizika. Tai, kad visa tikrovė yra 
erdviška, visi įvykai — judėjimas, teigia ir materializmas, tačiau 
Alexanderis nuo jo atsiriboja, teigdamas, jog elementaraus judėjimo 
bazėje susidaro aukštesnės tvarkos objektų hierarchija su ypatingo- 
mis kokybėmis. Su judėjimo sekos ritmu susyja spalvų, tonų ir t.t. 
kokybės, kurios nėra subjektyvūs reiškiniai, o realios kokybės, su 
sąmonės ir nervų sistemos egzistavimu susietas tik jų suvokimas, o 
ne būtis. Iš taip kvalifikuotų kūnų bei jų sąveikos atsiranda organiz- 
mas su nauja savo kokybe: gyvybe. Vienoje gyvo kūno dalyje, sme- 
genyse, gyvybės procesai sukimba vienas su kitu į suformuotą vie- 
nybę, kuri yra naujos kokybės — sąmonės — pagrindas. Aukštesnis 
ir artimiausias žemesnis objektų pasaulis ir kokybė visad yra tam 
tikru būdu vienas su kitu susiję, būtent taip, kaip mūsų siela ir jai 
priklausantis kūnas, kurių santykio analogą mes turime gyvo kūno 
ir jo gyvenamosios aplinkos santykyje arba neorganinio kūno san- 
tykyje su aplinka, kurią jis veikia ir iš kurios gauna poveikį. Galiau- 
siai vystymosi procesas, besidriekiantis iš erdvėlaikio į kūnus, į or- 
ganizmą, į jaučiančias smegenis, Žinoma, nepasibaigia šia pakopa, iš 
ligšiolinių darinių sąveikos atsiranda (ar jau atsirado) kiti — su 
naujomis kokybėmis, ir jie yra taip aukštai iškilę virš sąmonės, kaip 
šioji — virš organinio gyvenimo. Metafizinį Alexanderio pasaulė- 
vaizdį užbaigia žvilgsnis į dievybę, kuri vis dėlto pradžioje iškyla 
ne kaip kūrėja, bet kaip aukščiausia pakopa pabaigoje. Iš sąveikau- 
jančių dalių komplekso sudėta visuma nėra tik šių dalių suma, jai 
būdingos naujos kokybės: ši Alexanderio neorealizmo idėja sutam- 
pa su „Geštaltfilosofija“ („visybes filosofija“), kuri bus paminėta 
vėliau. Tos kokybės suskirstomos į pakopas, naujai iškylantys 
(emerdžentiniai) faktoriai sudaro evoliucijos seką: Alexanderio pa- 
veiktas zoologas ir filosofas LLOYDAS MORGANAS (Loidas Mor- 
ganas, 1852-1936), šią sąvoką „emerdžentai“ (skirtingai nuo iš da- 
lių išvedamų vystymosi produktų savybių, „rezultantų“) pritaikė 
biologinės evoliucijos teorijai („EmerdZentine evoliucija“, 1923, 
„Naujybės emerdžencija“, 1933). Emerdžentai yra tai, kas naujai at- 
siranda, taigi jie evoliucijai suteikia Bergsono terminais tariant, „kū- 
rybinės evoliucijos“ pobūdį. Tačiau nepaisant šio sąlyčio, Alexande- 
ris atmeta Bergsono „ėlan vital“ sąvoką, visą esatį persmelkiančią 

gyvenimo verZlumo jėgą kaip tos kūrybinės evoliucijos priežastį: su 
savo kokybių hierarchija Alexanderio metafizika yra labiau statiš- 
kas, o ne dinamiškas, kaip Bergsono, pasaulėvaizdis. 

Kaip tik tuo nuo Alexanderio filosofinės sistemos pirmiausia 
skiriasi tam tikra prasme jam artimas žymus amerikiečių mąstytojas 
ALFREDAS NORTHAS WHITEHEADAS (Alfredas Nortas Vaithe- 
das, 1861-1947; „Gamtos koncepcija“, 1920, „Mokslas ir šiuolaiki- 
nis pasaulis“, 1926, „Procesai ir tikrovė“, 1929, „Idėjų nuotykiai“, 
1933, „Esė apie mokslą ir filosofiją“, 1947, „Mokslo interpretacija“, 
1961). Whiteheadas, pradžioje gilinęsis į matematiką ir fiziką, dar 
bus minimas kaip Principia Mathematica, moderniojo matematinės 
logikos pavyzdinio vadovėlio, bendraautoris. Jis yra vienas iš ne- 
daugelio filosofų, giliai suprantančių tiksliuosius mokslus ir gerai 
išmanančių pasaulinę literatūrą ir filosofijos istoriją. Pažinimo teori- 
joje jis užima realistinę poziciją, jo tikslas yra metafizika, kuri pa- 
žįsta savaime egzistuojančios tikrovės elementus. Jam atrodo, kad 
modernioji fizika paneigė materializmą, kuris galutine tikrove laiko 
sustingusius, erdvę užpildančius kūnus; galutinė tikrovė jam yra ne 
sustingusių kūnų sambūvis, o gyvų procesų (event) sąveika, pasaulis 
yra procesas ir jo elementai yra procesai. Pasaulis yra organizmas, 
organinė vienybė ir sudėtas iš organizmų, kiekvienas organizmas 
priklauso nuo visos jį supančios aplinkos, atspindi ją (Leibnizas), 
taip pat turi vidinę, psichinę pusę, taigi atspindėjimas tampa pirmąja 
suvokimo pakopa (Whiteheadas sukuria „prehension“, kaip „appre- 
hension“ pirminės pakopos, sąvoką). Dievas yra kūrybinis „konkre- 
tybės principas“, kuris amžiną galimybę nuskiria tapti konkrečia 
tikrove. 

Neorealizmu rėmėsi vienas originaliausių dabarties anglų mąsty- 
tojų, kurio įtaka toli peržengė Anglijos ribas — BERTRAND'AS 
RUSSELLAS (Bertranas Raselas, 1872-1970; „Kritinis Leibnizo 
filosofijos išdėstymas“, 1900; „Filosofijos problemos“, 1912; „Išori- 
nio pasaulio pažinimas“, 1914; „Misticizmas ir logika“, 1918; „Ma- 
tematikos filosofijos įvadas“, 1919; „Proto analizė“, 1921; „Relia- 
tyvumo teorijos pradmenys“, 1922; „Atomo teorijos pradmenys“, 
1923; „Materijos analizė“, 1927; „Skeptiški esė“, 1928; „Reikšmės 
ir tiesos tyrinėjimas“, 1940; „Vakarų Europos filosofijos istorija“, 
1946; „Fizika ir patyrimas“, 1946; „Žmogiškasis pažinimas“, 1948; 
„Žmonių visuomenė etikos ir politikos požiūriu“, 1954). Tačiau 
Russello mąstymas yra matematinės— loginės krypties ir paveiktas 
moderniosios matematinės fizikos raidos; pirmiausia svarbus yra jo 
kartu su A.N. Whiteheadu sukurtas didelis darbas („Principia Mat- 

hematica“, 1910—1913), kuris tikrai užbaigė matematinę logiką (lo- 
gistiką) su abiejomis jos dalimis — loginių dėsnių pateikimu tiks- 
lia matematine formulių kalba ir griežtai logine-aksiomatine gryno- 
sios matematikos, ypač aritmetikos, struktūra. Šia prasme Russellas 
susijęs su svarbia dabarties filosofijos raidos atšaka, apie kurią dar 
bus kalbama vėliau, tai raida, kuri remiasi ribinėmis matematikos, 
fizikos ir filosofijos sferomis ir kuriai atstovauja daugiausia mate- 
matikai ir fizikai. Visas mąstymas yra (objektyvių) santykių suvo- 
kimas, šiais santykiais apibrėžiamas objektyvios galimybės pasaulis, 
kurio atskiras atvejis yra „tikras“ pasaulis — ši (kartu Leibnizą pri- 
menanti) mintis rodo Russellą einant neorealizmo (Moore’o) keliais. 
Tačiau šį santykių, objektyvios galimybės pasaulį sistemiškai-de- 
duktyviai nagrinėja grynoji logika, jos speciali disciplina — grynoji 
matematika. Ji pateikia formas, struktūras, tarp kurių mes turime 
ieškoti ir tų formų, kurios tinka tikrovės struktūrai aprašyti. Tikro- 
vės pažinimas yra jos struktūrinis aprašymas, būtent pagal tokį pa- 
vyzdį, koks praktikuojamas matematinėje fizikoje: čia glūdi vienas 
momentų, kuriuo Russellas — ir kuo toliau, tuo labiau — skiriasi 
nuo neorealizmo. Pažinimas nėra objektų pasaulio konkretaus pavi- 
dalo stebėjimas, bet objektų sferos aprašymas priskiriant vieną sis- 
temą kitai tam tikrais susyjančių ženklų santykiais. Tokia esminiais 
santykiais (aksiomomis) apibrėžta ženklų sistema — pavyzdžiu gali 
būti sveikų ir racionalių skaičių sistema — yra struktūra, kurioje 
gali daugiau ar mažiau tiksliai atsispindėti duotos tikrovės struktūra. 
Kartu, žinoma, tada pati tikrovė turi būti aiškinama ne kaip vienin- 
gai pamatytas pasaulis, bet turi būti ištirpdyta santykiais susyjančių 
stebėjimų duomenų, duotybių visumoje; tokia tikrovė buvo Hume'o 
ir Millio, prie kurių vėl čia priartėja Russellas, pasaulėvaizdžio ir 
pažinimo pagrindas. „Erdvės“, „laiko“, „materijos“ sąvokos, kaip ro- 
do moderniosios fizikos raida, nėra tikri daiktai, o santykių sistemų 
santykiai, sistemų struktūros, kurias sudaro struktūruota duotybių 
visuma. Pagrindinė metafizikos klaida ta, kad ji, suvedžiota kalbos, 
logines ir matematines konstantas bei invariantus laiko tikromis esy- 
bėmis. Ir „Aš“ sąmonės turėtojas Russellui tampa grynu santykiu; 
„fizinio“ ir „psichinio“ pasaulio atskyrimas — tai dviejų dėsningų 
sąsajų, į kurias mes įtraukiame tas pačias duotybes, atskyrimas. Ne 
itin susiję su Russello logine empiristine filosofija jo temperamen- 
tingi sociologiniai ir pedagoginiai raštai, kuriuose Russellas iškyla 
kaip pacifistas ir (nedogmatinis) socialistas, simpatizuojantis XVIII 
amžiui, kovojantis prieš bet kokius istorinius ir tradicinius prietarus, 
už racionalų gyvenimo ir visuomenės tvarkymą, savo dvasine laiky- 

sena, savo idealizmu ir savo ironija tam tikra prasme artimas Ber- 
nardui Shaw. Amerikiečių realistai savo filosofiją išdėstė dviejuose 
skirtingų autorių ir skirtingą požiūrį skelbiančiuose rinkiniuose: 
„Naujasis realizmas“ (1912, Holtas, Montague ir kt.) atstovauja la- 
biau naiviam mūriškam, realybę ir duotą tikrovę identifikuojančiam 
požiūriui, „Kritinio realizmo apybraižos“ (1920, Santayana, Drake ir 
kt.) teigia gamtamoksliškai grindžiamą kritinį realizmą. 

Paskutinysis kritinis anglosaksiškas neorealizmas rado paralelę 
vokiečių psichologo ir filosofo OSWALDO KÜLPE’S (Osvaldo 
Kiulpės, 1862-1915) veikale „Realizacija“ (1912-1923, po kūrėjo 
mirties pasirodžiusios dalys publikuotos iš palikimo, išleido A.Mes- 
seris). Kūlpe turi sąlyčio taškų ir su filosofija, kuri Vokietijoje nuo 
šimtmečio pradžios tapo vyraujančia ir pakeitė neokantizmą, — šią 
filosofiją jos kūrėjas Husserlis pavadino „fenomenologija“. Sąlytis 
visų pirma yra tas, jog abi kryptys reikalauja žvilgsnį tiesiogiai 
kreipti į „daiktą“, į objektą, o ne iš anksto nustatyti pažinimo me- 
todą, todėl, užuot buvusios pažinimo teorija, jos teigia visuotinę on- 
tologiją, o kategorijas interpretuoja aristoteliškai, kaip būties for- 
mas, o ne kantiškai — kaip intelekto formas. 

Husserlis, tikrasis fenomenologijos kūrėjas, savo ruožtu buvo 
stiprios ir įspūdingos senesnės kartos asmenybės FRANZO BREN- 
TANO (Francas Brentano, 1838-1917) mokinys. Brentanas, kuris 
pats mažai ką išleido (pirmiausia — „Psichologiją empiriniu požiū- 
riu“, 1874, ir „Apie dorovinio pažinimo šaltinį“, 1889; vėliau pasi- 
rodė „Etikos pagrindimas ir struktūra“, 1952, „Religija ir filosofija“, 
1954, „Teisingo sprendinio teorija“, 1956, „Tiesa ir akivaizdumas“, 
1964, „Apie filosofijos ateitį“, 1968, ir kt.), iš pradžių buvo katalikų 
kunigas, ir nors jis vėliau atsiskyrė nuo bažnyčios, visgi išlaikė 
glaudų ryšį su Aristoteliu ir scholastika (su kuria jis siejo Leibnizą 
ir Locke'ą). Taigi šitaip jis atstovavo tradicijai, kuri neturėjo nieko 
bendra su naujausią vokiečių filosofiją stipriai užvaldžiusiu kantiz- 
mu, tačiau taip pat jis buvo nuošaly ir nuo hegelizmo. Pasak jo, ap- 
dorodami patyrimą įžvalgių ar akivaizdžiai patikimų (išorinio pasau- 
lio egzistavimas, priežasties dėsnis) teiginių pagalba, mes sukuriame 
įrodomą teistinę metafiziką. Pagrindinės mūsų pažinimo sąvokos 
(priežastingumas, substancija) kyla iš vidinio suvokimo: mes pajun- 
tame priežastingumą motyvacijos sąsajose arba išvados atsiradime iš 
premisų. Pažinimas — tai akivaizdus sprendinys; vienintelis galimas 
ir pakankamas tiesos kriterijus — evidencija, akivaizdus tikrumas. 
Egzistuoja ne tik evidentinis sprendinys (pripažinimas ir atmetimas, 
teigimas ir neigimas), bet ir evidentiškas vertinimas — mylėjimas ir 

neapkentimas, taigi tikras, teisingas mylėjimas: evidentiški vertini- 
mai, kurie sudaro etikos pagrindą. Be to, svarbu yra tai, kad Bren- 
tanas vietoj įprastos turinių psichologijos, remdamasis scholastika, 
teigė aktų psichologiją: sąmonės gyvenimą sudaro betarpiškai išgy- 
venami suvokimo, įsivaizdavimo, sprendimo, mylėjimo aktai, kurie 
savo ruožtu nukreipti į objektus. 

Brentanas turėjo daugybę mokinių, jam artimiausi išliko AN- 
TONAS MARTY'S (Antonas Martis, 1874-1914) ir OSCARAS 
KRAUSAS (Oskaras Krauzas, 1872-1942), o EDMUNDAS HUS- 
SERLIS (Edmundas Huserlis, 1859-1938) nuėjo savais keliais. 
Pirmasis jo „Loginių tyrinėjimų“ tomas (,„Prolegomenai grynajai lo- 
gikai“, 1900) pirmiausia pradeda kovą prieš „psichologizmą“, už ne- 
priklausomą nuo bet kokios psichologijos logiką: psichologija tiria 
empirinius faktų dėsnius, o logika — nepriklausomus nuo patyrimo, 
griežtai būtinus ir visuotinai galiojančius „esmės dėsnius“. Loginiai 
dėsniai nėra sprendimo , sprendinio aktų, jų atsiradimo ir išnykimo, 
jų suderinamumo ar nesuderinamumo dėsniai, jie taip pat nėra dau- 
giausia „normos“, kurios nurodytų, kaip mes turime spręsti, bet jie 
yra sprendinių dėsniai, t.y. mūsų sprendimo aktuose turimų galvo- 
je reikšmių dėsniai, „dėsniai savaime“, kaip teigė Husserlio vėl į 
šviesą ištrauktas XIX amžiaus pradžios mąstytojas BERNHARDAS 
BOLZANO (Bernardas Bolcano, 1781-1848, „Mokslo teorija“, 
1837). „Prieštaravimo dėsnis“ nereiškia, kad mes negalime kartu 
teigti prieštaraujančių teiginių, jis sako, kad šie teiginiai — nesvar- 
bu, ar jie kieno nors mąstomi, — negali kartu būti teisingi. „Des- 
niai“ yra idealūs reikšmės vienetai, kurie gali būti įvairių Žmonių 
mąstomi, pasakomi, teigiami ar neigiami, kurie savaime yra teisin- 
gi ar klaidingi, ir tada, jeigu jie dar niekam nebūtų atėję į sąmonę, 
jie yra aktuose „intenduojami“ objektai, ne erdviškai-laikiškai rea- 
lūs, bet antlaikiškai idealūs objektai, ne individualios sąmonės „tu- 
riniai“. (Analogiškas idėjas plėtojo kitas Brentano mokyklai priklau- 
sęs filosofas Alexius V. Meinongas (Aleksijus fon Mainongas, 
1853-1920) savo „Objektų teorijoje“.) Logika, kaip ir grynoji ma- 
tematika, turi reikalą su tokais idealiais objektais; tiksliau kalbant, 
logikos tikslas — sukurti dėsnius, kurie sąlygotų „tiesų“ susiejimą 
su logine sistemos, „teorijos“ vienove. 

Kaip mes gauname šiuos dėsnius, kaip mes apskritai randame 
„esmės dėsnius“? Tai pasiekiame, atsako Husserlis, „idealioje esmės 
žiūroje“, kildami nuo atskiro objekto prie jo idėjos“ (nuo dviejų 
daiktų — prie „skaičiaus du“, nuo atskiro trikampio — prie trikam- 
pio „apskritai“), ir šią idėją paverčiame „duotybe“, dvasine Žiūra. 

Psichologizmo ir pozityvizmo klaida ta, kad palieka galioti tik jus- 
lines ir individualias „duotybes“, o mes „dvasine Zıüra“, „fenome- 
naliai“ galime suvokti ir bendruosius objektus (II „Loginių tyrinė- 
jimų“ tomas, „Fenomenologijos ir pažinimo teorijos tyrinėjimai“, 
1901). Šiuo pažinimo intuityvaus veiksnio pabrėžimu bei išplėtimu 
Husserlis skiriasi nuo deduktyvios Marburgo neokantininkų sąvokų 
plėtotės. „Esmės žiūra“ Husserlis kuria filosofinę teoriją, peržen- 
giančią logikos ribas: visi faktų mokslai pajungiami fenomenologi- 
nėms, „eidetinėms“ disciplinoms, pirmiausia bendriesiems „forma- 
liems-loginiams“ mokslams, po to „materialiesiems—eidetiniams 
mokslams“, kurių dėsniai iškelia esminę specifinių objektų, su ku- 
riais turi reikalą faktų mokslai, struktūrą. Tačiau, pvz., prieš imda- 
miesi psichologiškai-empiriškai tyrinėti suvokinius, sprendinius ir 
t.t., mes turime fenomenologinės esmės žiūros pagalba išaiškinti, 
kas yra suvokinio, sprendinio esmė. Esmės dėsniams yra pavaldūs 
empiriniai faktų dėsniai. Galiausiai fenomenologijai siaurąja prasme 
tenka uždavinys esmės požiūriu tyrinėti ne objektus, bet specifines 
objektinės sąmonės formas, tam tikras objektiškumo rūšis ir jų bu- 
vimo būdą atitinkančias aktų formas. Tuo fenomenologija, stengda- 
masi apibrėžti objektus labiau ne kaip egzistuojančius savaime, bet 
remdamasi juos suvokiančios sąmonės aktu, vėl priartėja prie Kan- 
to minties kelių, ir tai ryškiai matyti vėlesniuose Husserlio raštuo- 
se („Grynosios fenomenologijos ir fenomenologinės filosofijos idė- 
jos“ 1913; „Formalioji ir transcendentalinė logika“, 1929). 
„Fenomenologijos“ idėja paveikė gausų Husserlio mokinių būrį. 
Prie to ypač prisidėjo tai, kad esmės žiūros teorija buvo palanki 
dvasiniuose moksluose išryškėjusiam polinkiui į tipizuojamąjį tyri- 
nėjimą, taip pat ji nepritarė neokantiškam dedukcijos metodo per- 
vertinimui. Kartu fenomenologiją netiesiogiai rėmė Dilthey'aus ir 
Rickerto siektas griežtas dvasios mokslų atskyrimas nuo gamtos 
mokslų, vitalizmo pabrėžiama organinio gyvenimo autonomija neor- 
ganinės gamtos atžvilgiu, taip pat metafizikos kryptys, pasaulį įsi- 
vaizdavusios kaip viena kitomis grįstas objektų sferas, kurios, bū- 
damos viena virš kitos, pateikia vis naujas formų kokybes. Visos 
šios paieškos siūlė metodą skirtingai suvokti tai, kas dvasiška, ir tai, 
kas gamtiška, kas gyva ir kas negyva, įvairių objektų bei objektų 
karalysčių pavidalus ir „būties būdus“, jų „esminį“ sąryšį ir skirty- 
bes. Kaip tik šitaip pirmiausia MAXAS SCHELERIS (Maksas Šė- 
leris, 1875-1928) žiūrėjo į fenomenologiją, kuri jam dėl to tapo in- 
tuityviai grindžiamos būties ir esaties apskritai teorijos pagrindu, 
fenomenologine ontologija, galų gale įsiliejančia į metafiziką, abso- 

liuto teoriją. Žinoma, ši metafizika dvasiškai nepaprastai guvaus 
Schelerio kūryboje įgavo pakankamai skirtingas formas: iš teistinio- 
katalikiško požiūrio („Apie amžinybę žmoguje“, 1921-1923) jis per- 
ėjo paskutiniaisiais savo gyvenimo metais prie panteistinio pasaulė- 
vaizdžio. Be to, Scheleris formaliai ir imperatyvistinei Kanto etikai 
priešpriešina „materialią vertybių etiką“ („Formalizmas etikoje ir 
materialinė vertybių etika“, 1913-1916), šiuo keliu vėliau paskui jį 
ėjo savo „Etikoje“ (1926) Nicolai'us Hartmannas. „Vertybės“ taip 
pat yra plati ir įvairiopai suskirstyta idealių, savą būties būdą turin- 
čių objektų karalystė; mūsų pasitenkinimo ir nepasitenkinimo jaus- 
mai nėra tik būsenų išgyvenimai, bet būtent tas vertybes intenduo- 
jantys ir suvokiantys aktai. Žmogiškosios egzistencijos uždavinys ir 
prasmė — gyventi ir veikti pagal šių vertybių orientacijas. 

Pats Husserlis „Fenomenologijoje“ įžvelgė kelią į griežtą moks- 
linę filosofiją, į grynosios teorijos pagrindimą. Užuot tai realizavusi, 
fenomenologijos mokykla greit suskilo į nemaža krypčių, kuriose 
galima atpažinti įvairias pagrindines filosofijos kryptis. Objektyvis- 
tinė Kryptis pirmiausia pabrėžia būtinumą be prietarų žiūrėti į objek- 
tą, neigia bet kokį išankstinio metodo absoliutinimą. 

Žymiausias šios krypties filosofijos laimėjimas — ontologija, 
kurią išplėtojo NICOLAT'US HARTMANNAS (Nikolajus Hartman- 
nas, 1882-1950; „Pagrindiniai pažinimo metafizikos bruožai“, 1921, 
„Dvasinės būties problema“, 1933, „Apie ontologijos pagrindimą“, 
1935, „Galimybė ir tikrovė“, 1938, „Realiojo pasaulio struktūra“, 
1940, „Nauji ontologijos keliai“, 1942, „Leibnizas kaip metafizi- 
kas“, 1946, „Teleologinis mąstymas“, 1951, „Filosofijos įvadas“, 
1950). Hartmanno kūryboje (apie jo „Etiką“ jau buvo užsiminta) 
baigiasi sąmoningas grįžimas nuo Kanto prie Aristotelio (Hartman- 
nas yra puikus Aristotelio žinovas, kita vertus, jis taip pat giliai 
išstudijavęs Hegelį — pasaulio ir „objektyviosios dvasios“ būties 
pakopų atradėją). Jo pažinimo sąvoka yra fenomenologinė-objekty- 
vistinė: pažinimas — tai savaime egzistuojančio, nuo pažinimo akto 
nepriklausomo objekto suvokimas. Tačiau Hartmanno realizmas per- 
žengia Husserlio fenomenologiją: pažinimas yra realus subjekto su- 
sijimas su esančiu objektu. Taip iš principo paneigiama bet kokia 
subjektyvistinė, skeptinė ar subjektyvioji idealistinė kryptis. Pagrin- 
dinis filosofinis mokslas — ontologija, teorija apie būtį, jos buvi- 
mo būdus (reali, ideali būtis; idealiai būčiai priklauso vertybių būtis 
ir matematikos objektai), būties momentus (egzistencija, apibrėžta 
būtis), būties modalumus (galimybė, tikrovė, būtinumas) ir būties 
pakopas: materiali, organinė-gyvoji, psichinė-sąmoninga, dvasi- 


284 FILOSOFIJOS ISTORIJA 


nė-asmeninė, bet kartu atskirą asmenį pranokstanti objektyvi dvasi- 
nė būtis, tyrinėjama „dvasios mokslų“. Negalima vienos būties pa- 
kopos tapatinti su kita, reikia atmesti „materializmą“, „biologizmą“, 
„psichologizmą“. Kiekvienas būties sluoksnis turi savo ypatingas 
kategorijas, tačiau kiekvienos aukštesniosios būties pakopos prielai- 
da bei pagrindas yra žemesnioji pakopa: organizmai kartu yra ma- 
terialūs kūnai, gyvi organizmai yra sąmonės turėtojai, tik sielą tu- 
rintys individai gyvena dvasinį gyvenimą. Žemesniosios būties 
pakopos yra patvaresnės, o aukštesniosioms būdingas didesnis lais- 
vės laipsnis ir galimybė realizuoti aukštesnes vertybes. Nuo ontolo- 
gijos Hartmannas atskiria metafiziką: pastaroji prasideda ten, kur 
būtis tampa iš dalies iracionalia, logiškai nesuvokiama. Esama ira- 
cionalių būties sferų; jas parodo aporijos ir antinomijos, su kurio- 
mis susiduria mūsų mąstymas. Tikros aporijos -neišsprendžiamos: to- 
dėl metafizika tik kelia ir aiškina problemas, o ne jas sprendžia, tik 
nubrėžia ribą iracionalumo atžvilgiu (tuo Hartmannas artimas Kan- 
nui), bet negalima sistema, apimanti iracionalumą. 

Schelerio keltos metafizinės idėjos savo kulminaciją pasiekia 
„egzistencijos filosofijoje“, kurią išplėtojo MARTINAS HEIDEG- 
GERIS (Martinas Haidegeris, 1889-1976; „Būtis ir laikas“, 1927, 
žr. psl. 308, kur kalbama apie nesusipratimą, Heideggerį laikant eg- 
zistencijos filosofu). Klausimas, kurį anot Heideggerio, iš tikrųjų 
aptaria filosofija, yra klausimas apie „būties esmę“, ir šio klausimo 
nereikia painioti su klausimu apie „esaties“ esmę. Kas yra „būtis“, 
mes žvelgiame tik mumyse pačiuose; nes būtent savasčiai esminga, 
kad Aš pirmiau save išgyvena savo „būtyje“, o ne šios būties „kas“, 
priešingai nuo mus supančios daiktų aplinkos, kuri mums iš pradžių 
iškyla kaip kokybiškai apibrėžtas „kas“. „Susirūpinimo“ aktuose 
mes nukreipti į daiktus, o per juos — į save pačius; o su „susirü- 
pinimu“ tarsi susijęs antras pagrindinis išgyvenimas — baimė; tai 
aktas, kuriame mes išgyvename kaip mūsų būties būdo esmę, „savo 
buvimą prieš Nieką“ arba „įmestumą į Nieką“. Klausimas apie „bū- 
ties“ esmę susijungia su klausimu apie Aš, Žmogaus esmę, ir kaip 
tik atsakymas į šį klausimą atsiskleidžia tais susirūpinimo ir baimės 
aktais, kurie mums atskleidžia Žmogaus buvimą tarp „būties“ ir 
„Nieko“. Su šiomis spekuliacijomis apie žmogiškos būties esmę 
Heideggerio teorijoje tiesiogiai susisieja klausimas apie Žmogaus 
gyvenimo prasmę: šią prasmę, žmogaus uždavinį, jis apibrėžia kaip 
savo tikrosios, esminės būties realizaciją, priešingą to esmingumo 
užmaskavimui ir pasidavimui tam, kas daroma tuo ar kitu atveju. 
Kaip šį uždavinį įgyvendina pavienis asmuo, galima patikrinti tar- 

si dviem dalykais: viena, ar jis iš tikrųjų savo valia priima laiko rei- 
kalavimus, istorinį likimą, kuriam pavaldus, nesileisdamas išoriškai 
jų varomas ir neišsisukinėdamas, ir, antra, kokia yra jo laikysena 
mirties ir mirties baimės, kaip elementaraus išgyvenimo „Nieko“ 
akivaizdoje, atžvilgiu. Ne „visi“ turi mirti, kaip sako minčių apie 
mirtį vengianti paguoda, tai turi padaryti kiekvienas pats nepanaiki- 
namoje vienatvėje. 

Čia Heideggeris primena ankstyvąją krikščionybę, šios idėjos 
taip pat susiję su ta principine krikščioniška nuostata didžiojo da- 
nų XIX amžiaus pirmosios pusės religinio mąstytojo ir kovotojo 
SORENO KIERKEGAARD'O (Sioreno Kirkegoro, 1813-1855) kū- 
ryboje, kuri stipriai veikė ne tik Heideggerį, bet ir visą vokiečių po- 
karinį protestantizmą („Arba — arba“, 2 tomai, 1843; „Baimės są- 
voka“, 1844, „Filosofiniai trupiniai“, 1845, „Krikščioniškos kalbos“, 
1948). Kierkegaard'as buvo ryžtingai nusiteikęs prieš Hegelį, taip 
pat prieš kiekvieną bandymą grįsti religiją kultūros filosofija, kuri 
įpina Žmogų į pasaulio visumą; jis taip pat buvo Kanto dorovinės 
„autonomijos“ priešininkas. Jis griežčiausiai teigia dieviškumo 
transcendenciją visų šiapusės kultūros „vertybių“ atžvilgiu, pabrė- 
žia baimės pripildytos sielos vienišumą bei apleistumą dieviškojo 
teisėjo akivaizdoje, sąžinėje jis girdi ne nuosavo proto, ne Žmogaus 
manyje nuosprendį, bet antžmogiškos jėgos balsą, jis, kaip Pascalis 
ir iš esmės kaip Tertulianas, iškelia krikščioniškos teorijos paradok- 
salumą. Moderniajai „dialektinei teologijai“ (Karlas Barthas, Go- 
gartenas, Emilis Brunneris) Kierkegaard'as tam tikra prasme buvo 
dvasinis vadas, atstojęs Schleiermacherį ir Kantą. Žinoma, šią teolo- 
giją veikė ir karo meto kultūros katastrofa, kuri itin prieštaravo 
minčiai, jog Dievo esmė apsireiškia žmoguje bei jo kultūrinėje 
veikloje. 

Paskutiniaisiais metais literatūriniuose sluoksniuose, pirmiausia 
Vokietijoje ir Prancūzijoje, „egzistencializmas“ tapo plačiai svars- 
toma kryptimi. Visus egzistencijos filosofijos atstovus sieja sąlytis 
su Kierkegaard'u: jie kartu su juo neigia objektyvistinę filosofiją, 
kuri eliminuoja „Aš“, kitaip tariant, jo „egzistenciją“ paverčia ob- 
jektyvia būtimi. Filosofija turi remtis Aš, ir šis pradinis taškas turi 
būti tam tikra priešprieša mokslui, filosofija turi pasaulį suprasti, 
vadovaudamasi daugiausia jo išgyvenimu. Vokietijoje, nepriklauso- 
mai nuo Heideggerio, egzistencializmui atstovavo KARLAS JAS- 
PERSAS (1883-1969, „Filosofija“, 3 tomai: „Filosofinė orientacija 
pasaulyje“, „Egzistencijos apšvietimas“, „Metafizika“). Jaspersas iš 
pradžių buvo gydytojas (psichiatras), po to — psichologas, dar vė- 

liau — filosofas. Tačiau jau jo „Bendroji psichopatologija“ (1913) 
ir „„Pasaulėžiūrų psichologija“ (1919) parengia egzistencializmą: pir- 
moji dėl to, kad ji, užuot tyrusi ligos atvejį, iškelia Aš-Tu santykį 
— egzistencinę komunikaciją tarp gydytojo ir paciento, antroji to- 
dėl, kad siekia pasaulėžiūras suvokti ne kaip objektyvias sistemas, 
bet kaip pagrindines Žmogaus nuostatas — egzistencines nuostatas 
— pasaulio atžvilgiu. Filosofija kelia klausimą apie būtį. Tačiau bū- 
tis nėra identiška objektyviai būčiai, tai nėra objektas be subjekto, 
objektas, kuris nebūtų objektas sąmonei. Aš žinau savo būtį, bet aš 
negaliu paties savęs padaryti savo sąmonės objektu. Tiksliau kal- 
bant, objektyvaus pasaulio suvokime yra polinkis į dvigubą objek- 
tų pasaulio transcendavimą: pirma, nukreiptume į Aš ir jo „egzisten- 
ciją“ — „egzistencijos apšvietime“ — ir, antra, metafizikoje ir jos 
nukreiptume į „absoliutą“. „Egzistencijos apšvietimas“ yra transcen- 
davimas, bet tai nėra būdas įrodyti nuo fizinio pasaulio nepriklau- 
somos „sielos“ egzistenciją, bet sąmonės nuskaidrėjimas santykyje 
su „Aš esu“ ir jo kūrybine valia, kuri sukuria asmenį su jo pažiū- 
romis į gyvenimą, jo ištikimybe tam tikriems daiktams ir asmenims, 
jo nepasinėrimu į tai, kas jam svetima. Nuo egzistencijos apšvieti- 
mo einama į metafiziką, nuo Aš — į absoliutą. Aš jaučiu, kad aš 
esu ir veikiu ne tik iš savęs, bet esu susijęs su absoliutu, su besą- 
lygiškumu. Šios prieštaros absoliutui nepakeičia „ribinės gyvenimo 
situacijos“, kovos, kančios, kaltės ir mirties neišvengiamumas. Mi- 
tuose, metafizinių sistemų dogmose žmogus kalba apie absoliutą, 
bet jeigu šiuos vaizdinius perskaito pažodiškai, o ne kaip „šifrus“, 
tai jis daro tą pačią klaidą, kaip kad tuomet, kai jis Aš egzistenci- 
ją paverčia vienos sielos tęsiniu (kiti kūriniai: „Maxas Weberis“, 
1932, „Nietzsche“, 1936, „Descartes'as“, 1937, „Schellingas“, 1955, 
„Didieji filosofai“, 1957, „Nikolajus Kuzietis“, 1964, „Dvasinė laik- 
mečio situacija“, 1931, „Atominė bomba ir Žmonijos ateitis“, 1958, 
„Egzistencinė filosofija“, 1938, „Apie tiesą“, 1947, „Filosofinis ti- 
kėjimas“, 1948, iš palikimo — tarp kitų: „Spinoza“, 1978, „Pasta- 
bos dėl M.Heideggerio“, 1978). 

Labai paveiktas Heideggerio yra prancūzų egzistencialistas rašy- 
tojas ir filosofas JEANAS PAULIS SARTRE*AS (Žanas Polis Sar- 
tras, 1905-1980, „Būtis ir Niekas“, 1943, toliau glaustas traktatas 
„Egzistencializmas yra humanizmas“, 1946, „Dialektinio proto kri- 
tika“, 1960). Sartre'as, kaip ir Heideggeris, pradeda nuo būties są- 
vokos, kuri suskyla į būtį „savaime“ ir “sau“ (kuri visad yra kartu 
būtis „Kitam“ — „Tu“), ir išsamiai analizuojamas jos santykis Nie- 
ko atžvilgiu. („Nieko būties“ analizė yra galbūt įžvalgiausios pa- 

grindinio Sartre'o veikalo dalys.) Susirūpinimas ir baimė ir Sartre’ui 
yra pagrindiniai sielos išgyvenimai. Tačiau analizuodamas baimę, 
Sartre’as pasuka kitokiais keliais negu Heideggeris: pirmiausia — 
tai yra ne mirties baimė, Nieko, esančio už mūsų, baimė, tai — Nie- 
ko, glūdinčio mumyse, baimė, mūsų laisvės baimė („dans l’angoisse 
la libertė s'angoisse devant elle-mėme en tant gu'elle n'est jamais 
sollicitée ni entravée par rien“). Sartre'as čia nueina taip toli, kad 
jis kalba ne tik apie baimę, bet apie žmogaus pasibjaurėjimą savi- 
mi pačiu ir patį šį pasibjaurėjimą laiko vienu iš pagrindinių išgyve- 
nimų. Atremdamas išpuolius, kurie kaip tik šiuo klausimu Prancū- 
zijoje buvo nukreipti prieš jo egzistencializmą, Sartre'as pabrėžia, 
kad egzistencializmas yra „humanizmas“, filosofija, kelianti žmogų 
į pasaulio centrą. Žinoma, žmogus — tai ne evoliucijos viršūnė, bet 
esybė, prisiimanti laisvės ir atsakomybės naštą. Ši našta tuo sunkes- 
nė, kuo aiškiau Sartre'as pasisako už ateizmą. 

Savo ateizmu Sartre'as ryškiai skiriasi nuo kito prancūzų mąs- 
tytojo, kurį taip pat turime priskirti egzistencialistamas. Tas mąsty- 
tojas — GABRIELIS MARCELIS (Gabrielis Marselis, 1889-1973; 
„Metafizinis dienoraštis“, 2 tomai — 1927 ir 1935 metais; „Būties 
paslaptis“, 2 tomai 1951; „Buvimas ir nemirtingumas“, 1959). Mar- 
celis labiau artimas Jaspersui, o ne Heideggeriui, bet būdamas įsi- 
tikinęs teistas ir katalikas, toli peržengia metafizinį Jasperso „šifrų 
skaitymą“. Dievas — egzistencialistiškai — mąstomas kaip „abso- 
liutus Tu“, esybė, kuri gali būti išgyvenama tik šaukiama kaip „Tu“ 
ir niekad negali būti pakeista į „tai“. Mokslinis mąstymas visą būtį 
pakeičia į objektus, kaip tik dėl to mokslui dingsta ır Dievas, ir Aš. 

Pirmojo XIX amžiaus trečdalio filosofija vis labiau išsilaisvina 
iš sąlyčio su atskiraisiais mokslais, o šimtmečio pabaigos filosofi- 
ja jau vis labiau ieško šio sąlyčio, kartais net rizikuodama savo ne- 
priklausomybe. Filosofija ne tik orientuojasi į dvasios ir istorijos 
mokslus, ją veikia ir besiplėtojantys gamtos mokslai. Pradžią tam 
davė biologija ir joje iškylanti neovitalizmo srovė, kuri jau buvo 
minėta kalbant apie E. von Hartmanno filosofiją. 

Mechanistinio ir vitalistinio gyvybės procesų nagrinėjimo prieš- 
prieša, aiškinant juos, viena vertus, kaip aklas mechanines gamtos 
jėgas, kita vetus, darant prielaidą apie ypatingas tikslingas gyvybi- 
nes jėgas, siekia gilią senovę: Demokritas yra „mechanistas“, Aris- 
totelis — „vitalistas“. Atsiradusi naujoji filosofija (Descartes'as) 
kartu su mechanistinio-matematinio gamtamokslio suklestėjimu 
duoda stiprų impulsą ir mechanistiniam organizmo aiškinimui, „ma- 
šininei gyvybės teorijai“. Vėliau, atradus mikroorganizmus, manoma 

priešingai, kad, kiek mums žinoma, niekur gyvybė neatsiranda iš 
neorganinės medžiagos, bet visad — tik iš organinių užuomazgų. 
Kantas savo maniera siekia atsargiai apibrėžti abu nagrinėjimo bū- 
dus: mechanistinis aiškinimas lieka nenuginčijamu idealu, bet ten, 
kur neužtenka priežastinio nagrinėjimo, jį būtinai reikia papildyti re- 
guliatyviniu principu, teleologiniu požiūriu į organizmą. Romantiz- 
mui būdingas vitalizmas, todėl jam, žvelgiančiam į gyvybiškumo 
pirmavaizdį, atrodo absurdiška organizmą pajungti neorganinės gam- 
tos jėgoms. Tačiau iš filosofijos besilaisvinantis gamtamokslis vėl 
pasuka priešingu keliu: chemija (nuo to laiko, 1839, kai buvo dirb- 
tiniu būdu gautas šlapalas) retortoje gamina iki tol tik iš gyvų kū- 
nų žinomas medžiagas pagal kitas, zoologijoje pergalingai įsitvirtina 
Darvino teorija, naujų rūšių atsiradimą aiškinanti mažais atsitikti- 
niais pokyčiais ir mechaniniu atrankos poveikiu kovoje už būvį, tai- 
gi grynai mechanistiškai. Tačiau dviejų šimtmečių sandūroje vėl 
prasideda dėmesio vertas posūkis. Pirma, kyla mintys, kad ir chemi- 
nė baltyminių medžiagų gamyba duoda tik negyvą, o ne gyvą bal- 
tymą. Antra, darvinizmas susiduria su nemaža sunkumų: organizmų 
evoliucija pateikia ne bedėsnius, „atsitiktinius“ pokyčius, bet įvai- 
riausiose gyvūnų ir augalų kategorijose nepriklausomai vienas nuo 
kito iškylančius vienodo prisitaikymo organinius darinius (iš ryškių 
pavyzdžių galima paminėti stuburinius gyvūnus ir galvakojus, sau- 
soje Žemėje augančių tikrų kaktusų kaktusinę formą ir karpažoles); 
be to, beveik kiekvienas, naujai atsirandantis organizmas sudarytas 
iš daugybės atskirų elementų, kurių kiekvienas, nepriklausomai nuo 
kito, atsitiktinio pokyčio dėka turėtų įgauti organu: apskritai naudin- 
ga pavidalą, tačiau be vienodo prisitaikymo ir kartu atsitiktinio ki- 
tų elementų atsiradimo būtų betikslis, taigi taip pat neteiktų prana- 
šumo kovoje už būvį. Šie apsvarstymai iš dalies skatino atnaujinti 
ikidarvinistinę Lamarcko teoriją (A.Pauly, „Darvinizmas ir lamarkiz- 
mas“, 1905), kuri taria, kad organizmas aktyviai prisideda prie sa- 
vo tikslingų pokyčių. Lamarkizmui ir darvinizmui sunkumų sudarė 
GREGORO MENDELIO (1822-1884) nustatyti tikslūs paveldėjimo 
dėsniai, kurie rodėsi nesuderinami nei su įgimtų savybių paveldėji- 
mu, nei su atsitiktiniais pokyčiais. Olandų botanikas Hugo de Vrie- 
sas (Frysas) „mutacijos teorijoje“ įveikė šį sunkumą; tačiau nors lyg 
ir nustatyta, jog esama mutacijų, paveldimų organinių formų poky- 
čių, taip pat lyg ir įmanoma, jog atskiroms rūšims bei tipams kar- 
tais būdingi intensyvesnio mutageniškumo periodai, mes nežinome 
tokių mutacijų priežasčių. Todėl, viena vertus, stengiamasi toles- 
niuose tyrinėjimuose remtis vien eksperimentiniu-empiriniu metodu, 

atsisakius bet kokio išankstinio teorinio nusistatymo, kita vertus, čia 
kaip tik kyla pagunda griebtis filosofinės spekuliacijos. 

Pagrindinis vitalizmo atstovas Vokietijoje yra HANSAS DRIES- 
CHAS (Hansas Dryšas, 1867-1941; „Organiškumo filosofija“, 1909, 
„Tvarkos teorija“, 1912, „Tikrovės teorija“, 1917, „Biheviorizmas ir 
vitalizmas“, 1927, „Parapsichologija“, 1932, „Materializmo nugalė- 
jimas“, 1935, „Aukštesnio lygio biologinės problemos“, 1941). Jis 
iš zoologijos perėjo į filosofiją ir kaip zoologas eksperimentiškai 
įrodinėjo, kad iš pusiau arba bet kaip padalintų jūros ežių atsiran- 
da sveiki, tik mažesnio formato jūros ežiai. Šis faktas ir apskritai or- 
ganizmo sugebėjimas iš dalies regeneruotis į visumą, anot Driescho, 
rodo, jog negalima organizmo laikyti mašina, nes elemento sugebė- 
jimas iš savęs pagaminti visumą prieštarautų mašinos, kaip tarpusa- 
vyje sąveikaujančių elementų struktūros, esmei. Gyvybės savitumas 
yra „visybinis priežastingumas“, individo, dalies apibrėžtumas visy- 
be. Tačiau šis visybinis priežastingumas, pasak Driescho, šalina vie- 
na nematomą esmę, kurią jis vadina aristoteliškai „entelechija“ ar- 
ba, trumpai tariant, „siela“. Siela yra elementarus, neerdviškas, 
organinio kūno visybinį priežastingumą sąlygojantis gamtinis veiks- 
nys (šis priežastingumas, žinoma, nepašalina kūno dalių chemi- 
nės-fizinės sąveikos, bet valdo ją). „Visybinis braižas“ atsiskleidžia 
ir žmonijoje, pirmiausia — dorovinėje sąmonėje. Čia irgi visumos 
evoliucija, valdoma viršindividualios „sielos“, nėra neįmanoma, net 
jei atskleidžiama tik su tam tikra tikimybe. „Filosofija“ Drieschui, 
viena vertus, yra „tvarkos teorija“, kita vertus, „tikrovės teorija“. 
Tvarkos teorija tyrinėja viską, ką mes apskritai žinome, ką suvokia- 
me, visą objektiškumą apskritai su jam būdingais momentais, lei- 
džiančiais jį kaip nors susisteminti. Šie tvarkos momentai mums 
duoti su objektais: mums neduota nesutvarkyta medžiaga, į kurią 
mes įneštume tvarkos formas, bet visa, kas duota, yra jau susiste- 
minta. Šis Driescho požiūris į filosofiją, tiksliau sakant, į logiką 
(svarbiausią filosofinę discipliną), kaip objektų tvarkos teoriją, yra 
artimas kitam filosofui: panašiai logiką suprato JOHANNES REH- 
MKE (Johanas Remkė, 1848-1930) „Moksle apie visų daiktų pa- 
grindus“, taip pat Royce'as (žr. anksčiau). Kitai filosofijos daliai, 
„tikrovės teorijai“, teorijai apie tikrovę, besislepiančią ir iškylančią 
už to, kas duota, skirtingai nuo tvarkos teorijos, visad būdingas hi- 
potetinis momentas. 

Driescho (ir neovitalizmo apskritai) teorija apie visybines ten- 
dencijas, apie visybei priklausančias kokybes, nekildinamas iš dalių 
savybių, siejasi su viena moderniųjų krypčių, kuri kilo psichologi- 

joje kaip reakcija į senojo tipo „asociacinę psichologiją“: tai geštalt- 
psichologija ir geštaltteorija, kurią plėtojo MAXAS WERTHEIME- 
RIS (Maksas Vertheimeris, 1880-1943, „Trys geštaltteorijos trakta- 
tai“, 1925), WOLFGANGAS KOHLERIS (Volfgangas Kėleris, 
1887-1967, „Psichikos geštaltai ramybės ir pastovumo būsenoje“, 
1920) ir KURTAS KOFFKA (Kurtas Kofka, 1886-1941, „Psicholo- 
gija“, paskelbta Dessoiro filosofijos vadovėlyje, 1925). Tačiau jie 
skiriasi nuo Driescho tuo, kad visybinių savybių („geštaltkokybių“) 
ir visybės veikimo nekildina iš vieno visybę valdančio individualaus 
veiksnio — Driescho entelechijos ar sielos. Jie veikiau visuotiniu 
principu laiko tai, kad visybė visad yra „daugiau“ negu dalių suma, 
kad elementas visybėje ir už jos kitoks ir kad pagrindinių geštaltų 
su jiems būdinga vidine tendencija išlikti ieškojimas yra toks pats 
svarbus mokslo uždavinys, kaip ir išskaidymas į elementus. 

Ši visybės traktavimo tendencija yra svarbus bruožas, būdingas 
visam dabarties mokslui ir filosofijai. Be biologijos ir psichologijos, 
ši tendencija produktyviai veikia, be abejo, ir sociologiją, teoriją 
apie suvisuomeninimo formas. Tad minėtini FERDINANDAS TON- 
NIES (Ferdinandas Tėnis, 1855-1936, „Bendruomenė ir visuome- 
nė“, 1887), OTHMARAS SPANNAS (Otmaras Španas, 1878-1950, 
„Visuomenės teorija“, 1914), THEODORAS LITTAS (Teodoras Li- 
tas, „Individas ir bendruomenė“, 1919). 

ymiausias ir savo įtaka toli peržengęs tėvynės ribas dabarties 
prancūzų filosofas HENRI BERGSONAS (Anri Bergsonas, 1859- 
1941) svarbiausią medžiagą, kuria grindžiamas jo literatūriškai la- 
bai įspūdingas metafizinis pasaulėvaizdis, semia iš gilių biologijos 
ir psichologijos, vitalizmo problemos ir kūno bei sielos santykio 
problemų studijų („Apie betarpiškus sąmonės duomenis“, 1888, 
„Materija ir atmintis“, 1896, „Metafizikos įvadas“, 1903, „Kūrybi- 
nė evoliucija“, 1907, „Dvasinė energija“, 1919, „Du moralės ir re- 
ligijos šaltiniai“, 1932). Nuo Kanto laikų buvo įprasta erdvę ir lai- 
ką, kaip analogiškas struktūras, priskirti vieną kitam. Bergsonas, 
priešingai, remiasi jų priešingybe: erdvė yra vienarūšių taškų visu- 
ma, iš kiekvieno jų galima bet kaip pereiti į kitą, laikas yra negri2- 
tama seka, kurioje kiekvienas taškas yra naujas, vienintelis ir nepa- 
sikartojantis. Čia, žinoma, reikia turėti galvoje mūsų betarpiškai 
išgyvenamą laiką, vienodai tekančią „trukmę“, o ne „suerdvintą“ fi- 
ziko laiką, laiko parametrą, kuris moderniojoje fizikoje tampa vie- 
na iš trijų vienodų erdvės matmenų matematinio kontinuumo dimen- 
cijų. „Erdvės“ ir „laiko“ priešingybė pasikartoja kūno ir sielos, 
„materijos“ ir „sąmonės“ priešybėje. Fizikas konstruoja „materiją“ 

kaip konstantą, rymančią erdvėje, jos dėsniai yra ekvivalencijos dės- 
niai, tarp fizikinės priežasties ir padarinio egzistuoja kiekybinė ly- 
gybė, negrįžtami procesai pakeičiami į atominiame vyksme grįžta- 
mus procesus. O sąmonėje niekad negali pasikartoti „tas pats“, todėl 
negali, kad į kiekvieną vėlesnį akimirksnį yra įaustas atsiminimas 
apie ankstesnį. Tarp fizikinio ir psichinio pasaulio yra biologinis pa- 
saulis. Skirtingų rūšių ir individų geneologinis medis nėra nei ky- 
lanti tiesi linija, kaip turėtų būti tuo atveju, jei veiktų tikslingos vi- 
talinės jėgos, nei nedėsninga zigzaginė linija, kaip turėtų būti, jei 
būtų teisi Darwino „atsitiktinumų teorija“. Tačiau tas medis iškyla 
kaip vieningas srautas, kuris, kilęs iš vieno šaltinio, varomas vienos 
jėgos (ėlan vital), suskyla ir išsišakoja. Kintant išorinėms sąlygoms, 
ši jėga kuria vis naujas, bet vieningą kilmę liudijančias organines 
formas, kurių kiekviena pritaikyta prie naujų gyvenimo sąlygų, tarsi 
sprendžianti per jas iškeltą uždavinį, bet tam tikra prasme esanti 
laisvas, iš anksto neapskaičiuojamas kūrinys, galimas, o ne būtinas 
sprendimas. Virš šių reliatyviai pastovių rūšių, šių kristalizacijų vėl 
tolyn žengia gyvybinis srautas su pirmyn varančia jėga, jis susidu- 
ria lyg su pasipriešinimu, susitvenkia prie jo ir išsišakoja, kad bent 
jau pagrindinėmis kryptimis vėl iš naujo pradėtų srūti. Jos kūriniai 
yra organizmai, erdviniai pavidalai ir formos: erdvė, erdvinė mate- 
rija yra medžiaga, kurioje veikia kūrybinis tapsmas ir kuri, suvaržy- 
ta, sustingsta į pastovias struktūras. Laikas ir erdvė, atmintis ir ma- 
terija, gyvybinis judėjimas ir fizikinė medžiaga — visur mes iš 
esmės susiduriame su tuo pačiu dvilypumu. Tačiau mes pažįstame 
šiuos du principus tik jų jungtyje: erdvė, kurios taškai pagrečiui iš- 
sirikiuoja į eilę, yra mums judėjimo arena, gyvybės veržiumą mes 
jaučiame kaip į mūsų kūną įsiaudžiantį gyvenimą, sąmonė yra pri- 
simenančio atpažinimo išraižytas mus supančių erdvinių daiktų re- 
gėjimas ir lytėjimas. | 

Ypač Bergsonas iškelia įrodymą, kad sąmonė ir atmintis nėra 
vien tik kūno, smegenų funkcijos. Smegenys nekuria sąmonės turi- 
nių, bet perteikia sąsają, tikslingą dirginimo ir judėjimo susijungi- 
mą. Tuo jos sukuria ir galimybę mūsų atsiminimams paveikti mūsų 
elgesį, t.y. jos nesukelia atsiminimų, bet tinkamu momentu esamus 
atsiminimus sužadina, tuo, žinoma, suteikdamos skaidrumo ir mūsų 
į gyvenimo praktiką orientuotai sąmonei. Jos susiaurina sąmonę, pa- 
jungdamos ją tarnauti organiniam gyvenimui, jos veikia kaip mūsų 
suvokimo ir prisiminimų „organinis filtras“. Iš to išplaukia, kad mū- 
sų normalios budrios sąmonės pasaulis visad kartu yra mūsų prak- 
tinė aplinka ir išplitęs tiktai tiek, kiek ir ši. Tačiau kaip yra du tik- 

rovės būties laukai ar poliai — erdvė-materija-kūnas ir laikas-at- 
mintis-gyvenimas, taip yra ir du juos atitinkantys pažinimo, sąmo- 
nės būdai: skaičiuojantis, analizuojantis bei susiejantis intelektas ir 
atspėjantis, pajaučiantis, pranašiškas instinktas. Intelektas triumfuoja 
prieš materialų pasaulį, kurį jis savo išrastais įrankiais pajungia mū- 
sų valiai, bet jo jėgos iš esmės baigiasi ten, kur baigiasi jo susikur- 
tas erdvinis daiktų bei įvykių vaizdas. Ateitį jis pažįsta tik palygin- 
damas ją su praeitimi, taigi jis nepažįsta tikrai kūrybinio tikrovės 
elemento. Instinktas pasaulį suvokia tik vieninteliame taške, ten, kur 
pasaulį paliečia gyvenimas, jis pažįsta ateitį bei galimybę ir pade- 
da jas įgyvendinti — taip pat, kaip ir protas, tarnaudamas gyvai bū- 
tybei ir gyvenimo praktikai, — bet tai jis daro jausdamas ir įžvelg- 
damas konkrečią minėtų dalykų formą. Instinktyviai mes žinome 
judant savo ranką, bet mūsų protas negali paaiškinti, kaip valia pa- 
daro, kad įsijungtų motoriniai centrai. Kiekviena gyva būtybė turi 
instinktą ir intelektą, tik skirtingas jų ryšys. Žmogus pirmiausia yra 
protinga būtybė, nors jo protą supa instinktyvios intuicijos dalelės. 
Bičių avilio ar termityno individai yra lyg savarankiškais tapę avi- 
lio organai. Įrankius išranda protas ir moko naudojimosi jais taisyk- 
lių, organus kuria ir judina instinktas. Bet kokia organinė evoliucija 
yra gyvybės srauto išsiskaidymas, diferenciacija; viena iš tų šakų 
apima abi kryptis — protingų būtybių, kurių viršūnėje yra Žmogus, 
ir instinktyvių būtybių, kurių viršūnėje yra bendrijas sukuriantys 
vabzdžiai. 

Galiausiai Bergsonas, kaip rodo jo paskutinysis veikalas, Zmo- 
nijos kultūros, moralės ir religijos istorijoje randa priešybę, kuri pa- 
keičia iki šiol iš būties ir pažinimo žinomą priešybių porą: tai užda- 
ros ir atviros moralės priešybė ir statiškos bei dinamiškos religijos 
priešybė. Žmogaus prigimtyje dominuoja intelektas, ir tai kelia in- 
dividualaus egoizmo pavojų, pavojų izoliuotis nuo bendruomenės, 
nuo kurios jis visgi priklausomas savo džiaugsmuose ir varguose. 
Gyvenimas kaip priešnuodį sukuria moralę su jos instinkte glūdin- 
čia, egoizmą slopinančia jėga. Tokia moralė, skatinanti žmones tar- 
nauti bendruomenei, kurioje jie gyvena, yra karingai nusiteikusi tau- 
tų ir valstybių tarpusavio atžvilgiu, ji yra „uždaros“ bendruomenės 
savisaugos instinkto išraiška. Kitokia yra moralė, kuri peržengia už- 
daros bendruomenės ribas ir veržiasi į vieną žmoniją, tai ne beasme- 
nių, sustingusių priesakų ir papročių moralė, bet asmeninės meilės 
ir ilgesio moralė, verčianti žmogų peržengti save ir siekti begalinės 
visų esybių bendrijos, kurioje gyvuotų meilė be neapykantos. Užda- 
rą moralę atitinka statiška nacionalinių, senųjų tikėjimų religija, o 

atvirą — dinaminis, mistinis, pirmiausia krikščioniškosios mistikos, 
religingumas, religinė nuostata, suvienijanti visus žmones meilėje 
dieviškajam Tėvui bei Kūrėjui ir tuo suvienijanti žmones ir vienus 
su kitais. Už beasmenės, uždaros moralės priesakų slypi valstybės, 
bendruomenės prievarta, verčianti tikėti statiškų religijų magiškomis 
jegomis ir dievais; asmeninis didžiųjų mistikų, tiktai mylinčiųjų pa- 
vyzdys palenkia širdis į mistinį religingumą. Statiška religija ir mo- 
ralė išlaiko egzistuojančias bendruomenes, kaip savisaugos ir rūšies 
išsaugojimo instinktas — egzistuojančias organines formas, o mis- 
tinis religingumas išveda už šių formų į paties tapsmo, gyvybinės 
jėgos srautą. Elan vital tampa į begalybę kuriančia dievybe, kuri ku- 
ria, nes nori mylėti ir būti mylina, jos aukščiausias kūrinys yra 
žmogus, nes jis daugiau už kitas būtybes gali savo viduje sužadin- 
ti šią meilės jėgą. Tiesa, Bergsonas pats pareiškia, kad jis šia pas- 
kutiniąja savo metafizikos autointerpretacija peržengia tai, ką gali- 
ma pagrįsti patyrimu ir mokslu, tiesioginiu induktyvaus mokslo 
rezultatų aiškinimu. 

Bergsono teorijoje, iškeliančioje kūrybinę laisvę, ėlan vital, ins- 
tinktyvų-intuityvų iracionalaus pasaulio principo suvokimą, susi- 
koncentruoja idėjiniai laikmečio motyvai, kurie primena pragmatiz- 
mą, gyvenimo filosofiją, dvasios mokslus, Nietzsche, neorealizmą. 
Iš dalies tai paaiškina stiprų jo kūrybos atgarsį. 

Prancūzijoje jo idėjos buvo įvairiapusiškai priimtos ir įvertintos. 
Viena vertus, pvz., pamaldus katalikas EDOUARDAS LE ROY 
(Eduardas Lerua, matematikas ir filosofas, 1870-1966) bando berg- 
sonišką laisvės teoriją panaudoti filosofiniam reformuotos kataliky- 
bės pagrindimui. Šioms pastangoms ėmė smarkiai prieštarauti vienas 
žymiausių neotomistų JACOUES MARITAINAS (Žakas Maritenas, 
1882-1973); bergsoniškai tapsmo metafizikai, kūrimui be kūrėjo ir 
laisvei be asmens jis priešpriešina klasikinę būties ir substancijos 
metafiziką. Kita vertus, bergsonizmui pritarė GEORGES SORELIS 
(Žoržas Sorelis, 1847-1922), inžinierius, revoliucinio sindikalizmo 
ir aktyvizmo teoretikas: kaip virš organinių formų nusidriekiantis 
gyvybinis srautas neturi tikslo, kurio jis siektų, bet yra grynas kū- 
rybinis judėjimas, taip nėra nepriklausomo nuo laiko politinio gyve- 
nimo, revoliucinio judėjimo idealo, o yra tik gyvenimo kovos, so- 
cialinių grupių srautas, kuris nereaguoja į bet kokius sustingusius 
tikslus, kaip kad ėlan vital nereaguoja į formas, kuriose jis su- 
stingsta. 

Bergsono mąstymas buvo daugiausia spekuliatyvus, gamtamoks- 
lyje, pirmiausia biologijoje, psichofiziologijoje ir sociologijoje jis iš 

esmės ieškojo statybinės medžiagos savo metafizinei sistemai. Ir ki- 
tų dviejų žymių šio laikotarpio prancūzų filosofų — Emilio Meyer- 
sono ir Leono Brunschvicgo — stiprybę sudarė gilus gamtos moks- 
lo raidos istorijos išstudijavimas. Ši istorija, į kurią jie žvelgė kaip 
filosofai, o ne tik kaip registruojantys istorikai, išplečiama jų iki 
žmonijos dvasinės raidos istorijos, jog ji tampa keliu į „filosofiją“, 
t.y. į dvasios apskritai bei jos santykio su objektu, su pasauliu su- 
pratimą. EMILE’IS MEYERSONAS (Emilis Mejersonas, 1859- 
1933; „Tapatumas ir tikrovė“, 1908, „Apie interpretaciją moksle“, 
1921, „Reliatyvistinė dedukcija“, 1924, „Minties pažanga“, 1931) 
pirmiausia aptaria chemijos istoriją, bet kartu ir fizikos bei gamtos 
filosofijos istoriją, jis mano, jog visais laikais tiriant siekiama 
identifikuoti procesų kaitą bei tėkmę. Toliau jis parodo, kad tikro- 
vę identifikuoti bei racionalizuoti visad pasiseka tik iš dalies, tad 
mokslas, stengdamasis išvengti nevaisingo elėjiečių akligatvio, vi- 
sad priverstas įtraukti į savo pasaulėvaizdį iracionalius faktorius bei 
elementus. Tai yra įrodymas, jog realybė pati savaime, — kurios eg- 
zistenciją teigia Meyersonas, keldamas uždavinį ne tik aprašyti fe- 
nomenus, bet juos aiškinti, remiantis jų pagrindu, — nėra visiškai 
racionali. Tačiau kaip grynai fenomenalistinės fizikos priešininkas 
Machas, taip Meyersonas, kaip ir Brunschvicgas, irgi yra Bergsono 
priešininkas: nėra nuo racionalizuojančio metodo nepriklausomo 
metafizinio, intuityvaus realybės savaime pažinimo. LĖONAS 
BRUNSCHVICGAS (Leonas Brenšvigas, 1869-1944; „Sprendinio 
modalumas“, 1897, „Matematikos filosofijos etapai“, 1912, „Samo- 
nės pažanga Vakarų filosofijoje“, 1927), aiškindamasis dvasios san- 
tykio su pasauliu klausimą, suka į nuodugnias matematikos ir jos 
istorijos studijas. Jis parodo, kaip žmogaus dvasia, sujaudinta duo- 
tybės, patyrime iškylančios realybės, sukuria matematiką kaip skai- 
dymo ir apibendrinimo įrankį: „gamta tikrina dvasią, dvasia atsako, 
sukurdama matematiką“. Mes pažįstame ne realybę savaime, o tik 
mums žinomą, tvarkos formomis suvoktą realybę. Kita vertus, dva- 
sią mes pažįstame tik iš istorijoje įvykusios jos veiklos sprendžiant 
patiriamos realybės problemas. Istorijos negalima plėtoti iš gryno- 
jo proto, kaip to nori hegeliška dialektika, mes turime ją suprasti 
empiriškai, studijuodami empirinius faktus. 

Vienas Zymiausiy prancūzų matematikų ir teorinės fizikos tyri- 
nėtojų Henri Poincare per minėtas sritis priėjo prie filosofijos ir ma- 
tematikos sandūros klausimų. Trumpai apžvelgsime šių ribinių klau- 
simų analizės raidą. 

XVIII amžiaus pabaigoje nutrūko glaudus filosofijos ir matema- 
tinio gamtamokslio ryšiai, buvę būdingi Descartes'o, Leibnizo, 
Newtono, dar ir Kanto laikams. Matematika ir fizika tapo specia- 
liaisiais mokslais, jų metodinė struktūra buvo ne tik atskirta nuo 
filosofijos, bet daugeliui filosofų ir nesuprantama. Svarbiausi mate- 
matikos laimėjimai — neeuklidinės geometrijos (Bolyai, Lobačev- 
skis, Gaussas, Riemannas) ir bendrosios funkcijų teorijos, aprėpian- 
čios menamus bei kompleksinius skaičius, raida, šiose disciplinose 
įvykusi matematikos algebrizacija — visai nepateko į filosofų dė- 
mesio akiratį; filosofai taip pat liko abejingi ir griežto loginio tiks- 
lumo idealui, kuriuo remdamasi matematika visą XIX amžių siekė 
kurti naują, neabejotinai įrodytą matematiką, pirmiausia analizuoti 
begalybę (Gaussas, Cauchy, Weierstrassas). Vėliau Helmholtzas vėl 
ieško gamtamokslio sąsajų su filosofija, ir būtent, kaip jau minėta, 
remdamasis Kantu. Tačiau, atsižvelgdamas į neeuklidinę geometri- 
ja, jis atmeta Kanto „apriorinio stebinio“ teoriją ir geometrinės ak- 
siomas aiškina patyrimo teiginiais arba patyrime patvirtintinomis Ai- 
potezėmis, tuo priartėdamas prie Johno Stuarto Millio. Galiausiai, 
atrodo, jam ir priežastingumo dėsnis tampa tokia „hipoteze“, taigi 
jis jau priartėja prie gamtamokslio, kuris nebeteigia jokio „apriori“, 
o fiziką laiko patirtimi patvirtintinta, iš kuo mažesnio laipsnio Ai- 
potetinių prielaidų išvesta teiginių sistema. Helmholtzo mokinys 
HEINRICHAS HERTZAS (Heinrichas Hercas, 1857-1894) pateikia 
tokią apibendrintą pažiūrą apie fizikinio pažinimo esmę: fizikas su- 
sikuria sau simbolius ar tariamus išorinių objektų vaizdus, kurių lo- 
giškai neišvengiamos išvados visad yra pavaizduotų objektų išvadų 
simboliai. ROBERTAS MAYERIS (Majeris, 1814-1878, gydytojas 
Hailbrone), energijos tvermės dėsnio atradėjas, aiškina, kad fakto 
mokslinio pažinimo uždavinys išsprendžiamas nustačius jo pasto- 
vius dydžių santykius su kitais faktais. Berlyno fizikas GUSTAVAS 
ROBERTAS KIRCHHOFFAS (1824-1887) pateikė žinomą mechani- 
kos apibrėžimą: tai mokslas, kuris stengiasi aprašyti gamtoje vyks- 
tantį judėjimą „išsamiai ir paprasčiausiu būdu“. Šis apibrėžimas, 
pirmiausia sąvoką „aiškinimas“ pakeičiant paprasčiausiai vien „ap- 
rašymu“, pagrįstas grynojo empirizmo reikalavimu, reikalavimu lik- 
viduoti visas sąvokas, kurių neįrodo ir nenusako patyrimo faktai, 
patyrimu patikrinamos bei konstatuojamos sąsajos. Tą patį „metafi- 
zikos nepaliesto“, sukonstruoto be „apriorinių“ sąvokų ir sprendinių 
gamtamokslio idealą iškelia Vienos fizikas ir gnoseologas ERN- 
STAS MACHAS (1838-1916). Jo pateikiama atskirų fizikos discip- 
linų istorija („Mechanika“, 1883, „Šilumos teorijos principai“, 1896, 

„Oplikos principai“, paskelbta 1921 metais iš palikimo, paskelbė H. 
Dingleris) kaip tik rodo, kaip pamažu buvo šalinami „metafiziniai“ 
fizikos priedai. „Supaprastinantį“ aprašymą Machas apibrėžia ir kaip 
„ekonomišką“ vaizdinį; „mąstymas“ yra vaizdinių ekonomija grin- 
džiamas potyrių sujungimas. Gimininių sąvokų ir dėsnių prasmė ta, 
kad jie sutaupo mums gausybę atskirų vaizdinių, matavimų, apskai- 
čiavimų; „mąstymo“ esmė — naujuose faktuose ir sąryšiuose atrasti 
jau žinomus faktus bei sąryšius. Machas, „jėgos“ sąvoką redukuo- 
damas į matematinę funkcijos sąvoką, „daiktą“ apibrėždamas kaip 
pastovų pojūčių kompleksą, o „Aš“ — kaip mūsų patyrimą lydinčių 
kūno pojūčių sumą, gnoseologiniu atžvilgiu yra artimas Hume’o ir 
Millio pozicijai. 

„Ekonomijos“ principą, kaip aukščiausią mąstymo principą ar 
motyvą, taip pat ir grynojo empirizmo reikalavimą, maždaug tuo pat 
metu kartu su Machu iškėlė RICHARDAS AVENARIUS (Avenari- 
jus, 1843-1896), tik avenariškasis „empiriokriticizmas“ vėliau virsta 
biologiškai grįsta filosofine sistema, kuri visą Žmogaus elgesį, pra- 
dedant paprasčiausiu reaktyviu judėjimu ir baigiant moksliniu paži- 
nimu, laiko savisaugos siekiu („vitalinės diferencijos pabaigimu“) 
„sistemoje C“ (smegenyse). Būtent šis siekis turi sąlygoti kuo „eko- 
nomiškesnį“ „pasaulio“, mums iškylančios aplinkos vaizdinį, nuo 
kurio savo ruožtu priklauso metafizinių mūsų pasaulio sąvokos su- 
dedamųjų dalių, neaptinkamų priedų išgyvendinimas. Tokie tipiški 
priedai atsiranda dėl iškreipto polinkio suvoktą aplinkinį pasaulį 
perkelti į pačias smegenis (tada suvoktas „reiškinys“ kažkaip supro- 
jektuojamas į erdvę) ir taip be reikalo sudvejinti pasaulį („sąmonės 
pasaulis“ ir „išorinis pasaulis“, „psichinis“ ir „fizinis“ pasaulis, 
„siela“ ir savaime egzistuojantis fizinis pasaulis). Šis sudvejinimas 
tada tampa tariamu metafiziniu problemų šaltiniu (kaip gali sąmo- 
nė „mumyse“ Žinoti apie „išorinį pasaulį“?), o grynos empirinės 
sampratos nuopelnas bei pranašumas yra tas, kad ji įveikia šias pro- 
blemas. 

Macho ir Kirchhoffo paveiktas HANSAS CORNELIUS (Korne- 
lijus, 1863-1947) mėgina „supaprastinančio aprašymo“ idealą per- 
kelti į psichologiją ir filosofiją: filosofija yra „galutinio aiškumo“ 
siekimas, o tai įmanoma tik tada, kai, atsisukus į tai, kas demonst- 
ratyviai duota, pašalinamos visos sąvokos, kurių negalima apibrėž- 
ti. Tačiau Cornelius pabrėžia, kad patyrimas mums duoda ne tik 
tiketinus teiginius, kaip teigė Kanto teorija, bet ir griežtai bei visuo- 
tinai galiojantį pažinimą, būtent visur, kur mes, atsižvelgdami į vi- 
suotinių vaizdinių simbolius, darome sprendinius, turinčius galioti 

visiems tais vaizdiniy simboliais reprezentuojamiems turiniams. 
(„Violetinė spalva yra artimesnė mėlynai negu žaliai“.) Vėliau jis 
(sekdamas Jamesu ir Ehrenfelsu) pasisako prieš atomistinę sąmonės 
kaip pojūčių ir suvokimų sumos sampratą ir tuo paruošia jau minėtą 
„geštaltinę psichologiją“ („Psichologija kaip empirinis mokslas“, 
1897, „Filosofijos įvadas“, 1903, „Transcendentalinė sistematika“, 
1916). | 

Į vieną gretą su Helmholtzu, Machu ir Kirchhoffu statytinas jau 
minėtas prancūzų matematikas HENRI POINCARE (Anri Puankarė, 
1854-1912; „Mokslas ir hipotezė“, 1902; „Mokslo vertė“ 1905; 
„Mokslas ir metodas“, 1909; „Paskutinės mintys“, 1913). Jo gnose- 
ologiniai tyrinėjimai pirmiausia skirti matematikai: grynoji mate- 
matika, kaip mokslas apie tvarkos formas ir grynąją kiekybę, yra 
laisvas dvasios kūrinys. Aksiomos, kuriomis remiasi dedukcinė ma- 
tematikos sistema (tariant, jog tos aksiomas neprieštaringos), nėra 
įrodomos nei kaip teisingos, nei kaip klaidingos, jos yra prielaidos, 
„konvencijos“, siūlomos dėl jų paprastumo bei pritaikomumo sie- 
kiant vienareikšmiškai pateikti patyrimo faktų tarpusavio santykius. 
Vadinamosios matematinės indukcijos principas ir kartu begalinis 
skaičiavimo operacijos tęsimasis, vieneto pridėjimas prie vieneto, 
žinoma, nėra pakeičiamas kuo nors kitu, ir dėl to jį reikia laikyti 
vieninteliu visos matematikos „sintetiniu aprioriniu principu“, kuris 
skaičių eilę padaro tikru pagrindiniu matematikos kūriniu. O geo- 
metrijos aksiomos yra konvencijos tiesiogine prasme, pakeičiamos 
kitomis prielaidomis, kaip tai rodo įvairios neeuklidinės geometri- 
jos. Ir patirtis negali įrodyti tikros (fizikinės) erdvės euklidinės ar 
neeuklidinės prigimties, nes faktus visada galima pateikti tik imant 
pagrindu vieną ar kitą geometrinę sistemą, tik su didesniu ar mažes- 
niu paprastumu. Euklidinė yra geometrija, tarianti, jog erdvėje be 
deformacijos juda sustingę kūnai. Patirtis lyg ir rodo, kad „esama“ 
sustingusių kūnų ir neturinčių deformacijos judėjimų, bet tai ji pa- 
rodo tik apytikriai, kaip ir viską, ko patyrimas moko: sustingęs kū- 
nas ir deformacijos neturintis judėjimas griežta prasme yra idealios 
struktūros, grynai abstraktus kūrinys, kaip ir visos pagrindinės ma- 
tematinės bei fizikinės sąvokos: principai įgyja visuotinumo ir 
griežtumo, bet praranda objektyvumo. Ar esama atomų, elektronų, 
periodiško elektronų judėjimo, mes nežinome ir negalime to patik- 
rinti patyrimu. Tačiau mes galime — apytikriai — konstatuoti, kad 
tarp elektrinių procesų ir tikrai stebimo švytuoklės švytavimo esa- 
ma struktūrinio bendrumo, kuris mus įgalina aprašyti pirmuosius, jų 

pagrindu hipotetiškai laikant periodinius švytavimus kaip nekinta- 
mai mąstomus elementus euklidinėje erdvėje. 

Kartu su aptartais galiausiai dar minėtinas italų matematikas FE- 
DERIGO ENRIQUES (Federigas Enrikesas, 1871-1946; „Mokslo 
problemos“, 1906, „Mokslas ir racionalizmas“, 1912, „Dėl logikos 
istorijos“, 1922). 

Jau buvo minėta, kad XIX amžiaus matematika siekė didesnio 
įrodymų griežtumo bei tikslumo. Tuo ji skiriasi nuo anksčiau daž- 
nai negriežtai analizuojamos „be galo mažų“ dydžių sąvokos. Iš šio 
siekimo tiek analizinėje geometrijoje, tiek aritmetikoje ir galiausiai 
logikoje imama reikalauti griežtai aksiomatinės struktūros, nedvip- 
rasmiško visų įrodyme panaudotų prielaidų formulavimo ir išvadų 
darymo pakeitimo „kalkuliacija“, formalizuotu skaičiavimu, kuris 
įgalina išvengti nepastebėto dalykinių prielaidų įsikišimo ir pavar- 
totas „sąvokas“ vartoja vien kaip aksiomas ar definicijas. Šioms 
tendencijoms didelį postūmį davė nauja matematikos disciplina — 
aibių teorija, kurią sukūrė GEORGAS CANTORAS (Kantoras, 
1845-1918). Mat į matematinę „aibės“ sąvoką patenka ne tik sumos 
ir geometrinės taškų visumos, bet ir teiginiai, visuotinę reikšmę tu- 
rinčios loginės formos (Frege: struktūros su „tuštumomis“, į kurias 
mes įdedame objektus, t.y. kurių dėka mes suvienijame objektus 
simbolių pagalba). Taigi aibių teorija tampa tiek aritmetiką ir geo- 
metriją, tiek matematiką ir logiką sujungiančia disciplina. Kita ver- 
tus, tie impulsai buvo gauti dėl nemažų loginių sunkumų, prieštara- 
vimų ir paradoksų, kuriuos skatino aibių teorija su savo begaline 
begalybe ir savo atrastu „dydžių skirtumu“ begalybėje. Sukurti ma- 
tematinės logikos („loginio skaičiavimo“, „logistikos“ — moder- 
niuoju apibūdinimu) pagrindus, kaip minėta, siekė jau Leibnizas, o 
XIX ir XX amžių sandūroje beveik tuo pat metu ją plėtojo Italijo- 
je GIUSEPPE PEANO (Džuzepė Peano, 1858-1932), Vokietijoje 
GOTLLIEBAS FREGE (Gotlybas Frege, 1848-1925; „Sąvokų trak- 
tatas“, 1879, „Aritmetikos pagrindai“, 1884, „Funkcija ir sąvoka“ 
1891, „Apie prasmės reikšmę“, 1892, „Loginiai tyrinėjimai“, 
1918-1923) ir ERNSTAS SCHRODERIS (Ernstas Šrėderis, „Algeb- 
ros ir logikos paskaitos“, 1890), Prancūzijoje LOUIS COUTURAT 
(Lui Kutura, 1868-1914), plačiausiai ji aptariama jau minėtame 
Whiteheado ir Russello veikale „Principia mathematica“. Jei mes lo- 
gikoje išplėtotą mokslo pažinimo sąvoką paskelbsime visuotine, tai 
pažinimo uždavinys pasirodys besąs vien aprašyti — į atskiras ste- 
binių duotybes išsklaidytą — empirinį pasaulį, naudojantis kuo ma- 
žiau simbolių, kurių ryšiai nustatyti aksiomatiškai. Patys šie simbo- 

liai nebeapibüdina suvokiamų ar jsivaizduojamy patyrimo faktų, jie 
— paimti patys savaime — net apskritai neturi jokios prasmės, kaip 
ir algebroje naudojamos raidės. Jie „implicitiškai“ (pasinaudojant 
matematiko Hilberto sukurtu terminu) apibrėžiami per jų santykius. 
Šį Russello (žr. a.) iškeltą pažinimo uždavinį nuosekliai išplėtojo 
vadinamojo Vienos ratelio, susibūrusio apie MORITZĄ SCHLICKĄ 
(Moricą Šliką, 1882-1936) loginis neopozityvizmas. Pirmas žymus 
jų literatūrinis žingsnis buvo veikalas „Loginė pasaulio struktūra“ 
(1928), kurio autorius — RUDOLFAS CARNAPAS (Karnapas, 
1891-1970) ir „Tractatus logico-philosophicus“ (1921), kurį para- 
šė Russello mokinys LUDWIGAS WITGENSTEINAS (Liudvigas 
Vitgenšteinas), jų specialus organas buvo žurnalas Erkenntnis („Pa- 
žinimas“). Jų pažinimo samprata pirmiausia neigia bet kokią meta- 
fiziką, klausiančią apie būties ar kokios nors esaties „esmę“. Nei 
toks klausimas prasmingas, nei esama sąvokų, kuriomis galima būtų 
į jį atsakyti. Prasmę turi ne atskiros sąvokos, bet tik teiginiai, tačiau 
teiginio prasmė yra jo verifikacijos metodas. Jeigu jokiu būdu ne- 
įmanoma patikrinti kokio nors teiginio teisingumo ar klaidingumo, 
tai jis beprasmis, tuščias ženklų surikiavimas. Neigdamas metafizi- 
ką, neopozityvizmas atmeta ir bet kokį gamtos ir dvasios mokslų at- 
skyrimą, t.y. gamtos ir dvasios mokslų metodo skyrimą: metodo 
atžvilgiu egzistuoja tik „vieningas mokslas“, kuris pavyzdingai re- 
alizuotas fizikoje („fizikalizmas“). Tik „intersubjektyvūs“ teiginiai, 
kuriuos iš principo gali patikrinti kiekvienas, yra teisingi ar klaidin- 
gi, todėl šiai teorijai negali būti jokios savistaba besiremiančios 
psichologijos. Su psichologija susyja Amerikoje atsiradusios „bihe- 
vioristinės“, „elgesio psichologijos“, krypties (J.B. Watsonas, „Psi- 
chologija bihevioristo požiūriu“, 1919) loginis neopozityvizmas, tei- 
giantis, kad psichologija turi tik aprašyti kūnišką elgseną, individo 
reakcijas tam tikrose situacijose. Vėliau kryptyje aiškiai išsiskiria 
nuosaikesnė (Schlickas, Wittgensteinas) ir radikalesnė (Carnapas, 
politinės ekonomijos teoretikas Ottas Neurathas) atšakos. Pastaroji 
pirmiausia teigia vieningo mokslo idėją, ji ne tik pasisako prieš 
kiekvieną metafiziką, bet ir kiekvieną pažinimo teoriją, kuri teigia 
„duotybę“ esant galutiniu, neabejotinai tikru ir patyrimu nedvipras- 
miškai konstatuojamu pažinimo pradiniu tašku; bet koks pažinimas 
prasideda teiginiais, o ne neabejotinai tikrais faktais; teigimą įrodyti 
patyrimu reiškia aiškinti jį „protokoliniais teiginiais“, kuriais mes 
kalbiškai suvokiame faktus, bet kurie patys yra pagal logistikos tai- 
sykles pakeičiami, intersubjekyviai suprantami teiginiai, be to, ne 
patys savaime tikri, o savo „tiesa“ priklausomi nuo galimybių nepri- 

eštaringai jungtis tarpusavyje ir nuo visos teiginių sistemos, į kurią 
jie įtrauktini. „Filosofijos“, t.y. loginės mokslo analizės, problemos 
susiję ne su „pasauliu“, o su kalba, su logine vieningos kalbos sin- 
takse (Carnapas: „Loginė kalbos sintaksė“, 1934; „Simbolinės logi- 
kos pagrindai“, 1955). 

Ši neopozityvizmo pažinimo teorija aiškiai paveikta reliatyvumo 
ir kvantinės teorijos raidos fizikoje: šioje fizikoje tapo neįmanomas 
ankstesniųjų laikų natūrfilosofijos fizikinis pasaulėvaizdis; nei ketu- 
rių dimencijų erdvėlaikis, nei tarpatominiai, mikrofizikiniai įvykiai, 
kaip juos aprašo kvantinės mechanikos formulės, yra regimai nejsi- 
vaizduojami. Mūsų akivaizdus aplinkinis pasaulis, besiremiantis ma- 
tomų ir juntamų daiktų dydžiais, iškyla kaip didelis ar mažas, ast- 
ronominis ir atominis, apsuptas pasaulio, kurio negalima vaizdžiai 
suvokti, o tik aprašyti jo matematinę struktūrą. Kai kvantinės me- 
chanikos raida, kaip matyti, privertė atsisakyti griežto fizikinio de- 
terminizmo, reikšmingos perspektyvos bei problemos iškilo ir filo- 
sofijoje. Elektronų judėjimo dėsniai — tai tikimybiški dėsniai, 
makrofizikoje galiojantys priežastingumo dėsniai — tai ribiniai at- 
vejai, kaip ir matomo bei juntamo pasaulio euklidinė erdvė yra einš- 
teiniško gravitacijos dėsnio ribinis atvejis. Aišku, kad toks tiki- 
mybiškumo („apibendrinto priežastingumo dėsnio“) pasaulis nėra 
nedėsningo atsitiktinumo pasaulis, nors jis ir praranda spinozišką, 
laplasišką, kantišką tiksliai apskaičiuojamo fizikinio pasaulio gno- 
seologinį idealą (plg. tarp kitų fiziko Ph. Franko knygą „Priežastin- 
gumo dėsnis ir jo ribos“, 1932). Galiausiai neopozityvizmui artimas 
HANSAS REICHENBACHAS (1891-1953) padaro išvadą iš tiki- 
mybių logikos, kuri tiesą apskritai laiko ribiniu tikimybės atveju, o 
logikos dėsnius — specialiais bendresniy tikimybiškų sprendinių lo- 
gikos dėsnių atvejais („Tikimybių teorija“, 1935, „Mokslo filosofi- 
jos atsiradimas“, 1951). 

Pačios logistikos problemas ypač plėtojo vokiečių matematikas 
HILBERTAS, danų filosofas JORGENSENAS (Jorgensenas) ir len- 
kas LUKASIEWICZIUS (Lukasevičius). 

Šiaurėje filosofinės plėtros centras buvo švedų Upsalos univer- 
sitetas. Pirmojoje XIX amžiaus pusėje čia toną davė (be švedų mąs- 
tytojų) pirmiausia CHRISTOFFERIS BOSTROMAS (Christoferis 
Bostriomas, 1797-1866) savo „racionaliuoju idealizmu“, atsiradusiu 
ne be Kanto, Hegelio ir Schellingo įtakos. Tai idealistinė metafizi- 
ka, kuri virsta spekuliatyviąja teologija, nes, remdamasi idėja, jog 
visa būtis yra tik būtis sąmonei, o visa sąmonė turi būti savimonė, 
ji „absoliutą“ apibrėžia kaip dievišką savimonę ir asmenį (reiškinių 

pasaulis erdvėje ir laike yra absoliutas, regimas baigtinio intelekto 
per savas formas). Vėlesnioji Upsalos filosofija, nukreipta prieš vis 
dar gyvą metafizinio idealizmo poveikį, pirmiausia remiasi Kantu, 
tačiau vėliau stengiasi nugalėti ir Kanto filosofijai būdingus idealis- 
tinius-fenomenalistinius elementus. Toks yra įtakingiausias laikme- 
čio mąstytojas Švedijoje AXELIS HAGERSTROMAS (Akselis He- 
gerstriomas, 1868-1939), pasukęs realistinės empirinės filosofijos 
keliu (viso pažinimo pradinis taškas yra patyrimas, bet mūsų sąmo- 
nės patyrimas mus savaime įtraukia į tikrą erdvės ir laiko pasaulį). 
Šis mąstytojas nėra labai nutolęs nuo angliškojo neorealizmo, bet 
griežčiausiai atmeta bet kokią — tiek idealistinę, tiek materialisti- 
„nę — metafiziką: metafizika atsiranda hipostazuojant abstrakčią tik- 
rovės sąvoką į tikrovę savaime, o žalingas metafizikos poveikis la- 
bai išplinta ir atskiruosiuose moksluose. Be to, Hägerströmas 
įsakmiai atmeta bet kokią objektyvistinę vertybių filosofiją: „geras“ 
ir „blogas“ yra tik predikatai, išreiškiantys mūsų jausmus ar mūsų 
interesą, „teisė“ yra visuomenės ir klasinių interesų diktuojama tai- 
syklių sistema. Tos taisyklės turi apibrėžti individų, kurie atstovauja 
valstybės organams, elgesį. (Labai svarbus rezultatas yra romėnų 
teisės analizė, kuri šios teisės įgyvendinimą imasi nusakyti magi- 
niais vaizdiniais.) 

Italijoje katalikiškąjį platonizmą plėtojo VINCENZO GIOBERTI 
(Vinčenco Džoberti), 1801-1852) ir ANTONIO ROSMINI (Rozmi- 
ni, 1797-1855); pastarasis turėjo įtakos Rinascimento (Atgimimo) 
dvasiai. Po to įsigali pozityvizmas (ROBERTO ARDIGO, 1828- 
1920). Vėliau čia, kaip ir Anglijoje bei Prancūzijoje, randasi į He- 
gelį, Fichte ir Vico besiorientuojantis metafizinis idealizmas. Jo at- 
stovai yra du Žymiausi to meto italų filosofai — BENEDETTO 
CROCE (Kročė, 1866-1953; „Dvasios filosofija“; dalys: „Estetika“, 
1902, „Logika“, 1909, „Praktikos filosofija“, 1909, „Istoriografijos 
teorija ir istorija“, 1917, „Estetika in nuce“, 1946) ir GIOVANNI 
GENTILE (Džovani Džentilė, 1875-1944; „Dvasios, kaip grynojo 
akto, bendroji teorija“, 1916, „Logikos sistema, kaip pažinimo teori- 
ja“, 1917-1923, „Pilnas raštų rinkinys“, 1928 ir kt.). (Pastarasis vis 
dėlto susiduria su pasipriešinimu — tai rodo radikalus GIUSEPPE 
RENSI (Džuzepė Rensi) skepticizmas veikale „Skeptiko filosofijos 
kontūrai“, 1919). Kitaip negu gamtos mokslais pagrįstame pozity- 
vizme, minėtų mąstytojų kūryboje pabrėžiamas filosofijos ir istori- 
jos ryšys, filosofija netgi tapatinama su istorijos prasmės interpre- 
tacija arba gyvenimo prasmės istoriniu aiškinimu: pasaulis nėra 
negyva materija, bet gyva dvasia, kurios poveikį mes matome isto- 

rijoje. Croce abstrakčiai skiria dvasios gyvenimo pakopas, individą 
laiko vien tik istorijos įrankiu, todėl jį ir pajungia idėjų, kaip svar- 
biausių jėgų, valdomai istorijai. Taip Croce pasirodo esąs hegelinin- 
kas, o Gentile’s aktyvizmas veikiau primena Fichte: mat Gentile 
istoriją laiko didžių asmenybių, aukojančių savo gyvenimą bendruo- 
menei (kuri teisėtai reikalauja jai visiškai atsiduoti), kūriniu. Gen- 
tile, skirtingai negu Croce, tapo fašizmo filosofu. 

Dabarties filosofijoje dažna aktyvistinė tendencija. Filosofas ne- 
nori būti vien pasaulio stebėtoju, jis trokšta jį keisti, veiksmingai į 
jį įsikišti ar tam tikra savo pozicija pasaulio atžvilgiu paruošti to- 
kiam veiksmingam įsikišimui kelią. Jau Karlas Marxas savo teori- 
ją, sukurtą su užmoju keisti pasaulį, visuomenę, priešpriešina ligto- 
linei filosofijai (įskaitant Hegelio), kuri buvo apribota tik pažinimu, 
stebėjimu. Tačiau Marxo doktrinoje dar yra tam tikras (nors ir iš- 
sprendžiamas) prieštaravimas tarp revoliucinio jo ekonominės teori- 
jos principo ir materialistinio istorijos supratimo, t.y. siekimo įrody- 
ti istorijos Žengimo į socializmą būtinumą. O dabarties filosofai 
„aktyvistai“ dažnai mėgina parodyti, kad pasaulis duodasi keičia- 
mas, kad jame yra laisvės elementas, suteikiantis galimybę reikštis 
žmogaus laisvei. Be to, „laisvės“ problema — tai ne vien „morali- 
nės laisvės“, tai būtent „kūrybinės laisvės“ problema. Jos nebegim- 
do „teodicėjų“ reikmė, noras pateisinti Dievą ir pasaulį, kaip Die- 
vo kūrinį, nepaisant žmogaus laisvės sąlygojamo blogio, tai noras 
pateisinti žmogaus gyvenimą ir per jį netiesiogiai — pasaulį: pasau- 
lis vertingas dėl gyvenimo, kuris kyla iš pasaulio ir savo ruožtu vėl 
formuoja pasaulį. Šios idėjos Gentile’s aktyvizmą susieja su anglo- 
saksišku pragmatizmu, su Bergsono élan vital teorija, galiausiai — 
su Nietzsche's filosofija, Nietzsche's, kuris, remdamasis savo di- 
džiuoju antipodu ir mokytoju Schopenhaueriu ir kovodamas prieš jį, 
galbūt aistringiausiai šias idėjas gynė. Nors Nietzsche's kūryba jau 
praeityje, bet didesnę filosofinę įtaką ji ėmė daryti tik paskutiniuoju 
metu, todėl bus teisinga jį aptarti pabaigoje. 

FRIEDRICHAS NIETZSCHE (Frydrichas Nyčė) gimė 1844 me- 
tais Rekene prie Liutceno pastoriaus šeimoje. Mokėsi Pforto gimna- 
zijoje, studijavo Bonos ir Leipcigo universitetuose, dar neapgynęs 
daktaro disertacijos, gavo klasikinės filologijos profesoriaus vietą 
Bazelyje (1869). Kaip filologas jis domisi helenizmo kultūra. 1872 
metais „Tragedijos gimime“ jis pateikia naują graikų būdo sampratą: 
graikai yra ne tik tokia tauta, kokią ją matė mūsų klasikai, — tai ne 
tik giedras apoloniškas plastikos menas, Olimpo Dievai, saikas ir 
harmonija, „apdairumo“ dorybė ir sokratiškas racionalizmas. Tai taip 

pat tauta, kuri iš baisios senųjų mitų medžiagos sukūrė tragediją, jo- 
je pavaizdavo Žmogaus kovą su nuožmiu likimu, jie drįso nuskirti 
meną tarnauti tamsiam ir kartu svaiginančiam, mirtį ir malonumą 
sujungiančiam gyvenimo kultui, t.y. dievo Dionizo kultui. Tačiau 
Nietzsche's traktatas nėra vien gryno filologo ar istoriko darbas: iš 
Nietzsche's kalbos apie dioniziškąją Graikiją iškyla kontūrai dvie- 
jų asmenybių — Schopenhauerio ir Richardo Wagnerio, kuriais tuo 
metu jis žavisi ir laiko naujos vokiečių kultūros ugdytojais. Kaip 
matyti iš trečiųjų „Nesavalaikių svarstymų“ (1873-1876), Schopen- 
haueris jam yra žmogus, kuris negailestingai sudaužo visas iliuzijas 
ir gyvenimo melą, prisiima „savanorišką tiesumo kančią“, nori ma- 
tyti gamtą ir Žmogaus gyvenimą tokius, kokie jie yra, — su jų ken- 
tėjimu, jų Žiaurumu, jų demoniškumu. Tiesa, jau tada Nietzsche'i 
buvo svetimas Schopenhauerio filosofijoje nuaidintis gyvenimo 
neigimas ir šventojo idealas, jam veikiau atrodė, kad reikia tiesiai 
žvelgti gyvenimui į akis ir vis dėlto — teigti jį. Šį kelią mums siūlo 
tragedijos kūrėjas, per pavienio asmens mirtį iškeliantis gyvenimo 
apskritai triumfą ir amžinybę. Tokie yra didieji senovės tragikai, Zy- 
miausi tikrosios meninės senovės kultūros atstovai, toks yra Richar- 
das Wagneris Bairoite (ketvirtųjų „Nesavalaikių svarstymų“ ob- 
jektas), su kuriuo Nietzsche suartina graikų tragikus, kildindamas 
tragediją „iš muzikos dvasios“. 

Taip kartu paliečiama viso vėlesnio Nietzsche's mąstymo tema: 
tai naujos kultūros, naujo Žmogaus su nauja „vertybių hierarchija“ 
problema. Mat kultūros esmė yra žmogus, o ne objektyvios gėrybės 
ar institucijos. Filosofas yra tas, kas nubrėžia šiuos naujos kultūros 
kelius, kuria „vertybes“, kuriomis remiasi kintantis gyvenimas. Ta- 
čiau mastelis, kuriuo galima būtų išmatuoti tam tikros kultūros ly- 
gį, yra vėlgi žmogus, tiksliau sakant, ne masės žmogus, bet keletas 
didžiųjų kultūros išugdytų asmenybių. Visoje Nietzsche's kūryboje 
jaučiamas priešiškumas demokratijai, socializmui ir krikčionybei, 
jaučiamas aristokratiškas individualizmas, nukreiptas tiek prieš ly- 
gybės skelbimą, socialinį eudemonizmą („nebrandų bandos malonu- 
mą“), tiek, kita vertus, prieš hegelišką valstybės sudievinimą. Tačiau 
„dekadanso“ ir žlungančio gyvenimo ženklus jis įžvelgia ir tada, kai 
atskiras žmogus pedantiškai siekia laimės ir stengiasi išmintingai 
vengti skausmo, tada, kai jaučiama liguista užuojauta svetimam ken- 
tėjimui. 

Nutrūkus santykiams su Richardu Wagneriu, baigiasi pirmasis 
Nietzsche's kūrybos periodas: nuo kvaitinančio romantinio meno 
svaigulio jis bėga į ledinę „laisvos dvasios“ vėsą, dvasios, kuri ne- 

bijodama siekia tiesos net ir tada, jei ši mums atskleidžia pavojin- 
gus ir baisius dalykus. Tokios laisvos dvasios jam atrodo didieji 
XVIII amžiaus prancūzai, pvz., Voltaire'as, — drąsūs klausėjai, pir- 
mąkart išdrįsę paklausti apie moralės kilmę ir prasmę („Žmogiška, 
pernelyg žmogiška“, 1878, „Ryto aušra“, 1881, „Džiugusis moks- 
las“, 1882). | | 

Tačiau galiausiai mąstytojas, kaip ir menininkas, yra gyvenimo 
stebėtojas, jų santūrūs gestai yra tik regimybė, žaismas: ši mintis 
bei noras su savo asmenybės ir kultūros idealu priartėti prie paties 
gyvenimo charakterizuoja trečiąjį Nietzsche's kūrybos periodą ir pa- 
grindinį veikalą „Taip kalbėjo Zarathustra“ (1883), liudijantį apie 
didelį autoriaus poetinį talentą. „AntZmogis“, apie kurį Žmonėms 
paskelbia Zarathustra, pirmiausia įkūnija mintį, kad žmogus, kaip ir 
visos būtybės prieš jį gyvuliškoje hierarchijoje, turi, peržengdamas 
save, kurti, kurti „antZmogj“, kurio santykis su žmogumi toks, kaip 
žmogaus — su beždžione. Darwiną primena ne tik tai, bet ir kovos, 
kaip pagrindinio gyvenimo aspekto, pabrėžimas, ir mintis, kad na- 
tūralus, neteisingos moralės neišvargintas gyvenimas visad negailes- 
tingai peržengia silpnuosius, neprisitaikiusius. Tačiau kartu Niet- 
zsche nuolat kovojo prieš Darwino prisitaikymo teoriją, taip pat ir 
prieš idėją, jog mūsų mąstymo bei veiklos raidos prasmė yra eko- 
nomija, jėgų taupymas. Jam atrodo, kad gyvenimo prasmė ir pagrin- 
das yra ne individualaus gyvenimo išlaikymas su kuo mažesnėmis 
ir „tinkamomis“ sąnaudomis, bet gyvenimo plėtimas, ne maksima- 
liai taupoma jėga, bet jėga, norinti būti eikvojama ir norinti justi sa- 
vo galią. Ir po filosofo mirties išleistame jo veikale pasaulio esme 
laikoma „Valia viešpatauti“, kuri skiriasi nuo Schopenhauerio „Va- 
lios gyventi“. Į „metafiziką“ išsiplėtojusi vėlyvoji Nietzsche's filo- 
sofija yra dar subjektyvesnė ir asmeniškesnė negu Schopenhauerio, 
joje pateiktas gamtos sužmoginimas yra tokio pat lygio kaip ir 
Rousseau gamtos — geros savo kūrinių motinos — paveikslas. Ir 
Nietzsche tai daugiau ar mažiau supranta; bet koks pažinimas, taip 
pat metafizika, jam nėra savitikslis, jis turi tarnauti gyvenimui, tu- 
ri būti gyvenimo didinimo bei plėtimo priemonė. 

Tai pasakytina ir apie „antžmogio“ teoriją (kurios modeliu vėl- 
gi buvo imamos, atmetant biologinę prasmę, istorinės asmenybės, ti- 
piški Renesanso Žmonės su savo stipriais instinktais ir amoralizmu). 
Ne mažiau tai pasakytina ir apie kitą keistą Zarathustros teoriją — 
„amžinąjį sugrįžimą“, vis ta pačia forma pasikartojančią pasaulio 
proceso cikliškumo teoriją. Ji, galima sakyti, yra galutinis tikro gy- 
venimo teigimo išbandymas: tik tas, kuris neišsigąsta minties, kad 

visad kartojasi būtent šis, — o ne geresnis ar aukštesnis, — gyve- 
nimas, tas, kurio jausmas pritaria šiai minčiai, parodo, kad jis iš tie- 
sų pilnas jėgų įsitvirtinti šiame pasaulyje. 

Pagrindinę kaltę dėl kultūros žmogaus žlugimo Nietzsche suver- 
čia krikščionybei, „vergų sukilimui moralėje“. Veikaluose „Anapus 
gėrio ir blogio“ (1886) ir „Apie moralės genealogiją“ (1887) pir- 
miausia skiriami du vertinimo būdai arba moralės: tai pirmykštė, 
aristokratiška riterių moralė, kuri trykštantį jėga bei gyvybingumu 
laiko „geru“ ir natūraliai nuskirtu valdyti ir jam pajungia liguistą ir 
silpną kaip „blogą“. Antroji — tai iš pavergtųjų, trokštančių val- 
džios, iš pavydo kupino „ressentimento“ išauganti demokratiška ku- 
nigų moralė, kuri silpną ima vertinti kaip „gerą“, o stiprų laiko 
„blogu“. Pasakymas „Anapus gėrio ir blogio“ reiškia, kad reikia su- 
grįžti prie tų pradinių vertinamųjų „gėrio“ ir „blogio“ reikšmių. Nuo 
1879 metų, metęs profesūrą ir visai atsidėjęs filosofo darbui, Niet- 
zsche aistringai rašo knygas, kol 1889 metais prasideda krizė, pro- 
to aptemimas, besitęsęs iki pat jo mirties 1900 metais. Taigi jo 
kūryba priklauso dar XIX amžiaus septyniasdešimtiesiems ir aštuo- 
niasdešimtiesiems metams. Esminiais dalykais jis yra priešingas tam 
laikui, ypač tai pasakytina apie to periodo Vokietiją: jis priešingas 
sočiai, filisteriškai, savimi patenkintai buržuazijai, kuri tikrą jos kul- 
tūrą iškeičia į išorinę politinę bei ūkinę valdžią. Tačiau jo mąstymas 
turi ir savo laikmečio bruožų: tiesos suvokimą, siekį žvelgti į pasau- 
lt „realistiškai“, nors čia pat lengvai puolama idealizuoti natūralis- 
tiškai traktuojamą Žmogaus prigimtį. Natūralistinį romantizmą, ky- 
lantį iš šalto realizmo, už kurio slypi romantinis didybės ilgesys, 
aiškiai rodo Nietzsche's jėgos ir vyriškumo kultas, turintis neabejo- 
tinų feministinių bruožų. 

Kurį laiką Nietzsche's idėjomis buvo arba vien nekritiškai Zavi- 
masi, arba jos buvo besąlygiškai atmetamos, o nuo XX amžiaus pra- 
džios jos ima daryti vis didesnę įtaką. Nors ir keista, bet labiausiai 
populiarus jaunasis Nietzsche — jo „Tragedijos gimimas“, šiame 
veikale išplėtotas dioniziškosios Graikijos paveikslas. Tokios įtakos 
pėdsakų pastebime kūryboje asmenų, kurie telkėsi apie poetą STE- 
FANA GEORGE (Štefaną George, 1868-1933); tai ir aristokratiškas 
patosas, ir aukštojo meno šventyklą praėjusio bei jo suformuoto gy- 
venimo idealas, kuris kartu per rasę, tradiciją ir paveldą yra senos 
ir organiškos kultūros įsikūnijimas ir kuris būdingas aukštuomenei, 
o ne prasčiokams. Savotiškai Nietzsche's „dionizmo“ idėją ir jo ko- 
vą su „sokratika“ interpretuoja LUDWIGAS KLAGESAS (Liūdvi- 
gas Klagėsas, 1872-1956, „Dvasia kaip sielos priešininkė“, 

1929-1932), kuris iš pradžių priklausė George's būreliui, bet po to 
nuo jo atsiskyrė. Jie priešpriešina „sielą“ ir „dvasią“; „dvasia“ jam 
yra sielos priešininkė, kuri atbukina ir numarina gyvą žmogaus jau- 
seną bei juslinį pažinimą, jo ryšį su gamta, jo pirminį įpintumą į 
tikrovę ir kuri plėtoja vienpusį pasaulėvaizdį, paremtą buhalteriniu 
protu ir sukirptą pagal išorinę naudą. Klagesas taip pat prikėlė iš 
užmaršties kultūros istoriką JOHANNĄ JAKOBĄ BACHOFENĄ 
(1815-1887) ir atkreipė dėmesį į jo atrastą pirmykštį matriarchatą. 
Matriarchate įžvelgiamos vidinės žmogaus sąsajos su tikrove, gam- 
ta, gyvybe, sąsajos, kurios prapuola vėlesniame kultūriniame gyve- 
nime, kai persvarą ima vis labiau valiai tarnaujantis protas. Todėl ir 
Klagesui — kaip ir Nietzsche'i — aukščiausias (tiesa, reliatyviai) 
dabarties Žmogaus tipas — kūrybinis žmogus, kuris iškyla ne 
„veiksme“ (Tat), bet „kūrinyje“ (Werk). Kurdamas savaip tobulą 
„kūrinį“, šiandieninis Žmogus dar išgyvena tikro „svaigulio“ giliau- 
sio praėjusių laikų gyvenimo pojūčio švytėjimą. 

Pesimistiniai Klageso knygos akordai — jis nuspėja, kad dėl 
griaunančios dvasios įtakos netrukus pradės žlugti žemiškasis gyve- 
nimas, — primena kitą, tiesa, nepaisant viso jo apsiskaitymo, ne to- 
kį iškilų rašytoją — OSWALDĄ SPENGLERĮ (Osvaldą Špenglerį, 
1880-1936). Savo „Vakarų saulėlydyje“ (1918-1922), kuris turėjo 
laikiną stiprų pasisekimą, Spengleris pateikia savotišką biologinę is- 
torijos filosofiją. Pasaulio istorija paraleliška kultūrų gyvavimo is- 
torijai. Egipto, antikinė, arabų, Vakarų ir kitos kultūros turi savo 
„sielą“, kiekvienai jų būdingos jaunystės, brandos ir senatvės for- 
mos, kiekviena jų galiausiai miršta. Mūsų „vakarietiška“ kultūra su 
savo „faustiška“, begalybės siekiančia „siela“ pereina į civilizacijos, 
senatvės stadiją, jai jau nebelemta kurti didžio meno, mokslo, reli- 
gijos, iš esmės jai likęs dar techninis-organizacinis darbas. Vėliau 
Spengleris šią istorijos filosofiją papildė gilinimusi į priešistorę ir 
bandymu ją hipotetiškai konstruoti („Žmogus ir technika“, 1932). 
Jis schematiškai suskirsto visus gyvūnus į „plėšrūnus“ ir „aukas“ ir, 
remdamasis neaiškiais argumentais, įrodinėja, jog Žmogus yra tipiš- 
kas „plėšrūnas“. Perimama Nietzsche's „kova už valdžią“, tik opti- 
mistinis Nietzsche's pasaulėvaizdis pakeičiamas savotišku herojiniu 
pesimizmu: įžvelgdamas ne tik savo, bet ir kultūros apskritai (,„va- 
karietiškos“, veikiausiai paskutinės) žlugimą, „faustiškasis žmogus“, 
kaip paskutinysis ir aukščiausias plėšrūnų rūšies „žmogus“ atstovas, 
klausydamas „likimo“ ir savo prigimties įsakymų, kovoja be vilties 
laimėti ir tuo įkūnija neišvengiamą visų daiktų žūtį. 

Klagesas, interpretuodamas ir plėtodamas Nietzshe's idėjas, pir- 
miausia atranda ir skelbia „dionizmą“; jis atmeta Nietzsche's valios 
bei jėgos metafiziką, nes, jo manymu, galios siekimas priklauso 
dvasios sferai, ir kartu su Žmonijos istorija iš tikro ir prasideda gy- 
venimą griaunantis tos dvasios viešpatavimas kosmose. 

Tačiau kažin ar įmanoma kalbėti apie tikrą Nietzsche's „metafi- 
ziką“. Jo įvairialypės teorijos su akivaizdžiais prieštaravimais panėši 
į patį „gyvenimą“, kuriam jis nori nubrėžti tikslą. Jis, aistringas Ze- 
miškojo gyvenimo pranašas, kuris ragina Žmones patiems teikti 
prasmę gyvenimui ir pasauliui, ir vėliau, po mirties išgarsėjęs Sore- 
nas Kierkegaard 'as, kuris atnaujina krikščioniškas anapusinio gyve- 
nimo idėjas, tikėjimą anuo gyvenimu, ne švelniai priduriamu prie 
žemiškojo, bet griežtai prieštaraujančiu pastarajam ir reikalaujančių 
radikalaus lūžio, — kaip tik šie mąstytojai kol kas yra paskutiniai 
didieji „gyvenimo filosofai“. O greta dirbama prie filosofinių pro- 
blemų, kurios gauna įvairių impulsų iš atskirų mokslų patirties bei 
teorijų, bandoma rasti naujus senų klausimų aspektus ir seniesiems 
sprendimams suteikti naują, turiningesnę formą. 


6. DABARTIES FILOSOFIJA 
a) praeities pėdsakai 


Dabartinę filosofiją Vokietijoje galima suvokti ir įvertinti tik metus 
žvilgsnį į filosofijos padėtį nacionalsocializmo periodu. Daugiau 
kaip du tūkstančius metų besitęsiančiai Vakarų filosofijos istorijai 
Vokietijoje per dvylika „tūkstantmečio reicho“ metų buvo suduotas 
didelis smūgis, nors ji ir nebuvo visai sužlugdyta. Filosofija buvo 
toliau plėtojama vidinėje ir išorinėje emigracijoje, tačiau žlugus na- 
cionalsocialistiniam režimui galėjo tik pamažu vėl skleistis. Jei fi- 
losofiją suprasime sokratiškai — kaip radikalų, „esmes užgriebiantį“ 
aukštesnį mąstymą (lögon didėnai, duoti ataskaitą), kurio nesiauri- 
na išankstiniai interesai bei tariamos įžvalgos ir kuris mėgina pa- 
siekti mūsų teorinio ir praktinio pažinimo medžio šaknis, vedamas 
vien gėrio ir visų gero gyvenimo idėjos, tai, žinoma, negalės būti nė 
kalbos apie nacionalsocialistinę filosofiją. Šitokią tradiciją totalita- 
rinis nacionalsocialistų režimas galėjo laikyti tik „destruktyvia in- 
telektualine ardomąja veikla“ ir kovoti su ja, kaip to reikalauja an- 
tisokratinė tradicija. O plėtotis galėjo tik pseudofilosofija, kuri 
„tautos“ interesų vardu gynė tik vieną — nors ir racionaliomis pro- 

pagandos priemonėmis valdomą — iracionalizmą. Nacionalsocialistų 
rasizmas galėjo plačiai remtis pažiūriomis, kurias buvo išplėtojęs 
ARTHURAS DE GOBINEAU (Artiūras de Gobino, 1816-1882; 
„Esė apie Žmonių rasių nelygybę“, 1854) ir HOUSTONAS STE- 
WARTAS CHAMBERLAINAS (Hiustonas Stiuartas Čemberlenas, 
1855-1927, „XIX amžiaus pagrindai“, 1899-1901). Gyvenimo filo- 
sofija taip pat pateko į kraujo ir dirvos ideologijos trauką, kritišką 
dvasią interpretavo kaip silpnumą, intelektualumą išjuokė kaip „ne- 
turintį“ šaknų, „netinkamą“ kovai už būvį ir galiausiai jį persekio- 
jo. Šiai ideologijai, kuri prieštaravo protui ir buvo išreikšta pagrin- 
dinėje nacizmo knygoje — ALFREDAS ROSENBERGAS (Alfredas 
Rozenbergas 1946 metais Niurnberge buvo nuteistas mirti), „XX 
amžiaus mitas“ (1930) — ypač tiko antraštiniai Nietzsche's filoso- 
fijos žodžiai — „Valia viešpatauti“, „Visų vertybių perkainojimas“, 
„Antžmogis“, „Stipresniojo moralė“, taip pat neigiamas Nietzsche's 
požiūris į demokratiją kaip silpnųjų valdžią. 

Profesoriška, rašytinė filosofija universiteto seminaruose turėjo 
visiškai prisitaikyti prie praktikuojamos, režimo nustatytos „filoso- 
fijos“, unifikuojančios visas mąstymo ir gyvenimo išraiškas. Kaip 
rodo MARTINO HEIDEGGERIO pavyzdys, šis prisitaikymas vyko 
ne be tam tikro vidinio nuoseklumo. Tapdamas Freiburgo universi- 
teto rektoriumi, jis vėliau įvairiopai interpretuotoje savo kalboje 
„Vokiečių universiteto įsitvirtinimas“, pasakytoje 1933 metų gegu- 
zes 27 dieną, pabrėžė „darbo tarnybos, karinės tarnybos ir žinojimo 
tarnybos“ vienovę, sekdamas Platono „Valstybės“ suskirstymu. Tai 
galėjo būti ir taktinis Žingsnis siekiant išgauti universitetui bent da- 
lelẹ dvasinio savarankiškumo. Tačiau visos kalbos esmė ta, kad joje 
Hitleris bei nacionalsocializmas iškyla kaip išeitis iš „būties užmarš- 
ties“ ir posūkis į „būtį“. Nors Heideggeris jau 1934 metais atsiribo- 
ja nuo nacionalsocializmo, 1945-1951 metais prancūzų okupacinė 
valdžia jam uždraudė dėstyti, o ir vėliau, savo interviu Žurnalui 
Spiegel 1966 metais (kuris filosofui įsakmiai prašant buvo paskelb- 
tas tik po jo mirties 1976 metais), Heideggeris negalėjo pašalinti vi- 
sų abejonių dėl savo elgesio bei jo santykio su savo filosofija, ku- 
ria Adornas apibūdino kaip vietinį, miesčionišką „betarpiškumo 
žargoną“ („Jargon der Eigentlichkeit“, 1964) ir kurią Heideggerio 
mokinys Karlas Löwithas nagrinėjo tuometiniame kontekste (Hei- 
deggeris. „Vargingojo laikmečio mąstytojai“, 1960). Vis dėlto, kaip 
Nietzsche's (ar Marxo) atveju, iš filosofijos veikimo būdo ar asme- 
ninio filosofo elgesio negalima per greitai spręsti apie filosofinį da- 
lyko turinį, laikantis nusikaltėlio prie rašomojo stalo hipotezės. 

Tačiau, be abejonės, lengviau įvertinti filosofinį dalyko turinį ta- 
da, kai žodžiai ir darbai sutampa. Tokie yra vidinės ar išorinės 
emigracijos filosofai. Vidinėn emigracijon pasitraukė KARLAS 
JASPERSAS. Jis nesutiko skirtis su žmona žyde ir neslėpė savo kri- 
tiškumo nacionalsocializmo adresu. Dėl šios nustatos, kurios jis vė- 
liau nenorėjo heroizuoti, jam buvo uždrausta dėstyti, nuolat jam 
grėsė ir fizinis pavojus. Negalėdamas, kaip vėliau, užsiiminėti aktu- 
aliais politiniais klausimais, jis, kaip ir daugelis jo kolegų, tuo metu 
atsidėjęs studijavo didžiuosius tradicijos filosofus ir taip padėjo fi- 
losofijai išlikti. Po karo vėl pradėjęs profesoriauti Haidelberge, jis 
iš pradžių labai stengėsi, kad būtų atkurtas vokiečių universitetas, 
tačiau greitai ėmė nebetikėti jo vidinėmis galimybėmis atsinaujinti, 
nebetikėjo ir pačia Federacine Respublika, todėl nuo 1948 metų jis 
ėmė profesoriauti Bazelyje, ilgoje išorinėje emigracijoje. Su Heideg- 
geriu Jaspersas nutraukė savo santykius visam laikui 1933 metais, 
nors nuo 1920 metų jie buvo geri draugai („Pastabos dėl M. Hei- 
deggerio“, 1978). 

Į išorinę emigraciją pabėgo visi filosofai, kurių gyvybei grėsė 
pavojus arba kurie neturėjo galimybės dirbti dėl savo žydiškos kil- 
mės ar kritinės pozicijos, socialistinių ar marksistinių įsitikinimų ar- 
ba tie, kurie kėlė kiekvienam totalitarizmui pavojingą, logikos ir 
gamtos mokslų principais paremtą kritinį postulatą. Pirmajai grupei 
priklausė ir ERNSTAS VON ASTERIS (1880-1948). 1933 metais 
dėl savo plačiai Zinomy pacifistinių ir socialistinių pažiūrų jis ne- 
teko profesūros Gyseno universitete, emigravo į Švediją ir nuo 1936 
metų buvo Stambulo universiteto profesorius (be sisteminės filoso- 
fijos darbų jis parašė nemaža filosofijos istorijai skirtų darbų). Jo 
emigracija buvo tik vienas iš daugelio likimų, o su kitais dviem var- 
dais — MAXU HORKHEIMERIU (Maksu Horkhaimeriu) ir THE- 
ODORU WIESENGRUNDU-ADORNO — susijęs visos filosofinės 
mokyklos likimas. Horkheimeris buvo 1930-1933 metais socialinės 
filosofijos profesorius ir Socialinių tyrimų instituto direktorius 
Frankfurto universitete. Kaip ir šio instituto bendradarbis Adornas, 
jis dėl savo marksizmo tyrinėjimų ir dėl to, kad buvo žydas, turė- 
jo emigruoti. Taip iš Vokietijos buvo ištremta kone visa tyrinėjimų 
mokykla. Horkheimeris Ženevoje, Paryžiuje ir Niujorke įsteigė ins- 
tituto (kuris 1950 metais, jam grįžus, vėl buvo atidarytas Frankfurte) 
filialus, kurių direktoriais buvo jis pats ir Adornas. Panašiai, emig- 
ravus žymiausiems Vienos būrelio, susitelkusio apie Moritzą Schlic- 
ką, atstovams OTTUI NEURATHUI, RUDOLFUI CARNAPUI ir 
HANSUI REICHENBACHU], iš vokiškai kalbančio regiono dau- 

giausia į JAV persikėlė svarbi tyrinėjimų mokykla. Abi mokyklos 
vėliau pas mus kūrėsi labai sunkiai. 

Pokarinei vokiečių filosofijai yra svarbios trys pozicijos, kurias 
ir nusako vidinė emigracija su savo tradicine filosofija, išorinė 
marksistinės ir neopozityvistinės filosofijos emigracija. Jei skirsty- 
sime toliau, atsižvelgdami ir į užsienio filosofiją, į jos įvairiopą su- 
sipynimą ir į jos ryšius su visuomenine tikrove, tai dabartinę filo- 
sofiją reprezentuojančiomis gairėmis galima būtų laikyti tradicinės, 
praktinės ir mokslinės orientacijos filosofiją (plg. H.Fahrenbachas, 
„Apie filosofijos problemų padėtį“, 1975). Reikia paisyti šių ryšių, 
nes trys kryptys išskirtos tik gana apytikriai, jų negalima griežtai at- 
skirti viena nuo kitos ir nuo visuomeninės, sociokultūrinės aplinkos. 
Jeigu į tradiciją orientuota filosofija laikysime daugiausia tradici- 
jos klasikų interpretacijas, tai būtent klasikų darbuose galima bus 
konstatuoti įvairialypį tiesioginį ryšį su praktika iki pat praktinio 
proto primato Kanto teorijoje. Ir jie neišsiverčia kalbiniu kritiniu 
požiūriu neanalizuodami sąvokų ir argumentų, o savipratos pasiekia 
polemizuodamt su mokslinio mąstymo apraiškomis. Panašiai su ki- 
tomis dviem pagrindinėmis kryptimis susipina ir dabartinė praktinės 
orientacijos filosofija: egzistencializmas, marksizmas ir pragmatiz- 
mas. Ji ne tik dėl savo praktinės tendencijos turi paralelių ir pradi- 
nių formų tradicijoje, bet gali ir turi gauti sau naudos iš jos idėji- 
nės patirties ir utopijų. Galiausiai jos analitinis įžvalgumas kai 
kuriais atvejais tikrai duoda naudos. Ir mokslo filosofijos pavyzdžių 
yra tradicijoje — nuo Platono, Descartes’o, Leibnizo iki pat Kanto 
(apie neokantizmą žr. a.); ji yra orientuota į praktiką, nes vadovau- 
jasi apšvietos per kalbos bei sąvokų analizę patosu ir tikėjimu, jog 
mokslas ir technika laiduoja pažangą. Nenorint filosofijos paversti 
vien nuomonių seka ar, pretenzingiau tariant, imanentine istorine 
idėjų raida, dvasios dialogu su savimi pačia, trims pagrindinėms 
kryptims suprasti svarbūs ne tik vidiniai susipynimai, bet ir ryšys su 
išorine, visuomenine tikrove. Nors ir nesilaikant marksistinei atspin- 
džio teorijai būdingo lėkšto bazės ir antstato modelio, visgi galima 
parodyti, kad filosofija visad bando atsakyti ir į iš išorės, iš visuo- 
meninės tikrovės kylančius klausimus, kuriuos ji savo ruožtu dažnai 
pakankamai įsakmiai kelia, artikuliuoja ir tikslina, mąstydama apie 
juos plačiau, kai kiti pasitenkina esama tikrove, individualia ir vi- 
suomenine kasdienybe. 

Nepaisant įvairių susipynimų ir nepaisant visų abejonių dėl ne- 
išvengiamai subjektyvių pasirinkimo kriterijų ir greitai kintančių fi- 
losofinės diskusijos naujovių impulsų, galima bendrais bruožais ap- 

rašyti tris minėtas pagrindines kryptis kaip filosofijos raidos fazes 
Federacinėje Respublikoje, viena paskui kitą einančias, nors ir įvai- 
riai susikertančias, retkarčiais ir paraleliškas, kartu jas priskiriant 
konkrečiai visuomeninei probleminei situacijai. Su užsienio filoso- 
fija esama daug sąlyčio taškų, jau vien nurodytas abiejų krypčių dėl 
nacionalsocializmo persikėlusių į užsienį, reimportas, o su VDR fi- 
losofija* dėl nepaprastos politinės padėties kontaktų beveik nėra. Be 
to, čia viešpatauja dogmatinis marksizmas, kuris nors ir perima „va- 
karietišką“ filosofiją — logiką, mokslo teoriją ir kibernetiką 
(GEORGAS KLAUSAS, 1912-1974), bet pirmiausia pajungia ją 
„mokslinio“ socializmo konsolidavimui, o kritinius balsus, kaip 
ERNSTO BLOCHO, ROBERTO HAVEMANNO („Dialektika be 
dogmos?“, 1964) ir RUDLOFO BAHRO („Alternatyva. Dėl realiai 
egzistuojančio socializmo kritikos“, 1977), bando nutildyti kalėji- 
mais ar kitomis represijomis. 


b) tradicinės orientacijos filosofija: hermeneutika 


Tuoj po karo pas mus dominavo į tradiciją besiorientavusi filosofija. 
Žlugus nacionalsocializmui, atsiradusį dvasinį vakuumą ji tikėjosi 
užpildyti permąstydama didžiųjų tradicijos mąstytojų kūrybą ir jo- 
je ieškodama naujų veiklos orientacijos perspektyvų. Drauge su ma- 
terialiniu atgimimu pirmiausia reikėjo gaivinti ir dvasią, po barba- 
rybės siautėjimo — susigrąžinti humanizmo idėją. Įvairių politinių 
krypčių atramos taškas ar bendra veiklos orientacija atrodė esanti 
viena mąstymo tradicija, buvusi atsvara ir marksistinei orientacijai. 
Šiomis aplinkybėmis iki pat šešiasdešimtųjų metų viešajame gyve- 
nime vyravo — nors ir ginčijama — krikščioniška vakarietiška pa- 
saulio ir žmogaus samprata. Mokslo srityje, vokiečių universitetams 
atsisakius nacionalsocializmo, susidarė mokslininkų tikslų vakuu- 
mas. Mokslininkų racionalumas koja kojon ėjo su politiniu bei mo- 
raliniu iracionalumu. Tad restauruojant neohumanistinį kultūros ide- 
alą, kuris siekė mokslą paversti ugdymo priemone, filosofijai teko 
jungties funkcijos: „Philosophicum“ — pedagogikos studentams ir 
„Studium generale“ — visiems kitiems studentams. Dėmesys huma- 
nistinėms tradicijos idėjoms turėjo būti pakankama dabartinės prak- 
tikos orientacijos jėga. Žinoma, „Didieji filosofai“, t.y. JASPERSO 
tritomis veikalas (1957), turi apimti ir neeuropinius mąstytojus ar- 


* 1990 m. spalio 3 d. VDR ir VFR susijungė. Red. 

ba pavyzdžius: „Keturi autoritetingiausi žmonės: Sokratas, Buda, 
Konfucijus, Jėzus. — Filosofavimo pagrindėjai: Platonas, Augusti- 
nas, Kantas. — Iš pradmenų mąstantys metafizikai: Anaksimandras, 
Herakleitas, Parmenidas, Plotinas, Anzelmas, Spinoza, Lao Dzė, Na- 
gardžuna“ (turinys). Ir Heideggeris bando susieti europietišką ir ry- 
tietišką azijinį mąstymą, bet tai jis daro ne egzistencijos apšvietai, 
kaip Jaspersas, bet kad galėtų plėtoti pagrindinį jam būties klausi- 
mą („Iš japono ir klausiančiojo pašnekesio apie kalbą“, 1959), jis 
mano, kad šis klausimas po ikisokratikų nugrimzdo užmarštin. Nors 
Heideggeris su savo epochinės reikšmės knyga „Būtis ir laikas“ 
(1927) pirmiausia visų buvo vertinamas kaip egzistencinis, Kierke- 
gaard'o tradiciją tęsiantis filosofas, nuo pat pradžios jis turėjo kitą 
intenciją, kurią nedviprasmiškai formuluoja įžangoje: „Šis veikalas 
ketina konkrečiai išnagrinėti klausimą apie „būties“ prasmę. Jo pre- 
liminarus tikslas yra laiko, kaip galimo kiekvieno būties supratimo 
horizonto, interpretacija“. Heideggeris neklausia, kaip ligtolinė filo- 
sofija arba metafizika, apie esinį apskritai arba apie aukščiausią esi- 
nį, jis klausia apie pačią būtį, apie „ontologinį skirtumą“ tarp esinio 
ir būties. Heideggeris mano, kad kelias į tai yra Žmogaus egzisten- 
cijos, kaip vienintelės esinio, suprantančio būtį, analizė. Egzisten- 
cialai kaip „būtis pasaulyje“, „nuobloSkis“, „susirūpinimas“ ar „bü- 
tis mirčiai“ yra tik tarpinės stotys einant į būties apšvietimą ir tik 
paviršutiniški egzistenciniai filosofiniai problemų simptomai. Hei- 
deggerio tradicinės orientacijos filosofija pirmiausia griauna Vaka- 
rų filosofiją, kuri ėmusi užmiršti būtį jau nuo Platono laikų, ir sie- 
kia sugrąžinti ikisokratiškąjį mąstymą. Platonas savo „Valstybės“ 
olos alegorijoje tiesą supranta kitaip negu ikisokratikai: ne kaip 
„būties nepaslėptumą“, o kaip teiginio tiesą, kaip teisingumą, kai 
teiginys atitinka esinį („Platono mokymas apie tiesą“, 1942). Žadėta 
antroji „Būties ir laiko“ dalis niekuomet nepasirodė, ją, kaip egzis- 
tencinės ontologijos ar būties kausimo „teoriją“, galima rasti įvai- 
riuose darbuose — Heideggerio ikisokratiky interpretacijoje (,„Pa- 
skaitos ir straipsniai“, III dalis, 1954), darbuose apie Nietzsche’e ir 
Kantą („Nietzsche“, 2 tomai, 1961; „Klausimas apie daiktą. Dėl 
Kanto transcendentalinių principų teorijos“, 1962) bei kituose (,Me- 
tafizikos įvadas“, 1953; „Būties klausimas“, 1956; „Kelio ženklai“, 
1967). Kai pasirodė „Būtis ir laikas“, iki pat šešiasdešimtųjų metų 
Heideggeris buvo vienas įtakingiausių mąstytojų. Dabar jo įtaka di- 
desnė JAV ir Japonijoje, o ne pas mus. Kita vertus, dėl savo dažnai 
labai sunkiai suprantamos kalbos ir neaiškaus „meldimosi būčiai“, 
jis buvo ir vienas labiausiai ginčijamų filosofų, ypač vėliau, kai bu- 

vo vertinamas iš analitinių ar marksistinių pozicijų. Ir apskritai, her- 
meneutinis metodas, kaip klasikinių filosofinių tekstų interpretaci- 
jos menas, nesvarbu, ar siekiama sugriauti metafizinę būties užmarš- 
tį, ar nuskaidrinti egzistenciją, ar išsilaisvinti, ar tiesiog tiksliai 
filosofuoti, buvo vertinamas vis negatyviau: kaip nepatikrinamos 
fantazijos arba kaip gundymas nekritiškai priimti tai, kas egzistuo- 
ja visuomeninėje bei politinėje tikrovėje. Dažnai tiesiog iškilmin- 
gam santykiui su „didžiųjų filosofų“ tekstais nebuvo daugiau prita- 
riama ir linkstama kliautis blaivia filosofinių argumentų bei jų 
konkretaus konteksto analize. Polemika ypač galėjo įsiliepsnoti dėl 
įtakingiausio ir iki šiol autoritetingiausio hermeneutikos reprezen- 
tanto HANSO GEORGO GADAMERIO (gim. 1900) pagrindinio 
veikalo „Tiesa ir metodas“ (1960). Gadameris, sekdamas Dilt- 
hey'umi, tiesą, kaip dabartinį teologijos, teisės, poezijos, filosofijos 
ar kasdienės veiklos ryšių prasmės supratimą, atskiria nuo metodo, 
kaip veikimo būdo, kurį galima pakartoti, visais atvejais išlaikyti tą 
patį ir aiškiai patikrinti, pirmiausia gamtos moksluose ir matemati- 
koje. Meistriško hermeneutikos taikymo pavyzdžius Gadameris pa- 
teikia ir savo darbuose apie Platoną ir Hegelį („Dialektinė Platono 
etika ir kitos Platono studijos“, 1968; „Hegelio dialektika“, 1971). 
Hermeneutika ilgą laiką formavo filosofijos darbus, Prancūzijoje pa- 
grindinis jos atstovas buvo PAULIS RICOERAS (Polis Rikioras, 
gim. 1913; „Struktūralizmas ir hermeneutika“, 1965, „Apie interpre- 
taciją“, 1965). Hermeneutika dažnai likdavo imanentine teksto inter- 
pretacija, nepakildavo iki dalyko argumentų analizės bei kritikos ir 
negalėjo būti naudinga konkrečioms, visuomeninėms problemoms 
gvildenti. Nepaisant to, prasmės supratimas išliko svarbiu klausimu 
visiems tiems, kas žmogaus praktiką laikė tikslingu veikimu, o ne 
vien bihevioriškai traktuojamu dirgiklio-reakcijos tipo elgesiu ir kas 
nenorėjo filosofijos apriboti mokslinio ar kasdienio kalbėjimo 
analize. 


c) praktinės orientacijos filosofija: 
egzistencializmas, marksizmas, pragmatizmas 


Nors ir toliau klasikinių filosofijos tekstų studijos visai pagrįstai už- 
ėmė svarbią vietą tyrinėjimuose bei mokymesi, vis dėlto didesnę 
reikšmę ėmė įgauti praktinės orientacijos filosofija. Šiai orientaci- 
jai priklausanti Jasperso egzistencialistinė filosofija daugiausia dar 
interpretavo didžiųjų filosofų tekstus. O jau Jean-Paulio Sartre'o 

darbai buvo visai kitokie, vis dėlto jie tik bendrai interpretavo pras- 
mę, nepateikdami konkrečios visuomeninės analizės (žr. ankstesnį 
skirsnį). Neomarksizmui tiek hermeneutinė, tiek egzistencialistinė fi- 
losofija atrodė nepakankama. Teorijai, besitenkinančiai vien esamos 
tikrovės ar esamos visuomenės žiūra bei stebėjimu, buvo priešstaty- 
ta „kritinė teorija“, kuri siekė, kad keliems tekęs geras gyvenimas 
būtų visiems reikalaujamo ar saugomo gyvenimo priminimas, tad ji. 
siekė tęsti sokratinę mąstymo tradiciją, kurios pagrindinė idėja — 
geras visų gyvenimas. Ši idėja po pralaimėto karo, kai smuko eko- 
nomika ir buvo siekiama išlikti gyvam bei užsitikrinti gerovę, nepa- 
teko į mąstymo horizontą. Filosofija tuo metu negalėjo paveikti, kad 
pastangos išlikti ir užsitikrinti pragyvenimą būtų nukreiptos geram 
gyvenimui kurti; geras, t.y. materialiai patenkinamas ir savarankiš- 
kas, gyvenimas buvo galimas tik nedaugeliui. Mėginimas, remian- 
tis neohumanistiniu kultūros idealu, visuomeninėje-politinėje tikro- 
vėje įgyvendinti moralinius standartus buvo tik apeliacija į 
pavienius asmenis, ir ji dėl visuomeninių priešpriešų nedavė rezul- 
tatų. Filosofija liko „orchidėjų mokslu“, gražia gėle proto sode, ir 
neohumanistinės aukštųjų mokyklų ir švietimo reformos bei su ja 
susijusio efektyvaus technokratinio ugdymo tarpsnio sąlygomis ji 
galutinai tapo niekam netrukdančiu šventadienių užsiėmimu. 

Jos pateiktos mokslo bei technikos pažangos ambivalentiškos, 
abejotinos analizės liko izoliuotos ir retai pakildavo aukščiau ben- 
drų kultūrinių kritinių samprotavimų, kurie akistatoje su ekonomi- 
nio stebuklo iškeltais reikalavimais universitetinio išsilavinimo 
apimčiai bei efektyvumui turėjo atrodyti naiviu neigimu. Tačiau ty- 
rinėjimo ir mokymo taip pat ir su juo susijusios vyraujančios ben- 
dros teorinės-filosofinės nuostatos ir interesų būklės kritika paašt- 
rėjo kartu su studentų neramumais šeštojo dešimtmečio antroje 
pusėje. Didžioji KDS/SKS (Krikščionių demokratų sąjungos bei So- 
cialinės krikščionių sąjungos) ir VSP (Vokietijos socialdemokratų 
partijos) koalicija (1966-1969) dėl savo menkos oponavimo galimy- 
bes ir dėl nepaprastųjų įstatymų bendro priėmimo tuo pačiu laiku 
daugelio buvo laikoma grėsme pagrindinėms konstitucinėms teisėms 
ir sąlygojo „Užparlamentinės opocizijos“ (UPO) susikūrimą, o ši 
pirmiausia organizaciškai, kolektyvinių akcijų dėka būrė studentus 
kaip naują „revoliucinį subjektą“. Kritika, sąlygota baimės, kad ne- 
būtų apribotos pagrindinės teisės, buvo susijusi su aštria mokslo 
kritika; mokslas tarėsi esąs politiškai neutralus ir besiorientuojantis 
vien į tiesą, bet iš tiesų — visad jau angažuotas. Tačiau šis moks- 
lo angažuotumas buvo atakuojamas ne aklai, kritikuojamas buvo tik 

jo vienašališkas orientavimas į „viešpataujančios klasės“, ypač ka- 
rinės industrijos, interesus. Ši mokslo ir visuomenės kritika plačiai 
nuvilnijo per industrines Vakarų šalis ir pasibaigė Vietnamo karo 
kritika, kuri pirmiausia JAV, Berklyje (Kalifornijos valstija), sąlygo- 
jo studentų neramumus. Buvo reikalaujama, kad mokslas, kaip svar- 
bi gamybinė jėga, tarnautų ne keleto, o visų interesams. Ir tai jis 
galįs pasiekti tik kitaip, būtent socialistiškai, organizuotoje visuo- 
menėje. Šios dažnai gana įtikinamos kritikos dėka filosofija pagal 
Marxo „Tezių apie Feujerbachą“ vienuoliktąjį punktą iš grynos pa- 
saulio interpretacijos kreipiama į jo pakeitimą. 

Iš pradžių UPO plačiai rėmėsi neomarksistine Frankfurto Socia- 
linių tyrimų instituto „Kritine teorija“. Tai buvo pagrįsta tuo požiū- 
ru, kad MAXAS HORKHEIMERIS (1895-1973) programiniame 
straipsnyje „Tradicinė ir kritinė teorija“ (1937) atmetė tvarkantį, sis- 
teminantį faktinių būsenų (Ist-Zustand) konstatavimą, laikydamas 
tai prisitaikymu prie blogos realybės, ir teigė keičiančio kritinio 
mąstymo aktyvumą ir privalėjimo būsenų (Soll-Zustand) modeliavi- 
mą, to siekdamas, žinoma, jokiu būdu ne grynu akcionizmu, o per 
„Instrumentinio proto kritiką“ (1967), proto, kuris orientuotas vien 
į racionalius tikslus jų neapmąstant, ir per „Kritinę teoriją“ (2 to- 
mai, 1968), kuri reikalauja tai, kas iš viso egzistuoja, patikrinti kaip 
užduota (Aufgegebenes) arba panaikinti. Tačiau kai studentai perėjo 
prie tiesioginių, dažnai smurtinių akcijų, Horkheimeris nuo tokios jų 
elgsenos atsiribojo. Jis nenorėjo, kad jo teorija būtų vien stebėjimas, 
bet jis nenorėjo, kad ji būtų tr tiesioginė politinė instrukcija. Išei- 
tis iš šios dilemos Horkheimeriui kartais atrodė esąs šopenhaueriš- 
kas pesimizmas ar galiausiai teologija kaip „TroSkimas visai ko 
kito“ (1970). Ir kiti du žymiausi Frankfurto mokyklos atstovai 
Adornas ir Habermas pateko į panašią teorijos ir praktikos dilemą. 
THEODORAS WIESENGRUNDAS ADORNAS (Teodoras Vyzeng- 
rundas Adornas, 1903-1969) kartu su Horkheimeriu sukurtoje kny- 
goje „Šviečiamojo amžiaus dialektika“ (1947), paveikti nacių barba- 
riškumo ir Antrojo pasaulinio karo siaubo, siekė atsakyti į klausimą, 
kaip, nepaisant mūsų iš pažiūros apsišvietusios epochos, galėjo likti 
bevaisės ar netgi būti šitaip iškreiptos fundamentalios Šviečiamojo 
amžiaus laisvės, teisingumo ir brolybės idėjos. Jų atsakymą galima 
reziumuoti taip: Švietimas sąlygojo tik tikslingo bei racionalaus 
proto triumfą moksle ir technikoje, bet ne protingus visuomenės 
tikslus. Visuomenė, to triumfo suviliota, virto netgi „Osvencimo 
barbarizmu“, t.y. labai racionaliu iracionalumu. Savo pagrindiniame 
darbe „Negatyvioji dialektika“ (1966) Adornas mėgina, jo žodžiais 

tariant, dialektiką „išvaduoti iš teigiamos esmės, nesusilpnindamas 
tikslumo“, ypač dėl to, kad jis bando supriešinti Hegelį su Kantu. 
Tačiau praktika visada reiškia įsikišimą į teigiamus faktorius, todėl 
ir Adornas, ir Horkheimeris pasmerkti susilaikyti nuo praktikos. O 
HERBERTAS MARCUSE (Markūzė, 1898-1979; jis nacizmo lai- 
kais emigravo į JAV ir jau iš ten, tiesiogiai nepriklausydamas 
Frankfurto.mokyklai, darė didelę įtaką mūsų filosofinei diskusijai) 
kviečia „ryžtingai atsisakyti“ establišmento (nusistovėjusios tvarkos 
— vert. past.), tačiau, kita vertus, remdamasis psichoanalitiniu ir es- 
tetiniu požiūriu, linksta teigti naują visuomeninį-politinį „sensibilu- 
mą“ „represyvios tolerancijos“ atžvilgiu (1965 metų straipsnis). Ši 
tolerancija esanti tik tariamai liberali, vieną viešpataujančių interesų 
dimenciją fiksuojantis mąstymo ir kalbėjimo būdas viešosiose infor- 
macijos priemonėse bei reklamoje („Protas ir revoliucija“, 1941, 
„Vienamatis žmogus“, 1964, „Išsivadavimo apmatai“, 1969, „Revo- 
liucija ar reforma? Ginčas su K.Popperiu“, 1971). ERNSTAS BLO- 
CHAS (1885-1977), kaip ir Marcuse, nepriklausė Frankfurto mo- 
kyklai, bet kartu su juo gynė neomarksistinę mintį. Pagrindiniame 
savo darbe „Vilties principas“ (3 tomai, 1954-1957) Blochas tyrinė- 
ja „Dar-ne“, utopinį svajonių, literatūros (maždaug kaip Karlo Ma- 
yaus „homo viator“), teologijos (Thomas Münzeris) ir filosofijos 
(Avicenna, Marxas ir kt.) turinį, kuris kiekvienai politinei veiklai tik 
ir atveria tolesnę, artimiausią taktiką peržengiančią perspektyvą. Su 
tuo susijęs bet kokio dogmatizmo atsisakymas sudarė jam didelių 
sunkumų dėstyti VDR, Leipzigo universitete, kuriame jis dirbo, grį- 
Zes iš emigracijos JAV, ir galiausiai 1961 metais, po to, kai buvo 
pastatyta Berlyno siena, jis pasiliko Vakaruose ir dėste Tiubingene. 
Žinoma, Vakaruose kaip tik dėl to, kad jis buvo marksistas, į jį bu- 
vo žiūrima su nepasitikėjimu. 

Didžiausią įtaką diskusijai apie socialinius mokslus studentų 
neramumų metu ir vėliau turėjo JUÜRGENAS HABERMAS (gim. 
1929). Jo knygos „Pažinimas ir interesai“ (1968) pavadinimas išreiš- 
kia ištisą programą. Teorinį pažinimą reikia tyrinėti Žiūrint į svar- 
biausius, netgi esminius interesus. Teorija neįgyja pradžioje nepri- 
klausomo savaiminio pažinimo, kurį vėliau galima dar — ir 
savavališkai — pritaikyti; rinkdamasi ir formuodama savo objektus, 
ji visad jau yra („kvazi-transcendentaliai“) valdoma tam tikro inte- 
reso. Regis, remdamasis schema „objektas-subjektas-jų suvedimas“, 
Habermas mokslus suskirsto į tris grupes ir priskiria jiems tris pa- 
grindinius interesus: empiriniam analitiniam mokslui (matematikai ir 
gamtos mokslams) — techninį direktyvinį interesą, hermeneutiniam 

mokslui — praktinės veiklos interesą ir kritiniam mokslui (sociolo- 
gijai, politologijai, ekonomikai, filosofijai) — emancipacinį interesą. 
Tik paskutiniojoje grupėje pažinimas ir interesas sutampa (idealiu 
atveju), tai Habermas parodė psichoanalizės pavyzdžiu, kai būtiny- 
bės pažinimas kartu yra išsivadavimas iš jos. Habermas pasisako 
prieš laisvo nuo vertybių, neutralaus mokslo idealą, kurį buvo iškė- 
les savo veikale „Mokslas kaip pašaukimas“ (1917) sociologas ir 
ekonomikos teoretikas MAXAS WEBERIS (Maksas Vėberis, 
1864—1920). Mokslininkas turįs apsiriboti patikrinamomis dalykinė- 
mis žiniomis ir nepiktnaudžiauti savo, kaip universiteto dėstytojo, 
autoritetu aptariant vertybių politikos klausimus. Vertybes reikia tik 
aprašyti, o ne moksliškai pagrįsti. Savo teiginį, kad mokslą neišven- 
giamai valdo interesas, Habermas stengiasi sutvirtinti dalyvaudamas 
„pozityvizmo ginče“, diskutuodamas su Popperio mokslo teorija, su 
kuria mus supažindino Hansas Albertas (Adornas ir kt., „Pozityviz- 
mo ginčas vokiečių sociologijoje“, 1969). Tiesa, šį visai vėlesnei 
mokslinei teorinei diskusijai svarbų ginčą nuo pat pradžios lydėjo 
abipusiai nesusipratimai. Nei Popperis atstovavo pozityvizmui, ku- 
rį jis kritikavo kaip „kritinis racionalistas“, laikydamasis teorinio, 
taigi jau vertinančio pažinimo pozicijų, nei kita pusė norėjo moks- 
la paversti grynu nuožiūros dalyku ar dogmatine (stalinistine) glo- 
ba. Kita vertus, ir abipusė normatyvių mokslo implikacijų konstata- 
cija dar nedaug ką duoda (pasirenkamas tyrinėjimo objektas, 
tyrinėjimo metodas ir pritaikymo sritis). Tada dar reikėjo paaiškin- 
ti, ar normos yra ar nėra moksliškai arba racionaliai pagrindžiamos 
ir kiek pripažįstamos normatyvios implikacijos suderinamos su 
mokslo laikymu objektyviu, laisvu nuo vertybių. Neomarksistinis 
Frankfurto mokyklos pagrindas provokavo ne tik politinę teorijos 
praktinio įgyvendinimo problemą, skatino konfrontaciją su pučisti- 
nės ir dogmatinės pakraipos kairiaisiais, bet inspiravo ir akistatą su 
mokslinėmis—teorinėmis ir normatyvinėmis aporijomis, kurios vė- 
liau sukėlė gyvas diskusijas. 

Kitas šio pagrindo sunkumas buvo visuomenės ir individo san- 
tykio apibrėžimas. SARTRE’AS savo egzistencializmą atvėrė mark- 
sizmui („Marksizmas ir egzistencializmas“, 1964), o marksistas 
ADAMAS SCHAFFAS (Adamas Šafas) nusitvėrė egzistencialistinių 
idėjų („Marksizmas ir Žmogiškasis individas“, 1965). Be to, dauge- 
lyje socialistinių šalių, ypač esant ypatingai politinei Vokietijos si- 
tuacijai, dėl tiesioginių politinių motyvų buvo labai trukdoma teori- 
nei diskusijai apie tai, kaip marksizmas, ypač turint galvoje 
MARXO „Ekonomindių-politinių rankraščių“ susvetimėjimo tema- 

tiką ar daugiausia trumpus pasisakymus tik 1932 metais pilnai pa- 
skelbtuose „Paryžiaus rankraščiuose“, traktuoja santykį tarp visų 
laisvės ir pavienio asmens laisvės. Todėl Prancūzijoje septyniasde- 
šimtųjų metų pabaigoje nusivylę kairieji intelektualai, kuriems šo- 
ką sukėlė Solženycino „GULAGO archipelagas“ (1973), nusisuko 
nuo marksizmo ir tapo griežčiausiais jo kritikais. ANDRE GLUC- 
KSMANNAS (Andrė Gliuksmanas), žymiausias šios „Naujosios fi- 
losofijos“ atstovas, savo knygoje „Ponai mąstytojai“, 1977 vienu 
mostu Fichte, Hegelį, Marxą ir Nietzsche paskelbia Stalino tipo 
dogmatikais, einančiais išvien su Amerikos Pentagonu; pats Gluc- 
ksmannas užima Sokrato griaunamojo mąstymo poziciją, kurią, Zi- 
noma, sufalsifikaves ir išdavęs „ponas mąstytojas“ Platonas. Gluc- 
ksmanno pateikta kritika panaši į tą Platono, Hegelio ir Marxo 
kritiką, kurią plėtojo Popperis, paveiktas nacionalsocialistinio ir sta- 
linistinio režimų („Atviroji visuomenė ir jos priešai“, vok. 1957/58). 
Ir Popperis panašiai remiasi Sokratu, bet pirmiausia — Kantu. 
Pragmatizmo filosofija greta egzistencializmo ir marksizmo yra 
dabar trečioji pagrindinė į praktiką besiorientuojančios filosofijos 
forma. Ji tik neseniai aškiau atsiskyrė nuo vulgariojo pragmatizmo. 
Aktualioje diskusijoje apie logikos, lingvistikos, socialinių mokslų 
ir mokslo teorijos pagrindų klausimus pragmatizmui tenka svarbus 
vaidmuo šiuo atžvilgiu. Ypač nusipelnė pragmatizmo pagrindėjas 
CHARLES SANDERS PEIRCE (Čarlsas Sandersas Pirsas, 1839- 
1914), kurį dėl jo universalumo ir genialumo daugelis laiko „Ame- 
rikos Leibnizu“. Peirce'as daugeliui tyrinėjimo krypčių yra davęs 
pirminių impulsų, pavyzdžiui, G.H. Meado (Mydo) socialinei psi- 
chologijai, Ch.W. Morriso kalbos filosofijai ir C.I. Lewio pažinimo 
teorijai ir logikai. Peirce’o recepcija buvo uždelsta ne tik dėl to, kad 
vėlai pasirodė jo „Rinktiniai raštai“ (po 1931; vok. dalinis vertimas 
tik po 1967 metų), bet ir dėl jo komplikuotos, dažnai itin technizuo- 
tos kalbėjimo manieros. Jo darbais buvo labiau susidomėta tik ap- 
skritai didėjant susidomėjimu analitine filosofija; jis laikomas ir 
svarbiu jos pirmtaku. Peirce’o ryšys su analitine, kalbą tiriančia fi- 
losofija, taip pat atsiribojimas nuo jos dėl praktikos motyvų ryškus 
jo „pragmatinėje maksimoje“: „Apsvarstyk, kokius padarinius, ku- 
riuos laikome praktiškai reikšmingais, mes priskiriame sąvokos ob- 
jektui. Tada šių padarinių sąvoka bus objekto sąvokos visuma“ 
(„Kaip nuskaidrinti mūsų idėjas“, 1877/78). Žinoma, šis sąvokų aiš- 
kinimo metodas neimplikuoja nei neopozityvistinio prasmės kriteri- 
jaus, nei bihevioristinės schemos „dirgiklis—reakcija“, o yra orien- 
tuotas į praktiką plačiausia prasme. Sąvokos prasmingos ne tik tada, 

kai jos yra empiriškai turiningos, ar tada, kai, besiremdamos žmo- 
gaus elgesiu, nurodo aiškią elgesio schemą. Veikiau Peirce’as mąs- 
tymą ir kalbėjimą pagal sokratišką tradiciją susaisto su abejonių ir 
įsitikinimų procesu, būdingu iš principo apgaulingai veiklos ir dia- 
logo bendrystei („Tikėjimo apibrėžimas“, 1877/78). Kai sudrumsčia- 
mi bendri įsitikinimai, svarbios įvairių gyvenimo sričių veiklos 
orientacijos, prasideda tyrimo procesas, kurio tikslas — pašalinti 
tuos drumstimus. Ir čia remiamasi ne tikromis pirminėmis dvasinė- 
mis ar juslinėmis duotybėmis (kaip tai yra, kada taikomas subjekty- 
vistinio užsispyrimo, kolektyvinio autoriteto ir racionalistinio aprio- 
rizmo metodas), o moksliniu metodu — išbandant mūsų įsitikinimus 
socialinėje ir eksperimentinėje tikrovėje ar juos patikrinant bendrai 
veikiančiųjų susitarimu. Taigi Peirce'o sąvokų aiškinimo metodas 
bei jo pagrindą sudaranti pažinimo ir mokslo teorija yra veiklos ir 
susitarimo teorijos dalis. Savo teze, jog tiesa patvirtinama praktiko- 
je, Peirce'as eina išvien su Marxu (žr. antrąją Feujerbacho tezę), tik 
stipriau negu pastarasis pabrėžia būtinybę praktiką naudoti ne kaip 
aklą bandomąjį tiesos akmenį, bet pajungti susitarimo postulatui. 
Tačiau susitarimas, anot Kanto, tai ne pagrindinis, o reguliuojama- 
sis principas. Mat kiekvieną faktinį susitarimą turi koreguoti nauji 
argumentai. Veiklos patikimumo tikslą taip pat reikia apsaugoti nuo 
dviejų galimų nesusipratimų. Tyrimo proceso tikslas (inguiry kaip 
kiekviena tolesnio mąstymo forma) pagal Peirce'ą nėra nei grupinis 
specifinis krizių menedžmentas, nei individualistinis pasitenkinimas 
(satisfaction) ar naudingumas. Susitarimo procesas veikiau charak- 
terizuojamas plitimo „į tolimą ateitį“ (in the long run) ir remiasi vi- 
suotinio „konkretaus protingumo“ (concrete reasonableness) plėtra; 
be to, Peirce'as ryžtingai pasisako prieš individualistinį hedonizmą 
ir iš viso labiau būtų linkęs rinktis ne vulgarųjį pragmatizmą, o ne- 
patogesnį savo teorijos apibūdinimą — „pragmaticizmą“. Pagal sok- 
ratišką tradiciją Peirce'as, kaip ir Marxas, mano, kad teoriją valdo 
interesas visiems gerai gyventi. Tas interesas atsiranda kaip bendras 
protingas apsisprendimas ir sudaro susitarimo bei veiklos pagrindą. 
Į šį pagrindą atkreipė dėmesį HABERMAS, taip pat KARLAS-OT- 
TO APELIS ir konstruktyvistai PAULIS LORENZENAS ir FRIED- 
RICHAS KAMBARTELIS, jis įėjo į komunikatyviosios etikos teori- 
ją ir tapo pagrindine „laisvo dialogo“ idėja, dialogo, kuriame 
kiekvienas turi vienodas kalbėjimo teises ir pareigas (aiškumas, lais- 
vė, tiesa ir teisingumas). Tačiau šiandien dar diskutuojama, kaip ga- 
lima išvengti Davido Hume’o ir vėliau GEORGE’O EDWARDO 
MOORE’O (Džordžo Edvardo Mūro) kiekvienai ligtolinei etikai pa- 

teikto priekaišto, kad ji, iš būties (idealios ar materialios gamtos) 
kildindama privalėjimą, daranti „natūralistinę klaidą“ („Principia Et- 
hica“, 1903). 


d) mokslo filosofija: kalbos filosofija ir mokslo teorija 


Aptariant pragmatizmą, jau buvo užsiminta apie mokslo filosofiją 
— trečiąją iš grubiai išskirtų pagrindinių krypčių. Pirmiausia ji tę- 
sia Vienos būrelio ir Wittgensteino pradėtą liniją (Zr. 5 skirsnį) ir 
yra gerai reprezentuota Wolfgango Stegmūllerio „Pagrindinėse da- 
bartinės filosofijos kryptyse“ (II tomas, 1979). Todėl čia galima su- 
sikoncentruoti ties kai kuriomis svarbiomis problemomis. Neseniai 
hermeneutinės ir neomarksistinės filosofijos dominavimą ir dėl sis- 
temoje, ir dėl išorėje glūdinčių priežasčių pakeitė mokslo filosofi- 
ja. Sistemos priežastims priklausytų įžvalga, kad kiekvienas, taip pat 
mokslinis, pažinimas turi būti išreiškiamas kalbos forma ir dėl to 
pažinimo teorija turi būti pakeista ar bent jau papildyta kalbos te- 
orija („linguistic turn“). Kalbos, arba analitinis, metodas taip pat 
įgalintų sumažinti daugelį neaiškumų filosofinėse diskusijose. Ana- 
litinės filosofijos objektas yra ne daiktai, įvykiai ar dalykų padėtys, 
bet mokslinio (logiškai tikslaus) ir kasdienio kalbėjimo apie juos 
būdas. Daugeliui mokslą tiriančių filosofų nacionalsocializmo me- 
tais emigravus, ši filosofija dėl tradicinių inercinių jėgų ir politinių 
sambrūzdžių sukurtos atmosferos pas mus iš pradžių nesulaukė de- 
ramo dėmesio. Išorine jos augančios reikšmės priežastimi galima 
laikyti tą faktą, kad, nuslūgus studentų neramumams, mažėjo ir do- 
mėjimasis neomarksizmu ir kad sumokslintas pasaulis ne tik skati- 
no turiningą filosofijos polemiką, bet vis labiau scientistiškai nu- 
spalvindavo filosofijos turinį ir metodus, visą mąstymą, kalbėjimą ir 
veiklą. Pagal neopozityvistinį prasmės kriterijų tik tokie teiginiai 
yra prasmingi, kurie empiriškai turiningi ar analitiškai teisingi, va- 
dinasi, gamtos mokslo ar logikos teiginiai. Visa kita galbūt yra ir 
svarbu, ir įdomu, bet priklauso poezijos ar religijos sritims. Taip iš 
racionaliosios diskusijos buvo pašalinta visa praktinė filosofija. 

Ši scientistinė pažiūra nėra vien mokslinė, akademinė, bet ir la- 
bai gyvenimiška filosofija. Ji kilo susižavėjus akivaizdžiai sėkmingu 
gamtos mokslu ir įsitvirtino daugelyje gyvenimo sričių, ypač kol 
buvo optimistiškai žiūrima į mokslinę techninę pažangą. Scientistinę 
nuostatą ryškiausiai ir suprantamai išreiškė LUDWIGAS WIT- 
TGENSTEINAS (Liudvigas Vitgenšteinas, 1889-1951) vienintelia- 

me savo gyvenimo metais publikuotame darbe — „Tractatus logi- 
co-philosophicus“, 1921. Wittgensteinas studijavo mašinų techniką 
bei matematiką ir buvo Frege's, o pirmiausia — Russello mokinys. 
Pažinimą jis laiko vienas nuo kito nepriklausomų faktų pavaizdavi- 
mu; sprendiniai yra loginiai vediniai bei faktai ir patys savaime nie- 
ko nepasako apie tikrovę, yra tautologiški. Prasmingi klausimai gali 
būti keliami tik tada, kai į juos galima atsakyti faktų teiginiais. 
Praktiniai gyvenimo klausimai arba klausimas apie gyvenimo pras- 
mę nepriklauso šiam vieninteliam teisėtam klausimų apie daiktus ti- 
pui; pirmieji klausimai gali būti mums visų svarbiausi, bet jie yra 
iracionalūs. Čia dažnai cituojami „Traktato“ pabaigos skirsniai: 
„Mes jaučiame, kad net ir tada, kai atsakyta į visus galimus moks- 
linius klausimus, mūsų gyvenimiškos problemos lieka visai nepa- 
liestos. Žinoma, tada nebelieka daugiau jokio klausimo, ir būtent tai 
ir yra atsakymas“ (6.52); toliau: „Apie ką negalima kalbėti, apie tai 
reikia tylėti“ (7). Tačiau šio tylėjimo išdava yra ta, kad mokslo ra- 
cionalumas ir gyvenimo praktikos iracionalumas sudaro klaikią 
sąjungą ir individualus bei visuomeninis tikslo apibrėžimas palieka- 
mas stipresniojo, o ne geresniojo kompetencijai, kaip buvo nacio- 
nalsocializmo ir pokario metais pas mus ir ligi mūsų dienų, ir tai 
gerai matė ne tik neomarksizmas, iš principo tai aišku kiekvienam. 
Iš racionalios diskusijos išmestos „tariamos problemos“ (žr.: Rudol- 
fas Carnapas, „Tariamos problemos filosofijoje“, 1928; 1966 metais 
— su svarbiu Gūntherio Patzigo baigiamuoju žodžiu) lengvai gali 
pasirodyti kaip esminės. Vis dėlto vėlyvasis Wittgensteinas pats at- 
sisakė „idealios“ kalbos absoliutizmo. Akivaizdžiai sekdamas Peir- 
ce’u, Wittgensteinas teigia, kad veikiau reikia analizuoti daugybę 
galimų faktiškų „kalbinių žaidimų“ bei juose išreikštas veikimo for- 
mas ir koreguoti „normalios kalbos“ kalbines klaidas, kurioms taip 
pat priskiriamas mokslo kalbos absoliutinimas („Filosofiniai tyrinė- 
jimai“, 1953). 

Vėlyvuoju Wittgensteinu remiasi „ordinary language philosop- 
hy“ (GILBERTAS RYLE ir kt.), kuri analizuoja tik esamą kalbos 
vartoseną, kartais iki pat trivialumų, ir taip nori panaikinti kalbinę 
painiavą. Tuo ji dar išsaugo paskutinę praktinės terapijos dalelę. Są- 
sajy su praktika esama ir JOHNO L.AUSTINO (Džonas Ostinas, 
„Kaip galima su žodžiais padaryti didelius darbus“, 1962) ir JOH- 
NO R.SEARLE (Džonas Serlas, „Šnekamosios kalbos aktai“, 1969) 
šnekėjimo aktų teorijoje, kurią ir Peirce’as buvo jau sumanęs. Pvz., 
pasakyme „rytoj aš ateisiu“ (kaip, tarkime, Silvija sako Tobiui) ga- 
lima skirti tris lygmenis: pasakymo turinį (lokucinis aktas), pasaky- 

mo veiklą (pagal kontekstą — pranešimas, grasinimas, pažadėjimas, 
etc.; ilokucinis aktas) ir intenduotas klausytojo reakcijas (jis turi 
kažkuo tikėti, tikėtis, bijoti etc.; pagal kontekstą; perlokucinis ak- 
tas). Kai kurie veiksmažodžiai patys išreiškia veiksmą, pvz., „aš pa- 
žadu...“, „aš pranešu...“, „aš įspėju...“, patys yra kalbiniai veiksmai, 
pažadai, pranešimai, įspėjimai (performaciniai pasakymai). Šneka- 
mosios kalbos aktų teorija įgalina skrupulingai tyrinėti nesuskai- 
čiuojamus įvairius šnekamosios kalbos aktų rezginius bei juose vei- 
kiančias konvencijas ir įsipareigojimus, bet dėl nepaprastai didelių 
techninių sąnaudų gali nukrypti nuo realių sąsajų su praktika — re- 
torika, institucijomis, emocijomis ir valdžios interesais. Visų pirma 
ši teorija nesuteikia galimybės skirti faktiškus šnekamosios kalbos 
aktus ir jų rezginius nuo dorai motyvuotų, nors tai būtų daroma ir 
pagal grynai imanentinius kriterijus ar konvencijas. 

Kaip parodė seras KARLAS RAIMUNDAS POPPERIS (1902- 
1994), neopozityvistinė kalbos ir mokslo teorija susipainiojo vidi- 
niuose prieštaravimuose ir kitu požiūriu. Pagrindiniame savo veikale 
„Tyrinėjimo logika“ (1934) Popperis priešingai pozityvizmui pareiš- 
kia, kad (gamtos) mokslo pagrindų reikia ieškoti ne betarpiškuose 
suvokiniuose, o teorija besiremiančiuose stebiniuose, t.y. stebiniuo- 
se, kuriuos mes sudarome, remdamiesi tam tikromis probleminėmis 
nuostatomis. Taip žlugo viltis surasti galutinius pamatinius, arba 
protokolinius, teiginius, kurie fiksuotų mūsų esamus suvokinius. 
Veikiau šiuose protokoliniuose teiginiuose apie įvykius, vykstančius 
čia ir dabar, mes vartojame sąvokas jau kaip abstrahuojančius kon- 
struktus ir remiamės fundamentaliu išankstinių gyvenimo ir pasau- 
lio (stebinių ryšio, įvykių identiteto etc.) žinojimu, negalėdami ir 
viena, ir antra vienareikšmiai sutapatinti bei redukuoti į galutines 
empirines duotybes (lot. positum). Tai, anot Popperio, nereiškia, kad 
empirija ir pasakymai atskiriami. Veikiau (išskyrus logikos teigi- 
nius) prasmingi yra tik tokie pasakymai, kurie empiriškai patikrina- 
mi ir kurie tokiu būdu falsifikuojami. Ši principinė klaidingumo 
nuostata rodo aiškias paraleles su Peirce'o mokslo teorija. Bendrieji 
mokslo teiginiai (hipotezės, dėsniai, teorijos), kaip teigė jau Aristo- 
telis „Metafizikos“ pradžioje, gali būti suformuluoti tik induktyviai, 
remiantis pakankamai dideliu pavienių stebėjimų kiekiu. Todėl jų 
verifikuoti negalima: mes niekad negalime suvokti visų galimų at- 
vejų, be to, dėl aprašytų teoriškai žymėtų suvokinių niekad negali- 
me tiesiogiai palyginti teiginio ir tikrovės. Tiesa, bendruosius teigi- 
nius galima falsifikuoti. Teiginį „visos varnos yra juodos“ paneigtų 
įrodytas netgi vienos vienintelės geltonos varnos egzistavimas, nors 

gali būti, kad zoologai šio geltono paukščio kaip tik ir nepriskirtų 
varnoms, nes juodą spalvą jie laiko esminiu, neatimamu varnų po- 
žymiu. Kai Australijoje buvo atrastos juodos gulbės, turėjo būti at- 
sisakyta anksčiau mėgto standartinio pavyzdžio: „Visos gulbės yra 
baltos“. Baltos spalvos zoologai ėmė nelaikyti neneatimamu gulbių 
požymiu. Falsifikuojant tezę, vis dėlto reikia padaryti išlygų. Pa- 
prastai bendrieji mokslo teiginiai falsifikuojami nesekant paprastų- 
jų bendrųjų teiginių paneigimo pavyzdžiu. Veikiau hipotezės, 
dėsniai ir teorijos pirmiausia yra suderinamos ir su nukrypimais, 
anomalijomis, dėl kurių neskubama atsisakyti įsitikinimo arba dau- 
gelio atskirų reiškinių aiškinimo, kuris kitais atžvilgiais yra gerai 
patvirtintas, t.y. turi aiškinamąją galią, yra paprastas ir elegantiškas. 
Savo ruožtu nukrypimas turi būti interpretuojamas kaip didesnio są- 
ryšio dalis ir iš pradžių galėtų būti aiškinamas ir kaip paklaida ar 
kitoks vienkartinis suklydimas. Falibilistinė, žmogaus, kaip pažini- 
mo subjekto, galimumą klysti svarbiu dalyku laikanti Popperio 
teorija buvo svarbi ne tik gamtos, bet ir socialiniams mokslams. 
Popperis neigia revoliucinius pokyčius kaip dogmatinių bendrųjų 
teiginių išraišką ir pasisako už „dalines“ reformas (piecemeal engi- 
neering), nes jų pagrindą sudarytų patikrinami ir reviduojami atski- 
rųjų sričių teiginiai („Atviroji visuomenė ir jos priešai“, angl. 1945, 
vok. 1957/58; „Istoricizmo skurdas“, angl. 1957, vok. 1964; plg. 
aukščiau dėl kontraversijos Marcuse-Popperį ir Andrė Gluc- 
ksmanną). 

Falsifikacijos sunkumai ir apskritai visas „bandymų ir klaidų“ 
(trial and error) procesas vėliau buvo išsamiai diskutuojamas, gin- 
čijantis su Popperio „kritiniu racionalizmu“, ir šis ginčas nukrypo į 
jo pagrindinę nuostatą, jog visas tyrinėjimo procesas, kaip teigė ir 
Peirce’as, perspektyvoje nepaliaujamai artės prie objektyvios tikro- 
vės. THOMAS S. KUHNAS (Tomas Kūnas) knygoje „Mokslinių re- 
voliucijų struktūra“ (1962) moksliniame procese skiria „normalias 
fazes“, kuriose kalbama tik apie jau išaiškintų visų pripažįstamo 
mokslinio pasaulėvaizdžio dėsningumų empirinį apsaugojimą, tobu- 
linimą bei formulavimą, ir „anormalias“ arba „revoliucines“ fazes, 
kuriose — ne be išorinių veiksnių poveikio — kinta pagrindinės 
mokslinio pasaulėvaizdžio paradigmos. Kaip aiškinamasis pavyzdys 
pateikiamas — aptariant Žemės ir Saulės konsteliacijos klausimą — 
ptolemajiško pasaulėvaizdžio pasikeitimas į kopernikiškąjį, susijęs 
su matavimo instrumentų tobulėjimu (teleskopas) ir aristotelinės-to- 
mistinės bažnytinės kosmologijos žlugimu. Kaip parodė pas mus 
„finalizacijos ginčas“ (Gernotas Bėhme, Wolfgangas van den Dae- 

le’as, Wolfgangas Krohnas ır kt.), anaiptol nebuvo išaiškinta išori- 
nių veiksnių įtaka vidiniam mokslo procesui: įkandin „prisotintos“ 
mokslo akumuliacijos fazių eina interesų valdoma ligtol natūralaus 
tyrimo proceso selekcija bei reguliacija. Tačiau pageidautina, kad, 
sprendžiant gyvenimiškus praktinius mokslo panaudojimo uždavi- 
nius, svarbiausiais būtų laikomi visuomeniškai atsakingi ir demok- 
ratiški tikslai. („Susvetimejes mokslas“, (sudarė Gernotas Böhme, 
Michaelis von Engelhardtas, 1979). Normatyviaisiais mokslo pagrin- 
dais taip pat remiasi Erlangeno ir Konstanco mokyklos konstrukty- 
vistai, kurie siekia logiką, etiką ir mokslo teoriją konstruoti bei 
grįsti „laipsniškai“, be cirkuliarinių pasakymų apie paprastas, gyve- 
niškas operacijas (Wilhelmas Kamlahas, Paulis Lorenzenas, „Logi- 
nė propedeutika“, 1967; „Apie normatyvųjį mokslo pagrindą“, suda- 
rė Friedrichas Kambartelis, Jūrgenas Mittelstrassas, 1973; Paulis 
Lorenzenas, Oswaldas Schwemmeris, „Konstruktyvioji logika, etika 
ir mokslo teorija“, 1973; Carlas Friedrichas Gethmannas, „Protolo- 
gika“, 1979). 

PAULIS FEYERABENDAS (Fejerabendas, gim. 1924), iš pra- 
džių buvęs Popperio mokinys, radikaliai kritikuoja dabartinį ekspe- 
rimentinio—matematinio mokslo dominavimą kaip kone vienintelę 
žmogaus bendravimo su gamta ir žmonių tarpusavio santykių formą. 
Greta šios racionalistinės žinojimo formos turėtų būti leistinos ir ki- 
tos formos su tais pačiais gyvavimo šansais — mistika, astrologija, 
raganavimas, akupunktūra ir indėnų kosmologija („Prieš metodo 
prievartą. Anarchistinės pažinimo teorijos eskizai“, 1970). Kaip Wit- 
tgensteinas pripažįsta įvairius „kalbinius žaidimus“, taip Feyeraben- 
das racionalųjį žinojimą laiko tik viena iš daugelio žinojimo formų, 
į ją nežiūrėdamas kaip į normatyvinį metalygmenį visoms kitoms ži- 
nojimo formoms vertinti bei atrinkti. Atsisakydamas nelankstaus 
valstybės ginamo scientizmo, kurį galima prilyginti viduramžiškai 
bažnyčios galiai, Feyerabendas kelia reikalavimą — „Pažinimas lais- 
viems žmonėms“ (1979). Tas pažinimas savo poveikiu bei verte tu- 
rėtų orientuotis į realius municipalinius piliečių poreikius, todėl jo 

> inici I“, Be jokios abejo- 
nes, Feyerabendas kelia be galo aktualias problemas, jei galvoje tu- 
rimas realiai sąlygotas (aplinkos taršos, atominių elektrinių, miestų 
nuskurdimo, ligoninių nelyginant fabrikų) skeptiškas požiūris į 
mokslą bei techniką ir daugelio jaunų žmonių „alternatyvių gyveni- 
mo formų“ paieškos. Tačiau jo pasiūlytus sprendimus, žinoma, rei- 
kia dar kruopščiau filosofiniu ir visuomeniniu bei politiniu atžvil- 
giu peržiūrėti. 

Kitame mokslinio—teorinio kontinuumo gale esančios kelios 
kryptys iškyla kaip kontrastas Feyerabendo anarchizmui: jos radika- 
lizuoja graikų Žinojimo idealą, siekia pašalinti bet kokį įvykių ir 
poelgių istoriškumą bei atsitiktinumą. Prancūzų struktūralizmas, 
kurio pagrindiniai atstovai yra etnologas C.LĖVI-STRAUSSAS (Le- 
vi-Strosas), psichoanalitikas J.LACANAS (Ž.Lakanas), filosofas 
M.FOUCAULT (Fuko) ir maksizmo teoretikas L.ALTHUSSERIS 
(Altiuseris), tyrinėja reliacines struktūras kaip pirmines tikrovės 
duotybes. Struktūralizmas pirmiausia rėmėsi Saussures (Sosiūro) ir 
Jakobsono lingvistika, kuri į kalbą žiūrėjo kaip į „kodą“, kaip pa- 
gal tam tikras taisykles kombinuojamą universalią ženklų sistemą 
(panašiai kaip NOAMAS CHOMSKIS), vėliau perkeliamą į įvairius 
mokslus. Panašia disciplinų sandūra pasižymi ir semiotika, besire- 
mianti pirmiausia Peirce’u ir Morrisu. CHARLES S.PEIRCE yra 
moderniosios semiotikos (mokslo apie ženklus) pagrindėjas. Charles 
V.Morissas daugiausia traktatu „Ženklų teorijos pagrindai“ (1938) 
išpopuliarino Peirce'o semiotiką. Pasak Peirce'o, kiekvienas Kažkas 
gali funkcionuoti kaip ženklas ar „reprezentantas“. Semiotinė sche- 
ma remiasi trižymiu ženklo santykiu: jis yra kažkas (priemonė), jis 
pakeičia kitą, ir jis kažkieno suprantamas, t.y. interpretuojamas. Tai- 
gi ženklas reprezentuoja priemonės, objekto ir interpretanto santy- 
ki. Peirce’o apmestus semiotikos pagrindus toliau plėtojo pirmiausia 
MAXAS BENSE (Maksas Benzė). Šiandien semiotika suprantama 
kaip tarpšakinis pagrindų mokslas. 

Pagaliau ir kibernetika (pažodžiui iš graikų kalbos — „vairinin- 
ko menas“) pretenduoja į tikrovės aiškinimo universalumą. Ji yra 
metodinė įvairiausių procesų valdymo principų teorija, pirmiausia 
save valdančių mašinų teorija, bet ji apima taip pat biologinės ir vi- 
suomeninės reguliacijos sferas (NORBERTAS WIENERIS, GOT- 
THARDAS GÜNTHERIS ir kt.). JOSEPHAS NEEDHAMAS (Džo- 
zefas Nydomas), ypač remdamasis kinų mokslu, kuris laikomas 
naujųjų laikų Vakarų mokslo raidos priešingybe, jau esamo mokslo 
formų atžvilgiu nusako „Mokslinį universalizmą“ (vok. 1979). 

Kita svarbi mokslą tiriančios filosofijos forma yra filosofų dia- 
logas su gamtos mokslų atstovais. Kaip tik XVI pasaulio filosofų 
kongreso Diuseldorfe 1978 metais pagrindinė tema buvo „Filosofi- 
ja ir moderniojo mokslo pasaulio samprata“; visa tai aprašyta jau 
minėtos Stegmüllerio knygos „Pagrindinės dabarties filosofijos sro- 
vės“ antrajame tome. Šis dialogas — būtinas žingsnis aiškinant 
„mokslinio-techninio pasaulio gyvenimo sąlygas“ (Carlas Friedri- 
chas von Weizsackeris) bendrame problemų sprendimo procese. „Fi- 

losofija pakitusiame pasaulyje“ — taip Walteris Schulzas programiš- 
kai pavadino savo 1972 metais pirmąkart pasirodžiusią knygą. Filo- 
sofija nėra nei karalienė, nei tarnaitė, o partnerė. „Pragmatiškas 
posūkis“ (Hansas Lenkas) į konkrečias šiuolaikinio gyvenimo pro- 
blemas arba „Praktinės filosofijos reabilitacija“, kaip perspėjančiai 
pavadintas Manfredo Riedelio parengtas straipsnių rinkinys (2 to- 
mai, 1972/1975), gali ir turi įgalinti filosofiją paversti praktiškai 
vaisingu savo istorinį mąstymo patirties turtą ir savo analitinį ins- 
trumentarijų (pavyzdys yra J.Rawlso „Teisingumo teorija“, 1975, 
angl. 1971). Taip bent jau bendrais bruožais būtų išryškinti galimi 
tradicinės filosofijos, praktinės filosofijos ir mokslą tiriančios filo- 
sofijos saitai. 


e) ateities filosofija 


Kyla klausimas, kaip praeities ir dabarties filosofija galėtų ir turė- 
tų įsilieti į ateities filosofiją. Žinoma, niekas nežino, kaip iš tikrų- 
jų plėtosis filosofija, susidūrusi su totaliai „valdomu pasauliu“ 
(Horkheimeris), kuris daro vis sunkesnį alternatyvų mąstymą ar jo 
tąsą, ar akivaizdoje atominio siaubo, kuris daro abejotiną bet kokį 
tolesnį gyvavimą. Tačiau kaip tik dėl gresiančios nehumaniškos at- 
eities ar visiškos Ne-ateities visos jėgos raginamos kartu dirbti ge- 
resnio gyvenimo ar apskritai tolesnio gyvenimo labui. Šį (geresnį) 
tolesnį gyvenimą lemia ne tik bendri tolesnio mąstymo sprendimai 
ar greičiau ne pirmiausia jie, jeigu viso to iš tikrųjų nelydi atitinka- 
mi veiksmai. Nepaisant dažnų bejėgiškų raudų dėl filosofijos mirties 
mūsų situacijoje, filosofijai netrūksta kartu spręstinų problemų. Ži- 
noma, galima pateisinti, kai atsisakoma filosofijos kaip vien šven- 
tadienio užsiėmimo, saviraiškos, istorinių mąstymo lobių velėjimo 
bei dabinimo, kaip intelektualinio galvosūkio ir absoliutistinių pre- 
tenzijų įspėti „didžiąją pasaulio mįslę“. Tačiau kaip galima pagrįs- 
ti reikalavimą plėtoti tokią filosofiją, kuri turėtų bendradarbiauti ku- 
riant geresnę ateitį? Ar filosofijos sąvoka nėra atvira ir priklauso 
nuo individo ar atskirų mokyklų nuožiūros? Žinoma, iškelti svar- 
biausią ateities klausimą nėra nuožiūros dalykas, jį reikia aiškiai da- 
lykiškai pagrįsti. Šio klausimo ar atskirų jo aspektų priskyrimas fi- 
losofijai atrodo savavališkas, nes iki šiol tradicinė ar mokslą tirianti 
filosofija šioje srityje negalėtų jaustis kompetentinga. Kadangi filo- 
sofija, kaip veikla ir tokios veiklos pavadinimas, yra istoriškai su- 
siformavęs fenomenas, kompetencijos klausimą gali išspręsti tik 

istoriškai susiformavusi filosofijos savimonė. Šiuo atžvilgiu galima 
konstatuoti platų, nors, Žinoma, ne visišką nuomonių sutapimą Eu- 
ropos filosofijos istorijoje. Turėdami galvoje tik šią filosofiją, įskai- 
tant ir tris pagrindines dabartines kryptis, galime sakyti, kad filoso- 
fija vadovaujasi bendru visų gero gyvenimo tikslu. Ši „finalizacija“ 
išreiškia kiekvieno suinteresuotumą visuotinai praktikuojamu protin- 
gumu, kurį konkretizuoti siekiama, žinoma, įvairiais būdais. Paga- 
liau filosofijos istorija duoda nuorodą į istorijos filosofiją, istorijos, 
kurioje Žmonės kovoja už savo geresnio pasaulio vizijos jgyvendi- 
nimą. 

Nuo seno ar bent jau nuo savo išsiskyrimo Platono Akademijo- 
je ar dar labiau — Aristotelio mokykloje filosofija vaidina dvigubą 
vaidmenį: kaip specialybė ir nespecialybė (Fach und Nicht-Fach). 
Kaip specialybė per ilgą savo istoriją ji išplėtojo ir perdavė tam tik- 
rus tyrinėjimo objektus, atskiras disciplinas, metodus, išvadas ar pa- 
siūlymus, kaip spręsti problemas; ir kitais požymiais ji nesiskiria 
nuo įprastų mokslo institucijų su etatais, tyrimo projektais, kongre- 
sais, publikacijomis, egzaminais. Tačiau kartu filosofija yra, pasak 
Adorno „Filosofinės terminologijos“ (1973/74) formuluotės, nespe- 
cialybė, ją galima palyginti su tapyba, muzika, religija ar sportu ir 
iš jų kilusiais mokslais. Kaip ir šie dalykai, filosofija yra kiekvie- 
no mąstančio ir tokiu būdu siekiančio geriau apibrėžti savo gyveni- 
mą žmogaus veiklos forma. Šio dvigubo vaidmens dėka filosofija 
suvokia save ne tik „iš viršaus“, ezoteriškai, remdamasi tam tikra 
scholastine specialistų tradicija, šią savimonę ji įgauna ir „Iš iš- 
orės“, egzoteriškai, polemizuodama su lūkesčiais bei reikalavimais. 
Filosofijos savimonę baigia supratimas, kurį apie ją turi kiti ir ku- 
rį ji sunaikina, išsaugo ar pagerina. Savęs supratimas kuriamas ki- 
tų supratimo, o pastarasis savo ruožtu kuriamas savęs supratimo. 
Ezoterika ir egzoterika traktuotina tik jų savitarpio santykio požiū- 
riu. Tai, skyrium imant, galima įrodyti filosofijos istorijoje. 

Jei filosofija suprantama ne kaip antropologinė, viršlaikė kon- 
stanta, o kaip istoriškai sąlygota Žmogaus dvasios veikla, tai reikia 
ir galima iš pradžių vien teigtą ezoterinės-egzoterinės įtampos po- 
žymį įrodyti bei konkretizuoti remiantis istorine-faktine medžiaga. 
Norėdamas parodyti, kaip filosofija save supranta, pavyzdžiu pasi- 
rinksiu Kanto metodą. Kanto filosofijos idėja išryškėja „Grynojo 
proto kritikos“ pabaigoje, metodo teorijos architektonikos skyriuje; 
jis remiasi perduota ir iki šiol tebegyva kiekvienam žmogui būdin- 
ga galia suprasti. Sekdamas savo meto „populiariąja filosofija“ (En- 
gelis, Garve'as, Sulzeris, Mendelssohnas ir kt.), kuriai jis iš princi- 

po pritarė, bet atmetė jos išvedžiojimus, jis susieja filosofijos „mo- 
kyklinę sąvoką“ su jos „pasauline sąvoka“. Filosofija, kaip žinių 
sistema, siekianti loginio tobulumo, turi orientuotis į „galutinį“ fi- 
losofo, kaip „išminčiaus, „tikslą“, įkūnytą „Žmogaus paskirties“ ide- 
ale, kuris esąs tik priemonė tikslui siekti. Filosofija, kaip pasaulinė 
sąvoka, liečianti tai, „kas kiekvieną būtinai domina“, būtent autono- 
minius poelgius ar moralumą, tikrąją Žmogaus paskirtį. Taigi ga- 
liausiai Kantas supranta filosofiją kaip moralės filosofiją ir teikia 
pirmenybę praktinei filosofijai. Čia jis remiasi tiek nuomonių suta- 
pimu Europos ezoterinės profesionalios filosofijos istorijoje, tiek ir 
egzoterinės neprofesionalios filosofijos nuomonių vieningumu. Dėl 
to „jau senovėje filosofu visada ir pirmiausia vadino moralistą; net- 
gi ir dabar protu pasiekiamos savitvardos išorinis vaizdas duoda 
dingstį ką nors pagal tam tikrą analogiją vadinti filosofu, nors jo Ži- 
nojimas būtų ribotas“ (Kantas I. Grynojo proto kritika. V., 1982. — 
P.573). 

Ir šiandien dar visiškai galima konstatuoti Kanto teigtą filosofi- 
jos, kaip moralės filosofijos arba, plačiau kalbant, kaip praktinės 
filosofijos, egzoterinį supratimą, jei tik filosofija apskritai nesu- 
prantama kaip pasauliui svetimas prasimanymas, graži prabanga, pa- 
vojinga priekabi kritika ar agitacija. Jos savimonė dažnai dar gana 
ryškiai kontrastinga, mat filosofija bėga nuo egzoterinių reikalavi- 
mų į savo tradicinės faktinės medžiagos ar mokslinio prisitaikymo 
ezoteriką. Dėl šio savitikslio arba dėl šio tikslų racionalumo ji aiš- 
kiai nepasiekia savo galutinio tikslo. Kita vertus, nors būtina pri- 
minti jos galutinį tikslą, bet to nepakanka norint paaiškinti jos 
dabarties ir ateities savimonę. Tam reikia konkretaus turinio bei 
samprotavimų, vėlgi pagal perduotą, nors ir ne visada suvokiamą ir 
praktinius padarinius turintį platų filosofų nuomonių suderinimą. 
Taip Aristotelis suformulavo (,„Metafizikos“ pradžioje) išties trivia- 
lią nuostatą, kad pirma turi būti gyvybiškai svarbūs dalykai ir gy- 
venimo malonumai, išgyvenimas ir gerovė. Tik tada, „laisvalaikiu“, 
bus galima filosofuoti, apsispręsti „teoriškai“, orientuojantis į aukš- 
čiausias vertybes. Tačiau Aristoteliui dėl to meto konkrečios situa- 
cijos išorinė laisvė buvo tik netikėta sąlyga mažumos dvasios 
laisvei daugumos nelaisvės kaina. Panašiai ir buržuazinė vokiečių 
Šviečiamojo amžiaus „populiarioji filosofija“ apsiribojo tik nedau- 
geliu asmenų, nors ir šiek tiek daugiau, ir tai vien dvasios laisve ar- 
ba kaip Kantas — vidine morale. Laisvė dar nepakankamai buvo su- 
vokiama kaip visuomeniškai-politiškai sąlygota ir kaip filosofijos 
uždavinys. Santykio tarp laisvės ir protingos gyvenimo praktikos 

apibrėžimą kaip filosofijos programą pirmąkart radikaliai iškėlė 
Marxas: filosofija turinti ne tik aiškinti, bet ir keisti pasaulį. Mat, 
kaip Marxas sako „Kapitale“, kalbėdamas apie Aristotelį, „laisvės 
karalystė“ išauga tik iš „būtinumo karalystės“. Tačiau abstraktus rei- 
kalavimas būti savarankiškam arba filosofuoti skamba tik apeliaty- 
viai ir yra bejėgis, „kaip ir anas gydytojo nurodymas neturtingai se- 
nai valytojai, kad ji turinti kiekvieną dieną valgyti stiprią vištienos 
sriubą“ (Adorno, „Filosofinė terminologija“, I tomas, p. 123). 

Dabartinės su ateitimi susijusios filosofijos savipratą galima 
apibrėžti remiantis įtampa tarp ezoterikos ir egzoterikos: filosofija 
yra bendro apsisprendimo žinojimas ir galėjimas konkrečiame pro- 
blemų sprendimo procese. Žinoti — tai nuolat turėti galvoje įtam- 
pą tarp ezoterikos ir egzoterikos bei jos istorinę genezę, disponuoti 
profesionalios filosofijos parengtų ir išpuoselėtų „didžiųjų mąstyto- 
jų“ refleksijos potencialu ir analitiniu instrumentarijumi. Galėti — 
tai kurti konkrečias laisvalaikio galimybes, parengti dvasines ir vi- 
suomenines politines prielaidas visų laisvei, tai visiems sugebėti 
mokytis ir mokyti, tai radikaliai mąstyti, vadovaujantis sokratiška 
gėrio idėja, nepaisant jokių apribojimų bei ideologijų. Mokytis šitaip 
suprantamos filosofijos galima ne tik universiteto filosofiniuose se- 
minaruose, kurie visai nelaikytini bet kokio filosofavimo aukščiau- 
siu kriterijumi. Ezoterinės ir egzoterinės formų įtampa bei jų tarpu- 
savio sąveika įgalina filosofiją reikštis viešai veikiau ir kitose 
vietose, ir tai iš dalies jau ir vyksta: mokykloje iki pat žemesniųjų 
klasių ar apskritai „vaikų filosofijoje“, viešosiose informacijos prie- 
monėse, suaugusiųjų švietime ar apskritai „kasdienybės mokykloje“ 
su jos fundamentaliais veiklos ir mąstymo pavyzdžiais. Bent pas 
mus kiekvienas turi ekonomines galimybes laisvalaikiu filosofuoti, 
nors jos visuomeniniu-politiniu atžvilgiu dar nėra patenkinamai įgy- 
vendintos. Šiaip ar taip plačiai suplanuotas švietimas neturėtų Zlug- 
ti. Parsisamdantiems darbininkams kai kuriose Federacijos Žemėse 
yra jau sumokama už „švietimo atostogas“. Tad tinkamai suderinus 
vietą ir laiką, taip pat pritaikius metodus, filosofavimas, kaip prak- 
tikuojamas protingumas, būtų pasiekiamas kiekvienam. Tačiau tik 
visuomenėje, kurioje bus konkrečios galimybės visiems protingai 
apsispręsti, taip galės elgtis ir kiekvienas atskiras asmuo. Tada lais- 
vė nebus abstrakčiai deklaruojama, ir ji nebus varžoma. Tačiau pa- 
siekti laimingo gyvenimo, gerovės ir išlikimo vienovės — tai ne 
vien filosofijos reikalas, o priklauso nuo visų pastangų. 

Senieji vedy 
laikai 


Velesnysis 
vedy laiko- 
tarptis 


VI a. pr. Kr. 
pabaiga — 

V a. pr. Kr. 
pradžia 


M a. - Va. 
pr. Kr. 


VIII a. po 
Kr. pabaiga 
- IX a. 
pradžia 


604 m. pr. 
Kr. 


INDIJA 


Atskiri Rigvedos himnai. Apmąstymai, ieškantys 
pradų anapus žmonių ir dievų pasaulio. 


Upanišados: Atmano, t.y. savojo Aš, vienybė su die- 
viskuoju Brahmanu, sielų persikėlimas ir išsivada- 
vimas. 


Pasirodo BUDA, įtakingiausia pasaulio istorijos 
dvasinė figūra. 


Sankjos filosofija ir Joga pasiekia savo maždaug 
tūkstantmetės raidos viršūnę. 


Upanišadomis paremtos panteistinės Vedantos siste- 
mos išplėtojimas. 


KINIJA 


Seniausias „filosofinis“ dokumentas — I Dzin Ora- 
kulų knyga (data nežinoma). 


Gimė LAO DZĖ. Dao de dzin. 


VI a. pr. Kr. 


VI a. pr. Kr. 


pabaiga — 
V a. pr. Kr. 
pradžia 


V amžius 


FILOSOFIJOS ISTORIJA 


Gimė KONFUCIJUS, kinų tradicijos pagrindėjas ir 
„mistikas“. 


Pagrindinis kinų išminties žodis „dao“, pradinė jo 
reikšmė „kelias“, orbita (dangaus kūnų); vėliau jis 
tapo pagrindine metafizine sąvoka, žyminčia tikrąją 
būtį. 


ANTIKOS FILOSOFIJA 
I. IKISOKRATIKAI 


Miletiečiai: TALIS, ANAKSIMANDRAS (žymiau- 
sias) ir ANAKSIMENAS. Mąstymas prasideda klau- 
simu apie esaties būtį (physis), šis klausimas iškyla 
kaip klausimas apie kilmę (arch&). Atsakymai: Talio 
— iš vandens; Anaksimandro — iš neapibrėžties 
(apeironas); Anaksimeno — iš oro. 

PITAGORAS iš Samo (mokykla Krotone, Pietų Ita- 
lijoje): Esaties būtis yra skaičius. Esatis — tai kos- 
mosas. 


Ikisokratinio mąstymo apogėjus: PARMENIDAS 
Elėjietis mokymu apie būtį, iškylančią mąstyme, pa- 
grindžia vakarietišką ontologiją. HERAKLEITAS 
Efesietis mąsto būtį kaip priešingybių susijungimą; 
ji suvokiama logo dėka ir kaip logas tapsmo permai- 
noje; Parmenido filosofiją tikriausiai paveikė KSE- 
NOFANAS iš Kolofono, filosofinio panteizmo pa- 
grindėjas, logikos formą jai suteikė Parmenido 
mokinys ZENONAS (paradoksai, arba begalybės an- 
tinomijos). 


EMPEDOKLIS iš Agrigento ir ANAKSAGORAS iš 
Klazomeny: pirmasis pagrindine tikrove laiko ele- 
mentus, kurie susijungia ir išsiskaido veikiant mei- 
lei ir neapykantai; antrasis teigia esant be galo daug 
pirminių medžiagų, kurių judėjimą sąlygoja nus 
(dvasia, protas). 

460-370 


480-410 


480-375 


469-399 


427-347 


384-322 


DEMOKRITAS iš Abderos: atomistinis—mechanis- 
tinis pasaulio aiškinimas. 
Sofistai: filosofinio mąstymo apie tiesą krizė. 


a) PROTAGORAS iš Abderos: „Žmogus yra visų 


daiktų matas“ (reliatyvizmas). 


b) GORGIJAS iš Leontinų: trys tezės: nieko nėra; 
jei kas nors būtų, tai būtų nepažinu; jei ir būtų pa- 
Zinu, tai neperteikiama (nihilizmas ir skepticizmas). 


H. KLASIKINIAI MĄSTYTOJAI 


SOKRATAS: 70 metų Atėnuose nuteistas mirti. Ne- 
paliko jokių raštų. Sokratiškasis filosofavimas — tai 
ironiška dialektika, mąstant apie aretė („dorybės“) 
esmę. 


PLATONAS: savo „idėjų teorija“ atnaujina mąstymą 
apie tiesą; šiam mąstymui pavojų buvo sukėlusi so- 
fistika: suvokdami idėjas, mes patiriame esaties būtį. 
Eroto („Simpoziumas“) ir valstybės, kurios struktū- 
roje Žmogus atpažįsta save („Valstybė“), filosofija. 
Vėlyvieji dialogai („Parmenidas“, „Sofistas“) yra 
ontologiniai. Dialogas yra Platono filosofijos idėjos 
raiškos forma. Apie 388 metus įkuriama Akademija 
(gyvavo iki 529 m. po Kr.). 


ARISTOTELIS iš Stageiros (Chalkidikė): Platono 
„mokinys“ nuo 369 metų iki pat jo mirties, nuo 343 
m. Aleksandro Didžiojo auklėtojas, nuo 335 m. — 
vėl Atėnuose: Likėjuje įkuriama „peripatetikų mo- 
kykla“. Loginiai traktatai sujungti į „Organoną“ (čia 
ir traktatas „Apie kategorijas“). Metafizika: pradinės 
sąvokos: forma (abstrakti esybė) ir (individualizuo- 
janti) medžiaga, galimybė ir tikrovė. Dievybė yra 
grynoji forma, grynasis mąstymo mąstymas, neju- 
dantis judintojas, kartu ir tiesioginis tikslingas 
(teleologinis) pasaulio raidos pagrindas ir tikslas. 
„Fizikai“ pagrindinė yra judėjimo problema. Psicho- 

logija: siela yra trijų pakopų — augalinė, gyvūninė 
ir intelektinė, ji yra kūno formavimo priežastis, „en- 
telechija“. Etika: dorybės principas — rasti deramą 
vidurį (metriopatija). Poetika, valstybės filosofija. 
Mokslinio darbo organizavimas. 


III. HELENIZMAS 


Atėnuose susikuria stoikų ir epikūrininkų mokyklos. 


Stoicizmas, įkuria 


ZENONAS iš Kitijo Kipre, sistematizuoja 


CHRISIPAS iš Solų: tiesa ir tikrovė pažinios; pan- 
teistinė logo metafizika,.pagal ją dieviškasis pasau- 
linis protas vadovauja pasauliniams įvykiams. Etika: 
išminčiaus pavyzdys, jame tikrove tampa pasaulinio 
proto harmonija. Kosmopolitinė tendencija. 


EPIKŪRAS iš Samo: Atomistinis mechanistinis pa- 
saulėvaizdis turi išlaisvinti žmogų iš trejopos bai- 
mės: dievų, mirties ir gamtos. Jis sukuria erdvę 
hedonistinei moralei, kurioje draugystės kultas susi- 
jungia su gyvenimo malonumais. Asmeninės egzis- 
tencijos filosofija. 


PIRONO iš Elidės skepticizmas: tikrovės nepažinu- 
mas reikalauja teoriškai universalaus susilaikymo 
nuo sprendinių (epoche) ir etiškai besąlygiško abe- 
jingumo (ataraksija). 


ARKESILAJAS „viduriniojoje“ Akademijoje užima 
principinę skepticizmo poziciją. 


„Vidurinysis“ stoicizmas: 


PANAITIJAS iš Rodo įtvirtina stoikų filosofiją Ro- 
moje; jo mokinys 

POSEIDONIJAS iš Apamėjos Sirijoje universalų ty- 
rinėjimą jungia su fantastine spekuliacija. 


LUKRECIJAUS KARO didaktinė poema „De rerum 
natura“ yra poetiškai reikšminga vėlyvojo epikūriz- 
mo versija. 

Nuo Karneado iš Kirėnės (214-129) Akademija iš 
skepticizmo pasuka į eklektinį dogmatizmą, kurį 
skelbė Filonas iš Larisos ir Antiochas iš Askalono 
(mokytojas Cicerono, kuris svarbus kaip tarpinin- 
kas). 


IV. ROMOS LAIKOTARPIS 


Neopitagoriškosios ir platoniškosios kryptys: Vyrau- 
ja astrologinė maginė, dualistinė ir demonologinė 
spekuliacija, kilusi trokštant religinio išganymo. Ti- 
piška asmenybė: Apolonijas iš Tianos (gyvenęs Ne- 
rono ir Domiciano laikais). Helenistas žydas FILO- 
NAS (apie 25 pr. Kr. - 50 po Kr. Aleksandrijoje) 
platoniškąją ir stoikų filosofiją susieja su Senuoju 
Testamentu. Pabrėžiama absoliuti Dievo transcen- 
dencija, jis pasaulį veikia per (asmeniškai mąstomą) 
loga. 


„Vėlyvasis“, arba „jaunesnysis“, arba „romėniška- 


ns 


sis“, stoicizmas: 


SENEKA iš Kordobos, Nerono mokytojas, mano, 
kad filosofija turi ypatingą reikšmę gyvenimui, pro- 
paguoja visuotinę Žmonių meilę. 


EPIKTETO, į laisvę paleisto vergo, kūryboje toliau 
stiprėja moralinė religinė ir kosmopolitinė tendenci- 
ja. Paskutinysis žymus stoicizmo atstovas — impe- 
ratorius MARKAS AURELIJUS (valdęs nuo 166 iki 
180). 


SEKSTAS EMPIRIKAS, „empiristinės gydytojų mo- 
kyklos“ atstovas, apibendrintai pagrindžia skepticiz- 
mą. Argumentai prieš logiką, dogmatinę etiką ir me- 

tatiziką; reikalaujama, kad Žmogaus elgesys prisitai- 
kytų prie to, kas įprasta. 


PLOTINAS iš Likopolio Egipte, AMONIJO SAKO 
(apie 175-242), veikusio tik žodžiu, mokinys, yra 
paskutinio didelio antikos filosofinio sąjūdžio — 
neoplatonizmo kūrėjas. Iš pirminio vienio išsilieja 
nus, iš pastarojo — pasaulinė siela, iš šios — gamta 
ir materija; šis dievybės tapimas pasauliu analogiš- 
kas sielos raidai — iš jusliškumo per dialektiką ir 
intuiciją į ekstazę, sielos susiliejimą su dievybe- 
vieniu. 


Plotino draugas PORFIRIJAS iš Tiro suskirsto mo- 
kytojo traktatus į 6 skyrius, kiekviename jų — 9 da- 
lys, ir kartu su savo eisagogė, t.y. įvadu į Aristote- 
lio kategorijų teoriją, sukuria tūkstantmetį naudotą 
vadovėlį. 


JAMBLICHAS iš Sirijos, Porfirijo mokinys, neopla- 
tonizmą transformuoja į metafizinę teologinę vėly- 
vojo antikinio sinkretizmo sistemą. 


PROKLAS iš Konstantinopolio vėlyvajam neoplato- 
nizmui suteikia galutinę, ligi smulkmenų ištobulin- 
tą scholastinę sisteminę formą. 

Imperatorius Justinianas uždaro Platono akademiją 
Atėnuose. Benediktas iš Nursijos įkuria vienuolyną 
Monte Cassino. 


PATRISTIKA IR SCHOLASTIKA 


Pagrindinė problema: tikėjimas ir žinojimas 
I. Patristika 


(Filosofijai ypač svarbios buvo Naujojo Testamento 
Jono evangelija ir Pauliaus antropologija.) 


ginama krikščionybė, ypač nuo gnosticizmo. 

JUSTINAS KANKINYS, stoicizmo ir platonizmo 
žinovas: logas, kuris visur veikia kaip logas sperma- 
tikas, tačiau pilnutinai tik Kristuje, yra viso, kas tei- 
singa ir krikščioniška, šaltinis. 


IRENĖJAS: blogis kyla ne iš materijos (kaip teigė 
gnosticizmas), bet iš žmogaus laisvės. 


TERTULIANAS, nors atmetė pagonišką filosofiją, 
buvo veikiamas stoicizmo. 


KLEMENSAS ALEKSANDRIETIS, tenykštės kate- 
chetų mokyklos vadovas. Pozityvi nuostata pagoniš- 
kos filosofijos atžvilgiu kaip krikščionybės prielai- 
da. Tikėjimas turi tapti žinojimu. Graikiškuosiuose 
Rytuose pagrindžiamas krikščioniškasis platonizmas. 


ORIGENAS su didžiule mąstymo energija pirmąkart 
Rytuose susistemina krikščioniško tikėjimo teoriją. 
Siekia įrodyti, jog tas tikėjimas atitinka protą. Sąsa- 
jos su helenizmo ir neoplatoniškąja filosofijomis. 


GIRGALIUS NISIETIS: tikėjimą ir žinojimą reikia 
visiškai atskirti, bet vienas kitam jie artimi. 


AUGUSTINAS iš Tagastės Numidijoje. Patristinės 
minties viršūnė, stipriausias poveikis vėlesniems 
amžiams. Pagrindė ir suformavo lotyniskuosiuose 
Vakaruose krikščioniškąjį platonizmą, savaip inter- 
pretuotą Plotino metafiziką siejo su Pauliaus antro- 
pologija. Kovoja prieš manichėjų dualizmą ir skep- 
ticizmą, kurį pats yra patyręs. Būdingos temos: 
dieviška trejybė („Apie trejybę“) ir siela, kurios gy- 
venimo istoriją jis valdo („Išpažinimas“, 400), jis 
lemia ir pasaulinę istoriją („Apie Dievo valstybę“ 
413-426, krikščioniškos teologinės istorijos filoso- 
fijos pagrindimas). Senatvėje taisė savo ankstesnius 
traktatus („Pataisymai“). 


PSEUDODIONISIJAS AREOPAGITAS“: sujungus 
neoplatoniškus ir krikščioniškus minties lobius, iš- 

kyla krikščioniška filosofinė mistika. Skiriama tei- 
gianti ir neigianti teologija. Pseudodionisijo raštai 
turėjo didelę įtaką viduramžių scholastikai ir misti- 
kai. Gausūs komentarai, pirmiausia — MAKSIMO 
IŠPAŽINĖJO VII amžiuje. 


BOECIJUS, Teodoriko nuteistas mirti, neoplatoniš- 
kas krikščionis, ankstyviesiems viduramžiams svar- 
bus loginių Aristotelio ir Porfirijo traktatų vertimais 
bei komentarais. Garsus kalėjime sukurtas traktatas 
„Filosofinė paguoda“. 


JONAS DAMASKIETIS: remdamasis aristotelizmu 
ir neoplatonizmu, galutinai susistemina patristiką. 


II. Viduramžių scholastika ir mistika 


Scholastikos pradmes 
Karolingy Renesansas (Alkuinas, 730-804). 


JONAS SKOTAS, arba ERIUGENA, didysis ty lai- 
kų mąstytojas, sulydydamas pagrindines krikščioniš- 
kąsias ir neoplatoniškąsias idėjas, pagrindžia misti- 
nę filosofinę sistemą, teigiančią, kad visa esatis kyla 
iš Dievo ir sugrįžta į jį. Filosofija ir religija iš tik- 
rųjų identiškos; protas yra daugiau negu tikėjimas. 
Pagrindinis veikalas: „Apie gamtos skirstymą“. 


Ankstyvoji scholastika 


Problema: filosofinis krikščioniškojo tikėjimo 
mokymo pagrindimas 


Dialektikų ginčas. Dialektikai (Berengaras) žinojimą 
laiko aukštesniu už tikėjimą, filosofiją — aukštesne 
už teologiją; antidialektikai (Petras Damianis) mano 
priešingai. Ginčas dėl universalijų: sąvokinis realiz- 
mas (VILHELMAS KEMPIETIS, 1070-1121) nuga- 
li nominalizmą (ROSCELINAS, 1050-1125). 


ANZELMAS KENTERBERIETIS, „scholastikos tė- 

vas“, dinamiškas mąstytojas, protingai pagrįsdamas 
dogmas, siekia tikėjimą pakelti iki žinojimo: „credo 
ut intelligam“. Pagarsėjęs kaip ontologinio Dievo 
buvimo įrodymo autorius. 


PJERAS ABELARAS, įžvalgus kritikas, sistemati- 
zuoja „„scholastinį sic et non metodą“: palyginama- 
sis autoritetų ir jiems prieštaraujančių klausinėjimas 
ir harmonizavimas. (Pagarsėjęs dėl savo meilės Eloi- 
zai istorijos.) 


BERNARDAS KLERVIETIS pagrindė viduramžišką 
jausmų (meilės) mistiką. 


HUGO SENVIKTORIETIS (iš Blenkerburgo Harce) 
pagrindė viduramžišką teologinę-filosofinę mistiką. 
RICHARDAS SENVIKTORIETIS (miręs 1173) to- 
liau plėtojo mistinės kontempliacijos teoriją. 


PETRO LOMBARDO Keturios sentencijų knygos, 
svarbiausias per keturis amžius glaustas patristikos 
idėjų vadovėlis. Gausūs komentarai. 


Priedas: arabų ir žydų filosofija 


AL FARABIS, miręs 950, graikų logiką perdavė ıs- 
lamui; 

AVICENA (980-1037), remdamasis aristoteliškais— 
neoplatoniškaisiais elementais, sukūrė filosofinę en- 
ciklopediją; ispanas AVEROJUS (1126-1198) — di- 
dysis arabų aristotelininkas; taip pat iš Kordobos 
kilęs MOSE MAIMONIDAS (1135-1204), kuris su 
savo „Vadovu dvejojantiems“ yra Žymiausias žydų 
aristotelininkas ir daro geroką įtaką scholastinei fi- 
losofijai. 


Klasikinė scholastika 
įkuriami Paryžiaus ir Oksfordo universitetai, domi- 


nikonų ir pranciškonų ordinai: pastarieji laikosi tra- 
diciniame augustinizme išpopuliarinto Aristotelio te- 

orinių tiesų, o dominikonai aristotelizmą perdirba į 
krikščioniškąją filosofiją. Be to, naujai panaudojama 
gamtamoksline-matematine ir neoplatoniškoji ten- 
dencija. 


ROGERIS BACONAS (pranciškonas): matematika 
kaip pagrindas; pabrėžia eksperimento ir patyrimo 
reikšmę; pragmatistinė tiesos samprata; kritinė tradi- 
cinio teologinio metodo destrukcija. 


ALBERTAS DIDYSIS (dominikonas); pirmasis pla- 
čiai pateikia performuotą į krikščionybės idėjas aris- 
totelišką filosofiją, žinomas ir kaip gamtotyrininkas. 


BONAVENTURA (pranciškonas): didžiausias au- 
gustinizmo sistemintojas (krikščioniškasis realiz- 
mas). 


TOMAS AKVINIETIS (dominikonas): pabaigia sis- 
teminti scholastinį aristotelizmą (krikščioniškasis re- 
alizmas). 


SIGERAS BRABANTIETIS: vad. lotyniškasis ave- 
roizmas, t.y. averoiškai interpretuotas aristotelizmas 
(nekrypstantis į krikščionišką dogmatiką). Dvejopos 
tiesos teorija. 


MOKYTOJAS ECKHARTAS, gilus filosofinis mis- 
tikas; lotyniški veikalai ir vokiški traktatai bei pa- 
mokslai. 


DUNSAS ŠKOTAS (pranciškonas): įžvalgus žy- 
miausios viduramžių voliuntaristinės sistemos kūrė- 
jas (kritinė priešprieša Tomo intelektualizmui). 


Velyvoji scholastika 
VILJAMAS OKAMAS (pranciškonas): kritiškai nu- 


sistatęs prieš Tomą ir Škotą; dogmos neįrodomos ir 
nėra įrodymų pagrindas; racionalioji teologija ne- 

galima. Suyra viduramžiškas tikėjimo ir žinojimo 
ryšys. 


NIKOLAJUS KUZIETIS, tikras mąstytojas, vengia 
bet kokio suskirstymo, stovi ant naujųjų amžių filo- 
sofijos ribos; neoplatonizmo ir mistikos (Eckhartas) 
įtaka. Teorija apie mokytą nežinojimą (docta igno- 
rantia) ir priešpriešų susiliejimą begalybėje (coinci- 
dentia oppositorum). 


NAUJŲJŲ AMŽIŲ FILOSOFIJA 
I. PEREINAMASIS LAIKOTARPIS 
Renesansas Italijoje 


MARSIGLIO FICINO išverčia Platoną ir Plotiną į 
lotynų kalbą ir Florencijoje įsteigia platoniškąją 
Akademiją. „Theologia Platonica“: krikščioniškasis 
neoplatonizmas. 


PICO DELLA MIRANDOLA sujungia atnaujintą 
platonizmą su paveldėtu aristotelizmu. 


PIETRO POMPONAZZI aiškiai suformuluoja dvejo- 
pos tiesos teoriją. 


NICCOLO MACHIAVELLI: valstybės filosofija („il 
Principe“) ir istorija. 


Renesansas Vokietijoje 


ERAZMAS ROTERDAMIETIS: skeptiško humanis- 
to atsiskyrimas nuo Lutherio rodo žinojimo ir tikė- 
jimo, filosofijos ir teologijos diferenciaciją. 


ULRICHAS ZWINGLI'S, humanistas, o kartu ir re- 
formatorius, krikščionybę sujungia su antikiniu filo- 
sofiniu paveldu. 

Scholastikos tesimas ir reorganizavimas 


PHILIPPAS MELANCHTHONAS pagrindZia protes- 
tantišką scholastinį aristotelizmą. 


FRANCISCO SUAREZ „Metafizikos tyrimuose“, 
remdamasis plačiais šaltiniais, sukuria scholastinės 
metafizikos vadovėlį. 


Nauja tema: gamta 


a) antropologinė gamtos filosofija: 
gamta ir žmogus 


PARACELSAS: naujas gamtos pažinimas yra vaisin- 
gas gydytojo mąstymui. 


SEBASTIANAS FRANCKAS: gamta ir istorija. 


b) kosmologinė gamtos filosofija: 
gamta ir pasaulis 
KOPERNIKAS pagrindžia heliocentrinę sistemą. 


GALILEO GALILEI (jo pirmtakas buvo Leonardas, 
1452-1519) pagrindžia tikslius mokslinio gamtos 
valdymo metodus. 


KEPLERIS, nustumdamas į antrą vietą neoplatoniš- 
kas astrologines idėjas, užbaigia pasaulėvaizdžio 
perversmą fizikoje. 


c) teosofinė gamtos filosofija: 

gamta ir Dievas 

JAKOBAS BÖHME, gilus mistinis mąstytojas, su- 
jungia natūrfilosofiją ir teologiją. Mąstymo raidos 
tarp Kuziečio ir Leibnizo viršūnė Vokietijoje. 


Didieji pragmatikai 


MONTAIGNE'IS savo „Esė“ puikiai išplėtoja turi- 

ningą skepticizmą. (Skeptikas yra ir jo draugas 
PIERRE’AS CHARRONAS, 1541-1603). 


GIORDANO BRUNO, sudegintas ant laužo. Poetiš- 
kas mąstytojas, pirmąkart naujaisiais amžiais išplė- 
toja aistringą panteizmą. 


FRANCIS BACONAS: „Naujasis Organonas“ 
(1620) kaip „Didžiojo mokslų atnaujinimo“ dalis. 
Įspūdingas programinis naujo empiristinio požiūrio 
į mokslą formulavimas: patyrimas, stebėjimas, eks- 
perimentas; tikslas: techninis gamtos užkariavimas 
žmogaus gerovės labui; Žinojimas — jėga. 


II. KONSTRUKTYVIOSIOS SISTEMOS 
Didieji mąstytojai 


RENĖ DESCARTES'AS — vėlesnėms epochoms 
reikšmingas mąstytojas ir naujųjų amžių filosofijos 
pagrindėjas. Aš įsitikrinimas (metafizinis subjekty- 
vizmas); substancijų dualizmas: res cogitans (sąmo- 
nė, dvasia, siela) ir res extensa (pasaulis, gamta, kū- 
nas): „Apmąstymai apie pirmąją filosofiją“, 1641. 
Išplėtota metodo samprata: „Samprotavimai apie 
metodą“, 1637. Mechanistinės res extensa konstruk- 
cijos, paremtos analitine geometrija, apmatai: „Filo- 
sofijos pradai“, 1644. 


THOMAS HOBBESAS, stipriausias Anglijos mąsty- 
tojas, filosofiją laiko „kūnų teorija“, esatį suvokia 
materialistiškai, pažinimą — empiriškai, žmogų — 
natūralistiškai, valstybę — absoliutistiškai („Levia- 
tanas“, 1651). Žiūrint dekartiškai: dvasinės substan- 
cijos panaikinimas. 


BENEDIKTAS SPINOZA, vienišas didysis mąstyto- 
jas, plėtoja matematiškai išdėstomą panteizmą, ku- 
riame susipina racionalistiniai ir mistiniai motyvai. 
Žiūrint dekartiškai: panaikinamas substancijų dvejy- 

biškumas, nes jos tampa dviem vieninteliais mums 
žinomais vienos dieviškos substancijos atributais 
(deus sive natura); vietoj substancijų sąveikos — 
paralelizmas. 


JOHNAS LOCKE'AS: empirizmo užbaigimas 
(„Žmogaus proto apybraiža“, 1690). Deizmas 
(„Krikščionybės protingumas“, 1695). Pirminės 
Šviečiamojo amžiaus motyvų ir tendencijų užuomaz- 
gos. 


G.V.LEIBNIZAS: politikas ir juristas, matematikas 
(pagrindė nykstamųjų dydžių skaičiavimą) ir logi- 
kas, šaltiniais besiremiantis istorikas ir filosofas. 
Siekia subalansuoti ir sutaikyti teoriją ir praktiką, 
mechanistinį ir organinį požiūrį į gamtą, tikėjimą ir 
žinojimą, universalią matematiką ir individualią me- 
tafiziką („Monadologija“, 1714). Žiūrint dekartiškai: 
substancijų dualizmą įveikia teistinis pliuralizmas, 
jų sąveika — „nulemta harmonija“. 


Didžiųjų mąstytojų amžininkai 


HERBERTAS CHERBURY'S pagrindžia deizmą 
Anglijoje. 


PIERRE’AS GASSENDI'S: atomizmas ir sensualiz- 
mas turi būti sujungti su krikščioniška dogma. 


BLAISE'AS PASCALIS: matematikas ir religijos fi- 
losofas („Mintys“): matematinis mokslo idealas, ta- 
čiau teologinis racionalizmas kritikuojamas iš pa- 
maldžios širdies patyrimo pozicijų. 


ARNOLDAS GEULINCXAS, okazionalizmo pagrin- 
dėjas, ir 


NICOLAS MALEBRANCHE’AS, antrasis jo pa- 
grindinis atstovas. Žiūrint dekartiškai: substancijų 
sąveika panaikinama vienintelės Dievo veiklos 
naudai. 

1647—1706 


1643-1727 


1688-1744 


1671-1713 


1685-1753 


1711-1776 


1689-1755 


1694-1778 


PIERE’AS BAYLE’IS atskiria protą nuo tikėjimo ir 
skelbia proto moralės autonomiją. Pagrindinis moty- 
vas: skepticizmas. „Istorinio ir kritinio žodyno“, 
1695-1697, autorius. 


III. ŠVIEČIAMASIS AMŽIUS 
Autonomiško ir autarkiško proto visagalybė 
Italija ir Anglija 


ISAACAS NEWTONAS: mechaninė gamtos filoso- 
fija; absoliuti erdvė — dievybės sąmonė. Gravitaci- 
jos dėsnis. 


GIAMBATTISTA VICO naujai pagrindžia istorijos 
filosofiją („Naujasis mokslas“, 1725). 


SHAFTESBURY’S: estetinis moralizmas. Dorybė ir 
grožis identiški. Įtaka vokiečių klasikai ir romantiz- 
mui. 


GEORGE’AS BERKELEY’S: spiritualistinė („akos- 
mine“) metafizika; esse est percipi (egzistuoti — tai 
büti suvokiamam). 


DAVIDAS HUME’AS: skeptinis empirizmas: sub- 
stancijos ir priežastingumo sąvokų išardymas 
(„Traktatas apie žmogaus prigimtį“, 1738-1740). 
Etika: iš tikrųjų naudingas — tai doroviškai geras. 
Į „prigimtinę“ religiją žiūrima istoriškai. 


Prancūzija 


MONTESQUIEU: švietėjiška valstybės ir istorijos 
analizė. „Apie įstatymų dvasią“, 1748. 


VOLTAIRE‘AS: skepticizmas ir empirizmas („Filo- 
sofijos žodynas“, 1764). 

1709-1751 


1751-1772 


1712-1778 


1715-1771 


1679-1754 


1729-1781 


1729-1786 


1730-1788 


1744-1803 

LA METTRIE: prancūzų materializmas („Žmogus- 
mašina“, 1748). Kiti: HELVETIUS, „Apie protą“, 
1758, Baronas HOLBACHAS, „Gamtos sistema“, 
1770: radikalusis ateizmas. 


Išleidžiama Enciklopedija. Organizatorius ir redakto- 
rius — DIDEROT (1713-1784). Leidimo bendrinin- 
kas — D’ALEMBERT’AS (1717-1783). 


JEANAS JACQUES ROUSSEAU: Švietimo pergalė 
Prancūzijoje; kultūros kritika; širdis ir jausmas — 
prieš protą. „Ar mokslų ir menų atgimimas sukilni- 
no papročius“, 1750; „Samprotavimai apie Žmonių 
nelygybės kilmę ir pagrindus“, 1755. Valstybės te- 
orija: „Apie visuomenės sutartį“, 1762; auklėjimo 
teorija: „Emilis, arba Apie auklėjimą“, 1762. 


TURGOT: pozityvistinė sociologinė istorijos filoso- 
fija. 

Vokietija 

CHRISTIANAS WOLFFAS: eklektinis, nuosaikus 


racionalizmas su moralinėmis tendencijomis; didelė 
įtaka terminologijai ir laikotarpiui. 


GOTTHOLDAS EPHRAIMAS LESSINGAS 1774- 
77 metais išleidžia deisto SAMUELIO REIMARO 
fragmentus. „Žmonijos auklėjimas“, 1780. 


MOSES MENDELSSOHNAS. 
Priesininkai 


JOHANNAS GEORGAS HAMANNAS, „Siaures 
magas“. 


JOHANNAS GOTTFRIEDAS HERDERIS, Kanto 
mokinys ir priešininkas. Nauja istorijos filosofijos 
samprata: „Žmonijos istorijos filosofijos idėjos“, 
1784-1791; „Metakritika“, 1799. 

1743-1819 


1724-1804 


1762-1814 


1775-1854 


1770-1831 


FRIEDRICHAS HEINRICHAS JACOBI'S: „tikėji- 
mo filosofija“. 


IV. VOKIEČIŲ IDEALIZMO EPOCHA 
Pradininkas 


IMMANUELIS KANTAS: žymiausias, epochinės 
reikšmės XVIII amžiaus mąstytojas. Po vadinamojo 
ikikritinio periodo pasirodo pagrindiniai kūriniai: 
„Grynojo proto kritika“, 1781, 2 leid. 1788; „Prak- 
tinio proto kritika“, 1787; „Sprendimo galios kriti- 
ka“, 1790; „Religija vien tik proto ribose“, 1793. 
Transcendentaliniu idealizmu įveikia racionalizmo ir 
empirizmo priešpriešą: reiškinys ir daiktas savaime; 
antinomijos; kategorinis imperatyvas. 


Didieji tęsėjai ir 
pertvarkytojai 


JOHANNAS GOTTLIEBAS FICHTE plėtoja sub- 
Jektyvųjį idealizmą. „Mokslo teorija“, 1794-1795. 
„Zmogaus paskirtis“, 1800; „Pagrindiniai dabartinio 
amžiaus bruožai“, 1804-1805. Aš, Ne— Aš ir veiks- 
mas. Vyrauja moralinis interesas. Moralizuojanti is- 
torijos filosofija kaip situacijų analizė. 


FRIEDRICHAS WILHELMAS SCHELLINGAS plė- 
toja objektyvųjį idealizmą. „Negatyviosios“ filosofi- 
jos periodas — 1794-1815, pirmiausia iš esmės 
orientuotas į gamtos filosofiją („Natürfilosofijos sis- 
tema“, 1798-1799); po to eina „pozityviosios“ filo- 
sofijos fazė; ji iš esmės skirta religijos filosofijai 
(„Mitologijos ir apreiškimo filosofija“). 


GEORGAS WILHELMAS FRIEDRICHAS HEGE- 
LIS plėtoja absoliutyjj idealizmą. Jis sukuria milži- 
nišką produktyvią idealizmo raidos ir visos konti- 
nentinės Europos naujųjų amžių filosofijos sintezę. 
„Dvasios fenomenologija“, 1807; „Logikos moks- 

1748-1832 


1765-1841 


1767-1835 


1768-1834 


1772-1829 


1772-1801 


1773-1843 


1776-1841 


1781-1832 


1781-1848 


1788-1860 

las“, 1812-1816; „Filosofijos mokslų enciklopedi- 
ja“, 1817, 1830; „Teisės filosofija“, 1821. 


Amžininkai 


JEREMIS BENTHAMAS pagrindžia utilitarinį so- 
cialinį eudemonizmą. 


FRANZAS VON BAADERIS: teosofinė spekulia- 
cija. 

WILHELMAS VON HUMBOLDTAS: kalbos ir 
supratumo filosofija; antropologija (individualis- 


tinė-estetinė humanizmo teorija) ir valstybės filoso- 
fija. 


FRIEDRICHAS DANIELIS ERNSTAS SCHLEIER- 
MACHERIS: „idealusis realizmas“; religijos filoso- 
fija („Kalbos apie religiją“) ir supratumo filosofija; 
išvertė Platono dialogus 1804 ir t.t. 


FRIEDRICHAS SCHLEGELIS: estetinis idealizmas; 
gyvenimo filosofija. 


NOVALIS: „maginis“ idealizmas. 


JAKOBAS FRIEDRICHAS FRIESAS: antropologi- 
ne Kanto interpretacija. „Naujoji proto kritika“, 3 t., 
1807. 


JOHANNAS FRIEDRICHAS HERBARTAS: turėjo 
įtakos jo psichologija ir pedagogika. 


KARLAS CHRISTIANAS FRIEDRICHAS KRAU- 
SE: panenteizmas. Ypač stipri įtaka Ispanijoje 
(„krausizmas“). 


BERNARDAS BOLZANO: antipsichologiškai nusi- 
teikęs logikas. „Mokslo teorija“, 1837. 


ARTHURAS SCHOPENHAUERIS: idealistinis vo- 

1796-1879 


1801-1866 


1801-1887 


1817-1881 


1802-1872 


1805-1892 


1814-1908 


1828-1875 


1804-1872 


liuntarizmas. „Pasaulis kaip valia ir vaizdinys“, 
1818. 


V. POIDEALISTINĖ FILOSOFIJA 
Velyvasis idealizmas 


IMMANUELIS HERMANNAS FICHTE: spekulia- 
tyvusis teizmas. 


CHRISTIANAS HERMANNAS WEISSE: krikščio- 
niškasis teistinis hegelizmas. 


GUSTAVAS THEODORAS FECHNERIS: psichofi- 
zikos pagrindėjas ir panpsichistas. 


HERMANNAS LOTZE: siekia suvienyti idealistinę 
tradiciją ir tikslųjį gamtamokslinį tyrimą. „Mikro- 
kosmosas“, 1856-1864; „Logika“, 1874; „Metafizi- 
ka“, 1879. 


Posūkis į istoriją 

FRIEDRICHAS ADOLFAS TRENDELENBURGAS: 
grįžimas prie Aristotelio. „Loginiai tyrinėjimai“, 
1840. 

JOHANNAS EDUARDAS ERDMANNAS: Hegelio 
paveiktas naujųjų amžių filosofijos istorikas (6 to- 


mai, 1834-1853). 


EDUARDAS ZELLERIS parašė graikų filosofijos 
istoriją (iš pradžių 3 t., 1854-1877). 


FRIEDRICHAS ALBERTAS LANGE: „Materializ- 
mo istorija“, 1866. 


Posūkis į materializmą 


LUDWIGAS FEUERBACHAS: antropologinė religi- 

1806-1856 


1808-1874 


1809-1882 


1852-1855 


1798-1857 


1806-1873 


1813-1855 


1818-1883 


1820-1903 

jos kritika („Krikščionybės esmė“, 1841; „Religijos 
esmė“, 1845). 


MAXAS STIRNERIS: nihilistinis individualizmas 
(„Vienintelis ir jo nuosavybė“, 1845). 


DAVIDAS FRIEDRICHAS STRAUSSAS: „Jėzaus 
gyvenimas“, 1835-1836; „Senasis ir naujasis tikėji- 
mas“, 1872. 


BRUNO BAUERIS: „Atskleistoji krikščionybė“, 
1843. 


Naiviojo materializmo veikalai: MOLESCHOTTAS, 
„Gyvybės apytaka“, 1852; K.Vogtas, „Naivusis tikė- 
jimas ir mokslas“, 1854; L.Būchneris, „Jėga ir me- 
džiaga“, 1855. 


Svarbiausi mąstytojai 


AUGUSTE’AS COMTE’AS — pozityvizmo pagrin- 
dėjas Prancūzijoje („Pozityviosios filosofijos kur- 
sas“, 1830-1842). 


JOHNAS STUARTAS MILLIS — žymiausias anglų 
empirizmo ir utilitarizmo atstovas („Logikos siste- 
ma“, 1843, „Utilitarizmas“, 1863). 


SORENAS KIERKEGAARD'AS: egzistencinis ide- 
alizmas ir krikščioniškasis tikėjimas. „Baimės sąvo- 
ka“, 1844; „Filosofinės nuotrupos“, 1846. 


KARLAS MARXAS — įtakingiausias naujųjų laikų 
mąstytojas. Pagrindė dialektinį materializmą. „Poli- 
tinė ekonomija ir filosofija“, 1844; „Vokiečių ideo- 
logija“, 1845-1846; „Komunistų partijos manifes- 
tas“, 1848; „Kapitalas“, 1867 ir t.t. 


HERBERTAS SPENCERIS: evoliucionizmas (,„Sin- 
tetinės filosofijos sistema“, 1860-1893). 

1842-1910 


1844—1900 


1842-1918 


1854-1924 


1874-1945 


1848-1915 


WILLIAMAS JAMESAS — pragmatizmo atstovas 
(„Pragmatizmas“, 1907). 


FRIEDRICHAS NIETZSCHE — sąžiningas nihiliz- 
mo situacijos mąstytojas. „Tragedijos gimimas“, 
1872; „Žmogiška, pernelyg žmogiška“, 1878; „Ryto 
aušra“, 1881; „Taip kalbėjo Zarathustra“, 1883— 
1884; „Anapus gėrio ir blogio“, 1886; „Valia vieš- 
patauti“ (nebaigtas vėlyvasis veikalas). 


Neokantizmas 


Filosofijos apribojimas pažinimo teorija 
ir metodologija universitetuose 


a) Marburgo mokykla daugiausia gvildena gamta- 
mokslinio pažinimo problemą. 


HERMANNAS COHENAS: „Kanto patyrimo te- 
orija“, 1871; „Filosofijos sistema“, 3 tomai, 1902- 
1912. 


PAULIS NATORPAS: nauja „Platono idėjų teorijos“ 
1903 interpretacija; „Loginiai tiksliųjų mokslų pa- 
grindai“, 1910; „Bendroji psichologija pagal kritinį 
metodą“, 1912; „Vokietijos misija pasaulyje“, 1918. 


ERNSTAS CASSIRERIS: „Pažinimo problema nau- 
jųjų laikų filosofijoje ir moksle“, 3 tomai, 1906- 
1920; „Simbolinių formų filosofija“, 3 tomai (kalba, 
mitas ir religija, pažinimas), 1923-1929. 


b) Pietvakarių Vokietijos mokykla daugiausia gvilde- 
na istorinio pažinimo problemą. 


WILHELMAS WINDELBANDAS: skiria nomoteti- 
nius (gamtos) ir idiografinius (kultūros) mokslus; 
aksiologinis pagrindimas. Pirmiausia filosofijos is- 
torikas, besivadovaujantis probleminiu-istoriniu 
metodu: „Filosofijos istorijos vadovėlis“, pirmoji 
laida 1892. Sistemos metmenys: „Filosofijos įva- 
das“, 1914. 

1863-1936 


1875-1915 


1833-1911 


1835-1897 


1880-1936 


1859-1941 


1867-1941 

HEINRICHAS RICKERTAS: sisteminė Windelban- 
do impulsų plėtotė: „Gamtamokslinio sąvokų suda- 
rymo ribos“, 1896 ir t.t.; „Pažinimo objektas“, pir- 
moji laida 1892, visai pataisytas 3 leidimas 1915, 
„Filosofijos sistema“, 1921. 


EMILIS LASKAS toliau energingai ir išsamiai nag- 
rinėja problemas. „Filosofijos logika ir kategorijų 
teorija“, 1910; „Sprendimo teorija“, 1912 (Rinkt. 
raštai, 3 tomai, 1923-1924). 

Nemaža vertybių filosofijos įtaka MAXUI WEBE- 
RIUI (1864-1921) ir ERNSTUI TROELTSCHUI 
(1865-1923). 


Gyvenimo filosofija 


a) labiau besidominti istorija: 


WILHELMAS DILTHEY'US kritikuoja istorinį pro- 
tą ir siekia gyvenimą suprasti iš jo paties. „Humani- 
tarinių mokslų įvadas“, 1883; „Išgyvenimas ir 
poezija“, 1905; „Istorinio pasaulio struktūra humani- 
tariniuose moksluose“, 1910 (Rinkt. raštai, 12 tomų, 
1916 ir t.t.). 


PAULIS YORCKAS GRAFAS VON WARTENBUR- 
GAS, Diltey'aus draugas, pranokęs jį gilesniu mąs- 
tytojo žvilgsniu. Susirašinėjimas su Diltey'umi, iš- 
leistas 1923. 


OSWALDAS SPENGLERIS: ypatingą poveikį turė- 
jusi natūralistinė morfologinė istorijos filosofija. 
„Vakarų saulėlydis“, 2 tomai, 1918 ir t.t. 


b) labiau besidominti gamta: 


HENRI BERGSONAS: intuicionistinė gyvenimo fi- 
losofija. Tarp žinomų jo darbų ypač svarbus „Meta- 
fizikos įvadas“, pirmoji laida 1903, ir „Kūrybinė 
evoliucija“, 1907. 


HANSAS DRIESCHAS pagrindė neovitalizmą. „Or- 

1872-1956 


1858-1918 


1882-1963 


1883-1955 


1838-1917 


1859-1938 


1870-1941 


ganiškumo filosofija“, 2 tomai, 1909; „Tvarkos te- 
orija“, 1912; „Tikrovės teorija“, 1917. 


LUDWIGAS KLAGESAS: sielos prigimtį aiškinanti 
antiloginė gyvenimo filosofija. „Dvasia kaip sielos 
priešininkė“, 4 tomai, 1929-1933. 


c) labiau besidominti kultūra ir visuomene: 


GEORGAS SIMMELIS: „Pinigų filosofija“, 1900; 
„Sociologija“, 1908; „Filosofinė kultūra“, 1911; 
„Gyvenimo samprata“, 1918. (Be to, daug monogra- 
fijų, pvz., apie Kantą, Goethe, Rembrandtą, Scho- 
penhauerį ir Nietzsche). 


EDUARDAS SPRANGERIS: „Gyvenimo formos“, 
1914. 


ORTEGA Y GASSETAS: „Masių sukilimas“, 1932; 
„Istorinių krizių esmė“, 1943; „Samprotavimai apie 
techniką“, 1948. 


Fenomenologija 


FRANZAS BRENTANO, Edmundo Husserlio moky- 
tojas, iš naujo atrado intencionalumą ir naujai pa- 
grindė aprašomąją aktų psichologiją. „Psichologija 
empiriniu požiūriu“, 1874. 


EDMUNDAS HUSSERLIS, klasikinės fenomenolo- 
gijos pagrindėjas, pakartotinai atskleidęs objektyvios 
filosofijos galimybę. „Loginiai tyrinėjimai“, 2 to- 
mai, 1900-1901; „Grynosios fenomenologijos idė- 
jos“, 1913; „Formalioji ir transcendentalinė logika“, 
1929 (Ed. Husserlis, Rinktiniai raštai, Haga, 1950 ir 
t.t.). — Plačiame fenomenologiniame sąjūdyje trans- 
cendentalinei Husserlio fenomenologijai oponuoja 
realistinė. 


ALEXANDRO PFANDERIO fenomenologija. 


1882-1950 


1838-1916 


1843-1896 


1852-1933 


1882-1936 


1889-1951 


1891-1970 

MAXAS SCHELERIS, gavęs impulsus iš Husserlio 
ir Bergsono, kuria personalistinę fenomenologiją. 
„Formalizmas etikoje ir materialinė vertybių etika“, 
1913 ir t.t.; „Apie amžinybę žmoguje“, 1921; „Žino- 
jimo formos ir visuomenė“, 1926 (Rinktiniai raštai, 
13 tomų, Bernas, 1953 ir t.t.). 


NICOLAT’US HARTMANNAS: iš pradžių priklau- 
sė Marburgo neokantininkams, vėliau perėmė feno- 
menologijos, ypač M.Schelerio, motyvus ir sukūrė 
diferencijuotą analitinę „ontologiją“. „Pažinimo me- 
tafizika“, 1921; „Etika“, 1926; „Ontologijos pagrin- 
dimas“, 1935; „Nauji ontologijos keliai“, 1942. 


Pozityvizmas ir loginis pozityvizmas 
a) empiriokriticizmas ir fikcionalizmas 


ERNSTAS MACHAS: pojūčių monizmas. „Pojūčių 
analizė“, 1886; „Pažinimas ir klaida“, 1905. 


RICHARDAS AVENARIUS: empiriokriticizmas. 
„Grynojo patyrimo kritika“, 1888-1890. 


HANSAS VAIHINGERIS: fikcionalizmas. „Tariamy- 
bės filosofija“, 1911. 


b) loginis pozityvizmas 


MORITZAS SCHLICKAS: loginis mokslinis teori- 
nis pozityvizmas. Vienos būrelio narys. „Bendroji 
pažinimo teorija“, 1918. 


LUDWIGAS WITTGENSTEINAS: „Tractatus Logi- 
co-Philosophicus“, 1921; „Filosofiniai tyrinėjimai“, 
1953. 


RUDOLFAS CARNAPAS: „Loginė pasaulio struktū- 
ra“, 1928; „Logikos formalizavimas“, 1943, „Simbo- 
linės logikos įvadas“, 1953. 

1910-1989 


1910 gim. 


1848-1925 


1891 gim. 


1908 gim. 


1862-1943 


1889-1976 


1883-1969 


ALFREDAS J. AYERIS: „Kalba, tiesa ir logika“, 
1936; „Mąstymas ir reikšmė“, 1947. 


C.G.HEMPELIS: „Apie matematinės tiesos prigim- 
ti“, 1949; „Problemos ir pokyčiai empiriniuose 
reikšmių kriterijuose“, 1952. 

C.K.OGDENAS ir I.A. RICARDSAS: „Prasmės 
reikšmė. Kalbos poveikio tyrinėjimai minties ir sim- 
bolizmo mokslo aspektu“, 1923. 

C.V. MORRISAS: „Ženklai, kalba ir elgesys“, 1946. 


Matematinė logika 


GOTTLOBAS FREGE: „Aritmetikos pagrindai“, 
1884. 

RUSSELLAS ir WHITEHEADAS: „Principia mat- 
hematica“, 1910-1913. 


RUDOLFAS CARNAPAS: „Reikšmė ir būtinumas“, 
1946. 


W.v.O. QUINAS: „Logikos metodai“, 1952. 


D.HILBERAS ir W.ACKERMANNAS: „Teorinės 
logikos pagrindai“, 1928. 


Egzistencinė filosofija 


MARTINAS HEIDEGGERIS, mąstytojas, sukūręs 
egzistencinę ontologiją, įveikdamas tradicines kliū- 
tis, naujai pagrindžia mąstantį klausinėjimą apie pa- 
cig būtį. „Būtis ir laikas“, 1927; „Klystkeliai“, 
1949; „Metafizikos įvadas“, 1953; „Apie pagrindo 
principą“, 1957. 


KARLAS JASPERSAS, filosofas, teigia antiontolo- 
ginį „egzistencijos nuskaidrinimą“, kurio centras — 
žmogus. „Filosofija“, 1932; „Apie tiesos esmę“, 
1947; „Filosofijos įvadas“, 1950; „Didieji filosofai“, 
I, 1957. 


356 


1905-1980 


1889-1973 


1889-1951 


1900 gim. 


1911-1960 


1900 gim. 


1895-1973 

JEANAS PAULIS SARTRE’AS, filosofuojantis 
rašytojas, taip pat dramaturgas bei romanistas, plė- 
toja ateistinį egzistencializmą („Būtis ir niekas“, 
1943). 


GABRIELIS MARCELIS — krikščioniškojo egzis- 
tencializmo atstovas. „Būties paslaptis“, 1951. 


Analitinė filosofija ir mokslo teorija 


LUDWIGAS WITTGENSTEINAS: „Filosofinės pa- 
stabos“, II „Raštų“ tomas, išleido Rhees, iš palikimo 
1964; „Filosofiniai tyrinėjimai“ I „Raštų“ tome, 
1963. 


GILBERTAS RYLE’AS, remdamasis vėlyvuoju Wit- 
tgensteinu, analizuoja įvairias „normalios kalbos“ 
(ordinary language philosophy)) formas ir siekia at- 
skleisti kalbos ir mąstymo klaidas. „Pasaulio sąvo- 
ka“, 1949; „Sąvokų konfliktai“, 1954. 

JOHNAS WISDOMAS: „Kitos mintys“, 1946; „Fi- 
losofija ir psichoanalizė“, 1957. 


JOHNAS L.AUSTINAS („Kaip galima su žodžiais 
padaryti didelius darbus“) ir JOHNAS L.R. SEAR- 
LE’AS („Snekejimo aktai“, 1969) atstovauja šnekė- 
jimo aktų teorijai, pagal kurią šnekėjimas yra veiki- 
mas. 


HANSAS GEORGAS GADAMERIS mokslą tirian- 
čią filosofiją priešina su Aermeneutiniu metodu, 
kuris, pirmiausia interpretuodamas tekstą ir ieškoda- 
mas jo prasmės, atskleidžia tiesą. „Tiesa ir meto- 
das“, 1960. 


Neomarksizmas 


MAXAS HORKHEIMERIS („Kritinė teorija“, 
1968). 

1903—1969 THEODORAS W. ADORNO („Šviečiamojo amžiaus 
dialektika“, 1947) ir 


1929 gim. JÜRGENAS HABERMAS („Pažinimas ir interesas“, 
1968) yra pagrindiniai Frankfurto mokyklos atstovai, 
siekiantys nedogmatiškai kritikuoti visuomenę. 


1885-1977 ERNSTAS BLOCHAS plėtoja „Dar-ne“ filosofiją, 
kurioje utopija yra kiekvienos visuomenės perspek- 
tyvos orientyras. „Vilties principas“, 1954-1957. 

LITERATŪRA TOLESNEMS 
STUDIJOMS 


BENDRIEJI LEIDINIAI 


F.ÜBERWEG, Grundriss der Geschichte der Philosophie, 5 Bde.: 
Altertum von K.Praechter 1926; Mittelalter von B.Geyer 1928; Neu- 
zeit bis Ende des 18. Jhdts. von W.Moog; Deutsche Philosophie des 
19. Jhdts. von K.Österreich 1923; Ausländische Philosophie des 19. 
Jhdts. von K.Österreich 1928. 

J.E.ERDMANN, Grundriss der Geschichte der Philosophie, be- 
arbeitet von B.Erdmann, 2 Bde. 1896. Išsami ir išmintinga. 

W.DILTHEY, Einleitung in die Geisteswissenschaften 1883 (Al- 
tertum und Mittelalter), dabar Dilthey’aus Rinktiniuose raStuose 
T.I 1959; be to, T.2 1957: Zmogaus pasauleZiüra ir analize nuo Re- 
nesanso ir Reformacijos (straipsniai). Žymus dvasiniu įžvalgumu. 

R.EUCKEN, Die Lebensanschauungen der grossen Denker 1950. 
W.WINDELBAND, Lehrbuch der Geschichte der Philosophie, iš- 
leista ir papildyta H.Haimsoeto 1957. Probleminis istorinis metodas 
sisteminių požiūriu. 

P.DEUSSEN, Allgemeine Geschichte der Philosophie, 2 Bde. in 
6 Teilen, 1920-27. Vertinga dėl to, kad nuodugniai aptaria indų fi- 
losofiją ir skiria dėmesį religijoms. 

B.RUSSELL, Philosophie des Abendlandes 1950. 

K.SCHILLING, Geschichte der Philosophie, 2 Bde. 1951/53. 

K.VORLANDER, Geschichte der Philosophie, (rde) 1963.; 
Bd. I: Philosophie des Altertums, bearb. v. E.Metzke 1963; Bd. II: 
Philosophie des Mittelalters, bearb. v. E.Metzke 1964; Bd. III: 
Philosophie der Renaissance, Beginn der Naturwissenschaft, bearb. 
v. H.Knittermeyer 1965; Bd. IV: Philosophie der Neuzeit, bearb. v. 

II .Knitiermeyer 1966; B.V: Philosophie der Neuzeit, Die Aufklä- 
rung, bearb. v. H.Knittermeyer 1967. 

Geschichte der Philosophie in Einzeldarstellungen, herausgeg. 
von G.Kafka 1921 ff. 

“Apie atskirų filosofijos disciplinų istoriją žiūrėk straipsnius fi- 
losofijos žinyne, kurį išleido A.Bäumler ir M.Schröter, 4 tomai ir 
W.Moogo rinkinį Geschichte der Philosophie in Längsschnitten. 

K.PRANTL, Gesch. der Logik im Abendlande, 4 Bde. 1855-70 
(perspausdintas 1927 ır 1955). 

E.VON HARTMANN, Geschichte der Metaphysik, 2 Bde. 1899/ 
1900. 

H.SIEBECK, Geschichte der Psychologie, 2 Bde. 1880/1884. 

J.C.FLUGEL, Probleme u. Ergebnisse d. Psychologie — hundert 
Jahre psychol. Forschung — (1950). 


Apie filosofinių krypčių istoriją 


V.KRAFT, Der Wiener Kreis, Der Ursprung des Neopositivismus 
1950. 

F.A.LANGE, Geschichte des Materialismus 1921. 

F.MAUTHNER, Der Atheismus und seine Geschichte im Abend- 
lande, 4 Bde. 1920 ff. 

R.RICHTER, Der Skeptizismus in d. Philosophie, 2 Bde. 1904/ 
1908. 

J.O.URMSON, Philosophical Analysis, Its development between 
the two world wars 1956. 

O.W.ILLMANN, Geschichte des Idealismus, 3 Bde. 1907. 

F.WAISMANN, The Principles of Linguistic Philosophy 1965. 


Naudingi Zinynai 


H.SCHMIDT, Philosph. Wörterbuch, perdirbtas prof. dr. 
G.Schischkofo 1978 (Kröners TA 13). 

J.HOFFMEISTER, Wörterbuch der philos. Begriffe 1955. 

FISCHER-LEXIKON Bd. II: Philosophie, hrsg. v. A.Diemer u. 
I. Frenzel, pirmąkart 1958, nauja redakcija 1967. 

THE ENCYCLOPEDIA OF PHILOSOPHY, 8 tomai, išleido 
P.Edwards 1956. 

HISTORISCHES WORTERBUCH DER PHILOSOPHIE, hrsg. v. 
J.Ritter 1971 ff. (iki šiol — 6 tomai iki O raidės). 


LITERATÜRA TOLESNEMS STUDIJOMS 361 
——— ddl 


INDŲ IR KINŲ FILOSOFIJA! 


Iš pradžių geriausia naudotis tekstais, kuriuos pateikia G.Mis- 
chas savo vertingoje knygoje „Kelias į filosofiją“ (2-asis labai pa- 
pildytas leidimas 1950). 


Indų filosofijos tekstai 


P.DEUSSEN, Sechzig Upanishads, übers. u. m. Anm. 1905. 
P.DEUSSEN, Vier philos. Texte des Mahabharatam 1906. Die Reden 
Gotamo Buddhos, übers. v. K. E. Neumann, I 1956, II u. III 1957. 

Liet.: Dvylika Rig-Vedo himny. Verte R.Mironas. V., 1939. 


Literatüra: Be Schopenhauerio labai paveikto DEUSSENO Filo- 
sofijos istorijos I tomo, — O.STRAUSS, Indische Philosophie 1925; 
A.SCHWEIZER, Die Weltanschauung der indischen Denker 1936; 
S.RADHAKRISHNAN, Indische Philosphie, 2 Bde. (vokiškai) 1956; 
W.RUBEN, Die Philosophie der Upanishaden 1947; H.VON GLA- 
SENAPP, Die Philosophie der Inder (Kröners TA 195) 1958. Ypač 
įspūdingos ir turiningos knygos: H.ZIMMER, Ewiges Indien 1930; 
Indische Sphären 1935; Maya. Der indische Mythos 1936 u. a.; Phi- 
losophie u. Religions Indiens 1973; M.HIRTYANNA, Indian Philo- 
sophical Studies 1957; to paties Die Philosophie Indiens 1964; 
R.A.MALL, Studien zur indischen Philosophie und Soziologie 1974. 


Kiny filosofijos tekstai 


Nusipelniusio R.WILHELMO rinkinys Die Religion und Philo- 
sophie Chinas; Lao Dzė Dao de Dzing geriau išvertė ir komenta- 
vo V. von STRAUSS, dabar — Manesse bibliotekoje. 

Liet.: Konfucijus. Apmąstymai ir pašnekesiai. V.: Pradai, 1994. 


Literatūra: A.FORKE, Geschichte der chines. Philosophie, 3 
Bde. 1927—38; trumpiau — to paties autoriaus: Die Gedankenwelt 
des chines. Kulturkreises 1927; FUNG YULAN, A History of Chi- 
nese Philosophy 1952; W.SPEISER/G.DEBON, Chinesische Geistes- 
welt 1957; G.SCHMITZ, Der dialektische Materialismus in der chi- 
nesischen Philosophie 1960; W.MÖNKE, Die klassische chinesische 
Mythologie 1975. | 


' Seka susijusi su chronologine lentele 

ANTIKINĖ FILOSOFIJA 
Naudingi žinynai 


H.LAMER, Wörterbuch der Antike 1966 (Kröners TA 96). 

E.ZELLER, Die Philosophie der Griechen, pirmąkart 1844, 6 
Bde., bearb. von W.Nestle, E.Hoffmann u. a. 1923, nepakeistas per- 
spausdintas 1963. Išsamus filologiniu-istoriniu metodu parašytas 
veikalas, kuriame dažnai apeinamas filosofinis požiūris. 

TH.GOMPERZ, Griech. Denker, 3 Bde. 1912. Pozityvistiniai 
vertimai. 

W. WINDELBAND, Geschichte der abendl. Philos. im Altertum, 
pirmąkart 1888, bearb. von Goedeckemeyer 1923. 

Naujas J.STENZELIO požiūris: Metaphysik des Altertums 1929; 
W.JAEGER, Paideia, I 1954, II 1954, III 1955. 


Populiarūs leidiniai: W.NESTLE, Griechische Geistesgeschichte 
(Kröners TA 192) 1956, ir W.KRANZ, Die griechische Philosophie 
1962. 

Mitiniam religiniam Graikijos filosofinės minties raidos fonui 
suprasti svarbūs: 

J.J. BACHOFEN, Der Mythos von Orient und Occident (parin- 
ko M.Schrėter, reikšmingas A.Bamlerio įvadas) 1926, arba R.Mar- 
xo sudarytas rinkinys, kurio pavadinimas — Mutterrecht und Urre- 
ligion, (Krönes TA 52) 1954 ir E.ROHDE, Psyche 1893. 
Filologinė-istorinė tyrinėjimo santrauka NILSSONO veikale Ges- 
chichte der griech. Religion, 2 Bde. 1941 ir 1950. Naujas kvalifi- 
kuotas W.F.OTTO požiūris: Die Gėtter Griechenlands 1929, 1956; 
Dionysos 1933, ir K.KERENYI, Die antike Religion 1952. 


I. Ikisokratikai 


Tekstai: H.DIELS, Die Fragmente der Vorsokratiker, graikiškai ir 
vokiškai, išleido W.Kranz, 3 tomai 1961. Pavyzdingas ir pagrindi- 
nis leidinys. Be to, H.DIELS, Doxographie Graeci, 1879. 
W.KRANZ, Vorsokrat. Denker, graikiškai ir vokiškai, 1959. 

Liet. Talis, Anaksimandras, Anaksimenas, Pitagoras, Herakleitas, 
Ksenofanas, Parmenidas, Zenonas, Melisas, Anaksagoras, Empedok- 
lis, Demokritas (vertė R.Mironas), Protagoras, Gorgijas, Prodikas, 
Kritijas, Pironas, Sekstas Empirikas (vertė J.Dumčius) // Filosofijos 
istorijos chrestomatija. Antika. V.: Mintis, 1977. 

Vertimai: solidūs — W.Nestle, Die Vorsokratiker 1956; ypač 
naudingi — W.CAPELLE, Die Vorsokratiker, kartu su doksografinių 
pranešimų vertimu (Krönes TA 119) 1963; ypač gražūs — 
M.GRÜNWALD, Die Anfänge der abendländischen Philosophie 
1948, Senojo pasaulio biblioteka, Zürich. 

Literatüra: F.NIETZSCHE, Die Philosophie im tragischen Zei- 
talter der Griechen (patogu skaityti Kröners TA 70, p., 262 ir to- 
liau); J.BURNET, Die Anfänge der gr. Philos., vok. 1913 ir W.NE- 
STLE, Vom Mythos zum Logos 1940; O.GIGON, Der Ursprung der 
gr. Philosophie (nuo Hesiodo iki Parmenido) 1945; W.RÖS, Die 
Philosophie der Antike. I. Von Thales bis Demokrit 1976. 

Apie atskirus mąstytojus: F.DIRLMEIER, Der Satz des Anaxi- 
mander von Milet, Rhein. Museum Bd. 87, ir M.HEIDEGGER, Der 
Spruch des Anaximander, in „Holzwege“ 1949, S. 296 ir toliau. 

Apie Parmenidą: K.REINHARDT, Parmenides und die Ge- 
schichte der gr. Philosophie 1916, 1959. G.CALOGERO, Studi sull’ 
Eleatismo 1932. K.RIEZLER, Parmenides 1936. M.HEIDEGGER, 
Vorträge und Aufsätze 1954, S. 231-256; K.BORMANN, P., Unter- 
suchungen zu den Fragmenten 1971. 

Apie Herakleitą: F.J.Brecht, Heraklit. Versuch über den Ursp- 
rung der Philosophie 1936; M.HEIDEGGER/E.FINK, H.-Seminar 
1970. 

Apie Empedoklį: E.BIGNONE, Empedocle 1916. W.KRANZ, 
Empedokles 1949. 

Apie sofistus: C.J.CLASSEN (Hg.), Sophistik 1976. 


II. Klasikiniai mąstytojai 
Tekstai 


PLATONO Dialogus geriausiai išleido J.Burnet, 5 tomai, 
Bibliotheca Oxoniensis, 1899-1906. Dabar kaip naujausias teksto- 
loginis variantas — Bude leidimas, Paryžius. 

ARISTOTELES: Gesamtausgabe der Berliner Ak. der Wiss., 5 
Bde. 1831/70, naujai perspausdintas 1960-61. Cituojama pagal šį 
leidinį. Metafiziką geriausiai išleido W.D.ROSSAS (ROSS), 2 tomai, 
1924, pakartotinai išleista Oksforde 1966, to paties leidėjo Fizika 
1936, pakartotinai išleista Oksforde 1960 ir De Anima, leid. W.D. 
Rossas 1961. Dialogų fragmentus išleido R.WALZER, Aristotelis 
Dialogorum Fragmenta 1934, pakartotinai išleista Hildesheime 

1963. Berlyno Akademija taip pat išleido 23 tomus ir 3 papildomus 
tomus iki šiol vargu ar naudotų antikinių komentarų, 1882. 


Vertimai 


XENOPHON, Die sokrat. Schriften, vertė E.BUX 1956 (Kröners 
TA 185). 

PLATONAS: lengviausiai gaunamas senasis SCHLEIERMA- 
CHERIO vertimas (dabar — Rowohlto išleistas mažu formatu); so- 
lidus naujesnis O.APELTO vertimas Meinerio filosofijos biblioteko- 
je, 7 Bde.; naujas R.RUFENERIO leidimas Artemis leidykloje. 
Pagrindiniai veikalai, išleido, vertė ir įvadą parašė W.Nestle 1954, 
Kröners TA 203. Graikiškai ir vokiškai visą kūrybą išleido Moks- 
linė knygos draugija, Darmstadt, 1970 ir t.t., iš dalies — ir Reclam. 

Liet.: Apie įkvėpimą / Ištraukos iš dialogų „Jonas ir Fedras“ // 
Ties grožio vertybėmis. Vertė R.Serapinas. K.,1944, p. 151-155 
(antras fotografuotinis leidimas 1994 Vilniuje, „Baltų lankų“ leidyk- 
loje). Dialogai. Vertė M.Račkauskas. V.: Vaga, 1968, 276 p. Eutif- 
ronas. Vertė M. Račkauskas. K., 1929, p. 16. Valstybė. Vertė J.Dum- 
čius. V.: Mintis, 1981. 386 p. 


ARISTOTELES: Werke in 3 Bdn., daugiausia vertė E.ROLFAS, 
Meinerio filosofinė biblioteka. A.LASSONO išversta „Metafizika“, 
„Nikomacho etika“ ir traktatas „Apie sielą“ (Diederichs, Jena) 1907/ 
1924. Gera rinktinė, vertė V.Nestle 1963, Kröners TA 129. Nauji 
O.Gigon vertimai Senojo pasaulio bibliotekoje, didaktinių poemų 
P.Gohlkės vertimai (Schöningh, Paderborn 1949-1961). Garsus W.D. 
ROSSO ir kt. visų veikalų vertimas į anglų kalbą, 11 tomų; 1908/ 
31; vok. Pilnas Aristotelio raštų leidimas (leidėjai EEGRUMACHAS 
ir H.FLASHARAS) Mokslinės knygų draugijos Akademijos leidyk- 
loje (dar nebaigtas). 

Liet.: Rinktiniai raštai. Vertė J.Dumčius, M.Ročka, V.Sezema- 
nas.V.: Mintis, 1990, 478 p. Gamtiniai ir priešgamtiniai įgijimo bū- 
dai; Lygybė mainuose. Vertės pagrindas. Pinigų vaidmuo. / Ištrau- 
kos iš „Politikos“, Lib. I, cap. II-III) // P.Šalčius, Ekonominės 
doktrinos. Istorija. Tekstai. K., 1935, p. 161-171. Politika. Penktoji 
knyga. Vertė J.Dumčius. // Filosofijos istorijos chrestomatija. An- 
tika. V.: Mintis, 1977, p. 252-286. Protreptikas, arba paraginimas 
filosofuoti. Vertė M.Adomėnas // Naujasis židinys, 1993, Nr. 10, 
p. 4-17. 

Literatüra: 


Apie Sokratą: H.MAIER, Sokrates 1913. J.STENZEL, Artikel 
„Sokrates“ in Pauly-Wissowas Real-Enzyklopädie 1926; 
F.J.BRECHT, Sokratische Dialektik (1933), dabar knygoje: vom Le- 
bendigen Geist des Abendlandes 1949, S. 36 ff.; H.KUHN, Sokra- 
tes 1959; R.GUARDINI, Der Tod des Sokrates 1947 (dabar ir rde 
27); O.GIGON, Sokrates, sein Bild in Dichtung u. Geschichte 1947; 
SOKRATES, In Selbstzeugnissen und Bilddokumenten, dargest. v. 
G.Martin, 1967 (Rowohlts Monograph. 128). 

Apie Platoną: U.VON WILAMOWITZ, Platon 2 Bde. 1919/ 
1920; P.NATORP, Platons Ideenlehre 1921, pakartotinai išleista 
Darmstadt 1961. Naujas požiūris į Platoną: I.Georgo būrelis: 
H.FRIEDEMANN, Platon. Seine Gestalt 1914, 1931. K.SINGER, 
Platon, der Gründer 1928. K.HILDEBRANDT, Platon 1959. Plg.: 
F.J.BRECHT, Platon u. der George-Kreis 1929. — 2. Filologijos ir 
filosofijos sąsaja: J.STENZEL, Studien zur Entwicklung der plato- 
nischen Dialektik 1912, 1961; Zahl und Gestalt bei Platon u. Aris- 
toteles 1959; Platon, der Erzieher 1961. P.FRIEDLANDER, Platon 
3 Bde. 1954-60. — 3. Naujas interpretacijos būdas: H.G.GADA- 
MER, Platons dialektische Ethik 1931 („Filebo“ interpretaci- 
ja).G.KRÜGER, Einsicht und Leidenschaft 1939, 1948 („Puotos“ in- 
terpretacija). M.HEIDEGGER, Platons Lehre von der Wahrheit 1942 
(olos alegorijos interpretacija). H.BONITZ, Platonische Studien 
1886, perspausdinta Hildesheim 1964. O.GIGON, Platon 1950. 
K.JASPERS, Plato, Augustin, Kant 1963. A. E.TAYLOR, Plato. The 
Man and his Work 1926. H.J.KRAMER, Aretė bei Platon und Aris- 
toteles 1959. K.GAISER, Platons ungeschriebene Lehre 1963. 
J.WIPPERN (Hg.) Das Problem der ungeschriebenen Lehre Platons 
1972. 


Apie Aristotelį: H.MAIER, Syllogistik des A. 2 Bde. 1896/1900, 
I 1936. F.BRENTANO, A. und seine Weltanschauung 1911. W.JA- 
EGER, A., Grundlegung einer Geschichte seiner Entwicklung 1923, 
1955. W.BRÖCKER, Aristoteles 1935, 1964. H.WEISS, Kausalität 
und Zufall in der Philosophie des A. 1942. W.SZILASI, Macht und 
Ohnmacht des Geistes 1946. VAN DER MEULEN, Aristoteles. Die 
Mitte in seinem Denken 1951. D.J.ALLAN, Die Philospohie des 
Aristoteles, vertė ir išleido P.WILPERT 1955. H.BONITZ, Aristote- 
lische Studien 1862-67, Hildesheim 1964. G.PATZIG, Die aristote- 
lische Syllogistik 1959. K.OEHLER, Noetisches und dianoetisches 

Denken be: Platon und Aristoteles 1962. W.WIELAND, Die aristo- 
telische Physik 1962. G.BIEN, Die Grundlegung der politischen 
Philosophie bei Aristoteles 1974. 


III. Helenizmas IV. Romos laikotarpis 
Stoicizmas 


Tekstai: Stoicorum veterum fragmenta, ed. H. v. Arnim, 4 Bde. 
1903 ff. Seneca, Epiktet und Marc Aurel in der Bibl. Teubneriana. 

Vertimai: visą helenizmo ir romėnų laikotarpį apimanti medžia- 
ga: W.NESTLE, Die Sokratiker 1922 ir Die Nachsokratiker 2 Bde. 
1923. Ankstyvojo ir viduriniojo stoicizmo tekstai: M.POHLENZ, 
Stoa und Stoiker 1950, Senojo pasaulio bibliotekoje; čia taip pat at- 
skiri tomai skirti Senekai, Epiktetui ir (ypač geras) Markui Aureli- 
jui; šie trys taip pat yra Kröners TA 5, 2, 4. 

Liet... Seneka. Laiškai Lucilijui. Vertė D.Dilyte. V.: Mintis, 
1986; Apie laimingą gyvenimą. Vertė D.Dilytė // Filosofijos istori- 
jos chrestomatija. Antika. V.: Mintis, 1977, p. 367-384; Chrisipas, 
Panaitijas, Poseidonijas. /Liudijimai/ Vertė J.Dumčius // Filosofijos 
istorijos chrestomatija. Antika. V.: Mintis, 1977, p. 355-365; Epik- 
tetas. Rinktinė. Vertė V.Kazanskienė. V.: Mintis, 1986. Markas Au- 
relijus. Sau pačiam. Vertė E.Ulčinaitė. V.: Mintis, 1984. 


Literatūra: BARTH-GOEDECKEMEYER, Die Stoa 1941. 
M.POHLENZ, Die Stoa 2 Bde. 1964. — K.REINHARDT, Poseido- 
nios 1921; Kosmos und Sympathie 1926. EEGRUMACH, Physis und 
Agathon in der alten Stoa 1931. O.RIETH, Grundbegriffe der stoi- 
schen Ethik. G.NEBEL, Die Freiheit der Stoa, in Griechischen 
Ursprung 1948. — O.REGENBOGEN, Schmerz und Tod in den 
Tragödien Senecas, Studien der Bibl. Warburg VII 1930. M.FREDE, 
Die stoische Logik 1974. 


Epikūras ir Lukrecijus 


Tekstai: USENER, Epicurea 1887. C. BAILEY, The exstant re- 
mains 1926. Lucretius, De rerum natura, ed. H.Diels 1923. Lucre- 
tius, De Rerum Natura, Libri Sex, ed. C.BAILEY 1947. 

Vertimai: Epikur, Philosophie der Freude, herausg. von J.ME- 
WALDT in Krėners TA 198. Epikur, Von der Ūberwindung der 

Furcht. Įvadas ir vertimas O.GIGONO 1949 (Senojo pasaulio biblio- 
teka). Lukrecijaus didaktinę poemą vertė Karl Ludwig von Knebel 
(Reclam) ir H.Diels 1924. 


Liet.: Lukrecijus. Apie daiktų prigimtį. Vertė M.Račkauskas. V.: 
Mintis, 1964; Epikūras. /Epikūro laiškai/. Svarbiausios mintys. Ver- 
tė R.Mironas // Filosofijos istorijos chrestomatija. Antika. V.: Min- 
tis, 1977, p. 303-322. | 

Literatūra: JMEWALDT, Die geistige Einheit Epikurs 1927. 
A.J.FESTUGIERE, Epicure et ses dieux 1946. G.NEBEL, Epikur, in 
Griechischer Ursprung 1948. O.REGENBOGEN, Lukrez. Seine Ges- 
talt in seinem Gedicht 1932. G.MÜLLER, Die Darstellung der Ki- 
netik bei Lukrez 1959. E.SDRAKAS, Lukrez, Trost der Menschheit 
1953. D.LEHMKE, Die Theologie Epikurs 1973. 


Skepticizmas 


Tekstai: DEICHGRÄBER, Die griechische Empirikerschule: 
Sammlung der Fragmente und Deutung der Lehre 1930. Sextus Em- 
piricus ed. H.Mutschmann 1911. Sextus Empiricus, 4 Bde., ed. and 
transl. by R.G.Bury 1955. 


Liet.: Sekstas Empirikas. Pirono principai. Vertė J.Dumčius // 
Filosofijos istorijos chrestomatija. Antika.V.: Mintis, 1977, p. 119- 
134. 


Literatūra: GOEDECKEMEYER, Die Geschichte des griech. 
Skeptizismus 1905. W.HEINTZ, Studien zu Sextus Empiricus 1932. 


Filonas Aleksandrietis 


Tekstai: Opera quae supersunt. Editio major. (Cohn-Wendland) 
7 Bde. 1896/1930, perspausdinta Berlyne 1962. 

Vertimai: Werke in deutscher Ūbersetzung v. L.Cohn, I.Heine- 
mann, M.Adler u. W.Theiler, 7 Bde. 1962. 

Liet.: Filonas. Apie pasaulio sukūrimą. Vertė L.Valkūnas // Filo- 
sofijos istorijos chrestomatija. Antika. V.: Mintis, 1977, p. 451-459. 


Literatūra: I:HEINEMANN, Philons griechische und jüdische 
Bildung 1932, perspausdinta Hildeshaim 1962. BREHIER, Les idėes 
philosophiques et rėligieuses de Philon D’Alexandrie 1950. 

Tekstų leidimai: H.F. Müllerio 1878/80, H.Volkmanno 1883/84 ir 
puikus graikiškas ir prancūziškas — Brėhier 1924/38, 1954/56 
(Coll. Budė), naujas girtinas — R.Hebry ir Schwyzer, I 1951, II 
1959. 

Vertimai: H.F. Müllerio 1878/80 ir meistriškas R.HARDERIO 
Meinerio filosofijos bibliotekoje 1930/37 (Nuo 1956 metų leidžia- 
mas naujas dvikalbis leidimas). Über Ewigkeit und Zeit. Enneade III 
7, vertė, įvadą ir komentarus parašė V.Beierwaltas 1967. 

Liet.: Apie grožį // Ties grožio vertybėmis. Vertė R.Serapinas. 
K., /1944/, p. 329-337. Eneados. II.4. Apie dvi materijas. Vertė 
B.Kazlauskas // Filosofijos istorijos chrestomatija. Antika, V.: Min- 
tis, 1977, p. 460-467. 

Literatūra: G.NEBEL, Plotins Kategorien der intelligiblen Welt 
1929. W.THEILER, Die Vorbereitung des Neuplatonismus 1931, pa- 
kartotinis leidimas — Berlin / Zürich 1964. W.THEILER, Forschun- 
gen zum Neuplatonismus 1966. A.DREWS, Plotin und der Unter- 
gang de antiker Weltanschauung 1907, pakartotinis leidimas — 
Aalen 1964. O.BECKER, Plotin und das Problem der geistigen 
Aneignung 1941. K.H. VOLKMANN - SCHLUCK, Plotin als Inter- 
pret der Ontologie Platons 1957. F.J. BRECHT, Plotin und das 
Grundproblem der griech. Philosophie (1941), knygoje: Vom Leben- 
digen Geist des Abendlandes 1949. H.FISCHER, Die Aktualität Plo- 
tins, 1956. 

Literatūros nuorodas apie kitus Antikos filosofus žr.: F.Überweg, 
Grundriss der Geschichte der Philosophie, Bd. I. 


PATRISTIKA IR SCHOLASTIKA 


Gnosticizmas: H.LEISEGANG, Die Gnosis 1924, 1955 (Kröners 
TA 32). H.JONAS, Gnosis und spatantiker Geist 1964. K.RU- 
DOLPH (Hg.), Gnosis und Gnostizicmus 1975. 


I. Patristika 
Tekstai: MIGNE, Patrologiae cursus completus, series Graeca 


und series Latina, zus. 383 Bde. 1844 ff.; kritiniai lotyniškų tekstų 
leidimai: Corpus scriptorum ecclesiasticorum Latinorum 1866 ff., 

graikiškųjų: Die griechischen Schriftsteller der ersten drei Jahrhun- 
derte 1897 ff. 

Vertimai: Bibliothek der Kirchenväter, I Reihe 61 Bde., 1911/31, 
2 Reihe 17 Bde. 1932 ff. AUGUSTINUS, Bekenninisse/Gottesstaat, 
J.Bernharto rinktine 1965 (Kröners TA 80). 

BOETHIUS, Trost der Philosophie, übers. v. E.Gothein 1932 
(dabar — Senojo pasaulio bibliotekoje), von Büchner 1943. 

Liet.: Klemensas Aleksandrietis. Kilimai. Pirmoji knyga. Antroji 
knyga. Vertė J.Dumčius ir E.Ulčinaitė // Filosofijos istorijos chres- 
tomatija. Viduramžiai. V.: Mintis, 1980, p. 80-89. Tertulianas. Apie 
sielą. Vertė D.Dilytė. // Ten pat, p. 91-95. Origenas. Apie pradus. 
Vertė L.Valkūnas // Ten pat, p. 97-101. Augustinas. Išpažinimai. 
Vertė M.Vaitkus. K., Šv. Kazimiero draugija, 1933, 385 p. Boecijus. 
Filosofinė paguoda. Vertė E.Ulčinaitė // Filosofijos istorijos chres- 
tomatija. Antika. V.: Mintis, 1977, p. 467-479. Aurelijus Augusti- 
nas. Pokalbiai su savimi. Vertė V.Stalioraityte. V.: Aidai, 1994. 


Literatūra 


Apie Klemensą: F.MEINERT, Der Platonismus bei CL. v. A. 
1928. 

Apie Origeng: H.KOCH, Pronoia u. Paideusis 1932. 

Apie Augustiną: E.GILSON, Indtroduction á l’Etude de St. Au- 
gustin 1929, vokiškai 1930. W.VERWIEBE, Welt und Zeit bei 
Augustin 1932. E.BENZ, Marius Victorinus und die abendl. Wil- 
lensmetaphysik 1932. W.THEILER, Porphyrius u. Augustin 1933. 
E.DINKLER, Die Anthropologie Augustins 1934. J.BARION, Plo- 
tin und Augustin 1935. R.GUARDINI, Die Bekehrung Augustins 
1950. J.RITTER, Mundus intelligibilis 1937. R.SCHNEIDER, Das 
wandelbare Sein 1938. Iš senesnės literatūros ypač svarbūs: 
K.HOLL, Augustins innere Entwicklung 1922 (Gesammelte Auts. 
Bd. 3), R. BERLINGER, Augustins dialogische Metaphysik 1962. 
W.HOFFMANN, Augustinus. Das Problem seiner Daseinsauslegung 
1963. A.SCHÖPF, Augustinus 1970. 


II. Scholastika ir mistika 


Tekstai: iš dalies MIGNE daugiatomiuose „Beiträgen zur Ge- 
schichte der Philos. des Mittelalters, Texte und Untersuchungen“, 
herausg. v. Cl.Bäumker 1891 ff. Be to, Les philosophes Belges, he- 
rausg. v. Mandonnet 1901 ff., bes. fūr Siger v. Brabant. 

Literatūra: M.GRABMANN, Geschichte der schoiastischen Met- 
hode 2 Bde. 1909 f., pakartotinis leidimas 1957. M.GRABMANN, 
Mittelalterliches Geistesleben 3 Bde. 1926, 1936, 1956. E.GILSON, 
L'esprit de la philosophie mėdiėvale 2 tomai. 1931/32, vok.: Der 
Geist der mittelalterlichen Philosophie 1950. E.GILSON — 
PH.BOHNER, Cristliche Philosophie 1954. — A.DEMPF, Sacrum 
Imperium 1954. | 

W.PREGER, Geschichte der deutschen Mystik im Mittelalter 
1874 bis 1893, naujas leidimas 1962. J.PIEPER, Scholastik 1960. 

A.MAIER, Das Problem der intensiven Grössen in der Scholas- 
tik 1939 ir Die Impetustheorie der Scholastik 1940 (abi filosofijos 
požiūriu svarbios). 

JONAS ERIUGENA: Tekstai: De divisione naturae 1861, naujas 
leidimas Frankfurt/M. 1964. De divisione naturae vertimas yra Mei- 
nerio filosofijos bibliotekoje. 

Liet.: Apie gamtos skirstymą. Pirmoji knyga. Antroji knyga. Ver- 
tė L.Valkūnas // Filosofijos istorijos chrestomatija. Viduramžiai. V.: 
Mintis, 1980, p. 334-354. 

Literatūra: K.SAMSTAG, Die Dialektik des Joh. E. 1930. 
P.KLETTLER, Joh. E. 1931. F.A. STAUDENMAIER, Johannes Sco- 
tus Erigena und die Wissenschaft seiner Zeit 1834, pakartotinis lei- 
dimas Frankfurt/M. 1966. J.HUBER, Johannes Scotus Erigena 1861, 
pakartotinai išleista Hildesheim 1960. 

ANZELMAS: nauji kritiniai tekstų leidimai B.Geyerio Florile- 
gium Patristicum. Ištraukas išvertė ir paaiškino R.Allers 1936. 

Liet.: Proslogionas (ištraukos). Vertė E.Ulčinaitė // Filosofijos 
istorijos chrestomatija. Viduramžiai. V.: Mintis, 1980, p. 355-365. 

Literatūra: K.BARTH, Fides guaerens intellectum 1958. A.KOL- 
PING, Anselms Proslogion 1939. F.R.HASSE, Anselm von Canter- 
bury, 2 Bde. 1843/1852, pakartotinai išleista Frankfurt/M. 1966. 
D.P.HENRY. The Logic of Saint Anselm 1967. A.SCHURR, Die 
Begründung de Philosophie durch Anselm von Canterbury 1966. 

ABAELARD: tekstai: B.Geyerio parengtas filosofinių raštų lei- 
dimas, Bäumkerio straipsniai, Bd. 21, H.1-4, 1919-33. E. Brostas 
išvertė Kentėjimų istoriją ir ginčytiną susirašinėjimą su Eloiza 1954. 

Liet.: Prieštaravimas neišmanančiam dialektikos, kuris vis dėlto 
peikė jos studijavimą ir visus jos teiginius laikė sofizmais ir 
apgaule / „Prologas“ veikalui „Taip ir ne“ / Vertė L.Valkūnas // Fi- 
losofijos istorijos chrestomatija. Viduramžiai. V.: Mintis, 1980, 
p. 367-377. 

Literatūra: G.JIKES, P.Abaelard, Cambridge 1932. E.GILSON, 
Héloise et Abaelard, Paris 1938 (vokiškai 1955). 

BERNARDAS KLERVIETIS: Mehrerau vienuolyno vienuoliai 
išvertė visą kūrybą, 11 tomų 1934 ir t.t. 

Liet.: Laiškas Romos Kurijos vyskupams ir kardinolams. Ištrau- 
kos. Iš rusų k. vertė N.Amolevičienė ir J.Vaitkus // Vidurinių amžių 
istorijos chrestomatija. I dalis. Knyga mokytojams, K., 1976, p. 223. 

Literatūra: E.GILSON, La théologie mystique de saint B. 1934, 
vokiškai 1936. W.HISS, Die Anthropologie Bernhards von Clair- 
vaux 1964. 

VIKTORIECIAI: pasirinktinai vertė P.Wolffas 1936. Literatūra: 
A.SCHNEIDER, Geschichte und Geschichtsphilosophie bei Hugo v. 
St. Victor 1933. H.R. SCHLETTE, Die Nichtigkeit der Welt. Der 
philosophische Horizont des Hugo von St. Victor 1961. 

Arabų filosofijai skirti gausūs M.HORTENO darbai 1909 ir t.t. 

Žydų filosofija: MAIMONIDES, Führer der Unschlüssigen, į 
vok. k. vertė A.Weissas, 3 Bde., 1923 ir t.t., Meinerio filosofijos 
biblioteka. 

Liet.: Maimonidas. Vadovas pasimetusiems. Trečioji dalis. Iš an- 
glų kalbos vertė A.Nesavas // Filosofijos istorijos chrestomatija. Vi- 
duramžiai. V.: Mintis, 1980, p. 301-309. 

L.STRAUSS, Philosophie und Gesetz 1935. 

BONAVENTURA: monumentalus, 11 tomų pilnas raštų rinkinys, 
parengtas pranciškono Ouaracchi 1882 ir t.t. 

Liet.: Apie menų sugrąžinimą prie teologijos. Vertė A.Rybelis ir 
L.Valkūnas // Filosofijos istorijos chrestomatija. Viduramžiai. V.: 
Mintis, 1980, p. 396-405. 

Literatūra: E.GILSON, La philosophie de s. Bonaventure 1924, 
vokiškai 1929, 1960. 

ALBERTAS DIDYSIS: Tekstai: Alberti Magni opera omnia ad 
fidem codicum manuscriptorum edenda apparatu critico notis prole- 
gomenis indicibus instruenda curavit Inst. Alberti Magni Colonien- 
se. B.Geyer praes. 1955 ff. 

Liet.: Apie žolių, akmenų ir gyvūnų savybes /Ištraukos/ Iš rusų 
kalbos vertė D.Bartulienė ir N.Rusteikienė // Vidurinių amžių isto- 
rijos chrestomatija, 2 dalis, K., 1977, p. 55-56. Kuriuose mainų 
santykiuose yra atpildo teisingumas ir kuriuose jo nėra; kuris yra tas 
vienetas, kuriuo matuojami mainomieji dalykai ir nustatoma propor- 
cijos lygybė. Ištraukos iš veikalo „Ethica“. Vertė P. Šalčius // P.Šal- 
čius. Ekonominės doktrinos. Istorija. Tekstai. K., 1935, p. 172-177. 

Literatūra: U.DAHNERT, Die Erkenntnislehre des Albertus 
Magnus 1934. J.BONNĖ, Die Erkenntnislehre Alberts des Grossen 
1935. R.BAUMGARDT, Der Magier. Das Leben des Albertus Mag- 
nus 1949. H.Chr. SCHEEBEN, Albertus Magnus 1955. G.WIE- 
LAND, Der Seinsbegriff im Metaphysikkommentar A. d. G. 1972. 

TOMAS AKVINIETIS: Editio Leonina monumentalus pilnas 
raštų rinkinys 1883 ir t.t. Vertimai: Die Theologische Summa, lot.— 
vok., 36 tomai, išleido Katalikiškoji akademikų draugija 1933 ir t.t. 
Die Summe wider die Heiden, vertė Nachod ir Stern, 5 Bde., 1935 
ir t.t. Die untersuchungen über die Wahrheit, vertė ir redagavo Edith 
Stein, 2 Bde., 1931/32. Die Summe der Theologie. Ausw. in 3 Bdn. 
von J.Bernhart 1954 (Kröners TA 105, 106, 109). 

Liet.: Apie palūkanų nuodėmę; ar leistina už piniginę paskolą 
gauti kokią nors papildomą naudą? Ištraukos iš „Summa theolo- 
giae“. Vertė P.Šalčius // P.Šalčius. Ekonominės doktrinos. Istorija. 
Tekstai, K., 1935, p. 177-182. Teologijos sąvadas. Pirmoji dalis 
Antroji dalis /I/. Vertė E.Ulčinaitė // Filosofijos istorijos chrestoma- 
tija. Viduramžiai. V.: Mintis, 1980, p. 408—441. 

Literatūra: E.Gilson, Le thomisme 1965. SERTILLANGES, Der 
hl. Thomas v. Aguin, vokiškai 1928, 1954. M.GRABMANN, Die 
Werke des hl. Thomas v. A. 1933, pakartotinai išleista Frankfurt/M. 
1963. W.KLUXEN, Th. v. Aquin im Gespräch 1975. 

H.MEYER, Thomas v. A. 1961 (platus, sistemiškas veikalas). 
J.PIEPER, Hinführung zu Thomas v. Aquin 1958. M.MÜLLER, Sein 
und Geist 1940 (vertinga filosofiniu atžvilgiu). P.WYSER, Thomas 
von Aguin 1950. 

SIGEAS BRABANTIETIS: M.GRABMANN, Der lat. Averrois- 
mus des 13. Jhdts. SBayr. Ak. 131. VANSTEENBERGHEN, Siger 
de Brabant, I 1931, II 1942. 

DUNS SCOTUS: Tekstai: Opera Omnia, Bd. II, 1639, pakarto- 
tinai išleista Hildesheim 1968. 

Liet.: Oksfordo veikalas. Komentarai antrosios Petro Lombardo 
„Sentencijų“ knygos XII skyriui. Vertė L.Valkūnas // Filosofijos is- 
torijos chrestomatija. Viduramžiai. V.: Mintis, 1980, p. 462—471. 

Literatūra: M.HEIDEGGER, Die Kategorien- und Bedeutungs- 
lehre des D.S. 1916. HARRIS, Duns Scotus, 2 tomas, Oxford 1927. 
B.DE SAINT-MAURICE, Johannes Duns Scotus 1956. E.GILSON, 
Johannes Duns Scotus 1959. W.HOERES, Der Wille als reine Vol- 
Ikommenheit nach Duns Scotus, 1962. O.SCHAFER, Johannes Duns 
Scotus 1953. G.STRATENWERTH, Die Naturrechtslehre des Johan- 
nes Duns Scotus 1951. 

ECKHART: Tekstai: pilnas kritinis lotyniškų ir vokiškų raštų 
leidimas, išleido Vokiečių mokslinė sąjunga 1936 ir t.t., dar nebaig- 
tas; Predigten, herausg. v. F.Pfeiffer 1857. 

Vertimai: Predigten und Traktate von H.Būttner 1932, Schul- 
ze-Maizier 1938 u. a. O.KARRER, Meister Eckharts Rechtferti- 
gungsschrift v. J. 1326, 1927. 

Liet.: Ištraukos iš traktatų, paskaitų, pokalbių, komentarų, pa- 
mokslų ir kitų raštų, dokumentų. Vertė J.Eretas // J.Eretas. Meister 
Eckehartas iš Hochheimo. Gyvenimas — byla — mokslas. K., 1930. 

Literatūra: reikšminga filosofiniu atžvilgiu — K.OLTMANNS, 
M.E. 1957. Reikšminga idėjų istorijai: H.EBELING, M. E.s Mystik 
1941. .DEGENHARDT, Studien zum Wandel des Eckhartbildes 
1967. H. FISCHER, Meister Eckhart 1974. 

VILJAMAS OKAMAS: Tekstai: Opera Plurima 1494-1496, pa- 
kartotinis keturtomis leidimas Meisenheim/Glan 1962. Summa Lo- 
gicae, 2 dalys, red. Ph. Boehner 1957. Ouotlibeta Septem. Tractatus 
de Sacramento Altaris 1491, pakartotinai išleista Louvain 1962. 

Liet.: Sutvarkymas /Prologas/. Apie viską. Visos logikos 
sąvadas. Pirmoji dalis. II, XIV, XV skyriai. Vertė L.Valkūnas // Fi- 
losofijos istorijos chrestomatija. Viduramžiai. V.: Mintis, 1980, 
p. 473-479. 

Literatūra: E.HOCHSTETTER, Studien zur Metaphysik u. Er- 
kenntnislehre W. v. O.s 1927. S.MOSER, Grundbegriffe der Na- 
tur-Philosophie bei W. v. O. 1932. G.MARTIN, Wilhelm v. O. 
1949. — Paryžiaus okamininky mokyklai skirti abu pagrindiniai 
P.DUHEM darbai: Etudes sur Leonardo da Vinci 3 tomai. 1927 ir 
Le systeme du monde 1913/17. W.KÖLMEL, Wilhelm Ockham und 
seine kirchenpolitischen Schriften 1962. 

NIKOLAJUS KUZIETIS: tekstas: Heidelbergo mokslų Akademi- 
jos išleistas kritinis pilnas filosofinių raštų rinkinys, 1932 ir t.t. (dar 
nebaigtas). Naujai perspausdintas 3 tomų 1514 metų senasis Pary- 
žiaus leidimas, Frankfurt/M. 1962. Vertimai: iki šiol 15 tomų, 1930 
ir t.t. Meinerio filosofijos bibliotekoje. 

Literatūra: E.VANSTEENBERGHEN, Le cardinal N. de Cues 
1920, pakartotinai išleista 1963. J.RITTER, Docta ignorantia 1927. 
E.CASSIRER, Individuum und Kosmos in der Philosphie d. Renais- 
sance 1927. M.DE GANDILLAC, Nikolaus von Kues. (La Philo- 
sophie de Nicolas de Cues) 1953. K.H.VOLKMANN-SCHLUCK, 
Nicolaus Cusanus 1957. R.HAUBST, Die Christologie des Nikolaus 
von Kues 1956. Ch. HUMMEL, Nicolaus Cusanus. Das Individu- 
alitätsprinzip in seiner Philosophie 1961. M.REDING, Die Aktuali- 

tat des Nikolaus Cusanus in seinen Grundgedanken 1964. K.JAS- 
PERS, Nikolaus Cusanus 1964. 


NAUJIEJI AMŽIAI 


H.HEIMSOETH, Die sechs grossen Themen der abendl. Metap- 
hysik (1953). 

J.E.ERDMANN, Versuch einer wissenschaftlichen Darstellung 
der Geschichte der neueren Philosophie, naujai perspaudinta 1932 ir 
t.t. 7 Bde. 

K.FISCHER, Geschichte der neueren Philos. 10 Bde. 1897 ff. 
(vad. jubiliejinis leidimas); kai ul tomai išleisti pakartotinai, 
Darmstadt 1963. 

W.WINDELBAND, Gesch. der neueren Philosophie 2 Bde. 
1911. 

E.CASSIRER, Das Erkenntnisproblem in der Philos. u. Wis- 
senschaft der neueren Zeit 3 Bde. 1919/1923. Bd. 4 1957. 

R.HEISS, Der Gang des Geistes 1948. 


I. Pereinamasis laikotarpis 


MARSIGLIO FICINO: pilnas raštų leidimas Bazelyje 1576, Pa- 
ryžiuje 1641. Vertimas: Über die Liebe oder Platons Gastmahl, v. 
H.Hasse 1915 (Filos. bibl.). 

Liet.: Apie Meilę, arba Apie Platono „Puotą“. Vertė V.Ardžiū- 
nas // Filosofijos istorijos chrestomatija. Renesansas, t. I. V.: Min- 
tis, 1984, p. 69-86. 

PICO DELLA MIRANDOLA: Gesamtausgabe Bologna 1496. 
Übersetzung: Über die Würde des Menschen., v. H.W.Rüssel 1940. 

Liet.: Kalba apie Žmogaus orumą. Vertė E.Ulčinaitė // Fi- 
losofijos istorijos chrestomatija. Renesansas, t. I. V.: Mintis, 1984, 
p. 122-144. 

MACCHIAVELLI Gesamtausgabe 1873/77. Vertimai: Sämtl. 
Werke 8 Bde., von Ziegler 1831/42. Der Fürst, von Zorn 1966 (Krö- 
ners TA 235). Gedanken über Politik und Staatsführung, Deutsche 
Gesamtausgabe, übers., eingel. u. erl. v. R.Zorn 1966 (Kröner TA 
377). 

Liet.: Rinktiniai raštai. Vertė P.Račius. V.: Mintis, 1992, p. 451. 

Literatūra: FR. MEINECKE, Die Idee der Staatsraison 1929. H. 
FREYER, M. 1938. R.HONIGSWAID, Denker der Italien. Renais- 

sance 1938. R.KONIG, M. 1941. M.BRION, Machiavelli und seine 
Zeit 1957. G.SASSO, Niccolö Machiavelli. Geschichte seines poli- 
tischen Denkens 1965. 

ERASMUS: Opera Omnia, 10 Bde. 1703-1706, pakartotinai iš- 
leista Hildesheim 1961. Ausgewählte Werke (lat.) v. H.Holborn 
1933. Rinktinę išvertė V.Köhleris 1917, pokalbius — Trogas 1936, 
laiškus — Kėhleris 1938. 

Liet.: Pagiriamasis Žodis kvailybei. Vertė M.Račkauskas. V.: 
Valst. grož. literatūros leidykla, 1963, p. 240. Apie laisvą apsispren- 
dimą. Vertė D.Dilytė // Filosofijos istorijos chrestomatija. Renesan- 
sas, t. I. V.: Mintis, 1984, p. 147-174. 

Apie daiktus ir pavadinimus. Epikūrininkas. Vertė L.Valkū- 
nas // Ten pat, p. 174-193. 

Literatūra: E.SPRANGER, W. v. Humboldt und die Humanität- 

Literatūra: G.SIMMEL, Schopenhauer u. Nietzsche 1923. 
H.HASSE, Schopenhauer 1926. W.O.DÖRING, Schopenhauer 1947. 
K.O.KURTH, Arthur Schopenhauer 1952. A.HÜBSCHER, Leben mit 

TA leidimas 1954-56, 1960. Rekomenduotini ir Kröners TA 70-78, 
82/83, 100, 170 leidimai. 

Liet.: Rinktiniai raštai. Vertė A.Tekorius, E.Nekrašas, A.Slioge- 

Gėrio kontūrai. V.: Mintis, 1989, p. 174-181. 

